
Industrielt  Nytaar. 


SOM  en  Uundværlighed  betegnede  Stats-  og 
Finansminister  Neergaard  den  danske  Indu¬ 
stri  i  den  Tale,  hvormed  lian  forelagde  det  nye 
Toldlovforslag  for  Folketinget.  Det  var  et  godt 
Ord  fra  Regeringens  Chef,  og  mange  vil  mene, 
at  det  var  et  Ord  i  rette  Tid.  Andre  Regerings¬ 
udtalelser  i  afvigte  Sommer  er  jo  gaaet  i  nogen 
anden  Retning  — -  har  ialfald  kunnet  udlægges 
anderledes.  Med  en  saadan  Anerkendelse  af  In¬ 
dustrien  som  uundværlig  i  det  danske  Samfund 
maa  da  bl.  a.  den  megen  Moraliseren  om,  hvilke 
Erhverv  der  er  »naturlige«  og  som  »bærer«  visse 
andre,  ja  saagar  det  hele  Land,  høre  op.  Et 
Hovederhverv,  der  er  uundværligt,  er  dermed 
ogsaa  naturligt.  At  fremme  og  sikre  det  ene  i 
lige  Grad  som  det  andet,  maa  blive  bydende 
Nødvendighed. 

Men  med  dette  gode  Ord,  saavel  som  visse 
andre  om  dansk  Industri  i  Almindelighed  fra 
Regeringschefens  Side,  hører  desværre  Glæden 
op.  Thi  venter  man,  at  man  med  denne  Er¬ 
kendelse  ogsaa  har  taget  dens  Konsekvenser, 
bliver  man  bittert  skuffet.  En  nøje  Gennemgang 
af  Toldlovforslagets  Enkeltheder,  saavel  som 
selve  Principændringen  fra  Vægt-  til  Værditold, 
frister  mere  til  at  tro,  at  det  er  fra  den  stik 
modsatte  Anskuelse,  man  har  handlet  med  Fore¬ 
læggelsen  af  dette  Forslag.  Den  uundværlige  In¬ 
dustri  (og  under  dette  Begreb  er  jo  ogsaa  ind¬ 
befattet  Haandværket)  maa  ikke  forekomme  saa 
uundværlig  endda,  naar  man  midt  i  en  kata¬ 
strofal  Krise  af  en  Alvor,  vi  endnu  aldrig  føl¬ 
bar  kendt,  for  det  første  gaar  til  en  Told-System¬ 
ændring,  som  selv  i  gode  Tider  vilde  medføre 
de  største  Kalamiteter  og  som  de  paagældende 
Erhverv  da  ogsaa  har  nedlagt  bestemt  Indsigelse 


imod,  og  for  det  andet  gaar  til  en  Reduktion 
af  disse  Erhvervs  Værn  overfor  Udlandet  til  ca. 
det  halve  taget  over  en  Bank. 

Man  forstaar  unægtelig  hverken  Logiken  eller 
Hensigten  hermed. 

Paa  andet  Aar  holder  vi  nu  en  Arbejdsløsheds- 
hær  paa  70 — 80  000  Mand  mobiliseret,  medførende 
uhyre  Millionudgifter  for  Stat  og  Kommuner,  paa 
andet  Aar  kæmper  vore  Byerhverv  en  stedse 
bitrere  Kamp  for  deres  Eksistens.  Varige  Lam¬ 
melser,  Sammenbrud  og  skæbnesvanger  finansiel 
Svækkelse  betegner  allerede  Krisens  Gang,  og 
saa  langt  fra  at  kunne  »se  Bunden«,  som  det  nu 
trøsterigt  hedder,  maa  man  regne  med,  at  den 
bitreste  Ende  endnu  er  ivente.  I  Sandhed,  dansk 
Industri  er  aldrig  gaaet  ind  i  et  nyt  Aar  under 
saa  mørke  og  trøstesløse  Udsigter. 

Under  Krisens  hidtidige  Udvikling  har  man 
som  bekendt  herhjemme  afvist  ethvert  Forsøg 
i  Retning  af  de  talrige  Former  for  Statsforan¬ 
staltninger,  hvormed  man  i  næsten  alle  andre 
Stater  har  søgt  at  afdæmpe  Krisens  Virkninger. 
Da  Industrien  akcepterede  Handelsministerens 
»8  Punkter«  som  et  Eksperiment,  man  ialfald 
ikke  turde  afvise  paa  Forhaand,  skete  det  med 
en  udtrykkelig  Erklæring  om,  at  Industrien  nu 
maatte  se  hen  til  den  kommende  Toldlovsrevi¬ 
sion  som  til  det  sidste  Redningsmiddel.  Derfor 
kan  det  ikke  være  anderledes,  end  at  Skuffelsen, 
ja  Bitterheden  nu  maa  blive  stor. 

Det  synes  at  skulle  indvirke  paa  Opfattelsen 
af  Byerhvervenes  Toldproblem,  at  Landets  andet 
Hovederhverv,  Landbruget,  ulykkeligvis  samtidig 
er  ved  at  rammes  af  en  alvorlig  Konjunktur¬ 
krise,  overfor  hvis  Virkninger  vi  alle  erkender 
os  solidariske.  Hvorfor  dette  imidlertid  skal 

svække  den  nøgterne  Behandling  af  Landets 
industrielle  Problem  er  ikke  godt  at  se,  snarere 
maatte  man  mene,  at  denne  Kendsgerning  maatte 
skærpe  Agtpaagivenheden  overfor  Bykrisen  - — 
hvis  man  da  ikke  forsætlig  vil  basere  sine  Over¬ 
vejelser  og  sin  Politik  paa  disse  Omraader  paa 
Argumenter,  hvis  Mangel  paa  Saglighed  og  Sam¬ 
fundssolidaritet  vil  blive  deres  egen  Nemesis  før 
eller  senere. 

Lad  os  ganske  kort  opstille  visse  Tal,  som 
det  nu  er  godt  at  holde  for  Øje.  Af  Danmarks 
Befolkning  lever  nu  53  pCt.  i  Byerne.  Med  den 
snevre  arealmæssige  Begrænsning  for  vort  Land¬ 
brug  har  dette  trods  rivende  Udvikling  i  Om¬ 
sætnings-  og  Eksporttal  i  det  sidste  50-Aar  maat- 
tet  afgive  ca.  3A  Million  Mennesker  til  Byerne 
—  og  til  Udvandring.  Byerne  betaler  —  eller 
betalte  hidtil  —  78  pCt.  af  alle  Landets  direkte 
Skatter  og  ca.  3/r  af  de  indirekte.  Byernes  Ud¬ 
vikling  og  dermed  Evne  til  at  kunne  opfylde 
de  nævnte  nationale  og  sociale  Missioner  er  atter 
nøje  betinget  af  de  producerende  Byerhvervs 
Fremvækst,  hovedsagelig  altsaa  den  moderne 
Industris.  Saaledes  underholder  disse  Erhverv 
nu  næsten  1  Million  Mennesker. 

Visse  Udjevninger  kan  altid  være  baade  na¬ 
turlige  og  nødvendige,  og  vi  vil  ingenlunde 
hævde,  at  dette  ikke  er  en  Krise,  der  paakalder 
visse  ubarmhjertige  Konsekvenser.  Men  derfra 
og  til  at  lade  det  »bærende«  Landbrug  alene 
om  at  bære  det  danske  Samfund  videre  er  der 
et  Spring,  hvis  Rækkevidde  man  det  længst 
mulige  vægrer  sig  ved  at  tro  staar  klart  for  det 
danske  Folk.  Er  vort  Landbrug  selv  ilde  faren, 
saa  lad  det  dog  se  paa  disse  Tal,  som  ingen 
kan  afkræfte  eller  bortfortolke,  og  Bestikket  for 
en  samlet  samfundsøkonomisk  Politik  maa  være 
let  at  stille. 

Endnu  bevarer  vi  trods  alt  Haabet  om,  at 
Sandhedens  Erkendelse,  baaret  af  en  redelig, 
opportun  Politik,  maa  kunne  sikres  i  denne 
Sag.  Betydningsfulde  Udtalelser  fra  Regerings¬ 
side  under  Toldlovbehandlingen  underbygger 
vort  Haab,  og  med  uomtvisteligt  Materiale  i 
Hænde  maa  det  blive  Industri  og  Haandværks 
Sag  at  udnytte  dette  under  det  kommende  Ud¬ 
valgsarbejde.  Men  viser  det  sig,  at  det  dog  er 
Meningen  med  Tilsidesættelse  af  alle  Hensyn  at 
gennemtvinge  et  Attentat  mod  Industrien  i  denne 
Stund,  da  maa  ogsaa  Øjeblikket  være  kommet, 
hvor  den  danske  Industri,  der  allerede  nu  gaar 
paa  de  sidste  Reserver,  og  det  i  mere  end  en 


Henseende,  maa  have  Ret  til  al  faa  det  Spørgs- 
maal  besvaret:  om  der  overhovedet  ønskes  en 
Industri  hertillands? 

Er  nemlig  den  Opfattelse  alligevel  den  stær¬ 
keste,  som  besvarer  dette  Spørgsmaal  med  et 
klart  Nej,  som  altsaa  ikke  deler  Statsministerens 
Anskuelse  af  Industrien  som  en  Uundværlighed, 
er  det  da  ikke  det  ærligste  at  tilkendegive  det 
rent  ud?  Giv  da  Industrien  en  rimelig  Afviklings¬ 
frist,  og  lad  saa  Stat,  Samfund  og  de  resterende 
Erhverv  overtage  den  »unaturlige«  Industris  Mis¬ 
sioner  —  og  Ansvaret. 

□□□□□□ 

Carl  Michelsen. 

30.  September  1853  —  14.  December  1921. 

Den  gamle  Napoleonske  Legende  om  Marskal¬ 
staven:  Da  Carl  Michelsen  trak  i  Munderingen 
som  Rekrut  i  det  offentlige  Livs  Tjeneste,  har 
han  sikkert  undersøgt  Tornystret  nøje  for  at  se, 
om  Staven  nu  ogsaa  laa  deri.  *Og  da  han  fandt 
den,  lovede  han  sig  selv,  at  han  —  tidligt  eller 
sent  —  skulde  komme  til  at  svinge  den. 

Det  blev  tidligt;  thi  i  en  Alder  af  kun  37  Aar 
blev  han  Formand  i  Industriforeningen.  Da 
Philip  Schon  trak  sig  tilbage,  deltes  Magten  og 
Æren  mellem  hans  to  trofaste  Medarbejdere : 
Axel  Meyer ,  den  fødte  Haandværker- Høvding, 
overtog  Stillingen  som  Leder  af  Fællesrepræsen¬ 
tationen,  Industriforeningen  tilfaldt  Michelsen. 
Han  medbragte  til  sin  Gerning  fremragende 
Egenskaber:  stor  Arbejdsevne,  en  fast  Vilje,  der 
dulgte  sig  under  en  smidig  og  imødekommende 
Form,  og  en  dyb  Menneskekundskab.  Han  saa 
hurtigt  de  svage  Sider  i  de  Folks  Karakter,  med 
hvem  han  havde  at  gøre,  men  var  tillige  for¬ 
standig  nok  til  at  erkende  Betydningen  af  de 
ideelle  Krav,  han  mødte  paa  sin  Vej. 

I  Arv  fra  sin  Forgænger  tog  han  den  kunst¬ 
industrielle  Bevægelse,  som  dengang  var  Tidens 
Løsen  —  i  hvert  Fald  i  Industriforeningen.  Man 
var  af  den  Opfattelse,  at  der  gennem  en  kunst¬ 
nerisk  Forædling  af  vort  Haandværk  kunde  op- 
naas  økonomiske  Resultater  for  vort  Land,  som 
—  naturligvis  i  beskednere  Omfang  —  kunde 
svare  til  dem,  Landbruget  kunde  opvise  ved 
dets  Indførelse  af  rationelle  Arbejdsmetoder. 
Michelsen  var  for  klog  og  skeptisk  til  at  dele 
denne  Anskuelse,  men  han  var  ingenlunde  blind 
for  det  betydningsfulde,  der  kunde  udrettes  ved 

at  lære  vort  Folk  at  vurdere  det  gode  og  skønne 
Arbejde,  og  anvendte  sine  Evner  og  sin  Arbejds¬ 
kraft  paa  at  løse  den  foreliggende  Opgave :  Til¬ 
vejebringelsen  af  et  Museum  for  Kunstindustri. 
Det  lykkedes  ham  at  overvinde  aabenbar  Mod¬ 
stand  og  skjult  Uvilje  og  at  skabe  de  materielle 
og  aandelige  Betingelser,  for  at  dette  Værk  kunde 
træde  ud  i  Livet.  Et  af  lians  Yndlingsudtryk 
var,  at  det  altid  gjaldt  om  at  trykke  paa  de  rig¬ 
tige  Knapper,  og  det  maa  erkendes,  at  han  i 
saa  Henseende  ved  denne  Lejlighed  viste  sig 
som  en  Mester.  Michelsen  vandt  indflydelsesrige 
Venner  for  sin  Sag  i  Regering  og  Rigsdag,  blandt 
Kommunalbestyrelsens  Medlemmer  og  hos  offent¬ 
lige  Institutioner,  og  den  Dag  Museet  indviedes, 
kunde  han  med  Stolthed  føle,  at  han  ved  sin 
Ihærdighed  og  Viljekraft  havde  udført  Mands 
Gerning. 

De  senere  Aar  af  hans  Regeringsperiode  be¬ 
tegnes  ved  hans  Deltagelse  i  Forberedelserne  til 
de  dengang  grasserende  udenlandske  Udstillinger. 
Michelsen  befandt  sig  her  ret  i  sit  Element;  Ver¬ 
densmand,  som  han  var,  egnede  han  sig  ypper¬ 
ligt  til  at  færdes  paa  fremmede  Steder  og  for¬ 
handle  med  de  paagældende  Myndigheder.  Men 
efterhaanden  som  Aarene  svandt,  følte  han  Trang 
til  anden  Virksomhed  og  kunde  i  1898  forlade 
Industriforeningen  i  Bevidstheden  om  at  have 


befæstet  dens  Stilling  og  udrettet  et  nyttigt  Ar¬ 
bejde.  Han  syslede  dengang  med  Tanken  om 
at  indtræde  i  det  politiske  Liv,  havde  vist  ikke 
ugerne  indtaget  den  Landstingsplads,  som  tilfaldt 
Holger  Petersen;  dog,  hans  Standsfæller  i  Højre 
vilde  det  anderledes. 

Tidén  rinder  hastigt  og  afsætter  sig  kun  faa 
Spor.  Naar  man  i  de  sidste  Aar  traf  Carl  Michel¬ 
sen,  kunde  man  spore  en  vis  Vemod  over,  at 
nye  Tanker  og  nye  Mænd  ligesom  havde  ud¬ 
visket  Indtrykket  af,  hvad  der  i  svundne  Dage 
var  udrettet  for  Industriforeningen.  At  det  ikke 
var  saa,  fik  han  et  Bevis  paa  i  1913,  da  Indu¬ 
striforeningen  hædrede  ham  ved  at  optage  ham 
som  sit  Æresmedlem.  Ej  heller  i  »Det  danske 
Knnstindustrinmseum«,  af  hvis  Bestyrelse  han 
var  Medlem  indtil  sin  Død,  vil  han  blive  glemt. 
Han  var  ingen  Ven  af  dets  Flytning,  havde 
gerne  villet,  at  det  var  forblevet  der,  hvor  han 
havde  sat  det,  men  bøjede  sig  for  Udviklingens 
Lov.  Naar  nu  dets  nye  Bygning  er  rejst,  vil 
der  sikkert  blive  gjort  Alvor  af  Pietro  Krohns 
gamle  Tanke  om  ved  Indgangen  at  opsætte  en 
Tavle,  der  skal  bære  Navnene  paa  de  Mænd, 
der  har  gjort  sig  fortjent  af  Museet. 

Paa  denne  Tavle  vil  Carl  Michelsens  Navn 
staa  øverst. 

Harald  Bing. 


@  @  & 


Fra  Amerika. 

En  Ingeniørs  Rejseindtryk. 
I.  Byer. 


For  den  tilrejsende,  der  sydfra  gennem  »The  Nar- 
rows«  stevner  ind  mod  Nordamerikas  kæmpemæssige 
Indfatdsport,  New  York,  bærer  allerede  Byens  Kontur¬ 
linie  Vidnesbyrd  om  den  Dristighed  og  det  Vovemod, 
der  slaar  den  fremmede  imøde  overalt  i  det  mærke¬ 
lige  Land.  Dens  pragtfulde  Silhouet  med  Rækken  af 
Skyskrabere,  fra  hvis  Skorstene  den  hvide  Spilde¬ 
damp  emmer  —  bærende  Vidnesbyrd  om,  at  det  ikke 
er  kæmpemæssige  Murstens-Levninger  fra  en  vældig 
Fortid,  men  Nutiden,  man  har  for  sig  —  paatvinger 
allerede  paa  Frastand  Indtryk,  der  atter  mangedobles 
og  forstærkes,  alt  som  man  efter  at  have  passeret 
den  mere  kolossale  end  skønne  Liberty-Statue  glider 
op  ad  Hudson-Rivers  brede  Løb  med  Manhattan  til¬ 
højre  og  Hoboken  paa  Jerseykysten  tilvenstre—  begge 
Kyster  »tandede«  af  Dokker  og  Kajer  —  og  svinger 
ind  til  en  af  disse  for  at  lande.  Selve  Hudsonflodens 
graa  Vande  gennemkrydses  af  et  Mylder  af  Skibe  af 
alle  Arter  og  Størrelser:  store  Atlanterhavsbaade, 
Bugserdampere,  tunge  Transportbaade,  tre — fire  i  Rad, 
med  Mursten  eller  andet  Gods,  svære  Hjul-Færger 


med  underlige  gammeldags  Balancemaskiner  og  Gods¬ 
lægtere  krydser  hinanden  —  ind  og  ud  og  tvergaaende, 
under  Sirenebrøl  og  idelige  Dampfløjt. 

Byens  Centrum  er  den  lange,  smalte  Klippeø,  Man¬ 
hattan,  der,  omsluttet  af  Hudsonfloden,  danner  den 
yderste  Udkant  af  Staten  New  York;  den  ældste  By¬ 
del,  »Hoboken«,  ligger  derimod  paa  New  Jersey-Siden, 
hvor  der  fornylig  er  fundet  enkelte  velbevarede  Rester 
af  den  oprindelige  By,  »Ah/  Amsterdam «. 

Det  er  ofte  anført,  at  det  er  Manhattans  Klippe¬ 
grund,  der  har  muliggjort  Opførelsen  af  Skyskraberen. 
Men  det  er  næppe  helt  rigtigt ;  sikkert  har  den  lettet 
Funderingen,  men  ikke  muliggjort  den.  Der  findes 
som  bekendt  ogsaa  Skyskrabere  i  Chicago,  hvor  Under¬ 
grunden  er  alt  andet  end  Klippe.  New  Yorks  Byg¬ 
ninger  er  ganske  vist  de  højeste  og  de  berømteste. 
De  fleste  findes  i  den  ældste  Bydel,  Forretningskvar¬ 
teret,  der  omfatter  den  sydligste  Trediedel  af  Man¬ 
hattan,  den  saakaldte  Downtown.  At  det  er  en  gam¬ 
mel  By  ses  af  de  snevre,  krumme  Gader,  der  har 
Navne.  De  nordvestlige  to  Trediedele  af  Byen,  Up- 

town,  har  derimod  geometrisk  ordnede-  Færdselsveje 
med  Numre,  saaledes  at  et  System  af  paa  langs  gen¬ 
nem  Øen  førte  »avenues«  skæres  paa  tvers  af  Gader 
med  Numre  fra  4  til  nær  300,  og  saaledes,  at  hver 
Gade  atter  har  en  østlig  Del  og  en  vestlig,  efter  Ga¬ 
dens  Beliggenhed  i  Forhold  til  den  5.  Avenue  —  alt 
ialt  en  Fremgangsmaade,  der  gør  det  lettere  at  orien¬ 
tere  sig. 

Mod  den  mangeartede  Flodfærdsel  —  der  blandt 
andet  præges  af  Godsfærgernes  Størrelse  saavel  som  af 
den  Maade,  hvorpaa  Bugserbaadene  »vædderer«  de 
bugserede  Skibe,  naar  de  manøvrerer  dem  ind  til 
Bolværket;  de  er  til  den  Ende  forsynet  med  en  mæg¬ 
tig  Slidpude  af  Tovværk  paa  Stevnen  —  er  Gade¬ 
færdslen  ved  første  Øjekast  mindre  imponerende,  hvil¬ 
ket  hænger  sammen  med  det  lige  saa  storslaaede  som 
fortrinlige  Trafiksystem,  der  aflaster  Gaderne  og  hen¬ 


men  for  Strækningen  bag,  saaledes  at  det  er  umuligt 
for  efterfølgende  Tog  at  køre  ind  i  de  forudgaaende. 
Vognenes  Udstyrelse  er  praktisk,  men  intet  derudover. 
Systemet  demokratisk  —  een  Klasse. 

Anlæget  af  New  Yorks  Subways  er  lidt  af  en  Be¬ 
drift.  Ingeniørmæssigt  set  maa  Opgaven  siges  at  være 
løst  glimrende.  Den,  der  skriver  disse  Linier,  døm¬ 
mer  efter  Selvsyn  fra  Indvielsen  af  en  af  de  stadige 
»extensions«  af  de  underjordiske  Jernbaner,  hvorved 
stedse  nye  Bydele  ude  i  Brooklyn  sættes  i  let  og  hur¬ 
tig  Forbindelse  med  Centret,  og  Mulighed  for  Decen¬ 
tralisation  af  Menneskeophobningen  opnaas.  For  hver 
Gang  de  underjordiske  Jernbaner  udvider  deres  Net, 
muliggøres  det  for  hele  Kvarterer  fjernt  fra  Centrum 
at  skaffe  Husly  for  stedse  flere  af  de  i  Kæmpebyens 
Midte  daglig  arbejdende  under  sanitært  set  bedre  og 
billigere  Boligforhold.  Som  tidligere  nævnt,  er  den 


New  Yorks  »Down-Town«. 


lægger  Transporten  af  Mennesker  og  tildels  ogsaa 
Gods  dels  til  »elevated  railways«,  dels  til  »subways« 
under  Jorden,  der  atter  suppleres  med  de  almindelige 
Sporvogne  ad  Hoved-  og  Sidegader. 

Det  er  særlig  de  elektriske  Subways,  der  løber  under 
hele  Manhattan,  Floden  og  en  Del  af  Brooklyn,  med 
4-dobbelte  Spor  —  nemlig  Lokaltogenes  Dobbeltspor 
og  Eksprestogenes  Dobbeltspor  —  der  er  fortræffe¬ 
lige.  Men  ogsaa  nødvendige.  Downtown,  der  om  Nat¬ 
ten  har  omkring  et  Par  Hundrede  Tusinde  Indvaa- 
nere,  samler  om  Dagen  over  3  Millioner  Mennesker 
til  Arbejde!  Denne  Menneskemængde  —  mere  end  det 
dobbelte  af  Danmarks  voksne  Befolkning  —  skal  alt- 
saa  føres  til  og  fra  Byen  om  Formiddagen  og  ud  paa 
Eftermiddagen.  Togene  paa  de  underjordiske  Jern¬ 
baner  følger  derfor  paa  disse  to  travleste  Tider  af 
Døgnet,  de  saakaldte  rush-hours«,  efter  hinanden 
med  ca.  40  Sekunders  Mellemrum,  er  stuvende  fulde, 
ekspederes  saa  hurtigt  og  gaar  med  saadan  Fart,  at 
alene  en  Køretur  er  en  Oplevelse!  Sikkerhedstjenesten 
er  eksemplarisk,  med  automatisk  Afbrydelse  af  Strøm¬ 


underjordiske  Jernbane  firesporet  med  dobbelte  Spor 
for  dels  Lokaltrafiken,  dels  Eksprestrafiken.  De  to 
Linier  følger  nøje  hinanden,  hvad  blandt  andet  er 
nødvendigt  af  Hensyn  til,  at  hver  tredie — fjerde  Sta¬ 
tion  er  en  Fællesstation  med  Omstigning  fra  den  ene 
Art  Tog  til  den  anden  foruden  Omstigning  til  Fjern¬ 
linierne.  Men  det  kræver  megen  Plads.  Banen  er  her¬ 
ved  efter  Opskriften  »safety  first«,  der  er  et  Slagoi’d 
mere  end  en  Leveregel  —  et  fromt  Ønske  mere  end 
en  Realitet  i  amerikansk  Teknik.  Dette,  at  Ekspres- 
og  Lokalbaner  har  hver  sine  Linier,  yder  nemlig  vidt- 
gaaende  Sikkerhed.  Men  ikke  alle  Steder  har  det  væ¬ 
ret  muligt  under  Jorden  at  skaffe  Rum  paa  normal 
Vis.  De  fire  Linier,  der  altsaa  er,  følges  —  som  oftest 
i  samme  Niveau,  men  enkelte  Steder  gaar  den  ene 
over  den  anden,  idet  Ekspresbanen  fører  under  Lo¬ 
kalbanen,  saaledes  at  det  hele  udgør  et  firedobbelt 
Rør,  der  er  ført  under  Huse  eller  mellem  Skyskraber¬ 
nes  Fundamenter,  hvor  Pladsforholdene  tillader  det. 

Op-  og  Nedgangen  fra  og  til  Stationerne  findes  paa 
Gadehjørner  eller  Pladser,  men  ogsaa  ofte  i  Stueeta- 

gen  af  meget  store  Bygninger,  ofTentlige  eller  private, 
som  f.  Eks.  »Times’  Building«  og  »Woolworth 
Building«.  Man  gaar  ned  ad  Trapper,  medens  Opgan¬ 
gen  for  de  mest  trafikerede  Stationers  Vedkommende 
foregaar  ved  »escalator«,  ingensinde  deiimod  med 
Elevator,  som  f.  Eks.  ved  Londons  »undergrounds«. 

Dette  fortræffelige  Trafiksystem  i  selve  Byen  med 
Omstigning  til  Fjerntrafiken  muliggør  eksempelvis 
Forretningsmanden  ude  paa  den  henrivende  idylliske: 
Long  Island  —  f.  Eks.  i  Great  Neck,  Port  Washington 
eller  Douglaston  —  at  forlade  sit  Hjem  nær  en  Station 
ved  8-Tiden  om  Morgenen  og  sidde  veltilpas  ved  sit 
Skrivebord  paa  Kontoret  paa  Broadvvay,  i  Bridge 
Street  eller  et  andet  Sted  i  Downtown  25 — 30  miles 
fra  Udgangspunktet  allerede  en  Time  efter,  Kl.  9, 
hvilket  svarer  til,  at  en  dansk  Sommerlandligger,  der 
tog  fra  Gilleleje  Kl.  8,  kunde  være  i  sin  Forretning 


skinkraft  er  almen,  det  er  Amerikanerens  Trang  til 
at  erstatte  legemligt  Slæbearbejde,  der  er  teknisk 
utiltalende  —  dyrt,  men  navnlig  langsomt. 

Der  er  tusinde  Enkeltheder,  der  slaar  Teknikeren 
ved  Besøget  i  Amerikas  største  By  —  Hotellers,  Le- 
vendebilledteatres,  Jernbanestationers  Størrelse,  den 
uvante  Byggehøjde  —  men  mest  dog  maaske  den 
uvante  Byggehastighed!  Omkring  den  22.  Juni  1920 
var  man  saaledes  ved  at  fundere  Cunard  Line's  store 
Skyskraber  midt  paa  Broadway;  tre  Maaneder  efter 
rejstes  Taget!  Og  atter  2  Maaneder  efter  var  man  fær¬ 
dig  og  ved  at  flytte  ind. 

Blandt  imponerende  Bygninger  i  New  York  er  der 
en,  der  fremfor  alle  bærer  Prisen,  baade  ved.  sin 
Dristighed,  som  ved  sit  indre  Udstyr;  det  er  Wool- 
worth  Building. 

Naar  der  i  det  efterfølgende  ofres  denne  Bygning 


i 


Skyskraber-Kvarteret  set  fra  Hudson-Floden. 


paa  Kongens  Nytorv  eller  Raadhuspladsen  allerede 
ved  9-Tiden. 

Byens  Hoved  færdselsveje  er  de  to  mægtige  Gader, 
Broadway  og  Fifth  Avenue,  stærkt  forskelligartede 
efter  de  mange  forskellige  Kvarlerer,  de  kilometerlan¬ 
ge  Færdselsveje  fører  igennem.  Det  berømteste  Gade¬ 
hjørne  er  vel  nok  det  ved  42.  Gade,  hvor  der  til  Re¬ 
gulering  af  Færdslen  midt  i  Krydset  er  opført  en 
kæmpemæssig  Semafor,  fra  hvis  Galleri  to  Politi¬ 
betjente  dirigerer  den  stadig  glidende  Dobbeltstrøm 
af  Automobiler  fra  de  to  sig  krydsende,  stærkt  tra¬ 
fikerede  Færdselsaarer. 

Men  ogsaa  udover  Hushøjden  og  Længden  udmær¬ 
ker  amerikanske  Gader  sig  fremfor  andre.  Saavel 
Rensning  som  Asfaltering  og  da  navnlig  Opbrydning 
af  Gader  foregaar  saavidt  gørligt  maskinelt.  Man  kan 
saaledes  se  en  hel  Kørebane  gnaves  op  af  en  kraftig 
Gravemaskine,  hvis  Skovle  langsomt,  men  sikkert, 
æder  sig  igennem  Makadamiseringen  og  ved  Hjælp  af 
Slidsk  afleverer  Skovlfuld  efter  Skovlfuld  paa  Tip¬ 
vogne,  der  kører  det  hele  væk.  Denne  Hang  til  Ma- 


en  mere  detailleret  Omtale,  ligger  det  simpelthen  i, 
at  den  paa  mere  end  een  Maade  er  karakteristisk  for 
amerikansk  Vovemod  og  Tankegang.  For  det  første: 
Den  er  et  Mindesmærke.  En  dristig  Forretningsmand, 
der  havde  tjent  sin  Formue  paa  50-Øres  Basarer 
Amerika  over,  ønskede  at  sætte  sig  et  varigt  Minde 
og  ønskede  navnlig  at  gøre  det  ved  en  fuldbragt  Daad. 
Og  karakteristisk  nok  stillede  han  sig  Opgaven  at 
hygge  Verdens  smukkeste,  men  navnlig  teknisk  set 
mest  fuldkomment  indrettede  Forretningsbygning.  I 
dobbelt  Forstand  amerikansk.  Først:  Det  er  et  For¬ 
retningshus,  noget  nyttigt,  noget,  hvori  der  virkes  — 
ikke  et  Museum  eller  et  Alderdomshjem.  Dernæst: 
Verdens  største,  en  Rekord.  Endelig:  At  Bygningen 
skal  virke  ikke  ene  ved  Størrelsen,  men  ogsaa  ved 
sin  Indretning;  det  Indre  er  Kontorer,  indrettede  saa¬ 
ledes,  at  man  i  en  Haandevending  kan  dele  eller  sam¬ 
menlægge  Rummene.  Gulvfladen  er  21  Tdr.  Land. 
Bygningens  ved  68  Kæmpepiller  med  Fødder  solidt 
paa  Klippen  funderede  Vægt  er  over  1/2  Miil.  Tons. 

Woolworth  Building  er  beliggende  i  Centret  af 

Woolwort  li-  B ygn  i  ngen . 


Downtown  i  Nærheden  af  Municipal  Building  ved 
Broadway  med  saavel  Ekspres-  som  Lokalbanestation 
i  Kælderen.  Bygningen  er  792  Fod  1  Tomme  høj  til 
Taarnets  'Spids.  Udsigtsgalleriet  er  Bygningens  58de 
Etage  over  Jorden,  og  der  er  3  under  denne.  Den  er 
hygget  i  ren  gotisk  Stil  i  Granit,  Sandsten  og  Terra¬ 
kotta.  Fra  Taarnets  Top  er  der  Udsigt  over  hele  New 
York  med  Forstæder  og  nærmeste  Omgivelser,  et 
Areal,  der  bebos  af  over  8  Millioner  Mennesker. 

I  Bygningens  Indre  rører  der  sig  et  mægtigt  Liv. 
Med  Elevatorer  transporteres  der  om  Dagen  30  000 
Mennesker  op  og  ned.  Og  hvad  Under!  Alene  de  paa 
Kontorerne  ansatte  tæller  12  000.  At  Elevatorerne 
derfor  maa  spille  en  særlig  Rolle,  synes  klart.  Der  er 
ialt  24  »high  speed«  Elevatorer.  Der  afgaar  regel¬ 
mæssigt  en  hvert  25.  Sekund.  4  af  disse  gaar  kun  til 
10.  Etage,  og  Resten  er  Ekspreselevatorer  til  henholds¬ 
vis  18.,  26.  osv.  indtil  56.  Etage,  idet  de  saa  fortsætter 
og  standser  ved  hver  Etage,  der  følger  efter  i  næste 
Afsnit.  Skal  man  derfor  til  14.  Etage,  tager  man  Eks¬ 
preselevatoren,  der  først  standser  efter  den  10.  Skal 
man  til  42.  Etage,  anvender  man  den,  der  er  Ekspres¬ 
elevator  til  30.  og  først  standser  ved  de  enkelte  Eta¬ 
ger  efter  denne.  Skal  man  til  Tops,  tager  man  den 
direkte  Ekspreselevator  til  Toppen.  Elevatorerne,  der 
betjenes  af  Førere,  fungerer  fortrinligt  og  er  saaledes 
indrettede,  at  der  er  »Luftpude«  for  dem  alle,  for  det 
Tilfældes  Skyld  at  Staaltovet  skulde  springe,  d.  v.  s. 


den  nederste  Del  af  Elevatorskakten  er  nogenlunde 
lufttæt,  og  Dørene  her  særlig  forstærkede,  saaledes 
at  en  Elevators  Fald  gennem  Skakten  vil  hemmes  af 
den  nedenfor  sammenpressede  Luft,  saa  Faldet  bliver 
en  jevn  Gliden. 

Forøvrigt  er  Bygningen  udstyret  med  eget  Posthus, 
hvor  der  daglig  ind-  og  udleveres  gennemsnitlig 
70  000  Breve.  I  den  for  hver  Etage  anbragte  »Hall«s 
4  Hjørner  findes  brede,  svære  Spejlglasdøre,  fra  Loft 
til  Gulv,  eller  rettere  fra  Bygningens  Top  til  dens  Fod, 
der  fører  Posten  fra  hver  Etage  til  Stuen  —  en  stadig 
flydende  Strøm  af  hvide  Breve.  Yderligere  har  man 
egen  Telefonstation,  der  daglig  ekspederer  29  000  Op¬ 
ringninger.  løvrigt  en  stor  Bank,  en  pragtfuld  Restau¬ 
ration  »Postkælderen«,  en  Café  og  en  Bar.  løvrigt 
findes  i  Bygningen  en  af  New  Yorks  største  Barber- 
stuer,  den  uundgaaelige  »shinning-shop«,  og  en  stor 
Badeanstalt  med  Svømmebasin.  Men  navnlig  har  den 
eget  Kraftanlæg,  der  præsterer  Elektricitet  for  Lys, 
Elevatorer  og  Ventilation.  Kapaciteten  er  1500  Kilo¬ 
watt,  altsaa  et  Kraftanlæg  svarende  til  en  middelstor 
dansk  Bys.  Kedelanlæget  har  6  Dampkedler  med  Bun¬ 
kers  paa  2000  Tons  Kapacitet  —  og  meget  andet. 
Kort  og  godt,  den  er  en  stor  By  i  Kæmpebyen,  tek¬ 
nisk  fuldkommen  indrettet,  med  alle  Bekvemmelig¬ 
heder  og  saaledes,  at  man  hurtigt  og  let  finder  sig 
til  Rette!  Bygningen  er  dernæst  elegant,  uden  at  være 
overlæsset,  praktisk  indrettet,  uden  at  man  er  faldet 
for  Fristelsen  til  at  lave  Snurrepiberier. 

Som  andre  amerikanske  Storbygninger  er  Wool- 
worth  Building  et  Staalskelet,  i  hvilket  Etageadskil¬ 
lelser  er  indstøbt,  og  Mellemrummene  mellem  Staal- 
konstrukt ionerne  ud  mod  Omgivelserne  udfyldt  paa 
passende  Maade  af  »curtain  walls«,  der  saa  er  beklædt 
med  Terrakottafliserne  og  Sandstensornamenterne. 

Fra  Taarnets  Udsigtsgalleri  ses  mod  Syd  Rækken  af 
Skyskrabere  i  »Downtown«.  Dybt  nede  »Park  Row 
Building«  med  sine  to  smaa  kuplede  Taarne,  kendt 
bl.  a.  fra  Tidsskriftets  22.  Hefte  1903  —  og  lige 
foran  »Equitable«s  Kæmpebygning,  den  Forretnings¬ 
bygning,  der  har  størst  Gulvareal  i  Amerika  —  og  for¬ 
mentlig  i  hele  Verden.  »Bankers’  Trust«  med  Taarn 
og  Pyramidespir,  »Singer  Building«  med  sin  under¬ 
lige  Taarnkuppel,  »Hudson  Terminal« s  to  grimme 
parallello-pipida  —  og  mod  Nord  »Uptown«,  der  og- 
saa  rummer  en  lang  Række  mærkelige  Bygninger, 
blandt  andet  »Strygejernet«:  »Flat  Iron  Building«  — 
samt  det  vidunderlige  »Public  Library«,  Verdens 
trediestørste  Bibliotek  og  sikkert  det  for  den  store 
Offentlighed  interessanteste.  Selve  Bygningen  ses  ikke 
heroppe  fra,  den  har  »kun«  7  Etager,  men  rummer 
dog  ikke  saa  lidt.  Med  sit  kæmpemæssige  Hold  af 
Tidsskrifter  og  fortrinlige  Læsestuer  er  det  et  skattet 
Tilflugtssted  for  enhver  besøgende  Tekniker.  Det  er 
rent  ud  forbløffende,  hvad  man  har  af  periodisk  fag¬ 
lig  Literatur  fra  Alverdens  Riger  og  Lande,  og  med 
Stolthed  noterer  den  besøgende  Danske,  at  to  frem¬ 
ragende  Pladser  indenfor  Administrationen  her  inde¬ 
haves  af  danskfødte,  stadig  dansktalende  og  dansk¬ 
interesserede  Bibliofiler,  Dr.  Moth  og  Dr.  Bjerregaard. 

Er  New  York  saaledes  ved  sine  forskellige  Byg¬ 
ningsværker,  deres  Indretning,  Størrelse  og  Bestem- 

melse,  et  talende  Vidnesbyrd  om  amerikanske  Ejen¬ 
dommeligheder  i  Arbejdssyn  og  Arbejdsinaade,  saa 
er  Byen  selv  kun  i  dette  sit  Ydre  karakteristisk  ameri¬ 
kansk,  egentlig  ikke  i  det  Indre.  Mere  et  Skilt  end  et 
typisk  Udtryk  for  det  Land,  hvis  Indfaldsport  den  er. 
Den  er  saaledes  langt  mere  omsættende  end  produ¬ 
cerende,  og  atter  snarere  Pengrehandelsby  end  Han¬ 
delsby. 

Den  er  ikke  skabende!  Det  er  ikke  her,  det  Amerika 
er  at  finde,  der  har  de  uhyre  Staalværker  og  Jætte¬ 
fabriker  eller  de  kæmpemæssige  Mølleanlæg,  hvor 
Afgrøderne  fra  Minnesotas,  Dakotahs  og  Iowas  Hvede¬ 
arealer  formales,  saa  lidt  som  det  er  dens  Havn,  der 
har  hypermoderne  Kulladningsanlæg,  og  sender  Kul 
pr.  Skib  op  langs  New-Englands  og  ned  langs  Flori¬ 
das  Kyster,  eller  endnu  længere  væk.  De  store  Losse- 
og  Ladearangements,  der  næsten  automatisk  tømmer 
de  store  Jernbanevogne  —  en  eller  et  Par  ad  Gangen 
—  fylder  de  stadig  cirkulerende  Tipvognetog,  der 
fører  Kullene  til  Pieren,  vejer  dem,  tømmer  dem,  alt 
mekanisk,  og  med  mekaniske  Stuveanordninger  slyn¬ 
ger  Kullene  i  Skibslasten,  saa  de  stuver  bedre,  idet 
de  kun  anvender  en  ringe  Brøkdel  af  det  Arbejder¬ 
antal,  som  dette  modbydelige  og  sundhedsfarlige  Ar¬ 
bejde  ellers  kræver  —  de  findes  heller  ikke  her,  men 
ved  Baltimore,  Newport-News  og  lignende  Steder. 

Som  nævnt  er  New  Yorks  berømte  »Handel«  Penge¬ 
handel,  og  den  er  næppe  mere  specifik  amerikansk, 
end  Totalisatoren  ved  en  Sportsbane  er  Sport.  For¬ 
mueophobningen  her  er  nemlig  i  mindre  Grad  et  sær¬ 
lig  amerikansk  Samfundskarakteristikum  —  intet 
Griskhedsfænomen,  langt  mere  Skaberglæde  —  Glæ¬ 
den  ved  Kampen  mod  Vanskeligheder  og  ved  at  be¬ 
sejre  dem,  eller  Væddekampen  om  at  »gøre  det«  stedse 
større  og  bedre. 

—  —  —  Er  det  da  Lysten  til  at  se  det  skabende 
Amerika,  der  driver  en,  saa  tager  man  andre  Steder 
hen:  til  Chicago  for  at  se  en  Kæmpeby,  der  produce¬ 
rer  og  handler,  til  Pittsburgh  for  at  se  en  By,  der 
under  sit  Røgtæppe  gløder  af  Staalovne  —  eller  til 
Minneapolis,  til  Byen  med  de  Hundreder  af  Siloer 


og  de  tusind  Valsemøller,  der  formaler  Millioner  af 
Tons  Hvede  til  Forbrug  og  Eksport.  Vi  vil  tage  den 
Vej  i  nogle  følgende  Artikler! 

Gunnar  Gregersen. 

□□□□□□ 

Mindre  Meddelelser. 

Ny  dansk  Turbinedamper. 

Som  Nybygning  Nr.  1  har  Køge  Værftet  afleveret 
Fragtdamperen  S/S  »Nerma«,  bygget  til  Rederiet  J. 
Lauritzen,  Kjøbenhavn,  Bruttotonnage  1215  og  forsy¬ 
net  med  Turbinemaskineri  leveret  fra  A/S  »Atlas«  i 
Kjøbenhavn.  De  forskellige  Prøver,  der  er  blevet  af¬ 
holdt  med  Fartøj  og  Maskineri,  har  paany  fastslaaet 
det  danske  Turbinemaskineris  glædelige  Sukces.  Ma¬ 
skinen  bestaar  af  en  550  HK.  Marinetype  koblet  til 
Skrueakslen  gennem  Tandhjulsudveksling. 

Atter  nedad  Bakke. 

Handelsbalancen,  som  gennem  de  fleste  Maaneder 
af  1921  viste  et  særdeles  glædeligt  Billede  —  ikke  mindst 
i  Modsætning  til  foregaaende  Aar  —  antog  atter  i  Ok¬ 
tober  Maaned  et  uheldigt  Udseende,  idet  vor  Import 
gik  op  til  142  Miil.  Kr.,  medens  Eksporten  af  inden¬ 
landske  Varer  kun  androg  105  Miil.  Kr.  og  genudførte 
Varer  ca.  7  Miil.  Kr.  Naar  man  tager  de  Forhold  i 
Betragtning,  der  er  virkende  i  vor  Vareomsætning  for 
Tiden,  er  der  ingen  Tvivl  om,  at  vi  maa  forberede  os 
paa  en  fortsat  ugunstig  Udvikling  til  Skade  for  vor 
Valuta  og  Økonomi  i  det  hele.  Naar  selv  vor  Land- 
brugsekport  trænges  saa  haardt,  som  for  Tiden  er 
Tilfældet,  maa  Løsenet  i  dobbelt  Grad  være  det  gamle: 
Sparsommelighed  og  Arbejde.  I  en  saadan  Stund  og 
med  en  Arbejdsløshed,  der  snart  sagt  holder  en  sta¬ 
tionær  Hær  paa  60—80  000  Mennesker  mobiliseret 
Maaned  efter  Maaned,  ja  Aar  efter  Aar,  synes  det  et 
besynderligt  Tidspunkt  at  gaa  til  en  yderligere  Svæk¬ 
kelse  af  Byerhvervene,  saaledes  som  Regeringens  Told¬ 
lovforslag  vil  betyde,  hvis  det  skal  gennemføres  uden 
Hensyn  til  Konsekvenserne  for  vort  Produktionsliv. 


ORGANISATIONS-  OG  FORENINGS-MEDDELELSER. 


Udførselsbestemmelser  i  Rumænien. 

Gennem  Udenrigsministeriet  har  Industriraadet  mod¬ 
taget  en  Fortegnelse  over  de  i  Rumænien  gældende  Ud¬ 
førselsbestemmelser. 

Fortegnelsen  henligger  til  Gennemsyn  i  Industri- 
raadets  Sekretariat  (Kontor  Nr.  13). 

Konvention  mellem  Polen  og  Fristaden  Danzig. 

I  Industriraadets  Sekretariat  henligger  til  Gennem¬ 
syn  et  fra  Udenrigsministeriet  modtaget  Eksemplar  af 
en  mellem  Polen  og  Fristaden  Danzig  afsluttet  Kon¬ 
vention  af  9.  November  f.  A. 


Fra  Biblioteket. 


Biblioteket  er  aabent  fra  Kl.  10  F.  til  10  Aft. 

Følgende  Bøger  er  indgaaede  i  Biblioteket: 

156.  v.  Paller,  R.  Der  Fahrrad-Reparateur.  3.  Aufl. 
Lpz.  1920.  110  S. 

185.  Nowak,  D.  J.  Handbuch  der  Seifenfabrikation. 
Meissen  1920.  119  S. 

185.  Hacker,  W.  Handbuch  der  Toiletteseifenfabrika- 
tion.  Meissen  1929.  118  S. 

185.  Hacker,  W.  Handbuch  der  Kerzenfabrikation. 
Meissen  1920.  141  S. 

210.  Becker,  G.  A.  Prydplanter.  Kbh.  1921.  287  S. 

240.  Beckett,  Francis  &  Chr.  Axel  Jensen.  Gammel 
dansk  Kunst.  Kbh.  1921.  194  S. 

269.  Zizek,  Fr.  Grundriss  der  Statistik.  Munchen  1921. 
470  S. 

272.  Liefmann,  R.  Grundsatze  der  Volkwirtschafts- 
lehre.  I— II.  Berl.  1919.  708  +  858  S. 

273.  Wilbrandt,  R.  Sozialismus.  Jena  1919.  339  S. 

274.  Eheberg.  K.  Th.  Finanswissenschaft.  16.  u.  17. 
Aufl.  Lpz.  1921.  916  S. 

274.  Kahn,  O.  H.  Reflection  of  a  financier.  Lond. 
1921.  438  S. 

278.  Kemmerer,  E.  W.  Postal  savings.  Princeton  1917. 
176  S. 

278.  Obst.  G.  Geld-,  Bank-  und  Borsenwesen.  16.  Aufl. 
Stuttgart  1921.  427  S. 

279.  Rozumek,  P.  Das  Kreditgeschåft  im  Bankbetriebe. 
Berl.  1921.  408  S. 

283.  Langenbeck,  W.  Gesch.  des  deutschen  Handels 
seit  dem  Ausgange  des  Mittelalters.  2.  Aufl.  Lpz. 
1918.  141  S. 

287.  100  Plans  for  Reducing  Factory  Costs.  London 
u.  A.  136  S. 

287.  200  Plans  to  win  new  trade.  Lond.  u.  A.  144  S. 
287.  Calkins,  E.  E.  The  business  of  advertising.  Lond. 
1916.  363  S. 

287.  The  knack  of  selling.  3.  Edition.  Lond.  1919. 
172  S. 

287.  Hollingworth,  H.  L.  Advertising  and  selling.  2. 
Edt.  Lond.  1920.  314  S. 

294.  Liefmann,  R.  Kartelle  und  Trusts  und  die  Weiter- 
bildung  der  volkswirtsch.  Organisation.  4.  Aufl. 
Stuttg.  1920.  321  S. 

294.  Cole,  G.  D.  H.  Self-government  in  industry.  5.  Ed. 
Lond.  1920.  282  S. 

294.  Leverhu lme.  Lord.  The  six-hour  day  and  other 
industrial  questions,  with  an  introduction  b}^  Hal- 
dane  of  Cloan.  2.  Ed.  London  1919.  344  S. 

299.  Nationalization  of  industries,  a  criticism.  2.  Ed. 
London  1920.  78  S. 

296.  Stange,  Alb.  Die  Montan-Industrie  Deutschlands. 
Berlin  1910.  418  S. 

298.  Arehiv  fur  die  Geschichte  des  Sozialismus  und 
der  Arbeiterbewegung.  Herausgegeben  von  C. 
Griinberg.  I.  Bd.  1911  flg. 

304.  Frederick,  J.  G.  Modern  salesmanagement.  N.  Y. 
1920.  393  S. 

313.  Nissen,  Per.  Økonom isk-geografisk  Atlas  over 
Norge.  Kria.  1921.  48  S.  (Folio). 

□□□□□□ 

Præmiering  af  den  mindre  Industri. 

Industriforeningen  i  Kjøbenhavn  indbyder  til  Del¬ 
tagelse  i  en  Konkurrence  mellem  Genstande  frem¬ 
stillede  af  den  mindre  Industri.  Denne  Konkurrence 


er  forbunden  med  en  Præmiering  ved  et  Tilskud  fra 
Staten  til  Støtte  for  den  mindre  Industri.  Ved  Ud¬ 
delingen  af  Præmierne  vil  der  ikke  alene  blive  taget 
Hensyn  til  Fabrikatets  Godhed,  men  ogsaa  til  om 
Vedkommende  har  udvist  særlig  Energi  ved  at  indføre 
bedre  Arbejdsmetoder  eller  ved  at  fabrikere  nye  eller 
hidtil  fra  Udlandet  indførte  Genstande.  Medarbejdere, 
som  har  haft  fremragende  Del  i  et  godt  Resultat,  vil 
kunne  erholde  Medarbejderpræmier.  Bedømmelsen 
finder  Sted  ved  et  af  Industriraadet  nedsat  Udvalg, 
som  eventuelt  vil  tilkalde  den  fornødne  sagkyndige 
Bistand. 

For  at  komme  i  Betragtning  ved  Præmieringen 
fordres,  at  den  eller  de  Genstande,  for  hvilke  der 
æskes  Præmie,  er  egnet  for  Tilvirkning  og  Salg  i  større 
Mængder  og  udført  af  den  Præmieæsken  de  eller  i 
dennes  Virksomhed,  samt  at  den  Præmieæskende  kan 
henvise  til  mindst  et  Aars  Virksomhed  med  Tilvirkning 
af  paagældende  eller  lignende  Genstande.  Præmie  vil 
kun  blive  tildelt  saadanne  Virksomheder,  for  hvilke 
Præmiebeløbet  kan  faa  Betydning  som  en  pekuniær 
Støtte  til  Virksomhedens  Fremme. 

Adgang  til  Præmieæskningen  staar  aaben  for  Virk¬ 
somheder  fra  hele  Landet. 

Anmeldelse  om  Deltagelse  skal  ske  paa  særlige 
Skemaer,  som  kan  faas  ved  personlig  eller  skriftlig 
Henvendelse  til  Industriforeningens  Sekretariat,  Vestre 
Boulevard  18,  Kjøbenhavn  B.  Skemaerne  skal  udfyldes 
nøjagtigt  og  maa  være  tilbagesendte  under  samme 
Adresse  inden  Anmeldelsesfristens  Udløb,  den  15.  Ja¬ 
nuar  1922. 

□□□□□□ 

Ledige  Legater  i  Industriforeningen. 

Af  Kaptajn  og  Malermester  C.  A.  Bruuns  og  Hustrus 
Rejselegat  vil  der  inden  1.  Maj  1922  blive  uddelt  2 
Portioner  å  800  Kr.  Legatet  kan  søges  af  Haandvær- 
kere  og  Industridrivende,  der  bor  paa  Kjøbenhavns 
Grund. 

Af  Jacob  Pinquez’  Legal,  hvis  Renter  skal  uddeles 
til  Haandværkere  i  Kjøbenhavn  til  Hjælp  til  at  komme 
i  Vej  eller  til  Fremme  af  deres  Bedrift,  vil  inden  Maj 
1922  2  Portioner  å  500  Kr.  blive  uddelt. 

Ansøgninger  sendes  inden  15.  Januar  1922  til  Indu¬ 
striforeningen,  Vestre  Boulevard  18,  hvor  Ansøgnings¬ 
blanketter  kan  afhentes. 

□□□□□□ 

Notitser. 

Tidsskrift  for  Industri  udgaar  den  1.  og  15.  i  hver 
Maaned.  Klager  over  Fejl  ved  Bladets  Forsendelse 
bedes  rettet  til  det  stedlige  Postvæsen  —  hvis  dette 
ikke  nytter  eventuelt  til  Bladets  Ekspedition,  Telefon 
Central  8100. 


Hedaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

En  dansk  Verdensvirksomhed. 

F.  L.  Smidth  &  Co.  gennem  40  Aar. 


Iclen  stadig  voksende  Ræk¬ 
ke  af  Eksportartikler 
v  il  man  blandt  de  første, 
dansk  Industri  har  at  opvise, 
møde  Varegrupperne:  Ce¬ 
ment,  Maskiner  til  Cement¬ 
fremstilling,  Maskiner  til 
Teglværksanlæg  m.  m.  Fra 
den  heldigvis  ligeledes  sta¬ 
dig  voksende  Række  af  Fore¬ 
tagender  i  Verdensformat, 
der  skaber  Glans  om  dansk 
Foretagsomhed  ude  og  hjem¬ 
me,  og  som  tjener  til  at  be¬ 
fæste  og  udvide  vor  Øko¬ 
nomi,  vil  man  ogsaa  kende 
Firmanavnet  F.  L.  Smidth  & 

Co.  Det  Arbejde,  der  ligger 
bag,  og  som  betinger  Til¬ 
knytningen  mellem  dette 
Firma  og  de  nævnte  Eks¬ 
portartikler,  faar  de  allerfleste  dog  sikkert  først 
den  fulde  Forstaaelse  af  ved  Læsningen  af  det 
Festskrift,  som  F.  L.  Smidth  &  Co.  har  udgivet  i 
Anledning  af  sit  40  Aars  Jubilæum  den  2.  Januar 
d.  A.,  og  som  er  livligt  og  dygtigt  forfattet  af  cand. 
polit.  Riisager. 

Det  netop  nu  højaktuelle  Problem  om  Betin¬ 
gelser  og  Forudsætninger  for  industriel  Virksom¬ 
hed  faar  unægtelig  et  værdifuldt  Bidrag,  naar  man 
stifter  Bekendtskab  med  F.  L.  Smidth  &  Co. s  Hi¬ 
storie,  som  tillige  er  den  danske  Cementindustris 
Historie  og  den  danske  Cementmaskinindustris  og 
Teglværksmaskinindustris  Historie.  Thi  bag  hele 


dette  vidtspændende  indu¬ 
strielle  Felt  staar  der  som 
væsentlig  Drivkraft  fremra¬ 
gende  og  energiske  Mænds 
maalbevidste  Arbejde.  I  ene- 
staaende  Grad  er  nemlig  F. 
L.  Smidth  &  Co.  opbygget  paa 
personlige  Evner  og  Indsats, 
og  klart  bærer  Firmaets  Hi¬ 
storie  Vidne  om,  hvor  nøje 
moderne  industriel  Udvikling 
er  betinget  af  Mændene  i  den 
og  bag  den,  og  hvor  forkert 
en  vis  herskende  Anskuelse 
er,  som  betragter  Industrien 
som  noget,  der  halvvejs  op- 
staar  »af  sig  selv«,  og  som 
paa  mere  eller  mindre  kun¬ 
stig  Maade  trives  »paa  Sam¬ 
fundets  og  Forbrugernes  Be¬ 
kostning«.  Det  vilde  være 
interessant  een  Gang  for  alle  at  kunne  gøre 
op,  hvor  meget  dette  Samfund  og  disse  Forbru¬ 
gere  vilde  have  været  ringere  stillet,  om  ikke 
den  Type  Mænd,  som  har  skabt  F.  L.  Smidth  & 
Co.  —  og  som  vi  genfinder  saa  at  sige  overalt  i 
vor  moderne  industrielle  Udvikling  —  drevet  af 
indre  Kraft  og  medfødt  Vilje  havde  gjort  deres 
store  personlige  Indsats  ved  Løsningen  af  de  Op¬ 
gaver,  der  tilsammen  betød  Industriens  Grund¬ 
læggelse  i  Danmark,  og  viet  deres  hele  Liv  og 
Gerning  hertil.  Da  vilde  man  sikkert  komme  til 
Resultater,  som  var  egnede  til  at  ændre  Synet 
paa  vor  Industri  og  paa  de  Faktorer,  der  betin- 


F.  L.  Smidth. 

ger  denne  Industris  Opretholdelse  og  Udvikling. 
Maa  man  imidlertid  lade  slige  Undersøgelser  vente 
til  bedre  Tid  og  Lejlighed,  vil  man  alene  ved  Gen¬ 
nemlæsningen  af  et  Festskrift  som  F.  L.  Smidth 
&  Co. s  faa  tilstrækkelige  Fingerpeg  i  disse  Hen¬ 
seender.  Enhver  Forøgelse  af  vor  industrielle  hi¬ 
storiske  Literatur  maa  overhovedet  hilses  med 
Glæde  ud  fra  denne  Synsvinkel.  Thi  at  forstaa 
dansk  Industri  er  det  samme  som  at  respektere 
den. 

Den  Mand,  der  har  givet  F.  L.  Smidth  &  Co. 
Navn,  var  Ingeniør  F.  L.  Smidth ,  som,  praktisk 
uddannet  i  Maskinindustrien  og  af  Naturen  ud¬ 
styret  med  et  teknisk  Geni,  i  sin  Trang  til  selv¬ 


fabriker  herhjemme,  og  koncentrerede  i  Stedet 
Arbejdet  om  de  Konstruktioner,  der  skulde  blive 
Firmaets  Specialer.  Herved  frigjortes  de  tre  unge 
Ingeniørers  Kræfter  til  Gavn  for  den  rivende  Ud¬ 
vikling,  der  snart  kom  til  at  præge  Virksomhe¬ 
den.  Denne  Fremgangsmaade  var  da  i  god  Over¬ 
ensstemmelse  med  det  Hovedprincip,  som  Inge¬ 
niør  Foss  senere  saa  stærkt  baade  hævdede  og 
praktiserede  i  sin  mangeartede  Virksomhed:  først 
Indholdet,  siden  Rammerne. 

Gennem  Chefernes  personlige  Rejser  og  Ar¬ 
bejde  i  Udlandet  betraadte  F.  L.  Smidth  &  Co. 
straks  de  Veje,  det  siden  har  fulgt,  til  stadig  større 
Udvidelse  og  deraf  betinget  Specialisering.  Det  var 


Aalborg  Portland-Cemcnt- Fabrik  1921. 


stændig  Virksomhed  den  2.  Januar  1882  aabnede 
et  lille  Ingeniørkontor  under  de  mest  beskedne 
Forhold  paa  en  Sidevej  paa  Frederiksberg.  Inge¬ 
niør  Smidth  var  særlig  interesseret  i  Mølleri¬ 
maskiner,  som  han  agtede  baade  selv  at  konstruere 
og  forhandle.  Samtidig  havde  han  dog  ogsaa  Be¬ 
røring  med  Teglværksindustrien.  Ved  et  ualmin¬ 
delig  heldigt  Spil  af  Tilfældeligheder  knyttedes 
meget  snart  yderligere  de  to  Ingeniører  Poul  Lar¬ 
sen  og  Alex.  Foss  til  det  unge  Ingeniørfirma,  og 
disse  tre  Mænd,  der  baade  sagligt  og  personligt  i 
enestaaende  Grad  supplerede  hinanden,  skulde 
blive  Grundpillerne  for  et  verdensomspændende 
Foretagende.  Belært  af  Tidens  Erfaring  skød  man 
foreløbig  Spørgsmaalet  om  egen  Fabrikation  af 
Maskiner  tilbage,  idet  man  overlod  dette  Felt  til 
de  allerede  eksisterende  —  ikke  faa  —  Maskin- 


ganske  vist  under  uhyre  beskedne  Forhold,  disse 
Rejser  saavel  som  Arbejdet  ude  begyndte.  Straks 
fra  Begyndelsen  af  bares  det  imidlertid  oppe  ved 
en  enestaaende  personlig  Arbejdsydelse  fra  de  tre 
Kompagnoners  Side.  Allerede  meget  tidligt  var 
det  lykkedes  det  unge  Firma  at  knytte  Forbin¬ 
delser  i  den  norske  og  ikke  mindst  i  den  svenske 
Industri,  Forbindelser,  der  skulde  blive  særdeles 
frugtbare  og  varige.  Fra  Mølleriindustrien  og  Tegl¬ 
værksindustrien  kom  man  snart  over  til  ogsaa  at 
arbejde  i  Cementfabrikationen  —  der,  hvor  mær¬ 
keligt  det  end  lyder,  har  adskillige  Berørings¬ 
punkter  med  Mølleriindustrien,  ikke  mindst  m. 
H.  t.  Formalingstekniken  —  idet  F.  L.  Smidth  & 
Co.  allerede  i  1887  fik  overdraget  Anlæget  af  en 
stor  svensk  Cementfabrik  (Limhamn).  Hermed 
havde  F.  L.  Smidth  &  Co.  fundet  et  sjelden  hel- 

digt  Speciale,  og  med  den  ingeniørmæssige  og 
maskintekniske  Erfaring,  der  stod  til  det  unge 
Firmas  Raadighed,  kastede  det  sig  med  Held  og 
Energi  over  de  store  Opgaver,  der  laa  for  og  som 
indeholdtes  i  den  moderne  Cementindustris  Ud¬ 
vikling,  en  Udvikling,  i  hvilken  F.  L.  Srnidth  &  Co. 
snart  skulde  blive  en  førende  Verdensfaktor.  Efter 
Anlæget  ogsaa  af  en  Cementfabrik  i  Norge  traadte 
F.  L.  Srnidth  &  Co.  endelig  i  Berøring  med  den 
danske  Cementindustri  gennem  dets  Deltagelse  i 
Anlæget  af  Aalborg  Portland-Cement-Fabrik  ved 
Rørdal,  hvis  Anlæg  betød  en  fuldkommen  Revo¬ 


lutionering  i  Datidens  lidet  udviklede  Cementtil¬ 
virkning. 

Det  vil  føre  for  vidt  her  at  gøre  nærmere  Rede 
for  den  intime  Forbindelse,  der  efterhaanden  op¬ 
stod  mellem  F.  L.  Srnidth  &  Co.  og  saa  at  sige 
den  samlede  danske  Cementindustri;  det  skal  blot 
fremhæves,  hvilken  uhyre  Betydning  det  har  haft 
for  begge  Parter,  altsaa  baade  for  den  produce¬ 
rende  Cementindustri  og  den  konstruerende  Ce¬ 
mentmaskinindustri,  at  dette  Samarbejde  er  kom¬ 
met  i  Stand.  Den  danske  Cementindustris  høje 
Standard  beror  ingenlunde  blot  paa  vore  fortrin- 


Moderne  Roterovn. 

lige  RaastofTorekomster,  men  ikke  mindre  paa 
dens  tekniske  Fuldkommenhed,  der  stadig  holdes 
paa  en  Højde,  som  tør  kaldes  førende  ogsaa  efter 
international  Maalestok.  Denne  gensidige  Veksel¬ 
virkning  mellem  Cementindustri  og  Maskinindu¬ 
stri  har  iøvrigt  sat  sine  Spor  saa  at  sige  over  hele 
Verden,  nemlig  overalt  hvor  F.  L.  Smidth  &  Co. 
har  kunnet  frugtbargøre  sine  hl.  a.  i  den  danske 
Cementindustri  vundne  Erfaringer,  ligesom  om¬ 
vendt  de  rundt  om  indhøstede  Resultater  gennem 
Firmaet  er  kommet  den  danske  Cementindustri 
til  Gode.  Det  kan  saaledes  anføres,  at  Aalborg 
Portland- Cement-Fabrik  takket  være  F.  L.  Smidth 


Smidths  altfor  tidlige  Død  —  Aar  1899  —  gik 
man  endelig  over  til  Anlæget  af  egen  Maskin¬ 
fabrik,  nemlig  i  Valby,  og  medens  Firmaet  som 
sagt  oprindelig  havde  været  forsigtig,  vistnok  og¬ 
saa  saare  klog  overfor  Optagelse  af  egen  Fa¬ 
brikation,  kunde  man  nu  hurtigt  gaa  videre 
med  Anlæget  af  egne  Maskinfabriker,  idet  Valby 
Fabriken  efterfulgtes  af  tilsvarende  Anlæg  i  Tysk¬ 
land,  England,  Amerika  og  Rusland.  Samtidig 
opretholdtes  dog  stadig  en  intim  og  udstrakt  For¬ 
bindelse  med  fremmede  Maskinfabriker,  hvilket 
alene  er  forklarligt  derved,  at  der  snart  sagt  ikke 
er  det  Land  eller  den  Egn  i  Verden,  hvor  F.  L. 


Moderne  Rørmøllc. 


&  Co. s  Initiativ  var  den  første  Fabrik  i  Evropa, 
der  gik  over  til  Brænding  af  Cementen  i  roterende 
Ovne,  en  Metode,  der  snart  kom  til  at  bevirke 
en  fuldkommen  Omlægning  i  Cementindustriens 
Teknik. 

F.  L.  Smidth  &  Co. s  Løsen  har  nemlig  fra  før¬ 
ste  Færd  af  været  den  tekniske  Specialisering  og 
Fuldkommengørelse,  og  alene  i  Kraft  heraf  er  det 
lykkedes  at  skabe  den  verdensomspændende  Virk¬ 
somhed,  som  Firmaet  nu  med  Stolthed  kan  se 
ud  over.  F.  L.  Smidth  &  Co.  har  ført  nye  Pro¬ 
duktionsmetoder  saavel  som  nye  Maskiner  og 
Hjælpemidler  frem  i  den  internationale  Cement¬ 
industri.  Det  har  gjort  sin  Indsats  fra  Rørmøller 
til  Roterovne  og  i  de  snart  sagt  utallige  tekniske 
Hjælpemidler  i  Cementindustrien  saavel  som  i 
Teglværksindustrien. 

I  Slutningen  af  1890’erne,  inden  Ingeniør  F.  L. 


Smidth  &  Co.  ikke  har  anlagt  Cementfabriker 
eller  beslægtede  industrielle  Anlæg. 

Vi  har  tidligere  her  i  Tidsskriftet  gjort  Rede 
for  forskellige  af  disse  Anlæg,  der  har  været  ty¬ 
piske  for  F.  L.  Smidth  &  Co. s  Virksomhed,  og 
skal  paa  dette  Sted  henvise  til  denne  Oversigt 
(se  »Tidsskrift  for  Industri«  Aargang  1915,  Pag. 
292  m.  ft.).  Samtidig  med  Anlæget  af  Cement¬ 
fabriker  har  ogsaa  Teglværksindustrien  til  Sta¬ 
dighed  været  et  Speciale  for  F.  L.  Smidth  &  Co., 
og  i  de  senere  Aar  er  man  gaaet  videre  med  An¬ 
læg  for  Jernindustrien,  Agglomeringsanlæg  m.  m., 
i  hvilke  de  samme  Produktionsprinciper  som  i 
Cementindustrien  gaar  igen,  og  paa  hvilket  Felt 
F.  L.  Smidth  &  Co.  altsaa  har  en  naturlig  Eks¬ 
pansion. 

Det  udsendte  Festskrift  giver  udmærkede  Over¬ 
sigter  over  alt  dette  samt  over  det  banebrydende 

Arbejde,  der  er  gaaet  forud  og  sideløbende  her¬ 
med.  Hvis  Ordet  industrielle  Pionerer  noget 
Steds  er  paa  sin  Plads,  da  er  det  i  Forbindelse 
med  F.  L.  Smidth  &  Co. s  hele  Virksomhed,  den 
hvortil  saa  mange  danske  Ingeniører,  Konstruk¬ 
tører  og  Teknikere  har  været  knyttet  og  stadig 
er  knyttet  baade  direkte  og  indirekte.  Samtidig 
giver  Festskriftet  et  overordentlig  interessant  Ind¬ 
blik  navnlig  i  Cementindustriens  industripolitiske 
Forhold;  thi  Kamp  udadtil  og  indadtil,  Fredsslut¬ 
ninger,  Aftaler,  nye  Kampe  og  Styrkeprøver  har 
ikke  mindst  præget  Cementindustriens  Udvikling. 


Oprindelig  mødt  med  Skepsis  baade  i  Ind-  og  Ud¬ 
land  voksede  den  danske  Cementfremstilling  frem 
gennem  Modgang  og  Trængsel;  men  da  den  om¬ 
sider  var  ved  at  godtgøre  sin  Livskraft,  rettede 
den  udenlandske  Konkurrence  sine  Angreb  imod 
den  i  den  ædle  Hensigt  itide  at  slaa  den  til  Jor¬ 
den.  Hvad  der  til  Værn  heroverfor  og  som  Mod¬ 
foranstaltninger  er  ydet  fra  dansk  Side  er  intet 
mindre  end  beundringsværdigt,  og  der  findes  i 
Bogens  Afsnit  herom  et  rigt  og  tankevækkende 
Materiale  ikke  mindst  til  Belysning  af  industrielle 
Koncentrationers  sande  Karakter.  Man  tør  trygt 

14 


TIDSSK  RIF  1'  FOR  INDUSTRI 


sige,  at  havde  ikke  en  saadan  Koncentration,  ba¬ 
seret  paa  teknisk  Ypperlighed,  kunnet  gennem¬ 
føres  i  den  danske  Cementindustri,  men  havde 
denne  staaet  splittet  i  smaa  og  maaske  kapital¬ 
svage  Anlæg,  da  havde  denne  Industri,  der  vel 
nok  er  en  af  de  danske  Industrier,  som  selv  Me¬ 
nigmand  opfatter  som  den  naturligste,  ja  ligefrem 
selvfølgelige  danske  industrielle  Produktion,  maa¬ 
ske  slet  ikke  eksisteret  i  Øjeblikket  eller  i  bedste 
Tilfælde  kun  som  Filialvirksomhed  af  store  uden¬ 
landske  Trustdannelser. 

Antallet  af  de  af  F.  L.  Smidth  &  Co.  udførte 
Fabriksanlæg  Verden  over  er  stadig  voksende,  og 
samtidig  er  de  enkelte  Anlægs  saavel  som  de  en¬ 
kelte  Maskineriers  Størrelse  og  Kapacitet  i  stadig 
Tiltagende.  Alene  i  5-Aaret  1910 — 15  leverede 
F.  L.  Smidth  &  Co.  Maskineri  til  Nyanlæg,  Om¬ 
bygninger  og  Udvidelser  af  100  Cementfabriker. 
Navnlig  Krigens  sidste  bitre  Aar  bragte  selvfølge¬ 
lig  ogsaa  en  vis  Standsning  i  denne  Udvikling, 
men  efter  Fredsslutningen  tog  den  atter  Fart,  og 
naar  den  nuværende  Verdenskrise  forhaabentlig 
snart  kan  afvikles,  vil  F.  L.  Smidth  &  Co.  med 
sin  glimrende  verdensomspændende  Organisation 
sikkert  igen  for  fuld  Kraft  kunne  fortsætte  sit 
Arbejde  efter  de  Linier  og  Principer,  der  fastlag¬ 
des  straks  fra  første  Dag  af  under  Forhold,  der 
nu  synes  utrolig  beskedne  og  primitive  i  Sammen¬ 
ligning  med  den  nuværende  store  Virksomhed, 
hvis  Hovedsæde  er  Vestergade  33,  Kjøbenhavn. 

Festskriftet  skaber  ikke  blot  ved  sin  Tekst,  men 
ogsaa  ved  sine  Billeder  en  udmærket  Forstaaelse 
af  det  Arbejde,  der  saaledes  gennem  40  Aar  er 
udført  fra  og  for  Danmark.  De  gengivne  Bille¬ 


der  af  de  mest  karakteristiske  Anlæg,  F.  L.  Smidth 
&  Co.  har  udført  rundt  om,  danner  tilsammen  en 
broget  Vandring  mellem  Verdens  forskelligste 
Egne  fra  det  højeste  Nord  til  det  varmeste  Syd, 
fra  det  fjerneste  Vesten  til  det  yderste  Østen.  Det 
er  med  Stolthed,  man  blader  den  Slags  Læsning 
igennem,  og  Festskriftets  Forfatter  kan  med  Vægt 
rette  sin  Appel  til  den  opvoksende  Generation  om 
at  lade  den  Slags  Læsning  og  de  Værdier,  der 
findes  deri,  være  afgørende  for  dens  Maal  og  Veje 
til  Afløsning  af  en  gold  og  smaatskaaret  Aands¬ 
epoke,  som  nu  forhaabentlig  ligger  bag  os.  Thi 
det  er  værd  at  fastholde,  hvad  Festskriftet  ind¬ 
leder  med,  at  hele  den  Række  af  Mænd,  der  — 
saaledes  som  Cheferne  i  F.  L.  Smidth  &  Co.  — 
har  grundlagt  vor  industrielle  Udvikling,  er 
vokset  op  under  og  præget  af  hine  trods  alt  store 
Aar  efter  vor  ulykkelige  Krig  i  1864,  da  en  ny¬ 
vakt  Nationalfølelse,  Alvor  og  Forstaaelse  af  Ti¬ 
dens  bydende  Nødvendighed  tilsammen  skabte  de 
Karakterer,  hvis  Tilstedeværelse  er  det  mest  nød¬ 
vendige  af  alle  naturlige  industrielle  »RaastofTer«. 
Skønt  vi  for  vort  eget  Lands  Vedkommende  nu 
delvis  staar  i  det  diametralt  modsatte  Tilfælde 
af  Tiden  efter  1864,  er  der  dog  saa  meget  andet 
i  Tiden,  der  gør  det  ønskeligt  og  nødvendigt,  at 
tilsvarende  Karaktertræk  kan  genfindes  i  det 
store  Genrejsningsarbejde,  som  ogsaa  vil  udkræ¬ 
ves  af  os.  Ikke  blot  gennem  sit  førende  Eksem¬ 
pel,  men  gennem  sin  Uddannelse  og  Udsendelse 
i  Hundredvis  af  unge  danske  Pionerer  har  F.  L. 
Smidth  &  Co.  bidraget  sit  til  at  virkeliggøre  saa- 
danne  Ønskers  Opfyldelse. 

P.  D. 


Fra  Amerika. 

En  Ingeniørs  Rejseindtryk. 

II.  Slagterier,  Møllerier,  Staalværker. 


Vejen  fra  New  York  ud  vestpaa  i  Amerika  gaar  i 
det  væsentligste  fra  de  to  store  Stationer  »Pennsyl- 
vania«  og  »Grand  Central«.  Der  er  flere  Linier  til  de 
forskellige  Byer  —  ti!  Byen  ved  Micliigansøen,  Chicago, 
den  anden  Kæmpeby  i  Amerika,  alene  tre. 

Medens  Indsejlingen  til  New  York  under  gunstige 
Forhold  er  straalende  for  den  Rejsende,  formaar  kun 
Teknikeren,  der  en  tidlig  Morgen  gennem  Fabriksbyer 
vestfra  nærmer  sig  Kæmpestaden  Chicago,  ret  at  nyde 
Synet:  Den  lange  Række  store  Staalværker  i  »Garry« 
med  Højovne,  »Cokeries«,  Røgtaage  og  Larm  fra  Blæ¬ 
sere  og  Kæmpekraner,  er  en  Fryd  for  den,  der  for- 
staar  den  Skaben,  der  her  finder  Sted  —  særlig  da 
man  i  Tilgift  faar  et  Par  kemiske  Fabriker,  hvis  Skor¬ 


stene  og  Aftræk  dekorerer  Himlen  med  Dampe  ikke 
ulig  Salpeterundersyres,  rødgule  og  kvælende. 

Alt  dette  virker  ikke  umiddelbart  opmuntrende  paa 
den  almindelige  Rejsende,  der  modtager  et  ganske  an¬ 
det  Indtryk:  »Keep  clear  of  Chicago«,  hedder  det  fra 
disse,  »It’s  the  entrance  to  hell!«  — 

Som  Indledningsvignet  er  Billedet  med  det  glødende, 
rygende  og  larmende  Fabrikhelvede  om  end  ikke  ty¬ 
pisk,  saa  i  hvert  Fald  en  ikke  helt  ueffen  Maske,  for- 
saavidt  som  Chicago  er  en  Produktions-  og  Handelsby 
med  mange  forskelligartede  Fabriksanlæg;  det  er  nu 
ikke  Jernindustrien,  der  er  Chicagos  typiske  Industri, 
men  Slagterierne,  der  som  bekendt  har  givet  Byen  en 
noget  herostratisk  Berømmelse.  En  Arbejdsby  er  den 

—  stor  og  i  al  Almindelighed  grim  —  men  travl,  blot¬ 
tet  for  Charme  for  den  almindelige  Besøgende,  men 
dog  frugtbart  Arbejdsland  for  Tusinder  af  Danske, 
der  her  bar  fundet  Beskæftigelse,  Hjem  og  Ophold. 
Saa  underligt  det  lyder,  elsker  disse  Indbyggere  deres 
By,  hvilket  viser,  at  der  er  andet,  der  binder  Borgeren 
til  sin  By,  end  Alléer,  Parker,  Mennesker  og  Spring¬ 
vand  m.  m.  Pryd  er  her  forholdsvis  lidt  af,  Skaben 
og  Omsætning  des  mere. 

Naar  undtages  Parkvejene  og  Universitetskvarteret 
er  Byens  Gadebillede  ikke  særlig  skønt.  En  voldsom 
Trafik  i  Centrum  hænger  sammen  med,  at  Byen,  bort¬ 
set  fra  Højbane  og  Sporvogne,  ingen  Allastning  har 
for  Gadetrafiken  (ingen  «subwa}rs«),  ligesom  at  For¬ 
retningskvartererne  er  meget  koncentrerede.  Her  findes 
de  vældige  Magasiner  som  »Mandal  Brothers«,  »Mar- 
shall,  Field  &  Co.«  og  »Boston  Department  Stores«  — 
Forretninger,  større  end  noget  andetsteds  paa  Jorden. 
Et  saadant  Magasin  indtager  en  hel  eller  en  halv  Blok. 


ningen  i  De  Forenede  Stater.  Men  75  pCt.  af  den  samme 
Befolknings  Livsfornødenheder  produceres  vest  for  den, 
og  næsten  hele  Kvægopdrætningen  foregaar  der.  Det 
er  dette  sidste  Forhold,  der  har  skabt  Chicagos  Be¬ 
tydning  som  førende  i  Levnedsmiddelindustrien,  som 
Jordens  berømteste  Slagteriby,  fremragende  først  og 
fremmest  ved  sine  »patkeriest :  Slagterier  og  Virksom¬ 
heder  til  Oparbejdning  af  Slagteriprodukter. 

Indenfor  Chicago  er  disse  »Stock  Yards«:  en  Gods- 
banegaard,  der  rummer  Kvægtorvet  —  ca.  400  Td.  Land 
stort  med  Jordens  største  og  mest  rationelt  drevne 
Slagtehuse,  en  egen  Bydel  af  betydelig  Udstrækning. 
Det  er  nu  mindre  Størrelsen  end  Slagteformen  og 
Forretningsformen,  der  er  egnet  til  at  vække  Opmærk¬ 
somhed. 

Det  er  kun  en  lille  Kreds  (5)  af  Millionfirmaer, 
Swift,  Armour  etc.,  der  ejer  denne  Bydel.  Og  de  har 
været  i  ubehagelig  Berøring  med  den  amerikanske 
Trustlovgivning  i  Anledning  af  den  Maade,  de  havde 


Typisk  amerikansk  Fabriksbygning. 


Der  kan  i  »retail-department«  i  bogstaveligste  For¬ 
stand  købes  alt,  hvad  der  overhovedet  handles  med, 
og  ved  et  særligt  Forretningssystem  med  Kataloger 
og  udsendte  Bestillingssedler  staar  disse  »stores«  i 
Forbindelse  med  en  uhyre  Kundekreds  i  Midt-  og 
Vestamerika,  en  detail  og  en  gros. 

Kommer  nu  hertil  den  betydelige  Industri  i  Chicago, 
ligesom  at  Byen,  der  har  nogen  Havn  og  regelmæssig 
Dampskibsforbindelse  med  samtlige  de  store  Søer,  ja, 
endog  drømmer  om  igennem  San  Lawrencefloden  ved 
et  kæmpemæssigt  Slusesystem  at  naa  ud  til  Verdens¬ 
havet  —  faktisk  er  Jordens  største  Jernbanecentrum 
med  6  Endestationer  og  et  Baneterræn  i  Areal  større 
end  hele  Byen  Kjøbenhavn  og  Linier  i  alle  Retninger  — 
der  ankommer  gennemsnitlig  et  Tog  pr.  Sekund  til  en 
af  de  mange  Banegaarde!  —  forstaas  det,  at  man  her 
staar  overfor  en  By,  der  i  langt  højere  Grad  repræ¬ 
senterer  noget  fundamentalt  »amerikansk«  end  New 
York  gør  det  i  Produktion  og  Omsætning  af  Varer. 

For  Evropæeren  ligger  denne  By  midt  i  Staterne. 
Men  i  Virkeligheden  kun  Tredieparten  af  Vejen  til 
Stillehavet.  Det,  der  forvirrer,  er,  at  der  ligger  saa  me¬ 
get  øst  for  Chicago.  Her  bor  bl.  a.  64  pCt.  af  Befolk- 


anlagt  deres  Forretninger  paa,  hvormed  dog  ikke  være 
sagt,  at  de  gjorde  sig  anden  Fordel  ved  disse  end  den, 
som  merkantilt  set  var  en  naturlig  Konsekvens  af  det 
fremragende  Organisationstalent,  hvormed  det  hele  var 
planlagt  og  ledet.  Men  i  Amerika  tillades  det  ikke,  at 
en  Gruppe  af  Firmaer  helt  behersker  en  saa  vigtig 
Forsyning  som  Kødforsyningen.  Og  det  gjorde  man 
simpelthen  derved,  at  Stock-Yards  Firmaer,  der  havde 
taget  Initiativet  til  og  indarbejdet  Kølevognstrafiken 
paa  Jernbanerne,  havde  en  faktisk  Eneret  paa  »at  for¬ 
sende  med  Kølevogn«,  hvilket  praktisk  set  maatte  blive 
Eneret  til  at  sende  Kød  —  ja  letfordærvelige  Levneds¬ 
midler  overhovedet  paa  længere  Strækninger.  Og  den 
Eneret  maatte  de  afgive.  —  For  Ingeniøren  er  det  sær¬ 
lig  interessant  at  stifte  Bekendtskab  med  den  »tekniske« 
Fremgangsmaade  ved  Slagtningen.  Men  først  og  frem¬ 
mest  dog  at  stifte  Bekendtskab  med  den  store  »Mate- 
rialøkonomi«,  som  man  næsten  kunde  fristes  til  at 
kalde  det,  der  hersker  her. 

Slagtningen  foregaar  for  Svinenes  og  Faarenes  Ved¬ 
kommende  paa  den  Maade,  at  Dyrene  drives  frem  ad 
en  Gang,  hvis  Vægge  stadig  væk  indsnevrer  Gangen, 
saaledes  at  de,  naar  de  smutter  ud  af  denne  kommer 

til  at  gaa  enkeltvis.  Her  gribes  de  ved  Bagbenene  og 
fæstesved  en  Række  Kroge  til  et  svært,  langsomtgaaende 
Kædetræk,  der  over  et  Kæmpehjul,  hvis  Leje  er  i 
Gulvet,  saaledes  at  den  ene  Halvpart  gaar  under  dette, 
den  anden  Halvpart  over  dette,  fører  Kæden  op  i  godt 
Mandshøjde,  inden  den  gaar  videre  i  vandret  Retning. 
Dyrene  løftes  med  andre  Ord  langsomt  fra  Gulvet  og 
præsenterer  sig  faa  Sekunder  efter  hængende  ved  Bag¬ 
benene  med  Hovedet  nedad,  ved  Kæden  langsomt  van¬ 
drende  fremad  i  Slagteriet.  Den  egentlige  Slagter  over¬ 
skærer  da  nu  straks  med  et  enkelt  Snit  Halspulsaaren 
paa  Lam  og  Svin  (Okser  bedøves  først  med  et  Slag),  hvor¬ 
efter  de  døde  Kroppe  ved  Kædetrækket  langsomt  van¬ 
drer  i  Zigzag  igennem  hele  Lokalet,  idet  efterhaanden 
Huden  Haas  af  det,  Indvoldene  tages  ud  etc.  (for  Svi¬ 
nets  Vedkommende  passerer  Dyrene  et  Skoldetrug), 
og  efter  at  have  gennemgaaet  et  Hundrede  Proces¬ 
ser  havner  Kroppene  saa  —  efter  knapt  30  Minuters 


kun  faa  Mil  syd  for  Chicago,  ud  til  Michigansøen,  og 
væsentligst  baseret  paa  Kul  østfra  og  Malme  fra  de 
rige  Lejer  ved  Øvresø,  er  det  altsaa  væsentligst  Næ¬ 
ringsmiddelindustrien,  der  er  Chicagos  —  Slagterier 
og  Slagteriprodukter.  —  »Jernet«  ligger  østpaa. 

Og  med  Korn-  og  Foderstoffer  handler  Chicago,  men 
nogen  Industri  paa  disse  Felter  er  der  ikke.  Mølle¬ 
distrikterne,  de  Steder,  hvor  Agerbrugsproduktionen 
oparbejdes,  navnlig  Hvede  og  det  berømte  amerikan¬ 
ske  Mel,  ligger  yderligere  vestpaa  i  Minnesotas  frugt¬ 
bare  Egne,  nær  Mississippiflodens  smaa  Fald  og  ved 
Byen  Minneapolis. 

Minneapolis  —  Byen  ved  de  mange  Søer  og  Missis- 
sippi!  Navnet  er  en  Blanding  af  Indiansk  og  Græsk, 
idet  Forstavelserne  »Minne«,  saavidt  jeg  har  ladet  mig 
fortælle,  betyder  Vand,  medens  Endestavelserne  som 
bekendt  betyder  By.  Og  dens  Omegn  er  da  sikkert  og- 
saa  den  paa  Søer  og  smaa  Vandløb  rigeste  Del  af 


Møller  og  Siloer  i  Minneapolis. 


Forløb  —  nede  i  Køleriet  —  en  enkelt  i  de  tilsammen 
kilometerlange  Rækker  i  Slagteriernes  Kølerum. 

Som  før  sagt,  er  det  imidlertid  mere  Organisationen 
af  Oparbejdelsen  af  Biprodukterne  i  Slagteriet,  der 
imponerer.  Stock  Yard  rummer  kun  faa  Fabriker  ud¬ 
over  dem,  der  tager  sig  af  selve  Kødet.  Det  øvrige: 
Huderne,  Haar,  Horn  og  Klove  samt  Indmaden  for¬ 
deles  ud  i  forskellige  Fabriker,  der  for  en  Dels  Vedkom¬ 
mende  atter  afleverer  deres  Varer  til  andre  af  Koncer¬ 
nens  Fabriker.  Efterhaanden  har  disse  igen  fremkaldt 
andre  Special  fabriker,  saa  at  den  Koncern,  der  beher¬ 
sker  Stock  Yard,  foruden  at  levere  Kød  og  Konserves 
leverer  alt,  der  kan  leveres  af  Biprodukter,  Klaver- 
strænge  og  Krølhaar,  fra  Blærer  rafineret  Fedt  og 
Lim  af  forskellige  Kvaliteter  til  Boksehandsker,  Ben- 
og  Horngenstande,  Havegødning  osv.,  alt  paa  Grund¬ 
lag  af  »Affald«  ved  Slagteriet  og  Biprodukter.  Det  gaar 
saa  vidt,  at  man  paa  specielle  kemiske  Fabriker  af 
Dyrenes  Kirtler  udvinder  Pepsiner  og  andre  medicin¬ 
ske  Produkter,  saaledes  at  det  virkelig  i  Ordets  bog¬ 
staveligste  Forstand  er  en  Oparbejdning  af  Dyret  til 
de  mindste  Enkeltheder,  man  staar  overfor. 

Selv  om  Verdens  største  Staalværk  er  beliggende 


Amerika!  Nord  for  Bjæn  ligger  foruden  den  store  Sø 
Minnetonka:  Calhorn,  Harriet,  Lake  of  Isles  osv.,  og 
forbi  Byen  flyder  Minnetonka  Creek,  berømt  fra  Long- 
fellow’s  Digt  »Hiawatha’s  Song«.  Og  selve  Mississippi 
flyder  bred  og  stolt  med  enkelte  smaa  Fald  igennem 
Byen.  Det  var  disse  Fald,  der  var  Begyndelsen  til  Min¬ 
neapolis’  Hovedindustri,  Mølleindustrien. 

Thi  som  New  York  har  sine  Skyskrabere,  Chicago 
sine  Stock  Yards,  Pittsburgh  sine  Staalværker,  saale¬ 
des  præges  allerede  Byens  ydre  »aspect«,  dens  Kon¬ 
turer,  af  dens  Hovedvirksomhed:  Mølleriet,  ved  de  høje 
Siloer  og  Møllebygninger.  løvrigt  er  den  Typen  paa 
de  relativt  langsommere,  men  mere  sikkert  voksende 
amerikanske  Byer,  hvor  Styret  har  magtet  Opgaven 
at  udvide  Bygrænsen  efter  forstandigt  lagte  Planer: 
De  forskellige  Arealer,  der  efterhaanden  er  inddraget 
under  dens  Omraade,  er  gennemskaaret  af  brede  Alléer. 
Af  Smaasøerne  forbundet  med  Kanaler  er  slynget  et 
blinkende  Baand  igennem  Byen,  med  Parker  paa  begge 
Sider.  Byens  Broer  er  udmærkede,  Jernbaneforbindelsen 
ligeledes,  og  Vandforsyningen  den  fortrinligste  i  Ame¬ 
rika.  —  Med  Glæde  konstaterer  man  som  Skandinav, 
at  det  er  Mænd  fra  Norden,  af  svensk,  norsk  og  dansk 

Afstamning,  der  præger  Byens  Administration,  ikke 
mindst  den  tekniske:  Stadsingeniøren  er  en  Normand, 
de  fleste  til  Byens  tekniske  Forvaltning  knyttede  Per¬ 
soner  er  norske  eller  svenske,  den  førende  Klub  bæ¬ 
rer  Navnet  »Odin-Klubben«,  og  i  store  Kvarterer  af 
Byen  viser  Firmaskiltene  tydeligt  nok,  at  Indehaver¬ 
nes  Vugge  har  staaet  i  Skandinavien. 

Ved  Minneapolis  er  det,  at  Mississippifloden  —  Vande¬ 
nes  Fader,  Amerikas  største  og  interessanteste  Flodvej 

—  begynder  at  faa  Betydning  som  Flodvej.  Af  dens  i 
alt  3000  miles  Længde  er  de  2200  syd  for  Byen  sejl¬ 
bare,  saaledes  at  Minneapolis  ad  denne  Vej  har  Ad¬ 
gang  til  Omladningshavnene  i  St.  Louis  og  New  Orleans. 
I  Byens  nordlige  Del  ved  de  lave,  men  vandrige  St.  An- 
tony  Fails  ligger  de  største  Møller  som  »Washburn«, 
»Crossby«,  »Pillsbury«,  »North  Western«,  »Barber«  osv. 
osv.,  hvis  daglige  Kapacitet  er  omkring  50  000  barreis 

—  —  —  og  Savmøllerne,  thi  ogsaa  i  Tømmerhandelen 
spiller  Byen  en  Rolle.  Minneapolis’  Melmøller,  hvis 
tekniske  Udrustning  er  tip-top  moderne,  havde  ved 
Krigens  Begyndelse  en  Produktion  af  over  18  Millio¬ 
ner  barreis  eller  ca.  2  Millioner  Tons. 


kender  —  ikke  mindst  støttet  af  det  betydningsfulde 
Arbejde,  der  i  en  lang  Aarrække  har  været  udført  og 
offentliggjort  af  vore  berømte  Landsmænd  fra  Carls- 
berg-Laboratoriet. 

Er  det  Centre  for  Jernindustrien,  Talen  er  om,  saa 
søges  disse  østligere,  i  Pennsylvania,  Ohio  og  andre 
Steder  med  malmrig  Jordbund  eller  kulførende  Lag.  Og 
blandt  berømte  Pladser  her  staar  Pittsburgh  øverst. 

Hvor  de  to  Floder,  Molonga-IIela  og  Alleghany, 
mødes  og  danner  Ohiofloden,  laa  for  ca.  200  Aar  si¬ 
den  kun  et  Blokhus,  en  af  Forposterne  for  den  fra 
Øst  i  De  Forenede  Stater  langsomt  fremrykkende  ev- 
ropæiske  Kultur.  Blokhuset,  hvis  Navn  var  »Fort  Pitt«, 
tjente  dels  militære  Formaal,  men  var  tillige  Handels¬ 
plads  og  fra  Tid  til  anden  den  Fæstning,  hvor  Omegnens 
Nybyggere  og  deres  Familier  trak  sig  tilbage,  naar 
Indianerne  var  paa  Krigsstien.  Men  de  Tider  er  længst 
forbi,  hvor  de  to  Floders  skraanende  Bredder  var 
dækket  af  tykke  Skove,  der  indrammede  brede  og  klare, 
fiskefyldte  Strømme.  Thi  hvor  »Fort  Pitt«  laa,  er  nu  Cen¬ 
trum  af  Byen  Pittsburgh,  en  af  de  mærkeligste,  man 
kunde  fristes  til  at  sige  underfuldeste,  Byer  i  hele 


Amerikansk  G  odstogs  maskine. 


Det  amerikanske  Mel  er  som  bekendt  verdensberømt 
bl.  a.  paa  Grund  af  sin  store  Bageevne,  hvilket  ikke 
ene  hænger  sammen  med  Kornets  Indhold  af  kvæl- 
stofholdige  Stoller  (Gluten),  men  ogsaa  med  dets  Tør¬ 
ring  og  Opbevaring.  I  Behandlingen  af  de  vældige  tær¬ 
skede  Afgrøder  fra  de  store  Hvedearealer  i  Minnesota, 
Dakota,  Iowa  osv.  er  Minneapolismøllerne  i  det  hele 
Mestre.  Kornet  tørres  —  ofte  ad  kunstig  Vej  —  saa¬ 
ledes  at  dets  Indhold  af  Fugtighed  er  et  Minimum, 
hvorved  der  opnaas,  at  Tabet  af  Sukker  ved  det  maga¬ 
sinerede  Korns  »Aandedræt«  bliver  saa  lille  som  mu¬ 
ligt.  Denne  Tørring  foregaar  i  store  Anlæg,  og  Siloerne 
til  disse  rager  som  massive  Taarne  op  over  Tagene 
paa  Byens  Huse.  I  de  senere  Aar  har  man  fra  viden¬ 
skabelig  Side  —  særlig  Minnesotas  Universitets  — 
interesseret  sig  for  disse  Problemer.  Minneapolis  er 
sammenbygget  med  Staten  Minnesotas  Hovedstad,  St. 
Paul,  den  er  den  ældste  af  de  to  Byer  og  Statens 
Regeringssæde;  nu  er  denne  By  den  mindste  af  de 
to,  men  rummer  altsaa  Capitolet  og  et  ualmindelig 
godt  Universitet,  hvis  Videnskabsmænd  det  altsaa  er, 
der  har  præsteret  en  meget  dygtig  Indsats  paa  disse 
Omraader,  og  —  hvad  de  aabenlyst  og  med  Glæde  er- 


Amerika.  »Fort  Pitt«  forsvandt  og  afløstes  af  en  idyl¬ 
lisk  By,  i  hvis  Udkant  laa  store  Villaer  med  Haver 
og  Parker  ned  til  Floden.  Men  ogsaa  Parkerne  er  for¬ 
svundet,  og  et  stort  Staalværk  har  taget  Pladsen. 
Flodbredden  er  Kaj,  og  langs  denne  gaar  flere  Dob¬ 
beltspor,  hvorpaa  tungt  læssede  Godsvogne  passerer 
ind  og  ud  med  Raamaterialer  og  de  svære  Fabrikata 
i  en  evigt  glidende  Dobbeltrække. 

Umiddelbart  indtagende  er  Byen  ganske  vist  ikke. 
Under  et  jevnt,  tæt,  graat  Røgtæppe  gemmer  den  sine 
Højovnsanlæg,  Staalværker  og  Maskinfabriker.  Mid¬ 
sommers  kan  man  om  Hverdagen  stirre  midt  ind  i 
Middagsolens  mørkerøde  Skive  uden  at  blændes,  og 
det  er  umuligt  under  normale  Forhold,  i  hvert  Fald 
i  stille  Vejr,  at  se  fra  den  ene  Flodbred  til  den  anden. 
Men  sjeldent  har  en.  By  kunnet  opvise  den  kolossale 
Forædlingsevne  som  Pittsburgh,  der  af  Raajern  og 
Staalali'ald  i  sine  Rækker  af  buldrende  Ovne  fremstiller 
Ingotblokke,  Staalstøbegods  etc.  etc.  Dag  og  Nat  i 
Mængder,  som  kun  den,  der  har  set  det,  gør  sig  Be¬ 
greb  om. 

For  den,  der  ønsker  at  studere  Jernets  Teknik,  er 
Forholdene  særlig  gunstige.  Her  er  baade  Højovne, 

meget  moderne  og  ældre  ved  Siden  af  hinanden,  her 
fremstilles  saavel  Ivonverterstaal  som  Staal  i  Siemens 
Martins  Ovne,  haade  af  ældre  Type  og  Ovne  af  »Thil- 
ting«-Typen.  Her  er  Valseværker,  der  valser  Hjulban¬ 
dager  og  Konstruktionsjern,  og  her  er  Fabriker,  der 
benytter  dette  sidste  til  Byggearbejde  af  forskellig  Art. 

Det  er  da  et  glødende  Liv,  der  rører  sig  under  Røg¬ 
tæppet;  intetsteds  paa  Jordkloden  findes  saa  mange 
Staalværker  samlede;  lier  er  de  fleste  —  men  ikke  de 
største.  Det,  der  imponerer,  er  først  og  fremmest  Mas¬ 
sen,  maaske  mere  end  Arbejdstilrettelæggelsen.  De 
mægtige  Chancer,  der  bar  været  lier,  er  blevet  udnyt¬ 
tet  med  Mod  og  Vidsyn,  men  speciel  teknisk  Genialitet 
findes  kun  sporadisk,  ikke  universelt  gennemsyrende 
hele  Industrien  lier. 

Blandt  de  Firmaer,  som  Pittsburgh  rummer,  og  som 


Firmaets  Specialiteter  —  og  der  er  mange  —  er 
skabt  af  Beliggenheden  og  Forholdene. 

Beliggende  midt  i  et  Staaldistrikt  var  det  naturligt 
for  det  at  søge  at  hjælpe  paa  det  uhyre  Spild  af  Tid 
og  Materiale,  som  den  gammeldags  Konstruktion  af 
Staalovnene  —  og  iøvrigt  Ovne  med  høj  Temperatur 
—  gav  Anledning  til  ved  den  ret  hurtige  Ødelæggelse, 
»Forbrænding«,  af  en  Del  af  Indmuringen  —  som  oftest 
kun  en  ringe  Del  —  der  altid  finder  Sted,  og  som  med 
kortere  Mellemrum  gør  en  Opmuring  af  hele  Ovnen 
nødvendig.  Blaw-Knox  Company  stillede  det  Forslag 
at  forsøge  ved  at  indlægge  Vandkøling  paa  de  mest 
udsatte  Steder  samt  paa  saadanne  Steder  i  Staalovnene, 
hvorfra  en  voldsom  Udstraaling  besværliggjorde  Ar¬ 
bejdet,  at  komme  ud  over  Tabene  ved  Ødelæggelser 
og  Genen  under  det  daglige  Arbejde.  —  Til  at  begynde 


Højovnsanlæg  1  Pittsburgh. 


ikke  direkte  beskæftiger  sig  med  Staalfremstilling,  er 
der  imidlertid  et,  der  i  høj  Grad  har  Krav  paa  Inter¬ 
esse.  Det  er  det  verdensberømte  Firma  Blaw-Knox 
Company,  et  Ingeniørfirma,  der  har  faaet  Verdensnavn 
paa  Grund  af  den  alsidige  Dygtighed,  hvormed  det 
ledes.  Det  er  særlig  i  Konstruktion  af  Broer,  Udstøb- 
ning  af  Tunneler  med  Jernbeton  og  i  Køleanlæg  i  Ovne 
for  høj  Temperatur,  at  Firmaet  har  sine  Specialer. 
Naar  det  nævnte  Firma  her,  om  end  meget  kort,  skal 
omtales  lidt  yderligere,  ligger  det  dels  i,  at  Firmaets 
Arbejdsomraade  i  saa  væsentlig  Grad  er  skabt  af  For¬ 
holdene,  de  specielle  amerikanske,  dels  i,  at  dets  Virk¬ 
somhed  typisk  belyser  et  Forhold  derovre,  nemlig  at 
man  endnu  ikke  er  naaet  til  den  Opdeling  i  og  Udson¬ 
dring  af  Specialindustrier  som  i  ældre  Industrilande, 
samt  endelig  fordi  dets  tekniske  Overledelse  er  i  dan¬ 
ske  Hænder:  the  Chief-engineer  er  en  dansk  Polytek¬ 
niker  af  de  efterhaanden  mange,  der  har  skabt  Re¬ 
spekt  om  den  navnlig  grundige  videnskabelige  Ud¬ 
dannelse,  Polyteknisk  Læreanstalt  i  Kjøbenhavn  for- 
maar  at  yde  sine  Elever. 


med  modtoges  Forslaget  simpelthen  med  haanlig  Af¬ 
visning.  Men  efterhaanden  vandt  Firmaet  Terræn,  og 
Forholdet  er  nu  det,  at  en  lang  Række  Ovne  er  for¬ 
synet  med  Vandkøling,  bl.  a.  ér  Ovndøren  det,  og  med 
det  Resultat,  at  deres  Levetid  er  mere  end  fordoblet, 
og  Arbejderne  mindreudsatforden  forfærdelige  Straale- 
varme.  Ikke  alene  ved  Staalværkerne  har  Metoden 
faaet  Indpas,  men  ogsaa  ved  Glasværkerne,  saaledes 
to  store  automatiske  Flaskefabriker  i  Pittsburgh. 

Et  andet  Omraade,  hvor  Blaw-Knox  Company  (der 
har  Filialkontorer  overalt  i  Amerika  og  andre  engelsk¬ 
talende  Lande)  har  gjort  sig  fordelagtig  bemærket, 
er  ved  Fremstilling  af  Forskalningsplader  til  Erstat¬ 
ning  for  den  ellers  almindelig  anvendte  Opstilling  af 
TYæforskalning.  Det  er  betydelige  Beløb,  der  er  spa¬ 
ret  ved  Anvendelse  af  de  tynde  Pladejerns-Søjleforme, 
Blaw-Knox  Kompagniet  udlejer  i  indstilbare  Dimen¬ 
sioner,  og  Loft-  og  Gulvforskalninger  til  Fremstilling 
af  Etageadskillelser  i  Jernbeton.  Man  stod  her  overfor 
simpel  Nødvendighed,  idet  det  var  umuligt  ad  anden 
end  en  saadan  Vej  at  skaffe  fornødent  Forskalnings- 

materiale-  og  Arbejdskraft,  rent  bortset  fra,  at  Metoden 
betyder  Formindskelse  af  Omkostninger  og  Simplifice¬ 
ring  af  Arbejde.  Som  bekendt  er  Opstilling  af  Forskal- 
ningen  en  af  de  største  Omkostninger  ved  Jernbeton¬ 
arbejder. 

Der  er  her  blot  løselig  nævnt  et  Faatal  af  de  Om- 
raader,  der  udgør  Firmaets  Specialiteter.  Det  er  en 
stor  Stab  af  Specialister,  der  samles  i  dets  Tegnestuer 
og  i  dets  store,  smukke  Spisesal,  hvor  Ingeniører, 
Tegnere  og  Chefer  hver  Dag  ved  1-Tiden  i  Fællesskab 
faar  deres  Lunch  fra  Firmaets  Marketenderi.  Hele 
Virksomheden  ligger  nemlig  lidt  uden  for  Pittsburgh. 
Samarbejdet  former  sig  her  netop  saa  tvangfrit,  som 
det  er  almindeligt  i  amerikansk  Forretningsliv.  Udover 
den  Subordination,  som  selve  Arbejdet  nødvendiggør, 
og  den  Høflighed,  der  er  naturlig  mellem  Mænd  af 
forskelligt  Kundskabsniveau,  er  der  intet  af  »Disciplin«. 

Det  her  nævnte  Firma  er  kun  et  blandt  mange  ved 
Pittsburgh,  hvis  to  Flodbredder  i  en  Længde  af  32 
miles  er  Værk  ved  Værk  af  ivrig  rekordjagende  Ska¬ 
ben  under  det  graa  Røgslør. 

Gunnar  Gregersen. 

□□□□□□ 

Mindre  Meddelelser. 

To  Jubilæer. 

Foruden  F.  L.  Smidth  &  Co.,  hvis  Historie  vi  omtaler 
i  vor  ledende  Artikel,  kunde  to  andre  store  og  an¬ 
sete  industrielle  Virksomheder  fejre  Jubilæum  den  2. 
Januar,  nemlig  A/S  Burmeister  &  Wain  (50  Aars  Be- 
staaen  som  Aktieselskab)  og  A/S  Titan  (25  Aar).  Vi 
skal  i  et  følgende  Hefte  bringe  nærmere  Beskrivelser 
af  disse  Virksomheders  Udvikling  gennem  de  forløbne 
Aar. 

Tal,  der  taler. 

»Statistiske  Efterretninger«  omtaler  bl.  a.  Indførs¬ 
len  af  Varer  til  saa  lave  Priser,  at  vor  Industri  ikke 
kunde  tage  Konkurrencen  op  herimod.  Eksempelvis 
nævnes  følgende: 

I  de  første  10  Maaneder  af  1921  indførtes  ca.  387  000 
kg  Skotøj,  hvoraf  ca.  126  000  kg  fra  Tyskland.  Denne 
Indførsel  beregnes  til  ialt  at  have  udgjort  ca.  33  pCt. 
af  Produktion  og  Indførsel  tilsammen  (ca.  1,2  Miil. 
kg)  mod  ca.  16  pCt.  i  1913,  da  Produktion  og  Indfør¬ 
sel  androg  ca.  1,8  Mili.  kg. 

Af  Cigarer  indførtes  i  de  samme  10  Maaneder  ca. 
205  000  kg,  hvoraf  ca.  173  000  kg  fra  Tyskland,  eller 
ialt  ca.  19  pCt.  af  Forbruget  (godt  200  Mili.  Cigarer) 
mod  omkring  det  halve  i  1913,  da  Forbruget  var  262 
Millioner  Cigarer. 

Af  Bomuldsvarer  indførtes  ca.  2,06  Miil.  kg  hvoraf 
ca.  0,61  Miil.  kg  fra  Tyskland.  Indførslen  var  herefter 
lige  saa  stor  som  den  hjemlige  Produktion,  medens 
Produktionen  i  1913  var  5,90  Miil.  kg  og  Indførslen 
4,10  Miil.,  hvoraf  1,60  Miil.  kg  fra  Tyskland. 

Med  de  saaledes  foreliggende  officielle  Tal  kan  vi 
ikke  tænke  os,  at  Regeringen  længere  vil  opretholde 


sin  Paastand  om,  at  vor  nuværende  industrielle  Kata¬ 
strofe  udelukkende  er  en  »Konjunkturkrise«,  og  at  den 
af  Industrien  selv  paaberaabte  Valutadumping  »ingen 
Rolle  spiller«.  Man  kunde  ellers  nemt  komme  i  samme 
Situation  som  hin  afdøde  Folketingsmand,  der  ikke 
var  bange  for  »at  benægte  Fakta«. 

Maatte  disse  »Fakta«  iøvrigt  nu  snart  komme  til  at 
indvirke  paa  vor  Lovgivningsmagt! 

Ruslands  Udenrigshandel. 

»The  Financier«  skriver  den  9.  December,  at  Rus¬ 
lands  Udenrigshandel  har  gjort  forholdsvis  store  Frem¬ 
skridt  i  de  første  9  Maaneder  af  forrige  Aar,  idet 
Importen  har  beløbet  sig  til  35  570  000  Pud  (1  Pud  = 
16,4  kg),  medens  Eksporten  var  paa  5  560  000  Pud,  hvad 
der  dog  er  langt  mere  end  i  de  foregaaende  Aar. 

Importen  steg  fra  2  960  000  Pud  i  Aarets  første  Kvar¬ 
tal  til  8  400  000  Pud  i  andet  Kvartal  og  til  24  210  000 
Pud  i  tredie  Kvartal,  medens  Eksporten  steg  fra  460  000 
Pud  til  henholdsvis  2  130  000  Pud  og  2  970  000  Pud. 
Importen  bestod  væsentlig  af  Levnedsmidler,  Brænd¬ 
sel,  Metaller  og  Metalvarer  og  var  større  i  September 
Maaned  end  i  nogen  af  de  foregaaende  Maaneder. 

Af  Indførslen  kom  32,6  pCt.  fra  England,  23  pCt.  fra 
Tyskland,  19,5  pCt.  fra  U.  S.  A.  og  8,3  pCt.  fra  Sverige. 
Af  Eksporten,  som  næsten  udelukkende  bestod  af  Raa- 
stofler  og  Halvfabrikata,  købte  Letland  46,7  pCt.  og 
England  33,6  pCt. 

Den  russiske  Handelsomsætning  i  de  første  tre  Kvar¬ 
taler  af  1921  oversteg  betydelig  Omsætningen  i  3-Aaret 
1918  til  1920. 


Sveriges  Eksport-Industrier. 

Det  svenske  Industriforbund  har  foretaget  en  in¬ 
teressant  Undersøgelse  af,  hvor  stor  en  Del  af  den 
svenske  Industri  der  arbejder  for  Eksport.  Tallene  er 
fremkommet  som  Gennemsnit  for  Aarene  1913  og  1914, 
da  senere  Tællinger  maa  anses  for  paavirkede  enten 
i  den  ene  eller  anden  Retning  af  ekstraordinære  Kon¬ 
junkturer.  Undersøgelserne  udstrækker  sig  ogsaa  til 
at  omfatte  de  paagældende  Arbejdere,  der  kan  siges 
atvære  beskæftigede  med  Tilvirkning  af  Eksportvarer. 
Resultatet  er  blevet,  at  af  Sveriges  354  000  egentlige 
industrielle  Arbejdere  tilvirker  ikke  mindre  end  125  500 
Eksportprodukter,  eller  35  pCt.  af  samtlige  Arbejdere. 
Af  de  forskellige  Industrigrene  staar  Papir-  og  Papir¬ 
masseindustrien  højst  med  73  pCt.  af  sit  samlede  Ar¬ 
bejdertal  i  Ek>portproduktionen,  derpaa  følger  Træ¬ 
vareindustrien  med  69  pCt.,  kemisk  teknisk  Industri 
med  53  pCt.,  og  Malmbrydning  og  Maskinindustri  med 
40  pCt.,  medens  Sten-  Ler-  og  Jordvareindustrien  mø¬ 
der  med  30  pCt.  Grupper  som  Tekstil,  Læder,  Gummi 
og  lignende  store  Industrigrupper  har  kun  5—6  pCt. 
og  er  altsaa  udpræget  Hjemmemarkedsindustrier. 

Det  vil  være  interessant,  om  man  herhjemme  kunde 
faa  en  tilsvarende  Opgørelse  enten  for  de  samme  Aar 
som  i  Sverige  eller  m aaske  ved  næste  Haandværks-  og 
Industritælling. 

□□□□□□ 

Organisations-  og  Foreningsmeddelelser. 


Statstilskud  til  Byggeforetagender. 

Efter  at  Industriraadet  i  en  Skrivelse  af  13.  Juni 
1921  havde  anmodet  Indenrigsministeriet  om  i  saavidt 
Omfang  som  muligt  at  opstille  som  Betingelse  for 
Ydelse  af  Statstilskud  til  Byggeforetagender,  at  der  til 
saadanne  Foretagender  kun  anvendes  Materialer  af 
dansk  Oprindelse,  har  nævnte  Ministerium  i  sin  Svar¬ 
skrivelse  af  15.  December  s.  A.  meddelt,  at  Statstilskud 
og  Statslaan  til  Byggeforetagender  i  Henhold  til  Bolig¬ 
loven  af  1.  April  1921  nu  kun  bevilges  paa  Betingelse 
af,  at  der  ikke  uden  Indenrigsministeriets  Samtykke 
benyttes  udenlandske  Mursten  ellerTagsten,  teglbrændte 
eller  betonstøbte  Rør,  Mørtel,  Cement,  Kakkelovne 
Komfurer,  Smede-  eller  Bygningssnedkerarbejde  af 
udenlandsk  Arbejde  samt  Brædder,  der  er  høvlede  eller 
pløjede  i  Udlandet. 

Landbrugsudstilling  i  Tammersfors. 

Gennem  Udenrigsministeriet  har  Industriraadet 
modtaget  nogle  Eksemplarer  af  Program  og  Anmel¬ 
delsesblanket  til  den  Landbrugsudstilling,  der  agtes 
afholdt  i  Tammersfors  i  Tiden  fra  d.  21.  til  30.  Juni 
1922.  Ovennævnte  Tryksager  henligger  til  Gennemsyn 
i  Industriraadets  Sekretariat  (Kontor  Nr.  13). 

Tyske  Udførselsforbud. 

Gennem  Udenrigsministeriet  har  Industriraadet 
modtaget  Genpart  af  Indberetning  fra  Gesandtskabet 
i  Berlin,  hvori  dette  meddeler,  at  der  ved  forskellige 
tyske  Bekendtgørelser  af  1.  og  2.  Dec.  1921  er  sket  en 
væsentlig  Udvidelse  af  de  allerede  bestaaende  tyske 
Udførselsforbud. 

Indberetningen  bilagt  de  forskellige  Bekendtgørelser 
henligger  til  Gennemsyn  i  Industriraadets  Sekretariat 
(Kontor  Nr.  13). 

Import  til  Polen. 

Ifølge  den  polske  Finansministers  Forordning  af 
13.  December  1920,  bekendtgjort  i  polsk  Statstidende 
(Dziennik  Ustaw  Nr.  11  poz.  64.  1921)  maa  enhver 
Vareforsendelse  til  Polen  være  ledsaget  af  alle  tilhø¬ 
rende  Handelsdokumenter  (Fakturaer,  Tratter,  Dekla¬ 
rationer  etc.)  indeholdende  Varernes  nøjagtige  Speci¬ 
fikation  samt  Angivelse  af  deres  Mængde  og  Værdi. 

Det  er  i  de  Handlendes  egen  Interesse  nøjagtigt  at 
efterkomme  denne  Regel,  da  Varerne  i  saa  Fald  straks 
vil  kunne  ekspederes  og  det  af  Toldmyndighederne 


ifølge  ovennævnte  F'orordning  opkrævede  10  pCt.  Til¬ 
lægsgebyr  for  unøjagtig  Deklaration  vil  bortfalde. 

Frøavls-Udstilling  i  Reval. 

I  Tiden  fra  den  4.  til  den  6.  Februar  1922  afholdes 
der  i  Reval  en  Frøavls-Udstilling,  paa  hvilken  Udstil¬ 
ling  Maskiner  og  Apparater  til  Brug  ved  Arbejdet  an- 
gaaende  Avl,  Rensning  og  Forbedring  af  Frøsorter 
ogsaa  kan  udstilles. 

Udstillingen  synes  navnlig  arrangeret  for  at  vise 
Estlands  egen  Stilling  paa  Frøavlingens  Omraade,  men 
det  er  efter  det  danske  Konsulats  Indberetning  ikke 
udelukket,  at  danske  Frø-Firmaer  og  Fabrikanter  kan 
have  Interesse  af  at  udstille  henholdsvis  Frøkollek¬ 
tioner,  Specialmaskiner,  Apparater  m.  v.  Konsulatet 
tilføjer  dog,  at  der  for  Øjeblikket  kun  vil  kunne  paa¬ 
regnes  en  meget  begrænset  Afsætning  i  Estland  af  saa¬ 
danne  Maskiner. 

Nærmere  Optysninger  vil  iøvrigt  kunne  faas  ved 
Henvendelse  til  Industriraadets  Sekretariat,  hvor  en 
Oversættelse  af  Programmet  for  Udstillingen  er  frem¬ 
lagt  til  Gennemsyn. 

Eksport  til  Canada. 

Gennem  Udenrigsministeriethar  Industriraadetmod- 
taget  et  Eksemplar  af  et  af  de  canadiske  Toldmyndig¬ 
heder  udsendt  Cirkulære  angaaende  de  Formaliteter, 
der  maa  iagttages  ved  Eksport  til  Canada.  Cirkulæret, 
der  blandt  andet  giver  ret  omfattende  Forskrifter  for 
Udstedelsen  af  Konnossementer  og  Fakturaer,  henlig¬ 
ger  til  Gennemsyn  i  Industriraadets  Sekretariat  (Kon¬ 
tor  Nr.  13). 

Udstillingen  i  Singapore. 

I  Forbindelse  med  en  tidligere  Meddelelse  angaaende 
Udstillingen  i  Singapore  i  første  Halvdel  af  1922  skal 
man  oplyse,  at  Udstillingens  Sekretariat  har  henvendt 
sig  til  det  danske  Konsulat  i  Singapore  og  indbudt 
Konsulatet  til  at  danne  en  særlig  Afdeling  paa  Ud¬ 
stillingen  til  Belysning  af  Danskes  lokale  Handels-  og 
Erhvervsvirksomhed  i  Singapore.  Industriraadet  vil 
derfor  opfordre  de  Virksomheder,  der  gennem  deres 
Forbindelse  i  Singapore  ønsker  at  deltage  i  den  paa¬ 
gældende  Udstilling,  til  at  sætte  sig  i  Forbindelse  med 
det  danske  Konsulat,  saaledes  at  deres  Udstilling  even¬ 
tuelt  kan  gaa  ind  i  den  danske  Afdeling. 

Konsulatets  Adresse  er:  Benlley,  Singapore. 

Burmeister  &  Wain. 


Et  50  Aars  Jubilæum  som  Aktieselskab. 


DEN  1.  Januar  d.  A.  kunde  Al  S  Burmeister  & 
Wain  se  tilbage  paa  50  Aars  Udvikling  un¬ 
der  Aktieselskabets  Form,  idet  Selskabet  blev  stif¬ 
tet  1.  Januar  1872  under  C.  F.  Tietgens  Ægide. 
Selve  Virksomheden  daterer  sig  helt  fra  Aar  1843, 
da  Hans  Baumgarten  grundlagde  sit  lille  Maskin¬ 
værksted,  som  han  snart  i  Kompagniskab  med 
Ingeniør  Burmeister  arbejdede  frem  til  at  blive 
den  solide,  omend  beskedne  Basis  for  det  nuvæ¬ 
rende  verdenskendte  Maskin-  og  Skibsbygnings- 
firma.  Senere  indgik  Burmeister  Kompagniskab 


med  den  engelske  Ingeniør  Wain,  og  det  blev 
disse  to  Mænd,  der  kom  til  at  give  den  store 
Virksomhed  Navn.  Vi  har  i  vor  Aargang  1915 
(Pag.  209  m.  fl.)  givet  en  historisk  Oversigt  over 
denne  interessante  Udvikling  fra  BaghusVærk- 
sted  til  førende  Verdensstilling  i  Motorskibsbyg¬ 
ning  og  skal  derfor  her  nøjes  med  at  henvise  til 
denne  Fremstilling,  hvad  angaar  Burmeister  & 
Wains  Historie,  der  næppe  kan  tænkes  mere  læ¬ 
rerig  og  mere  interessant. 

I  Anledning  af  Jubilæet  har  Burmeister  & 


B.  &  W.’s  hidtil  største  Nybygning,  M/S  Malaya,  13  500  Tons  D.W. 

Wain  udsendt  et  af  Selskabets  Direktion  forfat¬ 
tet  Festskrift,  der  baade  i  Ord  og  Billeder  giver 
en  udmærket  Oversigt  over  Selskabets  Udvikling 
linder  Aktieselskabsperioden,  og  hvor  Interessen 
selvfølgelig  ikke  mindst  knytter  sig  til  de  senere 
Aars  anselige  Fremvækst,  der  atter  er  betinget  af 
Motorskibsbygningens  Optagelse. 

Gennem  Læsningen  af  dette  Skrift  faar  man 
et  levende  Indtryk  af,  hvilke  Vanskeligheder, 
hvilket  maalbevidst  Arbejde  og  hvilken  fast  Tro 
paa  en  engang  optaget  Sag,  der  er  gaaet  forud  fol¬ 


de  Resultater  og  Sejre  paa  Dieselmotorernes  Om- 
raade,  som  man  nu  er  saa  tilbøjelig  til  at  betragte 
som  Selvfølgeligheder. 

Ogsaa  dette  Skrift  er  da,  selv  om  det  i  Omfang 
ikke  kommer  op  paa  Højde  med  F.  L.  Smidth 
&  Co.s  Festskrift,  som  vi  sidst  omtalte,  vel  værd 
at  læse  og  faa  Forstand  af.  De  industriskabende 
Faktorer,  man  gennem  Burmeister  &  Wains  Hi¬ 
storie  stifter  Bekendtskab  med,  er  i  forbausende 
Grad  de  samme,  som  vi  traf  i  F.  L.  Smidth  &  Co.s 
Historie,  og  som  man  overhovedet  træffer  over¬ 
alt,  hvor  dansk  Industri  har  arbejdet  sig  frem. 
Ogsaa  for  den  i  Øjeblikket  aktuelle  Selskabsbe¬ 


skatning  er  der  lærerigt  Stof,  thi  den  Udvikling, 
der  har  ført  Burmeister  &  Wain  frem  til  sin 
nuværende  Højde,  er  betinget  af  Afskrivninger  og 
atter  Afskrivninger  som  Følge  af  den  uafbrudte 
Fornyelse  af  Maskiner  og  Materiel,  der  ikke 
mindst  kendetegner  Maskinindustrien. 

Idet  vi  som  nævnt  henviser  til  vor  tidligere 
Omtale,  skal  vi  paa  dette  Sted  indskrænke  os  til 
ganske  kort  at  omtale  det  store  Reorganisations- 
arbejde  i  Burmeister  &  Wain,  som  betingede 
Optagelsen  af  Dieselmotorfabrikationen  og  Mo¬ 


torskibsbygningen,  henholdsvis  har  været  en  Føl¬ 
ge  deraf. 

Karakteristisk  for  B.  &  W.s  nyere  Historie  er 
Selskabets  Tilvirkning  af  stort  Smedegods,  som 
var  en  Nødvendighed  for  at  gøre  Udførelsen  af 
Skibsreparationer  uafhængig  af  Leverancer  ude¬ 
fra  og  for  indenfor  den  kortest  mulige  Tid  at 
kunne  præstere  det  fornødne  Materiale.  Man  mo¬ 
derniserede  sit  Storsmederi,  men  for  at  skaffe 
Storsmedien  den  fornødne  Basis,  maatte  man  og¬ 
saa  oparbejde  en  Eksport.  Det  lykkedes  da  ogsaa 
takket  være  Smedegodsets  høje  Kvalitet  at  finde 
betydelig  Afsætning  ikke  mindst  i  England  og 

Rusland.  Konkurrencen  paa  disse  Markeder  før¬ 
te  til  nye  arbejdsbesparende  Metoder,  som  gjorde 
Burmeister  &  Wain  konkurrencedygtig,  men  som 
til  Gengæld  skaffede  Selskabet  en  omend  smig¬ 
rende  saa  dog  mindre  behagelig  Opmærksom¬ 
hed  fra  Konkurrenternes  Side,  navnlig  fra  Tysk¬ 
land,  der  selv  ønskede  at  beherske  Markedet  med 
Levering  af  stort  Smedegods,  og  som  derfor 


satte  Prisen  paa  Ingots  (Raaemnerne  til  Smede- 
riet)  til  Burmeister  &  Wain  meget  betydeligt  i 
Vejret  for  herved  at  umuliggøre  Virksomheden. 
Burmeister  &  Wain  byggede  da  som  Modtræk 
sit  eget  Staalværk  (Siemens  Martin  Ovn)  for  selv 
at  fremstille  de  fornødne  Ingots  til  Grovsmedien 
og  derved  gøre  sig  uafhængig  paa  dette  Omraade. 
Selskabet  har  næppe  fortrudt  dette  Skridt,  navn¬ 
lig  ikke  under  Krigen! 

De  sidste  Aars  Udvidelser  af  den  samlede 
Virksomhed,  til  hvilke  den  nye  Direktions  Navne 
allerede  er  knyttet  paa  saa  smuk  en  Maade,  kon¬ 
centrerer  sig  dels  om  Maskinværkstederne  paa 


Christianshavn,  dels  om  Udvidelserne  af  Værft- 
afdelingen  paa  Refshaleøen  og  endelig  om  det 
nye  Anlæg  i  Sydhavnen. 

Paa  Christianshavn  er  saaledes  opført  Maskin - 
og  Monteringshaller  af  Dimensioner,  der  vel  nok 
er  enestaaende  i  den  danske  Industri.  Disse  Ud¬ 
videlser,  der  fulgtes  med  en  gennemgribende 
Modernisering  af  Arbejdsmaskinerne,  delvis  af 


egen  Konstruktion  og  Bygning,  var  nødvendige  at 
Hensyn  til  den  stadig  udvidede  og  stadig  større 
Dieselmaskinbygning  og  har  nu  forvandlet  de 
gamle  og  delvis  forældede  Anlæg  paa  Christians¬ 
havn  til  en  højmoderne,  velorganiseret  og  stor- 
slaaet  Maskinfabrik,  som  beskæftiger  ca.  1400 
Mand.  Det  samlede  Gulvareal  udgør  26  000  Kva¬ 
dratmeter,  der  befares  af  35  Kraner  med  en  sam¬ 
let  Bæreevne  af  over  700  Tons.  Der  findes  ialt 
200  Drejebænke,  samt  andre  Arbejdsmaskiner. 
Karakteristisk  for  den  Modernisering  af  Værk¬ 
stederne,  som  har  fundet  Sted,  er  Tallene  for  Ar¬ 
bejdstimer  og  producerede  Tons  færdigt  Maskin- 


Staalværket  paa  Christianshavn. 

gods.  I  Aaret  1901  udgjorde  Antallet  af  Arbejds¬ 
timer,  d.  v.  s.  Antallet  af  Arbejdere  gange  Antal¬ 
let  af  Arbejdstimer  pr.  Mand  pr.  Aar,  ialt  ca.  2,1 
Mili.,  og  der  produceredes  ca.  2,6  Miil.  kg  færdigt 
Maskingods.  I  Aaret  1921  var  Arbejdstimetallet 
ca.  3  Mili.  og  produceret  Maskingods  ca.  6,8  Mili. 
kg,  hvilket  betyder,  at  der  er  produceret  pr.  Mand 


pr.  Time  i  1901  1,23  kg  færdigt  Maskingods  mod 
i  1921  2,27  kg.  Dette  viser,  hvorledes  Udviklin¬ 
gen  af  Værkstedernes  mekaniske  Hjælpemidler  i 
de  sidste  20  Aar  har  muliggjort  en  Forøgelse  af 
den  enkelte  Mands  Arbejdsydelse  til  næsten  det 
dobbelte! 

Paa  Refshaleøen,  for  hvis  Udvidelse  der  har 
været  adskillige  Planer,  er  der  ligeledes  foretaget 
gennemgribende  Modernisering  og  Udvidelser  af 
de  derværende  Skibsbygningsanlæg,  ligesom  Ive- 
delsmedien  er  flyttet  hertil  fra  Christianshavn. 
Som  Eksempel  paa  Anlægenes  Størrelse  kan  næv¬ 
nes,  at  det  nye  Marketenderi  indbefatter  en  Spise¬ 


sal,  der  kan  rumme  2000  Mand,  for  hvilket  An¬ 
tal  der  tillige  findes  Vaske-  og  Omklædningsrum. 
Ved  store  Arealudvidelser  mod  Nord  har  Værft¬ 
afdelingen  endvidere  faaet  den  ønskede  nye  Bed¬ 
dingsplads,  idet  der  her  er  anlagt  to  nye  med  mo¬ 
derne  Krananlæg  forsynede  Beddinger,  paa  hvil¬ 
ke  der  kan  bygges  betydelig  større  Skibe  end  paa 


de  hidtil  eksisterende  Beddinger,  idet  Beddings¬ 
længden  er  600  Fod.  Samtidig  er  Manglen  paa 
en  stor  Monteringskran  afhjulpet  ved  Bygningen 
afen  mægtig  Svingkran  med  Løfteevne  af  lOOTons. 

Medens  Kedelsmedien,  som  stadig  har  sin  Mis¬ 
sion  ogsaa  ved  Motorskibsbygningen,  saaled'es  af 
Pladshensyn  maatte  forvises  fra  Christianshavn, 
er  i  de  allersidste  Aar  ogsaa  Jernstøberiet  ud¬ 
vandret  og  har  faaet  sin  Plads  i  Sydhavnen,  hvor 
der  efter  Selskabets  egne  Tegninger  og  efter  fuld¬ 
kommen  nye  Principer  er  opført  et  Kæmpestø¬ 
beri,  vistnok  et  af  de  største  i  Verden.  Støberiets 
Anlæg  har  iøvrigt  sin  særlige  Interesse,  idet  det 


Interiør  fra  de  nye  Maskinhaller. 

delvis  kan  føres  tilbage  til  Indførelsen  af  8-Ti- 
mers- Arbejdsdagen.  Selskabets  Jernstøberi  hav¬ 
de  allerede  gennem  Aarene  været  stærkt  forceret 
drevet,  men  Indførelsen  af  8-Timers-Dagen  ogsaa 
i  Formerfaget  havde  en  saadan  Reduktion  i  Ydel¬ 
sen  til  Følge,  at  der  ingen  anden  Udvej  var  end 
at  foretage  store  Udvidelser  for,  at  Støberiet  kun¬ 
de  blive  i  Stand  til  at  fremstille,  hvad  de  udvi¬ 
dede  Værksteder  skulde  bruge  af  svært  Støbegods. 


Af  Pladshensyn  maatte  man  da  søge  ud  i  den 
nye  Sydhavn,  og  her  er  Støberibygningen  ind¬ 
rettet  saa  praktisk,  at  Transporten  af  det  for¬ 
nødne  Gods  kan  ske  med  Pramme,  som  sejler 
direkte  ind  i  Støberiet  og  derfra  kan  bringe  Stø¬ 
begodset  enten  til  Maskinværkstederne  paa  Chri¬ 
stianshavn  eller  Værftet  paa  Refshaleøen.  For 
at  faa  den  størst  mulige  Kapacitet  har  man  ved 
Anlæget  af  dette  Støberi  forladt  den  tidligere  al¬ 
mindelige  firkantede  Lokaleform  for  Støberier 
og  i  Stedet  valgt  en  cirkulær  Bygningsform,  som 
ellers  Cirkusbygninger  o.  1.  har  været  ene  om  at 
repræsentere.  Navnlig  Kranydelsen  bliver  selv¬ 


sagt  betydelig  forøget  ved  denne  Bygningsform. 
Hovedhallen  har  en  Diameter  af  67  m,  Kuplens 
Højde  er  27  m  og  Bygningens  totale  Diameter  er 
87  m.  Ligesom  man  har  oparbejdet  Eksport  af 
det  svære  Smedegods,  haaber  man  med  dette  nye 
hypermoderne  Anlæg  ogsaa  at  kunne  naa  til 
Eksport  af  Støbegods,  idet  den  samlede  Produk¬ 
tion  af  Jernstobegods  vil  kunne  udgøre  20  000 
Tons  pr.  Aar. 


Vi  skal  slutte  denne  Omtale  af  Burmeister  & 
Wains  Virksomhed  med  de  Ord,  som  den  nu¬ 
værende  Direktion,  der  efter  Direktørerne  Ivar 
Knudsens  og  Martin  Dessaus  Død  har  ført  Ar¬ 
bejdet  videre  paa  lykkelig  Basis,  og  som  bestaar 
af  Direktørerne  H.  Blache,  E.  Bondegaard,  Chr. 
Overgaard  og  Wilh.  Petersen,  har  afsluttet  Fest¬ 
skriftet  med.  Disse  Ord  lyder  saaledes: 

»Aktieselskabet  Burmeister  &  Wains  Maskin- 
og  Skibsbyggeri  er  ikke  de  døde  Værdier,  dets 
Værksteder  og  Grunde;  det  er  de  levende  Kræf¬ 
ter,  dets  400  Funktionærer  og  4000  Arbejdere,  der 
gennem  Aarenes  Løb  er  samlede  og  opdragne  i 


Værftafdelingen  paa  Refshaleøen.  (Set  fra  Flyvemaskine.) 

det  fælles  Arbejde,  som  skaber  en  Tradition,  et 
Sammenhold  og  et  Samarbejde  mellem  de  for¬ 
skellige  Elementer  fra  den  videnskabeligt  og  den 
praktisk  uddannede  Ingeniør  og  Arbejdsleder, 
Købmanden,  den  faglærte  Arbejder  til  den  yng¬ 
ste  Lærling,  og  som  betinger  Selskabets  Eksi¬ 
stens,  dets  Trivsel  og  Fremgang.  Nødvendigt  er 
det  dog  ogsaa,  at  dets  døde  Værdier,  dets  Værk¬ 
steder,  Maskiner  og  alle  tekniske  Hjælpemidler, 
er  de  bedst  mulige  og  mest  moderne,  fuldkomne 
til  enhver  Tid.  Ud  fra  dette  Princip  er  de  store 
Udvidelser  og  Moderniseringer  af  Virksomheden 
foretaget,  og  Forholdene  har  været  saa  gunstige 
i  de  senere  Aar,  at  det  har  kunnet  gøres  for  Sel¬ 
skabets  egne  Midler  af  dets  aarlige  Overskud. 
Dette  er  den  eneste  Mulighed  for  at  sikre  Sel¬ 
skabets  Fremtid  i  kommende  daarlige  Tider,  der 
ene  og  udelukkende  vil  kunne  modes  ved  Anven¬ 
delse  af  den  bedste  Ingeniørkunst,  de  mest  fuld¬ 


komne  Arbejdsmetoder  og  de  mest  moderne 
Hjælpemidler.  Det  er  dette  Maal,  der  er  arbejdet 
efter,  og  som  stadig  maa  haves  for  Øje;  thi  kun 
paa  den  Maade  kan  Selskabet  møde  Konkurren¬ 
cen,  opfylde  sine  Forpligtelser  og  løse  sin  Op¬ 
gave  i  Danmarks  økonomiske  Liv«. 

At  disse  sidste  Udtalelser  ikke  er  Mundsvejr 
understreger  folgend’e  Tal,  som  vi  tillader  os  at 
knytte  til  Direktionens  Ord.  De  viser,  at  Bur¬ 
meister  &  Wain  i  50  Aars  Perioden  fra  1872  til 
1922  har  halt  en  samlet  Omsætning  af  ca.  530 
Miil.  Ivr.,  medens  der  til  Aktionærer  er  udbetalt 
ca.  24  Mili.  Kr.  og  til  Arbejdere  og  Funktionærer 
ca.  171  Miil.  Kr.  Har  end  Burmeister  &  Wains 
Historie  baade  lyse  og  mindre  lyse  Blade  at  ud¬ 
vise,  da  kan  Selskabet  dog  med  Stolthed  se  tilbage 
paa  denne  nationaløkonomiske  Indsats  og  for- 
haabentlig  med  Fortrøstning  mod  Fremtidens 
Vilkaar. 


Det  nye  Støberi  i  Sydhavnen. 


Vor  Mølleindustris  Stilling. 

Skal  den  ekstraordinære  amerikanske  Melimport  ødelægge  vor  Mølleindustri? 


I  Anledning  af  den  vanskelige  Stilling,  som 
dansk  Mølleindustri  er  kommet  i  efter  Korn¬ 
ordningens  Bortfald,  og  som  er  en  Følge  af,  at 
man  fra  amerikansk  Side  har  oversvømmet  Lan¬ 


det  med  Hvedemel,  har  vi  henvendt  os  til  Direk¬ 
tør  F.  A.  Kjær,  Holbæk  Dampmølle,  der  som  tid¬ 
ligere  Formand  for  Foreningen  af  større  Handels- 
møller  i  Danmark  har  særlig  Kendskab  til  For- 

holdene  i  denne  Industri,  og  bedt  ham  om  nogle 
Udtalelser  angaaende  den  nuværende  alvorlige 
Krise. 

Direktør  Kjær  har  herpaa  givet  følgende  Frem¬ 
stilling: 

Landets  aarlige  Forbrug  af  Hvedemel  andra¬ 
ger  normalt  omkring  1  400  000  Sække,  hvoraf 
Amerika  nu  leverer  de  600  000  Sække  og  Lan¬ 
dets  egne  Møller  de  800  000  Sække,  hvilket  sidst¬ 
nævnte  Kvantum  Mel  svarer  til  cirka  1  100  000 
Tønder  Hvede.  Denne  Kalkulation  kan  dog  kun 
^ære  tilnærmelsesvis,  idet  Forbruget  af  Hvedemel 
til  Iblanding  i  den  betydelig  dyrere  Rugsigte  slet 
ikke  lader  sig  beregne  iaar,  især  ikke  for  Jyl¬ 
lands  Vedkommende. 

Da  Handelsmøllerne  jo  leverer  en  Del  Mel  af 
amerikansk  Hvede  og  en  Del  Mel,  som  er  en 
Blanding  af  dansk  og  amerikansk,  er  det  ogsaa 
vanskeligt  at  kalkulere,  hvor  meget  af  den  dan¬ 
ske  Hvede,  der  vil  medgaa  til  forannævnte  Kvan¬ 
tum  Mel,  men  et  er  i  hvert  Fald  sikkert,  da  Dan¬ 
marks  Hvedehøst  iaar  beløber  sig  til  ca.  3  Mil¬ 
lioner  Tønder,  at  det  er  et  meget  betydeligt  Kvan¬ 
tum  dansk  Hvede,  som  enten  er  opfodret  eller 
maa  opfodres  eller  eksporteres  til  Tabspriser, 
fordi  det  amerikanske  Hvedemel  hindrer  vore 
Møller  i  at  optage  dansk  Hvede  til  Formaling. 

For  Mølleindustriens  Vedkommende  medfører 
Importen  af  amerikansk  Mel  et  Tab  paa  ca.  4  >4 
Million  Kroner  aarlig.  Og  for  Landbrugets  Ved¬ 
kommende  synes  det  mig,  at  det  vilde  være  bedre, 
om  dette  havde  den  Chance  mere,  naar  Flæ- 
skepriserne  er  demoraliserede,  at  kunne  afsætte 
en  hel  Del  mere  Hvede  til  Mølleindustrien,  end 
Tilfældet  er  under  nuværende  Forhold,  hvor  Møl¬ 
lerne  af  Mangel  paa  Afsætning  maa  betænke  sig 
i  bøj  Grad  paa  at  købe  dansk  Hvede. 

Prisforskellen  paa  dansk  Hvede  og  amerikansk 
Hvede  er  til  Tider  ret  stor  i  Forhold  til  Kvalitets- 
differencen  og  især  i  Forhold  til  den  udmærkede 
Kondition,  som  dansk  Hvede  har  iaar.  Naar  man 
ser  hen  til  denne,  er  det  ogsaa  en  alt  for  stor 
Forskel,  der  er  paa  Mel  af  dansk  Hvede  og  Mel 
af  amerikansk  Hvede.  Prisforskellen  paa  impor¬ 
teret  amerikansk  Hvedemel  og  Mel  af  dansk 
Hvede  har  hele  Efteraaret  været  mindst  10 — 12 
Kroner  pr.  Sæk  å  100  kg  i  det  danske  Mels  Fa¬ 
vør! 

Kan  man  ikke  finde  Midler  til  at  hemme  Ind¬ 
førslen  af  fremmed  Mel,  da  gaar  i  Løbet  af  kort 
Tid  Møllerne  ind  i  samme  Dekadence-Periode, 
som  vi  havde  i  Aarene  før  Krigens  Udbrud,  hvor 


som  bekendt  mangfoldige  Handelsmøller  i  Ivjø- 
benhavn  og  i  Provinserne  maatte  likvidere,  gaa 
Konkurs  eller  i  det  hele  give  op  og  omdannes  til 
Pakhuse  eller  Boliger  (Eks.  Svanemøllen,  Bred¬ 
gades  Dampmølle,  Sortedamsmøllen,  Lillemøllen, 
Christianshavns  Dampmølle,  Langebros  Damp¬ 
mølle  etc.  etc.). 

Konferensraad  Heides  tapre  Kamp  for  Mølle¬ 
industrien,  Planerne  om  Ny-Reformering,  Sam¬ 
menslutning  etc.  etc.  mislykkedes  totalt  som  Følge 
af  amerikansk  Melfavorisering  og  tysk  Meleks¬ 
port  støttet  ved  tyske  Eksportpræmier.  Møllerne 
maatte  give  op  med  store  Tab  for  Aktionærer  og 
Banker,  og  samme  Skæbne  ramte  mange  Møller 
i  Provinsen,  mens  Landmøllerne  maatte  gaa  i  Hi 
og  først  vaagnede  op,  da  Krigen  begyndte,  under 
hvilken  de  har  virket  til  stor  Gavn  for  Landet,  thi 
havde  vi  ikke  haft  disse  smaa  Landmøller  i  Re¬ 
serve,  da  Krigen  udbrød,  saa  vilde  Møllerne  over¬ 
hovedet  ikke  have  været  i  Stand  til  at  skaffe  det 
Mel  tilveje,  som  Landet  skulde  bruge.  —  I  Tids¬ 
rummet  1912 — 1913 — 1914  var  Mølleindustrien 
gaaet  saa  langt  tilbage,  at  3/s  af  Landets  Melfor¬ 
brug  blev  importeret  fra  Udlandet  —  særlig  Tysk¬ 
land. 

Her  til  Lands  har  jo  den  Anskuelse  fundet 
mange  Tilhængere,  at  den  Industri,  som  ikke  kan 
konkurrere  med  Udlandet,  bør  gaa  under,  men 
denne  Opfattelse  kan  man  jo  i  hvert  Fald  ikke 
gøre  gældende  overfor  Mølleindustrien,  som  sta¬ 
dig  leverer  Melet  billigere  end  Udlandet,  og  det 
beror  kun  paa  visse  ejendommelige  Forhold,  at 
den  stærke  Import  af  amerikansk  Hvedemel  fin¬ 
der  Sted. 

Det  sædvanlige  Forhold  er  dette,  at  Importø¬ 
rer,  Handelsagenter  etc.  i  Henhold  til  personligt 
Bekendtskab  og  uden  Hensyn  til  Pris  og  Kvalitet 
altid  faar  solgt  noget  Mel,  og  en  Kredit  paa  flere 
Steder  er  ofte  velkommen  for  Bagernes  Vedkom¬ 
mende.  —  Det  mere  ejendommelige  Forhold,  som 
gør  sig  gældende,  er  dette,  at  der  her  til  Lands  i 
Modsætning  f.  Eks.  til  vore  Nabolande  bruges 
overmaade  meget  af  det  saakaldte  Fintbrød  — 
Rundstykker,  Horn,  Tvebakker,  alle  Sorter  Wie¬ 
nerbrød  etc.  etc.  —  og  at  Bagerierne  hævder,  at 
de  er  i  Stand  til  at  puste  mere  Luft  ind  i  foran¬ 
nævnte  Fintbrød  af  det  importerede  amerikanske 
Hvedemel  end  af  Melet  fabrikeret  her  i  Landet, 
saaledes  at  disse  Brødstykker  præsenterer  sig  be¬ 
dre,  synes  større,  men  uden  at  der  dog  er  mere 
Næringsværdi  eller  Melvægt  i  dem.  Endvidere 
hævder  Bagerierne,  at  det  importerede  Mel  er  let- 

tere  at  arbejde  i  end  det  her  i  Landet  fabrikerede 
Mel,  mens  Mellaboratoriet,  Professor  Sørensen, 
hævder,  at  selv  Mel  af  eneste  dansk  Hvede  giver 
lige  saa  vægtigt  Brød  som  det  importerede  og  gi¬ 
ver  lige  saa  let  og  behageligt  Franskbrød,  naar  en 
tilstrækkelig  Omhu  med  Syrning  etc.  varetages, 
og  at  Mel  af  amerikansk  Hvede,  fabrikeret  paa 
Møllerne  her,  naturligvis  svarer  til  importeret.  — 
Aarsagen  til  Bagernes  Liebhaveri  for  amerikansk 
Mel  maa  rimeligvis  søges  i,  at  det  importerede 
Mel  er  flere  Maaneder  gammelt,  altsaa  mere  lag¬ 
ret.  —  Amerikas  Hvedehøst  falder  jo  i  Juni,  Dan¬ 
marks  først  i  September  —  Amerika  er  altsaa  et 
Par  Maaneder  forud  for  os,  og  dette  i  Forbindelse 
med  Rejsen  hertil  giver  Melet  Lagring. 

—  Hvad  vil  der  ske  i  det  Tilfælde,  at  man 
fandt  Udveje  til  at  begrænse  Importen  af  frem¬ 
med  Mel? 

—  En  saadan  Foranstaltning  vil  medføre,  at 
Mel  af  dansk  Hvede  vil  blive  mere  benyttet  af  Ba¬ 
gerne,  f.  Eks.  65  pCt.  Mel  af  dansk  Hvede  plus  35 
pCt.Mel  af  amerikansk  Hvede  i  Stedet  for,  at  man 
nu  almindeligvis  bruger  50  pCt.  plus  50  pCt.,  men 
derved  bliver  Bagernes  Gennemsnitspris  for  Melet 
ikke  dyrere,  men  snarere  billigere,  og  selv  om 
Bagerierne  ønsker  at  blive  ved  Blandingsforhol¬ 
det  50  pCt.  plus  50  pCt.,  saa  er  Mel  af  ameri¬ 
kansk  Hvede,  formalet  herhjemme,  i  hvert  Fald 
billigere  end  det  importerede.  Foranstaltningen 
kan  saaledes  ikke  medføre  en  Forhøjelse  af  Mel¬ 
prisen  til  Brødets  Fordyrelse,  og  Autoriteterne  — 
Mellaboratoriet,  Professor  Sørensen,  Doktor  Hind¬ 
hede  etc.  etc  —  erklærer  jo,  at  Mel  af  dansk 
Hvede  har  samme  Bageevne  og  Næringsværdi  og 
giver  samme  Brødvægt  som  det  importerede.  Den 
eneste  Forskel,  der  kan  blive,  er  maaske  den,  at 
Bagerne  maa  være  lidt  mere  omhyggelige  og  paa¬ 
passende  med  Fabrikationen  af  forannævnte 
Smaabrød,  Wienerbrød  etc.,  men  i  saa  Henseende 
skulde  man  jo  tro,  at  de  havde  rigelig  Er¬ 
faring  gennem  4  Aars  Rationeringsperiode.  Wie¬ 
nerbrødet  var  jo  ganske  upaaklageligt  under 
Krigsperioden,  hvor  man  endda  var  nødt  til  at 
bruge  Mel  af  eneste  dansk  Hvede.  —  I  Sverige 
har  Mølleindustrien  forøvrigt  den  Forordning  fra 
Regeringen,  at  Hvedemøllerne  skal  male  Hvede¬ 
mel  af  70  pCt.  svensk  Hvede  og  30  pCt.  fremmed. 

At  Møllerne  ikke  er  i  Stand  til  at  danne  en 
Trust  med  en  Prisforhøjelse  af  Melet  for  Øje,  fore¬ 
kommer  det  mig,  at  Kendsgerningerne  eller  ret¬ 
tere  sagt  Erfaringerne  gennem  Krigsperioden  be¬ 
viser.  Myndighederne  havde  sidste  Aar  fastsat  en 


Maksimalpris  paa  Mel,  som  gav  Møllerne  en 
Brutto-Fortjeneste  af  5  Kroner  pr.  Sæk  i  Male- 
løn,  alligevel  solgte  Møllerne  Melet  2 — 3  Kroner 
pr.  Sæk  under  Maksimalprisen,  og  det  endda 
til  Trods  for,  at  Ministeriet  havde  afgivet  Garanti 
for,  at  det  overtog  alle  Statslagre  1.  August  samt 
Møllernes  Mel  og  stod  inde  for  ethvert  eventuelt 
Konjunkturtab.  —  Før  Krigen  var  Brutto-Nor- 
malfortjenesten  3  Kr.  pr.  100  kg. 

Det  store  Antal  af  Møller  her  til  Lands  —  ca. 
50  Handelsmøller  og  2500  Landmøller  —  er  og- 
saa  en  Borgen  for,  at  ingen  Fastsættelse  af  en 
ensartet  Pris  vil  kunne  lade  sig  gennemføre,  men 
at  der  tvertimod  vil  blive  opretholdt  den  livligste 
Konkurrence,  som  Tilfældet  viste  under  selve  Ra¬ 
tioneringen,  hvor  alle  Møller  var  passende  be¬ 
skæftiget  og  havde  et  godt  Udkomme. 

Kan  Importen  ikke  standses,  da  kommer  uvæ¬ 
gerligt  i  Løbet  af  kort  Tid  en  Del  af  Handelsmøl¬ 
lerne  og  mange  Landmøller  til  at  strække  Gevær, 
thi  Mølleindustrien  kan  ikke  klare  sig  med  den 
nuværende  reducerede  Drift.  I  Øjeblikket  koster 
amerikansk  Hvede  direkte  fra  Amerika  ca.  28 — 
29  Kr.  pr.  100  kg,  medens  dansk  Hvede  kun  kan 
naa  en  Pris  af  Kr.  21 — 21,50  pr.  100  kg  —  hvis 
den  overhovedet  kan  finde  Afsætning  hos  Møl¬ 
lerne. 

Som  Bevis  for,  hvad  dette  ogsaa  vil  komme  til 
at  betyde  for  Landbruget  —  rent  bortset  fra  Le¬ 
veringen  af  Korn  til  vore  Møller  —  kan  jeg  op¬ 
lyse,  at  hvis  Møllerne  faar  1  Million  Tdr.  Hvede 
mindre  at  formale,  bliver  der  500  000  Sække  Klid 
å  100  Pund  mindre  til  Salg,  og  vore  Landmænd 
bar  altid  foretrukket  den  indenlandske  Klid  for 
fremmed. 

Saa  vidt  Direktør  Kjærs  Udtalelser.  Her  fore¬ 
ligger  altsaa  atter  et  typisk  Eksempel  paa,  hvor¬ 
ledes  en  Industrigren,  der  under  Krigen  og  Blo¬ 
kladen  har  været  til  uvurderlig  Nytte  for  Landet, 
nu  med  koldt  Blod  skal  prisgives  Forhold,  som 
forhaabentlig  er  forbigaaende,  men  som  ikke  des¬ 
mindre  er  stærke  nok  til  at  slaa  en  indenlandsk 
Produktion  ned.  Forholdet  er  tilmed  saa  ekstra¬ 
ordinært,  at  den  danske  Produktion  stadigvæk  le¬ 
verer  den  billigste  Vare,  medens  det  er  ganske  an¬ 
dre  Forhold,  der  begunstiger  Importen.  Man 
skulde  da  synes,  at  passende  Forholdsregler, 
f.  Eks.  Toldforanstaltninger  overfor  Hvedemel¬ 
importen  maatte  komme  ind  under  Begrebet 
Luksustold  og  dermed  kunde  gennemføres  uden 
større  Vanskeligheder.  Vil  Folk  absolut  have 

udenlandsk  Hvedemel,  bør  de  ogsaa  betale  her- 
tor.  Uden  at  berøre  det  brede  Forbrug  havde 
man  saaledes  her  en  velkommen  Statsindtægt.  At 
det  samme  Land,  som  leverer  os  dette  Hvedemel, 
paa  enhver  Maade  lægger  Hindringer  i  Vejen  for 
vor  egen  Landbrugseksport,  burde  ikke  gøre  os 
mindre  beslutsomme  paa  dette  Omraade.  Skal 
Danmark  vedblive  at  bolde  Døren  aaben  for  Im¬ 
port,  der  ødelægger  vor  Økonomi,  medens  det  til¬ 
svarende  Udland  lukker  af  for  vore  egne  Produk¬ 
ter,  kan  vi  ikke  se  andet  end,  at  Vejen  fører  lige 
i  Afgrunden. 

□□□□□□ 

Selskabsbeskatningen  m„  m. 

Skibsfartens,  Handelens  og  Industriens 
Henvendelse  til  Rigsdagen. 

Et  Fællesudvalg,  nedsat  af  Dansk  Dampskibsrederi¬ 
forening,  Grosserer-Societetets  Komité  og  Industriraa- 
det  har  den  19.  Januar  rettet  en  skriftlig  Henvendelse 
til  det  af  Folketinget  nedsatte  Udvalg  vedrørende  For¬ 
slaget  til  Lov  om  Indkomst-  og  Formueskat  til  Staten. 
De  tre  Erhverv  har  i  denne  Skrivelse  slaaet  til  Lyd 
for,  at  man  nu  maa  bort  fra  de  usunde  Skatteprin- 
ciper,  der  blev  indført  med  Krigstidens  midlertidige 
Skattelove,  ligesom  hele  den  uretfærdige  Dobbeltbe¬ 
skatning,  der  hviler  paa  Aktieselskabers  Indtægter,  nu 
kræves  fjernet  eller  i  hvert  F'ald  lempet  ganske  bety¬ 
deligt,  hvis  ikke  Beskatningen  skal  virke  ødelæggende 
for  vort  økonomiske  Liv  og  derved  ogsaa  modvirke 
sig  selv. 

Under  Henvisning  til  disse  Forhold  tilraader  Ud¬ 
valget,  at  følgende  Forslag  tages  op  til  Overvejelse: 

1)  Ifald  Selskabsskatten  nødvendigvis  skal  bibehol¬ 
des,  bør  Dobbeltbeskatningen  fjernes  derved,  at 
Aktieudbyttet,  som  Aktionæren  skatter  af,  bliver 
skattefrit  for  Selskabet.  Subsidiært  bør  i  hvert 
Fald  det  skattefrie  Fradrag  forhøjes  tilGpCt.,  som 
er  den  Rente  der  sædvanemæssigt  maa  beregnes 
for  den  paa  egen  Risiko  arbejdende  Forretnings¬ 
kapital. 

2)  Selskabsskatten  bør  holdes  nede  paa  smaa  Pro¬ 
center  i  Lighed  med  Tilstanden  før  Krigen. 

3)  Den  Del  af  Selskabets  Virkemidler,  der  en  konso¬ 
liderede  som  Reservefonds,  maa  henregnes  til  Sel¬ 
skabets  ansvarlige  Virkemidler  og  skattemæssigt 
stilles  lige  med  Aktiekapitalen.  Der  tages  her  Sigte 
kun  paa  saadanne  Henlæggelser,  som  er  foretaget 
med  Selskabets  Konsolidering  for  Øje,  og  som  alt- 
saa  gaar  ud  over  de  af  Skattevæsenet  tilladte  skatte¬ 
frie  Afskrivninger. 

4)  Saafremt  den  for  Selskabsbeskatningen  gældende 
meget  uheldige  stigende  Skala  bibeholdes,  bør  de 
Virkemidler,  der  hidrører  fra  Udnyttelse  af  Kredit 
i  konsolideret  Form  som  Obligationslaan,  medreg¬ 
nes,  naar  Skatteprocenten  fastsættes. 

Med  Hensyn  til  den  Pris,  der  bør  lægges  til  Grund 
tor  Varelagres  Optagelse  ved  Regnskabsafslutningen, 


kræver  Fællesudvalget,  at  de  Næringsdrivende  frem¬ 
tidig  faar  Adgang  til  at  optage  deres  Varelager  til 
Kostpris,  naar  denne  er  lavere  end  Dagsprisen,  og  til 
Dagspris,  naar  denne  er  lavere  end  Kostprisen. . 

Det  kræves  endvidere,  at  Andelsselskaber  og  For¬ 
brugsforeninger  i  skattemæssig  Henseende  stilles  paa 
lige  Fod  med  Aktieselskaber,  og  der  ønskes  genindført 
skattefrit  Fradrag  for  de  Selskaber,  der  driver  Virk¬ 
somhed  i  Udlandet,  idet  Skattebeløbet  for  disse  Virk¬ 
somheders  Vedkommende  bør  formindskes  efter  For¬ 
holdet  mellem  den  samlede  Bruttoindtægt  og  den  Del 
af  denne,  der  hidrører  fra  Udlandet. 

Fællesudvalget,  der  har  stillet  ikke  mindre  end  12 
Ændringsforslag  til  det  foreliggende  Lovforslag,  har 
gennem  et  Forretningsudvalg,  bestaaende  af  Skibs¬ 
reder  A.  P.  Møller,  Grosserer  Otlo  Petersen  og  Direktør 
Chr.  II.  Olesen,  henholdsvis  repræsenterende  Skibsfar¬ 
len,  Handelen  og  Industrien,  ført  mundtlige  Forhand¬ 
linger  med  Folketingsudvalget. 

□□□□□□ 

Udenrigsministeriets  Oplysnings¬ 
bureau  for  Erhvervene. 

Den  Nydannelse  indenfor  vort  Udenrigsministerium, 
som  ved  Loven  om  Udenrigsstyrets  Omordning  af  6. 
Maj  1921  oprettedes  med  Udenrigsministeriets  Oplys¬ 
ningsbureau  for  Erhvervene,  er  nu  traadt  i  Virksom¬ 
hed.  Som  bekendt  var  det  ved  Lovens  Tilblivelse  og 
i  det  store  Kommissionsarbejde,  der  gik  forud,  en  al¬ 
mindelig  Opfattelse,  at  hvis  et  saadant  Oplysningsbureau 
skulde  faa  den  tiltænkte  Betydning  for  dansk  Erhvervs¬ 
liv,  maatte  Bureauet  arbejde  i  intim  Forstaaelse  med 
de  forskellige  Erhvervsgrene.  Der  oprettedes  da  i 
Overensstemmelse  hermed  som  Støtte  for  Oplysnings¬ 
bureauet  et  Erhvervsraad,  bestaaende  af  23  Medlemmer, 
repræsenterende  samtlige  danske  Erhvervsgrene.  Raa- 
dets  Formand  er  Direktør,  Kaptajn  J.  Rcimbusch.  Er- 
hvervsraadet  har  nedsat  et  Arbejdsudvalg  paa  7  Med¬ 
lemmer,  som  vil  deltage  i  Oplysningsbureauets  For¬ 
retningsgang.  Formanden  for  Arbejdsudvalget  er  Er- 
hvervsraadets  Formand. 

Selve  Ledelsen  af  Bureauet  er  betroet  Afdelingschef 
Erik  Vcileur,  medens  tidligere  Sekretær  i  Industriraa- 
det,  Robert  Valentinus,  er  blevet  udnævnt  til  Kontor¬ 
chef.  Med  Begyndelsen  af  indeværende  Aar  har  Op¬ 
lysningsbureauet,  som  har  Kontorer  i  BornholmsgadeS, 
Kjøbenhavn,  begyndt  sin  Virksomhed,  og  vi  henleder 
danske  Industridrivendes  Opmærksomhed  paa,  at  der 
hermed  er  skabt  et  Organ,  som  bør  kunne  blive  dem 
til  Nytte,  i  Lighed  med  hvad  Erfaringerne  for  til¬ 
svarende  Institutioner  i  andre  Lande  udviser. 

□□□□□□ 

Andelsforetagenders  Beskatning 
ude  og  hjemme. 

I  Anledning  af  den  stedfindende  Diskussion  om  An¬ 
delsselskabers  Beskatning  har  Monopol-Komitéen  sendt 
sine  udenlandske  Korrespondenter  telegrafisk  Fore- 

spørgsel  om,  hvorvidt  Andelsselskaber  i  det  paagæl¬ 
dende  Land  er  underkastet  Skattepligt  til  Staten  og 
da  i  hvilket  Forhold  til  Aktieselskaber,  og  har  indtil 
nu  modtaget  følgende  Svar: 

Sverige.  Andelsselskaber  er  skattepligtige  til  Sta¬ 
ten.  Skat  af  fast  Ejendom  svares  af  Andels-  og  Aktie¬ 
selskaber  paa  samme  Grundlag.  Formueskat  betaler 
ingen  af  dem,  kun  Deltagerne.  Progressiv  Indkomstskat 
betaler  begge,  dog  er  der  den  Forskel,  at  »fonderade 
Vinstandel«  i  Aktieselskaber,  men  ikke  i  Andelsselska¬ 
ber  er  dobbeltbeskattede,  samt  at  for  Andelsselskabers 
Vedkommende  —  ligesom  for  Privatpersoner  —  Ind¬ 
komstskatten  beregnes  efter  Indtægtens  absolute  Stør¬ 
relse,  for  Aktieselskaber  derimod  efter  Udbyttet  i  Pro- 
eent  af  Aktiekapital  og  Reservefonds.  Andelsselskabers 
Rabatydelser  er  for  største  Delen  ikke  beskattede.  An¬ 
delsselskaber  er  sædvanligvis  lempeligere  beskattede 
end  Aktieselskaber,  skønt  et  talmæssigt  Udtryk  herfor 
ikke  kan  gives. 

Norge.  Ifølge  Lov  af  10.  Juli  1921  er  alle  Selskaber 
med  delt  eller  paa  anden  Maade  begrænset  Ansvar, 
som  nogen  ejer  Formueandele  i  eller  modtager  Ind¬ 
tægtsandele  af,  m.  H.  t.  Statsskat  ligestillede  med  Aktie¬ 
selskaber.  Disse  svarer  Indtægtsskat  til  Staten  med  6 
pCt.  af  Aarsindtægten  samt  Skat  af  ikke  uddelt  Ud¬ 
bytte,  hvorhos  Aktionærer  eller  Parthavere  svarer  per¬ 
sonlig  Skat  af  uddelt  Udbytte. 

Tyskland.  Andelsselskaber  er  beskattede  lige  med 
andre  Bedrifter  (Unternehmungen).  Særlig  Beskatning 
af  Andelsselskaber  finder  ikke  Sted. 

Saa  vidt  Monopol-Komitéens  Oplysninger. 

Naar  vor  hjemlige  Andelsbaron,  Direktør  Anders 
Nielsen,  derfor  erklærer  Beskatningen  af  Andelsselska¬ 
ber  for  kulturfjendsk,  maa  han  øjensynlig  længere  ud 
i  Verden  for  at  finde  Støtte  for  denne  Paastand.  Og 
vi  tror  endda,  at  jo  længere  bort  man  kommer  fra 
vore  Breddegrader,  des  sværere  vil  det  blive  at  finde 
andre  Kulturlande  ilden  Beskatning  af  Andelsforeta¬ 
gender  end  —  Danmark. 

□□□□□□ 

Dansk  Arbejde. 

Baade  Industriledere  og  Funktionærer  bør 
være  Medlemmer. 

I  sidste  Nunier  af  Medlemsbladet  for  Landsfor¬ 
eningen  »Dansk  Arbejde«  rettes  der  en  indtrængende 
Opfordring  til  Industriens  Ledere  og  Funktionærer 
om  at  støtte  Foreningen  i  dens  Bestræbelser  for  at 
fremme  Omsætningen  af  danske  Varer  og  til  at  ind¬ 
træde  som  Medlemmer. 

Bladet  skriver,  at  den  bedste  Maade  at  støtte  For¬ 
eningen  i  dens  Arbejde  for  komme  det  nødstedte, 
danske  Erhvervsliv  til  Hjælp  er  ved  at  slutte  sig  til 
Bevægelsen  og  derved  udvide  dennes  Rammer.  Og 
Bladet  mener,  at  der  indenfor  den  store  Stab  af  Funk¬ 
tionærer,  der  er  ansatte  i  de  danske  Erhvervsvirksom¬ 
heder,  og  hvis  Skæbne  er  uløseligt  sammenknyttet  med 
Virksomhedens  Bestaaen  eller  Ikke-Bestaaen,  maa  fin¬ 


des  mange,  som,  hvis  de  blot  blev  gjort  opmærksom 
derpaa,  vilde  finde  det  naturligt  at  yde  Foreningen 
deres  aktive  Støtte  ved  at  indtræde  som  Medlemmer. 
Det  Maal,  »Dansk  Arbejde«  har  sat  sig,  er  ogsaa  til 
Gavn  for  dem.  Jo  bedre  det  danske  Næringsliv  blom¬ 
strer,  des  mere  Arbejde  og  des  bedre  lønnet  Arbejde 
vil  ogsaa  Medhjælperne  og  Funktionærerne  faa.  Saa 
skabes  der  ogsaa  større  Sikkerhed  for,  at  de  altid  kan 
faa  Beskæftigelse,  og  at  deres  Arbejde  kan  blive  saa 
indbringende  som  muligt. 

Da  »Dansk  Arbejde«  ved  mange  Lejligheder  bar 
været  den  danske  Industris  allerbedste  Forbundsfælle, 
vil  vi  gerne  støtte  denne  Opfordring,  og  vi  henstiller 
derfor  til  de  danske  Industridrivende,  der  endnu  staar 
udenfor  »Dansk  Arbejde«s  Rammer,  at  indmelde  sig  i 
Foreningen,  og  vi  opfordrer  Industriens  Ledere  til  at 
gøre  deres  Funktionærer  og  Medarbejdere  bekendt 
med  »Dansk  Arbejde«s  Formaal,  saa  vil  sikkert  ogsaa 
mange  af  disse  indmelde  sig  og  indse,  at  Fremgang 
for  Bevægelsen  »Dansk  Arbejde«  betyder  Fremgang 
for  dem  selv. 

□□□□□□ 

Dansk  Industri  bør  købe  danske 

Varer! 

Glem  ikke  Tørvene! 

Vi  har  modtaget  følgende: 

I  Anledning  af,  at  »Tidsskrift  for  Industri«  i  sit 
Numer  for  1.  Decbr.  1921  indskærper  ovenstaaende  ud¬ 
mærkede  Regel,  tillader  jeg  mig  paa  den  jyske  Tørve- 
industris  Vegne  at  rette  denne  Opfordring  specielt  til 
den  Del  af  den  jyske  Industri,  som  forbruger  Brændsel. 

Som  bekendt  er  intet  Prisfald  større  end  Brænd¬ 
slets,  hvilket  har  bragt  den  danske  Brændselsindustri 
i  en  meget  vanskelig  Stilling,  men  Skylden  ligger  dog 
ikke  saa  meget  i  Prisfaldet,  idet  den  danske  Tørve- 
industri  resolut  fulgte  Kullenes  Prisfald  og  nedsatte 
sine  Priser  saaledes,  at  disse,  der  for  Jyllands  Ved¬ 
kommende  ikke  har  staaet  i  Forhold  til  Kulprisen, 
medens  den  høje  Kulpris  gjaldt,  nu  blev  ansat  saa¬ 
ledes,  at  Tørveprisen  i  Henhold  til  Dansk  Brændsels- 
og  Kontrolforenings  Undersøgelser  stadig  var  lige  med 
Kulpriserne,  og  hvor  ikke  stor  Jernbanefragt  eller 
andre  Forhold  virkede  skadeligt  —  endog  under  Kul¬ 
prisen. 

Denne  Nedsættelse  blev  foretaget  uden  Hensyn  til, 
at  Salgsprisen  kom  betydeligt  under  Produktions¬ 
prisen. 

Trods  dette  —  og  trods  de  mange  øvrige  Grunde, 
der  taler  til  Gunst  for  at  anvende  vort  eget  Lands 
Produkter,  bar  den  danske  Industri  i  meget  stor  Ud¬ 
strækning  svigtet  Tørven.  Medens  der  muligvis  ikke 
kan  bebrejdes  Øernes  Industri  saa  meget  for  dette 
Forhold,  maa  det  siges,  at  den  jyske  brændselsfor¬ 
brugende  Industri  i  de  fleste  Tilfælde  derved  har  gjort 
sig  skyldig  i  et  Forhold,  der  fortjener  at  dadies. 

Hvad  er  Grunden  hertil  ? 

Naar  Prisforskellen  ikke  nødvendiggør  Overgang 
til  Kul,  kan  Grunden  kun  søges  i  den  sørgelige  og 

ofte  omtalte  danske  Magelighed;  thi  Mageligheden  er 
Tørvens  værste  Fjende,  idet  vi  inaa  indrømme,  at  det 
er  forbunden  med  lidt  ekstra  Besvær  og  Ulempe  at 
anvende  Tørv,  men  dog  ikke  mere,  end  der  af  For¬ 
brugeren  med  Glæde  bør  ydes  paa  Samfundsfølelsens 
Alter. 

I  samme  Artikel  henvises  til,  hvorledes  man  i 
andre  Lande  støtter  hinanden  ved  at  bruge  hinandens 
Produkter,  og  det  er  betimeligt  at  indprente  denne 
Parole  —  særlig  i  Tider  som  de  nuværende. 

Dansk  Brændsels-  og  Kontrolforening  har  i  Krigs- 
aarene  gjort  et  overordentlig  stort  og  fortjenstfuldt 
Arbejde  ved  at  oplyse  Brændselsforbrugerne  og  støtte 
Indførelsen  og  økonomisk  Brug  af  dansk  Brændsel, 
og  det  er  sikkert,  at  de  Mænd,  der  har  ledet  denne 
Forening,  derved  har  gavnet  det  danske  Samfund  for 
mange  Millioner  Kroner. 

Det  maa  af  den  danske  Moseindustri  haabes,  at 
denne  Forening  stadig  vil  virke  lige  energisk,  thi  selv 
om  vi  ikke  nu  skal  regne  med  saa  høje  Milliontal, 
saa  er  Pengene  til  Gengæld  meget  mere  værd,  og 
den  Krone,  der  spares,  er  lige  saa  god  som  den,  der 
fortjenes.  Moseindustrien  ønsker  og  forlanger  ikke 
sine  Produkter  brugt  og  betalt  med  Overpris,  men  vi 
ønsker,  at  Brændselsforbrugerne  oplyses  om  Tørvens 
virkelige  Værdi,  og  vi  ønsker  og  haaber,  at  den  Del 
af  den  brændselsforbrugende  Industri,  der  kan  faa 
gode  Tørv  til  Priser,  der  kan  konkurrere  med  Kul, 
vil  se  bort  fra  det  mulige  Ubehag,  der  kan  medfølge, 
og  undlade  at  svigte  Tørven,  der  dog  hjalp,  da  Nøden 
var  størst. 

Moselund,  den  4.  December  1921. 

Fr.  Henriksen. 

□□□□□□ 

Den  gule  Fare  paa  Arbejdets 
Marked. 

Er  Bekymringerne  derfor  overdrevne? 

Korrespondenten  i  Peking  til  det  store  og  ansete 
engelske  Blad  »Manchester  Guardian«  vender  sig  for¬ 
nylig  i  en  længere  Redegørelse  imod  dem,  der  for 
stærkt  truer  Evropas  Erhvervsliv  med  den  gule  Fare 
fra  Kinas  og  Japans  Erhvervsliv.  Særlig  beskæftiger 
han  sig  med  de  tre  almindelig  anførte  Forhold, 
hvorved  Asiens  Arbejdere  og  Industri  skal  slaa  de 
vestlige  Landes:  Den  lange  Arbejdstid,  den  lave  Løn, 
den  simplere  Levevis;  m.  H.  t.  Arbejdstiden  og  Løn¬ 
nen  maa  man  gøre  sig  klart,  at  i  hvert  Fald  endnu 
er  den  »gule«  Arbejdsydelse  langt  under  den  evro- 
pæisk-amerikanske;  den  er  i  hvert  Fald  saa  under¬ 
legen,  at  der  i  den  længere  Arbejdstid  i  Østens  Fa¬ 
briker  ikke  ydes  nær  saa  meget  Arbejde  som  i  den 
kortere  Tid  i  Vestens  Industri.  Og  hvad  den  større 
Nøjsomhed  angaar,  da  siger  Korrespondenten,  at 
netop  ved  Berøring  med  de  hvide,  stiger  den  .  gule 
Menigmands  Livsfordringer  overordentlig  stærkt.  Di¬ 
rektøren  for  Japans  Bank,  Inouye,  klager  højlydt  over, 
at  Japans  Eksport  lider  meget,  fordi  det  indenlandske 
Forbrug  og  Livsniveau  stiger.  Og  det  samme  gæl¬ 
der  i  stor  Udstrækning  Kina,  hvor  i  gamle  Dage  Ris 


var  det  næsten  eneste  fornødne  for  daglig  Ernæring 
—  nu  en  langt  mere  alsidig  og  mangfoldig  Kost  vinder 
Udbredelse.  Det  viser  sig  overalt  i  Kina,  hvor  den 
moderne  Industri  holder  sit  Indtog  —  og  det  er  jo, 
som  ogsaa  her  i  Tidsskriftet  anført,  mange  Steder  — 
at  der  forandres  Levekaarene  i  den  daglige  Livsførelse, 
og  i  det  sociale  Forhold  gennem  de  sociale  Kampe 
lærer  man  ogsaa  Vesterlandenes  Skikke.  »Kinas  In¬ 
dustrialisering  betyder  Kinesernes  Industrialisering  — 
og  dermed  bortfalder  en  væsentlig  Grund  for  den 
hvide  Race  til  at  frygte  den  gules  Arbejds-Konkur- 
rence.« 

—  En  Bekræftelse  paa  disse  Synspunkter  giver  de 
nylige  Meddelelser  om  Strejke-Vanskelighederne,  som 
stadig  hærger  Japans  Erhvervsliv:  7000  Værft-Arbej- 
dere  i  Yokohama  strejkede  nylig  for  at  faa  40  pCt. 
Løntillæg  og  fik  det;  3000  Skibsværft-Arbejdere  i 
Tsurumi  strejker  endnu,  ogsaa  for  Lønforhøjelse.  Og 
ligeledes  var  i  Nov.  endnu  i  Strejke  —  ogsaa  for  Løn  — 
2000  Jernbanearbejdere  og  et  omtr.  dobbelt  saa  stort 
Antal  Industriarbejdere  i  Yokohama. 

Men  alt  dette  i  Betragtning,  kan  man  dog  ikke 
undgaa  at  bemærke,  at  det  Sted  paa  Jorden,  hvor 
Erhvervslivet,  trods  ogsaa  der  med  sine  Sygdomme 
og  Kriser,  rører  sig  kraftigst,  er  netop  Østasien. 
Stadig  bringes  derfra  Meddelelser  om  Ny-Fremstød 
for  Handel  og  Industri :  I  Tientsin  er  grundet  et  nyt 
Handelsselskab  med  især  japansk  Kapital  (ialt  7Va 
Miil.  Yen,  1  Yen  —  c.  2  Kr.).  I  Direktionen  sidder  flere 
Kinesere;  Selskabet  skal  mest  beskæftige  sig  med  Bom¬ 
uldshandel  og  Børsforretninger.  —  I  Shanghaj  er 
under  Oprettelse  et  nyt  Børsforetagende,  Universal 
Exchange,  med  20  Miil.  Doil. s  Kapital.  —  Ogsaa  i 
Shanghaj  er  under  Opførelse  et  mægtigt  Spinderi  for 
Bomuld,  Silke  og  Uld  — ;  der  angives  at  være  en 
Kapital  (japansk-kinesisk)  bagved  paa  ca.  70  Mili.  Yen. 
Bygningerne  dækker  en  mægtig  Grundflade,  og  i  dem 
skal  beskæftiges  c.  30  000  Arbejdere.  —  I  Canton  er 
der  —  væsentlig  ved  udvandrede  Sydkineseres  Hjælp 
og  Kapital  —  grundet  et  Handelsselskab  med  150  Miil. 
Doll.s  Kapital.  Blandt  dets  forskellige  Arbejdsplaner 
er:  Dyrkning  af  Sukkerrør  og  tilsvarende  moderne 
Sukkerindustri  i  Kwantung;  Bygning  af  Bomuldsspin¬ 
derier  i  Kiangsu-Provinsen,  af  Silkefabriker  i  Pro¬ 
vinsen  Che-kiang;  Bjergværksdrift  i  Yunnan  og  ad¬ 
skilligt  andet.  De  kinesiske  Handelskamre  i  Indien 
og  paa  de  indiske  Øer  støtter  af  al  Kraft  dette  rent 
kinesiske  Foretagende.  Imidlertid  maa  jo  den  nu¬ 
værende  Situation  i  Evropa  være  særdeles  gunstig 
for  en  asiatisk  »Emancipation«,  og  det  maa  afventes 
at  stille  det  endelige  Horoskop  for  »gult  contra  hvidt«, 
til  vor  gamle  Verdensdel  atter  er  kommet  saa  nogen¬ 
lunde  til  Kræfter. 

□□□□□□ 

Den  svenske  Jern-  og  Staalindustri. 

Efter  den  Statistik,  som  har  været  forelagt  den 
svenske  Jarnverksforeningen,  og  som  omfatter  Aaret 
1921  indtil  Oktober  Maaneds  Udgang,  viser  det  sig, 
at  den  Konjunkturbedring,  man  ved  Efteraarets  Be¬ 
gyndelse  havde  haabet  paa,  er  udeblevet.  Den  sam- 

lede  Eksport  af  al  Slags  Jern  og  Staal  har  i  Aarets 
Løb  indtil  1.  November  holdt  sig  50  pCt.  under  for¬ 
rige  Aars  meget  lave  Eksporttal  og  svarer  til  mindre 
end  en  Trediedel  af  normal  Eksport.  Afsætningen 
indenfor  Landet  har  ogsaa  været  og  er  stadig  meget 
ringe  dels  paa  Grund  af  meget  ringe  Købetrang  og 
dels  fordi  denne  Trang  væsentlig  kan  afhjælpes  med 
importeret  Jern.  Under  saadanne  Omstændigheder  er 
det  forklarligt,  at  kun  21  af  samtlige  134  Smelteovne 
kan  holdes  i  Gang,  og  at  Produktionen  af  smedelige 
Mellemprodukter  (Støbestaal)  indtil  1.  November  er 
sunket  til  187  800  Tons,  d.  v.  s.  er  sunket  med  ikke 
mindre  end  216  900  Tons  siden  ifjor.  Stang-  og  Valse¬ 
værkerne  udviser  ligeledes  en  med  161  000  Tons  for¬ 
mindsket  Produktion. 

De  øjeblikkelige  Konjunkturer  er  uforandret  daar- 
lige. 

Eksporten  af  Jernmalm  steg  i  de  første  10  Maane- 
der  af  indeværende  Aar  til  3  758  000  Tons  mod  3  263  000 
Tons  i  samme  Tidsrum  forrige  Aar,  altsaa  en  Stigning 
paa  495  000  Tons. 

Eksporten  af  Jern,  som  i  de  første  10  Maaneder  af 
forrige  Aar  udgjorde  230  900  Tons,  sank  iaar  til  117  200 
eller  med  113  700  Tons.  Gennemsnitseksporttallene 
for  Jern  (Ftaajern,  Støbestaal,  Smeltestykker  og  raa 
Stænger,  valset  og  smedet  Jern  og  Staal)  udgjorde 
for  Januar — September  1912—1921  296  900  Tons,  men 
sank  i  Tidsrummet  Januar— September  d.  A.  til  101200 
Tons. 

Importen  af  Jern  steg  i  de  første  10  Maaneder  af 
Aaret  til  114  900  Tons  mod  214  200  Tons  paa  samme  Tid 
i  1920.  Importen  er  saaledes  sunket  med  99  300  Tons. 

Af  134  Smelteovne  var  som  nævnt  den  31.  Oktober 
21  i  Gang,  af  201  Lancashireovne  44,  af  18  Bessemer- 
ovne  8,  af  80  Martinovne  22  og  af  25  elektriske  Staal- 
ovne  10. 

Produktionen  af  Raajern,  inklusive  direkte  frem¬ 
stillet  Støbegods,  steg  til  274  000  Tons  mod  376  700 
Tons  ifjor,  altsaa  en  Nedgang  paa  102  700  Tons.  Pro¬ 
duktionen  af  Martinstaal  inklusive  afskraaet  Støbe¬ 
gods  steg  til  132  200  Tons  mod  307  000  Tons  ifjor, 
altsaa  en  Nedgang  paa  174  800  Tons,  og  Produktionen 
af  valset  og  smedet  Jern  og  Staal  steg  til  95100  Tons 
mod  256  100  Tons  ifjor,  en  Nedgang  paa  161  000  Tons. 

□□□□□□ 

Mindre  Meddelelser. 

Handelsbalancen. 

Det  Omsving,  som  vor  Handelsbalance  udviste  alle¬ 
rede  i  Oktober  Maaned  f.  A.  fra  nogenlunde  Ligevægt 
mellem  Ud-  og  Indførsel  til  afgjort  Overvægt  for  Im¬ 
porten,  har  desværre  holdt  sig  ogsaa  i  November 
Maaned,  for  hvilken  Oplysninger  nu  foreligger.  Im¬ 
porten  androg  nemlig  141  Miil.  Kr.  medens  Eksporten 


af  indenlandske  Varer  kun  udgjorde  96  Mili.  Kr.  og  Gen¬ 
udførslen  6  Miil.  Kr.  Importen  oversteg  saaledes  Udførs¬ 
len  med  næsten  50  pCt.,  et  Forhold,  som  er  saa  meget 
mere  bemærkelsesværdigt,  som  vor  indenlandske  Pro¬ 
duktion  og  Omsætning  jo  i  stor  Udstrækning  ligger  stille 
og  altsaa  stiller  minimale  Krav  til  Importen  i  al  Fald 
af  Raavarer,  Halvfabrikata  og  Brændselsstofler.  Det 
er  følgelig  Importen  af  færdige  Varer,  jfr.  Valutadump¬ 
ingen,  der  gør  sig  gældende,  samtidig  med  at  vor 
Landbrugseksport  kæmper  med  Vanskeligheder  baade 
med  Hensyn  til  Afsætning  og  tilfredsstillende  Eks¬ 
portpriser.  Vi  gentager  atter  vort  Haab  om,  at  disse 
Tal  maa  tilskynde  til  økonomisk  Solidaritetsfølelse  i 
alle  Klasser  og  Grupper  i  vort  Samfund,  saa  at  vi 
ikke  nøjes  med  vedblivende  med  korslagte  Arme  at 
konstatere  Katastrofens  stedse  videre  Udvikling. 

Afsætningsmuligheder  i  Al  gier. 

Efter  Krigen  har  Frankrig  med  den  største  Energi 
taget  fat  paa  yderligere  at  udvikle  sine  afrikanske  Be¬ 
siddelser  og  ikke  mindst  Algier.  Der  forestaar  store 
Havneudvidelser  i  selve  Hovedstaden  Algier,  hvortil 
foreløbig  er  bevilget  300  Millioner  Frcs.,  medens  yder¬ 
ligere  Statslaan  er  vedtaget  til  Fremme  af  Trafik-  og 
Erhvervslivet  paa  nær  3  Milliarder  Frcs.  Bladet  L’Éco- 
nomiste  Africain,  Algier,  hvis  Redaktion  omfatter  Han¬ 
delsforbindelsen  mellem  Frankrig  og  Danmark  med 
varm  Interesse,  har  til  Hensigt  gennem  oplysende 
Artikler  om  dansk  Industri  m.  m.  at  slaa  til  Lyd  for, 
at  dansk  Eksport  og  Foretagsomhed  træder  i  nærmere 
Forbindelse  med  Algier.  Det  vilde  være  ønskeligt,  om 
disse  Bestræbelser  kunde  vindeGenklang  i  begge  Lande. 

□□□□□□ 

Organisations-  og  Foreningsmeddelelser. 

Fortegnelse  over  peruanske  Im-  og  Eksportfirmaer. 

I  Industriraadets  Sekretariat  henligger  til  Gennem¬ 
syn  en  gennem  Udenrigsministeriet  modtaget  Forteg¬ 
nelse  over  peruanske  Im-  og  Eksportfirmaer. 

□□□□□□ 

Notitser. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  å  50  Øre. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Vægttold  kontra  Værditold. 

Den  keramiske  Industri  som  særlig  karakteristisk  Læreeksempel. 


ONSDAG  den  1.  Februar  havde  »Haandvær- 
kets  og  Industriens  fælles  Toldudvalg«  Fore¬ 
træde  for  Folketingets  Toldudvalg,  overfor  hvil¬ 
ket  Direktør  Prior  som  Ordfører  for  Fællesudval¬ 
get  fremsatte  Industriens  principielle  Indvendin¬ 
ger  mod  Værditoldsystemet  samt  begrundede  Pro¬ 
testen  mod  de  betydelige  Nedsættelser  i  Told¬ 
satserne,  som  Regeringsforslaget  vil  medføre.  De 
Anskuelser,  Direktør  Prior  fremsatte,  var  i  alt 
væsentlig  overensstemmende  med  den  Betænk¬ 
ning,  som  Fællesudvalget  tidligere  har  afgivet  til 
Regering  og  Rigsdag,  og  som  findes  gengivet  i 
nærværende  Tidsskrifts  Nr.  20,  1921.  Direktør 
Prior  sluttede  med  at  paapege,  hvilken  overor¬ 
dentlig  Skade  baade  Overgangen  til  Værditold¬ 
systemet  og  den  reducerede  effektive  Beskyttelse 
vilde  betyde  for  dansk  Industri  og  Haandværk, 
som  just  i  denne  Stund  var  mindre  modstands¬ 
dygtig  end  nogensinde  før. 

Der  udspandt  sig  derefter  nogen  Diskussion, 
idet  der  fra  Folketingsudvalget,  hvis  Formand  er 
Amtsforvalter  N.  P.  Jensen,  rettedes  forskellige 
Spørgsmaal  til  Fællesudvalget.  Under  denne 
Diskussion  fremhævede  Fabrikant  Sebbelov  me¬ 
get  stærkt,  at  Erhvervenes  Modstand  mod  Værdi¬ 
tolden  ikke  mindst  skrev  sig  fra,  at  dennes  Ind¬ 
førelse  maatte  medføre  en  fuldkommen  Omlæg¬ 
ning  af  dansk  Industri,  som  baade  den  aktuelle 
Situation  og  selve  Begrænsningen  af  vort  Marked 
simpelthen  vilde  gøre  umulig.  Folketingsudval¬ 
gets  Formand  takkede  for  de  givne  Oplysninger, 
men  fremhævede  samtidig,  at  Udvalget  jo  havde 
andre  Interesser,  navnlig  Forbrugernes,  at  tage 
Hensyn  til,  medens  man  dog  indenfor  Udvalget 


sikkert  vilde  bestræbe  sig  for  at  berede  den  in¬ 
denlandske  Produktion  saa  faa  Vanskeligheder 
som  muligt  og  i  al  Fald  ikke  forøge  disse.  Værdi- 
toldsystemet  var  der  imidlertid  et  saa  stort  Fler¬ 
tal  for  baade  i  Befolkningen  og  Rigsdagen,  at  han 
mente,  Erhvervene  stod  sig  ved  at  akceptere  det 
foreliggende  Lovforslag,  i  al  Fald  i  Hovedtræk¬ 
kene,  idet  det  var  ganske  uomtvisteligt,  at  Værdi- 
tokl  før  eller  senere  vilde  blive  gennemført. 

Efter  at  Fællesudvalget  havde  trukket  sig  til¬ 
bage,  modtog  Toldudvalget  samme  Aften  en  De¬ 
putation  fra  vor  keramiske  Industri,  hvis  Indlæg 
i  høj  Grad  faldt  i  Traad  med  den  mere  alminde¬ 
lige  Fremstilling,  som  Fællesudvalget  havde  gi¬ 
vet,  og  som  vi  derfor  skal  tillade  os  her  at  gen¬ 
give  i  Uddrag,  idet  Værditoldens  Mangler  som 
System  betragtet  vistnok  ikke  mange  Steder  kom¬ 
mer  saa  stærkt  frem  som  netop  i  den  keramiske 
Industri. 

Direktør  Dalgas  fra  Den  kgl.  Porcelænsfabrik 
og  Kjøbenhavns  Porcelænsfabrik  havde  først  Or¬ 
det,  og  efter  at  have  omtalt  Porcelæns-  og  Fa¬ 
janceindustriens  Betydning  samt  den  bestaaende 
Toldlovs  Satser  og  de  nu  foreslaaede  udtalte  han 
med  Hensyn  til  Overgangen  fra  Vægttold  til  Vær¬ 
ditold  følgende: 

»Ved  første  Øjekast  ser  denne  Overgang  jo 
meget  bestikkende  ud,  men  vi  tror  ikke,  at  den 
virkelige  Maalestok  for  Beskatningen  bør  være  en 
Tings  Værdi.  For  at  sige  det  rent  ud:  en  Værcli- 
told  er  en  Præmiering  af  daarligt  Arbejde  og 
daarlig  Arbejdsløn. 

Vi  har  fra  gammel  Tid  gennem  vort  Hus  i  New 
York  haft  Føling  med  og  set,  hvad  Værditold  be- 

tyder  i  det  daglige  Liv,  og  vi  kan  sige  med  Sik¬ 
kerhed,  at  baade  Sælger  og  Køber  føler  sig  lige 
lidt  tjent  med  en  saadan  Beskatning. 

Da  Tolderne  kun  har  Fakturaer  eller  deres  eget 
Skøn  at  støtte  sig  paa,  fører  den  først  og  frem¬ 
mest  til  et  stærkt  Toldbureaukrati,  der  maa  være 
udstyret  med  en  næsten  diktatorisk  Magt,  en 
Magt,  som  kan  misbruges,  og  som  er  bleven  mis¬ 
brugt. 

Den  fører  endvidere  til  et  ulideligt  Posekiggeri. 
Hvad  siger  man  f.  Eks.  om,  at  selv  et  Selskab 
som  vort  har  maattet  finde  sig  i,  at  amerikanske 
Eksperter  indfandt  sig  her  paa  vore  Fabriker  med 
en  Skrivelse  fra  det  amerikanske  Gesandtskab 
her  i  Byen  med  Fordring  om  at  gennemse  hele 
vort  Produktionsregnskab?  Og  en  saadan  For¬ 
dring  maa  imødekommes,  idet  man  ellers  for  det 
første  faar  Skin  af,  at  man  ikke  kan  lægge  alting 
klart  for  Dagen,  og  dernæst  ganske  simpelthen 
vil  blive  chikaneret  af  det  amerikanske  Toldvæ¬ 
sen,  der  vil  forbyde  en  Importen,  indtil  Eksper¬ 
terne  har  faaet  deres  Vilje.  —  Paa  den  anden  Side 
maa  det  erkendes,  at  hvis  de  amerikanske  Fri¬ 
stater  ikke  kan  benytte  en  saadan  Fremgangs- 
maade,  saa  vil  det  ikke  være  muligt  for  dem  at 
gennemføre  deres  Toldpolitik.  At  det  lille  Dan¬ 
mark  overfor  Udlandet  vil  være  fuldstændig  ude 
af  Stand  til  at  gennemføre  en  saadan  Toldpolitik, 
behøver  vist  næppe  at  diskuteres. 

Rent  økonomisk  vil  den  forandrede  Toldlov 
sikkert  medføre  ganske  overordentlig  vanskelige 
Forhold  og  aldeles  udelukke  Produktionen  af  bil¬ 
lig  Fajance.« 

Direktør  Dalgas  redegjorde  derefter  for,  hvor¬ 
ledes  netop  den  store  Fajancefabrikation,  som 
Fabriken  iforvejen  næsten  ingen  Fortjeneste  har 
af,  og  som  forsyner  Landet  med  gode  og  hillige 
Forbrugsvarer,  danner  Nøgleindustrien  for  hele 
vor  Kunst-Porcelænsindustri,  idet  den  er  en  For¬ 
udsætning  for,  at  Generalomkostningerne  ved 
denne  sidste  kan  nedbringes  gennem  RaastofFer- 
nes  Tilberedelse,  Slemning  og  Formaling  m.  m. 
og  ikke  mindst  gennem  Brændingen,  hvor  de  for¬ 
skellige  Fabrikationer  supplerer  hinanden  paa 
ganske  uvurderlig  Maade,  hvis  man  skal  udnytte 
Ovnene  rationelt  og  økonomisk.  Falder  derfor 
Fajancefabrikationen  bort,  vil  den  danske  Porce¬ 
lænsindustri  ogsaa  gaa  sin  Undergang  i  Møde,  thi 
den  kan  ikke  bestaa  alene.  I  andre  Lande  er  da 
ogsaa  den  Slags  Porcelænsindustri  ofte  overdra¬ 
get  Statsfabriker,  som  giver  betydelige  Under¬ 
skud,  medens  vi  herhjemme  paa  begge  vore  store 


Porcelænsfabriker  er  i  stadig  Udvikling  og  For¬ 
nyelse,  men  for  begges  Vedkommende  aitsaa  ude¬ 
lukkende  fordi  de  jevnere  Varer  danner  Forud¬ 
sætning  for  den  linere  Produktion. 

Direktør  Dalgas  paapegede  endelig,  at  en  Vær¬ 
ditold  fortrinsvis  vil  ramme  de  Industrier,  der 
har  en  procentvis  høj  Udgift  til  Arbejdsløn.  Dan¬ 
mark  har  iforvejen  en  Arbejdsløn,  der  vistnok 
er  højere  end  alle  andre  Landes,  medens  i  Tysk¬ 
land  Forholdet  nu  er  saadant,  at  vi  betaler  i  Ar¬ 
bejdsløn  lige  saa  meget  om  Dagen,  som  Tyskland 
betaler  i  en  Uge,  naar  den  bliver  omregnet  i  dan¬ 
ske  Penge.  Vi  har  udregnet,  at  Arbejdslønnen 
for  vore  forskellige  Stabelartikler  er  saadan  no¬ 
get  som  65  pCt.  af  Produktionsværdien,  for  de 
meget  forædlede  Varers  Vedkommende  selvføl¬ 
gelig  ikke  saa  lidt  højere. 

Det  er  netop  for  saadanne  Industrier,  hvor  der 
er  en  relativ  høj  Arbejdsløn,  at  Værditolden  sam¬ 
fundsmæssigt  er  uretfærdig,  thi  det  er  da  givet, 
(d  den  udbetalte  Arbejdsløn  er  af  væsentlig  Be¬ 
tydning  for  Danmarks  økonomiske  Liv.  En  Vare, 
hvorpaa  der  her  i  Landet  kun  anvendes  10  pCt. 
af  Produktionsværdien  til  Arbejdsløn,  bør  efter 
vor  Formening,  hvis  man  ønsker  at  anvende  Vær¬ 
ditold,  have  en  langt  mindre  Beskyttelse  end  en 
Vare,  der  f.  Eks.  har  50  pCt.  Arbejdsløn;  men, 
saavidt  vi  kan  se,  er  der  i  Toldlovforslaget  aldeles 
ikke  taget  et  saadant  Hensyn,  som  dog  er  af  af¬ 
gørende  Betydning. 

Vi  vil  gerne  tillade  os  at  give  et  Eksempel.  — 
For  nogle  Aar  siden  havde  vi  Anmodning  om  at 
give  Tilbud  til  en  Licitation  af  ildfaste  Sten  til 
Orlogsværftet.  Vort  Tilbud  var  paa  1000  Kr.  Fra 
Sverige  forelaa  der  et  Tilbud  paa  985  Kr.  Staten 
tog  Tilbudet  paa  985  Kr.  Ved  en  Henvendelse  til 
Marineministeriet  forespurgte  vi,  om  der  ikke 
kunde  være  Tale  om  en  vis  Margin,  indenfor  hvil¬ 
ken  man  havde  Lov  til  at  foretrække  danske 
Frembringelser  for  udenlandske,  idet  vi  gjorde 
opmærksom  paa,  at  Arbejdslønnen,  der  vilde  væ¬ 
re  kommen  Danmark  tilgode  ved  den  omhand¬ 
lede  Leverance,  vilde  være  ca.  600  Ivr.,  saa  at 
Landet  ganske  vist  tjente  15  Kr.  paa  den  færdige 
Vare,  men  samtidig  tabte  600  Kr.  i  Arbejdsløn. 

Man  havde  dengang  ikke  Forstaaelse  af  Beret¬ 
tigelsen  af  vort  Ønske,  og  vi  tik  et  Afslag;  men 
dette  Eksempel  synes  os  ganske  bestemt  at  paa¬ 
vise,  hvor  forkert  det  vil  være  at  sætte  den  samme 
Værditold  paa  Varer  med  en  stor  Arbejdsløn  som 
paa  Varer  med  en  lille  Arbejdsløn. 

Vi  er  ikke  ganske  paa  det  rene  med,  hvorledes 

den  nyeste  amerikanske  Værditoldlov  stiller  sig 
med  Hensyn  til  forskellige  Toldsatser  paa  de  for¬ 
skellige  Varer.  Vi  ved  kun,  at  Værditolden  læg¬ 
ger  ikke  til  Grund  den  fakturerede  Værdi,  men 
den  saakaldte  appraiser’s  Taksation  af  den  hjem¬ 
lige  Salgsværdi  for  en  saadan  Vare;  men  i  de  tid¬ 
ligere  Toldlove  var  Porcelæn  altid  beskyttet  un¬ 
der  en  af  de  allerhøjeste  Positioner,  under  de  re¬ 
publikanske  Regeringer  med  60 — 65  pCt.  af  Vær¬ 
dien,  under  de  demokratiske  (altsaa  frihandels- 
venlige)  aldrig  under  45  pCt.  af  Værdien,  og  en 
saadan  Toldbeskatning  staar,  saavidt  vi  kan  se, 
ogsaa  langt  bedre  i  Forhold  til  den  nationaløko¬ 
nomiske  Værdi  for  et  Land  ved  at  beholde  en 
saadan  Produktion  end  det  af  Regeringen  frem¬ 
førte  Forslag. 

Derefter  fik  Direktør  Simonsen  fra  A/S  Ring  & 
Grøndahl  Ordet,  og  efter  at  ogsaa  han  havde  gi¬ 
vet  en  Oversigt  over  sin  Fabriks  Udvikling  og  na¬ 
tionaløkonomiske  Betydning  og  iøvrigt  sluttet  sig 
til  Direktør  Dalgas’  mere  almindelige  Betragtnin¬ 
ger,  paapegede  han  med  Hensyn  til  Værditold- 
systemet  den  store  Fare,  dette  vilde  rumme  for 
al  honnet  og  god  Produktion.  Navnlig  i  den  ke¬ 
ramiske  Industri  medfører  tekniske  Aarsager,  at 
en  Del  af  det  fremstillede  Produkt  er  af  en  ringere 
Karakter  end  den  almindelige  Standardvare:  de 
saakaldte  2den  og  3die  Sorts  Varer.  Et  Værdi- 
toldsystem  vil  gøre  Danmark  til  et  frugtbart  Af- 
sætningsomraade  for  Varer  af  denne  Art  med  en 
ganske  lav  deklareret  Værdi;  alle  de  Forholds¬ 
regler,  der  tages  for  at  sikre  en  retfærdig  Værdi¬ 
ansættelse,  vil  i  særlig  Grad  glippe  her. 

Medens  Vægttolden  her  viser  sin  Retfærdighed, 
idet  1  Kilo  jo  er  det  samme  for  den  gode  som  fol¬ 
den  daarlige  Vare,  saa  præmierer  Værditoldsy- 
stnmet  alle  Slags  Udskudsvarer ,  som  iforvejen  er 
billige,  og  som  den  danske  Stat  nu  yderligere  gi¬ 
ver  et  Prisafslag  ved  Adgangen  til  Landet.  Det 
vil  hurtigt  betyde  en  fuldkommen  Ruin  for  en¬ 
hver  god  Produktion,  og  ogsaa  Direktør  Simonsen 
maatte  derfor  gentage,  at  Værditolden  vilde  blive 
en  Præmie  paa  Importen  fra  de  Lande,  der  gav 
den  daarligste  Arbejdsløn  og  havde  den  laveste 
Valuta.  Men  vilde  man  endelig  overse  disse 
Mangler  og  mene,  at  Forbruget  ved  Prisbillighed 
vilde  lukrere  heraf,  saa  vilde  netop  de  gode  Va¬ 
rers  Forsvinden  fra  Markedet  dog  tilsidst  blive 
det  dyreste  for  Forbrugerne,  rent  bortset  fra  at 
de  store  udenlandske  Industrier  jo  havde  deres 
Sammenslutninger,  der  selvfølgelig,  samme  Dag 


den  danske  Produktion  og  Konkurrencen  herfra 
var  slaaet  ned,  vilde  vide  at  udnytte  Situationen. 

Netop  af  Hensyn  til  Vanskeligheden  ved  at 
stole  udelukkende  paa  Fakturaer  og  ved  de  nævn¬ 
te  Udskudsvarers  tvivlsomme  Værdi  maatte  det  i 
al  Fald  forudsættes,  at  en  endelig  Værditoldlov 
i  alle  Tilfælde  maa  komme  til  at  indeholde  Be¬ 
stemmelser  om  en  Værdiansættelse  til  Fortold¬ 
ning,  fastsat  af  en  særlig  Embedsmyndighed  i 
Overensstemmelse  med  Produktionsværdien  her  i 
Landet,  saaledes  som  man  øjensynlig  har  det  i 
Amerika,  der  jo  er  det  eneste  Land  af  Betydning, 
der  har  gennemført  Værditoldsyslemet.  Taleren 
gjorde  endvidere  nogle  Bemærkninger  om  den  alle¬ 
rede  gennemførte  Luksustoldlov  og  paaviste,  at 
denne  for  Porcelænets  Vedkommende  havde  be¬ 
tydet  en  Nedsættelse  fra  de  tidligere  gældende 
Toldsatser,  hvad  der  jo  næppe  havde  været  Hen¬ 
sigten.  Denne  midlertidige  Lov  maatte  sikkert 
revideres  meget  omhyggeligt,  hvis  den  da  skulde 
svare  til  sin  Hensigt. 

Direktør  Simonsen  gav  endvidere  som  Direktør 
for  Porcelænsfabriken  »Norden«  en  Oversigt  over 
den  tekniske  Porcelænsindustris  Udvikling  her  i 
Landet,  idet  han  kunde  pege  paa  den  uvurderlige 
Betydning,  denne  Industri  har  haft  ikke  mindst 
under  Krigen  overfor  Landets  Elektrificering 
m.  m.  Den  var  samtidig  blevet  en  Nøgleindustri 
for  den  fremragende  danske  elektriske  Installa¬ 
tions-  og  Monteringsindustri,  som  var  opvokset  i 
de  sidste  10 — 20  Aar. 

Ogsaa  for  den  tekniske  Porcelænsindustri  gjaldt 
det  imidlertid,  at  den  var  en  udpræget  Foræd¬ 
lingsindustri,  som  altsaa  toldmæssig  set  var  gan¬ 
ske  ens  stillet  med  Porcelænsindustrien.  Fabri¬ 
ken  beskæftigede  inden  Krisen  ca.  500  Personer, 
og  der  var  oparbejdet  en  Eksport  selv  lil  Lande 
som  Schweiz,  Sverige  og  Holland.  Den  nye  Told¬ 
lov  vil  imidlertid  ganske  definitivt  umuliggøre 
Fabrikationen  af  teknisk  Porcelæn,  idet  Hjemme¬ 
markedet  vil  blive  prisgivet  og  dermed  selvfølgelig 
al  Eksportvirksomhed  ophøre.  Angaaeiule  Told¬ 
lovforslaget  bemærkede  Direktør  Simonsen  videre, 
at  teknisk  (elektroteknisk)  Porcelæn  fortoldes  ef¬ 
ter  den  nuværende  Toldlov  med  32  Øre  pr.  kg, 
efter  det  forelagte  Toldlovforslag  med  15  pCt.  af 
V  ær  dien. 

I  Motiverne  til  Toldlovforslaget  anfører  man, 
at  den  foreslaaede  Toldsats  vil  medføre  en  bety¬ 
delig  Nedsættelse  af  Beskyttelsen.  Man  bemær¬ 
ker,  at  der  her  i  Landet  findes  betydelige  til  den 
tekniske  Porcelænsfabrikation  knyttede  industri- 

elle  Interesser,  men  man  motiverer  ikke  nærmere 
de  Grunde,  der  har  foranlediget  denne  Nedsæt¬ 
telse. 

Taleren  haabede  derfor,  at  man  ved  nærmere 
Gennemgang  af  Lovforslaget  og  ved  Undersøgelse 
af  de  forskellige  Industrier  vilde  lade  Vægttolden 
blive  staaende  i  al  Fald  for  Industrier,  der  som 
den  keramiske  var  udsat  for  dobbelte  Ulemper, 
nemlig  de  almindelige  og  de  specielle,  som  særlig 
fremkom  fra  Udskudsvarernes  Betydning  og  fra 
den  relativt  bøje  Arbejdsløn.  En  Nedsættelse  af 
Toldbeskyttelsen  maatte  vel  navnlig  paa  det  nu¬ 
værende  Tidspunkt  siges  at  være  særlig  skæbne¬ 
svanger,  og  Taleren  gav  som  Eksempel  paa,  hvad 
der  var  at  vente,  en  Oversigt  over  den  Prispoli¬ 
tik,  der  fra  tysk  Side  blev  drevet,  og  som  syste¬ 
matisk  vilde  lede  det  danske  Marked  ind  under 
de  tyske  Fabrikers  Prisdiktat,  saa  snart  vor  hjem¬ 
lige  Industri  var  svækket  tilstrækkeligt  eller  helt 
forsvundet. 

□□□□□□ 

Jernbanetaksterne. 

En  Skrivelse  fra  Industriraadet  til  Folketingets 

Udvalg. 

I  Anledning  af  Revisionen  af  Statsbanernes  Takster 
m.  m.  har  Industriraadet  sendt  det  paagældende  Fol¬ 
ketingsudvalg  følgende  Udtalelse: 

»I  Anledning  af  det  i  Folketinget  fremsatte  Forslag 
til  Lov  om  Ændringer  i  Statsbanernes  Takster  m.  m. 
tillader  Industriraadet  sig  herved  paa  Foranledning 
af  en  Række  Henvendelser  fra  forskellige  Industri¬ 
grene  og  under  Henvisning  til  den  vanskelige  Situa¬ 
tion,  hvori  den  danske  Industri  paa  Grund  af  den 
udenlandske  Konkurrence  for  Tiden  befinder  sig,  at 
henpege  paa,  at  de  for  Tiden  gældende  høje  Jern¬ 
banefragter  for  mange  Industriers  Vedkommende  spil¬ 
ler  en  meget  væsentlig  Rolle  med  Hensyn  til  de  Pri¬ 
ser,  hvortil  de  fremstillede  Varer  kan  leveres. 

Den  danske  Industri  har  i  den  foreliggende  Situa¬ 
tion  været  nødt  til  paa  ethvert  Punkt  at  søge  sine 
Udgifter  reducerede  for  i  størst  muligt  Omfang  at- 
forøge  Afsætningen  og  imødegaa  de  Priser,  hvortil  der 
leveres  og  tilbydes  Varer  fra  Udlandet.  Disse  Bestræ¬ 
belser  har  da  ogsaa  givet  sig  Udslag  deri,  at  det  er 
lykkedes  industrien  i  meget  betydelig  Grad  at  ned¬ 
bringe  sine  Priser,  der  ifølge  Sagens  Natur  maa  svinge 
i  Overen  •  temmelse  med  Priserne  paa  importerede 
Varer,  med  andre  Ord  med  en  gros-Prisniveauet,  der 
nu  kun  ligger  ca.  77  pCt.  højere  end  før  Krigen. 

Under  disse  Omstændigheder  maa  Industrien  prin¬ 
cipielt  hævde,  at  oysaa  Jernbanefragterne  i  det  store 
og  hele  maa  følge  en  gros-Pristallets  Fald,  men  dette 
opnaas  ikke  paa  langt  nær  ved  det  foreliggende  Lov¬ 
forslag. 

Som  det  fremgaar  af  Bilag  1  til  Lovforslaget,  udgør 
Tillæget  til  de  før  Krigen  gældende  Godstakster  nu 


et  fast  Beløb  plus  et  varierende  procentvis  Tillæg  til 
de  normale  Takster  fra  100  pCt.  til  300  pCt.,  eftersom 
der  er  Tale  om  Fragtgods  i  Vognladninger  (grovere 
Varer)  eller  Ilstykgods,  og  Lovforslaget  gaar  i  det 
store  og  hele  kun  ud  paa  en  Takstnedsættelse  for 
Fragtstykgods  og  Vognladningsgods  af  henholdsvis 
25  pCt.  og  121/*  pCt. 

Disse  Nedsættelser  andrager  derfor  i  store  Træk 
kun  Vs  å  1/ 2  af  de  Nedsættelser,  som  Industriraadet 
mener,  at  der  med  Billighed  kan  forlanges,  idet  man 
ikke  ser  rettere  end,  at  Statsbanerne  ved  Udnyttelsen 
af  Nedgangen  i  Kulpriser,  Lønninger,  samt  ved  Gen¬ 
nemførelsen  af  arbejdsbesparende  Foranstaltninger 
m.  v.  har  den  samme  Adgang  som  andre  Virksomhe¬ 
der  til  ved  Nedbringelse  af  Udgifterne  at  opnaa  Ba¬ 
lance  i  Regnskabet  i  Stedet  for  at  tilvejebringe  denne 
Balance  ved  Hjælp  af  eksorbitante  Fragttakster. 

Man  tillader  sig  derfor  indtrængende  at  henstille, 
at  det  ærede  Udvalg  under  Hensyn  til  den  Betydning, 
den  foreliggende  Sag  har  for  Industrien  og  hele  vort 
Erhvervsliv,  vil  tage  de  her  anførte  Udtalelser  under 
den  mest  velvillige  Overvejelse,  saaledes  at  der,  saa- 
vidt  Forholdene  paa  nogen  Maade  tillader  det,  gen¬ 
nemføres  en  Nedsættelse  i  de  gældende  Statsbane¬ 
fragter  i  Overensstemmelse  med  de  principielle  Syns¬ 
punkter,  der  her  er  gjort  gældende. 

Endelig  henstilles  det,  at  der  gives  Administrationen 
Paalæg  om  og  Bemyndigelse  til,  saasnart  Forholdene 
maatte  tillade  det,  yderligere  at  reducere  Godstakster¬ 
ne,  saaledes  at  disse  efterhaanden  bringes  ned  i  Over¬ 
ensstemmelse  med  det  til  enhver  Tid  gældende  en 
gros-Prisniveau.« 

□□□□□□ 

I  Oliens  Tegn. 

Som  det  19.  Aarhundrede  stod  under  Kullets  Tegn, 
synes  det  20.  Aarhundrede  at  skulle  staa  under  Oliens. 
Raaolien,  Stenolien,  Petroleum,  eller  hvad  man  vil 
kalde  den,  vinder  stærkt  frem  i  Værdi  og  udbredt 
Brug  for  hvert  Tiaar,  der  gaar.  Først  til  Lys,  saa  til 
Smøreolie,  saa  til  Kraft,  til  Skibets  Motor  samt  Luf¬ 
tens  og  Landjordens;  ja  helt  op  til  Nujolen,  Læge¬ 
midlet  mod  Mavesygdomme,  er  det  Olien  fra  Jorden, 
der  tjener  os.  Og  foreløbig  synes  hverken  nogen  Med¬ 
bejler  eller  noget  Surrogat  at  kunne  gøre  den  Rangen 
stridig.  For  kort  Tid  siden  udsendte  en  engelsk  Brænd- 
sels-Studiekommission,  Fuel  Research  Board,  Beret¬ 
ning  om  en  Undersøgelse  af  de  forskellige  Brændsels- 
stoffer  for  Motor-Transport,  der  i  England  som  her¬ 
hjemme  er  blevet  en  udbredt  Ting  og  en  skarp  Kon¬ 
kurrent  til  Jernbanerne;  og  i  denne  Beretning  siges 
det  rent  ud,  at  »Udsigten  er  fjern  til  i  en  betydelig 
Udstrækning  at  forøge  Forsyningen  af  flydende 
Brændsel  til  Forbrændingsmotorer  ved  Fabrikation  af 
f.  Eks.  Alkohol,  fremstillet  af  Plante-Materiale«,  og 
Beretningen  er  lige  saa  pessimistisk  med  Hensyn  til 
den  praktiske  Betydning,  i  hvert  Fald  indenfor  en 
overskuelig  Fremtid,  af  Brændselsolie,  vundet  ad  syn¬ 
tetisk  (kunstig)  Vej. 

Derfor:  uden  om  Olien  ingen  Vej. 

Og  hvad  den  betyder  i  Forhold  til  de  snart  garn- 

meldags  Kul,  fortæller  dette  lille  Eksempel:  De  store 
engelske  Rutedampere,  Olympic  og  Aquitania,  hver 
paa  22  000  Tons,  er  bygget  om  til  Oliefyring.  Det  dag¬ 
lige  Forbrug  af  Olie  er  nu  610  Tons  mod  før  950 
Tons  Kul.  Men  ikke  nok  med  dette.  Oliebrændsel, 
tilstrækkeligt  til  baade  Ud-  og  Hjemrejsen  over  Atlan¬ 
ten,  kan  nu  tages  med  og  tages  ind  paa  Q3U  Time  — 
medens  det  før  tog  3V2  Dag  at  faa  Kullene  i  »the 
bunkers«.  Dertil  kommer  Sparing  af  Plads:  ved  Olien 
i  Stedet  for  Kul  er  der  vundet  Plads  til  300  flere  Pas¬ 
sagerer  og  1000  Tons  mere  Fragt.  Penge,  Tid,  Plads 
—  og  Penge  igen.  Medens  Skibene  gjorde  tyve  Ture 
pr.  Aar,  gør  de  nu  let  mindst  en  og  tyve. 

Det  næste  Spørgsmaal  bliver  da  for  de  førende 
Lande  at  skaffe  sig  de  fornødne  Forraad  af  Olie;  som 
Besiddelsen  af  Kul  var  en  saa  vigtig  Magtfaktor  i 
svunden  Tid,  vil  Besiddelsen  af  Oliefelter  (eller  fast 
Kontrol  over  dem)  betinge  meget  af  Verdens  økono¬ 
miske  og  politiske  Magt.  —  Herredømmet  over  Ver¬ 
dens  Oliel'orraad  er  i  Hænderne  paa  eller  kontroleret 
af  mindre  end  halvtredsindstyve  Mænd,  samlede  i  tre 
store  Grupper:  Standard  Oil,  Royal  Dutch-Shell  og 
Burmah-Anglo-Persian  Co.  Og  de  to  Hoved-Grupper 
Standard  Oil  (Rockefeller),  Amerika,  og  Royal  Dutch- 
Shell  (England)  er  i  Virkeligheden  ogsaa  de  to  Ho¬ 
ved-Konkurrenter  overfor  hinanden. 

Standard  Oil  Co.  er  velkendt  som  en  af  Verdens 
første  Truster.  Shell  Transport  and  Trading  Com- 
pany,  Ltd.,  er  fra  1897;  i  1907  forenede  det  sig  med 
Royal  Dutch  Petroleum  Comp.  (kgl.  hollandsk),  saa- 
ledes  at  i  de  fleste  af  deres  Foretagender  arbejder  de 
to  Selskaber  nu  sammen  paa  den  Vis,  at  to  Femtedele 
er  Shell,  tre  Femtedele  Royal  Dutch.  To  Lande  er 
Selskabets  Hjemsted,  og  det  er  derfor  paa  en  Maade 
ogsaa  delt  i  to  Selskaber,  nemlig  Anglo-Saxon  Comp. 
under  engelsk  Lov,  Bataafske  Petroleum  Comp.  under 
hollandsk.  Disse  to  Selskaber  omslutter  saa  en  meget 
lang  Række  andre,  der  efterhaanden  er  gaaet  op  i 
dem:  Landstrækninger  rundt  over  Kloden  ejer  de, 
Raffinaderier,  Flaader  af  Olie-Tankskibe,  Anlæg  af 
Tanks  o.  s.  v.  Selskabernes  (eller  rettere  Selskabets) 
Historie  er  en  fortsat  Række  af  Udvidelser,  Køb  og 
Fusioner.  I  1913  trængte  det  ind  i  selve  Fjendens 
Lejr,  i  U.  S.  A.,  hvor  det  erhvervede  sig  store  Rettig¬ 
heder  i  Californiens  Oliefelter,  ved  Udgangen  af  1921 
gik  det  endnu  nærmere  ind  mod  Standard  Oil's  Hjerte 
ved  at  skaffe  sig  Kontrolen  over  Selskabet  Union 
Oil  Comp.  of  Delaware,  et  ret  betydeligt  Selskab  med 
en  Kæde  af  Datter-Virksomheder  til  ialt  en  Værdi  af 
75  Miil.  Dollars. 

Den  største  baade  Producent,  men  ogsaa  Konsument 
af  alle  Lande  er  U.  S.  A.  Forbruget  er  der  saa 
stort,  at  det  omtrent  pr.  Hoved  er  tyve  Gange  saa  stort 
som  i  England.  Og  dette  vældige  Forbrug  har  efter¬ 
haanden  tappet  Oliekilderne  i  U.  S.  A.  saa  stærkt,  at 
Staterne  er  nær  ved  at  blive  Konsument  i  Stedet  for 
Producent,  i  Stedet  for  selv  at  være  Stor-Leverandør 
til  hele  Verden  (2/ 3  af  Verdensforbruget  ligger  stadig 
her),  er  ved  at  skulle  indrette  sig  paa  Import.  Men 
dette  tilspidser  naturligvis  end  mere  Kampen  om  Olie¬ 
felterne  imellem  de  førende  Grupper. 

Vi  skal  her  anføre  nogle  talende  Tal: 


Raaolie-Produk tionen  ( i  Milt.  Tons). 


1913. 

1917. 

U  S.A . 

51,5 

Rusland  . 

10,6 

Mexico . 

8,4 

Ho!l.  Indien . 

....  1,5 

2,0 

Engl.  Indien . 

.  LO 

1,3 

Galizien  . . 

0,9 

Japan  (Formosa) . 

.  0,25 

0.45 

Rumænien . 

-  0,9 

0,4 

I  U.  S.  A.  kom  den  største  Oliemængde  (1919)  fra 
Oklahama-Cansas  (ca.  30  pCt.),  fra  Californien  (ca. 
27  pCt.),  fra  Appolachions  (derunder  de  første  gamle 
Kilder  i  Pennsylvanien)  kun  ca.  8  pCt.,  derimod  fra 
Texas  ca.  18  pCt.,  fra  Rocky  Mountains  ca.  15  pCt. 

Ruslands  Oliefelter  (ved  Baku)  er  som  bekendt  un¬ 
der  Sovjets  Haand;  rimeligt  er  det,  at  baade  de  ame¬ 
rikanske  og  de  engelsk- (hollandske)  Stor-Interesser 
er  ude  efter  dem.  Men  nærmere  herom  er  ikke  os 
bekendt. 

Men  derefter  kommer  Mexico;  det  staar  ganske  vist 
i  de  anførte  Tal  som  en  ret  lille  Nr.  3,  men  i  Virke¬ 
ligheden  er  Mexicos  Kilder  af  Olie  uhyre  store,  For- 
raadene  langt  større  end  andetsteds  og  end  Tallene 
fremstiller.  Baade  U.  S.  A.s  og  Englands  Interesser 
har  derfor  ogsaa  stærkt  arbejdet  her;  velkendt  er  den 
amerikanske  Ekspansionspolitik  overfor  Mexico,  der 
bl.  a.  havde  Oliekilderne  der  for  Øje;  men  ogsaa,  al 
Præsident  Wilson  stærkt  modarbejdede  den.  —  I 
Mexico  oprettedes  et  stort  Selskab,  Mexican  Eagle  Oil 
Comp.,  under  Ledelse  af  Lord  Cowdray.  En  Tid  kun¬ 
de  det  endda  se  ud  til,  at  dette  Selskab  vilde  blive  en 
Konkurrent  til  de  to  andre,  til  Standard  Oil  og  Shell, 
og  en  Konkurrent  af  ret  paagaaende  Art  med  de  store 
Olie-Reserver,  de  ejede.  Det  var  da  et  af  Shell-Kon- 
konsortiets  mest  betydningsfulde  Fremstød,  da  det  i 
1918  sikrede  sig  Kontrolen  over  Mexican  Eagle;  Lord 
Cowdray  trak  sig  tilbage  med  en  uhyre  Formue.  Og 
Shell  arbejdede  dygtigt  videre  derovre:  sidste  Aar  gav 
Mexico  Eagle  et  Netto-Udbytte  af  7  Miil.  Lstr.  — 
Men  i  andre  Dele  af  Mexico  er  Standard  Oil  godt  inde; 
ogsaa  Japan  har  skaffet  sig  Fodfæste  der. 

Standard  Oil  er  endnu  den  største  Producent  og  vil 
vel  en  Tid  endnu  hævde  sig  saadan.  Men  Royal  Dutch- 
Shell  har  sine  Anlæg  vidt  ud  over  Jorden:  i  Mexico  og 
Indien,  i  Canada  og  Venezuela,  i  Trinidad  og  Ægyp¬ 
ten,  paa  New-Zealand  og  i  Rumænien.  Med  et  aarligt 
Udbytte  gennem  en  Række  Aar  af  omkring  35  pCt., 
med  store  Udstedelser  af  Friaktier  har  det  opsparet 
sig  uhyre  Kapitaler  i  Reserver  for  Fremstød  overalt, 
hvor  der  er  Mulighed  derfor. 

Næstefter  Mexico  er  Persien  det  Land,  der  antages 
at  rumme  de  største  Oliekilder.  Medens  Mexico  er 
delt  i  det  væsentlige  imellem  de  to  store  Konkurrenter, 
Rockefellers  Selskab  og  Royal  Dutch-Shell,  er  det 
imidlertid  i  Persien  et  tredie  Selskab,  der  har  Hoved¬ 
styrken.  Med  Undtagelse  af  de  fire  nordligste  Provin¬ 
ser  ejes  Koncessionerne  for  Olievinding  over  hele  det 
andet  Land  af  et  tredie  Stor-Selskab,  Anglo-Persian 
Oil  Comp.;  dettes  egentlige  Kapital  er  ca.  7Vs  Miil. 
Lstr.,  hvoraf  de  to  Trediedele  ejes  af  —  selve  den 
britiske  Regering,  medens  den  sidste  Trediedel  ejes 
af  et  privat  Selskab,  Burmah  Oil  Comp.  og  nogle  en- 

kelte  Privatpersoner.  Selskabets  Produktion  er  alle¬ 
rede  stor,  og  man  regner  dets  potentielle  Muligheder 
for  uhyre.  Det  har  fulgt  ganske  den  samme  Ekspan¬ 
sionspolitik  som  de  to  andre  Selskaber.  Da  det  i  Marts 
1921  skulde  rejse  ny  Kapital  (31/-1  Miil.  Lstr.  paa 
Præference-Andele),  meddeltes  det,  at  Anglo-Persian 
havde  overtaget  Kilder,  pipe-lines,  de  underjor¬ 
diske  Rørledninger  fra  Kilderne  til  Raffinaderierne, 
Installationer  og  Tankdampere  ogsaa  i  andre  Egne  af 
Kloden;  saaledes  ejer  det,  meddeles  der  videre,  hele 
Kapitalen  i  8  andre  Selskaber,  og  kontrolerer  hele 
Driften,  desuden:  3  større  og  en  Række  andre,  min¬ 
dre  Virksomheder.  De  nordindiske  Kilder  er  nu  ogsaa 
under  dets  Kontrol,  ligesaa  Lejer,  f.  Eks.  i  Argentina, 
der  nu  er  aabnet  for  Driften. 

Dette  tredie,  store  Selskab  er  for  Tiden  i  Prisaftale 
med  Royal  Dutch-Shell,  saaledes  at  alle  de  engelske 
Interesser  i  Øjeblikket  arbejder  sammen.  Men  i  den 
kommende  Sommer  skaf  denne  Aftale  fornyes  eller 
ophøre.  Hvad  der  saa  vil  ske,  er  næppe  nogen  helt 
klar  over  endnu.  Men  en  stor  Kappestrid  vil  rimelig¬ 
vis  blive  Resultatet:  mellem  de  amerikanske  og  de 
samlede  engelske  Interesser. 

,/.  H. 

□□□□□□ 

Arbejdsløshed  og  Valutadumping. 

Antallet  paa  de  Arbejdsløse  nærmer  sig  stærkt 
100  000.  Dette  har  været  ventet  og  forudset,  men 
næppe  mange  har  tænkt  sig,  hvilke  uhyre  store  Beløb, 
der,  ogsaa  efter  den  nye  Arbejdsløshedslov,  skulde 
medgaa  til  Understøttelse  til  dette  store  Antal  Ar¬ 
bejdsløse. 

Vi  har  allerede  set,  at  det  nye  Arbejdsløshedsnævn 
straks  har  henvendt  sig  til  Staten  for  at  faa  yderligere 
5  Miil.  Kr.  til  Raadighed,  og  det  oplyses  nu,  at  den 
Sum,  Stat,  Kommuner  og  Private  i  Januar  Kvartal  vil 
komme  til  at  udrede  i  Arbejdsløshedsunderstøttelse, 
bliver  omkring  30  Miil.  Kr. 

Samtidig  med,  at  dette  uhyre  store  Beløb  skal  ud¬ 
redes  til  de  100  000  Arbejdsløse,  og  vore  Erhverv  lig¬ 
ger  stille,  st’ger  Importen  paa  Forbrugsvarer  til  Høj¬ 
der,  som  man  hidtil  ikke  har  tænkt  sig. 

Vi  skal  nævne,  at  Importen  af  Skotøj  normalt  gen¬ 


nemsnitlig  andrager  25  000  kg  pr.  Maaned,  men  i  de 
sidste  Maaneder  af  1921  var  den: 

I  Oktober  1921  .  56  000  kg 

I  November  1921  .  75  000  » 

I  December  1921  .  81  000  » 

I  hele  Aaret  1921  indførtes  551  000  kg  Fodtøj. 

I  første  Halvaar  1921: 

Fra  Tyskland  og  Czeko-Slovakiet  .  80  000  kg 

Fra  U.  S.  A.  og  andre  Lande .  130  000  » 

210  000  kg 

I  andet  Halvaar  1921: 

Fra  Tyskland  og  Czeko-Slovakiet  . .  220  000  kg 

Fra  U.  S.  A.  og  andre  Lande  .  121  000  » 


Importen  af  udenlandsk  Skotøj  er  saaledes  blevet 
tredoblet,  og  medens  Importen  fra  det  valutastærke 
Amerika  er  omtrent  uforandret  indenfor  de  to  Halv¬ 
aar,  stiger  Importen  fra  Tyskland  og  Czeko-Slovakiet 
og  er  endog  i  Løbet  af  de  6  sidste  Maaneder  blevet 
tredoblet  og  50  pCt.  større  end  hele  vor  normale  Im¬ 
port  fra  Udlandet. 

Skotøjsindustrien  har  for  Tiden  1300  Mand  gaaende 
ledige.  Hvis  Landet  selv  havde  faaet  Lov  til  at  fabri¬ 
kere  den  Mængde  Skotøj,  vi  har  importeret  fra  Udlan¬ 
det,  vilde  samtlige  disse  danske  Arbejdere  have  fun¬ 
det  Beskæftigelse. 

□□□□□□ 

Fra  Teknikens  Overdrev. 

»Machinery«  beretter  følgende  lille,  klassiske  Eks¬ 
empel  paa  den  Mangel  paa  teknisk  Forstaaelse,  som 
heller  ikke  er  ganske  ualmindelig  i  vort  Land. 

En  Aften,  efter  at  den  store  Maskinfabrik  havde  op¬ 
hørt  at  arbejde,  indfandt  sig  paa  Kontoret,  hvor  der 
endnu  sad  nogle  Ingeniører  tilbage,  en  stor,  opløben 
Bondeknøs  af  den  ægte  Slags. 

—  Er  det  her,  hvor  der  repareres? 

—  Jo,  svaredes  der,  det  gør  vi  ogsaa  blandt  meget 
andet. 

—  Det  var  heldigt.  Jeg  har  noget  udenfor,  som  skal 
sættes  istand. 

—  Hvad  er  det  for  noget? 

—  En  Vandturbine,  som  ikke  vil  gaa. 

Da  Ingeniørerne  kom  udenfor,  stod  der  ganske  rig¬ 
tig  en  Vandturbine  af  anset  Fabrikat  og  temmelig  ny 
at  se  til.  Den  var  paa  ca.  3  Hestekræfter,  med  den 
sædvanlige-  Remskive  paa  Siden  og  Til-  og  Afløbsled¬ 
ninger  for  Vandet,  ganske  som  det  skulde  være. 

—  Og  hvad  er  der  saa  ivejen  med  den?  spurgte 
Ingeniørerne. 

—  Ja,  det  ved  ikke  jeg.  Jeg  skrev  og  bestilte  den 
hos  S.  R.  &  Co.  og  betalte  36  Dollars  for  den,  men  da 
jeg  havde  faaet  den  hjem  og  stillet  den  ned  i  Brøn¬ 
den,  vilde  d<-n  ligegodt  ikke  gaa. 

—  Stillet  den  ned  i  Brønden?  var  det  forundrede 
Svar.  Hvad  ialverden  skulde  den  dér? 

—  Jo,  ser  De,  i  Beskrivelsen  staar  der,  at  den  skal 
have  mindst  20  Fod  Vand  over  sig,  og  Brønden  hjemme 
er  over  30  Fod  dyb,  saa  jeg  troede,  den  skulde  arbejde 
rigtig  førsteklasses. 

—  Men  forstaar  De  da  ikke,  at  der  ikke  er  nogen 
Kraft  i  stillestaaende  Vand? 

—  Jo  vist  saa,  men  der  staar  i  Kataloget,  at  jeg 
faar  et  Punds  T  vk  for  hver  28  Tommer,  og  jeg  gad 
nok  vide,  hvad  det  ellers  skulde  betyde! 

•  Det  tog  Ingeniørerne  over  en  Time  at  gøre  Knøsen 
forklarlig,  at  hans  Turbine  skulde  anbringes  i  et  Vand¬ 
fald  og  ikke  i  en  Brønd.  Historien  endte  for  saa  vidt 
godt,  som  Maskinfabriken  købte  Turbinen  af  ham  og 
istedet  leverede  ham  et  lille  Mntoranlæg,  der  hverken 
skulde  sættes  i  en  Brønd  eller  i  et  Vandfald. 


341  000  kg 


□□□□□□ 

Mindre  Meddelelser. 

Endnu  værre. 

Vi  gengav  nylig  en  Oversigt  fra  Statistisk  Departe¬ 
ment,  der  viste,  hvor  uforholdsmæssigt  Importen  er 
steget  takket  være  Valutadumpingen.  Det  oplystes  saa- 
ledes,  at  Importen  af  Cigarer  i  de  første  tre  Kvartaler 
af  1921  havde  udgjort  19  pCt.  af  Forbruget.  Vi  ser  os 
nu  i  Stand  til  at  oplyse,  at  Cigarimporten  alene  i  No¬ 
vember  androg  ca.  Halvdelen  (!)  af  det  samlede  For¬ 
brug  herhjemme,  medens  Importen  før  Krigen  ud¬ 
gjorde  ca.  15  pCt.  af  Forbruget.  Det  er  regnet  ud,  al 
denne  Import  gør  3000  danske  Tobaksarbejdere  ar¬ 
bejdsløse,  og  da  ogsaa  andre  Brancher  —  f.  Eks.  Sko¬ 
tøjsindustrien  —  viser  de  samme  stærkt  stigende  Im¬ 
porttal  saa  at  sige  Maaned  fra  Maaned,  cr  det  intet 
Under,  at  vor  Arbejdsløshed  er  saa  kolossal,  som  den 
er,  og  at  vort  Land  staar  med  den  største  Arbejdsløs¬ 
hedsprocent  i  Evropa.  Samtidig  har  man  konstateret 
det  interessante  Forhold,  at  denne  ekstraordinære  Va¬ 
lutaimport  kun  i  ringere  Grad  kommer  selve  Forbru¬ 
get  tilgode,  idet  det  synes,  som  om  mægtige  Avancer 
paa  baade  100  og  tiere  Procent  tilfalder  de  smarte 
»Valutaimportører«,  der  stadig  uhindret  kan  øve  deres 
velsignelsesrige  Gerning  paa  Bekostning  af  dansk  In¬ 
dustri,  legitim  Handel  og  —  Arbejdsløshedsbidragene! 

Varefordyrerne. 

Statistisk  Departement  har  udsendt  en  overordent¬ 
lig  interessant  Beretning  om  Prisniveauets  Sammen¬ 
sætning.  Det  fremgaar  heraf,  at  et  normalt  Hushold¬ 
ningsbudget,  der  i  1914  udgjorde  2000  Kr.  og  i  Juni 
1921  4743  Kr.,  nu  kræver  4233  Kr.  Nedgangen  i  det 
sidste  halve  Aar  er  saaledes  510  Kr. 

Det  mest  interessante  er  imidlertid  at  se,  hvorledes 
de  enkelte  Udgiftsgrupper  forholder  sig.  I  Forhold  til 
1914  er  Priserne  nu  for  Fødevarer  97  pCt.  højere,  for 


Klæder,  Fodtøj,  Vask  og  lignende  126  pCt.,  for  Bolig 
(hvor  jo  Huslejeloven  har  virket  ind)  41  pCt.,  for 
Brændsel  og  Belysning  233  pCt.,  for  Skatter,  Kon¬ 
tingenter  og  lignende  201  pCt.,  alle  øvrige  Udgifter  106 
pCt.  Den  samlede  Stigning  for  hele  Budgettet  udgør 
212  pCt.,  hvad  der  jo  stemmer  ganske  godt  med  det 
sidste  Pristal. 

Genncmgaar  man  disse  Grupper,  vil  man  altsaa  se, 
at  Bekord-Prisstigningerne  falder  paa  Omraader,  hvor 
Stat  og  Kommuner  har  frit  Slag.  Med  Hensyn  til 
Brændsel  og  Belysning  er  Stigningen  herdels  en  Følge 
af  det  nu  ophævede  engelske  Stats-Kulmonopol  (som  jo 
ikke  tog  med  Fløjlshandsker!)  dels  en  Følge  af  den 
Brandskatning,  som  Kommunerne  øver  gennem  deres 
Gas-  og  Elektricitetsværker  m.  m.  Paa  samme  Maade 
er  det  Stat  og  Kommuner,  dermed  deres  Skattersætter 
Prisstigningsrekorder. 

Mon  det  da  ikke  var  paa  Tide,  at  baade  Stat  og 
Kommuner  enten  viste  noget  mere  Økonomi  og  Hen¬ 
syntagen  til  Forbruget  og  Forretningslivet  eller  ogsaa 
huldt  inde  med  deres  Moralprækener  til  Erhvervene 
om  at  bringe  Priserne  ned. 

Nationalitetsmærker  for  Pianoer. 

Handelsministeriet  har  udstedt  en  Bekendtgørelse 
af  13.  Januar  1922,  hvorefter  de  hidtil  gældende  Beg¬ 
ler  for  Mærkning  af  Instrumenter  er  blevet  skærpede. 
Den  Ændring,  der  er  gennemført,  paabyder,  at  ethvert 
nyt  Klaviaturinstrument,  der  falbydes  saavel  i  Detail¬ 
handelen  som  ved  Auklionssalg,  skal  være  mærket 
ikke  alene  med  Fabrikantens  Navn  og  Hjemsted,  men 
ogsaa  med  Fabrikationslandets  Navn. 

Den  nye  undtagelsesfrie  Mærkeordning,  der  træder 
i  Kraft  fra  og  med  1.  April  d.A.,  vil  gøre  Bestemmelsen 
let  gennemførlig,  idet  enhver,  som  gaar  forbi  et  Klaver- 
udsalg,  kan  kontrolere,  om  Bekendtgørelsen  over¬ 
holdes. 


@  ©  ® 


Organisations-  og  Foreningsmeddelelser. 


Finlands  Toldtarif. 

Gennem  Udenrigsministeriet  har  Industriraadet 
modtaget  et  Eksemplar  af  den  finske  Toldtarif  for  1922. 

Toldtarifen,  der  er  henlagt  til  Gennemsyn  i  Indu- 
striraadets  Sekretariat,  indeholder  desuden  de  finske 
Bestemmelser  angaaende  Opkrævning  af  Eksportafgift 
for  indeværende  Aar. 

Britisk  Handelsstatistik  og  Toldtarif. 

Gennem  Udenrigsministeriet  har  Industriraadet 
modtaget  et  Eksemplar  af  den  britiske  »Import  and 
Export  List«.  Heftet,  der  er  henlagt  til  Gennemsyn  i 
Industriraadets  Sekretariat  (Kontor  Nr.  13),  indehol¬ 
der  en  Fortegnelse  over  de  ved  Ind-  og  Udførselssta- 
tistiken  anvendte  Varegrupper  med  Tilføjelse  af  de  pr. 
1.  Januar  d.  A.  gældende  Toldafgifter  for  hver  enkelt 
Vare.  Desuden  indeholder  Heftet  en  alfabetisk  Vare¬ 
fortegnelse  og  giver  nærmere  Oplysninger  angaaende 


de  Forholdsregler,  der  skal  iagttages  med  Hensyn  til 
Varernes  Anmeldelse  og  Toldbehandling  ved  Indførsel 
til  Storbritannien. 

Landbrugsudstilling  i  Prag. 

Industriraadet  har  fra  den  czeko-slovakiske  Lega¬ 
tion  modtaget  Meddelelse  om,  at  der  agtes  afholdt  en 
Landbrugsudstilling  i  Prag  i  Maj  Maaned  d.  A.  Det 
er  Udstillingens  Formaal  dels  at  give  de  udenlandske 
Købere  Lejlighed  til  al  lære  den  højt  udviklede  czeko- 
slovakiske  Landbrugsmaskinindustris  Produkter  at 
kende,  dels  at  hidkalde  udenlandske  Udstillere  af 
Landbrugsmaskiner  og  Redskaber.  Udstillingsudvalget 
har  foretaget  Skridt  for  at  sikre  sig  Deltagelse  af  uden¬ 
landske  Udstillere  hovedsagelig  gennem  Toldbegunsti¬ 
gelse.  Det  czeko-slovakiske  Jernbaneministerium  har 
bevilget  en  Takstreduktion  paa  33  pCt.  af  de  czeko-slo¬ 
vakiske  Statsbaner  for  alle  Udstillingsbesøgende. 

Meddelelse  om,  hvornaar  den  nødvendige  Legitima¬ 
tion  vil  kunne  faas,  vil  senere  blive  offentliggjort  af 
den  czeko-slovakiske  Legation. 

Czeko-Slovakiets  Toldtarif. 

Gennem  Udenrigsministeriet  har  Industriraadet 
modtaget  et  Eksemplar  af  den  nugældende  czeko-slo¬ 
vakiske  Toldtarif,  der  er  udarbejdet  med  den  gamle 
østrigske  Toldtarif  som  Grundlag  og  med  Anvendelse 
af  Koefficienter  fra  1—30. 

Nævnte  Tarif  er  henlagt  til  Gennemsyn  i  Industri- 
raadets  Sekretariat. 

Messen  i  Bruxelles. 

Efter  Meddelelse  fra  det  herværende  belgiske  Kon¬ 
sulat  afholdes  der  en  Messe  i  Bruxelles  i  Tidsrummet 
fra  den  3.  til  den  19.  April  1922.  Oplysninger  vedrørende 
denne  Messe  kan  faas  ved  Henvendelse  til  Dansk  Eks¬ 
portforening,  Vestre  Boulevard  36. 

Grafisk  Udstilling  i  Firenze. 

Ifølge  Indberetning  fra  det  danske  Gesandtskab  i 
Rom  vil  der  i  Foraaret  1922  blive  afholdt  en  inter¬ 
national  Udstilling  af  Tryksager  i  Firenze.  Et  Eksem¬ 
plar  af  Programmet  for  Udstillingen,  der  formentlig 
kan  have  Interesse  for  Bogtrykkere,  Fotografer,  Papir¬ 
fabrikanter,  Fabrikanter  i  den  grafiske  Industri,  Bog¬ 
bindere  etc.,  ligger  til  Eftersyn  i  Industriraadets  Se¬ 
kretariat. 


Internationale  Messer  o.  1.  i  1922. 

I  Industriraadets  Sekretariat  (Kontor  Nr.  13)  hen¬ 
ligger  til  Gennemsyn  et  Eksemplar  af  en  af  det  Inter¬ 
nationale  Handelskammer  udsendt  Fortegnelse  over 
Messer  og  Udstillinger  i  1922. 

□□□□□□ 


Fra  Biblioteket. 


Biblioteket  er  aabent  Hverdage  Kl.  10  F.  til  10  Aft. 
Søndag  10—4. 

Følgende  Bøger  er  indgaaede  i  Biblioteket: 

17.  Bauschinger,  J.,  und  J.  Peters.  Logarithmisch-Tri- 
gonometrische  Tafeln  mit  acht  Dezimalstellen. 
I.-II.  Leipzig  1910. 

31.  Bohr,  N.  Abhandlungen  iiber  Atombau.  Braun- 
schweig  1921.  164  S. 

34a.  Winther,  Chr.  Lærebog  i  Kemi.  Kbhvn.  1922. 
306  S. 

78.  Krais,  P.  Werkstoffe,  Handworterbuch  der  tech- 
nischen  Waren  und  ihrer  Beslandteile.  I. -III.  Leip¬ 
zig  1921. 


93.  Foerster,  M.  Taschenbuch  fur  Bauingenieure.  I.-II. 
4.  Aufl.  Berl.  1921. 

94.  Merckel,  Curt.  Die  Ingenieurtechnik  im  Altertum. 
Berl.  1899.  677.  S.  Tvl. 

106.  Kallenberg,  Otto.  Der  praktische  Warmwasser-In- 
slallateur.  Stuttgart  1919.  168  S. 

106.  Sparsame  Wårmewirtschaft.  Vortrage.  Berl.  1920. 
6  Hefter  i  1  Bd. 

125.  Pring,  J.  N.  The  Electric  Furnace.  Lond.  1921. 
497  S. 

126.  Keinath,  G.  Technik  der  elektrischen  Messgeråte. 
Miinchen  1921.  455  S. 

129b.  Schlesinger,  G.  Wirtschaftliches  Schleifen.  Berl. 
1921.  103  S. 

129c.  Wiesner,  J.  v.  Die  Rohstoffe  des  Pflanzenreiches. 

I.-III.  Leipz.  1914-21.  (3  Bd.) 

130.  Lunge-Berl.  Chemisch-technische  Untersuchungs- 
methoden.  Berl.  1921.  1131  S.  Tvl.  særsk.  Bd. 

135.  Lich,  Otto.  Vorrichtungen  im  Maschinenbau. 
Berl.  1921.  514  S. 

154.  Ljungzell,  Nils  J.  Modern  varvsteknik.  Stockh. 
1921.  106  S. 

172.  Zimmermann,  W.  Die  Batikfårberei.  2.  Aufl.  Leipz. 
1920.  64  S. 

200.  Schwarzer,  H.  Landwirtschaftliche  Maschinen- 
kunde.  2.  Aufl.  Berl.  1921.  300  S. 

260.  Christensen,  Ch.,  og  Francis  Beckett.  Uraniborg 
og  Stjærneborg.  Kbhvn.  1921.  47  S.  Tvl. 

261.  Singleton,  E.  The  furniture  of  our  forefathers. 
New  York  1918.  770  S.  Tvl. 

274.  Will,  R.  Die  schwebenden  Scliulden  der  euro- 
påischen  Grossstaaten.  Tubingen  1921.  124  S. 

278.  Kahn,  E.,  und  Fritz  Naphtali.  Wie  liest  man  den 
Handelsteil  einer  Tageszeitung?  Frankf.  1921. 

206  S. 

280.  Hofmann,  E.  Indexziflern  im  Inland  und  im  Aus- 
land.  Karlsruhe  1921.  127  S. 

294.  Abbott,  Edith.  Women  in  Industry.  New  York 
1918.  431  S. 

301.  Kumpmann,  K.  Die  Arbeitslosigkeit  und  ihre  Be- 
kåmpfung.  Tubingen  1920.  215  S. 

303.  Taylor,  Fr.  W.  Shop  Management.  New  York  1911. 

207  S. 

□□□□□□ 


Ledigt  Legat  i  Industriforeningen. 

Den  28.  April  d.  A.  uddeles  af  Enkefru  I.  E.  E.  Ol¬ 
sens  Legat  for  Haandværkslærlinge,  der  tilhører  Haand- 
værkerforeningen  og  Industriforeningen  i  Kjøbenhavn, 
2  Portioner  paa  hver  100  Kr.  aarlig  i  2  Aar  til  Haand¬ 
værkslærlinge  særlig  af  Maskin-  og  Byggefagene. 

Legatet  er  bestemt  for  Uddannelse  af  Lærlinge  i  de 
to  sidste  Læreaar. 

Blanketter  til  Ansøgninger  kan  afhentes  paa  Indu¬ 
striforeningens  Kontor  (9—4)  indtil  den  15.  Marts  d.  A. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

ORGAN  FOR  INDUSTRIRAADET  • 


Nr.  5  1.  MARTS  1922 


Kreditoplaget,  Transithandelen  og  Værditolden. 

Af  Cand.  polit.  Jens  Veslberg,  Sekretær-'ved  Grosserer-Societetets  Komité. 


DET  er  en  almindelig  Regel  i  alt  Toldvæsen, 
at  Afgifter  paa  indkommende  fremmede 
Varer  skal  erlægges  ved  disses  Indførsel,  hvorefter 
de,  som  have  indført  dem,  have  fri  Raadighed 
til  at  sælge  dem,  baade  i  Landet  og  ud  af  Landet. 
Saa  meget  som  denne  Regel  er  simpel  og  grundet 
i  Afgiftsvæsenets  Natur,  saa  meget  er  den  der¬ 
imod  til  Hinder  for  fremmede  Varers  Indfor¬ 
skrivning  til  videre  Afsætning  til  fremmede  Ste¬ 
der,  for  hvilken  Handel  disse  Rigers  Beliggenhed 
er  saa  belejlig.  For  at  raade  Bod  paa  denne  Ulej¬ 
lighed  har  det  forhen  været  tilladt  visse  enkelte 
Stæder  at  tage  visse  enkelte  Varesorter  paa  Oplag , 
med  Kredit  paa  Afgifterne,  indtil  de  afsattes,  da 
disse  Afgifter  siden  tilsvaredes,  forsaavidt  Varer¬ 
ne  forbleve  i  Landet,  men  bleve  ukrævede,  forsaa¬ 
vidt  de  udgik  til  fremmede  Steder.  Dette  Oplag 
(Kreditoplag)  er  udstrakt  til  alle  Varer ,  som  ere 
vigtige  Genstande  for  Udenrigshandelen,  og  til 
alle  Stæder,  som  kan  føre  Søhandel.«  — 

I  disse  Ord,  som  er  hentet  fra  Motiverne  til  den 
berømmelige  Toldforordning  af  1.  Februar  1797, 
har  det  daværende  Enevældes  kloge  og  vidtsku¬ 
ende  Statsmænd  udtrykt,  hvad  der  efter  deres 
Mening  kunde  og  burde  gøres  fra  Statsmagtens 
Side  for  at  støtte  den  for  Landet  saa  vigtige 
Transithandel.  Da  næppe  nogen  enkelt  Institu¬ 
tion  indenfor  dansk  Toldpolitik  har  haft  en  mere 
gavnlig  Indflydelse  paa  dansk  Handels  Vækst  i 
det  19.  Aarhundrede,  skal  vi  i  det  følgende  be¬ 
skæftige  os  mere  indgaaende  med  dette  Kredit¬ 
oplag  og  herudover  belyse  den  Fare,  samme  er 
bragt  i,  ved  det  af  Regeringen  i  November  Maa- 
ned  f.  A.  fremsatte  Toldlovforslag. 


»Det  er  Kreditoplag«,  siger  Fdg.  af  1797,  der 
den  Dag  idag  indeholder  Hovedbestemmelserne 
herom,  »naar  fremmede  toldbare  Varer,  med  Kre¬ 
dit  paa  de  Afgifter,  som  ellers  ved  Indførselen  skal 
svares,  straks  betroes  Ejeren  i  eget  Værge  og  til 
egen  Raadighed,  mod  at  Indførselsafgifterne  si¬ 
den  erlægges,  for  saa  vidt  Varerne  forblive 
i  Landet,  men  at  derimod  de  Varer,  som  udføres 
til  fremmede  og  frie  Steder,  afskrives  i  Oplaget.« 

Adkomst  til  at  tage  Varer  paa  Kreditoplag  hav¬ 
de  ifølge  Fdg.  af  1797  »enhver  bosat  og  til  Han¬ 
del  berettiget  Borger«  i  Søkøbstæderne  for  de 
Varers  Vedkommende,  han  var  berettiget  til  at 
handle  med.  Senere  har  forskellige  Ændringer 
heri  fundet  Sted,  saaledes  at  for  Tiden  tilkom¬ 
mer  Kreditoplagsret  —  med  enkelte  Undtagelser 
—  kun  dem,  der  i  Kjøbenhavn  har  Borgerskab 
eller  Næringsbevis  som  Grosserere,  udenfor  Kjø¬ 
benhavn  som  Grosserere,  Købmænd  eller  Detail¬ 
lister  samt  endvidere  Vinhandlere,  Tømmerhand¬ 
lere,  Materialister  og  Brændevinshandlere. 

For  at  Firmaer  og  ansvarlige  Selskaber  skal 
kunne  faa  Kreditoplagsret,  maa  hver  især  af  Del¬ 
tagerne  være  personlig  berettiget  til  Kreditoplag 
og  ved  Underskrift  kunne  forpligte  Firmaet.  I 
andre  Tilfælde,  naar  til  Eks.  et  Aktieselskab 
ønsker  Kreditoplagsret,  kræves  i  Almindelighed 
særlige  Garantier,  sædvanlig  ved  Deponering  af 
til  enhver  Tid  fyldestgørende  Værdier  for  den 
krediterede  Toldafgift. 

Som  Regel  kan  kun  de  Varer  tages  paa  Kredit¬ 
oplag,  for  hvilke  Oplagskvantum  er  anført  i  Told- 
tarifen.  Dog  kan  Toldbestyrelsen,  naar  der  er 
Trang  dertil,  ogsaa  lade  andre  Varer  faa  Adgang 

til  Kreditoplag,  i  fornødent  Fald  mod  særlige 
Kontrolforanstaltninger. 

Den  Afgift,  som  Kreditoplagshaveren  skal  til¬ 
svare,  er  den  Told,  som  gælder  paa  det  Tidspunkt, 
da  der  sker  Afregning  med  ham  for  den  betroede 
Varebeholdning.  Foruden  de  almindelige  Kvar¬ 
talsafregninger  foretages  der  Afregning,  hver 
Gang  Tolden  forandres  eller  ophæves.  Til  Sik¬ 
kerhed  for  Afgiften,  der  betros  Oplagshaveren, 
er  der  indrømmet  Statskassen  meget  vidtgaaende 
Rettigheder. 

Varerne  kan  indføres  paa  Kreditoplag  direkte 
fra  fremmed  Sted,  fra  Transitoplag,  fra  Frilager 
og  Frihavn  eller  fra  andet  Kreditoplag  i  samme 
eller  anden  By.  De  kan  udføres  mod  Afskriv¬ 
ning  i  Oplaget  til  fremmed  eller  toldfrit  Sted,  til 
Frilager  og  Frihavn  eller  til  andet  Kreditoplag 
i  samme  eller  anden  By.  Derimod  kan  Varer  fra 
Kreditoplag  som  Regel  ikke  oplægges  paa  Tran¬ 
sitoplag. 

Kun  gode  og  forsvarlige  Handelsvarer  antages 
ved  Tilskrivning,  Fraskrivning  samt  ved  Fore¬ 
visning  af  Oplagsbeholdning.  I  Toldtarifen  eller 
i  særlige  administrative  Tilladelser  til  Kreditop¬ 
lagshaverne  er  der  for  de  enkelte  Varer  anført 
det  Mindstekvantum,  som  ved  Ind-  og  Udførsel 
kan  til-  eller  fraskrives  efter  een  Angivelse. 

Vi  har  i  ovenstaaende  defineret  Kreditoplaget 
og  anført  de  for  dette  gældende  Hovedbestemmel¬ 
ser,  der  for  Størstedelen  —  som  alt  meddelt  — 
støtter  sig  paa  Fdg.  af  1797.  Denne  Forordning, 
der  gentager  en  Række  ved  Fdg.  af  31.  Maj  1793 
givne  Bestemmelser,  afgiver  imidlertid  ikke  blot 
det  formelle  Grundlag  for  Kreditoplagsinstitutio¬ 
nen,  men  ogsaa  det  reelle,  idet  Forordningen  gen- 
nemgaaende  og  principielt  gik  over  fra  Værdi¬ 
told  til  Vægttold  og  dermed  har  muliggjort  Kre¬ 
ditoplagsrettens  senere  storstilede  Udnyttelse. 
Skønt  det  Sandheden  tro  maa  siges,  at  denne  Over¬ 
gang  fra  Værdi-  til  Vægttold  blev  hilst  med  alt 
andet  end  Glæde  fra  Handelens  Side,  kan  det 
paa  den  anden  Side  udtales,  at  det  alt  forlængst 
er  erkendt,  at  Datidens  Lovgivere  ragede  op  over 
Datidens  Købmænd  i  Vidsyn  paa  det  heromhand- 
lede  Omraade.  I  de  store  Tolddebater,  der  siden 
Midten  af  forrige  Aarhundrede  har  fundet  Sted 
herhjemme,  har  Datidens  Lovgivere  da  ogsaa 
faaet  Oprejsning  ved,  at  stedse  flere  indenfor 
danske  Købmandskredse  har  vist  sig  som  varme 
Tilhængere  af  Vægttolden,  og  det  kan  med  Tryg¬ 
hed  hævdes,  at  Interessen  for  Vægttoldens  Bi¬ 


beholdelse  idag  er  større  end  nogensinde,  navn¬ 
lig  fordi  en  Forladen  af  denne  vil  bringe  det  af 
Købmanden  saa  højt  vurderede  Kreditoplag  i 
Fare,  ligesom  den  samtidig  vil  reducere  Nytten 
af  Frihavn  og  Frilager. 

Inden  vi  gaar  nærmere  over  til  at  dokumentere 
det  sidst  anførte,  vil  sikkert  forskellige  mere  al¬ 
mindelige  Betragtninger  Kreditoplaget  vedrøren¬ 
de  være  paa  sin  Plads. 

Den  store  Finanskommission,  der  virkede  sidst 
i  det  18.  Aarhundrede,  har  i  1793  givet  følgende 
fortræffelige  Skildring  af  Kreditoplagets  Fordele: 

»Kreditoplaget  sætter  den  Handlende  i  Stand 
til  en  friere  Spekulation  med  sine  Varer  til  uden¬ 
landske  som  til  indenlandske  Steder.  Det  fri¬ 
tager  ham  for  at  staa  i  Forskud  for  Indførsels¬ 
afgiften.  Det  giver  ham  Lejlighed  til  idelig  og 
bekvemmelig  at  tilse  sine  Varer,  til  stedse  at 
kunne  forevise  dem  for  Lysthavende,  til  at  om¬ 
pakke  dem,  sortere  dem.  Det  gør  ham  det  mu¬ 
ligt  at  indkøbe  i  største  Kvantitet,  naar  Priserne 
i  Udlandet  ere  de  laveste  eller  Varerne  af  bedste 
Slags,  eller  Ombytningshandelen  eller  Kursen 
eller  andre  Omstændigheder  ere  ham  til  mest 
Fordel«. 

Kreditoplaget  har  med  andre  Ord  aabnet  Mu¬ 
lighed  for  at  drive  Forretning  med  ringere  Kapi¬ 
tal,  end  hvis  det  ikke  fandtes,  idet  der  ikke  bliver 
Tale  om  at  staa  i  Forskud  for  Tolden,  hvad  der 
for  et  relativt  kapitalfattigt  Land  som  Danmark 
er  overordentlig  vigtigt;  endvidere  har  det  ved 
sin  Etablering  i  Forretningskvarterets  Midte 
muliggjort  en  højst  ejendommelig  Vekselvirk¬ 
ning  mellem  Hjemmemarked  og  Eksportmarked, 
som  endog  har  faaet  den  allerstørste  Betydning 
for  Omsætningen  over  Frihavnen  og  Frilagrene, 
der  i  mange  Tilfælde  kun  er  kommet  i  Stand  i 
Tilknytning  til  et  bestaaende  Kreditoplag. 

Naar  man  betænker,  at  den  moderne  Transit¬ 
handels  Eksistens  og  hele  Udvikling  i  langt  højere 
Grad  end  tidligere  beror  paa  den  Vekselvirkning 
mellem  Hjemmemarked  og  Eksportmarked,  som 
netop  det  danske  Kreditoplag  har  formaaet  at 
skabe,  derved  at  Varer,  som  først  er  hjemtaget 
med  det  indenlandske  Forbrug  for  Øje,  senere 
viser  sig  afsættelige  i  Eksportforretningen,  eller 
omvendt  at  Varer,  som  oprindelig  er  bestemt  for 
Udlandet,  viser  sig  afsættelige  i  Indlandet,  er  det 
dobbelt  uforstaaeligt,  at  Regeringen  ved  sit  Told¬ 
lovforslag  vil  bringe  Kreditoplagets  Eksistens  i 
Fare.  Det  at  henvise  Transithandelen  til  Frihav¬ 
nen  —  som  mange  af  Værditoldens  Tilhængere 

mener  at  kunne  gøre  —  er  ikke  blot  farligt,  men 
ligefrem  umuligt.  Farligt  er  det,  fordi  Købman¬ 
dens  Lagre  fjernes  fra  hans  Kontorer,  hvad  der 
ikke  blot  er  til  stor  Gene  for  ham  selv,  men  endnu 
mere  utilfredsstillende  for  hans  Kunder  saavel 
indenlandske  som  udenlandske,  men  umuligt  er 
det  tillige,  fordi  Kjøbenhavns  Frihavn  ikke  paa 
staaende  Fod  kan  afgive  den  Lagerplads,  der  vil 
være  nødvendig  til  et  saadant  Arrangement.  En¬ 
delig  maa  det  ikke  glemmes,  at  en  saadan  Flyt¬ 
ning  af  Varelagre  vil  være  meget  bekostelig,  fak¬ 
tisk  vil  den  være  ensbetydende  med  store  Kapi¬ 
talers  Tilintetgørelse. 

Overfor  de  af  Værditoldens  Tilhængere,  som 
dernæst  har  udtalt,  at  Købmanden  kunde  holde 
to  Lagre,  et  i  Frihavnen  for  Eksporten  og  et  i 
Byen  for  Hjemmemarkedet,  kan  det  anføres,  at 
dette  vil  være  saa  bekosteligt,  at  mangen  dansk 
Købmand  i  saa  Fald  maa  ophøre  med  sin  Tran¬ 
sithandel,  idet  han  simpelthen  mangler  Kapital 
til  at  holde  to  velforsynede  Lagre.  Og  for  de  faa 
Firmaer,  som  har  Raad  hertil,  gælder  det  paa 
den  anden  Side,  at  deres  Omkostningskonto  der¬ 
ved  let  bringes  saadan  i  Vejret,  at  deres  Konkur¬ 
renceevne  følelig  svækkes. 

Der  er  derfor  al  mulig  Grund  for  danske  Køb¬ 
mænd  til  at  raabe  Vagt  i  Gevær  overfor  Regerin¬ 
gens  Toldlovforslag,  hvis  Vedtagelse  i  sin  nuvæ¬ 
rende  Form  uvægerlig  vilde  undergrave  det  Kre¬ 
ditoplag,  der  mere  end  nogen  anden  Institution 
har  været  til  mægtig  Støtte  for  den  Del  af  den 
danske  Transithandel,  der  ikke  omfatter  Bulk¬ 
varer. 

Betegnende  i  saa  Henseende  er  den  Udtalelse, 
der  fremkom  fra  Handelens  Side  ved  dens  Fore¬ 
træde  for  Folketingets  Toldudvalg  forleden  paa 
Spørgsmaalet  fra  Udvalgets  Side  om  Valget  mel¬ 
lem  Frihavn  og  Kreditoplag.  Den  lød  kort  og 
godt:  Kreditoplag  fremfor  Frihavn.  Dermed  væ¬ 
re  ikke  sagt,  at  Handelen  ikke  tillægger  Frihav¬ 
nen  en  stor  Betydning  i  Særdeleshed  for  Bulk¬ 
varer,  men  det  maa  ikke  glemmes,  at  Frihavnen 
vinder  i  Betydning  ved  at  kombineres  med  Kre¬ 
ditoplaget,  idet  en  Række  Varesendinger  netop 
dirigeres  over  Frihavnen  ved,  at  udefra  kommen 
de  Varer  i  Frihavnen  sammenpakkes  med  Varer 
fra  Kreditoplagshavernes  Bylager,  hvorved  den 
Sending  skabes,  som  den  udenlandske  Køber 
netop  vil  modtage. 

I  1894  udsendte  daværende  Toldinspektør  i 
Horsens,  C.  P.  Goldmann,  en  lille  Pjece  om  Vær¬ 
ditold,  der  veL  anerkendte  Værditoldens  Hensigts¬ 


mæssighed  i  Teorien,  men  til  Gengæld  fordømte 
den  med  stor  Kraft  i  Praksis.  Forfatteren  pegede 
saaledes  tørst  paa,  hvorledes  Klareringsformali¬ 
teterne  vilde  vokse  under  en  Værditold,  og  ud¬ 
talte  som  praktisk  Toldmand  kort  og  godt:  »Det 
vil  næppe  være  overdrevent  at  sige,  at  Toldeks¬ 
peditionen  vil  medtage  allermindst  3  Gange  saa 
lang  Tid  som  under  det  nuværende  (Vægttold) 
System.  Men  dette  er  endda  kun  den  mindste 
Del  af  Ulemperne  ved  Værditoldsystemet.« 
»Spørgsmaalet  bliver  først  rigtig  brændende,«  si¬ 
ger  Forfatteren,  »naar  der  opstaar  Tvivl  hos  Told¬ 
opsynet  om  Rigtigheden  af  de  angivne  Værdier.« 
Efter  mere  indgaaende  at  have  belyst  dette  For¬ 
hold  fremhævede  han  endelig  som  tredie  Ho¬ 
vedargument:  Hensynet  til  Kreditoplaget.  Han 
siger  herom  klart  og  tydeligt:  Denne  Institution 
maa  afskaffes  samtidig  med  Indførelsen  af  Vær¬ 
ditold.  »Men  saa  vist«  —  hedder  det  længere  frem¬ 
me  —  »som  Kreditoplaget  har  været  en  over¬ 
ordentlig  Støtte  for  vor  Handel,  særlig  for  Han¬ 
delen  paa  Udlandet  og  forlængst  er  gaaet  over  i 
Blodet,  efter  at  det  har  bestaaet  i  3  Generationer, 
saa  at  der  maa  hengaa  adskillige  Aar,  inden  Han¬ 
delsstanden  faar  sig  indrettet  paa  at  undvære  det, 
saa  sikkert  er  det,  at  Kreditoplagsrettens  Ophør 
vil  berede  mange  Handelsvirksomheder  her  i 
Landet  meget  alvorlige  Vanskeligheder;  om  man¬ 
ge  kjøbenhavnske  Handlende,  hvis  Hovedforret¬ 
ning  falder  paa  Udlandet,  især  Sverige  og  Norge, 
er  det  næppe  for  meget  sagt,  at  Kreditoplaget  er 
en  Eksistensbetingelse  for  dem.« 

I  Oktober  1906  har  dernæst  daværende  Gene¬ 
raldirektør,  nuværende  Nationalbankdirektør 
Rubin  under  et  stort  Diskussionsmøde  i  Handels- 
og  Kontoristforeningen  udtalt  følgende  i  Spørgs¬ 
maalet  Vægttold — Værditold: 

»Vi  vil  faa  en  hel  Del  forskellige  Procent-Satser 
at  tumle  med,  men  idet  vi  faar  det,  fører  vi  med 
os  fra  den  gamle  Vægttold  den  værste  Anke,  der 
kan  rettes  imod  den,  nemlig  Klassificeringen.  Vi 
skal  paany  have  Toldembedsmænd  *51  at  rode  op 
i  Varerne  og  undersøge,  om  de  nu  hører  til  dem, 
der  skal  gaa  ind  til  0,  til  2,  til  5,  til  27  eller  flere 
pCt.,  og  vi  kan  da  atter  komme  til  Grænsespørgs- 
maal,  og  saa  har  vi  Spektaklerne  paany,  men 
med  den  Forskel,  at  naar  vi  nu  er  færdige  med 
Klassificeringen,  saa  koster  hvert  Pund  samme 
Toldbeløb  indenfor  samme  Klasse,  men  under 
den  nye  Tilstand  begynder  da  først  ret  Ulykkerne, 
for  naar  vi  har  faaet  klassificeret  Varen  og  ved, 
at  denne  Vare  hører  f.  Eks.  til  7  pCt.s  Gruppen, 

saa  skal  vi  have  at  vide,  hvad  Varens  Værdi  er. 
Og  er  det  saa  Brutto-  eller  Netto-Værdien,  er  det 
Prisen  paa  Fortoldningsdagen  eller  paa  Købsda¬ 
gen,  er  det  en  gros  Prisen  eller  Detailprisen,  Fa¬ 
brikations-  eller  Forhandlerprisen,  der  skal  be¬ 
nyttes  ved  Fortoldningen?  Vi  skal  endvidere  ved 
Værditolden,  naar  vi  har  beregnet  eller  har  faaet 
at  vide,  hvad  vi  skal  lægge  til  Grund,  undersøge 
Fakturaen.  Hvad  Fakturaen  angaar,  er  der  den 
Ejendommelighed,  at  det  mange  Gange  endogsaa 
for  Importøren  er  særdeles  vanskeligt  at  angive 
det  rette.  For  os  alle  gælder  det  —  og  det  ved 
enhver  —  at  der  kan  være  Vanskeligheder  ved 
Skatteopgivelser.  Hvis  jeg  f.  Eks.  imcrgen  skulde 
opgive  min  Indkomst  til  Skat,  kan  det  være  van¬ 
skeligt  for  mig  at  sige,  om  de  tekniske  Bøger,  jeg 
køher,  skal  regnes  med  til  Driftsudgifter  eller 
ikke.  Ved  Fakturaer  har  man  ikke  blot  at  gøre 
med  Viljen  til  at  være  uredelig,  hvad  man  stærkt 
maa  regne  med,  men  ogsaa  med  den  elastiske 
Samvittighed,  som  alle  Borgere  har,  naar  de  for¬ 
handler  med  Staten,  og  frem  for  alt  i  Skatte- 
spørgsmaal.  Resultatet  bliver  i  Reglen  ikke  i  Dis¬ 
favør  af  Skatteyderen.  Dernæst  faar  ved  Værdi¬ 
tolden  den  store  Købmand,  der  køber  billigere 
end  den  lille  Købmand,  ogsaa  sine  Varer  fortoldet 
billigere.  Endvidere  faar  vi  en  Inkvisition  af 
langt  videregaaende  og  uhyggeligere  Omfang,  end 
vi  har  nu.  Endelig  er  det  ogsaa  nødvendigt  at 
nævne  de  80  Toldsteder,  vi  har  her  i  Landet;  at 
hver  Toldembedsmand  skal  have  Kendskab  til 
Værdien  af  alle  mulige  Varer,  det  anser  jeg  i  Vir¬ 
keligheden  for  uigennemførligt.  Jeg  tror  ikke , 
Systemet  kan  praktiseres  herhjemme,  og  saa  har 
jeg  endda  set  bort  fra,  at  jeg  knapt  øjner,  hvor¬ 
dan  det  skulde  kunne  forenes  med  vort  Kredit¬ 
oplagssystem, .« 

Dette  er  to  praktiske  Toldmænds  Syn  paa  Sa¬ 
gen,  og  dette  Syn  falder  sammen  med  Grosserer- 
Societetets  Komités  Opfattelse,  naar  den  i  sin 
Skrivelse  af  21.  Januar  d.  A.  til  Folketingets  Ud¬ 
valg  angaaende  Forslag  til  Toldafgifter  m.  m. 
bedømmer  Regeringens  i  November  Maaned  f.  A. 
fremsatte  Lovforslag  paa  følgende  Maade: 

»Det  er  Komitéens  bestemte  Opfattelse,  at  fø¬ 
res  dette  Lovforslag  ud  i  Livet,  bærer  det  i  sig 
Spiren  til  Kreditoplagets  Hensygnen,  ikke  af 
Mangel  paa  god  Vilje  hos  Eksportørerne,  thi  det 
er  for  disse  et  Eksistensspørgsmaal,  men  ganske 
simpelt,  fordi  de  detaillerede  Bestemmelser,  der 
maa  knyttes  til  Kreditoplaget  i  Forbindelse  med 
Værditold.  vil  vanskeliggøre  den  praktiske  Gen¬ 


nemførelse  i  saa  høj  Grad  og  paaføre  Varen  saa- 
danne  Omkostninger,  at  Konkurrencedygtighe¬ 
den  væsentlig  vil  nedsættes  og  den  hidtil  paa 
Grundlag  af  Kreditoplaget  saa  blomstrende  Re¬ 
eksport  og  Transitforretning  blive  umuliggjort. 

Komitéen  maa  derfor  med  al  den  Alvor,  som 
en  Henvendelse  til  Lovgivningsmagten  i  en  saa 
vigtig  Sag  bør  være  præget  af,  hæve  sin  advaren¬ 
de  Røst. 

Kreditoplaget,  der  i  over  eet  Aarhundrede  har 
tilført  Landet  uberegnelige  Fordele,  er  en  Institu¬ 
tion,  der  ikke  bør  eksperimenteres  med.« 

At  det  her  fremsatte  Synspunkt  er  velbegrun¬ 
det  vil  fremgaa  klart,  naar  man  gennemgaar  Lov¬ 
forslagets  enkelte  Bestemmelser.  Det  hedder  saa- 
ledes  i  §  30,  at  Toldbestyrelsen  kan  forlange,  at 
Varerne  oplagres  særskilt.  Dette  vil  meget  let  gi¬ 
ve  Anledning  til  et  betydeligt  Pladstab,  hvad  der 
atter  vil  paavirke  Lagringsudgifterne  og  dermed 
nødvendigvis  medføre  højere  Varepriser.  Hertil 
kommer  saa,  at  Arbejdet  med  at  føre  Lagerbøger 
eller  fremlægge  Fakturaer  og  udskrive  Toldpapi¬ 
rer  ved  Genudførsel  vil  antage  ganske  uanede 
Dimensioner.  Det  paabydes  saaledes  i  Lovforsla¬ 
gets  §  30,  at  der  skal  føres  Lagerbog ,  men  hvad 
Føringen  af  en  saadan  Lagerbog  vil  koste  af  Tid 
og  Penge  til  Eks.  for  et  af  vore  større  Manufak¬ 
turhuse,  der  handler  baade  paa  Hjemmemarkedet 
og  Udlandet,  synes  man  ikke  at  have  gjort  sig 
klart  ved  Forslagets  Affattelse.  Det  kan  imidler¬ 
tid  oplyses,  at  et  saadant  Lager  omfatter  mellem 
12 — 15  000  Varesorter,  hvoraf  Størstedelen  er 
oplagsberettigede,  og  det  turde  derefter  være  ind¬ 
lysende,  at  Bogføringen  vil  blive  overordentlig 
omstændelig  og  bekostelig.  Naar  saa  yderligere 
Toldvæsenet  ved  Genudførsel  forlanger  de  samme 
Originalfakturaer  fremlagt,  som  benyttes  ved  Ind¬ 
førslen,  for  at  kunne  kontrolere  de  opgivne  Pri¬ 
ser,  og  naar  man  erfarer,  at  store  danske  Manu¬ 
fakturhuse  for  daglige  Sendinger  kan  komme  til 
at  fremlægge  over  100  Fakturaer  for  enkelte  Sen¬ 
dinger,  vil  det  forstaas,  at  Indehaverne  af  Kredit¬ 
oplag  vil  faa  saa  vanskelige  og  omstændelige  For¬ 
hold  at  arbejde  under,  at  Godet  ved  denne  hæder¬ 
kronede  Institution  i  mange  Tilfælde  nærmest 
bliver  illusorisk,  især  da  som  ovenfor  nævnt 
ogsaa  Udskrivningen  af  Toldpapirerne  vil  give  et 
meget  forøget  Arbejde,  idet  Varer,  som  vel  hører 
under  samme  Position,  men  er  indkomne  til  for¬ 
skellig  Toldværdi,  maa  opføres  hver  for  sig  paa 
Papirerne. 

Endelig  fastsætter  Lovforslagets  §  31,  at  Af- 

skrivning  i  Kreditoplaget  ikke  kan  tilstaas  ved 
Udførsel  til  Frihavn  eller  Frilager  af  Varer,  som 
er  belagt  med  Værditold,  medmindre  det  paa  en 
efter  Toldvæsenets  Skøn  betryggende  Maade  godt¬ 
gøres,  at  Varerne  er  afgaaet  til  Udlandet.  Hvor¬ 
ledes  dette  nærmere  skal  forstaas,  er  ikke  let  at 
se,  men  rent  umiddelbart  virker  denne  Bestem¬ 
melse  som  et  yderligere  haardt  Stød  mod  Kre¬ 
ditoplagets  Levedygtighed,  for  saa  vidt  angaar 
værditoldbeskattede  Varer,  da  som  allerede 
omtalt  Transitforretning  ofte  gøres  ved,  at 
man  fra  sit  Lager  i  Byen  udfører  Varer  til  sit 
Frilager  eller  sit  Lokale  i  Frihavnen  og  der  sup¬ 
plerer  disse  med  de  der  beroende  eller  eventuelt 
senere  indkommende  Varer,  for  at  Køberen  i  Ud¬ 
landet  kan  modtage  sine  Varer  i  en  samlet  Sen¬ 
ding.  Dette  vil  i  Fremtiden  blive  umuligt,  mange 
Transitforretninger  over  Kjøbenhavn  vil  dermed 
forsvinde,  og  de  Firmaer,  som  ved  intensivt  Ar¬ 
bejde  gennem  mange  Aar  har  oparbejdet  en  For¬ 
retning  paa  Nabolandene,  maa  flytte  denne  For¬ 
retning  over  til  samme  til  ubodelig  Skade  for 
Landet. 

Dog  denne  Flytning  er  endda  kun  de  store  og 
kapitalstærke  Firmaer  forundt,  men  de  mange 
mindre  eller  middelstore  kjøbenhavnske  Forret¬ 
ninger,  som  kun  har  begrænset  Kapital  at  raade 
over,  og  som  i  Ly  af  Kreditoplagets  omsætnings¬ 
skabende  Evne  under  det  bestaaende  Vægttold- 
system  har  oparbejdet  en  Eksportforretning,  der 
under  andre  Forhold  vilde  have  været  en  Umu¬ 
lighed,  hvad  skal  de  gøre? 

Herpaa  skylder  Regeringen  det  danske  Er¬ 
hvervsliv  et  klart  og  tydeligt  Svar. 

□□□□□□ 

Tysk  Valuta-Eksportpolitik. 

Medens  den  danske  Regering  stadig  ikke  kan  finde 
nogen  Løsning  paa  Valuta-Importproblemet,  der  uhin¬ 
dret  faar  Lov  at  hærge  vort  Erhvervsliv,  er  f.  Eks. 
Tyskerne  ganske  anderledes  opfindsomme  og  forstaar 
ikke  blot  at  gardere  sig  gennem  Importforanstalt¬ 
ninger,  men  endog  at  benytte  deres  valutabegunstigede 
Eksport  til  Formaal,  som  ikke  kan  karakteriseres  som 
udelukkende  handelspolitiske. 

I  det  kendte  tyske  Fagblad  »Keramische  Rundschau«, 
Nr.  8,  d.  A.,  finder  man  saaledes  under  Overskriften: 
»Beregning  i  dansk  Valuta  for  Eksport  til  det  afstaa- 
ede  Omraade  i  Nordslesvig«  følgende  halvofficielle 
Meddelelse.  »Som  det  meddeles  os  fra  Eksportkredse, 
bestaar  der  Vanskeligheder  ved  at  beregne  Forsen¬ 
delser  til  det  afstaaede  Omraade  i  Nordslesvig  i  dansk 
Valuta,  fordi  der  i  dette  Omraade  ikke  er  et  tilstrække¬ 
lig  stort  dansk  Kronebeløb  i  Cirkulation.  En  af  Ud¬ 


førselscentralerne  (Aussenhandelsstelle)  har  taget  Hen¬ 
syn  hertil  og  tilladt  mindre  Udførselspartier  i  Mark¬ 
afregning.  Ved  større  Beløb  vil  Rigskommissærens 
Fuldmægtig  for  Ud-  og  Indførselsbevillinger  i  Flens¬ 
borg  blive  raadspurgt.  Saavidt  det  hidtil  har  kunnet 
lade  sig  konstatere,  har  denne  Fremgangsmaade,  som 
ogsaa  tjener  Tyskheden  i  det  afstaaede  Distrikt,  vist 
sig  heldig«. 

Efter  ovenstaaende  vil  altsaa  de  tyske  Udlands¬ 
priser,  der  normalt  fastsættes  paa  et  højere  Niveau 
end  Indlandspriserne,  naarsomhelst  af  vedkommende 
Myndighed  i  Flensborg  kunne  gøres  illusorisk  for 
Nordslesvig  og  derigennem  for  det  øvrige  Danmark. 
Derimod  er  det  ingenlunde  enhver  Dansker,  der  som 
handlende  vil  kunne  nyde  godt  af  denne  specielle 
Form  for  Valutadumping,  idet  den  samtidig  skal  virke 
»i  Tyskhedens  Tjeneste«  —  hvorved  vel  maa  forstaas, 
at  kun  særlig  »Gesinnungstuchtige«  og  paagældendes 
Firmaer  og  Forretninger  o.  s.  v.  vil  udgøre  de  særlig 
udvalgte,  der  lukrerer  af  disse  Begunstigelser  —  selv¬ 
følgelig  paa  Bekostning  af  det  lokale  og  nationale 
Erhvervsliv. 

Ikke  blot  for  vore  Frihandelsfolk,  men  ogsaa  for 
alle  andre,  maa  en  Meddelelse  som  denne  have  sin 
Interesse,  ikke  mindst  ved  den  Ugenerthed,  hvormed 
dette  glade  Budskab  publiceres,  en  Ugenerthed,  der 
selvfølgelig  baseres  paa  den  sikre  Forvisning  om,  at 
den  danske  Handelspolitik  ikke  kender  Ordene  »Gen¬ 
gældelse«  eller  »Modforanstaltninger«.  Takket  være  de 
almindelige  »demokratiske«  Hensyn  og  de  specielle 
politiske  Dogmer  er  der  uhindret  Indpas  til  dette  Land 
baade  med  og  uden  Valutatillæg  —  og  uden  smaalige 
Hensyn  til  hjemlig  Ruin  og  Arbejdsløshed. 

Men  mon  det  ikke  var  paa  Tide,  at  man  slog  om 
og  etablerede  en  dansk  Handelspolitik  »i  Danskhedens 
Tjeneste«  ? 

□□□□□□ 

Kupolovnens  Kapacitet. 

Vi  har  modtaget  følgende: 

I  Anledning  af  min  Artikel  under  denne  Overskrift 
i  Nr.  20  af  »Tidsskrift  for  Industri«  f.  A.  har  Hr.  Ad¬ 
ler  Nissen  i  en  længere  Artikel  i  Tidsskriftets  Nunier 
for  15.  Decbr.  forsøgt  at  bevise,  at  jeg  har  Fejl  i  min  Paa¬ 
stand  om,  at  man  ved  Reguleringen  af  Lufttilførslen 
kan  regulere  Ovnens  Smelteevne. 

At  min  lille  Artikel  var  et  Ord  i  rette  Tid,  beviser 
de  talrige  Breve,  jeg  efter  Artiklens  Fremkomst  har 
modtaget  fra  Fabriker  i  saavel  Danmark  som  Norge. 
Man  har  ogsaa,  i  Modsætning  til  Hr.  Nissen,  forstaaet, 
at  mit  Forslag  ikke  var  Resultatet  af  et  Regnestykke 
—  dertil  er  det  alt  for  simpelt  —  men  at  det  er  Iagt¬ 
tagelser  fra  det  praktiske  Arbejde  i  Støberiet. 

De  to  omtalte  Støbninger  er  Uddrag  fra  min  Smelte¬ 
journal,  og  da  Hr.  Nissen  skriver,  at  »Forskellen  mel¬ 
lem  54  kbm  og  95  kbm  indblæst  Luft  pr.  Minut  er 
saa  stor,  at  enhver  maa  sige  sig  selv,  at  det  er  umu¬ 
ligt«,  vil  jeg  more  mig  med  fra  min  Smeltejournal  at 
forelægge  nogle  nye  Eksempler,  som  vel  kommer  til 
at  synes  Hr.  Nissen  endnu  mere  umulige. 

Den  13.  September  1921  har  vor  Ovn,  der  er  11  cm 

i  Diameter,  smeltet  3480  kg  Jern  pr.  Time;  den  17. 
September  har  den  smeltet  3600  kg;  den  27.  Septem¬ 
ber  4140  kg,  den  2.  December  4200  kg  og  den  10.  De¬ 
cember  7980  kg  pr.  Time. 

Dette  er  Kendsgerninger  fra  Støberiet,  som  ikke  la¬ 
der  sig  omstøde  af  nogle  Regnestykker,  endsige  nogle 
Referater  fra  gamle  Tidsskrifter. 

I  Tilfælde  af  at  Hr.  Nissen  i  Stedet  for  at  slaa  op 
i  de  af  ham  selv  opregnede  Tidsskrifter  og  Lærebøger 
havde  gjort  et  Forsøg  i  Overensstemmelse  med  mit 
Forslag,  havde  han  sikkert  ikke  udarbejdet  sin  Artikel; 
den  havde  i  al  Fald  faaet  en  anden  Form;  thi  Ar¬ 
tiklen  kan  være  en  udmærket  Vejledning  for  en  Kon¬ 
struktør,  der,  uden  at  have  Kendskab  til  Kupolovnen 
og  dens  Pasning,  faar  den  Opgave  forelagt  at  konstruere 
en  Kupolovn.  Men  det  var  jo  ikke  dette,  Sagen  gjaldt, 
men  tvertimod  hvorledes  man,  under  de  nuværende 
eksceptionelle  Forhold,  bedst  kunde  hjælpe  sig,  uden 
at  der  gaar  noget  i  Stykker,  og  her  er  vi  jo  omtrent 
enige;  thi  da  Hr.  Nissen  begynder  sin  Artikel  med  at 
sige:  »Det  er  fuldkommen  rigtigt,  at  man  ved  at  for¬ 
mindske  Luftmængden,  uden  samtidig  at  gøre  Ovnens 
Diameter  mindre,  kan  opnaa,  at  denne  smelter  lang¬ 
sommere«,  og  da  han  dertil  slutter  sin  Artikel  med  at 
anbefale  en  Blæser,  »hvormed  man  med  Lethed  kan 
variere  Luftmængden«,  ja  saa  er  jeg  fuldstændig  til¬ 
freds. 

At  Hr.  Nissen  meget  stærkt  betvivler,  at  man  kan 
opnaa  en  saa  betydelig  Reduktion,  som  jeg  har  an¬ 
givet,  betyder  mindre  for  mig,  thi  enhver,  der  forsø¬ 
ger  den  af  mig  foreslaaede  Fremgangsmaade,  skal 
snart  opdage,  at  nedad  er  Grænsen  for  Kupolovnens 
Smelteevne  (uden  at  den  termiske  Nyttevirkning  bliver 
mindre)  saa  vanskelig  at  sætte,  at  Grænsen  omtrent 
helt  forsvinder. 

Naar  Hr.  Nissen  anbefaler  at  forandre  Ovnens  Dia¬ 
meter  for  at  faa  den  til  at  smelte  mindre,  maa  jeg 
fraraade  dette  for  de  Støberiers  Vedkommende,  som 
den  ene  Dag  støber  ud  i  Smaakasser,  den  anden  Dag 
støber  store  Stykker  med  Kranskeen,  thi  efter  Hr.  Nis¬ 
sens  Forslag  kan  Støbemesteren  faa  Lov  til  at  for¬ 
andre  Ovnens  Diameter  temmelig  ofte,  ifald  han  ikke 
vil  finde  sig  i  langsom  Smeltning,  ogsaa  naar  han  be¬ 
høver  at  smelte  hurtigt.  Dette  kan  ogsaa  blive  en  dyr 
Historie  for  Fabriken. 

Efter  »min  Metode«  —  som  med  det  bedste  Resul¬ 
tat  i  en  fire  Aars  Tid  er  brugt  i  et  Støberi  i  Danmark 
—  kan  Støbemesteren  støbe  Smaakasser  ogsaa  fra  en 
stor  Ovn.  Naar  disse  er  færdigstøbte,  kan  han,  medens 
Smaagodset  bliver  opslaaet,  med  hurtigere  Gang  paa 
Ovnen  støbe  de  større  Stykker  med  Kranskeen.  At 
dette  er  en  meget  stor  Fordel,  synes  mig  indlysende. 

Da  Hr.  Nissen  nu  siger,  at  dette  er  en  Umulighed, 
er  det  vanskeligt  for  mig  at  diskutere  Spørgsmaalet, 
da  Paastand  jo  staar  mod  Paastand.  Efter  den  be¬ 
stemte  Maade  Hr.  Nissen  leverer  sine  Argumenter, 
burde  jeg  maaske  gaa  ud  fra,  at  Hr.  Nissen  har  prø¬ 
vet  »min  Metode«,  men  jeg  synes,  at  han  i  saa  Fald 
højst  kan  paastaa,  at  Metoden  har  vist  sig  umulig  at 
gennemføre  for  ham  selv.  Det  eneste  positive  jeg  nu 
kan  gøre  er  at  invitere  Hr.  Nissen  og  andre,  der  even¬ 
tuelt  har  Interesse  for  Sagen,  over  i  det  Støberi,  som 


jeg  har  Æren  af  at  være  Chef  for.  Jeg  skal  da  prak¬ 
tisk  vise,  at  jeg  har  Ret  og  hvor  udmærket  man  arbej¬ 
der  efter  mit  Forslag. 

Skulde  Hr.  Nissen  imidlertid  ikke  ønske  at  r,jse 
over  Sundet,  bør  han  gaa  ned  i  Flydedokkens  Støberi 
i  Kjøbenhavn,  hvor  jeg  er  overbevist  om,  at  man 
ikke  skal  nægte  at  vise,  hvor  udmærket  man  der  kan 
regulere  Ovnens  Smelteevne. 

Den  Opfattelse,  som  Hr.  Nissen  repræsenterer,  var 
engang  ogsaa  min.  Det  er  jo  nemlig  ikke  andet  end 
et  Skoleeksempel  og  den  gamle  Historie  om  igen.  Jeg 
var,  da  jeg  skrev  min  Artikel,  ogsaa  klar  over,  at  min 
Paastand  strider  mod  Teorien  om  Nødvendigheden  af 
nøje  afpasset  Luftoverskud  for  Kupolovnens  fuldstæn¬ 
dige  Forbrænding  af  Kullet  og  den  fuldstændige  For¬ 
brænding  kontroleret  gennem  Gasanalyser.  Under  mit 
Arbejde  med  Smeltning  af  Jern  i  Kupolovnen  har  jeg 
imidlertid  fundet,  at  den  gamle  Opfattelse  maa  korri¬ 
geres  en  Smule,  thi  Ovnen  arbejder  ikke  efter  de  gamle 
Formler. 

Jeg  kan  i  denne  Forbindelse  henvise  til  et  Fore¬ 
drag  om  dette  Emne,  som  jeg  har  holdt  for  Skaanes 
Støbemestre.  Dette  Foredrag  bliver  refereret  i  »Gjute- 
riet«s  Januarnumei  for  1922. 

Det  vilde  være  interessant  at  analysere  Hr.  Nissens 
Regnestykker,  men  da  denne  Artikels  Længde  maa 
begrænses,  skal  jeg  kun  bemærke,  at  den  af  Hr.  Nis¬ 
sen  anførte  Gasanalyse  viser  alt  andet  end  fuldstæn¬ 
dig  Forbrænding,  thi  af  Kullet  er  kun  41,5  pCt.  for¬ 
brændt  til  Kulsyre  (CO2),  medens  58,5  pCt.  er  for¬ 
brændt  ufuldstændig  til  Kulilte  (COi)  og  i  Stedet  for 
mulige  103  828  Kalorier  har  man  faaet  61  796,  hvad  der 
svarer  til  59,5  pCt. 

Malmø,  30.  Januar  1922. 

F.  O.  Nordbeck. 

(Vi  har  gerne  givet  Plads  for  denne  faglige  Diskus¬ 
sion,  der  har  mødt  stor  Interesse  i  de  paagældende 
Kredse,  men  maa  nu  af  Pladshensyn  saavel  som  af 
Hensyn  til  Emnets  specielle  Karakter  betragte  denne 
Diskussion  som  afsluttet  for  vort  Tidsskrifts  Vedkom¬ 
mende.  Red.) 

aaaaao 

Prisopgave. 

De  hydrauliske  Bindemidlers  voksende  Anvendelse 
til  Bygningsmaterialer  har  øget  den  Betydning,  det 
har  for  Fabrikanter  og  Forbrugere  af  disse  Produkter 
at  forstaa  de  kemiske  og  f}'siske  Processer,  som  fore- 
gaar  ved  deres  Hærdning.  I  Literaturen  savnes  en 
kritisk,  samlet  Fremstilling  af  de  forskellige  Teorier, 
som  belyser  dette  Emne. 

For  at  raade  Bod  lierpaa  er  Den  polytekniske  Lære¬ 
anstalts  Fond  for  teknisk  Kemi  bleven  opfordret  og 
sat  i  Stand  til  at  udsætte  følgende  Prisopgave  for  danske 
Ingeniører  og  Teknikere: 

»Der  ønskes  en  paa  Literaturstudier  støttet  Frem¬ 
stilling  af  de  forskellige  Teorier  vedrørende  de  hydra¬ 
uliske  Mørtelmaterialers  Afbinding  og  Hærdning  efter¬ 
fulgt  af  en  kritisk  Vurdering  af  disse  Teorier.  Spørgs¬ 
maalet  ventes  ikke  belyst  ved  selvstændige  Forsøg«.. 

Til  Præmiering  af  den  (eller  de)  bedste,  mest  fyl¬ 
destgørende  Besvarelse(r)  af  den  stillede  Opgave  har 
Den  polytekniske  Læreanstalts  Fond  for  teknisk  Kemi 
bevilget  et  Beløb  paa  indtil  1200  Kr. 

Bedømmelsen  af  de  indkomne  Besvarelser  har 
Fondens  Bestyrelse  overdraget  et  Udvalg  bestaaende 
af:  Hr.  Ingeniør,  cand.  polyt.  Ad.  Clément,  Hr.  Direktør 
ved  Statsprøveanstalten  N.  Mayntz  Petersen,  Hr.  Pro¬ 
fessor  ved  Den  polytekniske  Læreanstalt  Carl  Jacobsen. 

Besvarelser,  som  gerne  ses  maskinskrevne  og  isaa- 
fald  i  tre  Eksemplarer  —  en  Original  og  to  Gennem¬ 
slag  —  forsynede  med  Motto  eller  Mærke  og  ledsagede 
af  forseglede,  paa  samme  Maade  betegnede  Konvoluter, 
der  indeholder  Oplysninger  om  Forfatterens  Navn  og 
Adresse,  indsendes  senest  d.  31.  December  1922  til: 
»Den  polytekniske  Læreanstalts  Fond  for  teknisk  Kemi. 
Polyteknisk  Læreanstalt,  Kjøbenhavn«. 

Fonden  forbeholder  sig  Ret  til  at  offentliggøre  even- 
elle  prisbelønnede  Besvarelser  i  Ind-  og  Udlandet, 
ventuelle  Forfatterhonorarer  tilfalder  de  respektive 
Forfattere. 

□□□□□□ 

Mindre  Meddelelser. 

Mærkning  af  Klaviaturinstrumenter. 

I  Tilslutning  til  den  Meddelelse  vi  nylig  bragte  om 
Mærkning  med  Frembringelsessted  af  Klaviaturinstru¬ 


menter,  der  sælges  her  i  Landet,  skal  vi  oplyse,  at 
Mærkningsbestemmelserne,  der  skal  angive  Fabrika¬ 
tionslandets  Navn,  skal  overholdes,  hvad  enten  det 
paagældende  Instrument  bærer  Fabrikantens  Navn  og 
Hjemsted  eller  ikke  har  nogen  saadan  Betegnelse. 
Ved  Salg  her  i  Landet  forstaas  baade  Detailsalg, 
Auktionssalg  o.  s.  v.  Reglerne  gælder  iøvrigt  alle  Kla¬ 
viaturinstrumenter,  altsaa  ogsaa  Orgler  og  Harmonier. 

Under  den  tidligere  gældende  Mærkeordning  var 
der  tilladt  en  Række  Undtagelser  fra  ovennævnte 
Hovedregel,  idet  ikke  blot  omtrent  samtlige  hjemlige 
Fabriker,  men  ogsaa  en  hel  Række  udenlandske  Fa¬ 
briker  havde  Dispensation  herfra,  saaledes  at  man 
var  berettiget  til  at  mærke  alene  med  Fabrikantens 
eller  Fabrikens  Navn  og  Hjemsted.  Følgen  heraf  var, 
at  enhver  Kontrol  med  Mærkningens  Legitimitet  blev 
umuliggjort.  Heroverfor  vil  den  nye,  undtagelsesfrie 
Ordning  om  Mærkning  med  Fabrikationsland  virke 
ganske  anderledes  effektivt  og  let  gennemførligt.  Den 
nye  Mærkeordning  træder  i  Kraft  fra  og  med  1. 
April  d.  A. 

Vi  tilføjer,  at  passende  Mærkeskilte  kan  faas  hos 
Dansk  Pianofabrikant-Forening,  Nørrevoldgade  32,  og 
Dansk  Pianohandlerforening,  Adr.:  Hr.  Oluf  Pedersen, 
Vodroffsvej  56,  Kjøbenhavn. 

Vi  kan  i  denne  Forbindelse  oplyse,  at  Industriraadet 
for  Tiden  ved  et  Udvalg  undersøger  Spørgsmaalet  om 
Mærkning  af  udenlandske  Varer  ogsaa  i  andre  Fag. 


Organisations-  og  Foreningsmeddelelser. 


Forsendelser  til  Tyrkiet. 

Gennem  Udenrigsministeriet  har  Industriraadet  mod¬ 
taget  Meddelelse  om,  at  danske  Varer,  der  med  Om¬ 
ladning  i  fremmed  Havn  sendes  til  Tyrkiet,  ifølge 
Indberetning  fra  Gesandtskabet  i  Konstantinopel,  skal 
være  ledsagede  af  Originalfakturaer  og  et  af  de  danske 
Toldmyndigheder  eller  anden  Statskontrolmyndighed 
udstedt  Oprindelsescertifikat.  | 

For  Varer,  der  sendes  direkte  fra  Danmark  til  Tyr¬ 
kiet,  har  de  tyrkiske  Toldmyndigheder  ikke  hidtil 
krævet  Oprindelsescertifikat,  men  har  nøjedes  med  at 
forlange  Originalfaktura,  udvisende  Varens  Værdi, 
hvilken  Faktura  man  af  Sikkerhedshensyn  kan  lade 
legalisere  i  det  tyrkiske  Konsulat. 

Engelske  Restriktioner  overfor  tysk  Import. 

Gennem  Udenrigsministeriet  har  Industriraadet  mod¬ 
taget  nogle  Oplysninger  angaaende  Gyldighedsomraa- 
det  for  den  britiske  »German  Reparation  (Recovery) 
Act,  1921«. 

De  britiske  Toldmyndigheder  har  meddelt,  at  det 
Kriterium,  der  lægges  til  Grund  for,  hvorvidt  Afgift 
vil  være  at  erlægge  af  en  Vare,  er  Stedet,  hvorfra 
Varen  er  afsendt  til  det  forenede  Kongerige,  saaledes 
at  det  ikke  vil  være  tilstrækkeligt  til  at  fritage  for 


Afgiften,  at  Varen  er  købt  af  et  dansk  Firma  for 
egen  Regning,  naar  den  dog  afskibes  fra  tysk  Havn. 

I  denne  Henseende  gælder  der  ikke  særlige  Regler 
for  tyske  Industrivarer. 

Med  Hensyn  til  Varer,  der  indføres  til  Tyskland  af 
ikke  derboende  Person,  kan  disse  genudføres  til 
Storbritannien  uden  at  blive  afgiftspligtige,  forudsat  at 
Varen  ikke  er  undergaaet  nogen  Forarbejdning  i  Tysk¬ 
land  eller  har  skiftet  Ejer  der. 

Tyske  Import-  og  Eksportforbud. 

Gennem  Udenrigsministeriet  har  Industriraadet  mod¬ 
taget  en  Fortegnelse  over  nogle  Ændringer  af  14.  Fe¬ 
bruar  d.  A.  i  de  tyske  Ind-  og  Udførselsforbud. 

Fortegnelsen  henligger  til  Gennemsyn  i  Industri- 
raadets  Sekretariat. 

International  Udstilling  i  Riga. 

Gennem  Udenrigsministeriet  har  Industriraadet  mod¬ 
taget  nogle  Eksemplarer  af  Programmer  og  Anmel¬ 
delsesblanketter  til  »Den  internationale  Industri-  og 
Landbrugsudstilling«,  der  agtes  afholdt  i  Riga  i  Tiden 
fra  11.  til  25.  Juni  d.  A. 

Nævnte  Programmer  kan  af  de  interesserede  Fir¬ 
maer  faas  ved  Henvendelse  til  Industriraadets  Sekre¬ 
tariat. 

Ny  spansk  Toldtarif. 

Gennem  Udenrigsministeriet  har  Industriraadet  mod¬ 
taget  Meddelelse  om,  at  den  nye,  spanske  Toldtarif  er 
traadt  i  Kraft  den  16.  Februar  d.  A.  Ifølge  et  Dekret 
af  13.  s.  M.  vil  de  nye  Satser,  der  gennemgaaende 
synes  at  være  højere  end  oprindelig  foreslaaede,  ikke 
komme  til  Anvendelse  paa  Varer,  der  er  under  Told¬ 
behandling,  eller  som  er  afskibede  inden  Tarifens 
Ikrafttrædelsesdag  paa  direkte  Konnossement  eller  ind¬ 
befattede  i  Manifest,  viseret  af  spansk  Konsul. 

De  nye  Satser  vil  heller  ikke  blive  anvendt  paa 
Varer  beroende  paa  Frilager,  saafremt  Varerne  er  ud¬ 
tagne  inden  5  Dage  efter  Tarifens  Ikrafttræden. 

Ifølge  Dekretet  træder  dog  de  Satser,  der  betyder 
en  Nedsættelse  i  Forhold  til  de  hidtil  gældende,  straks 
i  Kraft  for  de  paagældende  Varer. 

En  Liste  over  de  nye  Satser  for  de  vigtigste  danske 
Eksportartikler  til  Spanien  er  henlagt  til  Gennemsyn 
i  Industriraadets  Sekretariat. 

I  Industriraadets  Sekretariat  henligger  iøvrigt  til 
Gennemsyn  en  fra  Udenrigsministeriet  modtaget  For¬ 
tegnelse  over  de  Varer,  det  for  Tiden  er  forbudt  at 
indføre  til  Spanien. 

Oprindelsescertifikater  til  Spanien. 

I  Industriraadets  Sekretariat  henligger  til  Gennem¬ 
syn  en  Oversættelse  af  de  Regler,  der  gives  i  den 
spanske  Toldtarif  af  12.  Februar  d.  A.,  angaaende  Ud¬ 
færdigelse  af  Oprindelsescertifikater  for  Varer  til 
Spanien. 

Forsendelser  til  Måhren. 

Gennem  Udenrigsministeriet  har  Industriraadet  mod¬ 
taget  Afskrift  af  Indberetning  fra  Gesandtskabet  i  Prag, 
hvori  det  tilraades  danske  Eksportører  at  lade  Gods 
til  Måhren  sende  via  Mittelwalde  eller  Oderberg,  da 
denne  Rute  er  betydelig  billigere  end  Ruten  Bodenbach- 
Tetchen  til  Brunn. 

Polske  Importforbud. 

I  Industriraadets  Sekretariat  henligger  til  Gennem¬ 
syn  en  gennem  Udenrigsministeriet  modtaget  Forteg¬ 
nelse  over  deVarer,  hvis  Indførsel  til  Polen  er  forbudt. 

Landbrugsudstilling  i  Equador. 

Gennem  Udenrigsministeriet  har  Industriraadet  mod¬ 
taget  Meddelelse  om,  at  der  den  26.  Maj  d.  A.  vil  finde 
en  Landbrugsudstilling  Sted  i  Byen  Quito  i  Equador. 
Firmaer  af  alle  Nationaliteter  er  indbudt  til  at  del¬ 


tage  i  Udstillingen,  der  omfatter  alle  Slags  Landbrugs¬ 
redskaber  og  Maskiner.  Anmeldelsesfristen  for  Ud¬ 
stillingsvarer  udløber  den  10.  Maj. 

Dyre  Dementier. 

Valutaimportens  kolossale  Stigning  og  Ødelæggelser. 


DA  Industrien  i  December  1920  henvendte  sig 
til  Regeringen  med  Anmodning  om  Foran¬ 
staltninger  mod  den  truende  Fare,  som  den  va¬ 
lutabegunstigede  Import  betød,  blev  det  hurtigt  et 
Hovedargument  fra  Regeringens  Side,  at  Import- 
statistiken  ikke  gav  Industriens  Anskuelser  Med¬ 
hold,  idet  den  ingenlunde  udviste  nogen  særlig 
Stigning  i  Varetilførslerne  udefra. 

Da  det  politiske  Fænomen,  Rigsdagens  Indu¬ 
striudvalg,  som  fik  overdraget  at  undersøge  det 
hele  Problem,  efter  ca.  2  Maaneders  Uvirksom¬ 
hed  blev  sendt  hjem  af  Regeringen  med  den  Be¬ 
sked.  at  der  intet  var  at  gøre,  var  det  de  samme 
Argumenter,  der  blev  ført  i  Marken.  Forgæves 
fremførte  Industriens  Repræsentanter,  at  Udsig¬ 
terne,  al  Statistik  tiltrods,  var  nøjagtig  saa  mørke, 
som  man  skildrede  dem,  idet  allerede  Ordrerne 
og  Tilbudene,  navnlig  fra  tysk  Side,  gjorde  sig 
gældende  i  stigende  Grad. 

Selv  om  Bevægelsen  altsaa  endnu  ikke  var  at 
læse  i  den  kgl.  danske  Statistik,  var  den  alligevel 
en  Realitet,  og  Gang  paa  Gang  blev  det  udtalt  fra 
Industriens  Side,  at  den  senest  til  Sommeren 
nok  skulde  vise  sig  med  al  ønskelig  Tydelighed. 
Men  alle  Advarsler  var  forgæves,  og  med  den  of¬ 
ficielle  Statistik  i  sin  Haand  stod  Regeringen  som 
Sejrherre  i  dette  første  Krisemøde  mellem  Er¬ 
hverv  og  Statsmagt  —  og  Tingene  fik  Lov  at  gaa 
deres  kendte  Gang. 

Det  blev  Sommer,  og  Forholdenes  Udvikling 
gav  Industrien  mere  og  mere  Ret.  En  ny  Aktion 
forsøgtes;  denne  Gang  ved  Handelsministerens 
Mellemkomst,  men  nu  paalagdes  det  Industrien 
selv  at  fremskaffe  Materiale,  ja  helst  ogsaa  at  fore- 
slaa  de  fornødne  Foranstaltninger.  Den  Modta¬ 


gelse,  begge  Dele  fik,  vil  endnu  være  i  frisk 
Minde.  Det  er  ikke  for  meget  sagt,  at  Bevismate¬ 
rialet  —  som  selvfølgelig  stadig  maatte  være 
noget  mangelfuldt  —  blev  haanet  sønder  og  sam¬ 
men  og  hele  Sagen  nærmest  reduceret  in  ab¬ 
surdum.  En  ny  Sejr  synes  vundet  for  Benæg¬ 
telsesteorien,  og  atter  havde  den  »unaturlige« 
danske  Industri  vist  sin  Fordringsfuldhed  ved  at 
opstille  Krav,  som  ikke  lod  sig  underbygge.  Og 
Tingene  gik  videre. 

Endnu  midt  i  November  kunde  følgelig  Lan¬ 
dets  Handelsminister  i  sin  Finanslovtale  frem¬ 
sætte  sine  kendte  Udtalelser  om,  at  Krisen  var 
en  udpræget  Konjunkturkrise,  som,  »naar  man 
saa  bort  fra  forholdsvis  faa  Industrigrene,  ikke 
var  væsentlig  foraarsaget  af  den  tyske  Konkur¬ 
rence«,  saaledes  at  det  ikke  kunde  nytte  at  træffe 
Foranstaltninger  heroverfor.  Om  denne  tyske 
Konkurrence  sagde  Ministeren  yderligere  ordret, 
»at  den  næppe  under  de  meget  alvorlige  økono¬ 
miske  Forhold  i  Tyskland  kunde  blive  ved  at 
gøre  sig  gældende,  og  efter  de  sidste  Oplysninger 
fra  Oktober  var  Beskæftigelsesgraden  da  ogsaa  i 
Stigning  for  de  allerfleste  af  de  saakaldte  nød 
stedte  Industrier.« 

Saaledes  lød  Udtalelserne  fra  Statsmagtens  Side 
lige  fra  Januar  til  November  i  Aaret  1921,  uaf¬ 
brudt  betvivlende  Industriens  Argumenter,  uaf¬ 
brudt  dementerende  Kendsgerningernes  Gang.  Thi 
samtidig  svulmede  Valutaimporten  op  for  navn¬ 
lig  i  Aarets  sidste  Halvdel  at  tage  et  saadant  Om¬ 
fang,  at  den  skred  ind  over  Landets  Erhvervsliv 
som  en  Katastrofe,  hvis  Mage  vi  aldrig  tidligere 
har  oplevet.  Nu  da  Virkningerne  altsaa  kan  gøres 
op,  og  da  man  forstaar,  at  Regeringens  Toldpoli- 

tik  i  al  Fald  ikke  vil  beskæftige  sig  med  denne 
Side  af  Sagen,  turde  det  til  en  Afveksling  være 
paa  sin  Plads  fra  industriel  Side  at  citere  den 
officielle  Handelsstatistik. 

Vi  skal  fuldkommen  i  Flæng  tage  forskellige 
Brancher. 

Importen  af  Cigarer  udgjorde  før  Krigen  gen¬ 
nemsnitlig  pr.  Maaned  ca.  10  000  kg,  den  ud¬ 
gjorde  i  Januar  1921  9500  kg,  i  April  12  500  kg, 
i  Juni  24  000  kg,  i  August  29  000  kg,  i  Oktober 
41  000  kg,  i  November  —  den  samme  Maaned, 
hvori  Handelsministeren  kunde  erklære  Faren  for 
overstaaet  —  60  000  kg  og  i  December  70  000  kg! 
Dette  Importkvantum  svarede  til  en  arbejdsledig 
Stab  af  danske  Cigararbejdere  paa  3000  Mand. 
Tallene  er  siden  fortsat  i  samme  Grad,  og  til 
Trods  for  en  vis  Forandring  i  Afgiftsskalaen  til 
Modvirkning  heraf,  som  den  nye  Tobakslov  med¬ 
førte,  synes  Forholdene  lige  trøstesløse. 

Af  Papir  importeredes  i  Oktober  Kvartal  1913 
4000  Tons,  i  samme  Kvartal  1921  derimod  ca. 
9000,  saa  godt  som  altsammen  fra  valutasvage 
Lande.  I  de  forskellige  Maaneder  i  1921  var  Im¬ 
porten  i  Januar  1300  Tons,  i  Marts  1500  Tons, 
i  Maj  1700  Tons,  i  August  2200  Tons,  i  November 
3000  Tons  og  i  December  3300  Tons.  Af  Impor¬ 
ten  i  December  kom  fra  Tyskland  1800  Tons, 
medens  den  overvejende  Del  af  den  øvrige  Import 
kom  fra  Finland! 

Af  Møbler,  som  man  dog  ellers  skulde  tro, 
Markedet  var  temmelig  mættet  med  efter  Krigs- 
aarene,  indførtes  i  1913  gennemsnitlig  pr.  Maa¬ 
ned  ca.  42  000  kg,  heraf  fra  Tyskland  19  000  kg. 
I  1921  indførtes  i  de  første  9  Maaneder  gennem¬ 
snitlig  pr.  Maaned  ca.  100  000  kg,  heraf  fra  Tysk¬ 
land  94  000!  Samtidig  med  Markkursens  stærke 
Fald  i  Efteraaret  1921  stiger  imidlertid  denne  lige 
saa  ekstraordinære  som  utidige  Import  yderli¬ 
gere,  nemlig  i  Oktober  til  214  000  kg  —  hvoraf 
204  000  kg  fra  Tyskland  —  og  udgør  i  Decem¬ 
ber  242  000  kg,  heraf  fra  Tyskland  235  000  kg! 
Denne  Masseimport,  der  gjorde  1500  danske  Sned¬ 
kersvende  arbejdsløse,  er  saa  meget  mere  bemær¬ 
kelsesværdig,  som  der  ingen  tilsvarende  øjeblik¬ 
kelig  Afsætning  er  paa  disse  Artikler,  hvorfor  man 
regner  med,  at  Landet  er  fyldt  med  Valuta-Møb¬ 
ler  til  flere  Aars  Forbrug. 

Importen  af  Fodtøj  androg  i  1913,  hvilket  Aar 
var  et  særdeles  godt  økonomisk  Aar  herhjemme, 
ca.  288  000  kg,  medens  den  for  1921,  som  vel  ikke 
kan  betegnes  paa  samme  Maade,  androg  551  000 
kg.  Det  interessante  er  imidlertid  at  se,  hvor¬ 


ledes  ogsaa  denne  Import  fordelte  sig  Maaned 
for  Maaned.  Den  udgjorde  i  Januar  1921  16  000 
kg,  i  Marts  35  000  kg,  i  Maj  61  000  kg,  faldt  der¬ 
efter  noget  Sommermaanederne  igennem,  indtil 
den  atter  i  November  udgjorde  75  000  kg  og  i 
December  endelig  81  000  kg.  Af  den  samlede 
Aarsimport  kom  fra  Tyskland  237  000  kg,  fra 
Czeko-Slovakiet  60  000  kg,  fra  Amerika  (og  Fri¬ 
havnslagre)  159  000  kg.  Men  medens  denne  sid¬ 
ste  Import  i  Aarets  første  Halvaar  var  40  pCt. 
større  end  den  tyske  og  czeko-slovakiske,  skif¬ 
tede  Forholdet  i  andet  Halvaar,  hvor  den  hastigt 
stigende  Import  ganske  overvejende  skyldes  Til¬ 
førsler  fra  Tyskland  og  Czeko-Slovakiet.  Disse 
er  indtil  Dato  fortsat  i  katastrofalt  Omfang. 

Vi  skal  —  for  ikke  at  synes  ensidige  —  an¬ 
føre  Importtallene  for  endnu  nogle  andre  Indu¬ 
strier.  I  Jernindustrien  androg  Importen  gennem¬ 
snitlig  pr.  Maaned  i  1913  4,5  Mili.  Kr.,  men  den 
androg  i  December  1921  14  Miil.  Kr.  I  Tekstil- 
ag  Beklædningsindustrien  var  de  tilsvarende  Tal 
henholdsvis  6900  Tons  og  18  000  Tons,  i  Glas¬ 
industrien  600  Tons  og  3000  Tons,  og  i  Bogtryk¬ 
faget .  Litografi  og  lignende  0,6  Miil.  Kr.  og  2 
Miil.  Kr.  —  altsammen  altsaa  blot  i  Løbet  af  en 
Maaned! 

Naar  man  erindrer  Handelsministerens  stærke 
Fremhæven  af  Krisen  som  en  Konjunkturkrise, 
da  kan  disse  Tal  kun  gøre  et  dobbelt  alvorligt 
Indtryk.  Selvfølgelig  er  der  i  høj  Grad  et  Kon¬ 
junkturmoment  med  i  hele  Sagen,  men  Konjunk¬ 
turkrise  betyder  almindeligvis  Afsætningskrise,  og 
heroverfor  er  det,  at  den  valutapræmierede  Im¬ 
port  udviser  Tal  i  stik  modsat  Retning,  udviser 
en  abnorm  Vækst,  der  lader  haant  om  alle  Gen¬ 
nemsnitstal  fra  Fredens  Dage,  og  som  da  ogsaa 
kun  er  vundne  paa  Bekostning  af  vor  hjemlige 
Beskæftigelsesgrad,  vor  hjemlige  Kapitalstyrke  og 
hele  økonomiske  Sundhed. 

Saaledes  er  det  da  nu  Industrien,  der  til  Støtte 
for  sine  Krav  staar  med  de  officielle  Importtal  i 
Hænde,  og  disse  har  i  Sandhed  været  dyre  De¬ 
mentier  af  Regeringens  oprindelige  Motiver  til 
intet  at  foretage  sig  overfor  det  truende  Sam¬ 
menbrud.  Nu  er  dette  en  Kendsgerning,  der  bre¬ 
der  sig  Dag  for  Dag,  gjort  op  i  Arbejdsløsheds- 
statistikens  uhyggelige  Standard,  som  alle  er  enige 
om  ikke  kan  og  maa  vedblive,  og  som  man  dog 
intet  positivt  gør  til  at  nedbringe.  Den  er  op¬ 
gjort  i  Industriens  Regnskaber,  der  nu  forelig¬ 
ger,  og  hvori  Kravet  om,  at  Industrien  selv  maa 

hære  sine  Konjunkturtab,  vistnok  er  imødekom¬ 
met  paa  en  saadan  Maade,  at  det  maa  tilfreds¬ 
stille  selv  den  mest  skadefro  Industrifjendtlighed. 
Spørgsmaalet  bliver  da  kun  dette,  hvor  mange 
flere  Beviser  der  endnu  kræves  i  Retning  af  Ar¬ 


bejdsløshed,  industrielt  Sammenbrud,  finansiel  og 
økonomisk  Ruin  og  uoprettelige  Tab  for  Samfund 
og  Erhvervsliv  for,  at  de  Motiver,  der  i  sin  Tid 
anførtes  til  Forsvar  for  en  negativ  Politik,  kan 
afløses  af  Viljen  til  positive  Foranstaltninger? 


#  &  $ 

Fra  Amerika. 

En  Ingeniørs  Rejseindtryk. 

III.  Amerikansk  Produktionsteknik  og  faglig  Uddannelse. 

(Sidste  Artikel.) 


I  daglig  overfladisk  Sprogbrug  rummer  Betegnelsen 
»amerikansk«  efter  Sammenhængen  en  Række  forskel¬ 
lige  Betydninger,  der  varierer  fra  nær  Begrebet  Svin¬ 
del  og  til  den  højeste,  navnlig  tekniske,  Fuldkommen¬ 
hed.  Amerikansk  Teknik  og  Fabrikation  staar  saa- 
ledes  for  den  store  Befolkning  ikke  alene,  som  ret  og 
rigtigt  er,  som  særpræget  Produktion,  oftest  i  en 
Skala,  der  er  sjelden  udenfor  De  Forenede  Stater,  men 
tillige  som  »Teknik«,  fuldendt  og  overlegen  paa  snart 
sagt  ethvert  Omraade. 

Dette  sidste  tør  sikkert  betegnes  som  en  Overdri¬ 
velse.  Man  lader  sig  vildlede  af,  at  specielle  Livs-  og 
Samfundsformer  i  Amerika  paa  en  Række  Felter  tid¬ 
ligt  har  tvunget  Produktionen  over  i  Udviklingsbaner, 
det  ikke  har  været  nødvendigt  at  følge  i  den  gamle 
Verdensdel;  samtidig  med  at  de  amerikanske  Hjemme¬ 
markeders  umaadelige  Dimensioner  har  muliggjort  det 
at  anlægge  Virksomheder  af  Kæmpestørrelse,  Mulig¬ 
heder,  som  den  amerikanske  Folkekarakter  med  dens 
Hang  til  at  sætte  Rekord  har  tilskyndet  Industriman¬ 
den  til  at  udnytte.  —  Men  herfra  og  til  at  sætte  ame¬ 
rikansk  Industri  over  al  anden  er  dog  et  Spring,  det 
ikke  vilde  være  fuldt  retfærdigt  overfor  den  gamle 
Verdens  Produktion  at  foretage.  En  sammenlignende 
Bedømmelse  af  de  produktive  Erhvervs  Standpunkt  i 
den  nye  og  den  gamle  Verden  maa  for  at  være  retfær- 
dig  tage  de  foreliggende  Forhold  de  tvende  Steder  som 
Baggrund.  Og  uden  at  ville  forsøge  paa  at  give  en  ud¬ 
tømmende  Karakteristik,  ja  end  ikke  paa  at  gennem¬ 
arbejde  de  enkelte  Træk  tilbunds  (det  vil  kræve  et 
ikke  saa  lidt  grundigere  Studium  af  Forholdene  begge 
Steder  end  det,  der  danner  Grundlaget  for  nærværende 
Betragtninger),  skal  der  i  det  efterfølgende  paa  Grund¬ 
lag  af  Indtryk  af  Forholdene  søges  trukket  et  Par  ka¬ 
rakteristiske  Linier  op  i  Billedet  af  navnlig  den  ame¬ 
rikanske  Produktions  Fysiognomi,  saasom  den  megen 
»Automatik«,  den  udstrakte  Anvendelse  af  Maskiner 
og  Maskinkraft  —  og  de  utilfredsstillende  Uddannel¬ 
sesforhold. 

Hvorvidt  man  indenfor  en  Produktion  vil  gaa  i  Ret¬ 
ning  af  automatisk  Arbejde,  afhænger  ikke  ene  af  det 
tekniske  Niveau,  men  ogsaa  af  andre  Forhold.  Auto¬ 
maten  arbejder  i  mange  Tilfælde  baade  hurtigere  og 
nøjagtigere  end  en  Arbejder.  Men  ikke  altid  bedre  og 
billigere;  det  bliver  i  hvert  enkelt  Tilfælde  et  Regne¬ 


stykke:  man  maa  ud  fra  de  foreliggende  Markeds-  og 
Arbejdsforhold  skønne  over,  hvorvidt  det  vil  betale 
sig  at  gøre  disse  eller  hine  Processer  »automatiske« 
—  og  dette  afhænger  ofte  af,  om  man  kan  skaffe  Ar¬ 
bejdskraft  —  i  en  lang  Række  Tilfælde  den  særlig  fag¬ 
lige,  der  ellers  skal  til. 

Naar  man  saa  mange  Steder  i  Amerika  anvender 
automatiske  Maskiner  og  maskinelt  Arbejde  i  langt 
større  Udstrækning  end  i  Evropa,  og  efterhaanden 
ved  Fremstillingen  af  saadanne  H  jælpemidler  er  naaet 
videre  end  noget  andetsteds,  ligger  det  foruden  i  Virk¬ 
somhedernes  Størrelse  netop  for  en  stor  Del  i,  at  der 
har  været  Vanskeligheder  med  at  skaffe  dels  Arbejdere 
i  Almindelighed,  dels  faglært  Arbejdskraft  i  Særde¬ 
leshed. 

Og  dette  hænger  atter  sammen  med  den  raske  Ud¬ 
vikling  paa  den  anden  Side  Atlanten  i  Modsætning  til 
den  gamle  Verdens  Industri,  der  langsomt  delvis  un¬ 
der  Tryk  af  Befolkningstilvækst  har  arbejdet  sig  ud  af 
et  Aartusinds  Haandværk  og  stadig  tildels  hviler  paa 
dets  Traditioner.  Det  er  altsaa  lige  saa  meget  Nøden, 
der  har  tvunget  Amerika  over  i  den  dristige  Maskin- 
anvendelse  i  Produktionen,  som  det  er  overlegen  Tek¬ 
nik,  medens  »Traditionen«  i  Evropa  mindre  end  den 
rigeligere  navnlig  faglige  Arbejdskraft  har  retarderet 
Bevægelsen  her. 

Endnu  et  Forhold,  som  fra  Tid  til  anden  forbavser 
Evropæeren  og  ved  første  Øjekast  frastøder,  er  den 
tilsyneladende  ringe  Økonomi  med  Raamaterialerne 
(f.  Eks.  Brændsel),  der  vises  mange  Steder  i  U.  S.  A.s 
Industri.  Uhyre  Affaldsdynger  ses  her  og  der;  og 
Brændselsøkonomi  udenfor  de  fineste  Virksomheder 
kendes  overhovedet  ikke.  Nærmere  beset  er  det  ikke 
alene  fuldt  forklarligt,  men  sikkert  ogsaa  teknisk  for¬ 
svarligt.  Hvorvidt  man  vil  oparbejde  Affald  eller  spare 
Kul  o.  s.  v.  o.  s.  v.,  er  jo  simpelthen  et  Spørgsmaal, 
om  det  betaler  sig.  Det  afgøres  ved  en  Kalkulation. 
Og  naar  man  lige  ved  Pittsburgh  har  Kullene  til  Pri¬ 
ser,  der  er  ukendte  udenfor  de  egentlige  Kulfelter,  vil 
det  sikkert  forstaas,  at  større  Anstrengelser  og  Bekost¬ 
ninger  for  at  spare  en  Ton  Kul  ved  Mundingen  af 
Pittsburghgruberne  vil  man  ikke  indlade  sig  paa;  det 
betaler  sig  ikke.  Saa  lidt  som  det  paa  de  store  Korn¬ 
marker,  hvor  der  er  knap  med  Arbejdskraft  i  Høstens 
Tid,  betaler  sig  at  pille  de  sidste  Aks  op.  —  Det  er  alt¬ 
saa  ikke  Sløseri  eller  Mangel  paa  Forstaaelse  af  de 

paagældende  Problemers  Betydning,  der  er  Grunden 
til  den  tilsyneladende  Ligegyldighed  —  nej,  det  er 
nøgtern  Vurdering  af,  om  det  betaler  sig. 

Sammenligner  man  virkelig  Storindustri  paa  begge 
Sider  af  Atlanten,  vil  Sammenligningen  ikke  absolut 
falde  ud  til  Foi’del  for  Staterne.  Man  er  »anderledes«, 
men  ikke  overlegen.  —  Og  videre:  Den  lille  eller  ret¬ 
tere  mindre,  efter  Marked  og  Forhold  nøje  tilpassede 
Virksomhed  er  langt  sjeldnere  der  end  her  —  Ameri¬ 
kaneren  er  ikke  indrettet  paa  at  tumle  med  de  min¬ 
dre  Enheder,  det  morer  ham  ikke,  og  han  har  ikke  de 
mindre  Brikker,  der  kræves  til  det  Spil:  den  tekniske 
Mellemstand  —  om  man  saa  maa  udtrykke  det  — 
er  ringere  end  her.  Men  hvad  han  her  mangler,  er¬ 
statter  han  ganske  vist  ved  sit  merkantile  Instinkt. 


tionen  paa  denne  Side  af  »Dammen«  med  Læredreng 
—  Mesterlære  —  Svendeprøve  etc.  etc.  —  hvor  det 
faglige  Kastesystem  haandhæves  ret  strengt  —  findes 
ikke;  man  springer  jo  sjeldent  her  i  den  gamle  Ver¬ 
den  fra  et  »Fag«  over  i  et  andet,  som  man  gør  det  i 
Amerika.  —  Chefen  for  Uddannelsesvæsenet  i  Ame¬ 
rika,  Commission  of  Education,  CAaxton,  meddeler 
saaledes  om  Lærlingelov  og  Lærlingeforhold  i  Ame¬ 
rika,  at  Studiet  for  den  førstes  Vedkommende  vil  blive 
let  —  der  findes  ingen,  udover  Børneloven!  —  for 
Lærestedernes  Vedkommende  vilde  Arbejdet  derimod 
blive  yderst  besværligt  —  der  er  faa,  og  de  tindes 
spredt  over  Staterne,  og  næppe  mere  end  et  Par  Tu¬ 
sind  Stykker  med  egentlige  Lærekontrakter.  De  grun¬ 
digt,  »all  round«  uddannede  Haandværkere,  der  findes 


Dunwoody  Institute,  Minneapolis. 


Hans  Blik  er  nøgternt.  Den  hos  os  almindelige  tra¬ 
ditionelle  Tilfredsstillelse  ved  den  veltilrettelagte  Pro¬ 
duktion,  den  smukt  løste  Opgave,  med  Løsningens 
Korrekthed  som  Værdimaaler,  ses  selvfølgelig  ogsaa  i 
Amerika.  Kun  er  dens  Udtryk  ofte  et  andet  og  lige 
saa  korrekt,  idet  man  mere  bruger  Dollar’en  som 
Værdimaaler. 

Man  fristes  til  at  antage,  at  denne  Forskel  i  Formen 
bunder  i  Tradition,  og  at  det  Drag  af  Produktions¬ 
glæde  hos  den  evropæiske  Industrimand  skyldes  Af¬ 
stamningen,  Haandværket. 

Naar  det  den  Dag  idag  for  store  Dele  af  den  evro¬ 
pæiske  Industris  Vedkommende  tør  siges,  at  den  har 
udviklet  sig  direkte  af  og  stadig  støtter  sig  paa  det 
stedlige  Haandværk,  er  det  samme  ikke  Tilfældet  i 
Amerika,  simpelthen  fordi  det  amerikanske  er  saa  li¬ 
det  talrigt  og  saa  ringe.  Kommer  man  udenfor  »Fa¬ 
brikerne«  og  besøger  Smaavirksomhederne,  er  dette 
iøjnespringende:  Den  rodfæstede  Tradition  i  Produk- 


i  Staterne,  er  sjeldent  uddannede  i  Amerika  —  de  er 
næsten  alle  direkte  importerede  fra  Evropa;  og  virker 
som  højt  skattede  Arbejdere  i  Værktøjsafdelingerne 
eller  Reparationsafdelingerne  i  store  Virksomheder, 
hvor  den  almindelige  Arbejder  er  en  Mand  taget  i  Or¬ 
dets  bogstavelige  Forstand  »fra  Gaden«  og  uddannet 
ofte  kun  i  Løbet  af  en  14  Dages  Tid  til  Duelighed,  se¬ 
nere  til  Specialist  med  efterhaanden  glimrende  Fær¬ 
dighed  —  men  kun  indenfor  et  snevrere  Speciale. 

Reparation  og  Reparationsarbejde  spiller  derfor 
ogsaa  langt  ringere  Rolle  i  Erhvervslivet  derovre,  og 
man  indretter  sig  derefter. 

Det  vilde  imidlertid  være  ganske  fejlagtigt  at  tro,  at 
der  slet  intet  gøres  for  at  uddanne  Haandværkere  og 
Arbejdere.  Tvertimod!  Men  ad  Skolevejen  at  erstatte 
den  sikre  og  paalidelige  Tilgang  af  grundigt  uddan¬ 
nede  Arbejdere,  denne  uundværlige  Basis  for  evro- 
pæisk  Produktion,  er  selvsagt  umuligt.  Værdien  af 
disse  Produktionens  Hjælpere  maales  jo  bedst  gennem 

de  Anstrengelser,  der  udfoldes  i  amerikansk  Erhverv 
(Grand  Central-Railway,  Ford  Motor  osv.),  for  at 
skabe  nøjagtigt  denne  Tilgang,  men  som  en  Art  Ar¬ 
bejderaristokrati.  Men  almindelig  er  denne  Tilgang 
ikke  —  kun  de  største  —  aldrig  de  mellemstore  eller 
smaa  Virksomheder  har  saadanne  »Lærlinge«  —  og 
de  uddannes  paa  Skole.  Her  har  Evropa  et  uomtvi¬ 
steligt  Forspring. 

Dette  siges  saa  langt  fra  til  Forklejnelse  af  den 
amerikanske  Industri,  tvertimod  er  det  beundrings¬ 
værdigt,  at  man  uden  den  faste  Stab  og  regelmæssige 
Tilgang  af  grundigt  uddannede  Haandværkere  har 
kunnet  klare  Skærene  saa  glimrende,  som  sket  er.  Men 


Minnesota«,  og  »it  \v*s  farther  his  (Dunwoody’s)  wish 
to  offer  opportunities  to  ambitions  men  already  en- 

gaged  in  industrial . to  improve  themselves  in 

their  craft  that  they  might  rise  to  positions  of  greater 
responsibility«,  altsaa  i  Lighed  med  Teknologisk  In¬ 
stitut  her  i  Landet. 

Skolen  begyndte  i  1914.  Den  har  Heldagsskole  — 
fra  1  Maaned  til  2  Aar  —  Aftenskole:  5 — 50  Lektio¬ 
ner,  extension  sehool  o.  s.  v.  —  Den  sidste  er  en  Ud¬ 
videlse,  dels  til  Kursus  udenfor  Byen  i  andre  Dele  af 
Minnesota,  idet  Instruktører  udsendes. 

Mest  berømt  er  »Dunwoody«  derved,  at  American 
Institute  of  Baking  efter  særlig  Overenskomst  drives 


Mellon  Institute,  Pittsburgh. 


det  har  ogsaa  sat  sit  Præg  paa  Arbejdsformen,  der 
altsaa  mere  er  motiveret  ved  Mangel  paa  Arbejdskraft, 
særlig  faglig,  end  i  Søgen  efter  nye  og  bedre  Veje. 

Overfor  Uddannelsesspørgsmaalet  som  overfor  et¬ 
hvert  Fremskridt,  der  giver  Penge,  er  den  amerikan¬ 
ske  Industrimand  iøvrigt  overordentlig  lydhør.  De  tal¬ 
rige  Bestræbelser,  der  udfoldes  rundt  om,  Skoler  som 
Laboratorier  og  Undersøgelsesanstalter,  de  sidste  of¬ 
test  knyttede  til  større  Virksomheder,  bærer  rigt  Vid¬ 
nesbyrd  herom.  Og  Dimensionerne  er  ikke  smaa. 

Som  Eksempel  paa  Uddannelsesanstalter  skal  her 
særlig  omtales  Dunwoody  Institute  i  Minneapolis,  der 
er  en  »vocational  sehool  with  an  endorsment  of  ap- 
proximately  five  million  dollars«  (!)  Blandt  Betingel¬ 
serne  for  Overdragelsen  af  denne  Formue  til  Skolen 
findes,  at  Skolen  til  enhver  Tid  skal  »offer  free  in¬ 
struction  in  the  industrial  and  mechanical  arts  to  the 
youth  of  the  City  of  Minneapolis  and  of  the  State  of 


som  en  Afdeling  under  eller  rettere  samarbejdende 
med  Institutet.  Dette  er  oprettet  i  1919  af  »American 
Association  of  the  Baking  Industry«  med  det  For- 
maal  at  »drive  Undersøgelser  af  enhver  Art  af  Inter¬ 
esse  for  Bageren  i  dennes  Bestræbelser  for  at  præstere 
et  for  Brødforsyningen  bedre  Brød«. 

Arbejdet,  der  i  et  og  alt  (kun  ikke  i  Størrelsen)  er 
det  samme  som  det,  der  tilsigtes  af  Det  danske  Mella¬ 
boratorium,  er  under  Overledelse  af  et  Advisory  Board 
of  »The  National  Research  Council«,  Washington 
D.  C.  (en  Afdeling  under  Board  of  National  Defence). 

The  American  Institute  of  Baking,  der  altsaa  er  den 
teknisk-videnskabelige  Gren  af  The  American  Asso¬ 
ciation  of  Baking-Industry,  benytter  Dunwoody  In- 
stitute’s  Lokaliteter  og  drives  her  under  Navn  af  Ba¬ 
king  Department,  der  blandt  andet  ogsaa  giver  Under¬ 
visning,  f.  Eks.  særlige  6  Maaneders  Kursus  for  Bageri¬ 
eksperter. 

Under  et  Besøg  paa  Dunwoody,  som  den,  der  skri- 

ver  disse  Linier,  havde  Lejlighed  til  at  aflægge  med 
Direktør  for  D.  I.  Professor  Prosser  som  Cicerone 
gennem  Institutionens  to  lange  Værkstedsfløje  i  to 
Etager  —  velforsynet  med  Maskiner  (særlig  for  Au¬ 
tomobilafdelingens  Vedkommende,  mindre  i  Træafde¬ 
lingen  og  maadeligt  hvad  Kontorer  og  Læsesale  angik) 
havnede  jeg  til  sidst  hos  Direktøren  for  American  In- 
stitute  of  Baking,  Dr.  H.  E.  Barnard,  der  forbavset 
spurgte,  hvad  jeg  dog  søgte  i  Amerika:  »I  Kjøbenhavn, 
der  rummer  Carlsberg  Laboratoriet,  Professor  Søren¬ 
sen  og  Dr.  Jessen-Hansen.  er  man  dog  efter  de  fore¬ 
liggende  Beretninger  naaet  saavidt,  at  man  her  intet 
vil  kunne  lære  Dem!«  Dr.  Barnard,  der  nævnte  de 
ovenomtalte  Videnskabsmænd  med  en  for  min  natio¬ 
nale  Selvfølelse  behagelig  Beundring,  hentydede  her 
til  Oplysninger,  der  foreligger  for  den  fagligt  interes¬ 
serede  Offentlighed  i  Amerika  i  en  i  »The  Northwe¬ 
stern  Miller«  given  Omtale  af  danske  Forhold. 

Lige  saa  velkendt  syntes  de  nævnte  danske  Viden¬ 
skabsmænd  iøvrigt  blandt  Colleger  i  University  of  St. 
Paul  &  Minneapolis,  hvor  Professor,  Dr.  Bailey  arbej¬ 
der  med  Undersøgelser  af  Forholdene  ved  Lagring  af 
Hvede,  dennes  Aandedræt,  Formalelighed  o.  s.  v. 

Noget  af  det  interessanteste  ved  Dunwoody  Institute 
er  de  ydre  Former,  hvorunder  Undervisningen  med¬ 
deles.  Medens  man  i  Tyskland  har  flere  Skoler  og  For¬ 
søgsanstalter,  hvor  Administrationsbygningen  baade 
kvantitativt  og  kvalitativt  langt  overfløjer  Værksteder 
og  Laboratorier,  ja,  hvor  disse  er  knebet  inde  i  et 
»hochmodern«  Arkitektfantom  med  Løvefødder  og 
Gesvejsninger  —  saa  er  man  her  gaaet  den  stik  mod¬ 
satte  Vej:  Dunwoody  Institute  er  to  lange  Værksteds¬ 
bygninger,  i  hvilke  Administrationen  hor  som  Gæster 
i  den  ene  Ende,  afskildret  fra  det  øvrige  ved  et  stort 
Skillerum.  Det  hele  gør  et  højst  besynderligt  Indtryk. 
Men  for  en  Erhvervsinteresseret  former  Indtrykket  sig 
som  et:  »Intet  over  og  intet  ved  Siden  af  det  faglige!« 
Det  er  Produktionen,  der  er  Maalet  —  Fabriken,  der 
skal  tjenes;  derfor  bærer  Virksomheden  ogsaa  dennes 
Liberi  —  ucamoufleret  af  »Arkitektur«. 

Af  andre  tekniske  Undersøgelsesvirksomheder  skal 
yderligere  nævnes  en  interessant  Institution,  nemlig 
Mellon  Institute  i  Pittsburgh.  Det  oprettedes  1906  af 
Dr.  Robert  Kenedy  Duncan,  oprindelig  knyttet  til  Uni¬ 
versitetet  i  Kansas.  1911  flyttedes  Virksomheden  til 
Pittsburgh,  og  i  Marts  1913  fik  den  endelig  her  fast 
Form  derved,  at  der  opførtes  en  Bygning  og  konfirme¬ 
redes  et  Fond  for  Institutionen,  hvis  Opgave  det  blev 
at  fremme  det  saakaldte  »Industrial  Fellowship  Sy¬ 
stem«.  Det  var  to  Brødre,  Andrew  William  og  Richard 
Beaty  Mellon,  der  tilskød  de  nødvendige  Summer,  og 
efter  dem  fik  Virksomheden  derfor  Navn.  —  Dens 
Opgave  er  at  yde  Industrien  sin  Hjælp  ved  større,  paa 
teknisk-videnskabelig  Basis  førte  Undersøgelser  med 
praktiske  Formaal  ved 

1)  at  udpege  passende  Arbejdskraft  (Ingeniører  og  Vi¬ 
denskabsmænd)  til  at  overtage  Undersøgelsesop¬ 
gaver  o.  s.  v.  (Fellowships), 

2)  at  stille  de  fornødne  velindrettede  Laboratorier  til 
Raadighed, 


3)  anskaffe  det  specielle  Udstyr,  Undersøgelsesappa- 
rater,  Prøveapparater  etc., 

4)  samt  ved  erfarne  Overledere  sætte  Arbejdet  i  Trit, 
følge  det  og  støtte  det,  direkte  ved  at  gribe  ind  og 
hjælpe,  indirekte  ved  de  store  Læsesale  og  for¬ 
træffelige  Biblioteker,  der  er  knyttet  til  Mellon  In¬ 
stitute. 

Virksomhedens  Opgave  er  udtryk  i  det  Motto,  del¬ 
er  Institutets:  »It  is  not  so  much  to  know  how  to  direct 
research  men,  as  it  is  to  know  where  to  find  them«, 
og  der  har  sikkert  ad  den  Vej  været  gjort  et  meget  be¬ 
tydeligt  og  betydningsfuldt  Arbejde  for  amerikansk 
Industri. 

Skulde  man  paa  Grundlag  af  Indtrykket  af  et  kort 
Besøg  søge  et  Par  Hovedlinier  optrukket,  kan  det 
f.  Eks.  siges: 

Amerika  er  ikke  alene  et  stort  Land  —  men  et  rigt. 

Det  er  endnu  de  »ubegrænsede  Muligheders«  Land 
og  det  i  mere  end  een  Henseende,  Raamaterialernes 
Rigdomme  enorm,  store  Værdier  slumrer  endnu  under 
Jorden  og  venter  paa  at  hæves. 

Og  der  arbejdes,  ufortrødent  med  Flid  —  og  Ar¬ 
bejdsglæde!  Samfundet  derovre  har  i  over  100  Aar 
været  beskæftiget  med  at  bryde  Land  og  kultivere  — 
og  dette  stadige  Nybrydningsarbejde  har  sikkert  op¬ 
taget  Kræfter  og  Interesse  i  den  Grad  —  og  tager  dem 

—  at  det  maaske  har  været  noget  vanskeligt  tilstræk¬ 
keligt  at  samle  sig  om  Kultiveringen.  Man  faar  det 
Indtryk  derved,  at  kun  de  Opgaver,  der  præsenterer 
sig  i  det  daglige  og  straks  kræver  Løsning,  eller  for¬ 
sigtigere:  navnlig  disse,  løses.  Da  Produktionen  ikke 
kan  undvære  den  Rygrad,  der  hedder  »den  faglærte 
Arbejder«,  ofrer  man  konsekvent  Kræfter  og  Penge 
paa  hans  Uddannelse  og  bygger  fortrinlige  Fag-  og 
Handelsskoler.  —  Men  saa  forsømt  er  Barneskolen,  at 
der  i  Maj  Maaned  1919  stod  1700  Almenskoler  tomme 
Staterne  over!  Lærerne  var  saa  slet  lønnede,  at  de 
bogstavelig  talt  sultede.  —  Problemet:  Barneunder- 
visningen  er  jo  paa  længere  Sigt  —  man  interesserer 
sig  i  det  store  og  hele  mindre  derfor.  Medens  en  Ar¬ 
bejder  fra  Gaden  i  Ford  Motor  tjente  6  Dollars  pr. 
Dag,  er  Gennemsnitslønnen  for  en  fagdannet  Lærer¬ 
inde  12  Dollars  ugentlig. 

Der  findes  utvivlsomt  fremragende  Videnskabelig¬ 
hed  ogsaa  i  Amerika,  men  først  og  fremmest  anvendt 

—  Tidsskrifter  i  Massevis,  men  særlig  med  fagligt  be¬ 
lærende  Stof.  —  Arbejde  er  Hovedsagen,  at  tjene 
Penge  Maalet  —  mere  som  Sport  —  end  af  Gridskhed. 

—  Og  man  tager  dem  ikke  med  i  Graven.  Amerika  er 
de  store  Donationers  Land. 

Kort  sagt,  Amerika  er  blandt  Kulturstaterne  endnu 
et  ungt  Land  med  Plads,  naturlige  Rigdomme  og  Ar¬ 
bejdsmod  —  det  er  derfor  Fremtidens  Land. 

Men  det  er  ikke  som  i  gamle  Dage  det  Land,  hvor 
alt  muligt  Skrab  kan  drage  hen  —  og  skabe  sig  en 
Fremtid.  Der  kræves  Flid.  Men  det  er  i  Kapløbet 
ganske  usnobbet  —  de  ærlige  Chancers  Land.  Men  — 
lad  det  blive  gentaget  —  ikke  de  lette! 

Gunnar  Gregersen. 

Samarbejdet  mellem  Udenrigsmini¬ 
steriets  Oplysningsbureau  og 
Industriraadet. 

Som  tidligere  omtalt  har  Oplysningsbureauet  for 
Erhvervene  for  nogen  Tid  siden  paabegyndt  sin  Virk¬ 
somhed.  Den  forste  Opgave,  Bureauet  har  beskæftiget 
sig  med,  er  ganske  naturligt  Fastlæggelsen  af  Rammerne 
for  det  Samarbejde  med  Erhvervsorganisationerne, 
der  maa  siges  at  være  Forudsætningen  for,  at  Bureauet 
kan  komme  til  at  virke  efter  sin  Hensigt.  I  dette 
Øjemed  er  Bureauet  traadt  i  Forhandling  med  de 
forskellige  Erhvervsorganisationer,  og  indenfor  Indu¬ 
striraadet  har  der  været  nedsat  et  Udvalg  bestaaende 
af  Kaptajn  Rambusch  (Formand),  Ing.  Abrahamson, 
Direktør  Benny  Dessau,  Direktør  Lansen,  Direktør 
Chv.  II.  Olesen  og  Direktør  Preisler  til  paa  Raadets  Vegne 
at  deltage  i  disse  Forhandlinger.  Dette  Udvalg  har  nu 
afsluttet  sit  Arbejde  med  at  afgive  en  udførlig  Be¬ 
tænkning,  hvori  man  efter  nærmere  at  have  omtalt, 
hvorledes  Udsendelsen  af  Bureauets  Meddelelser  helst 
bor  ordnes,  for  at  de  paagældende  Meddelelser  hurtigt 
kan  komme  til  de  direkte  interesserede  Virksomheder 
gaar  over  til  at  omtale,  hvilket  Arbejde  man  fra  Indu¬ 
striens  Side  venter,  at  Oplysningsbureauet  skal  kunne 
paatage  sig.  Da  Udtalelserne  herom  formentlig  kan 
have  Interesse  for  videre  Kredse,  skal  det  her  gen¬ 
gives  i  sammentrængt  Form. 

Udvalget  paapeger,  at  man  ikke  vil  lægge  Hoved¬ 
vægten  paa,  at  der  skabes  en  Institution,  der  udsender 
alle  mulige  Meddelelser  om  Forhold  i  Udlandet,  der 
kan  have  Interesse  for  Erhvervslivet,  men  at  det,  der 
er  Trang  til,  er  en  Institution,  der  ganske  regelmæssig 
indsamler  og  bearbejder  Oplysninger  om  Forhold  i 
Udlandet,  saaledes  at  de  Erhvervsvirksomheder,  der 
ønsker  en  eller  anden  Optysning',  kan  henvende  sig 
til  Oplysningsbureauet  og  faa  hurtig  og  nøjagtig  Be¬ 
sked,  uden  at  det  i  Almindelighed  skulde  være  nød¬ 
vendigt  først  at  indhente  Oplysninger  fra  den  danske 
Konsul  i  vedkommende  Land.  Oplysningsbureauets 
Arbejde  bør  derfor  efter  Udvalgets  Opfattelse  navnlig 
koncentreres  om  Indsamling  og  Bearbejdning  af  Op¬ 
lysninger  fra  Udlandet  ved: 

1.  Regelmæssig  Fremskaffelse  af  Indberetninger. 

2.  Kritik  af  disse  Indberetninger,  navnlig  saaledes, 
at  de  generelle  Oplysninger  erstattes  med  kon¬ 
krete  Oplysninger  om  bestemte  Forhold. 

3.  Bearbejdelse  af  de  indkomne  Oplysninger  og 
Udarbejdelse  af  et  Kartotek,  hvorfra  de  enkelte 
Oplysninger  i  paakommende  Fald  hurtigt  kan 
hentes. 

4.  Besvarelse  af  Forespørgsler  fra  enkelte  Firmaer 
paa  Grundlag  af  de  tilstedeværende  Oplysninger 
eller  ved  Fremskaffelse  af  særlige  Oplysninger 
fra  vore  Repræsentanter  i  Udlandet. 

5.  Informering  af  Repræsentanterne  i  Udlandet  an- 
gaaende  danske  Forhold. 

For  paa  fyldestgørende  Maade  at  kunne  organisere 
Indsamlingen  af  Oplysninger  fra  Udlandet  har  det 
vist  sig  nødvendigt  at  revidere  de  gældende  konsulære 
Instruktioner.  Det  er  Hensigten,  at  disse  Instruktioner 


for  Fremtiden  skal  deles  saaledes,  at  der  dels  fore¬ 
ligger  almindelige  Instruktioner,  som  gælder  for  samt¬ 
lige  Repræsentanter,  og  dels  Special-Instruktioner  ud¬ 
arbejdet  under  Hensyn  til,  hvilke  Interesser  Danmark 
har  i  hvert  enkelt  Land. 

I  en  foreløbig  Udtalelse  har  Industriraadet  givet 
denne  Plan  sin  fulde  Tilslutning,  og  man  er  nu  fra 
Raadets  Side  gaaet  igang  med  at  udarbejde  Oversigt 
over,  hvilke  Interesser  den  danske  Industri  har  i  de 
forskellige  Lande.  Samtidig  har  man  fra  Industri- 
raadets  Side  benyttet  Lejligheden  til  at  understrege, 
at  Erhvervene  ikke  altid  har  særlig  Interesse  i  at 
modtage  Indberetninger,  der  i  al  Almindelighed  giver 
en  Beskrivelse  af  Forholdene  i  vedkommende  Land, 
og  derunder  ogsaa  —  uden  at  gaa  i  Detailler  —  om¬ 
taler  Afsætningsmulighederne  for  visse  Varer.  Saa- 
danne  Oplysninger  vil  nemlig  i  de  Heste  Tilfælde  ikke 
være  af  synderlig  praktisk  Værdi,  idet  f.  Eks.  en  Med¬ 
delelse  om,  at  der  i  dette  eller  hint  Land  vil  være  et 
Marked  for  en  eller  anden  Vare,  i  sig  selv  intet  siger. 
Del,  det  drejer  sig  om,  er  nemlig  bestemt  at  faa  at 
vide,  hvilken  bestemt  Slags  Varer,  der  kan  sælges,  og 
navnlig  til  hvilke  Priser  vedkommende  Varer  sælges, 
eftersom  det  uden  Kendskab  til  den  opnaaelige  Pris 
vil  være  ganske  umuligt  for  en  dansk  Erhvervsdriven¬ 
de  at  afgøre,  om  han  for  sit  Vedkommende  har  nogen¬ 
somhelst  Mulighed  for  at  vinde  et  Marked  for  sine 
Varer  i  det  paagældende  Land. 

□□□□□□ 

Mindre  Meddelelser. 

Handelsbalancen. 

Vor  Indførsel  i  Januar  Maaned  androg  102  Mili.  Kr. 
mod  en  Udførsel  af  76  Miil.  Kr.  foruden  4  Mili.  Kr. 
genudførte  Varer.  I  Februar  androg  Indførslen  kun 
70  Mili.  Kr.,  medens  Udførslen  udgjorde  73  Mili.  Kr. 
foruden  3  Miil.  Kr.  genudførte  Varer.  Desværre  er 
dette  relativt  gunstige  Resultat  kun  naact  derved,  at 
de  langvarige  Strejker,  navnlig  Havnekonflikterne,  har 
skabt  kunstige  Importforbud.  Det  er  dog  næppe  ad 
den  Vej,  vi  skal  have  vor  Handelsbalance  ændret  i 
vor  Favør. 

Statsmonopol  kontra  fri  Industri. 

Som  bekendt  er  der  i  Sverige  af  fiskale  Grunde 
indført  Statsmonopol  for  Tobakstilvirkning  og -handel. 
Om  dette  Monopol  tør  man  sige,  at  det  i  al  Fald  ikke 
har  skaffet  Forbrugerne  hverken  billigere  eller  bedre 
Varer,  men  dette  er  som  bekendt  heller  ikke  Hoved¬ 
hensigten  med  Statsmonopoler,  der  jo  navnlig  skal 
give  Penge  i  Kassen.  Det  er  da  ganske  interessant  at 
sammenligne  det  svenske  Tobaksmonopols  Overskud 
med  de  Indtægter,  som  vor  Tobaksbeskatning  giver 
Statskassen.  For  1921  gav  det  svenske  Tobaksmonopol 
et  Overskud  af  11,5  Miil.  Kr.,  medens  den  danske 
Tobaksbeskatning  giver  mellem  20  og  25  Mili.  Kr.  om 
Aaret.  Samtidig  maa  det  erindres,  at  Sveriges  Folke¬ 
tal  er  omkring  6  Mili.,  medens  vort  kun  er  3,3  Mili. 
Dansk  Tobaksindustri  og  Tobakshandel  har  som  be¬ 
kendt  heldigvis  bevaret  fuldstændig  Selvstændighed, 

og  takket  være  denne  har  vor  Industri  paa  dette  Om- 
raade  tilmed  de  smukkeste  Resultater  at  fremvise, 
hvilket  sammen  med  en  relativ  Prisbillighed  kommer 
Forbruget  til  gode. 

Sammenligningen  mellem  Sverige  og  Danmark  paa 
dette  Omraade  turde  da  være  overordentlig  værdifuld 
til  Belysning  af  Begrebet  Statsmonopol. 

Der  er  Forskel. 

Dagbladet  »Nordjylland«  fremdrager  el  Forhold  af 
betydelig  Interesse  for  Erhvervene,  idet  Bladet  paaviser, 
hvorledes  f.  Eks.  Andels-Foderstotforretningerne  under 
de  store  Havnekonflikter  har  arbejdet  uanfægtet  af 
Konflikten,  medens  tilsvarende  private  Virksomheder 
har  været  standsede,  fordi  de  har  opfyldt  deres  Pligt 
som  Medlemmer  af  deres  Organisation.  Naar  imidlertid 
Konflikten  er  endt,  og  Lønningerne  sættes  ned,  nyder 
Andelsforretningerne  automatisk  godt  heraf.  Paa  samme 
Maade  har  Forholdet  været  i  Cementindustrien,  hvor 
Andels-Cementfabriken  under  hele  Konflikten  har 
gaaet  for  fuld  Kraft  til  hidtil  gældende  Lønninger, 
medens  den  har  ladet  de  private  Fabriker  om  at  tage 
Konflikten  med  Arbejderne.  F'ørst  naar  Konflikten  er 
endt,  følger  Andelsfabriken  med  i  sin  Lønnedgang, 
tager  med  andre  Ord  under  Konflikten  Arbejdet  og 
Markedet  fra  dem,  der  betaler  Krigsomkostningerne, 
og  regulerer  derefter  sine  Udgifter  i  Ly  af  de  private 
Fabriker! 

Man  tør  nok  paastaa,  at  disse  Eksempler  viser,  hvor 
stor  Forskel  der  her  til  Lands,  alle  Lighedsprinciper 
tiltrods,  er  mellem  Andelsvirksomheder  og  private 
Foretagender.  Loyal  Konkurrence  kan  man  i  al  Fald 
ikke  kalde  den  Slags  Foreteelser  —  samtidig  med  at 
Andelsvirksomhederne  som  bekendt  er  fritaget  for 
den  Beskatning,  som  de  private  Erhverv  maa  bære  i 
saa  stort  Omfang! 

Tysk  Industriudstilling  i  Moskwa. 

Det  øverste  økonomiske  Raad  i  Moskwa  har  for 
kort  Tid  siden  givet  Tilladelse  til  Afholdelse  af  en 
tysk  Industriudstilling  i  Moskwa.  Udstillingen  skal 
aabnes  i  Sommer  og  vil  navnlig  komme  til  at  opvise 
et  righoldigt  Udvalg  af  Landbrugsmaskiner.  Endvidere 
bliver  den  tyske  Elektroteknik,  Montanindustri  og 
Tekstilindustri  repræsenteret  ved  righoldige  Afdelinger. 


□□□□□□ 

Enten  —  eller. 

Af  Direktør  II.  P.  Priors  Tale  paa  Industriforeningens  Generalforsamling. 


ALLEREDE  i  Krigens  sidste  Aar  havde  Indu- 
L  strien  fremsat  Krav  om  en  å  jour  Føring 
af  Toldloven,  efterhaanden  som  den  almindelige 
Prisstigning  havde  gjort  dennes  finansielle  og 
beskyttelsesmæssige  Virkninger  ret  illusorisk.  Man 
støttede  sig  her  til  en  Fremgangsmaade,  der  var 
fulgt  talrige  Steder  i  Udlandet.  Vore  Krav  fandt 
imidlertid  ikke  Gehør  —  jeg  tror,  jeg  roligt  tør 
sige,  fordi  Statsmagten  simpelt  hen  ikke  troede 
paa  de  alvorlige  Fremtidsudsigter  med  Krise  og 
navnlig  med  Arbejdsløshed  af  hidtil  ukendt  Om¬ 
fang,  vi  dengang  fremsatte  som  Motiver  for  vore 
Ønsker.  Man  lod  Sagerne  gaa  deres  Gang,  indtil 
Krisesituationen  omsider  udviklede  sig  saa  ha¬ 
stigt  og  alvorligt,  at  i  al  Fald  Bestræbelserne  fra 
vor  Side  maatte  samle  sig  om  de  øjeblikkelige 
og  opportune  Foranstaltninger,  der  kunde  træf¬ 
fes  heroverfor.  Skønt  vi  altsaa  ikke  opnaaede 
store  Ting  udover  Ord  og  atter  Ord,  maatte  vi 
dog  tro,  at  selve  Toldspørgsmaalet  under  disse 
Forhold  var  skudt  i  Baggrunden,  og  at  man  uden 
Hensyn  til  nedarvede  Dogmer  og  Teorier  vilde 
tage  fat  paa  Industriproblemets  Løsning  i  Erken¬ 
delse  af,  at  Verden,  og  altsaa  ogsaa  Danmark,  nu 
er  grundforskellig  fra  hvad,  der  ligger  før  1914. 

Da  Finansministeriet  i  Foraaret  1921  anmo¬ 
dede  Industriraadet  om  at  fremsætte  de  Ønsker, 
man  indenfor  Industrien  maatte  nære  med  Hen¬ 
syn  til  en  kommende  Toldrevision,  gik  derfor  vi 
i  al  Fald  ud  fra,  at  man  ved  en  saadan  Revi¬ 
sion  vilde  tage  de  faktiske  Forhold  i  Betragt¬ 
ning.  Toldlovens  Revisionsbestemmelse  var  jo  af 
Rigsdagen  udskudt  adskillige  Gange  under  Kri¬ 
gen  netop  under  Hensyn  til  de  »ekstraordinære« 
Forhold,  og  naar  det  nu  saa  ud  til  at  skulle  blive 


Alvor  med  en  Revision,  maatte  vi  da  tro,  at  det 
var,  fordi  det  Synspunkt  havde  vundet  Over- 
haand,  at  man  snarere  end  at  lade  de  ekstraordi¬ 
nære  Forhold  være  Aarsagen  til  den  stadige  Re- 
visions udsættelse  nu  vilde  tage  disse  Forhold  med 
i  Betragtning  og  skabe  en  Toldlov  i  Overensstem¬ 
melse  hermed. 

Den  samme  Henvendelse,  vi  fik,  blev  ogsaa  ret¬ 
tet  til  Fællesrepræsentationen  for  dansk  Industri 
og  Haandværk,  og  i  Overensstemmelse  med  den 
overfor  Toldloven  af  1908  fulgte  Praksis  beslut¬ 
tede  man  at  optage  dette  Arbejde  i  Fællesskab. 
De  to  Organisationer  nedsatte  derfor  et  Fællesud¬ 
valg  —  Haandværkets  og  Industriens  fælles  Told¬ 
udvalg  —  til  Behandling  af  dette  Spørgsmaal. 
Der  indsamledes  derefter  et  meget  betydeligt  Ma¬ 
teriale  fra  de  forskellige  Fag  og  Industrier,  og  i 
Efteraarets  Løb  blev  der  afgivet  Indstilling  til 
Regeringen  angaaende  de  fleste  Positioner,  der 
sammen  dannede  et  næsten  komplet  Toldlovfor¬ 
slag,  hvori  man  paa  Basis  af  det  Vægttoldprin- 
cip,  som  hele  vor  Industri  og  iøvrigt  ogsaa  vor 
Handel,  for  ikke  at  tale  om  selve  vort  Toldsy¬ 
stem,  er  bygget  paa,  bragte  Toldsatserne  i  Over¬ 
ensstemmelse  med  de  foreliggende  Forhold.  Jeg 
ønsker  her  at  betone,  at  naar  dette  til  daglig  kal¬ 
des  å  jour  Føring,  saa  maa  dette  selvfølgelig  for- 
staas  med  Modifikationer,  saaledes  at  det  ingen¬ 
lunde  er  et  saa  automatisk  System  som  det,  vi  for 
Nemheds  Skyld  havde  ønsket  gennemført  under 
Krigen  efter  andre  Landes  Forbillede,  men  megel 
mere  en  Revision  bygget  paa  vel  overvejede  Hen¬ 
syn  til  de  enkelte  Industriers  særlige  Vilkaar.  løv¬ 
rigt  var  det  lykkedes  os  at  samarbejde  de  for¬ 
skellige  Industriers  og  Branchers  Ønsker  saale- 

des,  at  modstridende  Interesser  var  udjevnet  saa 
godt  som  muligt,  lige  som  vi  havde  søgt  at  bort¬ 
eliminere  de  Fejl,  der  kan  knytte  sig  til  en  Vægt¬ 
told,  ved  en  Forøgelse  af  Positionernes  Antal, 
saaledes  at  Haandværkets  og  Industriens  Forslag 
ogsaa  i  denne  Henseende  vil  komme  til  at  frem- 
Iræde  som  en  Modernisering  af  Toldloven  af 
1908. 

Endnu  inden  vi  var  helt  færdige  med  dette 
store  og  komplicerede  Arbejde,  blev  Industrien 
imidlertid  i  højeste  Grad  overrasket  gennem  det 
Toldlovforslag,  som  Regeringen  forelagde  i  No¬ 
vember  Maaned  for  Folketinget.  Paa  et  Tids¬ 
punkt,  hvor  Regeringen  reelt  intet  havde  fore¬ 
taget  sig  overfor  Krisesituationen,  ja,  hvor  vi 
endog  kun  havde  akcepteret  de  8  Punkter  under 
Forudsætning  af,  at  Toldloven  vilde  tage  Hensyn 
til  den  hele  Situation,  præsenteredes  vi  for  en 
Toldlov,  der  baade  i  Princip  og  Enkeltheder  gik 
stik  imod  alle  vore  Ønsker  og  Krav,  idet  dette 
Forslag  som  bekendt  betød  en  konsekvent  Over¬ 
gang  fra  Vægttold  til  Værditold  og  beskyttelses¬ 
mæssigt  i  Gennemsnit  betød  en  Nedsættelse  til 
ca.  Halvdelen  af  den  Beskyttelse,  der  indehold¬ 
tes  i  Loven  af  1908. 

Vi  forstod  oprigtig  talt  ikke  Meningen  med 
dette  Forslag  og  først  og  fremmest  ikke  Menin¬ 
gen  med  Hensyn  til  det  Tidspunkt,  der  var  valgt 
for  en  saadan  Omkalfatring.  Midt  i  den  mest 
skæbnesvangre  Krise  for  vor  Industri,  en  Krise, 
som  vi  endnu  den  Dag  idag  ikke  kan  overskue 
eller  beregne,  kunde  vi  ikke  forklare  et  saadant 
Skridt  som  andet  end  et  Udslag  af  de  partipoli¬ 
tiske  og  dogmatiske  Synspunkter,  vi  netop  troede 
var  skrinlagt  under  Hensyn  til  Situationens  Al¬ 
vor,  men  som  vi  nu  fik  Bevis  for  stod  og  staar 
uforandret  ved  Magt  i  dansk  økonomisk  Politik 
uanset  Verdens  Gang,  ja,  man  kunde  næsten 
sige  uanset  Verdens  Undergang  —  og  ogsaa  vor 
egen ! 

Den  eneste  Forklaring,  det  har  været  mig  mu¬ 
ligt  at  finde  til  dette  Skridt,  er,  at  Regeringen,  den 
Gang  dette  Lovforslag  blev  udarbejdet,  stod  paa 
samme  Standpunkt,  som  vi  jo  har  faaet  til¬ 
strækkelig  tydeligt  at  høre  og  føle  i  Kriseproble¬ 
met,  nemlig  at  alt  det,  vi  forudsagde  og  advarede 
imod,  var  overdreven  Ængstelse,  kort  sagt,  at  Re¬ 
geringens  Politik  altsaa  ogsaa  her  er  bygget  paa 
Forudsætninger,  som  siden  hen  har  vist  sig  at 
være  falske.  Vi  mindes  jo  endnu  Regeringens  og 
navnlig  Handelsministerens  Afvisning  af  vore 
Krav  om  Valutaforanstaltninger  med  Henvisning 


til,  at  der  jo  slet  ingen  Valutaimport  var!  Dette 
var  delvis  rigtigt  for  1  Aar  siden,  men  den  Gang 
sagde  vi  ogsaa  kun,  at  det  var  Ordrerne  og  Til¬ 
budene,  der  allerede  gjorde  sig  gældende  for  os, 
og  hvis  Virkninger  vi  frygtede!  Den  Oversvøm¬ 
melse  af  Valutavarer,  som  den  officielle  Varesta¬ 
tistik  snart,  Maaned  for  Maaned,  viste  var  i  Stig¬ 
ning,  indtil  den  til  sidst  antog  den  svimlende 
Højde,  som  kan  læses  ikke  blot  gennem  Import¬ 
tallene,  men  ogsaa  gennem  vore  egne  Arbejdsløs¬ 
hedsopgørelser,  og  de  daglige  Beretninger  om 
Milliontab  og  Sammenbrud,  har  da  ogsaa  givet  os 
Ret  paa  en  Maade,  som  vi  vist  blot  alle  vilde 
ønske  var  noget  mindre  ostentativ! 

Som  sagt  denne  Uvilje  mod  at  tro  paa,  at  det 
skulde  blive  saa  galt,  som  det  faktisk  er  blevet, 
er  for  mig  den  eneste  Forklaring  baade  paa  Re¬ 
geringens  manglende  Initiativ  i  Kriseproblemet  og 
dens  Valg  af  baade  Form  og  Tidspunkt  for  et 
Toldlovforslag,  der  er  blevet  mødt  med  en  en 
stemmig  Protest  fra  samtlige  de  direkte  interes¬ 
serede  Erhverv,  Haandværk,  Industri,  Smaahan 
del.  Storhandel,  Transithandel,  Skovbrug,  ja,  til 
og  med  de  Dele  af  vort  Landbrug,  som  har  told 
mæssig  Interesse,  saasom  Cikoriedyrkere  o.  1. 

Imidlertid  maatte  vi  tage  Forholdene,  som  de 
var,  og  følgelig  omlægge  hele  vort  Arbejde  ved 
at  indkalde  nyt  Materiale  til  Imødegaaelse  og  Be¬ 
lysning,  Position  for  Position,  af  Regeringsforsla¬ 
get.  Forinden  havde  dog  Haandværk  og  Industri 
i  Forening  afgivet  et  længere  Memorandum  til  Fi¬ 
nansministeriet  med  en  Paavisning  af  vor  prin¬ 
cipielle  Stilling  til  Problemet  Vægttold  kontra 
Værditold,  og  det  skal  anføres,  at  vi  i  vort  Syn 
paa  Værditolden  og  vor  Modstand  mod  denne 
staar  ganske  enige  med  Handelen,  som  jo  ellers 
ikke  har  samme  toldmæssige  Interesser  som  Pro¬ 
duktionslivet. 

Det  siger  sig  selv,  at  det  var  meget  vanskeligt 
i  den  korte  Tid,  der  var  til  Raadighed,  at  faa 
indsamlet  og  bearbejdet  dette  mægtige  Materiale, 
idet  Folketingets  Toldudvalg  allerede  begyndte 
sine  Detailforhandlinger  kort  efter  Nvtaar.  Skal 
der  skabes  Sundhed  og  Holdbarhed  i  vor  økono¬ 
miske  Lovgivning,  og  skal  det  være  andet  end 
Mundsvejr,  naar  en  Regering  overfor  en  saa  van¬ 
skelig  Sag  som  Toldloven  tilbyder  »saglig  og  ind- 
gaaende  Forhandling«  som  Forudsætning  for  Lo¬ 
vens  Gennemførelse,  maa  man  ogsaa  kræve  af 
Statsmagten,  at  der  levnes  Erhvervslivet  den  for¬ 
nødne  Tid  til  at  gde  sin  Medvirkning.  Ellers 
maa  man  hellere  kaste  Masken  og  lade  Regering 

og  Administration  alene  om  at  udarbejde  vore 
økonomiske  Love;  saa  ved  man  i  al  Fald  ogsaa, 
hvor  Ansvaret  skal  lægges!  Navnlig  i  denne  Si¬ 
tuation,  hvor  Forretningsmanden  saa  at  sige  in¬ 
gen  givne  Størrelser  har  at  holde  sig  til,  hvor  alt 
er  Uklarhed  og  Omskiftelighed,  hvor  ingen  ved, 
hvad  blot  Dagen  imorgen  vil  bringe,  turde  det 
være  paa  sin  Plads  at  fremhæve  dette  overfor  det 
Eksprestogs-Tempo,  som  synes  uadskilleligt  for¬ 
bundet  med  moderne  Lovgivningsarbejde. 

Fra  Regeringspartiets  Side  i  Folketingets  Told- 
udvalg  har  man  Gang  paa  Gang  understreget  Re¬ 
geringens  oprigtige  Velvilje  overfor  Industrien,  og 
forsaavidt  har  vi  heller  ikke  Grund  til  at  tro  an- 
aet  end,  at  Velviljen  er  til  Stede.  Men  alt  er  jo 
relativt,  og  det  er  denne  Relativitet,  vi  ikke  kan 
akeeptere,  hvor  det  drejer  sig  om  at  være  eller 
ikke  være  for  vor  Industri.  Vi  har  ikke  nogen 
stærk  Fornemmelse  af,  at  det  meget  Materiale,  vi 
har  lagt  paa  Folketingsudvalgets  Bord,  har  gjort 
dybere  Indtryk.  Vi  har  derimod  en  saa  meget 
des  stærkere  Fornemmelse  af,  at  der  her  trods 
alt  skal  gaas  frem  efter  Teorier,  idet  man  dog 
vil  gøre  Industrien  visse  »Indrømmelser«  mod,  at 
vi  til  Gengæld  »giver  os«  paa  det  langt  over¬ 
vejende  Antal  Punkter.  Jeg  ønsker  her  kraftigt 
at  understrege,  at  naar  vi  modsætter  os  et  System 
som  Værditoldsystemet,  fordi  det  er  uretfærdigt, 
udemokratisk,  upraktisk,  demoraliserende  og  der¬ 
med  ødelæggende  for  vort  Erhvervsliv,  saa  gør 
vi  det  ud  fra  vel  overvejede  saglige  Grunde,  og 
man  kan  ikke  købe  vor  Medvirken  ved  nogle 
Indrømmelser,  overfor  hvilke  det  store  Flertal 
skal  ofres.  Thi  vi  tillader  os  at  betragte  Indu¬ 
strien  ikke  blot  som  vore  private  Forretninger 
end  sige  som  en  privat  Fornøjelse  for  Industriens 
Folk,  men  som  en  Del  og  en  meget  væsentlig  Del 
af  vort  hele  Samfundsliv.  Derfor  virker  det  og¬ 
saa  lidet  opmuntrende,  naar  man  fra  anden  Side 
anlægger  de  snevreste  Synsmaader  overfor  Indu¬ 
striens  Vilkaar,  thi  hvis  man  ikke  vil  diskutere 
Industriproblemet  under  Synsvinklen  af  et  Sam¬ 
fundsproblem,  falder  enhver  Forudsætning  for  et 
lykkeligt  Resultat  bort.  Det  er  nu  een  Gang  fal¬ 
det  i  Industriens  Lod  at  være  det  eneste  Er¬ 
hverv,  der  har  kunnet  optage  Landets  Befolk¬ 
ningsoverskud  og  give  det  Beskæftigelse,  og  hvis 
Landet  ikke  ønsker  at  have  et  saadant  Erhverv, 
men  vil  sterilisere  sig  selv  og  basere  sin  Befolk¬ 
ningspolitik  og  hele  Tilværelse  paa  Udvandring, 
saa  lad  os  faa  det  at  vide  og  helst  hurtigt  og  tyde¬ 
ligt,  og  jeg  er  sikker  paa,  at  der  ikke  er  mange 


at  Industriens  Folk,  der  ikke  efter  disse  anstren¬ 
gende  Aar  er  mere  end  villige  til  at  afvikle  paa 
en  fornuftig  Basis.  Men  ønsker  Landet  ikke  en 
saadan  Udgang,  ja,  saa  kan  jeg  ikke  se  rettere 
end,  at  hele  dette  Problem,  som  jo  ikke  blot  er 
et  Spørgsmaal  om  større  eller  mindre  Beskyttelse, 
men  et  rent  og  klart  Spørgsmaal  for  eller  imod 
den  danske  Industris  Bestaaen  og  Berettigelse, 
nødvendigvis  maa  løftes  op  i  et  helt  andet  Plan 
end  det,  hvori  det  hidtil  er  blevet  behandlet.  Sam¬ 
tidig  vil  jeg  dog  tilføje,  at  saa  længe  man  her¬ 
hjemme  betragter  Arbejdsløsheden  som  et  Sam¬ 
fundsanliggende  og  ofrer  Hundreder  af  Millioner 
Kroner  direkte  og  indirekte  paa  forgæves  at  af¬ 
bøde  det,  vil  jeg  ikke  kunne  rime  dette  sammen 
med,  at  man  betragter  selve  Aarsagen  til  Arbejds¬ 
løsheden,  nemlig  Industriproblemet,  som  noget, 
der  ikke  blot  er  Samfundet  uvedkommende,  nej, 
tvertimod  som  en  nærmest  anti-samfundsmæssig 
Sag. 

Hvis  vi  stod  i  en  gylden  Konjunkturtid,  hvis 
\i  vadede  i  Penge  og  Arbejde,  og  alt  gik  let  fra 
Haanden,  da  vilde  man  i  al  Fald  psykologisk  for- 
staa  disse  Betragtninger.  Men  hvor  langt  skal  vi 
ned  i  Retning  af  Arbejdsløshed  og  Ruin  for,  at 
det  skal  kunne  forstaas,  hvad  dansk  Industris 
Opretholdelse  betyder,  og  at  dens  Problemer,  gan¬ 
ske  uanset  hvorledes  andre  Erhverv  er  stillet,  maa 
løses  ud  fra  rent  industrielle  Forudsætninger, 
som  atter  i  saa  overvældende  Grad  er  bestemt  af 
Forholdene  udefra.  Thi  lige  saa  lidt  som  man 
kan  betragte  Industriproblemet  her  til  Lands  som 
en  Sag  for  sig,  kan  vi  betragte  vor  samlede  Øko¬ 
nomi,  heri  ogsaa  vor  Industri,  som  uafhængig  af 
hele  Verdens  Økonomi,  og  dog  er  det  disse  Kends¬ 
gerninger,  hvis  Betydning  man  skulde  tro  maatte 
staa  alle  tilstrækkelig  klart  i  denne  Tid,  som  det 
danske  Folk  synes  at  ville  bortforklare,  lige  som 
hin  Rigsdagsmand  der  »benægtede  Fakta«. 

Forhandlingerne  i  og  med  Folketingets  Told- 
udvalg  er  jo  ganske  vist  ikke  afsluttede,  lige  som 
Luksustoldens  Forlængelse  vil  kræve  ny  For¬ 
handling.  Med  Spænding  afventer  vi  iøvrigt  Er¬ 
faringerne  fra  denne  Lovs  Virken.  Jeg  tror  ikke, 
at  Værditoldprincipet  her  har  høstet  Laurbær,  og 
haaber  derfor  ogsaa,  at  de  Toldsatser,  Rigsdagen 
eventuelt  vil  forhøje  og  bringe  ind  under  en  mu¬ 
lig  særlig  Luksustold,  maa  kunne  lægges  over  paa 
Vægttolden.  Den  er  og  bliver  det  eneste  Grund¬ 
lag,  vi  vil  kunne  forhandle  paa. 

Angaaende  selve  Toldlovens  politiske  Skæbne 
skal  jeg  ikke  kunne  udtale  mig.  Jeg  vægrer  mig 

blot  til  det  sidste  ved  at  tro,  at  Regeringen  paa 
dette  Tidspunkt  skulde  ønske  at  overtage  Ansva¬ 
ret  for  en  Systemændring,  ikke  blot  toldteknisk, 
men  i  sine  Konsekvenser  rækkende  langt  ind  i 
Industriens  indre  Tilværelse  og  Forudsætninger, 
som  der  er  nedlagt  en  saa  enstemmig  Protest  imod 
fra  de  forskellige  Erhverv,  og  jeg  opfordrer  Indu¬ 
striens  Folk  til  ogsaa  under  de  afsluttende  For¬ 
handlinger  at  staa  faste  og  samlede  paa  det  saglige 
Standpunkt,  vi  er  sat  til  at  hævde  —  uanset  Al¬ 
verdens  opdigtede  »Samfundshensyn«,  demokra¬ 
tiske  Krav  og  økonomiske  Dogmer. 

Vi  vil  da  til  det  sidste  haabe,  at  vore  Syns¬ 
punkter  maa  kunne  trænge  igennem,  men  vi  bør 


ikke  skjule  for  os  selv,  at  den  for  os  lykkeligste 
Udgang  af  dette  Problem  kun  kan  blive  et  Rort- 
fald  af  Toldlovforslaget,  hvorved  altsaa  den  be- 
staaende  Toldlov,  d.  v.  s.  1908  Loven,  fortsættes 
uforandret.  Tilbage  vil  derfor  blive  Kravet  om 
de  ekstraordinære  Kriseforanstaltninger,  som  vi 
har  rejst  for  over  1  Aar  siden,  og  som  Udviklin¬ 
gen  turde  have  underbygget  paa  saa  utvetydig 
Maade,  at  det  forekommer  mig,  at  denne  Sag  ikke 
længere  kan  afvises,  hvis  man  ikke  til  Fordel  for 
forudfattede  Fordomme,  Partipolitik  eller  snever 
Standspolitik  vil  ofre  vort  Lands  økonomiske  og 
sociale  Ve  og  Vel. 


&  & 

Industriraadets  Virksomhed  i  det  forløbne  Aar. 

Krisesituationen,  Told-  og  Skatteproblemet  —  social-politiske  Problemer. 


Paa  Industriforeningens  Generalforsamling  den  29. 
Marts  gav  Formanden,  Direktør  H.  P.  Prior,  følgende 
Oversigt  over  Industriraadets  Virksomhed  i  det  for¬ 
løbne  Aar. 

De  Hovedspørgsmaal,  der  i  det  svundne  Aar  i  over¬ 
vejende  Grad  har  præget  Industriraadets  Arbejde  er 
følgende:  1)  Krisespørgsmaalet  og  2)  Skattelovene, 
hvilke  sidste  atter  deler  sig  i  2  Hovedspørgsmaal. 
a)  Toldloven  og  b)  De  direkte  Skattelove,  og  jeg  skal 
da  i  det  følgende  give  en  Redegørelse  for,  hvad  der 
fra  vor  Side  i  Aarets  Løb  er  udført  paa  disse  Felter. 

Industrikrisen.  Paa  sidste  Generalforsamling  sluttede 
jeg  Omtalen  af  Industrikrisen  med  at  omtale  de  For¬ 
anstaltninger,  som  Statsministeren  under  2.  Februar 
f.  A.  paa  fire  nærmere  angivne  Omraader  havde  er¬ 
klæret,  at’  Regeringen  var  villig  til  at  træffe  til  Støtte 
for  Industrien.  De  paagældende  Foranstaltninger  var 
følgende:  Nedsættelse  af  Jernbanefragter,  Nedsættelse 
af  tyngende  Toldsatser  paa  Raa-  og  Hjælpestoffer, 
begunstigelse  af  dansk  Arbejde  ved  Statsleverancer 
og  Statshjælp  til  Afhjælpning  af  Kreditvanskeligheder. 

Jeg  skal  ganske  kort  omtale,  hvorledes  Gennem¬ 
førelsen  af  disse  fire  Punkter  har  formet  sig: 

Nedsættelse  af  Jernbanefragter.  Som  et  af  de  første 
Resultater  af  Forhandlingerne  med  Regeringen  kan 
jeg  nævne,  at  der  i  Maj  Maaned  f.  A.  af  Indenrigs¬ 
ministeriet  blev  givet  Tilsagn  om  Ydelse  af  30  pCt. 
Fragtgodtgørelse  til  visse  industrielle  Virksomheder. 
Dette  Tilsagn,  der  iøvrigt  senere  blev  gentaget,  som 
et  af  Handelsministerens  8  Punkter,  førte  gennem  et 
meget  behageligt  Samarbejde  med  Indenrigsministeriet 
til,  at  Staten  ydede  30  pCt.  Fragtgodtgørelse  først  og 
fremmest  ved  Transport  af  Tørv,  Tegl-  og  Kalkværks¬ 
produkter,  Sten  (Rrosten,  Skærver  og  Grus),  Tagpap, 
Tagtjære,  Cementvarer,  enkelte  Metalvarer,  Brunkul, 
Blodfoder,  færdige  Trævarer  og  Raatræ.  Fragtgodt¬ 
gørelsen  omfattede  i  de  Heste  Tilfælde  baade  Trans¬ 
porter  paa  Stats-  og  Privatbaner,  ja,  for  enkelte  Varers 
Vedkommende  ogsaa  Sejlskibstransporter. 


Efter  at  Regeringens  Forslag  til  Ændringer  i  Stats¬ 
banernes  Takster  nu  er  blevet  ophøjet  til  Lov,  vil 
Fragtgodtgørelserne  indtil  Udgangen  af  Marts  Maaned 
1924  fremtidig  kun  blive  ydet  med  20  pCt.  af  de  nye 
nedsatte  Fragter,  der  erlægges  af  de  Virksomheder, 
som  inden  Udgangen  af  December  1921  havde  opnaaet 
Fragtgodtgørelse  gennem  Indenrigsministeriet.  For 
Torvs  Vedkommende  er  der  dog  givet  Tilsagn  om 
30  pCt.  ogsaa  af  de  nye  Fragter,  men  Takstlovens  Ved¬ 
tagelse  har  samtidig  haft  den  beklagelige  Følge,  at 
Fragtgodtgørelsen  fremtidig  ikke  vil  blive  ydet  ved 
Transporter  paa  Privatbaner  og  ad  Søvejen. 
Ophævelse  af  tyngende  Toldsatser  for  Raa-  og  Hjælpe¬ 
stoffer. 

I  Henhold  til  Statsministerens  Tilsagn  desangaaende 
opnaaedes  det,  at  der  blev  truffet  en  Ordning,  saaledes 
at  Papirindustrien  faar  tilbagebetalt  den  erlagte  Told 
for  den  i  Fabrikationen  anvendte  Træmasse,  da  Tol¬ 
den  paa  Træmasse  var  højere  end  Tolden  paa  det 
færdige  Papir.  Da  denne  Industri  var  underkastet  en 
meget  skarp  Konkurrence  fra  Udlandet,  var  det  af 
ikke  uvæsentlig  Betydning  for  Papirindustrien  at  faa 
denne  Told  refunderet. 

Den  paagældende  Ordning  er  sukcessive  blevet  for¬ 
længet  og  er  stadig  i  Kraft. 

Ifølge  den  nugældende  Toldlov  tilbagebetales  Tol¬ 
den  for  Skibsbundfarve,  bl.  a.  naar  denne  Farve  an¬ 
vendes  til  Reparation  af  Skibe,  og  er  saaledes  faktisk 
toldfri  ved  denne  Anvendelse,  da  de  Raa-  og  Hjælpe¬ 
stoffer,  der  anvendes  til  Fremstilling  af  Skibsbund¬ 
farve,  er  toldpligtige,  fremkommer  der  altsaa  en  negativ 
Beskyttelse  til  ikke  ringe  Skade  for  de  danske  Fa¬ 
briker.  Der  har  i  mange  Aar  været  arbejdet  paa  at 
faa  dette  Misforhold  ændret,  og  i  Henhold  til  Stats¬ 
ministerens  Tilsagn  opnaaedes  nu  en  tilfredsstillende 
Ordning,  saaledes  at  den  negative  Beskyttelse  blev 
ophævet. 

Ved  den  i  November  f.  A.  ikrafttraadte  Luksus¬ 
toldlov  blev  der  som  bekendt  indført  en  væsentlig 

forhøjet  Toldbeskatning  for  cn  Række  Varer,  bl.  a. 
Silke;  imidlertid  anvendes  f.  Eks.  Silke  jo  som  Hjælpe¬ 
stof  i  mange  Fabrikationer  og  ogsaa  til  Fremstilling 
af  Varer,  der  aldeles  intet  har  med  Luksus  at  gøre. 
Ua  Toldsatsen  for  de  færdige  Varer  ikke  blev  forhøjet 
samtidig,  fremkom  der  i  flere  Tilfælde  ganske  uret¬ 
færdige  Forhold. 

Efter  Forhandlinger  mellem  Handelsministeriet  og 
Industriraadet  blev  der  derpaa  truffet  den  Ordning, 
at  flere  Industrier,  der  anvender  Silke  som  Raa-  eller 
Hjælpestof,  faar  den  forhøjede  Toldafgift  tilbagebetalt, 
dette  gælder  f.  Eks.  for  Hatteindustrien,  for  Kabel¬ 
industrien  og  for  et  Silkevæveri,  samt  for  Handels¬ 
møllerne  (Sigteflor). 

Begunstigelse  af  dansk  Arbejde. 

Som  det  vil  være  Medlemmerne  bekendt,  blev  der 
ifjor  Foraar  fra  forskellige  af  Ministeriernes  Side 
truffet  Beslutning  om  visse  Begunstigelser  af  dansk 
Arbejde,  idet  der  fra  Statsmagtens  Side  til  de  forskel¬ 
lige  Ministerier  var  rettet  Opfordring  om  at  lade  ud- 
gaa  Instruktion  til  de  forskellige  Statsinstitutioner  om 
fortrinsvis  at  anvende  dansk  Arbejde,  selv  om  dette 
maatte  stille  sig  saa  meget  dyrere  end  udenlandsk 
Arbejde,  at  man  efter  den  hidtil  fulgte  Praksis  ikke 
kunde  foretrække  dansk  Arbejde.  Kun  synes  Land¬ 
brugsministeren  ikke  at  have  haft  nogen  særlig  For- 
staaelse  af  dette  Spørgsmaal. 

I  Overensstemmelse  med  Landsforeningen  »Dansk 
Arbejde«  henvendte  Industriraadet  sig  i  Efteraaret  til 
Indenrigsministeriet  og  anmodede  om,  at  der  ved 
Ydelse  af  Statstilskud  og  Statslaan  til  Byggeforetagen¬ 
der,  der  opføres  i  Henhold  til  Byggeloven  af  1.  April 
1921,  maatte  blive  opstillet  Betingelser  om  Anvendelse 
af  danske  Byggematerialer. 

Den  15.  December  traf  Indenrigsministeriet  Beslut¬ 
ning  om  at  imødekomme  denne  Anmodning,  saaledes 
at  det  fremtidig  kræves,  at  der  ved  de  nævnte  Bygge¬ 
foretagender  skal  anvendes  danske  Mursten  og  Tagsten, 
teglbrændte  eller  betonstøbte  Rør,  Mørtel,  Cement, 
Kakkelovne,  Komfurer,  Smedearbejde  og  B}fgnings- 
snedkerarbejde,  samt  her  i  Landet  høvlede  og  pløjede 
Brædder. 

Industriraadet  forhandler  stadig  videre  med  Inden¬ 
rigsministeriet  om  denne  Sag,  og  der  er  Haab  om,  at 
Betingelserne  om  Anvendelse  af  dansk  Arbejde  udvides 
til  ogsaa  at  omfatte  andre  Materialer. 

Statshjælp  til  Afhjælpning  af  Kreditvanskeligheder. 

Ved  Slutningen  af  Rigsdagssamlingen  ifjor  Foraar 
gav  Finansudvalget  en  Bevilling  paa  2  Millioner  Kr. 
til  Udlaan  til  den  nødlidende  Industri.  Finansmini¬ 
steriet  har  administreret  denne  Laanebevilling,  og 
Industriraadet  har  fungeret  som  Ministeriets  Raadgiver. 

Andragender  er  blevet  indsendt  her  til  Industri¬ 
raadet,  der  væsentligst  ved  Hjælp  af  kritisk  Revision 
og  ved  Henvendelse  til  Bankerne  har  fremskaffet  det 
fornødne  Grundlag  af  Oplysninger  til  Bedømmelse  af 
Sagerne.  De  første  Laan  blev  udbetalt  i  Begyndelsen 
af  Juli  f.  A.,  og  i  hele  Tiden  siden  da  har  der  været 
behandlet  et  meget  betydeligt  Antal  særdeles  vanske¬ 
lige  Sager.  I  December  f.  A.  blev  der  yderligere  be¬ 
vilget  1  Million  Kroner.  Over  3  Millioner  Kroner  er 
der  nu  disponeret  til  Fordel  for  ialt  73  Virksomheder 


af  de  mest  forskelligartede  Industrigrene.  Ialt  har 
der  været  behandlet  ca.  165  Sager. 

Det  bemærkes,  at  der  i  December  f.  A.  ogsaa  be¬ 
vilgedes  et  Beløb  til  andre  Virksomheder,  det  vil  sige 
saadanne  Virksomheder,  som  maaske  egentlig  ikke 
har  industriel  Karakter,  men  som  dog  kunde  formenes 
at  være  værdig  til  en  vis  Støtte  paa  Grund  af  betyde¬ 
lig  Arbejderbeskæftigelse.  Imidlertid  er  der  kun  givet 
en  enkelt  Bevilling  af  dette  Beløb. 

Til  Forhandling  med  Regeringen  og  de  forskellige 
Industrigrene  angaaende  Gennemførelsen  af  de  her 
omtalte  fire  Former  for  Statsstøtte,  samt  senere  Han¬ 
delsministerens  »8  Punkter«,  har  der  af  Industriraadet 
været  nedsat  et  Udvalg  bestaaende  af  Fabrikant  C.  F. 
Jarl  (Formand),  Direktør  Gunnar  Gregersen  og  Pro¬ 
fessor  Karl  Meyer. 

Der  har  i  Aarets  Lob  paahvilet  dette  Udvalg  et 
meget  betydeligt  Arbejde,  navnlig  med  Behandlingen  af 
de  mange  Laanesager.  Jeg  benytter  Lejligheden  til 
overfor  de  tre  Herrer  at  udtale  en  varm  Tak  for  det 
store  og  uegennyttige  Arbejde,  de  saaledes  har  udført 
til  Gavn  for  Industrien. 

Handelsministerens  »S  Punkter «. 

Som  det  vil  være  Medlemmerne  bekendt,  udtalte 
Industriraadet  straks,  da  de  her  omtalte  fire  Former 
for  Statsstøtte  var  blevet  offentliggjort,  at  Industri¬ 
raadet  ikke  mente,  al  disse  Foranstaltninger  paa  nogen 
Maade  kunde  anses  for  el  Middel  til  Afhjælpning  af 
Industrikrisen  i  Almindelighed,  men  at  de  kun  kunde 
betragtes  som  en  ikke  særlig  omfattende  Hjælp  til  et 
meget  begrænset  Antal  Virksomheder. 

Dette  Synspunkt  maa  vi  fremdeles  fastholde.  Thi 
ser  vi  f.  Eks.  hen  til,  at  der  til  Dato  er  bevilget  ca. 
3  Millioner  Kroner  til  Laan  til  den  nødstedte  Industri, 
da  maa  det  dog  vist  erkendes,  at  denne  Støtte  tager 
sig  saare  beskeden  ud  paa  Baggrund  af  de  Million¬ 
beløb,  der  i  Aarets  Løb  af  det  olien  tlige  er  bevilget 
—  vel  at  mærke  ikke  som  Laan  —  til  Arbejdsløs¬ 
hedens  Bekæmpelse, 

Navnlig  paa  Grund  af  den  offentlige  Debat,  der 
iljor  Foraar  fandt  Sted  om,  hvorvidt  Industrien  her 
i  Landet  maatte  anses  for  naturlig  eller  ikke,  fandt 
Industriraadet  Anledning  til  Tirsdag  den  14.  Juni  f.  A. 
at  indbyde  til  et  mindre  Industrimøde  for  gennem  en 
Diskussion  at  klarlægge  Industriens  Stilling  og  Vilkaar. 
Denne  Tanke  fandt  Tilslutning  hos  Handelsministeren, 
der  paa  sin  Side  gerne  ønskede  at  blive  nærmere 
orienteret  om  Industriens  Forhold. 

Paa  Mødet,  hvortil,  foruden  en  Række  Industri¬ 
repræsentanter,  var  indbudt  Handelsministeren,  Med¬ 
lemmerne  af  Rigsdagens  Industriudvalg,  forskellige 
Embedsmænd  m.  fl.,  holdt  Industriraadets  Formand 
et  Indledningsforedrag,  hvorefter  en  Række  fremstaa- 
ende  Mænd  indenfor  Industrien  havde  Ordet.  Resul¬ 
tatet  af  Mødet  blev  en  Resolution  af  følgende  Indhold: 

»Deltagerne  i  Industrimødet  den  14.  Juni  1921  op¬ 
fordrer  Industriraadet  til  at  rette  en  fornyet  Hen¬ 
vendelse  til  Regeringen  om  at  genoptage  Industri- 
spørgsmaalet  til  Behandling,  saaledes  at  der  gennem 
Foranstaltninger  fra  Statsmagtens  Side  tilvejebringes 
effektive  Midler  til  Modarbejdelse  af  den  for  vort 
Samfund  saa  katastrofale  Erhvervskrise«. 

Denne  Resolution  lilstilledes  straks  Regeringen,  og 
den  23.  Juni  indløb  til  Industriraadets  Formand  et 
Svar  fra  Statsministeren  gaaende  ud  paa,  at  Rege- 
geringen  havde  overdraget  Indenrigsministeren  at  til¬ 
vejebringe  en  Redegørelse  for  Arbejdsløshedsforhol¬ 
dene  i  Almindelighed  og  Handelsministeren  at  foran¬ 
stalte  en  fornyet  Undersøgelse  vedrørende  Aarsagerne 
til  og  Midlerne  til  Afhjælpning  af  den  herskende 
Krise. 

Fra  vor  Side  opfattede  vi  dette  Svar  som  et  Udtryk 
for,  at  det  nu  var  Regeringens  Hensigt  at  søge  Udveje 
til  en  effektiv  Afhjælpning  af  Erhvervskrisen,  og  vi 
tilsagde  derfor  straks  Industriraadets  mest  ubetingede 
Støtte  til  Gennemførelsen  af  den  paatænkte  Under¬ 
søgelse. 

Det  vilde  føre  for  vidt  her  at  komme  nærmere  ind 
paa  den  Undersøgelse,  som  derefter  paafulgte,  og 
navnlig  den  Behandling,  som  det  af  Industrien  ind¬ 
samlede  Materiale  senere  blev  til  Del  fra  Handels¬ 
ministeren  og  hans  Sagkyndige,  d’Herrer  Professor 
Birck,  Sekretær  Otto  Himmelstrup  og  Direktør  Jac.  K. 
Lindberg.  Dette  Forhold  er  Industriens  Mænd  kun 
alt  for  vel  bekendt. 

Resultatet  af  Undersøgelsen  gav  sig  Udtryk  i  en 
Tale,  som  den  15.  November  ifjor  blev  boldt  i  Rigs¬ 
dagen  af  Handelsministeren,  i  hvilken  det  meddeltes, 
at  Ministeriet  havde  besluttet  gennem  ham  at  under¬ 
søge,  hvilke  Foranstaltninger  der  indenfor  de  senere 
saa  meget  omtalte  »8  Punkter«  kunde  træffes  til  Mild- 
nelse  af  Industrikrisen.  Ministeren  nedsatte  derefter 
et  sagkyndigt  Udvalg  bestaaende  af  Grosserer  Emil 
Hertz,  Direktør,  cand.  polyt.  Rist  og  Fuldmægtig  i 
Generaltolddirektoratet,  cand.  polit.  J.  Toftegaard,  hvil¬ 
ket  skulde  bistaa  Ministeren  med  Forhandlinger  med 
Industriraadet  angaaende  Gennemførelsen  af  Punk¬ 
terne.  Paa  sin  Side  udpegede  Industriraadet  det  tid¬ 
ligere  omtalte  ekstraordinære  Tremandsudvalg  til  at 
føre  Forhandlingerne  med  Ministeriet  angaaende  alle 
de  »8  Punkter«,  idet  Industriraadet  ikke  mente  at 
turde  paatage  sig  Ansvaret  for  at  nægte  sin  Medvirken 
til  Gennemførelsen  af  F'orslaget  i  de  Tilfælde,  hvor 
det  eventuelt  maatte  kunne  faa  praktisk  Betydning. 
Samtidig  med  at  Industriraadet  erklærede  sig  villig 
til  at  deltage  i  de  heromhandlede  Forhandlinger,  ud¬ 
talte  man  en  Forventning  om,  at  den  samlede  industri¬ 
elle  Situation  maatte  kunne  finde  sin  heldige  Løsning 
ved  de  foreslaaende  Skatte-  og  Toldlovforhandlinger. 

For  at  klarlægge  Situationen  saa  meget  som  muligt 
udsendte  Industriraadet  i  Forstaaelse  med  Handels¬ 
ministeriet  den  22.  November  f.  A.  et  Cirkulære  til 
sine  Medlemmer.  I  dette  Cirkulære  citeredes  de  »8 
Punkter«,  men  man  henledte  iøvrigt  Opmærksom¬ 
heden  paa  det,  som  var  det  nye  i  Handelsministeriets 
Forslag,  nemlig  Punkterne  3,  7  og  8,  og  man  opfor¬ 
drede  Medlemmerne  til  at  komme  frem  med  saadanne 
Sager,  som  kunde  tænkes  at  falde  ind  under  de  »8 
Punkter«. 

I  de  følgende  Maaneder  har  der  været  ført  forskel¬ 
lige  Forhandlinger  mellem  Industrien  og  Handelsmi¬ 
nisteren  og  dennes  Udvalg.  I  Henhold  til  Punkt  3,  der 
stiller  i  Udsigt  Statsstøtte  til  Afhjælpning  af  den  Ulig¬ 
hed  i  Konkurrencen,  som  hidrører  fra,  at  danske 


Industrier  paa  Grund  af  udenlandsk  Prisdifferentierings- 
politik  maa  betale  visse  Hjælpestoffer,  som  kun  kan 
erholdes  fra  Udlandet,  højere  end  tilsvarende  Virk¬ 
somheder  i  Eksportlandet  (f.  Eks.  Farvestoffer,  Valse- 
traad),  blev  der  taget  nogle  enkelte  betydningsfulde 
Sager  op  til  Behandling  i  Ministeriet,  men  det  bar 
vist  sig,  at  Ministeren  og  hans  Sagkyndige  i  alle  Til¬ 
fælde  indtil  Dato  er  kommet  til  den  Anskuelse,  at  der 
ikke  i  de  fremførte  Momenter  var  noget  Grundlag  for 
at  yde  den  omtalte  Støtte. 

Punkt  7  angaaende  Ydelsen  af  Eksportkredit  har 
endnu  ikke  haft  nogen  praktisk  Betydning.  Der  er  vel 
udarbejdet  en  Plan  af  Ministeriet,  og  Forhandlinger 
er  ført  ogsaa  med  Bankernes  Repræsentanter,  men 
det  maa  vistnok  endnu  betegnes  som  usikkert,  om  der 
overhovedet  kommer  noget  ud  af  denne  Sag. 

Punkt  8,  der  omhandler  Statens  Medvirkning  til 
efter  foretagen  nøjere  Undersøgelse  at  søge  Industriens 
Modstandskraft  overfor  Udlandet  styrket  dels  igennem, 
at  ensartede  Virksomheder  sammensluttes  til  Op- 
naaelse  af  en  bedre  teknisk  eller  kommerciel  Organi¬ 
sation,  dels  derved,  at  der  til  Imødegaaelse  af  uden¬ 
landsk  Konkurrence  søges  tilvejebragt  nærmere  Sam¬ 
arbejde  mellem  visse  Industrier  (f.  Eks.  mellem  Glas¬ 
værker  og  Bryggerier,  Mejerier  og  Stavfabriker,  Lager- 
skrædere  og  Tekstilfabriker,  Spinderier  og  Væverier, 
Rederier  og  Skibsværfter)  har  heller  ikke  faaet  nogen 
praktisk  Betydning.  Handelsministeren  har  vel  ført 
Forhandlinger  om  forskellige  Industriers  Forhold, 
men  uden  at  der  er  kommet  noget  positivt  Resultat 
ud  deraf. 

Efter  det  senest  med  Handelsministeriet  afholdte 
Møde  kan  Forhandlingerne  angaaende  de  »8  Punkter« 
til  en  vis  Grad  siges  at  være  afsluttede.  Medens  det 
af  Statsministeren  i  sin  Tid  givne  Tilsagn  om  Fragt¬ 
nedsættelser,  Nedsætttelse  af  visse  tyngende  Toldsatser, 
Begunstigelse  af  dansk  Arbejde  og  Statslaan  har  med¬ 
ført  Resultater,  der  for  en  omend  ret  begrænset  Kreds 
af  Industrivirksomheder  har  haft  ikke  uvæsentlig 
Betydning,  kan  det  samme  desværre  ikke  siges  om 
Handelsministerens  nye  Punkter,  hvis  Facit  til  Dato 
omtrent  er  lig  Nul. 

Toldspørgsmaalet. 

Formanden  gav  herefter  den  andetsteds  gengivne 
Oversigt  over  Toldlovforhandlinger  og  den  hele  indu¬ 
strielle  Situation  herhjemme.  Stillingen  overfor  Fol¬ 
ketingets  Toldudvalg  varetoges  af  Haandværkets  og 
Industriens  fælles  Toldudvalg,  bestaaende  af  Konsu¬ 
lent  Jul.  Wulff,  Fabrikant  Knud  Møller  og  Older¬ 
mand  Rud.  Rasmussen,  valgte  af  Fællesrepræsentatio¬ 
nen,  samt  Direktør  Prior,  Fabrikant  Sebbelov  og  Direktør 
Zahle,  valgte  af  Industriraadet.  Formanden  rettede  en 
Tak  til  sine  Kollegaer  indenfor  Udvalget  for  det  store 
Arbejde,  de  ikke  var  veget  tilbage  for  at  paatagc  sig 
i  denne  Sag. 

Fællesudvalget  om  Skattespørgsmaal. 

Da  man  i  Løbet  af  Sommeren  1921  havde  bragt  i 
Erfaring,  at  Regeringen  agtede  til  Efteraaret  at  frem¬ 
sætte  sit  Skattelovkompleks,  nedsatte  Dansk  Damp¬ 
skibsrederiforening,  Grosserer-Societetets  Komité  og 
Industriraadet  i  August  Maaned  et  Fællesudvalg  med 
den  Opgave  at  søge  den  kommende  Lov  om  Indkomst- 

og  Formueskat  til  Staten  affattet  saaledes,  at  der  blev 
taget  det  fornødne  Hensyn  til  Byerhvervenes  Ønsker. 
Fællesudvalget,  hvori  Industriraadet  blev  repræsen¬ 
teret  med  Direktør  Chr.  II.  Olesen,  Fabrikant  Holger 
Sebbelov  og  Direktør  Torben  Zahle,  konstituerede  sig 
med  Direktør  Chr.  H.  Olesen  som  Formand;  cand. 
polit.  Cock-Clciusen  blev  Udvalgets  Sekretær. 

Der  blev  indsamlet  et  udforligt  Materiale  om  Sel¬ 
skabsbeskatningen  i  andre  Lande,  og  da  Lovforslaget 
om  Indkomst-  og  Formueskat  til  Staten  blev  fremsat 
i  September  Maaned,  gik  Fællesudvalget  strak  i  Gang 
med  Udarbejdelsen  af  en  Indstilling  til  det  af  Folke¬ 
tinget  nedsatte  »Udvalg  om  de  direkte  Skatter«.  Ind¬ 
stillingen,  der  blev  afgivet  den  19.  Januar  d.  A.,  for¬ 
mede  sig  først  og  fremmest  som  en  kraftig  Appel  til 
Regering  og  Rigsdag  om,  at  man  nu  søgte  at  komme 
bort  fra  de  usunde  Skattcprinciper,  der  indførtes  med 
Krigstidens  midlertidige  Skattelove,  ligesom  den  uret¬ 
færdige  Dobbeltbeskatning  af  Aktieselskabers  Indtægter 
krævedes  fjernet  eller  i  hvert  Fald  lempet,  saaledes 
at  en  for  det  økonomiske  Liv  ødelæggende  Udbytning 
kunde  afværges. 

I  korte  Træk  kan  jeg  sammenfatte  de  stillede  Krav 
i  følgende  Punkter: 

1)  Ifald  Selskabsskatten  nødvendigvis  skal  bibe¬ 
holdes,  bør  Dobbeltbeskatningen  fjernes  derved,  at 
Aktieudbyttet,  som  Aktionæren  skattes  af,  bliver  skatte¬ 
frit  for  Selskabet.  Subsidiært  bør  i  hvert  Fald  det 
skattefri  Fradrag  forhøjes  til  6  pCt.,  som  er  den  Rente, 
der  sædvanemæssigt  maa  beregnes  for  den  paa  egen 
Risiko  arbejdende  Forretningskapital. 

2)  Selskabsskatten  bør  holdes  nede  paa  smaa  Pro¬ 
center  i  Lighed  med  Tilstanden  før  Krigen. 

3)  Den  Del  af  Selskabets  Virkemidler,  der  er  kon¬ 
solideret  som  Reservefonds,  maa  henregnes  til  Selska¬ 
bets  ansvarlige  Virkemidler  og  skattemæssigt  stilles 
lige  med  Aktiekapitalen.  Der  tages  her  Sigte  kun  paa 
saadanne  Henlæggelser,  som  er  foretaget  med  Sel¬ 
skabets  Konsolidering  for  Øje,  og  som  altsaa  gaar  ud 
over  de  af  Skattevæsenet  tilladte  skattefrie  Afskriv¬ 
ninger. 

4)  Saafremt  den  for  Selskabsbeskatningen  gældende 
meget  uheldige  stigende  Skala  bibeholdes,  bør  de 
Virkemidler,  der  hidrører  fra  Udnyttelse  af  Kredit  i 
konsolideret  Form  som  Obligationslaan,  medregnes, 
naar  Skatteprocenten  fastsættes. 

Med  Hensyn  til  den  Pris,  der  bør  lægges  til  Grund 
for  Varelagres  Optagelse  ved  Regnskabsafslutningen, 
krævede  Fællesudvalget,  at  de  Næringsdrivende  frem¬ 
tidig  faar  Adgang  til  at  optage  deres  Varelager  til 
Kostpris,  naar  denne  er  lavere  end  Dagsprisen,  og  til 
Dagspris,  naar  denne  er  lavere  end  Kostprisen. 

Det  krævedes  endvidere,  at  Andelsselskaber  og  For¬ 
brugsforeninger  i  skattemæssig  Henseende  stilles  paa 
lige  Fod  med  Aktieselskaber,  og  der  ønskedes  genind¬ 
ført  skattefrit  Fradrag  for  de  Selskaber,  der  driver 
Virksomhed  i  Udlandet,  idet  Skattebeløbet  for  disse 
Virksomheders  Vedkommende  bør  formindskes  efter 
Forholdet  mellem  den  samlede  Bruttoindtægt  og  den 
Del  af  denne,  der  hidrører  fra  Udlandet. 

Fællesudvalget,  der  i  sit  Arbejde  paa  værdifuld 
Maade  blev  assisteret  af  Dr.  polit.  Pio  og  Direktør 


Axel  Hohwy,  har  gennem  et  Forretningsudvalg,  be- 
staaende  af  Direktør  Chr.  II.  Olesen,  Skibsreder  A.  P. 
Møller  og  Grosserer  Otlo  Petersen  ført  en  Række  For¬ 
handlinger  med  Folketingsudvalget,  og  der  er  Grund 
til  at  tro,  at  det  udmærkede  Samarbejde  mellem  de 
tre  Byerhverv,  der  paa  dette  Omraade  har  set  Dagens 
Lys,  vil  blive  kronet  med  Held,  idet  de  hidtil  førte 
Forhandlinger  tyder  paa,  at  man  i  Regering  og  Rigs¬ 
dag  ser  med  Velvilje  paa  adskillige  af  de  fremsatte 
Ønsker. 

Jeg  vil  gerne  her  udtale  en  Tak  til  de  Herrer,  der 
i  denne  Sag  paa  saa  udmærket  Maade  har  varetaget 
Byerhvervenes  Interesser. 

Arbejdsgiverforeningens  og  Industriraadets  social¬ 
politiske  Udvalg  har  i  det  svundne  Aar  beskæftiget 
sig  med  en  Række  sociale  Spørgsmaal,  som  8-Timers- 
Arbejdsdagen,  Interessekontoret, Trustlovspørgsmaalet, 
Lovforslaget  om  Lukketid  for  Butiker  m.  m.  In  va¬ 
lidefonden,  Lovforslaget  om  Aldersrente  m.  m. 

Hvad  angaar  8-Timers-Arbejdsdagen,  da  har  man 
saaledes  med  Erhvervsrepræsentanter  i  Arbejdstids¬ 
kommissionen  drøftet  den  Stilling,  der  fra  Erhverve¬ 
nes  Side  burde  tages  til  dette  Spørgsmaal.  Resultatet 
af  disse  Drøftelser  har  givet  sig  Udtryk  i  den  paa¬ 
gældende  Kommissions  Mindretalsbetænkning. 

Indenfor  Det  social-politiske  Udvalg  har  der  iøvrigt 
fundet  en  Række  Drøftelser  Sted  angaaende  Erhver¬ 
venes  Prispolitik-Drøftelser  der  resulterede  i  det  store 
Møde  i  Studenterforeningen  i  September  Maaned  ifjor, 
hvilket  førte  til  Oprettelsen  af  Priskontrolkomiteén. 
I  denne  er  Industriraadet  repræsenteret  af  Fabrikant 
E.  F.  Jacob  med  Fabrikant  Axel  Engel  som  Suppleant. 
Hovedlinien  ved  Behandlingen  af  hele  dette  Spørgs¬ 
maal  har  været  den,  at  Erhvervene  selv  bør  kunne 
ordne  disse  Forhold  paa  en  baade  for  Erhvervene 
og  Forbrugerne  tilfredsstillende  Maade  uden  Indblan¬ 
ding  fra  Statsmagtens  Side. 

Som  Led  i  den  Række  social-politiske  Pjecer,  Ud¬ 
valget  i  Tidens  Løb  har  udsendt,  er  i  Beretnings- 
aaret  udgivet  2  Foredrag  af  Direktør  II.  P.  Prior  og 
Bogtrykker  II.  Langkjær,  henholdsvis  angaaende  »In¬ 
dustrikrisen  og  Arbejdsløshedsspørgsmaalet«  og  »Inter¬ 
national  Socialpolitik«. 

Iøvrigt  har  Udvalgets  Sekretariat  paa  forskellige 
Omraader  bistaaet  med  Tilrettelæggelsen  af  saadant 
Materiale,  som  har  været  af  Betydning  ved  de  sociale 
Spørgsmaals  Drøftelser  i  Rigsdagen,  i  Kommissioner 
og  Udvalg,  hvor  vi  har  maattet  gøre  vore  Synspunkter 
vedrørende  disse  Forhold  gældende. 

Erhvervenes  Ruslandsudvalg. 

Det  i  1920  nedsatte  Grosserer-Societetets  Komités 
og  Industriraadets  Ruslandsudvalg  fortsatte  i  1921 
Arbejdet  med  at  samle  Oplysningsstof  om  Handelen 
paa  Rusland,  og  da  England  i  Marts  Maaned  afsluttede 
en  Overenskomst  med  Sovjetregeringen,  mente  man  i 
Erhvervskredse,  at  det  russiske  Spørgsmaal  skulde 
genoptages  paa  en  bredere  Basis  end  hidtil,  idet  man 
ønskede,  at  ogsaa  Landbruget  og  Skibsfarten  skulde 
være  repræsenterede  i  Rusla ndsudvalget.  Den  28. 
April  1921  blev  Erhvervenes  Ruslandsudvalg  konsti¬ 
tueret  med  Direktør  Hjerl  Hansen  som  Formand, 
Kaptajn  F.  II.  J.  Rambusch  som  Næstformand  og  med 

Repræsentanter  for  de  fire  Hovederhverv  og  Ingeniør 
Lange  som  Sekretær. 

Sekretæren  var  allerede  i  samme  Maaned  i  Stock¬ 
holm  for  at  undersøge  Mulighederne  for  en  Genop¬ 
tagelse  af  Forhandlingerne  om  Handelsoverenskomsten, 
og  i  Sommeren  og  Efteraarets  Løb  har  Udvalget  ud¬ 
ført  et  meget  intensivt  Arbejde  med  Møder,  Indsamling 
af  Oplysningsmateriale  og  Rejser  til  Stockholm,  idet 
Udvalgets  Formand  og  Næstformand  i  Juli  Maaned 
blev  indvalgt  i  den  af  Regeringen  nedsatte  Delegation 
for  Forhandlinger  med  Sovjetregeringens  Stockholms- 
repræsentant. 

I  Aaret  1921  lykkedes  det  som  bekendt  ikke  at  faa 
sluttet  nogen  Overenskomst,  men  Erhvervenes  Rus¬ 
landsudvalg  har  ikke  desto  mindre  ment  at  burde 
fortsætte  det  undersøgende  Arbejde,  selv  om  der  er 
indtraadt  en  Pavse  i  Forhandlingerne.  Sekretariatet 
har  da  ogsaa  indsamlet  et  stort  Oplysningsmateriale, 
delvis  gennem  udenlandske  Aviser,  Tidsskrifter  og 
Dagblade  (heriblandt  ogsaa  russiske).  Materialet  er 
tildels  stillet  til  Raadighed  fra  Udenrigsministeriet. 
Paa  denne  Maade  er  Medlemmerne  holdt  å  jour  med 
de  økonomiske  Forhold  i  Rusland  og  Udviklingen  af 
Ruslands  Handel  med  Udlandet.  Selv  om  denne  Sekre¬ 
tariatets  Virksomhed  ikke  kan  faa  nogen  praktisk  be¬ 
tydning,  førend  Handelsoverenskomsten  er  afsluttet, 
maa  det  dog  anses  for  at  være  absolut  nødvendigt, 
at  de  interesserede  Firmaer,  naar  en  Gang  Rusland 
bliver  aabnet,  staar  rustede  til  at  genoptage  deres 
Virksomhed  der,  og  dette  kan  kun  ske  gennem  et  om¬ 
hyggeligt  Informationsstof  omhandlende  Ruslands  øko¬ 
nomiske  Genrejsning. 

Efter  at  Sverige  den  1.  Marts  har  afsluttet  en  Han¬ 
delsoverenskomst  med  Rusland  —  selv  om  denne 
Overenskomst  endnu  ikke  er  blevet  ratificeret  —  maa 
Spørgsmaalet  for  Danmarks  Vedkommende  stadig  siges 
at  være  aktuelt,  og  Ruslandsudvalgets  Sekretariat  har 
da  ogsaa  forøget  Indsamlingen  af  Informationsmate¬ 
rialet  betydeligt,  idet  det  gaar  ud  fra,  at  den  nær  fore- 
staaende  Konference  i  Genua  vil  betyde  det  indledende 
Skridt  til  en  endelig  Afgørelse  af  Ruslands  Forhold 
til  det  øvrige  Evropa. 

Industriraadels  Eksportbureaus  Overgang  til  Dansk 

Eksportforening. 

Fra  begyndelsen  af  forrige  Aar  antog  Tanken  om 
en  Koncentration  af  det  erhvervsmæssige  Oplysnings¬ 
arbejde  fastere  og  fastere  Form,  og  det  blev  vedtaget, 
at  det  i  1915  oprettede  Industriraadets  Eksportbureau 
skulde  sluttes  sammen  med  Dansk  Eksportforening, 
saaledes  at  Grosserer-Societetets  Komité  og  Industri- 
raadet  delvis  skulde  financiere  Eksportforeningens 
Drift.  Sammenslutningen  fandt  Sted  den  1.  Maj  1921, 
og  Ingeniør  Lange  overgik  delvis  til  Eksportforeningen 
paa  den  Maade,  at  han  den  halve  Dag  skulde  staa  til 
Disposition  for  denne  Forening  og  Resten  af  Tiden 
for  Industriraadet. 

Ved  den  stedfundne  Gennemførelse  af  Loven  om 
Udenrigsministeriets  Omorganisation  er  jo  imidlertid 
Udenrigsministeriets  Oplysningsbureau  for  Erhvervene 
blevet  oprettet,  og  da  der  har  været  Enighed  om,  at 
det  da  var  overflødigt  at  have  to  Rureauer,  der  be¬ 
skæftiger  sig  med  nogenlunde  de  samme  Opgaver,  er 


der  i  den  senere  Tid  ført  Forhandlinger  om  en  Sam¬ 
menslutning  af  Udenrigsministeriets  Oplysningsbureau 
og  Dansk  Eksportforening,  saaledes  at  Eksportfor¬ 
eningen  fuldstændig  skulde  gaa  op  i  den  udenrigs- 
ministerielle  Institution.  Foreløbig  er  Planen  tiltraadt 
af  Udenrigsministeriet  og  Eksportforeningens  Besty¬ 
relse  og  Repræsentantskab;  Sagen  bliver  nu  forelagt 
paa  en  Generalforsamling  i  Eksportforeningen,  der 
afholdes  førstkommende  Fredag  den  31.  ds. 

Efter  Sammenslutningen  er  det  Tanken,  at  Ingeniør 
Lange  skal  fortsætte  sit  Arbejde  i  Industriraadets  Tje¬ 
neste,  bl.  a.  som  Sekretær  for  Erhvervenes  Ruslands¬ 
udvalg.  Selv  om  Udenrigsministeriets  Oplysningskontor 
kommer  til  at  beskæftige  sig  med  Erhvervenes  Eks¬ 
portinteresser  i  al  Almindelighed,  vil  denne  Virksom¬ 
hed  dog  sikkert  i  første  Linie  tage  Sigte  paa  Forhol¬ 
dene  udadtil,  medens  Oplysningsarbejdet  indadtil  maa 
antages  i  vidt  Omfang  at  komme  til  at  paahvile  de 
respektive  Erhvervsorganisationer. 

Verdensudstillingen  i  Rio  de  Janeiro. 

I  Begyndelsen  af  August  Maaned  f.  A.  fremkom 
der  en  officiel  Indbydelse  til  Danmark  om  at  deltage 
i  Verdensudstillingen  i  Rio  de  Janeiro  i  1922.  Man  var 
indenfor  Industriraadet  klar  over  de  store  Interesser, 
der  er  knyttet  til  Brasilien  som  fremtidigt  Marked 
for  Industriprodukter,  men  man  var  ogsaa  klar  over, 
at  der  under  de  nuværende  Konkurrenceforhold,  navn¬ 
lig  med  den  tyske  Industri,  ikke  vilde  være  megen 
Udsigt  til  at  opnaa  en  øjeblikkelig  Afsætning  i  Brasi¬ 
lien.  Man  var  derfor,  ogsaa  i  Betragtning  af  de  van¬ 
skelige  økonomiske  Forhold,  ikke  sikker  paa,  at  der 
vilde  være  mange  Industrivirksomheder,  der  vilde 
ofre  Penge  og  Arbejde  paa  at  deltage  i  en  Udstilling 
i  Rio  de  Janeiro.  Ved  en  Forespørgsel  til  Industri- 
raadsorganisationens  Medlemmer,  viste  det  sig  imidler¬ 
tid,  at  der  var  en  ikke  ringe  Interesse  herfor,  og  da 
Staten  ydermere  gav  et  Tilskud  paa  250  000  Kr.  til 
Gennemførelsen  af  denne  Sag,  fremkom  der  en  saa- 
dan  Tilslutning,  at  det  oprindelig  tegnede  Areal  viste 
sig  altfor  lille  og  derfor  maatte  udvides  meget  be¬ 
tydeligt. 

Til  at  tilrettelægge  den  danske  Deltagelse  blev  der 
af  Handelsministeriet  i  November  Maaned  nedsat  et 
Kommissariat  for  Danmarks  Deltagelse  i  Verdensud¬ 
stillingen  i  Rio  de  Janeiro.  Som  Formand  for  Kom¬ 
missariatet  blev  valgt  Direktør  Benny  Dessau,  og  som 
de  industrielle  Udstilleres  særlige  Repræsentanter  blev 
valgt  Direktør  Dalgas  og  Direktør  A.  B.  C.  Hansen. 
Som  Generalkommissær  blev  Hr.  Fred.  Riise  ansat. 
Kommissariatet  har  Kontor  i  Industriforeningens  Byg¬ 
ning,  og  Fuldmægtig  Egebjerg  fungerer  som  Sekretær 
for  Kommissariatet. 

Der  vil  paa  Verdensudstillingen  blive  opført  en  sær¬ 
lig  Danmarksbygning,  omspændende  1100  m2,  i  hvilken 
Bygning  den  danske  Udstilling  vil  blive  samlet.  Den 
danske  Udstilling  maa  væsentlig  karakteriseres  som 
en  Industriudstilling,  idet  der  fortrinsvis  udstilles 
Industriprodukter. 

Industriraadels  Repræsentation  i  London. 

Omkring  Begyndelsen  af  forrige  Aar  blev  der  tru  tiet 
Aftale  med  Ingeniør  K.  Mygind  om,  at  han  indtil 
videre  —  foreløbig  for  1  Aar  —  skulde  paatage  sig 

Hvervet  som  Industriraadets  Repræsentant  i  London 
og  som  saadan  holde  Raadet  orienteret  om  alle  øko¬ 
nomiske,  industrielle  og  sociale  Spørgsmaal,  der  maatte 
antages  at  være  af  Interesse  for  os,  ligesom  han  i 
givet  Fald  skulde  bistaa  Industriraadet  og  dets  Med¬ 
lemmer  med  Løsningen  af  konkrete  Spørgsmaal.  Vi 
har  haft  megen  Glæde  af  dette  Arrangement,  idet 
Ingeniør  Mygind  paa  udmærket  Maade  har  holdt  os 
underrettet  paa  de  forskellige  Omraader  og  da  navn¬ 
lig  vedrørende  den  engelske  Lovgivning  om  Foran¬ 
staltning  til  Støtte  for  Industrien.  Efter  at  den  danske 
Generalkonsul  i  London  ved  den  stedfundne  Omorga¬ 
nisation  af  Udenrigsministeriet  i  Løbet  af  1921  var 
blevet  udnævnt  til  Handelsraadgiver  ved  Gesandtskabet 
i  London,  besluttede  vi  os  imidlertid,  bl.  a.  ogsaa  af 
økonomiske  Grunde,  til  med  Udgangen  af  1921  at 
ophæve  den  med  Ingeniør  Mygind  trufne  Ordning. 
Fra  Udenrigsministeriet  modtog  vi  samtidig  Tilsagn 
om,  at  Generalkonsulen  i  London  fremtidig  vilde  holde 
os  orienteret  om  Udviklingen  af  de  Spørgsmaal,  som 
Ingeniør  Mygind  hidtil  havde  holdt  os  a  jour  med. 

Konsulatudvalget  har  ligesom  i  de  tidligere  Aar 
været  beskæftiget  med  at  udtale  sig  angaaende  An¬ 
sættelse  af  en  Række  honorære  Konsuler  Verden  over. 
Ved  den  nu  stedfundne  Omorganisation  af  Udenrigs¬ 
ministeriet  er  der,  som  man  vil  vide,  oprettet  et  Op¬ 
lysningsbureau  for  Erhvervene,  og  i  det  dertil  knytte¬ 
de  Erhvervsraad  er  Industriraadet  repræsenteret  ved 
Direktør  Prior  og  Kaptajn  Rambusch.  Sidstnævnte  er 
Raadets  Formand.  Oplysningsbureauet  traadte  i  Virk¬ 
somhed  i  Begyndelsen  af  dette  Aar,  og  den  nærmere 
Tilrettelægning  af  Samarbejdet  mellem  Industriraadet 
og  Oplysningsbureauet  har  været  overdraget  Konsu¬ 
latudvalget. 

Af  større  Sager  har  Konsulatudvalget  endvidere  be¬ 
handlet  Spørgsmaalet  om  Oprettelsen  af  et  dansk 
Gesandtskab  i  Meksiko  samt  Oprettelsen  af  forskellige 
Generalkonsulposter  i  Sydafrika  og  britisk  Indien  m.v. 

Industriraadet  tillægger  det  Betydning,  at  den  offi¬ 
cielle  Repræsentation  i  Udlandet  styrkes  det  mest 
mulige,  men  i  det  foreliggende  Spørgsmaal  har  Raadet 
dog  fulgt  Konsulatudvalgets  Indstilling  om,  at  Op¬ 
rettelsen  af  forskellige  af  de  omhandlede  Poster  burde 
udskydes  indtil  videre,  paa  Grund  af  de  vanskelige 
økonomiske  Forhold. 

Som  det  vil  være  bekendt,  har  der  ogsaa  inden¬ 
for  Rigsdagen  gjort  sig  Betænkeligheder  gældende  i 
denne  Retning,  og  Oprettelsen  af  de  nævnte  Poster  er 
derfor  blevet  udskudt. 

Udstedelse  af  Oprindelsescerlifikater. 

I  de  første  3  Maaneder  af  1921  blev  der  af  Industri¬ 
raadet  udstedt  ca.  50  Oprindelsescertifikater  hoved¬ 
sagelig  for  Varer  til  Australien,  idet  dette  Land  frem¬ 
deles  opretholder  de  under  Verdenskrigen  gældende 
Bestemmelser  herom.  I  Slutningen  af  Marts  Maaned 
blev  der  i  England  indført  Bestemmelser  om,  at  alle 
Varer  med  nogle  faa  nærmere  angivne  Undtagelser 
ved  Indførsel  til  United  Kingdom  skulde  være  led¬ 
sagede  af  Oprindelsescertifikater  for  ikke  at  falde  ind 
under  en  50  pCt.  Afgift,  der  opkrævedes  for  alle  tyske 
Varer.  Industriraadet  og  Grosserer-Societetet  paatog 
sig  paa  samme  Maade  som  under  Krigen  at  udstede 


disse  Certifikater,  og  som  Raadets  Eksperter  fungerede 
for  Sjælland  Professorerne  Karl  Meyer  og  E.  Thaulow , 
for  Fyen  Stadsingeniør  II.  V.  Rygner,  Odense,  og  for 
Jylland  Forstander  for  Aarhus  tekniske  Skole  G.  Høegh- 
Guldberg.  I  de  to  Maaneder,  disse  Bestemmelser  var 
i  Kraft,  udstedte  Industriraadet  ca.'420  Certifikater.  I 
Maanederne  Juni-December  blev  udstedt  ca.  370  Cer¬ 
tifikater,  hvoraf  ca.  200  var  for  Varer  til  Norge  ifølge 
en  Bestemmelse  om,  at  en  nærmere  angivet  Række 
Varer  skulde  være  forsynet  med  Attest  om,  at  disse 
ikke  var  af  spansk  eller  portugisisk  Oprindelse. 

Industriraadet  har  rejst  Spørgsmaalet  om,  at  der 
skulde  gives  Industri  og  Teknik  Adgang  til  at  blive 
repræsenteret  i  Sø-  og  Handelsretten  og  har  forhand¬ 
let  om  denne  Sag  med  Justitsministeriet.  Senere  har 
Dansk  Ingeniørforening  paatænkt  at  rejse  Spørgsmaa¬ 
let  om  en  teknisk  Domstol  i  Lighed  med  Sø-  og  Han¬ 
delsretten  og  foreslaaet,  at  der  skulde  nedsættes  et  Ud¬ 
valg  til  Drøftelse  af  denne  Sag.  Dette  Udvalg  er  til- 
traadt  af  Industriraadet  foruden  af  Ingeniørforeningen 
og  Akademisk  Architektforening.  Raadets  Repræsen¬ 
tanter  i  Udvalget  er  Kaptajn  Rambusch,  Direktør  Poul 
C.  Poulsen  og  Overretssagfører,  Dr.  polit  Fr.  Pio.  Ud¬ 
valgets  Arbejde  er  skredet  godt  fremad,  og  der  vil 
snarest  kunne  ventes  Forslag  til  en  Løsning  af  denne 
Sag. 

Erhvervenes  Pressesekretariat,  der  nu  har  bestaaet 
i  2  Aar,  har  i  det  sidste  Aar  betydelig  udvidet  sit 
Virkeomraade.  Af  den  Beretning,  som  Pressesekre¬ 
tariatet  har  udsendt  for  Kalenderaaret  1921,  fremgaar 
det,  at  Sekretariatet  har  udsendt  122  Fællesartikler  til 
de  danske,  svenske  og  norske  Blade,  i  hvilke  man 
har  gjort  Rede  for  industrielle  og  sociale  Forhold 
dels  her  og  dels  i  Udlandet.  Desuden  har  Sekretariatet 
tilsendt  saavel  Provins-  som  Hovedstadspressen  for¬ 
skellige  særlige  Artikler,  som  kunde  støtte  Industrien 
i  vore  Krav  om  Beskyttelse  i  Krisetiden  om  a  jour- 
Føring  af  Tolden  og  om  vor  Kamp  mod  Værditold- 
principet. 

Efter  særligt  Ønske  fra  Industriraadet  er  Presse¬ 
sekretariatet  slaaet  ind  paa  at  udsende  Oplysninger 
om  Udlandets  Foranstaltninger  til  Værn  for  Erhvervs¬ 
livet.  En  Oversigt  over  en  Del  af  de  Oplysninger,  som 
Pressesekretariatet  saaledes  udspredte,  har  i  sammen¬ 
trængt  Form  været  gengivet  i  »Tidsskrift  for  Industri« 
Nr.  18,  saaledes  at  ogsaa  vore  Medlemmer  kunde  blive 
gjort  bekendt  med  dem. 

Pressesekretariatet  har  samarbejdet  med  lignende 
Presse-  og  Oplysningskontorer  i  Sverige  og  Norge,  og 
der  er  fastlagt  en  saadan  Form  for  Samarbejde,  at 
vore  forskellige  Udvalg  til  enhver  Tid  hurtigt  kan 
blive  orienteret  om,  hvad  der  sker  i  vore  Nabolande. 
Gennem  Udenrigsministeriets  Pressebureau  har  vort 
Pressesekretariat  endelig  i  schweiziske  og  franske 
Blade  faaet  udsendt  Oplysninger  om  forskellige  dan¬ 
ske  Industrier. 

Pressesekretariatet  har  tillige  haft  den  Glæde,  at 
enkelte  Virksomheder  og  Personer  indenfor  Industri- 
raadsorganisationen  i  stigende  Grad  har  henvendt  sig 
til  Sekretariatet  om  Støtte  i  Pressesager,  og  man  har 
i  forskellige  Virksomheder  arrangeret  Møder  med 
Pressen,  der  har  faaet  Lejlighed  til  at  gennemgaa  Be- 

driften  og  Fabrikationen.  Jeg  henleder  Opmærksom¬ 
heden  paa,  at  Industrien  netop  gennem  Erhvervenes 
Pressesekretariat  har  en  udmærket  Lejlighed  til  at 
komme  i  Forbindelse  med  Presse  og  Publikum,  og 
jeg  opfordrer  derfor  vore  Medlemmer  til,  saa  ofte  de 
maatte  have  Brug  for  Pressens  Bistand,  da  at  henvende 
sig  til  Erhvervenes  Pressesekretariat. 
Iiuiustriberetniiigen. 

I  Juni  Maaned  1921  udkom  »Industriberetningen« 
for  Aarene  1915—18  under  Redaktion  af  cand.  polit. 
Olaf  Knudsen.  Denne  Beretning  indeholdt  en  Rede¬ 
gørelse  over  Industriraadets  Indsats  for  at  opretholde 
Danmarks  Industri  under  Krigen  samt  en  fyldig  Over¬ 
sigt  over  de  enkelte  Industriers  Virksomhed  under  de 
vanskelige  Forhold.  Af  Hensyn  til  den  store  Interesse, 
der  var  knyttet  navnlig  til  Redegørelsen  angaaende 
Erhvervsorganisationernes  Arbejde,  blev  Bogen  trykt 
i  et  noget  større  Oplag  end  ellers,  saaledes  at  de 
mange,  der  havde  deltaget  i  dette  Arbejde,  kunde  faa 
tilsendt  et  Eksemplar  af  Bogen,  ligeledes  er  der  gen¬ 
nem  Udenrigsministeriet  tilsendt  de  danske  Konsuler 
i  Udlandet  et  Eksemplar  af  Industriberetningen.  Det 
har  været  forbundet  med  ikke  ringe  Omkostninger  at 
fremstille  saa  mange  Eksemplarer,  at  bl.  a.  denne 
Udsendelse  kunde  finde  Sted,  men  vi  har  anset  det 
for  at  være  af  allerstørste  Vigtighed,  at  de  danske 
Repræsentanter  i  Udlandet  faar  det  bedst  mulige  Kend¬ 
skab  til  den  danske  Industri. 

I  Efteraaret  fratraadte  cand.  polit.  Olaf  Knudsen 
som  Redaktør  af  Beretningen  for  at  gaa  over  i  Uden¬ 
rigsministeriets  Tjeneste,  og  til  hans  Efterfølger  ud¬ 
nævntes  Fuldmægtig  Egebjerg  i  Industriraadet. 

Grundet  paa  det  store  Arbejde,  der  har  været  paa¬ 
lagt  Sekretariatet  ved  hele  Krisesituationen  og  ved 
Forarbejdet  i  Anledning  af  Toldlovrevisionen,  har 
man  maattet  udskyde  Arbejdet  med  Udgivelsen  af 
Industriberetningen  noget.  Arbejdet  er  imidlertid  nu 
paabegyndt,  og  Industriberetningen  for  1919—20  vil 
forhaabentlig  foreligge  inden  Udgangen  af  indeværende 
Aar. 

Af  Alex.  Foss’  Industrifond  er  der  omkring  1.  Februar 
d.  A.  uddelt  Understøttelse  til  et  samlet  Beløb  af  ialt 
Kr.  16  792,88  og  af  C.  F.  Jarls  Industrifond  et  Beløb 
af  Kr.  3  973,44.  Det  har  tidligere  været  offentliggjort, 
hvem  der  har  været  tildelt  Understøttelser,  saa  jeg 
vil  kun  gerne  her  oplyse,  at  Bestyrelsen  for  de  to 
Fond  med  Tilslutning  fra  Industriraadet  har  vedtaget 
et  Forslag  fra  Ingeniør  Foss  gaaende  ud  paa,  at  Fon¬ 
denes  Renter  fremtidig  fortrinsvis  skal  anvendes  til: 

Understøttelse  til  bestemte  Opgavers  Løsning,  f.  Eks. 
i  Form  af  Præmier,  Bevillinger  til  Forarbejder 
og  Forsøg,  dels  rent  tekniske,  dels  videnskabelig¬ 
tekniske  og 

Understøttelse  til  at  begynde  eller  fortsætte  en 
Virksomhed  af  industriel  eller  haandværksmæssig 
Karakter, 

medens  Understøttelser  til  andre  Form  aal,  f.  Eks. 
Studierejser  skal  komme  i  anden  Række,  bl.  a.  fordi 
der  paa  dette  Felt  er  andre  Institutioner,  der  i  vidt 
Omfang  yder  Støtte. 

Fra  Foreningen  af  danske.  Smøreolieimportører  har 
Industriraadet  i  det  forløbne  Aar  haft  den  Glæde  at 


modtage  et  Beløb  af  ialt  Kr.  10  000,  hvis  Renter  skal 
benyttes  til  lignende  Formaal  som  dem,  hvorpaa  de 
to  nys  omtalte  Fond  tager  Sigte.  Jeg  benytter  Lejlig¬ 
heden  til  her  at  udtale  Industriraadets  Tak  til  For¬ 
eningen  af  danske  Smøreolieimportører,  hvormed  vi, 
navnlig  under  Krigen,  havde  et  nøje  Samarbejde, 
gennem  det  af  Raadet  oprettede  Smøreolieudvalg. 
Præmieringen  af  den  mindre  Industri. 

Til  Præmieringen  var  anmeldt  ialt  49  Firmaer,  og 
der  uddeltes  9  Præmier  til  et  Beløb  af  ialt  Kr.  2  850. 
Da  Navnene  paa  Præmietagerne  samt  Størrelsen  af 
de  enkelte  Præmier  har  været  offentliggjort  i  Tidsskrift 
for  Industri,  skal  jeg  ikke  her  komme  ind  paa  en 
nærmere  Omtale  heraf. 

Industriraadet  har  som  Medlemmer  af  Kommissionen 
angaaende  Revision  af  Næringsloven  udpeget  Direktør 
Benny  Dessau  og  Direktør  L.  Larsen. 

Raadet  har  fremdeles  afgivet  Betænkning  med  Hen¬ 
syn  til  forskellige  Lovforslag,  der  direkte  berører  In¬ 
dustrien,  for  Eksempel  angaaende  Forslaget  til  Lev¬ 
nedsmiddelloven,  der  for  adskillige  Industriers  Ved¬ 
kommende  vilde  paalægge  urimelig  strenge  Baand 
paa  den  naturlige  Handlefrihed. 

Kommissionsforslaget  angaaende  Regler  for  Frem¬ 
stilling  af  fortættede  og  fordraabede  Luftarter  har  In¬ 
dustriraadet  behandlet  i  et  særligt  Udvalg,  hvis  For¬ 
mand  har  været  Folketingsmand,  Ingeniør  Korsgaard. 

Industriraadet  har  som  sin  Repræsentant  i  Kommis¬ 
sionen  angaaende  Tilsyn  med  Forsikringsvirksomheder 
valgt  Fabrikant  II.  Sebbelov,  og  Raadet  har  afgivet 
Betænkning  angaaende  det  af  den  interskandinaviske 
Kommission  udarbejdede  Forslag  til  Lov  om  For¬ 
sikringsaftaler. 

Industriraadets  Udvalg  til  Behandling  af  Konkur¬ 
renceklager  har  i  Aarets  Løb  behandlet  12  Sager. 

Da  det  fra  Husmoderforeningens  Side  var  paatænkt 
at  oprette  en  Forsøgsstation  til  Prøvning  af  danske 
og  udenlandske  Varer  for  at  konstatere  Varernes 
Brugsværdi  og  for  at  garantere,  at  de  ikke  indeholdt 
skadelige  Stolfer,  tog  Industriraadet  denne  Sag  op  til 
Forhandling  med  den  nævnte  Forening.  Interessen 
samlede  sig  i  første  Række  om  Sæber  og  Vaske¬ 
midler,  og  det  lykkedes  ved  Forhandling  at  opnaa  en 
særlig  Ordning  for  den  danske  Sæbeindustris  Ved¬ 
kommende,  saaledes  at  Husmoderforeningen  fremtidig 
skal  give  sit  Stempel  til  een  Slags  blød  og  een  Slags 
fast  Sæbe,  som  opfylder  visse  Betingelser.  Kontrolen 
med  Fabrikerne  udøves  gennem  Sæbelaboratoriet,  og 
Husmoderforeningens  Stempel  gives  kun  til  danske 
Fabriker,  saa  der  er  opnaaet  en  Løsning,  der  sikkert 
tør  siges  at  tilfredsstille  alle  Parter.  Gennem  denne 
Sag  er  der  opnaaet  et  Samarbejde  mellem  Husmoder¬ 
foreningen  og  Industriraadet,  som  uden  Tvivl  vil  vise 
sig  værdifuldt,  saafremt  lignende  Spørgsinaal  skulde 
dukke  op.  Jeg  takker  Fabrikant  Jarl,  som  har  været 
Formand  for  Industriraadets  Udvalg  i  disse  Forhand¬ 
linger,  for  det  udmærkede  Arbejde,  han  har  udført 
for  Løsningen  af  denne  Sag. 

Industrien  maa  staa  samlet. 

Jeg  kunde  endnu  nævne  en  lang  Række  Spørgsmaal, 
som  Industriraadet  i  det  forløbne  Aar  har  beskæftiget 
sig  med,  og  ved  hvis  Behandling  vi  har  gjort  Indu- 

striens  Synspunkter  gældende,  saaledes  bl.  a.  Revisio¬ 
nen  af  Automobilloven,  Loven  om  Farvning  af  Mar¬ 
garine,  Loven  om  Jernbanetaksterne,  Spørgsmaalet  om 
Tilsyn  med  Forsikringsvirksomheder,  Revisionen  af 
Luksustolden  med  meget  mere.  Det  vilde  føre  for 
vidt  her  at  komme  ind  paa  en  nærmere  Omtale  af 
disse  Spørgsmaal,  men  jeg  haaber,  at  det  af  den  Frem¬ 
stilling,  jeg  her  idag  har  givet  af  Industriraadets  Virk¬ 
somhed  i  det  forløbne  Aar,  maa  staa  Tilhørerne  klart, 
at  vi  ikke  har  ligget  paa  den  lade  Side.  Selv  om  de 
Resultater,  vi  har  opnaaet  i  Krisespørgsmaalet,  ikke 
staar  i  et  blot  nogenlunde  rimeligt  Forhold  til  de 
Anstrengelser,  vi  har  udfoldet,  saa  er  der  dog  opnaaet 
visse  Resultater,  som  ikke  har  været  af  uvæsentlig 
Betydning  for  de  Firmaer,  til  hvis  Fordel  de  er  trufne. 

Et  maa  imidlertid  staa  klart,  og  det  er,  at  Forhol¬ 
dene  maaske  næppe  nogensinde  i  højere  Grad  end  nu 
har  manet  Industriens  Mænd  til  Samling.  Thi  maaske 
ikke  engang  i  Krigsaarene  tegnede  Forholdene  sig  saa 
alvorligt  for  dansk  Industri,  som  de  gør  det  i  Øje¬ 
blikket.  Naar  jeg  nu  slutter  denne  Beretning,  skal  det 
derfor  være  med  den  kraftigst  mulige  Appel  til  Indu¬ 
striens  Mænd  om  ikke  at  give  op  i  Kampen  for  vore 
berettigede  Krav  om  Støtte  for  den  danske  Industri, 
men  saa  stærkt  som  muligt  støtte  Industriraadet  i  den 
fortsatte  Kamp  for  Hævdelsen  af  Industriens  Interesser. 

□□□□□□ 

Krupp-Værkerne  og  Arbejderaktier. 

Firmaet  Fried.  Krupp  A/G  i  Essen,  der  iøvrigt  nu 
er  oppe  paa  en  meget  betydelig  Produktion,  i  Om¬ 
fang  og  Beskæftigelsesgrad  svarende  til  før  Krigens, 
har  den  19.  Decbr.  1921  ved  en  Generalforsamlings¬ 
beslutning  aabnet  Funktionærer  og  Arbejdere  i  Sel¬ 
skabets  Tjeneste  Adgang  til  at  eje  Aktier  og  Aktie¬ 
rettigheder  i  Selskabets  Grundkapital.  —  I  de  følgende 
Linier  skal  kortelig  fremstilles  Hovedtrækkene  i  det 
Krupp’ske  Forsøg  for  at  knytte  Arbejderne  nærmere 
til  Virksomheden,  et  Fredsforsøg  i  den  store  sociale 
Kamp. 

Aktierne,  der  tilbydes  Arbejdere  og  Funktionærer, 
udstedes  ikke  til  de  enkelte  blandt  disse,  men  derimod 
til  en  Forening,  der  med  dette  Formaal  for  Øje  er 
dannet:  »Krupp’sche  Treuhand«.  Den,  der  vil  have 
Aktier,  maa  indmelde  sig  som  Medlem  af  denne  Fore¬ 
ning,  og  dertil  kræves,  at  han  (eller  hun)  i  5  Aar 
har  været  knyttet  til  de  Krupp’ske  Virksomheder. 
Samtidig  med  Indmeldelsen  kan  man  saa  meddele, 
hvor  mange  Aktier  man  ønsker,  ingen  Enkeltperson 
kan  dog  faa  mere  end  højst  500  Stk.  å  1000  M.  Ak¬ 
tierne  udstedes  i  Foreningens  Navn,  og  denne  giver 
atter  til  vedkommende  Medlem  et  Bevis  for,  at  den 
opbevarer  som  hans  Ejendom  de  og  de  bestemte, 
numererede  Aktier.  Dividende  (derom  i  det  følgende) 
udbetales  ogsaa  igennem  »Treuhand«;  og  det  er  denne, 
der  staar  opført  i  de  Krupp’ske  Bøger  som  Aktionær, 
den  øver  Stemmeret,  i  Henhold  til  sine  Aktier,  efter 
Beslutninger  der  tages  paa  dens  Medlemsforsamling. 
—  Denne  Ordning  antages  at  byde  baade  Arbejder¬ 
aktionærerne,  men  ogsaa  Firmaet  større  Fordele;  en 
lettere  Forretningsgang,  bedre  Muligheder  for  Arbej¬ 


derne  og  Funktionærerne  at  linde  Udtryk  for  deres 
Ønsker  o.  a.  —  end  om  Forholdet  var  et  Forhold 
mellem  Firmaet  og  den  enkelte. 

Med  Hensyn  til  selve  Aktierne  gælder  om  disse 
følgende:  De  er  udstedt  som  Præference-Aktier  og 
paa  en  saadan  Maade,  at  de  skulde  være  for  Aktio¬ 
nærerne  en  saa  god  og  sikker  Kapitalanbringelse  som 
muligt.  Derfor  har  de  ogsaa  visse  Forrettigheder: 
de  skal  af  Firmaets  Aarsudbytte  paa  Forhaand  have 
6  pCt.  Dividende,  før  der  udbetales  nogen  anden. 
Skal  der  i  et  enkelt  Aar  ikke  være  saa  stort  Overskud, 
at  en  saadan  Forrentning  af  Treuhand-Aktierne  lader 
sig  udføre,  skal  der  for  næste  Aar  udbetales  den 
manglende  Part  i  de  6  pCt.,  og  de  øvrige  Aktionærer 
faar  først  deres  Part,  naar  de  6  pCt.  er  udbetalt  for 
begge  Aarene.  Har  Firmaets  Udbytte  været  saadan, 
at  der  kan  udbetales  mere  end  6pCt.  paa  alle  Aktierne, 
saa  faar  Treuhand-Aktierne  samme  Udbytte  som  de 
andre  Aktier  —  gives  der  saaledes  8  pCt.  Udbytte, 
faar  de  altsaa  foruden  de  6  pCt.,  de  fik  paa  Forhaand, 
desuden  2  pCt.  Dog  er  her  sat  en  Grænse:  Treuhand- 
Aktierne  kan  ikke  forrentes  nogensinde  med  mere 
end  10  pCt.  —  en  Udligning  med  den  Fortrins- Stilling, 
der  ellers  er  givet  disse  Treuhand-Aktier.  (Til  Op¬ 
lysning  tjener,  at  Firmaet  ikke  i  Aarene  før  Krigen 
har  givet  over  12  pCt.  Udbytte.) 

Aktierne  lyder,  som  nævnt,  paa  1000  M.  Stykket. 
De  erhverves  til  en  Kurs  af  106  og  med  forskellige 
paaløbende  Udgifter  ialt  til  1  100  M.  Stk.  —  der  betales 
i  Januar  (eller  Februar)  med  350  M.  og  siden  med 
250  M.  den  1.  Marts,  1.  April  og  1.  Maj  1922.  Aktierne 
faar  Udbytte  regnet  fra  1.  Jan.  1922. 

Vil  en  Aktieejer  af  en  eller  anden  Grund  ud  af  sit 
Aktionær-Forhold,  sker  dette  ogsaa  gennem  »Treuhand«, 
ligesaa  vil  den  i  givne  Tilfælde  kunne  yde  Laan  paa 
Aktierne.  —  Der  er  fra  Firmaets  Side  truffet  Ordnin¬ 
ger,  saaledes  at  »Treuhand«  i  alle  Tilfælde  vil  kunne 
genindløse  Aktierne  til  Kurs  110,  om  nogen  Aktionær 
vil  skille  sig  af  med  dem;  og  skulde  hele  A/S  Krupp 
likvidere,  skal  »Treuhand«-Aktierne  ogsaa  ved  denne 
Lejlighed  nyde  Forrettigheder. 

Endnu  er  at  nævne  den  vigtige  Ting,  at  »Treuhand«- 
Aktionærerne  skal  vælge  en  af  deres  til  at  indtræde 
som  fuldtberettiget  Medlem  i  Firmaet  Krupps  Til- 
synsraad. 

□□□□□□ 

Mindre  Meddelelser. 

Husmandspolitik. 

Til  Belysning  af  den  lidet  samfundssolidariske  Tan¬ 
kegang,  der  i  vort  Lands  øjeblikkelige  Nødstilstand 
er  raadende  i  vide  Kredse  af  vort  Folk,  tjener  føl¬ 
gende  Resolution,  som  er  vedtaget  af  Husmandsfor¬ 
eningernes  nylig  afholdte  Landsmøde: 

»Idet  Landsmødet  henviser  til  sine  tidligere  Pro¬ 
gramudtalelser,  udtaler  det,  at  vi  maa  kræve,  at  det 
forelagte  Forslag  om  Ejendomsskatter  ændres  saaledes, 
al  der  indføres  en  Grundskyld  af  en  saadan  Højde, 
at  den  —  foruden  at  afløse  den  nuværende  Ejendoms¬ 
skyld  —  kan  muliggøre  en  betydelig  Nedsættelse  af 
Forbrugsbeskatningen  og  yderligere  Forhøjelse  af  Fri- 
grænsen  for  Indkomstbeskatningen,  og 

at  der  ved  Toldreformen  sker  en  Nedskrivning  af 
Toldsatserne  som  Indledning  til  disses  fuldstændige 
Bortfald«. 

Efter  saaledes  i  enhver  Henseende  at  have  betinget 
sig  Skattefrihed  for  sit  eget  Erhverv  og  for  sit  eget 
Forbrug  og  krævet  en  Udryddelse  af  de  producerende 
Byerhverv,  Haandværk  og  Industri,  som  hidtil  i  ikke 
uvæsentlig  Grad  har  været  medvirkende  til,  at  Byerne 
har  kunnet  betale  de  78  pCt.  af  Landets  samlede 
Skatter,  fortsætter  Resolutionen  saaledes: 

»Vi  advarer  mod  Fortsættelsen  af  den  skadelige 
Statslaanepolitik,  hvorved  den  kommende  Slægt  for¬ 
pligtes  overfor  Kapitalismens  Overmagt«. 

Vi  antager,  at  Husmændene  her  sigter  til  Optagelsen 
af  Statslaan,  og  for  saa  vidt  har  Byerhvervene  sikkert 
ganske  samme  Syn  paa  denne  Sag  —  blot  at  man 
ikke  umiddelbart  kan  se,  hvorledes  Staten,  naar  Land¬ 
bruget  selv  vil  være  skattefrit  og  ikke  give  dem,  der 
iøvrigt  skal  betale  Skatterne,  Lejlighed  til  at  eksistere, 
vil  kunne  undgaa  at  leve  paa  Laan!  Men  for  Resten 
fristes  man  unægtelig  til  i  denne  Forbindelse  at  for¬ 
tolke  »Statslaanepolitiken«  noget  anderledes  og  spørge, 
om  Husmændene  ogsaa  herunder  indbefatter  de  Stats¬ 
laan  og  direkte  Tilskud,  som  det  nu  er  Tradition  med 
et  Beløb  af  12  Miil.  Kr.  aarlig  at  yde  netop  til  Hus¬ 
mandsbevægelsen  ? 

Tyskerne  i  Østen. 

I  de  sidste  Maaneder  er  der  ført  Underhandlinger 
mellem  Siemens-Schuckertselskabet  og  den  japanske 
Kobberkonge  Furihawa,  som  er  resulteret  i  en  Over¬ 
enskomst  afsluttet  i  Berlin,  efter  hvilken  begge  Parter 
skal  oprette  en  fælles  Fabrik  i  Tokio,  som  skal  frem¬ 
stille  elektriske  Maskiner.  20  fremragende  Ingeniører 
fra  Siemens-Schuckertselskabet  samt  andet  teknisk 
Personale  og  Værkmestre  er  allerede  paa  Vej  til  Tokio. 

Samtidig  er  der  ved  Medvirkning  af  Siemens  u. 
Halske  blevet  grundlagt  en  Fabrik  for  elektriske  Ar¬ 
tikler  i  Suchow,  Provinsen  Kiangsu  i  Kina,  under  Nav¬ 
net  »Electrical  Appliance  Manufacturing  Companj^«. 

Tyske  Teknikere  er  beskæftigede  ved  Fabriken,  som 
arbejder  efter  tyske  Patenter.  Det  n}e  Foretagendes 
Aktiekapital  er  lVa  Miil.  Sølvdollars. 

Belgiens  Eksempel. 

Toldforhøjelser  og  Foranstaltninger  mod  Valutadumpingen. 


BELGIEN  er  som  de  fleste  andre  Lande  for 
Tiden  hjemsøgt  af  en  økonomisk  og  indu¬ 
striel  Krise,  og  det  har  sin  Interesse  at  se,  hvor¬ 
ledes  den  belgiske  Regering  og  Rigsdag  har  stil¬ 
let  sig  heroverfor  dels  ved  at  forhøje  de  beslaa- 
ende  Toldsatser,  dels  ved  at  træffe  særlige  For¬ 
anstaltninger  overfor  Valutadumping  fra  Tysk¬ 
land. 

Repræsentanternes  Kammer  har  haft  det  sidste 
Spørgsmaal  til  Behandling  efter  derom  afgiven 
Kommissionsbetænkning.  Af  Kommissionens  Ord¬ 
fører  fremhævedes  det,  at  det  var  nødvendigt  at 
bøde  paa  de  nuværende  ekstraordinære  Forhold 
og  komme  de  Industridrivende  og  deres  Arbej¬ 
dere  til  Hjælp;  man  maatte  undgaa  Lukning  af 
Fabrikerne,  og  i  dette  Øjemed  maatte  der  vindes 
Tid.  Fra  anden  Side  blev  der  ytret  Tvivl  om, 
at  de  foreslaaede  Foranstaltninger  vilde  nytte. 
Fra  særlig  principfast  Frihandelsside  blev  der 
ogsaa  indvendt,  at  Forslaget  var  protektionistisk, 
og  at  man  langt  hellere  burde  forelægge  en  vir¬ 
kelig  fiskal  Toldtarif,  der  vilde  indbringe  be¬ 
tydelig  mere. 

Premier-  og  Finansminister  Theunis  udtalte 
heroverfor,  at  Spørgsmaalet  om  Belgiens  Told¬ 
politik  ikke  nu  forelaa;  det  vilde  fremkomme 
senere,  naar  den  til  Behandling  af  dette  Spørgs¬ 
maal  nedsatte  Kommission  havde  udtalt  sig.  En 
protektionistisk  Politik  kunde  ikke  praktiseres  i 
Belgien;  Regeringen  maatte  være  frihandelsvenlig. 
Saaledes  havde  ogsaa  den  belgiske  Toldpolitik 
ubestridt  været  det  før  Krigen.  Siden  da  var 
der  sket  følgende:  i  1920  havde  Kammeret  ved¬ 
taget  en  Lov  nødvendiggjort  ved,  at  Priserne 
var  kommet  ganske  ud  af  Ligevægt  i  Forhold  til 


Tolden;  dette  var  der  raadet  Bod  paa  ved  at  for¬ 
høje  Toldsatserne  med  en  Koefficient  paa  3  (me¬ 
dens  man  i  Frankrig  havde  en  Koefficient  paa 
6).  Man  havde  dernæst  forlangt  en  torhøjet  Af¬ 
gift  paa  Luksusprodukter,  hvori  der  heller  ikke 
var  noget  overdrevet.  Og  nu  drejede  det  sig 
endelig  om  at  forsvare  sig  mod  at  blive  over¬ 
vældet  fra  valutasvage  Lande.  I  saa  Henseende 
fremhævede  Ministeren,  at  Produktionspriser  be¬ 
ror  paa  tre  Ting:  Raamaterialerne,  Arbejdskraften 
og  de  almindelige  Omkostninger.  I  Belgien  var 
Gennemsnitslønnen  20  Frcs.,  i  Tyskland  120 
Mark  eller  6  a  7  Frcs.  Den  tyske  Industridri¬ 
vende  betaler  da  kun  en  Trediedel  af  den  Løn, 
som  den  belgiske  maa  betale.  I  det  færdige  Pro¬ 
dukt  indgaar  Arbejdslønnen  omtrent  med  30  pCt., 
den  tyske  Industridrivende  har  da  20  pCt.  For¬ 
del  fremfor  den  belgiske.  Men  ogsaa  i  de  al¬ 
mindelige  Udgifter  indgaar  der  Arbejdsløn.  Det 
samme  gælder  Kullene,  hvor  de  tyske  Industri¬ 
drivende  har  20  pCt.  Fordel  fremfor  den  bel¬ 
giske.  Denne  Situation  er  liden  Tvivl  forbigaaende , 
men  uden  de  paagældende  Toldsatser  vilde  For¬ 
skellen  mellem  Belgien  og  Tyskland  blive  alt  for 
overvældende,  og  den  belgiske  Produktion  i  Mellem¬ 
tiden  knust.  Ministeren  nævnte  ogsaa,  at  Tyskland 
for  nogle  Maaneder  siden  havde  givet  sin  Indu¬ 
stri  en  indirekte  Understøttelse  af  30  Milliarder 
paa  Jernbanetariferne.  De  foreslaaede  Satser 
kan  heller  ikke  anses  for  protektionistiske.  Ind¬ 
førselstolden  paa  f.  Eks.  Automobiler  i  Belgien 
er  20  pCt.,  for  tyske  Automobiler  40  pCt.,  men 
i  Frankrig  er  den  almindelige  Indførselstold  for 
Automobiler  45  pCt.,  for  tyske  180  pCt.  <■  Mini¬ 
steren  hævdede  paany,  at  han  var  Frihandels¬ 

mand  og  aldrig  vilde  gaa  med  til,  at  en  Indu¬ 
stri  skulde  bestaa  kunstig,  udelukkende  ved  pro¬ 
tektionistiske  Foranstaltninger. 

Resultatet  blev,  at  Kammeret  vedtog  Lovfor¬ 
slaget. 

Som  man  ser,  sætter  man  i  Belgien  Virkelig¬ 
hedens  Tarv  over  Teorierne,  og  den  belgiske 
Stats-  og  Finansminister  vedkender  sig  aabent 
sit  liberale  økonomiske  Syn,  samtidig  med  at 
han  erklærer,  at  det  ikke  er  protektionistisk,  at 
Belgien  for  det  første  har  bragt  sine  Toldsatser 
i  Overensstemmelse  med  det  forhøjede  Prisniveau, 

$ 


nemlig  gennem  den  ogsaa  her  i  Tidsskriftet  tid¬ 
ligere  omtalte  a  jour-Føring  (ved  simpel  Multi¬ 
plikation),  og  for  det  andet  nu  under  Hensyn  til 
Krise  og  Arbejdsløshed  gaar  til  al  trætfe  særlige 
Foranstaltninger  mod  Valutadumpingen. 

Med  Hensyn  til  Landets  og  da  navnlig  Indu¬ 
striens  Vilkaar  er  der  da  en  forbausende  Lighed 
mellem  Belgien  og  Danmark,  medens  Ligheden 
desværre  hører  op,  naar  Talen  er  om  de  Midler, 
man  fra  Statsmagtens  Side  vil  anvende  for  at 
imødegaa  den  truende  Ruin. 

©  « 


Industriforeningen  1921 — 22. 


Onsdag  den  29.  Marts  Kl.  3  Em.  afholdt  Industri¬ 
foreningen  sin  aarlige  Generalforsamling  under  Le¬ 
delse  af  Direktør  Harald  Bing.  Til  Behandling  forelaa 
følgende  Dagsorden: 

1.  Beretning  om  Foreningens  og  Industriraadets  Virk¬ 
somhed  og  Tilstand  siden  sidste  ordentlige  Gene¬ 
ralforsamling. 

2.  Fremlæggelse  til  Efterretning  af  det  reviderede  og 
deciderede  Regnskab  for  det  forløbne  Regnskabs- 
aar. 

3.  Valg  af  Repræsentanter  for  de  egentlige  Medlem¬ 
mer. 

4.  Valg  af  Repræsentanter  blandt  de  i  Henhold  til 
§  4  valgte  Delegerede. 

5.  Forslag  om  en  Ændring  i  Lovenes  §  23  a  gaaende 
ud  paa,  at  Industriraadet,  der  hidtil  har  bestaaet 
af  indtil  40  Medlemmer,  udvides,  saa  det  kommer 
til  at  bestaa  af  indtil  50  Medlemmer. 

6.  Eventuelt. 

ad  i.  Foreningens  Formand,  Direktør  H.  P.  Prior, 
aflagde  Beretning  og  udtalte  herunder: 

I  det  Aar,  som  er  gaaet  siden  Industriforeningens 
sidste  ordinære  Generalforsamling,  liar  den  Krise, 
som  man  fra  Industriens'  Side  gennem  Aar  og  Dag 
desværre  forgæves  har  advaret  mod,  udviklet  sig  med 
stadig  stærkere  Kraft  i  hele  vort  Erhvervsliv,  men 
først  og  fremmest  dog  i  de  producerende  Byerhverv. 
Uden  at  kunne  afgøre,  om  vi  har  »naaet  Bunden«, 
som  nogle  tror,  eller  om  vi  endnu  har  det  værste 
tilbage,  som  mange  frygter,  kan  vi  i  al  Fald  allerede 
nu  gøre  Krisens  Tabsliste  op  i  den  alvorlige  økono¬ 
miske  og  sociale  Situation,  hvori  vort  Samfund  i 
Øjeblikket  befinder  sig.  Om  Aarsagerne  til  denne 
Krise,  som  man  maa  over  100  Aar  tilbage  for  at  finde 
Sidestykke  til,  skal  jeg  ikke  her  nærmere  udtale  mig. 
Problemet  er  saa  aktuelt,  de  Sagkyndiges  Meninger 
desuden  saa  delte,  at  det  vil  have  liden  Værdi.  For 
mig  er  det  tilstrækkeligt  at  konstatere  den  Kends¬ 
gerning,  at  selve  Industrikrisen  hverken  er  nogen 
almindelig  Konjunkturkrise,  som  det  er  blevet  paa- 
staaet,  end  sige  en  forbigaaende  Spekulationskrise. 
Mange  Forhold  har  foraarsagel  den,  hvoraf  nogle, 
saasom  de  almindelige  økonomiske  Verdensvilkaar, 


unddrager  sig  vor  egen  Kontrol,  medens  andre,  saa- 
som  abnorm  Valutakonkurrence  m.  m.,  kunde  og 
burde  løses  ved  vor  egen  Hjælp.  Netop  om  disse 
Spørgsmaal  har  imidlertid  Industriraadets  Arbejde  i 
det  forløbne  Aar  koncentreret  sig,  og  det  vil  da  være 
naturligt,  at  jeg  venter  med  alle  herhenhørende  For¬ 
hold  indtil  Omtalen  af  Industriraadets  Virksomhed 
og  indskrænker  mig  til  som  Indledning  at  fremhæve 
Krisens  Alvor  og  Omfang,  hvilket  er  saa  meget  mere 
naturligt,  som  den  har  sat  sig  Spor  i  saa  at  sige  alle 
Grene  af  Industriforeningens  indre  og  ydre  Tilværelse. 

Siden  Industriforeningens  sidste  ordentlige  General¬ 
forsamling,  den  21.  Marts  1921,  har  Industriforeningen 
mistet  det  ene  af  sine  Æresmedlemmer,  nemlig  Hof- 
og  Ordens  juveler  er  Carl  Michelsen,  der  var  Formand 
for  Foreningen  i  Tiden  fra  1890 — 98  og  udnævntes  til 
Æresmedlem  af  Foreningen  i  1913.  Hofjuvelerer  Michel¬ 
sen  udførte  i  sin  Formandstid  et  stort  og  betydeligt 
Arbejde  til  Gavn  for  dansk  Industri  og  ydede  navnlig 
en  stor  Indsats  fordansk  Kunstindustri  og  Haandværk, 
og  man  tør  sikkert  tilskrive  Carl  Michelsen  en  meget 
væsentlig  Del  af  Æren  for  Oprettelsen  af  Det  danske 
Kunstindustrimuseum.  I  Beretningsaaret  er  to  af 
Repræsentantskabets  Medlemmer,  nemlig  Direktør  Max 
Ballin  og  Direktør  Moritz  Heineke,  afgaaet  ved  Døden. 
Industrien  skylder  begge  disse  to  Mænd  stor  Tak  for, 
hvad  de  udrettede  til  Gavn  for  dansk  Industri.  Medens 
Direktør  Heinekes  Virksomhed  indenfor  Erhvervs¬ 
organisationerne  i  det  store  og  hele  faldt  indenfor 
Industrifagene  og  Arbejdsgiverforeningen,  kom  det  til 
at  falde  i  Direktør  Ballins  Lod  navnlig  under  Krigs- 
aarene  at  gøre  sin  største  Indsats  for  den  danske 
Industri  indenfor  Industriraadet,  og  vi  vil  da  navnlig 
huske  Direktør  Ballin  fra  hans  Virksomhed  som  For¬ 
mand  for  Dispensationsudvalget  og  Kompensations¬ 
udvalget,  men  ogsaa  indenfor  Industriraadets  Staaende 
Udvalg  og  Erhvervenes  Fællesudvalg  ydede  Direktør 
Ballin  en  meget  betydelig  Indsats. 

Det  er  iøvrigt  ikke  her  Hensigten  at  komme  med 
en  nærmere  Redegørelse  for,  hvad  Hofjuvelerer  Michel¬ 
sen,  Direktør  Ballin  og  Direktør  Heineke  har  betydet 
for  dansk  Industri  og  Erhvervsvirksomhed,  idet  en 
saadan  Redegørelse  tidligere  er  givet  i  »Tidsskrift  for 

Industri«.  Jeg  vil  kun  her  udtale  en  Anerkendelse  af, 
hvad  disse  tre  Mænd  har  udrettet  til  Gavn  for  dansk 
Industri  og  til  Ære  for  dem  selv.  Vi  vil  længe  bevare 
Mindet  om  dem  i  taknemlig  Erindring. 

I  Anledning  af,  at  Hof-Sadelmagermesler  Lauritz 
Petersen  har  udtalt  Ønsket  om  fra  i  Dag  at  regne  at 
udtræde  af  Industriforeningens  Repræsentantskab,  vil 
jeg  gerne  ved  denne  Lejlighed  udtale  en  Tak  til  Hr. 
Lauritz  Petersen  for  den  store  Interesse,  han  i  en  læn¬ 
gere  Aarrække  har  vist  Industriforeningen  og  dens 
Arbejde.  Hr.  Lauritz  Petersen  indtraadte  i  Repræsen¬ 
tantskabet  i  1910  og  har  siden  1911  haft  Sæde  i  Legat¬ 
udvalget. 

I  afdøde  Direktør  Ballins  Sted  vedtog  Repræsen¬ 
tantskabet  paa  sit  Møde  den  30.  Juni  1921  at  indvælge 
Farikant  C.  F.  Jarl  i  Bestyrelsen. 

Med  Hensyn  til  Industriraadets  Sammensætning 
skal  bemærkes,  at  Repræsentantskabet  paa  sit  konsti¬ 
tuerende  Møde,  Onsdag  den  30.  Marts  1921,  vedtog  at 
indvælge  Direktør  Dorph  Broager  i  Industriraadet. 

Industriforeningens  Medlemsantal  var  den  1.  Marts 
1921  4644  og  den  1.  Marts  iaar  4400,  altsaa  en  Til¬ 
bagegang  paa  244  Medlemmer,  der  er  ca.  3  Gange  saa 
stor  som  den  Tilbagegang,  der  fandt  Sted  forrige  Aar. 
De  daarlige  Tider  har  altsaa  her  gjort  sig  gældende 
i  en  ret  betj^delig  Grad. 

Ogsaa  med  Hensyn  til  Antallet  af  Industriraads- 
organisationens  Medlemmer  har  den  økonomiske  Krise 
gjort  sin  Indflydelse  gældende,  idet  der  omkring  1. 
Marts  forrige  Aar  var  indmeldt  ialt  ca.  1650  Med¬ 
lemmer,  medens  Antallet  nu  for  Tiden  er  1580.  Denne 
Tilbagegang,  der  iøvrigt  ikke  er  meget  større  end 
forrige  Aar,  hidrører  i  det  væsentlige  fra,  at  en  Række 
Firmaer  paa  Grund  af  Industikrisen  er  blevet  ophævede. 

I  Industriraadsarganisationen  er  i  det  svundne  Aar 
indmeldt  Foreningen  af  danske  Farve-  og  Lakfabrikan¬ 
ter,  men  næsten  alle  den  paagældende  Forenings  Med¬ 
lemmer  var  iforvejen  optaget  i  vor  Organisation. 

Udstillingsudvalgets  Virksomhed  har  indskrænket 
sig  til  at  udleje  Udstillingslokalerne,  da  de  forskellige 
Industrier,  som  vi  paa  Foranledning  af  Udvalget  har 
opfordret  til  gennem  Udstillinger  at  vise,  hvad  dansk 
Industri  formaar,  ikke  har  ført  til  noget  Resultat.  Der 
har  derfor  været  disponeret  over  Udstillingslokalerne 
og  Foredragssalen  til  andre  Formaal,  og  Industri¬ 
foreningen  har  til  Trods  for  de  daarlige  Tider  haft 
en  god  Indtægt  af  disse  Lokaler. 

Biblioteksudvalget  har  i  det  forløbne  Aar  arbejdet 
paa,  at  Bibliotekets  Bogbestand  skulde  blive  saa 
righoldig  og  omfattende  som  mulig.  Ved  Siden  af 
tekniske  Boganskatfelser,  som  gennem  de  sidste  Aar 
stadig  har  været  Hovederhvervelsen,  er  der  iaar  sket 
Udvidelser  i  to  nye,  nær  beslægtede  Emner,  nemlig 
Nationaløkonomi  og  Erhvervsgeografi. 

Kataloget  over  Biblioteket,  som  har  været  under 
Udarbejdelse,  er  nu  saa  langt  fremme,  at  det  i  Løbet 
af  nogle  Maaneder  vil  udkomme,  og  det  vil  da  være 
i  Stand  til  at  give  interessante  Literaturoplysninger 
ikke  blot  om  tekniske  Fremgangsmaader  indenfor 
Industri  og  Haandværk,  men  ogsaa  om  Forholdene 
andre  Steder  samt  om  den  samfundsmæssige  Betyd¬ 
ning  af  Industrien. 


Antallet  af  Udlaan  har  i  1921  været  29  242,  nogle 
Procent  højere  end  ifjor. 

Legatudvalget  har  i  Beretningsaaret  uddelt  følgende 
Legater: 

Af  Kaptajn  og  Malermester  C.  A.  Bruuns  og  Hustrus 
Rejselegat  er  der  uddelt  1  Portion  paa  800  Kr.  til 
Dekorationsmaler  Sven  Henriksen  og  af 

Læge  Jacob  Pinquez  Legat  er  der  uddelt  1  Portion 
paa  500  Kr.  til  Snedkermester  Ernst  H.  G.  Schiller. 

Da  de  anmeldte  Ansøgere  til  H.  C.  Ørsteds  Legat 
ikke  forekom  Udvalget  tilstrækkelig  kvalificerede,  ved¬ 
tog  det  ikke  at  uddele  dette  Legat  i  1921. 

Til  Handskefabrikant  W.  T.  Danielsens  og  Hustrus 
Rejselegat  indkom  der  ingen  Ansøgere. 

Foredragsudvalget.  I  indeværende  Sæson  har  der 
indtil  Jul  været  afholdt  Foredrag  en  Gang  om  Ugen, 
men  efter  Jul  kun  en  Gang  hver  14  Dag.  Medens 
Industriforeningens  Foredrag  i  de  tidligere  Aar  i  vidt 
Omfang  har  været  af  mere  underholdende  Natur,  har 
Foredragsudvalget  i  denne  Sæson  bestræbt  sig  for  at 
faa  afholdt  Foredrag  om  industrielle,  økonomiske  og 
sociale  Spørgsmaal  —  en  Bestræbelse,  som  vi  maa 
hilse  med  den  største  Tilfredshed  og  som  iøvrigt  har 
givet  udmærkede  Resultater,  bl.  a.  har  der  saaledes 
været  afholdt  en  Række  udmærkede  Foredrag  om  de 
i  Rigsdagen  i  indeværende  Samling  forelagte  Skatte¬ 
lovforslag.  Jeg  haaber,  at  Foredragsudvalget  i  Frem¬ 
tiden  vil  følge  den  samme  Retningslinie,  og  jeg  be¬ 
nytter  Lejligheden  til  overfor  de  mange  Industri¬ 
drivende,  der  er  her  tilstede,  at  henstille,  at  de  i  en 
noget  højere  Grad,  end  Tilfældet  hidtil  har  været,  vil 
vise  deres  Tilslutning  til  denne  Kursændring  ved  tal¬ 
rigt  at  give  Møde  ved  Foredragsaftenerne. 

Bygningsudvalget  har  siden  sidste  Generalforsam¬ 
ling  været  samlet  til  Møde  6  Gange.  Af  større  Arbejder 
vedrørende  Bygningen  skal  anføres  Fornyelsen  af 
Balustraden  paa  Taget  samt  Udvidelsen  af  de  to  Porte 
til  de  indvendige  Gaarde,  begge  disse  Arbejder  er  til¬ 
endebragte  i  Løbet  af  1921,  og  det  samme  gælder  det 
af  Bestyrelsen  vedtagne  Indlæg  af  Centralvarme  i 
alle  Kontorerne  i  Bagfløjen,  samt  Istandstætteisen  af 
disse  Lokaler. 

I  en  Række  Møder  har  Bygningsudvalget  iøvrigt  i 
Forbindelse  med  Bestyrelsen  og  Repræsentantskabets 
Formand  drøftet  Planerne  til  Ombygning  og  Udvidelse 
af  Udstillingslokalerne.  Disse  Forhandlinger  er  nu 
saa  vidt  fremskredne,  at  de  færdige  Tegninger,  Be¬ 
skrivelser  og  Konditioner  forelagdes  paa  et  Møde  den 
2.  Marts,  hvorefter  Arbejdet  vil  blive  udbudt  og  paa¬ 
begyndt,  saasnart  Arbejdsstandsningen  indenfor  Bygge¬ 
fagene  er  ophørt.  Man  har  længe  ønsket  at  udvide 
vore  Lokaler.  Udstillingssalen  er  ogsaa  for  lille.  Re¬ 
præsentantskabet  har  besluttet  en  Udvidelse,  der  vil 
give  os  tre  smukke  Sale;  den  økonomiske  Basis  er  saa 
god,  at  vi  kan  paaregne  en  forøget  Indtægt. 

Med  Hensyn  til  Lejeforholdene  skal  som  det  væsent¬ 
ligste  bemærkes  følgende: 

Efterhaanden  som  de  af  »Statens  Kulfordelingsud¬ 
valg«  benyttede  Kontorer  har  kunnet  inddrages,  er  disse 
blevet  udlejet  til  »Centralforeningen  for  Parcelfor¬ 
eninger«,  »Traktatkommissionen«,  »Dansk  Brændsels- 
og  Kontrolforening«,  »Elektroteknisk  Forening«  og  til 

»Kommissariatet  for  Udstillingen  i  Rio  de  Janeiro«. 
Samtidig  er  Industriraadets  Kontorer  blevet  samlet  i 
den  østre  Del  af  Baglløjen,  saaledes  at  der  foruden 
disse  kun  findes  Fællesrepræsentationens  to  Kontorer, 
der  i  Løbet  af  Efteraaret  blev  flyttet  fra  de  tidligere 
benyttede  Lokaler  mod  Raadhuspladsen.  Disse  blev 
derefter  udlejet  til  Foreningen  »Norden«. 

Formanden  gennemgik  derefter  det  af  Industriraa- 
del  i  det  svundne  Aar  udførte  Arbejde,  hvilken  Frem¬ 
stilling  er  gengivet  i  vort  forrige  Hefte. 

Under  Omtalen  af  Industriforeningens  Publikations¬ 
virksomhed  gik  Formanden  over  til  følgende  Rede¬ 
gørelse  for  »Tidsskrift  for  Industri«. 

» Tidsskrift  for  Industri «  har  i  det  forløbne  Aar  i 
høj  Grad  maattet  lide  under  de  vanskelige  Forhold, 
som  indlededes  allerede  ifjor.  Arbejdslønnen  i  Bog¬ 
trykfaget  er  mod  Forventning  ikke  faldet  i  det  for¬ 
løbne  Aar,  og  Papirpriserne  er  først  nedsat  fra  1. 
Januar  d.  A.  Samtidig  har  Annoncerne  svigtet,  særlig 
i  de  sidste  4—5  Maaneder.  Dette  er  særdeles  beklage¬ 
ligt,  men  hænger  selvfølgelig  nøje  sammen  med  den 
hele  alvorlige  Stilling,  vor  Industri  for  Tiden  befinder 
sig  i.  For  at  undgaa  et  uforholdsmæssigt  Underskud 
paa  Tidsskrifts-Kontoen,  har  man  derfor  maattet  ind¬ 
skrænke  Hefternes  Sidetal,  hvilket  selvfølgelig  har 
virket  tilbage  paa  Tidsskriftets  Indhold.  Allerede  fra 
1.  Januar  d.  A.  har  man  dog  benyttet  Nedgangen  i 
Papirpriserne  til  at  gaa  til  noget  større  Hefter  og 
ogsaa  til  rigere  Anvendelse  af  Illustrationer,  og  saa 
snart  Lønnedgangen  i  Bogtrykfaget  er  tilstrækkelig 
kendelig,  haaber  man  overhovedet  atter  at  kunne  gøre 
Tidsskriftet  fyldigere.  En  Forudsætning  maa  imidlertid 
være,  at  Annoncerne  ikke  vedbliver  med  at  svigte. 

Tidsskriftet  har  ikke  mindst  i  Foraaret  og  i  Som- 
merhalvaaret  været  præget  af  Diskussionen  om  Indu¬ 
strikrisen.  Selv  om  denne  Diskussion  jo  ikke  blev  sær¬ 
lig  frugtbar,  er  der  dog  her  samlet  meget  og  værdi¬ 
fuldt  Materiale  til  Belysning  af  Situationen.  Fra  April 
til  Oktober  har  iøvrigt  Redaktionen  under  Redaktør 
Drcichmanns  Sygdom  været  overtaget  af  Redaktør 
Lemkow  fra  Erhvervenes  Pressesekretariat. 

Det  finansielle  Resultat  for  Regnskabsaaret,  som  jo 
først  slutter  30.  Juni,  kan  endnu  ikke  helt  gøres  op, 
men  efter  Tidsskriftets  Regnskab  indtil  Dato  er  der 
al  Grund  til  at  tro,  at  man  takket  være  de  nævnte 
Spareforanstaltninger  vil  kunne  holde  sig  indenfor 
det  budgetterede  Underskud. 

Formanden  sluttede  med  den  ligeledes  i  forrige 
Hefte  gengivne  Beretning  om  de  specielle  Kontorer 
og  Virksomheder  under  Industriraadet  m.  m.  og  ret¬ 
tede  tilsidst  en  Appel  til  Industriens  Mænd  om  at  staa 
samlet  overfor  de  vanskelige  Forhold,  der  fra  alle 
Sider  taarnede  sig  op  om  dansk  Industri  baade  inde¬ 
fra  og  udefra.  (Bifald.) 

I  Tilslutning  til  Formandens  Beretning  førtes  en 
kort  Diskussion. 

Direktør  A.  Theilgaard  vilde  gøre  sig  til  Talsmand 
for  Forsamlingen,  naar  han  rettede  en  Tak  til  For¬ 
manden  for  dennes  store  Arbejde  i  de  mange  Sager, 
Beretningen  havde  omtalt,  og  overfor  hans  Initiativ 
med  Hensyn  til  Arbejdsløshedsunderstøttelserne.  (For¬ 
samlingen  sluttede  sig  hertil  ved  at  rejse  sig  og  ap¬ 


plaudere.)  Taleren  spurgte  derefter  om,  hvad  man  fra 
Industriraadets  Side  agtede  at  gøre  for  at  faa  uden¬ 
landske  Varer  stemplede  med  Oprindelseslandets  Navn, 
lige  som  han  efterlyste  en  stærkere  Kontrol  med  de 
udenlandske  Handelsrejsende.  Sluttelig  fremhævede 
Taleren  det  ønskelige  i,  at  Industriraadet  opfordrede 
de  enkelte  Virksomheder  til  fortrinsvis  at  anvende 
danske  Varer. 

Formanden  svarede  herpaa,  at  Spørgsmaalet  om 
Stempling  af  fremmede  Varer  just  for  Tiden  behand¬ 
ledes  i  Industriraadet.  Sagen  havde  imidlertid  sine 
Vanskeligheder,  og  ikke  alle  Industrier  havde  samme 
Interesser.  Med  Hensyn  til  Anvendelsen  af  danske 
Frembringelser  i  Industrien  maatte  man  selvfølgelig 
tage  et  vist  Konkurrencehensyn.  I  »Tidsskrift  for 
Industri«  havde  man  iøvrigt  slaaet  til  Lyd  herfor, 
og  endvidere  arbejdede  Landsforeningen  »Dansk  Ar¬ 
bejde«  jo  energisk  for  denne  Sag.  I  Næringslovkom¬ 
missionen  vilde  Industriraadets  Repræsentanter  tage 
sig  af  Spørgsmaalet  om  udenlandske  Handelsrejsende. 

Direktør  Chr.  H.  Olesen  henledte  Direktør  Theil- 
gaards  Opmærksomhed  paa  Landsforeningen  »Dansk 
Arbejde«s  Virken,  og  han  troede  i  Modsætning  til 
nævnte  Taler,  at  den  danske  Industris  Folk  faktisk  i 
stort  Omfang  støttede  hinanden,  og  at  der  var  udvist 
megen  Forstaaelse  for  Sagen. 

ad  2.  Repræsentantskabets  Formand,  Direktør  R. 
Helweg,  forelagde  derefter  det  reviderede  og  decide¬ 
rede  Regnskab  for  det  forløbne  Reg'nskabsaar.  Regn¬ 
skabet  toges  uden  Diskussion  til  Efterretning. 

ad  3.  Derefter  fulgte  Valg  af  Repræsentanter  for  de 
egentlige  Medlemmer.  De  i  Henhold  til  Lovenes  §  22 
afgaaende  var  følgende: 

Direktør  Max  Ballin. 

Snedkermester  Victor  Henriksen. 

Bogbinder  Anker  Kyster. 

Direktør  Fr.  Lausen. 

Bogtrykker  H.  Langkjær. 

Fabrikant  John  Messerschmidt. 

Etatsraad  N.  C.  Monberg. 

Kaptajn  F.  H.  J.  Rambusch. 

Hof-Metalstøber  Carl  Rasmussen. 

Oldermand  Rud.  Rasmussen. 

I  Stedet  for  Direktør  Max'  Ballin,  der  var  afg'aaet 
ved  Døden,  valgtes  Direktør  Olaf  Seligmann.  De  øv¬ 
rige  Herrer  genvalgtes. 

Foruden  de  ovennævnte  10  Repræsentanter  blev 
der  foretaget  Valg  af  en  Repræsentant  i  Stedet  for 
Hof-Sadelmagermester  Lauritz  Petersen,  der  havde 
ønsket  at  udtræde  af  Repræsentantskabet.  Hertil  valg¬ 
tes  Fabrikant  C.  J.  Sørensen. 

ad  4.  Til  Efterretning  forelaa  Meddelelse  om  de 
stedfundne  Valg  til  Repræsentanter  blandt  de  i  Hen¬ 
hold  til  Lovenes  §  4  valgte  Delegerede,  nemlig  for 
industrielle  Organisationer  og  Virksomheder.  Dette 
Valg  havde  i  Henhold  til  Lovenes  §  21  fundet  Sted 
paa  et  Delegeretmøde  umiddelbart  forinden  General¬ 
forsamlingen. 

Følgende  Herrer  var  blevet  valgte: 

Fabrikejer  Alfred  Benzon. 

Direktør  Harald  Bing. 

Direktør  II.  Blache. 

Konsul  K.  C.  Bloeh. 

Ingeniør  P.  Dorph  Broager. 

Fabrikant  Axel  Engel. 

Ingeniør  Alex.  Foss. 

Bankdirektør,  Etatsraad  Emil  Gliiekstadt. 

Direktør  Valdemar  Hansen. 

Direktør  R.  Helweg. 

Fabrikant  C.  M.  Hess. 

Konsul  F.  L.  Hey. 

Fabrikant  E.  F.  Jacob. 

Fabrikant  C.  F.  Jarl. 

Direktør  Herm.  Jørgensen. 

Direktør  F.  A.  Kjær. 

Direktør  A.  Knudsen. 

Fabrikant  M.  Kragelund. 

Direktør  Hans  L.  Larsen. 

P'abrikant  L.  Larsen. 

Teglværksejer  L.  Laursen. 

Ingeniør  Jul.  Madsen. 

Fabrikant  Rudolph  Nielsen. 

Direktør  Chr.  H.  Olesen. 

Direktør  A.  C.  Ovven. 

Direktør  Allan  Petersen. 

Direktør  Poul  C.  Poulsen. 

Direktør  F.  Preisler. 

Fabrikant  H.  Vestesen. 

Direktør  Torben  Zahle. 

ad  5.  Det  af  Bestyrelsen  stillede  Forslag  om  en 
Ændring  i  Lovenes  §  23  a  blev  enstemmigt  vedtaget 
uden  Diskussion. 

Efter  at  Punkt  0  var  udgaaet  af  Dagsordenen,  ret¬ 
tede  Foreningens  Formand  en  Tak  til  Dirigenten, 
Direktør  Harald  Bing,  for  hans  Ledelse  af  Forhand¬ 
lingen  og  for  den  Trofasthed,  hvormed  han  stadig 
fulgte  Industriforeningens  Ve  og  Vel.  Forsamlingen 
sluttede  sig  til  denne  Tak  ved  at  rejse  sig,  hvorefter 
Generalforsamlingen  hævedes. 

□□□□□□ 

I  ndustriforeningen. 

Valg  af  Bestyrelse,  Industriraad  og  faste  Udvalg. 

Det  paa  Generalforsamlingen  den  29.  Marts  nyvalgte 
Repræsentantskab  afholdt  Mandag  den  3.  April  sit 
første  Møde  for  at  foretage  Valg  til  Industriforeningens 
Bestyrelse,  til  Industriraad  samt  til  de  faste  Udvalg 
og  endvidere  af  Formand  og  Næstformand  for  Repræ¬ 
sentantskabet. 

Mødet  lededes  af  Forsamlingens  Alderspræsident, 
Fabrikant  John  Messerschmidt.  Man  foretog  først  Valg 
af  Bestyrelsen.  Samtlige  afgaaende  Medlemmer  gen¬ 
valgtes.  Bestyrelsen,  der  straks  efter  Repræsentant¬ 
skabsmødet  konstituerede  sig,  bar  følgende  Sammen¬ 
sætning: 

Bestyrelsen: 

Direktør  H.  P.  Prior,  Formand. 

Direktør  Benny  Dessau,  Næstformand. 

Ingeniør  Alex.  Foss. 

Fabrikant  C.  F.  Jarl. 

Snedkermester  Victor  Henriksen. 

Fabrikant  John  Messerschmidt. 

Borgmester  H.  C.  V.  Møller. 


Derpaa  fulgte  Valg  af  Medlemmer  til  Induslriraadet. 
Som  nye  Medlemmer  valgtes:  Direktør  G.  A.  Horne- 
man,  Direktør  Herm.  Jørgensen,  Direktør  Hans  L. 
Larsen,  Direktør  Olaf  Seligmann,  Fabrikant  C.  .1.  Sø¬ 
rensen  og  Direktør  Georg  Waidtløw.  Afgaaet  ved  Døden 
er  Direktør  Max  Ballin.  Fabrikant  John  Messerschmidt 
ønskede  ikke  Genvalg.  Herefter  har  Industriraadet 
følgende  Sammensætning. 

Industriraadet: 

Direktør  H.  P.  Prior,  Formand. 

Direktør  Benny  Dessau,  Næstformand. 

Ingeniør  M.  A.  Abrahamson. 

Direktør  Harald  Bing. 

Direktør  H.  Blache. 

Direktør  Allan  Bock. 

Direktør  P.  Dorph  Broager. 

Fabrikant  Axel  Engel. 

Ingeniør  Alex.  Foss. 

Bankdirektør,  Etatsraad  Emil  Gliiekstadt. 

Direktør  Gunnar  Gregersen. 

Direktør  Valdemar  Hansen. 

Direktør  R.  Helweg. 

Direktør  G.  A.  Horneman. 

Fabrikant  E.  F.  Jacob. 

Fabrikant  John  Jacobsen. 

Fabrikant  C.  F.  Jarl. 

Direktør  Herm.  Jørgensen. 

Direktør  F.  A.  Kjær. 

Bogtrykker  IL  Langkjær. 

Direktør  Hans  L.  Larsen. 

Fabrikant  L.  Larsen. 

Teglværksejer  L.  Laursen. 

Direktør  Fr.  Lausen. 

Professor  Karl  Meyer. 

Direktør  Ove  Munck. 

Hof-Pianofabrikant  Knud  Møller. 

Fabrikant  E.  Nobel. 

Direktør  Chr.  H.  Olesen. 

Direktør  A.  C.  Owen. 

Direktør  Allan  Petersen. 

Dr.  polit.,  Overretssagfører  Frantz  E.  Pio. 

Direktør  Poul  C.  Poulsen. 

Direktør  F.  Preisler. 

Direktør,  Kaptajn  F.  H.  J.  Rambusch. 

Direktør  Holger  Schmidt. 

Fabrikant  Holger  Sebbelov. 

Direktør  Olaf  Seligmann. 

Fabrikant  C.  J.  Sørensen. 

Direktør  H.  Vestesen. 

Direktør  Georg  Waidtløw. 

Direktør  Torben  Zahle. 

Til  de  faste  Udvalg  foretoges  derefter  Valg,  hvorefter 
Udvalgene  har  følgende  Sammensætning: 

Udstillingsudvalget : 

Direktør  Benny  Dessau. 

Direktør  Gunnar  Gregersen. 

Snedkermester  Victor  Henriksen. 

Kgl.  Hof-Pianofabrikant  Axel  R.  Møller. 

Fabrikant  Rudolph  Nielsen. 

Hof-Metalstøber  Carl  Rasmussen. 

Fabrikant  Holger  Sebbelov. 

Biblioteksudvalget: 

Driftsbestyrer  O.  Engholm. 

Snedkermester  Victor  Henriksen. 

Arkitekt  Emil  Jørgensen. 

Legatudvalget: 

Bogbindermester  Anker  Kyster. 

Fabrikant  John  Messerschmidt. 

Borgmester  H.  C.  V.  Møller. 

Oldermand  Rud.  Rasmussen. 

Fabrikant  C.  J.  Sørensen. 

Foredrags-  og  Undervisningsudvalget: 

Driftsbestyrer  O.  Engholm. 

Direktør  Gunnar  Gregersen. 

Snedkermester  Victor  Henriksen. 

Bogbindermester  Anker  Kyster. 

Bogtrykker  H.  Langkjær. 

Fabrikant  John  Messerschmidt. 

Kaptajn  F.  H.  J.  Rambusch. 

Bygningsudvalget: 

Foreningens  Formand. 

Murermester,  Raadmand  P.  Gram. 

Tømrermester,  cand.  polyt.  O.  V.  Kayser. 

Endelig  foretoges  Valg  af  Formand  og  Næstformand 
for  Repræsentantskabet.  Direktør  R.  Helweg  blev  valgt 
til  Formand  og  Oldermand  Kayser  til  Næstformand. 

□□□□□□ 

Principerne  for  den  tyske  Eksportkontrol. 

Efter  hvad  »Svenska  Dagbladet«  meddeler,  har  den 
svenske  Handelsattaché  i  Berlin  udarbejdeten  udførlig 
Redegørelse  angaaende  den  tyske  Kontrol  med  Eks¬ 
porthandelen,  af  hvilken  Redegørelse  nedenstaaende 
Uddrag  turde  være  af  almindelig  Interesse: 

Den  tyske  Eksportkontrol  bliver  haandhævet  af 
»Reichskommissar  fur  Aus-  und  Einfuhrbewilligung« 
samt  ca.  30  Aussenhandelsstellen,  som  hver  for  sig 
repræsenterer  forskellige  Brancher.  Den  tyske  Sælger 
skal  indgive  Ansøgning  til  vedkommende  Aussenhan- 
delsstelle  angaaende  Udførselstilladelse.  I  Aussenhan- 
delsstelle,  som  er  halvofficielle  Organer,  er  baade 
Staten  og  Industrien  repræsenteret. 

Principerne  for  Udførselstilladelse  er  følgende: 

Man  bestræber  sig  for  at  bolde  de  tyske  Eksport¬ 
priser  i  Nærheden  af  den  paagældende  Vares  Værdi 
paa  Verdensmarkedet,  men  med  en  passende  Konkur¬ 
rencemargin.  Aussenhandelsstelles  Opgave  er  i  Sam- 
raad  med  Industrien  at  regulere  Eksportpriserne,  som 
uafbrudt  forandres  i  Forhold  til  Markvalutaens  Stil¬ 
ling  og  Raavarepriserne  paa  Verdensmarkedet,  samt 
endelig  til  Forandringerne  i  de  indenlandske  Kul-  og 
øvrige  Produktionspriser. 

Paa  Eksportvarerne  hviler  3  Afgifter:  a)  det  varie¬ 
rende  Eksporttillæg  paa  Indlandsprisen,  b)  Afgiften 
paa  eksporttilladte  Varer.  Denne  Afgift  er  et  Ekspe¬ 
ditionsgebyr  paa  1  pro  Mille  af  Fakturaværdien,  og 
c)  Udførselsafgifter,  som  først  bliver  erlagt,  naar  Varen 
har  passeret  Toldgrænsen.  Denne  sidstnævnte  Afgift 
varierer  mellem  0—10  pCt.  af  Varens  Værdi  og  er  fast¬ 


sat  for  de  forskellige  Varesorler  i  Ausfuhrabgaben- 
tariff  af  den  27.  Oktober  1921.  Da  denne  Afgift  for 
Tiden  kun  rammer  eksportforbudte  Varer,  agter  man 
sammen  med  en  Omredigering  af  Tarifen  at  paalægge 
alle  Eksportvarer  denne  Afgift.  Paa  Grund  af  de  usikre 
Markedsforhold  har  i  den  senere  Tid  forskellige  Aus- 
senhandelsstelle  skærpet  deres  Forlangende  om,  at 
Faktureringen  skal  ske  i  Importlandets  Valuta. 

I  den  senere  Tid  har  Metoden  at  tilbyde  og  afslutte 
Køb  med  saakaldte  fritblivende  Priser  grebet  om  sig. 
I  Køberkredse  har  der  rejst  sig  en  ganske  stærk  Op¬ 
position  herimod.  Man  mener,  at  de  tyske  Sælgere 
forsøger  at  udnytte  Højkonjunkturen  i  en  ensidig  Le¬ 
verandørinteresse,  og  paa  denne  Maade  bliver  Køberen 
ikke  andet  end  den  tyske  Fabrikants  Bankier.  løvrigt 
fastholder  man  stadig  Forlangendet  om  Forudbetaling 
af  en  Trediedel  eller  Halvdelen  af  Købesummen  og 
Resten  mod  Konnossement  eller  Akkreditiv  ved  Va¬ 
rens  Levering. 

Angaaende  de  tyske  Domstoles  Stilling  til  Opfyl¬ 
delse  af  Kontrakter  ved  fritblivende  Priser  bør  nævnes, 
at  Reichsgericlit  den  14.  Februar  d.  A.  har  afgivet  en 
Dom,  som  afviger  adskilligt  fra  de  tidligere  Synspunkter 
ved  Afsluttelse  af  en  lignende  Sag.  Hidtil  har  man 
næsten  altid  tyet  til  den  i  en  Købeoverenskomst  an¬ 
bragte  Klausul  »Preise  freibleibend«,  saaledes  at  baade 
Sælgeren  og  Køberen  kunde  træde  tilbage  fra  Købet  un¬ 
der  Forudsætning  af,  at  Køberen  ikke  vilde  gaa  ind  paa 
et  Forlangende  om  en  højere  Pris.  Nu  bar  Reichs- 
gericht  forklaret,  at  »Freibleibend«  skal  betyde,  at  Kø¬ 
beren  er  bundet  af  Kontraktens  Bestemmelse  og  des¬ 
uden  er  nødt  til  indenfor  rimelige  Grænser  at  betale 
det  af  Sælgeren  forlangte  højere  Beløb. 

Der  er  fornylig  af  den  tyske  Regering  fremlagt  tre 
Lovforslag  angaaende  Kontrol  med  Udenrigshandelen, 
hvilke  Forslag  endnu  ikke  er  blevet  antaget  i  Rigs¬ 
dagen:  1)  Forslag  til  Lov  om  at  afkræve  en  Afgift  ved 
Udførsel  af  Varer,  2)  Forslag  til  Lov  om  Udlevering 
af  Eksportdeviser,  3)  Forslag  til  Lov  angaaende  øje¬ 
blikkelig  Beslaglæggelse  af  Eksportdeviser,  for  at  disse 
kan  anvendes  til  Reparationsbetalingerne. 

□□□□□□ 

Den  polytekniske  Læreanstalts  Fond  for 
teknisk  Kemi. 

Denne  Fond  er  oprettet  med  Støtte  af  den  danske 
kemiske  Industri  og  Kemikerstand. 

Fondens  Midler  skal  tjene: 

I.  Til  Fremme  af  teknisk  videnskabeligt  Forsknings¬ 
arbejde  paa  den  tekniske  Kemis  Omraade  til  Gavn 
for  dansk  Industri,  hvilket  bl.  a.  skal  søges  naaet  ved 
at  støtte  teknisk  og  videnskabeligt  uddannede  Kemi¬ 
kere  med  Stipendier  eller  hjælpe  dem  til  paa  Lære¬ 
anstaltens  eller  andre  Laboratorier  at  foretage  syste¬ 
matiske  Undersøgelser  over  teknisk  kemiske  Emner, 
bl.  a.  med  det  for  Øje,  at  de  kan  faa  Lejlighed  til  at 
arbejde  for  den  tekniske  Doktorgrad. 

II.  Til  Fremme  af  videregaaende  teoretisk  og  prak¬ 
tisk  Undervisning  og  iøvrigt  til  Støtte  for  den  viden¬ 
skabelige  tekniske  Kemis  Kaar  her  i  Landet. 

Ansøgninger  med  Redegørelse  for  Formaal  og  om 
muligt  Overslag  over  Bekostninger  indsendes  til  Fon¬ 
dens  Bestyrelse  inden  d.  15.  Maj  1922  under  Adresse: 
Den  polytekniske  Læreanstalts  Fond  for  teknisk  Kemi, 
Den  polytekniske  Læreanstalt,  Sølvgade  83,  Kjbhn.  K. 

□□□□□□ 

Mindre  Meddelelser. 

Forholdsregler  mod  Dumping  i  Australien. 

Den  Kommission  (The  Commonwealth  Tariff  Board), 
der  forudsættes  ved  den  i  sidste  Aar  vedtagne  austral¬ 
ske  Toldlov,  er  nu  —  ifølge  Board  of  Trade  —  nedsat. 
Kommissionens  vigtigste  Opgave  vil  være  at  udtale  sig 
angaaende  de  Toldpaalæg,  der  vil  blive  en  Følge  af 
den  nævnte  Lov.  Dumping-Told  paalægges  for  at  for¬ 
hindre,  at  den  australske  Industri  skades  ved  Salg  af 
udenlandske  Varer  til  Priser,  der  ligger  under  de  nor¬ 
male  Produktionspriser. 


Som  angivet  i  den  australske  Lov  paalægges  Dump¬ 
ing-Told  med  Hensyn  til  Varer,  a)  der  bliver  ekspor¬ 
teret  til  Australien  og  solgt  til  en  Importør  til  en  Pris, 
som  rimeligvis  vil  være  til  Skade  for  den  australske 
Industri,  b)  Varer  konsigneret  til  Australien,  som  paa 
lignende  Maade  bliver  solgt  der  til  en  lavere  Pris  end 
rimeligt  er,  c)  Varer  indført  til  Australien  til  Fragt¬ 
satser,  som  er  lavere  end  de  almindeligt  gældende, 
d)  Varer  solgt  til  en  Importør  i  Australien  til  Priser, 
som  kun  er  mulige  ved  den  i  det  eksporterende  Land 
herskende  lave  Valuta,  enten  disse  Varer  er  fabrike¬ 
rede  helt  eller  delvis  af  Materialer,  fremstillet  i  det 
paagældende  Land. 

Der  er  endvidere  en  vigtig  midlertidig  Bestemmelse 
om  »en  Dumping-Præferencetold«,  som  kan  paalægges 
Varer  fra  fremmede  Lande,  forsaavidt  de  tilbydes  i 
Australien  til  Priser,  der  er  mindre  end  den  fair 
Markedspris,  til  hvilken  de  fabrikeres  og  sælges  i 
England. 


dSi 

ORGANISATIONS-  OG  FORENINGS-MEDDELELSER. 


Stempling  eller  Mærkning  af  udenlandske  Varer. 

Industriraadet  har  i  nogen  Tid  overvejet  Spørgs- 
maalet  om,  hvorvidt  og  eventuelt  i  hvilken  Udstræk¬ 
ning  det  vilde  være  nyttigt  at  rejse  Krav  om,  at  uden¬ 
landske  Industriprodukter,  n aar  de  solgtes  her  i  Landet, 
skulde  være  stemplede  eller  mærkede  med  en  Angi¬ 
velse  af  Varernes  Oprindelsesland.  Sagen  har  været 
behandlet  af  et  Udvalg,  der  bar  indsamlet  et  betyde¬ 
ligt  Materiale  ogsaa  angaaende  fremmede  Landes  Stil¬ 
ling  til  dette  Spørgsmaal.  Imidlertid  er  man  kommen 
til  det  Resultat,  at  det  ikke  vil  være  rigtigt  at  søge 
gennemført  almindelige  Lovregler  paa  dette  Omraade. 
Derimod  har  man  Opmærksomheden  henledt  paa  den 
Adgang,  der  allerede  i  den  bestaaende  Lovgivning 
(nemlig  i  §  14  i  Lov  af  6.  Maj  1921  om  Bestemmelser 
inod  uretmæssig  Konkurrence  og  Varebetegnelse)  er 
givet  Handelsministeren  til  efter  Samraad  med  Hoved¬ 
organisationer  for  dansk  Erhvervsliv  at  fastsætte,  at  be¬ 
stemte  Varer  i  Detailsalg  kun  maa  sælges  eller  udbydes 
til  Salg  i  foreskrevne  Enheder  i  Henseende  til  Tal,  Maal 
eller  Vægt,  eller  med  en  paa  Varen  eller  dens  Indpak¬ 
ning  anbragt  Angivelse  af  Tal,  Maal  eller  Vægt,  lige¬ 
som  ogsaa  til  at  fastsætte,  at  bestemte  Varer  i  Detail¬ 
salg  kun  maa  sælges  eller  udbydes  til  Salg  med  An¬ 
givelse  af  Varens  Frembringelses-  eller  Oprindelses¬ 
sted.  Handelsministeren  kan  nærmere  fastsætte,  paa 
hvilken  Maade  de  paagældende  Angivelser  skal  an¬ 
bringes,  samt  hvad  der  i  hvert  enkelt  Tilfælde  skal 
forstaas  ved  Varens  Frembringelses-  eller  Oprindel¬ 
sessted. 


For  hver  enkelt  Industrigren  er  der  altsaa  ad  denne 
Vej  givet  Mulighed  for  paa  sit  specielle  Omraade  at 
faa  gennemført  en  saadan  Ordning  af  Stemplings- 
spørgsmaalet,  som  er  i  den  paagældende  Industris  In¬ 
teresse.  Industriraadet  vil  yde  sin  Assistance  til  at 
rejse  ethvert  berettiget  Krav  paa  det  angivne  Grundlag. 

Dansk  Købestævne  i  Fredericia. 

I  Aaret  1922  afholdes  følgende  Stævner: 

Branchestævne  for  Boligbyggeri  10.— 18.  Juni,  al¬ 
mindeligt  Købestævne  22.— 30.  Juli,  Branchestævne  for 
Næringsmidler  m.  m.  2.— 10.  September. 

Ligesom  i  de  tidligere  Aar  opfordrer  Industriraadet 
alle  interesserede  Industrier  til  at  udstille  paa  Købe- 
stævnet.  Købestævnets  Formaal  er  jo  ikke  blot  at 
fremme  danske  Produkter  til  danske  Handlende  og 
eventuelt  til  Udlandet,  men  ogsaa  at  fremme  Befolk¬ 
ningens  Kendskab  til  og  Interesse  for  dansk  Industri 
og  Haandværks  Frembringelser.  Denne  Del  af  Stævnets 
Mission  er  maaske  ikke  den  mindst  vigtige. 

Eksport  til  New  Zealand. 

I  Industriraadels  Sekretariat  er  henlagt  til  Gennem¬ 
syn  et  Eksemplar  af  new  zealandsk  Forordning,  inde¬ 
holdende  bestemte  Regler  for  Udstedelsen  af  Faktu¬ 
raer,  Oprindelsescertifikater  o.  lign.  for  Varer,  der  eks¬ 
porteres  til  New  Zealand. 

Forordningen  er  dateret  d.  19.  December  f.  A.,  men 
det  new  zealandske  Toldvæsen  har  Bemyndigelse  til 
i  visse  Tilfælde  at  antage  Fakturaer  etc.  udstedte  i 
den  gamle  Form  indtil  d.  30.  Juni  d.  A. 

Importen  til  Schweiz. 

I  Industriraadets  Sekretariat  er  henlagt  til  Gennem¬ 
syn  et  Eksemplar  af  en  Beretning  af  3.  Marts  d.  A.  fra 
det  schweiziske  Forbundsraad,  indeholdende  detaille- 
rede  Oplysninger  angaaende  de  Varer,  der  ifølge  For- 
bundsraadets  Beslutning  af  14.  Februar  d.  A.  kun  vil 
kunne  indføres  til  Schweiz  i  Henhold  til  særlig  Til¬ 
ladelse. 

Fransk  Veksellovgivning  m.  m. 

Gennem  Udenrigsministeriet  har  Industriraadet  mod¬ 
taget  Meddelelse  om,  at  der  ved  fransk  Lov  af  8.  Febr. 
d.  A.  er  indført  nogle  Bestemmelser,  der  bringer  den 
franske  Veksel-  og  Anvisningslovgivning  mere  i  Over¬ 
ensstemmelse  med  moderne  Principer. 

De  vigtigste  af  de  paagældende  Ændringer  er,  at 
Kvinder  fremtidig  kan  signere  Veksler  og  Anvisninger 
med  samme  Virkning  som  Mænd,  at  Endossement 
fremtidig  kan  ske  ved  Endossentens  Underskrift  alene, 
samt  at  Endossement  medfører  Transport. 

»Freibleibend«. 

Rigsretten  i  Leipzig  har  givet  nogle  Fortolkninger 
af  Klausulen  »Freibleibend«,  som  er  af  principiel  Be¬ 
tydning. 

Uddrag  af  Rigsrettens  Beslutninger  ligger  til  Gen¬ 
nemsyn  i  Industriraadet,  Vestre  Boulevard  18,  Værelse 
Nr.  6. 

□□□□□□ 

g§§  Fra  Biblioteket.  |§§ 

Følgende  Bøger  kan  faas  til  Laans  i  Biblioteket, 
som  er  aabent  daglig  Kl.  10—10,  og  Søndage  Kl.  10—4. 

6.  Stevans,  C.  M.  Standard  home  and  school  dictionary. 
N.-Y.  1921.  607  S. 

86c.  Nadal,  J.  Locomotives  å  vapeur.  2  Bd.  Paris  1921. 
358  S. 

90.  Krauss,  Ludw.  Untersuchungen  selbsttotiger  Pum- 
penventile  und  deren  Einwirkung  auf  den  Pum¬ 
pengang.  Berl.  1921.  112  S. 

90.  Klepal,  O.  Handbuch  der  Kolben-Kompressoren 
und  Kolben-Pumpen.  1919.  210  S. 

94.  Hubendick,  E.  Tekn.  Termodynamik.  (De  tekn. 
Vetenskaperna  II).  1920. 

94.  Hubendick,  E.  Kylteknik.  (De  tekn.  Vetenskaperna 
IX).  1920. 

94.  Forsberg,  A.  E.  Arbetsmaskiner  (De  tekn.  Veten¬ 
skaperna  VI).  1920. 

95.  Oechelhaeuser,  W.  v.  Aus  deutsclier  Technik  und 
Kultur.  2  Aufl.  Miinchen  1921.  278  S. 


98.  Foerster,  M.  Grundziige  des  Eisenbetonbaues.  1921. 
111.  Det  1.  nordiske  Elektroteknikermøde  i  Forb. 

m.  det  nordiske  H.  C.  Ørstedsmøde  1920. 

115.  Forslag  til  Forskrifter  for  elektrisk  Anlæg.  Kria. 

1915.  59  S. 

115.  Porjuskraftverksbyggnad  indtil  1911.  Stockh.  1916. 

116.  Normer  for  elektr.  Maskiner  og  Transformatorer 
ao  1921.  Kria  1921.  36  S. 

116.  Grabscheid,  Johann.  Elektromotoren.  Berl.  1921. 
68  S. 

116.  Widrnar,  M.  DieTransformatoren.  Berl.  1921.  202  S. 
118.  Forslag  till  normer  for  isolerande  ledningar. 
Stockholm  1920.  37  S. 

118.  Kyser,  H.  Die  elektr.  Kraftiibertragung.  2  Aufl. 
II  Bd.  Berl.  1921.  413  S.  Tvl. 

119.  Nesper,  Eug.  Handbuch  der  drahtlosenTelegraphie 
und  Telephonie,  I— II.  Berl.  1921.  (2  Vols.)  Tvl. 

129a.  Charnock,  G.  F.  Mechanical  Technology.  London 

1916.  635  S. 

129a.  Borehers,  Willi.  Hiittenwesen.  Halle  1921.  232  S. 
129b.  Hofmann,  Fr.  J.  Die  Hydraulischen  Schmiede- 
Pressen.  Berl.  1921.  59  S.  Tvl. 

129b.  Borchers,  W.  Aluminium.  1921. 

153c.  Opderbecke,  A.  Der  Zimmermann.  6  Aufl.  Leipz. 
1921.  319  S.  31  Tvl. 

154.  Ljungzell,  N.  J.  Modern  varvsteknik.  1921.  106  S. 

156.  Thåter,  M.  Deutsche  Kraftrader  u.  Kleinkraft- 
farzeuge.  Berl.  1921.  122  S. 

157.  Percheron,  M.  Les  Aeroplanes  de  1916  å  1920. 
Paris  1920.  185  S.  , 

165.  Sample  of  Japanese  paper  exhibited  in  the  St. 
Louis  intern,  exposition  (u.  A.  o.  S.).  41  Blade. 

166.  Priskurant  over  Bogbinderarbejde.  Kbhvn.  1921. 
47  S. 

168.  Krisleller,  P.  Kupferstich  u.  Holzschnitt.  1921. 
London.  Post  oftice  London  Directory  1921  I— II. 
Lond.  1921.  (Haandb.) 

□□□□□□ 

Notitser. 

Manglende  Hefter  af  »Tidsskrift  for  Jndustri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  a  50  Øre. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Flytninger.  For  at  undgaa  Forstyrrelser  i  Forsen¬ 
delsen  af  Tidsskriftet  bedes  Flytninger  meddelt  Bladets 
Ekspedition,  Vestre  Boulevard  18,  Kjøbenhavn  B,  Telf. 
8100,  Lokal  20. 


Hedaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977. 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Kbhvn.  —  Nielsen  &  Lydiche  (A*el  Slmrnelkiæi). 

Den  schweiziske  Industris  Arbejdsvilkaar  og  Arbejdsforhold. 

Med  særligt  Henblik  paa  de  af  Regeringen  trufne  Foranstaltninger  til  Støtte  for  Industrien. 


I  Slutningen  af  April  Maaned  foretog  Under¬ 
tegnede  paa  Industriraadets  Vegne  en  Rejse 
til  Schweiz  for  at  undersøge,  hvorledes  de  af  den 
schweiziske  Regering  trufne  Foranstaltninger  til 
Støtte  for  den  hjemlige  Industri  har  virket  og  for 
navnlig  at  faa  et  Indtryk  af,  hvorledes  Industrien 
som  saadan  ser  paa  disse  Foranstaltninger. 

Naar  jeg  nu  i  det  følgende  skal  give  en 
Beretning  angaaende  den  Betydning,  som  de 
trufne  Regeringsforanstaltninger  har  haft  for  Er¬ 
hvervslivet,  tror  jeg,  at  man  faar  det  bedste  Ind¬ 
tryk  af  Forholdene  ved,  at  jeg  først  ganske  kort 
omtaler  Hovedpunkterne  i  de  paagældende  Rege¬ 
ringsbestemmelser  og  derefter  gengiver  Indholdet 
af  en  Række  Samtaler,  som  jeg  i  Schweiz  havde 
med  betydende  Mænd  indenfor  Administrationen, 
politiske  Kredse  og  Erhvervslivet,  for  til  Slut  at 
give  et  Resumé  af  det  Indtryk  af  Forholdene,  som 
jeg  har  dannet  mig  paa  Grundlag  af  de  nævnte 
Samtaler. 

Hovedpunkterne  i  Regeringens  Importregulerings- 

bestemmelser. 

Forbundsforsamlingen  vedtog  den  18.  Februar 
1921  en  Beslutning,  hvis  Hovedpunkter  er  føl¬ 
gende: 

Artikel  1.  Til  Undgaaelse  af  Arbejdsløsheden 
og  til  Støtte  af  den  nationale  Produktion,  forsaa- 
vidt  dennes  Livsbetingelser  er  truede,  kan  For- 
bundsraadet  i  Landets  almindelige  erhvervsmæs¬ 
sige  Interesse  undtagelsesvis  og  midlertidig  ind¬ 
skrænke  Indførslen  af  nærmere  angivne  Varer 
eller  gøre  Indførslen  afhængig  af  en  Bevilling. 

Forbundsraadet  kan  tillige  anordne  det  nød¬ 
vendige  for  at  sikre  Landets  Forsyning  med  de 


paagældende  Varer  til  passende  Priser,  hvad  en¬ 
ten  dette  maatte  ske  ved  Prisoverenskomster,  ved 
Fastsættelse  af  Priser  eller  paa  anden  Maade. 

Forbundsraadet  kan  for  Meddelelse  af  Indfør¬ 
selstilladelse  fastsætte  bestemte  Gebyrer  under 
Hensyntagen  til  Prisen  og  Værdien  af  den  paa¬ 
gældende  Vare. 

Artikel  2.  Før  Forbundsraadet  træller  Bestem¬ 
melser  af  den  nævnte  Art,  raadfører  det  sig  med 
en  Kommission,  i  hvilken  de  vigtigste  Erhvervs¬ 
grupper  er  repræsenterede. 

Artikel  3.  I  Løbet  af  de  nærmeste  Dage,  efter 
at  der  er  udstedt  Anordninger  i  Henhold  til  den 
heromhandlede  Beslutning  af  Forbundsforsam¬ 
lingen.  skal  der  tilstilles  Forbundsforsamlingen 
Redegørelse  for  Aarsagen  til  den  paagældende 
Anordnings  Udstedelse. 

Artikel  4.  Forbundsraadet  kan  for  Overtræ¬ 
delse  af  de  Forskrifter,  der  udstedes  i  Anledning 
af  den  heromhandlede  Forbundsbeslutning,  idøm¬ 
me  Bøder  indtil  10  000  Frcs.  eller  Fængsel  indtil 
12  Maaneder.  Begge  Straffe  kan  idømmes  sam¬ 
tidig. 

Administrationens  Syn  paa  Importregulerings¬ 
bestemmelserne. 

For  at  indhente  Oplysning  angaaende  de  nær¬ 
mere  Detailler  vedrørende  Gennemførelsen  af 
den  foranciterede  Forbundsbeslutning  havde  jeg 
først  en  længere  Samtale  med  en  højtstaaende 
Embedsmand  indenfor  Volkswirtschafts-Ministe- 
riet,  under  hvilket  Ministerium  Administratio¬ 
nen  af  de  heromhandlede  Bestemmelser  hø¬ 
rer.  Den  paagældende  Embedsmand  modtog 
mig  med  den  største  Elskværdighed  og  besvarede 

meget  aabenhjertigt  alle  de  Spørgsmaal,  jeg  ret¬ 
tede  til  ham. 

Først  og  fremmest  er  det  da  interessant  at  læg¬ 
ge  Mærke  til,  at  den  nævnte  Forbundsbeslutning 
der  jo  i  første  Række  tager  Sigte  paa  at  begrænse 
Indførslen  fra  Tyskland,  hvilket  Land  har  Mest¬ 
begunstigelsestraktat  med  Schweiz,  er  formuleret 
paa  en  saadan  Maade,  at  den  ikke  krænker  be- 
staaende  Traktatbestemmelser.  Ved  den  prakti¬ 
ske  Gennemførelse  af  Forbundsbeslutningen  gaar 
det  i  Virkeligheden  saaledes,  at  man  ganske  ad¬ 
ministrativt  for  en  Række  Varers  Vedkommende 
i  det  store  og  hele  lukker  af  for  Importen  fra 
Tyskland  og  andre  Lande  med  lav  Valuta  eller 
begrænser  denne  til  et  Minimum,  alt  under  Hen¬ 
syn  til  Arbejdsløsheden  indenfor  det  paagælden¬ 
de  Fag,  medens  Importen  fra  Lande  med  nogen¬ 
lunde  normale  Valutaforhold,  f.  Eks.  England, 
eller  Lande  med  høj  Valutakurs,  f.  Eks.  Amerika, 
tillades  omtrent  i  det  Omfang,  den  ønskes. 
Dette  skyldes  naturligvis  i  første  Række  den  Om¬ 
stændighed,  at  man  i  Schweiz,  hvor  man  princi¬ 
pielt  er  Tilhængere  af  Frihandel,  ikke  ønsker  at 
udelukke  Konkurrencen  fra  Lande,  hvis  Erhverv 
arbejder  paa  lige  Fod  (nogenlunde  normale  Va¬ 
lutaforhold)  med  det  schweiziske  Erhvervsliv, 
men  dernæst  naturligvis  ogsaa  Ønsket  om  at  be¬ 
vare  det  bedst  mulige  Forhold  til  saadanne  Lande, 
som  i  betydeligt  Omfang  er  Aftagere  af  schweizi¬ 
ske  Frembringelser. 

Oprindelsescertifikater. 

Teoretisk  set  skulde  man  tro,  at  Oprindelses¬ 
certifikater  var  paakrævede  ved  Importen  til 
Schweiz,  men  vedkommende  Embedsmand  ud¬ 
talte,  at  man  hidtil  havde  undgaaet  saadanne  Cer¬ 
tifikater,  idet  man  kun  afkrævede  Importørerne 
en  Erklæring  om,  hvor  Varerne  stammede  fra, 
og  til  hvilken  Pris  de  agtedes  indført.  Den  største 
Fare  bestod  i  Virkeligheden  i,  at  f.  Eks.  tyske 
Varer  indførtes  over  Holland,  hvorved  de  jo  kun 
blev  fordyrede  med  den  relativt  lave  hollandske 
Told.  Misbrug  havde  ogsaa  fundet  Sted  i  ganske 
enkelte  Tilfælde,  men  da  Importørerne  jo  kunde 
idømmes  Røder  og  Fængsel  for  Afgivelse  af  fal¬ 
ske  Oplysninger,  hvorhos  Importretten  kunde 
fratages  dem,  havde  Omgaaelser  af  de  trufne  Re- 
stemmelser  ikke  fundet  Sted  i  nævneværdigt  Om¬ 
fang. 

Valutaafgifter  eller  Gebyrer. 

Den  trufne  Forbundsbeslutning  afgiver  Hjem¬ 
mel  for  Opkrævning  af  særlige  Gebyrer  (Valuta¬ 


afgifter),  men  man  afkræver  ikke  egentlige  Valu¬ 
taafgifter,  nærmest  kun  Gebyrer  til  Dækning  af 
de  administrative  Omkostninger,  varierende  fra 
1 — 5  pCt.  af  Varens  Værdi.  Man  ser  iøvrigt  saa¬ 
ledes  paa  det,  at  der  er  to  Muligheder: 

a)  ubegrænset  Indførsel  i  Mængde  mod  Erlæg¬ 
gelse  af  passende  Valutaafgifter  eller 

b)  begrænset  Import  uden  at  belaste  de  importe¬ 
rede  Varer  med  Afgifter  i  et  saadant  Omfang, 
at  de  importerede  og  de  indenlandske  Varer 
kommer  til  at  konkurrere  paa  lige  Fod. 

I  Virkeligheden  er  man  dog  gaaet  en  Mellem¬ 
vej,  idet  Gebyrer  af  den  angivne  Størrelse  rige¬ 
ligt  dækker  Administrationsomkostningerne.  Man 
skulde  efter  denne  Ordning  tro,  at  der  i  Marke¬ 
det  kunde  komme  til  at  foreligge  Varer  af  sam¬ 
me  Kvalitet  til  højst  forskellige  Priser,  men  dette 
sker  ikke,  idet  Importørerne  og  de  Handlende  ta¬ 
ger  en  saa  stor  Avance  paa  de  til  billige  Priser 
importerede  Varer,  at  Forbrugerne  ikke  kommer 
til  at  nyde  godt  af  de  billige  udenlandske  Indkøb. 

Priskontrol. 

Som  anført  afgiver  Forbundsbeslutningen 
Hjemmel  for  en  Prisregulering  fra  Statens  Side, 
og  Regeringen  har  derfor  stadig  Indseende  med 
Priserne  paa  de  Varer,  for  hvilke  Importen  er 
reguleret,  men  det  har  hidtil  været  muligt  gen¬ 
nem  Forhandlinger  med  de  respektive  Fabrikan¬ 
ter  at  faa  disse  til  at  sælge  deres  Varer  til  rime¬ 
lige  Priser  og  faa  gennemført  Reduktion  af  Vare¬ 
priser  og  x\rbejdsløn,  saa  man  har  i  intet  Tilfælde 
været  nødt  til  at  fastsætte  Maksimalpriser. 

Importreguleringens  Administration. 

Hele  Administrationen  af.  Importreguleringen 
forestaas  af  en  Regeringskommission  paa  17  Med¬ 
lemmer  bestaaende  af  Embedsmænd,  Politikere, 
Erhvervs-  og  Arbejderrepræsentanter,  og  det  dag¬ 
lige  Arbejde  udføres  af  et  Kontorpersonale  paa 
70 — 80  Personer. 

Spørgsmaalet  om,  hvilke  Firmaer  der  skal  ha¬ 
ve  Importtilladelserne,  giver  naturligvis  visse 
Vanskeligheder.  Under  alle  Omstændigheder 
kræver  man,  at  Importørerne  skal  kunne  doku¬ 
mentere,  at  de  tidligere  har  gjort  Forretninger  i 
den  paagældende  Rranche.  Derudover  har  det 
ikke  været  muligt  at  opstille  skematiske  Regler 
for,  hvorledes  Importtilladelserne  skal  gives,  men 
der  træffes  AfgøroLe  herom  i  hvert  enkelt  Til¬ 
fælde. 

Arbejdslønninger. 

Paa  Forespørgsel,  om  Importreguleringsforan- 
staltninger  ikke  virkede  hemmende  i  Retning 
af  Nedsættelse  af  Arbejdslønningerne,  udtalte  ved¬ 
kommende  Embedsmand,  at  dette  næppe  kunde 
siges  at  være  Tilfældet,  idet  Regeringen  jo  havde 
i  sin  Haand  at  gøre  Importreguleringssystemets 
Opretholdelse  afhængig  af  Lønreduktioner.  De 
Lønninger,  der  udbetaltes  indenfor  de  forskellige 
Fag,  varierer  selvfølgelig  en  Del,  men  det  mentes, 
at  Timelønningerne  ved  Akkordarbejde  for  mand¬ 
lige  Arbejdere  for  Tiden  i  Gennemsnit  ligger  om¬ 
kring  1,50  schweiziske  Frcs. 

Alt  ialt  mente  vedkommende  Embedsmand,  at 
Systemet  i  administrativ  Henseende  havde  vir¬ 
ket  tilfredsstillende,  selv  om  der  naturligvis 
altid  var  Borgere,  som  ved  et  saadant  Ind¬ 
greb  fra  Statsmagtens  Side  følte  sig  foruret¬ 
tede.  Systemet  havde  i  en  vanskelig  Krise 
virket  til  at  holde  en  Række  truede  Produktions¬ 
grene  oven  Vande.  Man  var  i  Schweiz  principielt 
for  Frihandel,  hvorfor  Systemet  naturligvis  vilde 
blive  forladt,  naar  det  ikke  mere  var  nødvendigt. 
Man  havde  flere  Gange  drøftet  Muligheden  af  at 
gaa  over  til  et  System  med  Valutaafgifter,  men 
var  stadig  kommen  til  det  Resultat,  at  det  bestaa- 
ende  var  det  bedste. 

Medio  1921  foretog  man  dels  af  fiskale  Grun¬ 
de,  dels  af  Hensyn  til  den  hjemlige  Produktion  en 
a  jour-Føring  af  de  før  Krigen  fastsatte  Vægttold¬ 
satser,  og  Importreguleringssystemet  benyttes  der¬ 
for  for  de  Fags  Vedkommende,  hvor  de  å  jour- 
førte  Toldsatser  ikke  giver  den  fornødne  Beskyt¬ 
telse. 

Importreguleringssystemets  Omfang. 

Til  Dato  er  Importreguleringsforanstaltninger¬ 
ne  bragt  til  Anvendelse  paa  Varer  henhørende 
under  305  af  den  schweiziske  Toldlovs  ca.  1500 
Positioner. 

Som  nogle  af  de  vigtigste  Varegrupper,  der  om¬ 
fattes  af  Importreguleringssystemet,  skal  anføres: 

En  Række  Kornprodukter,  Kunstgødning,  Læ¬ 
der,  Lædervarer  og  Fodtøj,  Træ  og  Trævarer,  Pa¬ 
pirmasse,  Papir  og  Papirvarer,  enkelte  Bomulds- 
varer  og  Uldvarer,  Kautschukvarer,  Dame-  og 
Herrekonfektion,  Flasker,  Valseværksprodukter, 
Søm  o.  lign.,  elektriske  Kabler  og  Ledninger, 
Landbrugsmaskiner  og  Træbearbejdningsmaski¬ 
ner,  Ure  og  Instrumenter. 

Spurgte  man  nu,  hvorledes  har  Systemet  vir¬ 
ket:  har  det  virkelig  hjulpet  til  at  opretholde  de 


paagældende  Produktionsgrene  og  til  at  holde  Ar¬ 
bejderne  beskæftigede?  Svaret  lød  da  absolut 
bekræftende,  naar  man  talte  med  Repræsen¬ 
tanterne  for  de  paagældende  Industrier.  Ja, 
man  gik  endog  saa  vidt,  at  man  erklærede,  at 
hvis  disse  Foranstaltninger  ikke  var  blevet  truf¬ 
fet,  vilde  de  paagældende  Industrier  være  blevet 
bragt  til  fuldkommen  Standsning.  Dette  var  f. 
Eks.  Tilfældet  for  Læder-  og  Skotøjsindustrien 
samt  Papirmasse-  og  Papirindustrien.  løvrigt 
var  man  i  det  store  og  hele  indenfor  Industrien 
af  den  Opfattelse,  at  de  schweiziske  Erhverv  un¬ 
der  normale  Forhold  ikke  skal  beskyttes  ved  kun¬ 
stige  Foranstaltninger,  og  at  man,  saa  snart  For¬ 
holdene  tillader  det,  maa  bort  fra  disse,  da  den 
schweiziske  Industri  i  saa  afgørende  Grad  arbej¬ 
der  for  Verdensmarkedet.  Men  i  den  foreliggende 
abnorme  Situation  havde  man  ment,  at  det  var 
uomgængelig  nødvendigt  at  se  bort  fra  dette  prin¬ 
cipielle  Synspunkt.  Selv  Maskinindustrien,  der  i  saa 
høj  Grad  er  Eksportindustri,  at  ca.  2/3  af  dens 
Produktion  normalt  afsættes  i  Udlandet,  havde 
i  den  foreliggende  Situation  støttet  Gennemførel¬ 
sen  af  Importrestriktionerne,  bl.  a.  for  Land¬ 
brugsmaskiner  og  Træbearbejdningsmaskiner. 

En  fremstaaende  Politikers  Syn  paa  Forholdene. 

Ved  en  Samtale,  som  jeg  havde  med  en  af  de 
ivrigste  Forkæmpere  for  Importreguleringssyste¬ 
met,  Nationalrat  Tschumi,  Formand  for  Schwei- 
zerischer  Gewerbeverband,  udtalte  denne  omtrent 
følgende: 

»Vi  har  i  politiske  Kredse  set  saaledes  paa  For¬ 
holdene,  at  visse  Landes  lave  Valutakurser  fak¬ 
tisk  har  virket  som  Indførselsforbud  til  de  paa¬ 
gældende  Lande  for  schweiziske  Frembringelser, 
og  i  Forhold  til  den  schweiziske  Hjemmeindustri 
(Haandværk)  har  de  nævnte  lave  Valutakurser 
virket  som  en  Eksportpræmie.  Det  er  derfor  kun 
rimeligt  og  naturligt,  at  Schweiz  har  maattet  for¬ 
svare  sig  overfor  de  paagældende  Lande,  og  dette 
er  sket  dels  ved  den  ifjor  stedfundne  a  jour-Fø¬ 
ring  af  Vægttoldsatserne,  dels  (hvor  disse  Told¬ 
forhøjelser  ikke  har  været  tilstrækkelige)  ved 
Gennemførelsen  af  det  bestaaende  Importregule¬ 
ringssystem. 

Nationalrat  Tschumi  kom  iøvrigt  ved  denne 
Lejlighed  ind  paa  en  længere  Udvikling  an- 
gaaende  den  protektionistiske  Landbrugspolitik, 
man  for  Tiden  fører  i  Schweiz,  en  Udvikling 
som  det  vil  føre  for  vidt  her  at  komme  nær¬ 
mere  ind  paa.  Kun  skal  det  anføres,  at  denne 

Politik  har  haft  og  muligvis  i  Fremtiden  vil  faa 
alvorlige  Følger  for  det  danske  Landbrug,  der 
som  bekendt  i  de  senere  Aar  har  haft  en  meget 
betydelig  Udførsel  af  Landbrugsprodukter  til 
Schweiz.  Den  Omstændighed,  at  det  schweizi¬ 
ske  Landbrug  maaske  i  endnu  højere  Grad  end 
Industrien  har  været  interesseret  i  beskyttelses¬ 
foranstaltninger  overfor  den  udenlandske  Kon¬ 
kurrence  i  den  nuværende  Krise,  forklarer  jo 
imidlertid,  at  man  i  Schweiz  har  kunnet  opnaa 
Enighed  om  saadanne  effektive  Foranstaltninger 
til  Støtte  for  den  hjemlige  Produktion,  som  det 
hidtil  ikke  har  været  muligt  at  gennemføre  her 
i  Landet. 

Skotøjsindustrien. 

Ved  en  Samtale  med  Dr.  Arni,  Sekretær  for 
Verband  Schweizerischer  Schiihindustriellen, 
Bern,  udtalte  denne,  at  Skotøjsindustrien  var  en 
af  de  første  Industrigrene,  for  hvilke  der  gen¬ 
nemførtes  Importregulering,  nemlig  omkring 
April-Maj  1921.  De  Foreteelser,  der  gav  Stødet 
hertil,  var: 

a)  Udbud  til  Spotpriser  af  Militærfodtøj  fra  de 
tidligere  krigsførende  Magter  og 

b)  en  sukcessiv  Stigning  i  Importen  af  Fodtøj, 
fremstillet  i  valutasvage  Lande. 

Den  schweiziske  Skotøjsindustri,  der  før  Kri¬ 
gen  beskæftigede  ca.  7000  Arbejdere,  havde  paa 
et  givet  Tidspunkt  under  Krigen  været  oppe  paa 
over  10  000  Arbejdere  og  beskæftigede  nu  ca. 
4500  Arbejdere,  beskæftigelsesgraden  var  paa 
Grund  af  de  overfyldte  Lagre  endnu  ikke  ste¬ 
get,  siden  Restriktionerne  blev  indført,  men  Ar¬ 
bejdsløsheden,  der  indtil  da  havde  været  i  for¬ 
uroligende  Stigning  fra  Maaned  til  Maaned,  var 
bragt  til  Ophør. 

Nu  gik  det  saaledes,  at  Skotøjsindustrien  — 
fordi  dens  Hjemmemarked  i  det  store  og  hele  var 
bevaret  —  ogsaa  var  i  Stand  til  i  stort  Omfang 
at  opretholde  sin  Eksport.  Til  Eksempel  havde 
det  store  Firma  »Rally«  i  Rasel,  der  normalt  be¬ 
skæftiger  4—5000  Arbejdere,  i  det  svundne  Aar 
eksporteret  Halvdelen  af  sin  Produktion  til  Eng¬ 
land,  Amerika,  Indien  o.  s.  v. 

Arbejdslønnen  oplystes  i  Tiden  fra  Juni  1921 
til  Januar  1922  at  være  bragt  ned  med  30  pCt. 
og  er  idag  for  ældre  Arbejdere  1,50  a  1,60  Frc. 
pr.  Time  ved  Akkord.  For  yngre  Arbejdere  no¬ 
get  mindre,  saa  man  regner  med  en  gennem¬ 
snitlig  Arbejdsfortjeneste  af  10 — 11  Frcs.  pr.  Dag 
(8  Timer).  8-Timers-Arbejdsdagen  er  paabudt 


ved  Lov,  men  der  dispenseres  herfra  ved  vanske¬ 
ligt  stillede  Industrier  —  for  Skotøjsindustriens 
Vedkommende  ventes  nu  til  Juni  givet  Tilladelse 
til  54  Timers  ugentlig  Arbejdstid,  idet  Arbejderne 
til  den  Tid  skal  gaa  ned  i  Timeløn,  men  opnaar 
ved  Arbejdstidens  Forlængelse  samme  Fortje¬ 
neste. 

Systemet  virker  saaledes: 

Som  Betingelse  for  at  faa  Tilladelse  til  at  købe 
Fodtøj  i  Udlandet  maa  man  fremlægge  Erklæ¬ 
ring  om  i  Indlandet  at  have  købt  et  Vareparti. 
Hvis  den  ønskede  Tilladelse  da  gælder  Fodtøj 
fra  Tyskland  eller  andre  valutasvage  Lande,  kan 
der  for  Tiden  opnaas  Tilladelse  til  Indførsel  af 
ca.  10  pCt.  af  det  i  Indlandet  købte  Parti,  medens 
denne  Procentsats  kan  gaa  op  til  50  å  75,  hvis 
det  drejer  sig  om  Køb  af  Fodtøj  i  England  eller 
Amerika.  Man  søger  med  andre  Ord  saavidt 
muligt  ikke  at  fortrædige  de  Lande,  hvor  Schweiz 
tinder  Afsætning  for  sine  Produkter. 

Papir-  og  Papirmasseindustrien. 

Ved  en  senere  Samtale  med  Dr.  Reinhard,  Se¬ 
kretær  for  den  schweiziske  Fabrikantforening 
for  Papir  og  Papirmasse,  oplystes  det,  at  denne 
Industri  normalt  beskæftiger  ca.  4000  Arbejdere. 

Da  Papir  jo  var  Raavare  for  andre  Industri¬ 
virksomheder  (Trykkerier  og  litografiske  Etablis¬ 
sementer),  vilde  det  jo  have  været  umuligt  at 
træffe  importregulerende  Foranstaltninger  for 
Papirindustrien  uden  samtidig  at  træffe  saa¬ 
danne  Foranstaltninger  for  nævnte  Forbrugere 
af  Papir,  og  der  var  derfor  i  sin  Tid  rettet 
en  fælles  Henvendelse  fra  Producenterne  og 
de  industrielle  Forbrugere  af  Papir  til  Regerin¬ 
gen  om  Støtte.  Papirimportørerne  havde  natur¬ 
ligvis  været  imod  de  heromhandlede  Foranstalt¬ 
ninger. 

Der  tages  et  ret  betydeligt  Hensyn  til  Hande¬ 
len  i  Retning  af  Meddelelse  af  Importtilladelser. 
Det  indenlandske  Forbrug  af  Papir  er  nemlig  i 
Øjeblikket  gaaet  ned  til  ca.  Halvdelen  af  For¬ 
bruget  før  Krigen,  men  der  tillades  stadig  en  Im¬ 
port  af  henimod  1/3  af  det  før  Krigen  indførte 
Kvantum. 

løvrigt  foregaar  Importreguleringen  paa  den 
Maade,  at  Importørerne  faar  Tilladelse  til  at  im¬ 
portere  1/5 — x/4  af,  hvad  de  fremlægger  Erklæring 
om  at  have  købt  i  Indlandet. 

Forudsætningerne  for  Importrestriktionerne 
havde  i  sin  Tid  været,  at  Papirpriserne  skulde 
nedsættes.  Dette  skete  ogsaa,  og  der  haves  sta- 

dig  fra  Regeringens  Side  et  vist  Indseende  med 
Papirindustriens  Priser. 

Omtrent  alle  i  Papirindustrien  normalt  beskæf¬ 
tigede  Arbejdere  boldes  fremdeles  i  Arbejde, 
skønt  Produktionen  er  stærkt  indskrænket. 

Tekstilindustrien. 

Som  tidligere  anført  er  der  ikke  i  synderligt 
Omfang  i  Schweiz  truffet  Importreguleringsfor¬ 
anstaltninger  for  Tekstilindustriens  Vedkommen¬ 
de.  Sekretæren  for  den  schweiziske  Tekstilfa¬ 
brikantforening,  Dr.  Steinmann,  meddelte  mig,  at 
dette  for  Bomuldsindustriens  Vedkommende 
skyldtes  den  Omstændighed,  at  denne  udprægede 
Eksportindustri  til  Dato  ikke  havde  været  syn¬ 
derlig  udsat  for  Valutadumping  -  Konkurrence, 
sikkert  fordi  den  paagældende  Industri  i  de  va¬ 
lutasvage  Lande  hidtil  havde  været  stærkt  op¬ 
taget  med  Forsyningen  af  Markedet  i  Hjemlan¬ 
det. 

løvrigt  hørte  Bomuldsindustrien,  i  Modsætning 
til  Uldvareindustrien,  der  væsentligst  arbejder  for 
Hjemmemarkedet,  til  den  Del  af  Eksportindu¬ 
strien,  der  er  imod  Importreguleringsforanstalt¬ 
ninger. 

Med  Hensyn  til  de  Lønninger,  der  for  Tiden 
betaltes  indenfor  den  schweiziske  Tekstilindu¬ 
stri,  oplyste  Dr.  Steinmann  følgende: 

Ved  Akkordarbejde  opnaar  Spindere  en  Time¬ 
løn  af  1,30  Frc. 

Ved  Ringspindemaskiner  opnaar,  ogsaa  ved 
Akkordarbejde: 

mandlige  Spindere  .  1,20  Frc.  pr.  Time 

kvindelige  Spindere .  0,90  »  »  » 

Vævere  i  Bomuldsindustrien  opnaar  for  Tiden 
følgende  Timebetaling: 

Mænd  .  1,02  Frc.  pr.  Time, 

Kvinder  .  0,89  »  »  » 

Maskinindustrien. 

Jeg  har  tidligere  omtalt  den  schweiziske  Ma¬ 
skinindustris  principielle  Stilling  til  det  heroin- 
handlede  Spørgsmaal  og  skal  derfor  kun  i  Til¬ 
slutning  dertil  oplyse,  at  Sekretæren  for  den 
schweiziske  Maskinfabrikantforening,  Dr.  Cat- 
tani,  navnlig  betonede,  at  Aarsagen  til,  at  Ar¬ 
bejdsløsheden  var  tiltaget  saa  stærkt  indenfor 
Maskinindustrien,  i  første  Række  skyldtes  den 
Omstændighed,  at  denne  Industri  i  stedse  sti¬ 
gende  Grad  paa  Verdensmarkedet  blev  konkur¬ 
reret  ud  af  Industrien  i  de  valutasvage  Lande. 
Sekretæren  udtalte,  at  hvis  den  schweiziske  Ma¬ 


skinindustri  ikke  fra  gammel  Tid  havde  haft  sine 
gamle  Handelsforbindelser  paa  de  oversøiske 
Markeder,  var  det  sikkert  gaaet  denne  Industri 
betydelig  værre. 

For  Tiden  betaler  man  indenfor  Maskinindu¬ 
strien  en  dygtig  Maskinarbejder  en  Timeløn  af 
Frc.  1,70 — 1,75  ved  Akkordarbejde. 

Hovedorganisationernes  Syn  paa  Forholdene. 

Den  Organisation,  der  i  første  Linie  har  talt 
den  schweiziske  Industris  Sag  med  Hensyn  til 
Gennemførelsen  af  Importreguleringssystemel, 
er  Den  schweiziske  Handels-  og  Industriforening 
i  Ziirich,  hvis  Formand  er  Nationalrat  Frey,  der 
spiller  en  meget  fremtrædende  Rolle  indenfor 
den  schweiziske  Industri  og  derfor,  netop  under 
mit  Ophold  i  Schweiz,  var  i  Genua  som  en  af  den 
schweiziske  Regerings  Delegerede  ved  kongres¬ 
sen.  Foreningens  Sekretær,  Dr.  Hulftegger,  poin¬ 
terede  ligesom  flere  af  de  foregaaende  Herrer 
overfor  mig,  at  den  schweiziske  Storindustri  prin¬ 
cipielt  er  Tilhænger  af  Frihandelsprincipet,  fordi 
Industrien  i  saa  afgørende  Grad  er  henvist  til  at 
afsætte  sine  Fabrikata  paa  Verdensmarkedet. 
Naar  man  derfor  i  den  foreliggende  Situation  i 
saa  høj  Grad  var  gaaet  ind  paa  Importregule¬ 
ringssystemet,  var  det  af  Hensyn  til  Beskæftigel¬ 
sesmomentet  og  for  at  redde  de  Industrier, 
der  havde  været  udsatte  for  den  paagaaende  Va- 
lutadumping-Konkurrence  fra  Landene  i  Cen- 
tralevropa.  Man  havde  anset  det  for  uforsvarligt, 
at  disse  sunde  og  levedygtige.  Industrier  skulde 
tilintetgør  es,  blot  fordi  de  internationale  Valuta¬ 
forhold  i  en  Overgangsperiode  var  ganske  unor¬ 
male. 

Sekretæren  for  den  schweiziske  Arbejdsgiver¬ 
forening,  Dr.  Steinmann,  som  var  tilstede  ved  den 
samme  Lejlighed,  fremhævede,  at  Forudsætnin¬ 
gen  for  Gennemførelsen  af  Importrestriktionerne 
i  sin  Tid  havde  været,  at  de  ikke  maatte  virke 
hemmende  med  Hensyn  til  den  nødvendige 
»Preisabbau«,  og  det  var  hans  Opfattelse,  at  Re¬ 
striktionerne  ikke  havde  modvirket  Gennemfø¬ 
relsen  af  nødvendige  Lønnedsættelser,  idet  Ar¬ 
bejdsgiverne  i  saa  høj  Grad  paa  alle  Omraader 
var  interesserede  i  at  komme  ned  med  Produk¬ 
tionsudgifterne. 

Importreguleringssystemets  Modstandere. 

Jeg  har  i  det  foregaaende  opholdt  mig  ved  Ud¬ 
talelser  enten  fra  erklærede  Tilhængere  af  Im¬ 
portreguleringssystemet  eller  i  hvert  Fald  fra  saa- 

danne  principielle  Modstandere  af  Systemet,  som 
i  den  foreliggende  Situation  har  ment  at  maatte 
bøje  sig  for  Nødvendigheden  af  dettes  Gennemfø¬ 
relse.  Imod  Importreguleringsforanstaltningerne 
er  Handelen  (Importørerne),  Socialdemokrater¬ 
ne,  Repræsentanter  for  enkelte  fransktalende 
Kantoner,  hvor  Valutadumping-Konkurrencen 
ikke  føles  særligt,  samt  visse  udprægede  Eksport¬ 
industrier.  Naar  navnlig  Socialdemokraterne  og 
Eksportindustrien  er  imod  Systemet,  skyldes 
dette  sikkert  i  afgørende  Grad,  at  de  tidligere  om¬ 
talte  Restriktioner  med  Hensyn  til  Importen  af 
vigtige  Levnedsmidler  til  en  vis  Grad  hænger 
sammen  med  de  heromhandlede  Foranstaltnin¬ 
ger  til  Støtte  for  Industrien.  En  af  de  ivrigste 
Modstandere  af  Systemet  er  den  danske  Konsul 
i  Bern,  den  kendte  Chokoladefabrikant  Tobier,  der 
jo  er  Repræsentant  for  en  udpræget  Eksportin¬ 
dustri.  Fabrikant  Tobiers  Udtalelser,  der  sikkert 
er  typiske  for  Oppositionens  Opfattelse  af  Im¬ 
portreguleringssystemet,  gik  ud  paa,  at  der,  si¬ 
den  man  i  Foraaret  1921  skred  til  Gennemførel¬ 
sen  af  Importreguleringssystemet,  har  fundet  en 
overordentlig  betydelig  Stigning  Sted  i  Arbejds¬ 
løsheden.  Denne  havde  ultimo  Februar  1921  et 


Omfang  af: 

fuldkommen  Arbejdsløse .  42  705 

delvis  Arbejdsløse .  82  930 

Ialt....  125  635 

og  er  nu: 

fuldkommen  Arbejdsløse .  ca.  100  000 

delvis  Arbejdsløse .  »  46  300 


Ialt.  ...  ca.  146  300 

Nægtes  kan  det  altsaa  ikke,  at  der  virkelig  er 
en  overordentlig  Stigning  i  den  faktiske  Arbejds¬ 
løshed,  men  deraf  at  drage  den  Slutning,  at  Im¬ 
portreguleringssystemet  ikke  har  svaret  til  sin 
Hensigt,  er  dog  ikke  rigtigt.  Thi  for  det  første 
er  man  jo  ikke  i  Stand  til  at  afgøre,  hvor  galt 
det  i  Henseende  til  Arbejdsløshed  vilde  være 
gaaet,  hvis  man  ingen  Foranstaltninger  havde 
truffet1),  og  ser  man  dernæst  lidt  nærmere  paa, 

*)  Jeg  ser  i  denne  Forbindelse  bort  fra  den  ubodelige 
Skade,  det  vilde  have  forvoldt,  om  Virksomhederne  var  blevet 
tvunget  til  at  ligge  stille  i  længere  Tid,  idet  Salgsorganisa¬ 
tioner  og  tekniske  Organisationer  dermed  vilde  være  blevet 
helt  eller  delvis  ødelagte.  Medens  man  her  i  Landet  hidtil 
i  Diskussionen  om  Foranstaltninger  til  Støtte  for  den  hjem¬ 
lige  Produktion  næsten  udelukkende  har  heftet  sig  ved  Ar- 
bejdsløshedsspørgsmaalet,  synes  man  i  Schweiz  i  Modsæt¬ 
ning  hertil  i  langt  højere  Grad  ogsaa  at  have  haft  Opmærk¬ 
somheden  henvendt  paa  Betydningen  af  selve  Virksomhe¬ 
dernes  Opretholdelse. 


hvorledes  Forholdene  ligger  i  Schweiz,  da  maa 
det  erindres,  at  af  den  schweiziske  Befolkning, 
der  i  talmæssig  Henseende  omtrent  er  som  den 
danske,  beskæftiges,  i  Modsætning  til  her  i  Lan¬ 
det,  den  langt  overvejende  Del  ved  Industri  og 
ikke  ved  Landbrug.  For  adskillige  af  de  virke 
lig  betydende  Industrigrenes  Vedkommende  er 
Schweiz  derfor  kun  i  Stand  til  at  aftage  den  mind¬ 
ste  Del  af  Produktionen,  medens  Hoved  mængden 
deraf  normalt  afsættes  i  Udlandet.  Importregule¬ 
ringssystemet  kan  ifølge  Sagens  Natur  kun  faa 
Betydning  for  den  Del  af  Produktionen,  der  af¬ 
sættes  i  Indlandet,  og  det  viser  sig  derfor  ogsaa, 
at  den  overvejende  Arbejdsløshed  forefindes  in¬ 
denfor  de  typiske  Eksportindustrier,  der  i  det 
svundne  Aar  i  stedse  stigende  Grad  paa  Verdens¬ 
markedet  har  følt  Konkurrencen  fra  de  valuta¬ 
svage  Lande  og  den  svigtende  Købelyst.  Eksem¬ 
pelvis  skal  saaledes  anføres,  at  Arbejdsløsheden 
ult.  Februar  1922  stillede  sig  saaledes  indenfor 
følgende  typiske  Eksportindustrier: 

fuldkommen  og 
delvis  Arbejdsløse 


Tekstilindustrien .  ca.  23  000 

Metal-,  Maskin-  og  den  elektriske 

Industri  . .  »  29  000 

Urindustrien  og  Bijouteri  .  »  25  000 

Nærings-  og  Nydelsesmidler  (Cho¬ 
koladeindustrien)  .  »  8  000 

Ialt.  .  .  .  ca.  85  000 


Blandt  andre  Fag,  der  i  høj  Grad  er  ramt  af 
Arbejdsløsheden,  skal  anføres  Byggefagene,  in¬ 
denfor  hvilke  Arbejdsløsheden  omfatter  ca.  19  000 
Personer  og  uden  Tvivl  i  høj  Grad  hænger  sam¬ 
men  med,  at  man  i  Schweiz  ligesom  her  i  Landet 
endnu  kæmper  med  Afviklingen  af  Krigstidens 
Boliglovgivning.  Ifølge  Sagens  Natur  kan  Import¬ 
reguleringssystemet  ikke  have  haft  Indflydelse 
paa  Arbejdsløsheden  indenfor  disse  Fag. 

For  en  Række  andre  Fag,  der  heller  ikke  kan 
siges  at  blive  berørt  af  Importreguleringsforan¬ 
staltningerne,  stiller  Forholdene  sig  saaledes: 

fuldkommen  og 
delvis  Arbejdsløse 


Bjergværks-  og  Tørvearbejdere  .  619 

Landvæsen,  Gartneri .  3948 

Skovbrug,  Fiskeri .  1349 

Handel  .  3653 

Hotel-Industrien  .  1135 

Transportvæsen .  862 


Studerede  Folk,  Husholdningspersonale.  .  1664 

Ialt....  13  230 

Af  ufaglærte  Arbejdere  var  der  paa  det  nævnte 
Tidspunkt  ialt  17  884,  af  hvilke  ikke  mindre  end 
ca.  9000  var  Haandlangere,  og  af  Resten  tilfalder 
uden  al  Tvivl  Lovens  Part  Eksportindustrien.  Af 
de  146  300  Arbejdsløse  bliver  der  til  Rest  11  186 
Arbejdsløse,  væsentligst  indenfor  den  egentlige 
Hjemmeindustri. 

Herefter  staar  det  altsaa  fast,  a t  den  langt  over¬ 
vejende  Del  af  de  Arbejdsløse  i  Schweiz  forefin¬ 
des  indenfor  typiske  Eksportindustrigrene  samt 
andre  Erhvervsgrene,  for  hvilke  Importregule¬ 
ringssystemet  ifølge  Sagens  Natur  ikke  kan  faa 
nogen  større  Betydning,  hvorfor  Systemet  i  de 
fleste  Tilfælde  (NB.  Urindustri  og  Bijouteri) 
overhovedet  slet  ikke  er  bragt  til  Anvendelse  paa 
disse  Fag. 

Systemet  er  derimod  bragt  til  Anvendelse  paa 
en  Række  andre  Fag  (Hjemmeindustrien),  inden¬ 
for  hvilke  den  resterende  Arbejdsløshed  væsent¬ 
ligst  forefindes.  Naar  man  saa  erindrer,  at  typi¬ 
ske  Industrier  (deriblandt  Læder-  og  Skotøjsindu¬ 
strien  samt  Fabrikationen  af  Papir  og  Papirmas¬ 
se)  erklærer,  at  de  stadig  beskæftiger  det  samme 
Antal  Arbejdere  som  i  Foraaret  1921  og  altsaa 
ikke  har  været  berørt  af  den  kolossale  Stigning  i 
Arbejdsløsheden,  der  har  fundet  Sted  i  det  sidste 
Aar  (den  officielle  Statistik  viser  endda  en  bety¬ 
delig  Nedgang  i  Arbejdsløsheden  for  Beklæd¬ 
nings-,  Læder-  og  Skotøjsindustrien),  ser  jeg  ikke 
rigtig  Grundlaget  for  den  Paastand,  at  Systemet 
ikke  har  svaret  til  Hensigten. 

Tilbage  bliver  altsaa  kun  den  Mulighed,  at  Im¬ 
portreguleringssystemet  eventuelt  indirekte  skulde 
have  skadet  Eksportindustriernes  Afsætningsmu¬ 
ligheder  i  Udlandet  derved,  at  Systemet  har  vir¬ 
ket  til  Opretholdelsen  af  et  for  højt  Lønniveau 
eller  muligt  har  fordyret  visse  Eksportindustriers 
Raa-  og  Hjælpestoffer.  Heroverfor  skal  imidler¬ 
tid  bemærkes,  at  et  af  Importreguleringssystemets 
Hovedprinciper  er,  at  det  ikke  inaa  fordyre  Raa- 
og  Hjælpestoffer,  specielt  for  Eksportindustrien. 
Eksempelvis  skal  saaledes  anføres,  at  Chokolade¬ 
industrien  i  vidt  Omfang  faar  Dispensation  til 
at  foretage  billige  Indkøb  i  Udlandet  af  Luksus¬ 
indpakningspapir  m.  m.  For  Arbejdslønningernes 
Vedkommende  kan  jeg  henvise  til  de  eksempelvis 
anførte  Lønninger  indenfor  vigtige  Industrigrene 
samt  til  de  fra  alle  Sider  fremsatte  samstemmende 
Udtalelser  om,  at  Systemet  ikke  har  virket  til  Op¬ 
retholdelse  af  Lønniveauet.  Alt  ialt  mener  jeg 
derfor,  at  en  uhildet  Bedømmelse  af  Forholdene 
maa  føre  til  den  Anskuelse,  at  Systemet  i  Over¬ 


ensstemmelse  med  sin  Hensigt  i  boj  Grad  har 
virket  til  i  en  Krisesituation  at  beskæftige  schwei¬ 
ziske  Arbejdere  og  opretholde  sunde  og  levedyg¬ 
tige  Produktionsgrene. 

G.  E.  Hartz. 

□□□□□□ 

Turbinelokomotiver. 

Et  svensk  Forsøg, 

Efter  Krigen  har  Tekniken  med  Iver  kastet  sig  over 
den  vanskelige  Opgave  at  udvikle  Konstruktionen  af 
Lokomotiver  efter  ganske  nye  Principer.  Dette  har 
været  nødvendigt,  dels  for  Driftshillighedens  Skyld, 
(høje  Priser  paa  Kul  og  Raaolie),  dels  paa  Grund  af 
Konkurrencen  med  Lastautomobiler.  Der  er  gjort  For¬ 
søg  med  Diesellokomotiver  og  elektriske  Lokomotiver  af 
forskellige  Typer  samt  Dampturbinelokomotivet.  Saa- 
længe  der  ikke  foreligger  Driftsresultater  fra  de  for¬ 
skellige  Lokomotivtyper,  er  det  vanskeligt  at  udtale 
sig  om,  hvordan  Fremtidslokomotivet  kommer  til  at 
se  ud,  men  de  Resultater,  der  allerede  nu  foreligger 
efter  Prøvedriften  paa  De  svenske  Statsbaner  med  det 
svenske  Ljungstroms  Turbinelokomotiv,  berettiger  til 
den  Anskuelse,  at  man  staar  overfor  en  Opfindelse, 
der  kan  blive  af  vidtrækkende  Betydning  for  Frem¬ 
tidens  Jernbanedrift. 

Ved  Konstruktionen  af  det  svenske  Lokomotiv  har 
man  valgt  at  fortætte  Dampen  i  en  Overfladekonden- 
sator  gennem  Paavirkning  af  Luften.  Vanskeligheden 
ved  at  faa  anbragt  en  tilstrækkelig  stor  Køleflade  paa 
Lokomotivet  blev  løst  ved  Anbringelse  af  et  stort  Antal 
Kobberelementer,  saaledes  anordnede,  at  der  opstod 
Hvirvelstrømme,  naar  Luften  gennem  tre  roterende 
Blæsere  blev  drevet  ind  igennem  dem  med  120  Kubik¬ 
meter  pr.  Sekund.  Dette  System  har  muliggjort  Kon¬ 
struktionen  af  Lokomotiver  af  enhver  Styrke,  det 
maatte  ønskes,  f.  Eks.  for  svenske  Forhold  op  til  3000 
HK,  og  for  De  Forenede  Stater  med  den  store  Belast¬ 
ning  pr.  Aksel,  som  dér  er  tilladt,  af  Lokomotivt}rper 
op  til  6000  HK. 

Ljungstroms  Turbinelokomotiv  er  sammensat  af  to 
selvstændige  Dele  forbundet  med  hinanden  som  et  al¬ 
mindeligt  Lokomotiv  og  Tender.  Den  første  Del  be- 
staar  af  Dampkedlen  og  foran  denne  Luftforvarmeren 
samt  ovenpaa  Kedlen  Kulforraadet  anbragt  som  en 
Sadel.  Paa  den  anden  Del  er  først  og  fremmest  Driv¬ 
maskineriet  anbragt  og  derover  Kondensatoren,  som 
er  sammensat  af  Luftkøleren  foroven  og  af  Blæserne, 
som  driver  Luften  op  igennem  Luftkøleren  forneden, 
og  allernederst  Vandbeholderen,  som  indeholder  Køle¬ 
vandet. 

Luflforvarmeren,  hvor  Forbrændingsluften  forvar¬ 
mes  gennem  Røggassen,  er  en  Anordning,  som  hidtil 
ikke  har  været  anvendt  paa  Lokomotiver.  Den  med¬ 
fører  ikke  alene  den  aabenlyse  Fordel  at  faa  Røggassens 
Afløbstemperatur  nedbragt  (paa  almindelige  Lokomo¬ 
tiver  300  å  350°)  til  80  å  160°  i  Turbinelokomotivet, 
men  ved  at  Luften  bliver  indført  i  forvarmet  Tilstand, 

faar  man  en  livligere  og  bedre  Forbrænding  i  Ildste¬ 
det  med  den  deraf  følgende  højere  Virkningsgrad  af 
Dampkedlen. 

Vandets  Cirkulation  gennem  Maskineriet  linder  Sted 
i  følgende  Stadier: 

Vand,  mættet  Damp,  overhedet  Damp,  som  gennem 
Afgivelse  af  Arbejde  i  Dampturbinen  nedbringes  til 
mættet  Damp  under  Vakuum  samt  gennem  Konden¬ 
sering  i  den  luftkølede  Kondensator  samles  som  Vand 
i  Kondensatorbeholderen,  hvor  den  atter  kan  paabe¬ 
gynde  det  samme  Kredsløb. 

For  Lokomotivets  Smørelse  er  der  anvendt  nye  Kon¬ 
struktionsprinciper.  Smøreolien  kan  i  rigelige  Mængder 
cirkulere  gennem  hele  Drivmaskineriet,  hvorved  Lo- 


motivtyper,  hvorved  man  næsten  helt  kan  afskrive  de 
høje  Vedligeholdelsesomkostninger  ved  Rensningen  af 
Kedlen  for  Kedelsten.  En  anden  Fordel  ved  det  nye 
Lokomotiv  vindes  gennem  den  automatiske  Smørelse. 
Disse  Fordele  tillader,  at  det  Ljungstrom’ske  Turbine¬ 
lokomotiv  kan  tilbagelægge  meget  længere  Afstande 
end  det  almindelige  Lokomotiv  uden  at  sættes  ud  af 
Drift. 

Som  Resultat  af  de  foreløbige,  nu  afsluttede  Forsøg 
kan  man  regne  med  en  næsten  dobbelt  saa  stor  effektiv 
Anvendelsesgrad  af  det  nye  Lokomotiv,  saaledes  at 
dette  efter  al  Sandsynlighed  pr.  Aar  bør  kunne  løbe 
180  000  Lokomotivkilometer  mod  det  almindelige  Lo¬ 
komotivs  ca.  95  000,  og  da  Turbinelokomotivets  Anskaf- 


Lj  ungsti  oms  Turbinelokomotiv. 


komotivets  Driftsomkostninger  bliver  betydelig  ned¬ 
bragt. 

Angaaende  Driftsresultater  viser  det  sig  ved  de  lang¬ 
varige  praktiske  Prøver,  at  Kulforbruget  er  blevet 
bragt  ned  til  Halvdelen  og  derunder  i  Forhold  til  al¬ 
mindelige  Lokomotiver,  og  ved  at  udføre  Konstruk¬ 
tionen  i  Praksis  har  man  bevist  Muligheden  af  at 
bygge  Turbinelokomotiver  af  enhver  ønsket  HK. 

Selv  om  Turbinelokomotivet  i  Anskaffelsen  er  dy¬ 
rere  end  et  almindeligt  Lokomotiv,  opvejes  dette  ved 
Kulbesparelsen  samt  adskillige  indirekte  Fordele  ved 
Turbinedriften,  som  ved  Undersøgelsen  har  vist  sig 
at  være  af  større  Betydning,  end  man  hidtil  havde 
troet.  Ved  det  nye  Lokomotiv,  som  uafbrudt  arbejder 
med  samme  Vand,  forsvinder  Ulempen  ved  den  uund- 
gaaelige  Forurening  af  Vandet  hos  de  ældre  Loko- 


felsespris  ikke  staar  i  samme  Forhold,  skulde  der  ved 
de  Ljungstrom’ske  Lokomotiver  kunne  paaregnes  en 
Besparelse  selv  i  første  Omgang.  Gennem  Turbinelo¬ 
komotivets  Evne  til  med  ringe  Slitage  at  foretage 
længere  Ture  vil  man  ogsaa  kunne  paaregne  betydelig 
Besparelse  i  Reparationsomkostninger  og  Indskrænk¬ 
ning  af  Driftspersonalet.  En  forsøgsvis  opstillet  øko¬ 
nomisk  Driftsoversigt  under  den  praktiske  Drift  af 
det  Ljungstrom’ske  Lokomotiv  har  resulteret  i,  at  Be¬ 
sparelsen  pr.  Aar  og  Lokomotiv  med  den  Størrelse, 
man  har  foretaget  Eksperimentet  med,  nemlig  en  2000 
HK  Maskine,  kan  blive  ca.  70  000  Kroner,  hvorved  Lo¬ 
komotivet  efter  et  Par  Aars  Forløb  skulde  blive  betalt 
af  den  ved  Driften  fremkomne  Besparelse. 

Hj.  L. 

□□□□□□ 

Fællesudvalget  om  Skatte- 
spørgsmaal. 

Ændringer  i  Aktieselskabsbeskatningen  m.  m. 

Som  »Tidsskrift  for  Industri«  tidligere  har  meddelt, 
rettede  i  Januar  Maaned  et  Fællesudvalg,  nedsat  af 
Dansk  Dampskibsrederiforening,  Grosserer-Societe¬ 
tets  Komité  og  Industriraadet,  en  Henvendelse  til 
Folketingsudvalget  om  de  direkte  Skatter  angaaende 
det  dengang  fremsatte  Forslag  til  Lov  om  Indkomst- 
og  Formueskat  til  Staten,  idet  det  indtrængende  blev 
henstillet,  at  særlig  Aktieselskabsbeskatningen  blev 
lempet  til  Fordel  for  Byerhvervene. 

Efter  at  den  nye  Lov  om  Indkomst-  og  Formueskat 
til  Staten  nu  er  vedtaget,  er  det  glædeligt  at  se,  at  By¬ 
erhvervenes  Aktion  har  baaret  Frugt  paa  forskellige 
Omraader.  I  det  af  Finansministeren  fremsatte  Lov¬ 
forslag  er  det  nemlig  lykkedes  at  faa  gennemført  neden¬ 
nævnte  Ændringer: 

ad  Lovens  Paragraf  1,  3 die  Stykke: 

»Ved  Beregningen  af  Indkomstens  procentvise  For¬ 
hold  til  Aktiekapitalen  tages  alene  Hensyn  til  den  af 
Aktionærerne  indbetalte  Del  af  Aktiekapitalen  (Garanti¬ 
kapitalen)  samt  til  Beløb,  der  er  overført  til  Aktiekapi¬ 
talen  fra  den  af  Selskabet  i  Aarenes  Løb  opsparede 
eller  ved  Realisation  af  de  Selskabet  tilhørende  Formue¬ 
genstande  indvundne  og  til  Selskabets  Reserver  henlagte 
Fortjeneste,  men  derimod  ikke  til  Beløb,  der  paa  anden 
Maade  er  stillet  til  Raadighed  for  Selskabet  eller  be¬ 
nyttet  til  Forøgelse  af  dettes  Kapital.« 

»I  Tilfælde,  hvor  en  Del  af  et  Selskabs  Indkomst  i 
Overensstemmelse  med  de  for  samme  gældende  Sta¬ 
tuter  eller  Vedtægter  henlægges  til  Selskabets  Reserve¬ 
fonds,  herunder  dog  ikke  Pensionsfonds,  Udbytleregu- 
leringsfonds  eller  andre  Fonds,  der  ikke  direkte  gaar 
ud  paa  at  sikre  Selskabets  økonomiske  Grundlag,  ned¬ 
sættes  Skatten  for  en  tilsvarende  Del  af  den  beskattede 
Indkomst  med  en  Fjerdedel. 

Forsaavidt  saadanne  Reservefonds  senere  helt  eller 
delvis  uddeles  som  Udbytte  til  Aktionærerne  eller  paa 
anden  Maade  benyttes  til  Formaal,  der  ikke  svarer  til 
Hensigten  med  Fonden  paa  det  Tidspunkt,  Henlæg¬ 
gelsen  fandt  Sted,  bliver  Halvdelen1)  af  de  Beløb, 
hvorover  der  saaledes  disponeres,  at  medregne  til  Sel¬ 
skabets  skattepligtige  Indkomst  for  det  paagældende 
Aar.« 

ad  Lovens  Paragraf  8: 

Fællesudvalget  havde  foreslaaet,  at  det  skattefri 
Fradrag  for  Aktieselskaber,  der  hidtil  har  været  4 
pCt.,  forhøjedes  til  6  pCt.,  og  i  Loven  er  der  i  nogen 
Grad  taget  Hensyn  til  dette  Ønske,  idet  det  i  Paragraf 
8  nu  hedder: 

»For  de  i  Paragraf  2  Nr.  5  nævnte,  her  i  Landet 
hjemmehørende,  Selskaber  og  Foreninger,  fradrages 
i  den  beregnede  Indkomst  5  pCt.  p.  a.  af  den  indbe- 

’)  1  Folketingets  Affattelse  af  Loven  krævedes  der  Skat 
af  det  samlede  Beløb,  hvorover  der  saaledes  disponeres, 
men  ved  Forhandling  med  det  af  Landstinget  nedsatte  Ud¬ 
valg  lykkedes  det  Fællesudvalget  at  faa  indfort  Bestemmel¬ 
sen  om  »Halvdelen«. 


talte  Aktiekapital,  eller  de  indbetalte  Selskabsandele, 
indbetalte  Andele  af  Garantifonds  o.  lign.« 

Efter  Fællesudvalgets  Ønske  er  der  i  Paragraf  8 
indført  en  Bestemmelse  af  følgende  Indhold: 

»Godtgør  et  her  i  Landet  hjemmehørende  Selskab, 
at  en  vis  Del  af  dets  Bruttoindtægt  —  ved  Forsikrings¬ 
selskaber  af  dets  Præmieindtægt  —  hidrører  fra  Virk¬ 
somhed  i  Udlandet,  bortfalder  dets  Skattepligt  for  en 
forholdsvis  tilsvarende  Del  af  dets  efter  Fradrag  af 
de  foran  nævnte  5  pCt.  fremkommende  Nettoindtægt.« 

ad  Lovens  Paragraf  19: 

Det  er  lykkedes  at  opnaa  en  ændret  Sammensætning 
af  Landsoverskatferaadet,  hvis  Medlemsantal  er  ud¬ 
videt  med  to.  I  Lovens  Paragraf  19  bestemmes  det 
at  »af  de  Medlemmer,  der  udnævnes  af  Finansmini¬ 
steren,  skal  3  være  Repræsentanter  for  Landets  Iloved- 
erliverm.  Da  Landbruget  allerede  er  repræsenteret  i 
Landsoverskatteraadet,  har  Finansministeriet  nu  ret¬ 
tet  Henvendelse  til  Grosserer-Societetets  Komité  og 
Industriraadet  og  anmodet  disse  Organisationer  om 
at  udpege  hver  een  Repræsentant  til  Landsoverskatte¬ 
raadet. 

ad  Lovens  Paragraf  29 : 

Med  Hensyn  til  Skatteraadenes  Skatteansættelse  be¬ 
stemmes  det  fremtidig,  at  Ansættelsen  for  en  Skatte¬ 
yder,  der  har  benyttet  Selvangivelse,  ikke  kan  forhøjes, 
»uden  at  der  forinden  er  givet  den  paagældende  Ad¬ 
gang  til  at  udtale  sig  overfor  Raadet,  ligesom  Forhøj¬ 
elsen,  hvor  den  foreløbige  Ansættelse  hviler  paa  Selv¬ 
angivelse  og  specificeret  Begnskab,  maa  begrundes.« 

ad  Lovens  Paragraf  37: 

Fællesudvalget  havde  kraftigt  slaaet  til  Lyd  for,  at 
den  tredobbelte  Beskatning,  der  fremkommer  derved, 
at  et  Selskab  (Moderselskab)  ejer  Aktier  i  et  andet 
Selskab  (Datterselskab),  fremtidig  bortfalder.  Hidtil 
bar  saavel  Moderselskabet  som  Datterselskabet  og 
Moderselskabets  Aktionærer  maattet  betale  Skat  af 
Datterselskabets  Indtægt,  og  Loven  har  nu  delvis 
imødekommet  Fællesudvalgets  Ønske,  idet  det  i  Pa¬ 
ragraf  37  siges,  at:  »saafremt  et  her  i  Landet  hjemme¬ 
hørende  Selskab  godtgør,  at  dets  skattepligtige  Ind¬ 
komst  helt  eller  delvis  skyldes  Udbytte,  som  er  til¬ 
faldet  Selskabet  som  Aktionær  eller  Andelshaver  i  et 
andet  Selskab,  skal  Finansministeren  være  bemyndiget 
til  at  tilstaa  Moderselskabet  Fritagelse  for  eller  for¬ 
holdsvis  Nedsættelse  af  den  det  paalignede  Indkomst¬ 
skat. 

Saadanne  Skattelempelser  kan  dog  kun  tilstaas  i 
Tilfælde,  hvor  Moderselskabet  ejer  og  i  hele  det  paa¬ 
gældende  Driftsaar  har  ejet  mindst 2)  50  pCt.  af  Ak¬ 
tiekapitalen  i  Datterselskabet,  og  kan  ikke  overstige 
det  Beløb,  som  det  paahviler  Datterselskabet  at  ud¬ 
rede  i  Indkomstskat  af  det  paagældende  Udbytte.« 

ad  Lovens  Paragraf  38: 

»I  de  Tilfælde,  hvor  Skatteansættelsen  senere  for¬ 
andres  (af  højere  Skatteinstans  eller  Domstolene),  be- 
rigtiges  det  Beløb,  som  Kommunen  og  den  enkelte 

2)  Folketinget  havde  foreslaaet  »over  50  pCt.«,  men  efter 
Forhandling  med  Landstingsudvalget  ændredes  dette  til 
»mindst  50  pCt.« 

Skatteyder  skal  betale  ved  Tillæg  eller  Fradrag  i  den 
følgende  Skattetermin,  om  fornødent  ogsaa  ved  Til¬ 
bagebetaling  af  det  indbetalte  eller  en  Del  deraf.  Hell¬ 
en  Skatteyder  i  disse  Tilfælde.  Krav  paa  Godtgørelse  af 
for  meget  erlagt  Skat,  tilkommer  der  ham  Renter  5  pCl. 
p.  a.  fra  Indbetalingsdagen  al  regne  af  del  for  meget 
erlagte  Skattebeløb «. 


I  Erkendelse  af  den  Betydning,  det  vilde  have  — 
ikke  mindst  for  Industrien  —  til  enhver  Tid  at  holde 
sig  orienteret  om  Administrationens  Fortolkning  af 
Indkomst-  og  Formueskatteloven  og  i  Erkendelse  af 
det  gavnlige  i  til  enhver  Tid  at  være  å  jour  med  Rigs¬ 
dagens  Forhandlinger  om  fremtidige  Skattelove,  har 
det  nyvalgte  Industriraad  paa  sit  konstituerende  Møde 
den  7.  April  1922  besluttet  at  opretholde  som  fast  Ud¬ 
valg  Industriraadets  Skatteudvalg,  der  bestaar  af:  Di¬ 
rektør  Chr.  H.  Olesen  (Formand),  Fabrikant  H.  Seb- 
helov  og  Direktør  Torben  Zahle  med  cand.  polit.  Ha¬ 
rald  Cock-Clausen  som  Sekretær. 


□□□□□□ 


Teglværksindustrien  i  1921. 


Fra  Det  Statistiske  Departement  foreligger  nu  en 
Redegørelse  vedrørende  Teglværksindustriens  Produk¬ 
tionsforhold  i  1921.  Der  findes  herefter  her  i  Landet 
ca.  250  Teglværker,  hvoraf  ca.  30  har  været  ude  af 
Drift.  Paa  de  Værker,  der  har  været  i  Drift,  beskæf¬ 
tigedes  i  den  egentlige  Sæson  ca.  4200  Arbejdere.  Den 
samlede  Produktion  af  Mursten  har  været  212  Miil. 
Sten,  desuden  er  der  blevet  fremstillet  ca.  11  Miil. 
Tagsten,  27  Mili.  Stkr.  Drænrør  samt  9  Miil.  Skille¬ 
rumssten,  Brøndsten,  Klinker  o.  1. 

Til  Belysning  af  Udviklingen  i  de  senere  Aar  kan 
anføres  følgende  Oversigt: 


Produktion 
af  Mursten 

Værdi  af 

Teglværksindustriens 
samlede  Produktion 

1913  .  . .  . 

_  535  Mili.  Stkr. 

13  Miil.  Kroner 

1919  . .  .  . 

-  396  - 

31  —  - 

1920  . .  .  . 

...  275  —  — 

28  - 

1921  . .  .  . 

op  __  _ 

19  — 

Endskønt  de  sønderjyske  Teglværker,  hvis  Produk¬ 
tionsevne  før  Krigen  udgjorde  omtrent  100  Miil.  Sten 
om  Aaret,  nu  er  medregnet,  udgør  den  samlede  Pro¬ 
duktion  ikke  mere  end  40  pCt.  af  den  normale  Pro¬ 
duktion,  og  denne  stærke  Nedgang  har  selvfølgelig 
medført,  at  Teglværksindustrien  kun  har  kunnet  be¬ 
skæftige  et  væsentlig  ringere  Antal  Arbejdere  end  i 
Aarene  før  Krigen,  hvor  Arbejdsstyrken  laa  omkring 
7—8000  Mand. 

Aaret  1920  sluttede  med  et  Lager  af  Mursten  paa 
ialt  127  Mili.  Stkr.  Trods  den  ringe  Produktion  er 
Beholdningerne  af  Mursten  i  Lobet  af  1921  kun  mind¬ 
sket  med  10  pCt.,  idet  der  ved  Udgangen  af  dette  Aar 
var  et  Lager  paa  115  Miil.  Mursten.  Før  Krigen,  da 
Produktionen  var  saa  meget  større,  var  Lagrene  om¬ 
kring  Aarsskiftet  selvfølgelig  ogsaa  større  (i  1913  saa- 


ledes  176  Miil.  Sten).  Med  den  daværende  Omsætning 
betød  et  Lager  af  en  saadan  Størrelse  imidlertid  for¬ 
holdsvis  ikke  nær  saa  meget  som  det  Lager,  der  nu 
findes,  ligesom  den  Risiko,  der  er  forbundet  ved  at 
have  et  Lager,  som  udgør  mere  end  Halvdelen  af 
Aarsproduktionen,  selvsagt  er  meget  større  under  de 
nuværende  urolige  Forhold. 

Der  har  i  Løbet  af  Aaret  fra  Teglværksindustrien 
været  klaget  over  den  skarpe  udenlandske  Konkur¬ 
rence.  Den  faktiske  Import  —  12  Mili.  Mursten  —  har 
imidlertid,  selv  under  Hensyn  til  den  formindskede 
Produktion,  været  væsentlig  mindre  end  i  1913.  Naar 
Konkurrencen  udefra  ikke  destomindre  er  følt  særlig 
trykkende  i  det  forløbne  Aar,  skyldes  det  vel  nok 
dels  den  Omstændighed,  at  en  Konkurrence  altid  fø¬ 
les  haardere  i  en  Tid,  hvor  Omsætningen  er  stærkt 
reduceret,  og  dels  at  der  fra  de  tyske  Teglværker  er 
fremkommet  Tilbud,  der  paa  Grund  af  Valutaforhol¬ 
dene  har  været  væsentlig  under  de  danske  Priser. 
Herved  fremkaldtes  der  en  Usikkerhed,  som  i  høj  Grad 
maatte  bidrage  til  at  skabe  Nervøsitet  hos  de  danske 
Producenter,  der  iforvejen  var  daarligt  stillede  paa 
Grund  af  deres  ret  store  Lagre  af  Sten,  fremstillet 
under  de  i  1920  gældende  høje  Brændselspriser.  Hel¬ 
digvis  blev  Importen  ikke  saa  stor  som  befrygtet.  En 
af  Hovedaarsagerne  hertil  maa  man  sikkert  søge  i 
den  fornuftige  Bestemmelse,  at  der  fortrinsvis  skal 
anvendes  danske  Mursten  til  de  Byggeforetagender, 
der  nyder  det  offentliges  Støtte,  ligesom  det  ogsaa 
har  haft  sin  store  Betydning,  at  der  er  blevet  givet 
en  Fragtgodtgørelse  paa  30  pCt.  ved  Transport  af 
danske  Sten. 

I  Aarets  Løb  har  der  været  Planer  fremme  om  at 
søge  solgt  en  Del  af  de  store  Lagre  til  England,  hvor 
der  var  Mangel  paa  Mursten.  Den  høje  Sterlingkurs 
syntes  en  Tid  at  skulle  muliggøre  en  saadan  Eksport, 
og  saavel  fra  Teglværksindustrien  som  fra  det  danske 
Generalkonsulat  i  London  gjorde  man  sig  store  An¬ 
strengelser  for  at  faa  Sagen  til  at  glide.  De  praktiske 
Vanskeligheder  —  de  høje  Transportomkostninger  og 
navnlig  den  Omstændighed,  at  de  i  England  anvendte 
Mursten  er  af  et  andet  Format  end  de  danske  —  bragte 
det  til  at  strande  for  Murstens  Vedkommende,  og  paa 
samme  Maade  gik  det  med  en  Plan  om  —  i  Kraft  af 
den  høje  Dollarkurs  —  at  sælge  Mursten  til  Amerika. 
Derimod  lykkedes  det  at  faa  solgt  et  mindre  Kvan¬ 
tum  Tagsten  til  England. 

□□□□□□ 

Det  russiske  Jernbanevæsen. 

Behov  og  Levering  af  nyt  Materiel. 

Professor  Lomonossof,  Lederen  af  det  russiske  Tra¬ 
fikkommissariats  Indkøbsvirksomhed  i  Udlandet,  har 
offentliggjort  følgende  Meddelelser  angaaende  Genop¬ 
byggelsen  af  det  russiske  Jernbanevæsen: 

I  Rusland  har  man  inddelt  Jernbanesystemet  i  tre 
Kategorier:  1.  Kategori:  Jernbaner,  som  ubetinget  maa 
sættes  i  Drift;  2.  Kategori:  Jernbaner,  som  man  mu¬ 
ligt  faar  i  Drift;  3.  Kategori:  saadanne  Jernbanelinier, 
som  man  kan  lade  forfalde. 

I  1921  har  man  beg3mdt  Genopbyggelsen  af  det 
russiske  Jernbanevæsen,  og  der  er  bestilt  for  514  Mili. 
svenske  Kroner  Jernbanemateriel  i  Udlandet,  hvoraf 
England,  Østrig,  Kanada  og  Czeko-Slovakiet  har  faaet 
Bestillinger  for  28,5  Miil.  Kroner,  Tyskland  for  246 
Mili.  Kroner  og  Sverige  for  240  Mili.  Kroner. 

I  Tyskland  er  der  bestilt  700  Lokomotiver  til  Værdi 
af  191  Miil.  svenske  Kroner.  Indtil  1.  Januar  1922  er 
der  afsendt  og  ankommet  til  Rusland  47  Lokomotiver 
og  overtaget  i  Tyskland  ca.  100  Lokomotiver  parat  til 
Afsendelse.  Der  blev  endvidere  bestilt  1000  Jernbane¬ 
vogne  til  et  Beløb  af  12  Miil.  svenske  Kroner,  og 
Hjulsæt  for  18,7  Miil.  svenske  Kroner,  der  allerede  er 
leveret,  og  for  22,7  Mili.  svenske  Kroner  andet  Jern¬ 
banemateriel,  der  for  største  Delen  endnu  ikke  er  le¬ 
veret. 

I  Sverige  blev  der  bestilt:  1000  Lokomotiver  for 
230  Miil.  Kroner,  af  hvilke  18  er  leverede  inden  den 
1.  Januar  1922. 

Hvis  man  kan  fortsætte  Leveringerne  i  det  hidtidige 
Omfang,  saa  vil  Hovedbanerne,  inden  Aar  1923,  med 
andre  Ord  Banerne  af  1.  Kategori,  være  sat  i  Stand. 
Behovet  af  Sveller  er  særlig  stort.  Af  rullende  Mate¬ 
riel  har  Rusland  nu  19  000  Lokomotiver,  af  disse  er 
9000  nogenlunde  driftssikre,  10  000  er  defekte,  heraf 
atter  3000  ubrugelige.  Reparationen  af  de  resterende 
7000  Lokomotiver  kan  Rusland  ikke  selv  udføre.  Alle¬ 
rede  før  Krigen  kunde  de  russiske  Værksteder  kun 
reparere  75  pCt.  af  Maskinmateriellet.  Nu  er  Værk¬ 
stederne  delvis  ødelagte,  Værkstederne  i  Omsk  er  ned- 
brændt,  og  andre  er  tilfaldet  Randstaterne. 

Det  mest  brændende  Spørgsmaal  er,  om  Reparatio¬ 
nerne  skal  udføres  i  Rusland  ved  Hjælp  af  udenlandsk 
Kapital  eller  i  Udlandet.  I  Reval  har  tysk  og  engelsk 
Kapital  taget  Opgaven  op  i  Fællesskab. 

For  Tiden  bliver  der  forhandlet  med  tysk  Kapital 
om  Genopbyggelse  af  Værkstederne  i  Dunaburg. 

Det  er  et  Spørgsmaal,  om  det  kan  betale  sig  at  re¬ 
parere  alle  Maskiner,  eller  om  det  er  mere  hensigts¬ 
mæssigt  at  købe  nye.  En  ny  Maskine  koster  omtrent 
saa  meget  som  Reparationen  af  tre  gamle,  men  et  nyt 
Lokomotiv  —  som  f.  Eks.  de  bedste  tyske  Lokomo¬ 
tiver  —  erstatter  i  Trækkraft  to  gamle,  og  Brændselsfor¬ 
bruget  i  en  ny  Maskine  er  pr.  Vægtenhed  kun  Vs  af 
de  gamle  Maskiners  Forbrug.  Begge  disse  Punkter  er 
meget  vigtige,  det  første  paa  Grund  af  de  finansielle 
Besparelser,  og  det  andet  paa  Grund  af  den  Mangel 
paa  Brændsel,  som  hersker  i  Rusland.  Man  har  der¬ 
for  besluttet  sig  til  kun  at  lade  de  Maskiner  reparere, 
hvor  det  virkelig  kan  betale  sig. 

Som  Leverandører  kommer  først  og  fremmest  Ame¬ 
rika  og  Tyskland  i  Betragtning.  Amerika  har  den 
største  Produktion,  nemlig  6500  Lokomotiver  aarlig, 
medens  Tyskland  kun  kan  fremstille  2400.  Trods  Va¬ 
lutaen  er  de  amerikanske  Lokomotiver  allerede  nu 
noget  billigere  end  de  tyske.  Ganske  vist  er  de  tyske 
Lokomotiver  de  bedste,  i  det  mindste  naar  de  bliver 
leveret  fra  de  førende  Firmaer,  hvorimod  man  med 
de  mindre  Firmaer  har  gjort  meget  slette  Erfaringer. 

Betalingen  for  de  tyske  Lokomotiver  er  indtil  Be¬ 
gyndelsen  af  1922  sket  pr.  kontant.  Efter  den  Tid  er 
man  kommet  til  Forretning  paa  Kredit,  som  Indu¬ 


strien  er  gaaet  ind  paa;  de  smaa  Virksomheder  ikke 
i  saa  udstrakt  Grad.  De  Banker,  som  man  hidtil  har 
forhandlet  med,  har  vist  sig  imødekommende.  Det 
afhænger  dog  af  den  almindelige  økonomiske  Situa¬ 
tion  i  Tyskland,  hvordan  Forretningen  videre  kan  ud¬ 
vikle  sig. 

For  Tiden  beskæftiger  man  sig  ivrigt  med  Anlæg 
af  nye  Lokomotivfabriker  i  Moskwa  og  Samara.  Efter 
Planerne  bliver  det  de  største  Lokomotivfabriker  i 
Verden.  Man  tænker  at  overdrage  Bygningen  og  hele 
Indretningen  af  disse  Fabriker  til  udenlandsk  Kapital, 
medens  Driften  skal  overlades  til  russiske  Kræfter. 
Denne  Vej  syntes  at  være  den  bedste.  En  anden  Ten¬ 
dens  gaar  i  Retning  af  ogsaa  at  overlade  Driften  af 
disse  Fabriker  til  den  udenlandske  Kapital  og  kun 
lade  Værkerne  kontrolere  af  Russsere  og  at  lade  Re¬ 
parationerne  blive  foretaget  til  visse  bestemte  Priser. 
Den  nødvendige  Anlægskapital  er  kalkuleret  til  50 

Mili.  Guldrubler.  L. 

□□□□□□ 

Det  dansk-australske  Handelskammer  i 

Sidney. 

I  Foraaret  1921  startede  en  Kreds  af  danskfødte 
Mænd,  bosat  i  Australien,  et  dansk-australsk  Handels¬ 
kammer  i  Sidney.  Kammeret,  der  fra  den  australske  Re¬ 
gerings  Side  har  vundet  lydhør  Forstaaelse  i  Bestræ¬ 
belserne  for  at  knytte  et  intimt  handelsøkonomisk 
Samarbejde  med  Danmark,  henvendte  sig  i  Begyndel¬ 
sen  af  indeværende  Aar  til  Udenrigsministeriet  med 
Anmodning  om,  at  bl.  a.  Industriraadet  maatte  blive 
gjort  bekendt  med  Handelskammerets  Start  og  opfordret 
til  at  formaa  danske  Virksomheder,  der  har  Interesser 
paa  det  australske  Marked,  til  at  indtræde  som  Med¬ 
lemmer  af  Handelskammeret. 

Raadet  tog  denne  Opgave  op,  og  det  lykkedes  at 
formaa  en  Del  Firmaer,  som  man  paa  Forhaand  vid¬ 
ste  havde  Handel  paa  Australien,  til  at  følge  Henstil¬ 
lingen.  Industriraadet  har  iøvrigt  vist  sin  Sympati  for 
Sagen  ved  selv  at  lade  sig  optage  som  Medlem  af  Kam¬ 
meret,  og  da  man  kunde  formode,  at  en  større  Kreds 
af  industrielle  Virksomheder  maatte  ønske  at  være 
med  i  Arbejdet  for  et  intimere  Handelssamkvem  med 
Australien,  har  Raadet  erklæret  sig  heredt  til  paa 
Handelskammerets  Vegne  at  modtage  Nyindmeldelser. 

Ved  Henvendelse  i  Industriraadets  Sekretariat  kan 
Interesserede  afhente  Handelskammerets  Love  og  iøv¬ 
rigt  erholde  nærmere  Oplysninger  om  Spørgsmaalet. 
Industriraadet  har  henstillet  til  den  danske  Regering, 
at  der  af  Statens  Midler  ydes  et  aarligt  Tilskud  til 
Handelskammeret,  paa  samme  Maade  som  det  er  sket 
fra  den  australske  Regerings  Side. 

□□□□□□ 

Mindre  Meddelelser. 

Told-  og  Forbrugsafgifterne. 

Departementet  for  Told-  og  Forbrugsafgifterne  med¬ 
deler: 

Forbrugsafgifterne  i  April  Maaned  1922  udgjorde: 
Indførselstold  7  248  000  Kr.,  Sukkerafgift  482  000  Kr., 

Spiritusafgift  108  000  Kr.,  Tillægsafgift  paa  Spiritus 
3  473  000  Kr.,  Tillægsafgift  paa  Vin  1  603  000  Ivr.,  Afgift 
af  indenlandsk  tilvirket  Vin  m.  m.  12  000  Ivr.,  Ølskat 
1  728  000  Kr.,  heraf  53  000  Kr.  for  01  af  Kl.  II,  Stem¬ 
pelafgift  ef  Cigaretter  548000  Kr.,  Omsætningsafgift  af 
Cigarer  og  Cigarillos  602  000  Ivr.,  andre  Indtægter 
229  000  Ivr.,  tilsammen  16  033  000  Kr. 

I  den  tilsvarende  Maaned  i  forrige  Aar  udgjorde 
Indtægterne:  Indførselstold  4  856  000  Kr.,  Sukkerafgift 
205  000  Kr.,  Spiritusafgift  207  000  Ivr.,  Tillægsafgift  paa 
Spiritus  4807  000  Ivr.,  Tillægsafgift  paa  Vin  578  000  Ivr., 
Ølskat  2  244  000  Ivr.,  heraf  73  000  Kr.  for  01  af  Klasse 
II,  Stempelafgift  af  Cigaretter  528  000  Kr.,  Omsætnings¬ 
afgift  af  Cigarer  og  Cigarillos  904  000  Kr.,  andre  Ind¬ 
tægter  221  000  Kr.,  tilsammen  14  550  000  Kr. 

□□□□□□ 

Organisations-  og  Foreningsmeddelelser. 

Det  japanske  Marked. 

Den  danske  Gesandt  i  Japan,  tidligere  Direktør  for 
Det  forenede  Dampskibsselskab,  N.  Høst,  har  meddelt 
Industriraadet,  at  han  gerne  vil  modtage  Kataloger 
og  Vareprøver  fra  danske  industrielle  Firmaer,  som 
kan  tænkes  at  have  Interesse  i  Eksport  til  Japan.  Ge¬ 
sandten  vil  benytte  paagældende  Materiale  i  sit  Ar¬ 
bejde  for  at  fremme  danske  Interesser.  Industriraadet 
har  med  største  Glæde  efterkommet  Gesandtens  An¬ 
modning  og  beder  derfor  alle  interesserede  Firmaer 
om  at  fremsende  de  omtalte  Prøver  og  Kataloger  til 
Adressen:  Det  kgl.  danske  Gesandtskab,  Tokio,  Japan. 

□□□□□□ 

g|g  Fra  Biblioteket.  |§§ 

Af  Bibliotekets  righoldige  Samling  af  Vejledninger 
og  Lærebøger  om  Haveanlæg  og  Havebrug  fremhæves 
nedenstaaende,  som  er  til  Udlaan  for  Medlemmerne. 

Biblioteket  er  i  Maj-Juni  aabent  Hverdage  fra  10— 7. 
Søndage  fra  10—12. 

207.  Mariboe.  Havebog  I— III.  Kbli.  1920-21. 

207.  Helweg,  L.  Nord.  ill.  Havebrugsleksikon  I — II. 
Kbhvn.  1920. 

208.  Boldsen,  F.  C.  Haveboliger  i  Danmark.  Kbhvn. 
1912.  46  S. 

208.  Berlepsch,  Valendas.  Die  Gartenstadtbewegung 
in  England.  Muncb.  1911.  190  S. 

210.  Becker,  G.  A.  Prydplanter.  Kbhvn.  1921.  287  S. 
212.  Risum,  I.  N.  Vore  Altaner.  Kbhvn.  52  S. 

211.  Gram,  H.  Frøavl  af  Køkkenurter.  Kbhvn.  1918. 
187  S. 

208.  Lanninger,  K.  L.  Kunstlicher  Regen,  Wasser  u. 
Dunger.  Frank.  a.  M.  1920.  165  S. 


209.  Lind,  G.  Fruktodling.  Stockh.  1907.  226  S. 

208.  Nielsen,  C.  Tegninger  til  Haveanlæg.  Kbhvn.  1916. 
41  S. 

208.  Riis,  J.  Om  Kolonihaver  og  deres  Betydning  for 
Samfundet.  Kbhvn.  1907.  108  S. 

208.  Pedersen,  L.  Kronborg  Have.  Kbhvn.  1920.  160  S. 

207.  Roberts,  H.  All  about  gardening.  Lond.  1915.  318  S. 

206.  »Villaen«,  Maanedsskrift  for  Bolig  og  Have. 

208.  Abelin,  IL  Herregårdstrådgården.  Stockh.  1915. 
208.  Schnitler,  Carl  W.  Norske  Haver  i  gammel  Tid. 

I— II.  1915—16. 

208.  Seibert,  Aug.  Wie  lege  ich  einen  Garten  an  ? 
Frankf.  a.  M.  333  S. 

208.  Schnitler,  Carl  W.  Ital.  Havekunst  og  Bykunst 
(Renæssance  og  Barok).  Kria.  1917. 

210.  Jensen,  C.  C.  Chrysantemum.  Kbhvn.  102  S: 

209.  Henriksen,  P.  Danske  Frugtsorter.  Kbhvn.  1915. 
37  S. 

208.  Erstad  Jørgensen,  E.  Villahaven.  Kbhvn.  1900. 
117  S. 

207.  Meyer  u.  Ries.  Gartentechnik.  Leipz.  1911.  744  S. 

209.  Matthiesen,  C.  Dansk  Frugt.  I— II.  Kbhvn.  1913. 
588  S. 

208.  Planer  og  Beskrivelser  for  Anlæg  og  Drift  af 
mindre  Byhaver. 

211.  Henriksen,  P.  Køkkenurter.  5.  Opl.  Aarh.  1915. 
84  S. 

□□□□□□ 

Legater. 

Af  H.  C.  Ørsteds  Legat  vil  den  12.  Juli  d.  A.  en  Por¬ 
tion  af  200  Kr.  være  at  tildele  en  Industridrivende 
eller  Haandværker,  som  i  det  forløbne  Aar  har  frem¬ 
bragt  noget  nyt  og  godt  i  sit  Fag. 

De,  som  mener  at  kunne  komme  i  Betragtning,  kan 
inden  den  15.  Juni  d.  A.  indsende  Andragende  med 
fornødne  Oplysninger  til  Industriforeningen,  Kjøben- 
havn  B. 

Særlige  Skemaer  til  Udfærdigelse  af  Ansøgninger 
om  dette  Legat  forefindes  ikke. 

Af  Handskefabrikant  W.  T.  Danielsen  og  Hustrus 
Legat  til  Rejseunderstøttelse  for  unge  Handskemager- 
svende  bliver  en  Portion  paa  160  Kr.  at  uddele,  lige¬ 
ledes  den  12.  Juli  d.  A. 

Blanket  til  Ansøgning  udleveres  ved  Henvendelse 
til  Industriforeningen,  Kjøbenhavn  B.,  og  skal  i  ud¬ 
fyldt  Stand  ligeledes  indleveres  inden  15.  Juni  d.  A. 

Af  Handskefabrikant  W.  T.  Danielsen  og  Hustrus 
Etableringslegat  for  dygtige  og  flittige  Handskemager¬ 
svende,  der  ønsker  at  etablere  sig,  bliver  et  rentefrit 
Laan  paa  300  Kr.  ledigt. 

Laanet  bliver  at  tilbagebetale  i  Løbet  af  6  Aar  med 
7«  aarlig. 

Blanket  til  Ansøgning  udleveres  ved  Henvendelse 
til  Industriforeningen,  Kjøbenhavn  B.,  og  skal  i  udfyldt 
Stand  ogsaa  indleveres  sammesteds  inden  15.  Juni  d.  A. 


Redaktion:  Povl  Drachmann.  Redaktionsudvalg:  H.  P.  Prior,  C.  F.  Jarl  og  F.  H.  J.  Rambusch. 

Nr.  10  15.  MAJ  1922 


Om  Øl  og  Bryggeriindustrien, 

specielt  i  Forhold  til  Carlsberg  Bryggeriernes  Udvikling. 

Foredrag  holdt  i  Industriforeningen  den  10.  April  1922  af  Direktør  Poul  C.  Poulsen. 


JEG  har  fra  Foredragsudvalget  modtaget  en 
Opfordring  til  at  tale  om  Carlsbergs  Betyd¬ 
ning  for  Landets  Økonomi;  det  er  mig  en  Glæde 
og  Ære  at  efterkomme  denne  Opfordring,  og  jeg 
vil  da  begynde  med  ganske  kort  at  fortælle  lidt 
om  Øllets  Historie. 

Menneskenes  første  gærede  Drik  var  Mjød  — 
Naturfolkene  lærte  nemlig  hurtigt  at  tilberede  sig 
Drikke  af  Honning  og  Vand,  og  naar  denne 
Blanding  stod  hen,  saa  tilførte  Luften  Gærceller; 
Blandingen  gik  i  Gæring,  og  der  opstod  Mjød. 
Efter  Mjøden  kommer  saa  gærede  Drikke  af  Vin¬ 
druesaft,  af  Mælk  og  af  Korn.  Drikke  af  Korn 


giver  01,  og  jeg  skal  straks  bemærke,  at  i  Ev- 
ropa  er  01  en  ældre  Drik  end  Vin.  Ølbrygningen 
er  nemlig  en  urgammel  Kunst,  og  saa  langt  som 
Historien  gaar  tilbage,  omtales  01  og  Ølbrygning. 
Det  første  01  er  man  kommet  til  ad  empirisk 
Vej,  derved  at  Melgrød  gik  i  Gæring  —  og  det 
første  01  er  blevet  nydt  med  Mel  og  Mask ;  paa 
samme  Maade  drikkes  der  iøvrigt  endnu  01  hos 
Negerstammerne  i  Afrika.  Af  Indskrifter  paa  Py¬ 
ramider  og  af  gamle  Papyrusskrifter  ved  vi  imid¬ 
lertid,  at  Ægypterne  forstod  at  brygge  klart  01. 
Billeder  viser,  hvorledes  Byg  bliver  tærsket  — 
viser,  at  der  laves  Malt,  at  Spirerne  trædes  af 


Malteribygning. 


14 


90 


TIDSSKRIFT  FOR  INDUSTRI 


Malten  af  Slaver  og  Dyr,  viser  Brygningen  og 
viser  Ølstuerne;  de  viser  ogsaa  paa  drastisk 
Maade,  at  Øllet  maa  have  været  stærkt.  Herodot 
fortæller,  at  det  navnlig  var  i  den  ægyptiske  By 
Pelusium,  at  man  fremstillede  det  bedste  01. 
Man  har  Efterretninger  fra  hin  fjerne  Tid  om, 
at  man  havde  en  Ølskat  —  man  kender  en  Dag¬ 
bog  af  en  Officer,  der  førte  Regnskab  over,  hvor 
mange  Glas  01  han  daglig  drak  —  og  man  hal¬ 
et  3000  Aar  gammelt  Brev  fra  en  bekymret  Fa¬ 
der,  der  bebrejder  sin  Søn,  at  han  forsømmer 


Øllet  holdbart  samt  at  bruge  Ølgær  til  Brøddejgen 
for  at  faa  hævet  Brød. 

Romerne  kendte  ogsaa  01,  men  de  foretrak' 
Vinen  og  saa  med  en  vis  Foragt  paa  Gallerne, 
som  foretrak  01  og  nød  det  i  rigeligt  Maal.  Ro¬ 
merne  foragtede  iøvrigt  ogsaa  Gallerne,  fordi  disse 
foretrak  Smør  for  Olie. 

I  den  almindelige  Bevidsthed  staar  Germanerne 
som  Ølbrygningskunstens  Fædre,  men  vi  ser,  at 
Kunsten  er  kommet  til  dem  sydfra,  saa  Øllets 
Hjemstavn  er  altsaa  Syden  —  det  varme  Klimas 


Bryghus. 


sine  Studier  paa  Grund  af  for  megen  Hang  til 
Ophold  paa  Ølstuerne. 

Det  betragtes  da  ogsaa  som  givet,  at  vor  ev- 
ropæiske  Ølbrygningskunst  har  sit  Udspring  i 
Ægypten,  idet  vi  herfra  kan  følge  Kunsten  til 
alle  Sider  — -  sydpaa,  hvor  Raastoffer  hos  Ne¬ 
grene  var  og  er  Hirse,  østpaa  gennem  Lilleasien 
og  vestpaa  langs  Middelhavet  til  Spanien.  Det 
vides  ikke,  om  det  gamle  ægyptiske  01  var  selv¬ 
gæret,  eller  om  man  forstod  at  sætte  Gær  til 
—  men  fra  Begyndelsen  af  vor  Tidsregning  har 
vi  sikre  Efterretninger  fra  Spanien. 

Saaledes  beretter  Plinius,  at  de  gamle  Spani¬ 
ere  forstod  at  opsamle  Gæren,  forstod  at  gøre 


Lande  — ;  men  medens  i  Syden  den  oprindelige 
Drik  mere  og  mere  fortrænges  af  Vinen,  saa 
bliver  Øllet  hos  de  nordligst  boende  Germanere 
mere  og  mere  den  nationale  Drik,  der  hos  dem 
bringes  til  en  saadan  Godhed  og  Fuldkommen¬ 
hed,  at  den  i  vore  Dage  atter  baner  sig  Vej  syd¬ 
paa. 

Om  vor  egen  danske  Oldtidsbrygning  ved  vi 
ikke  ret  meget,  men  vi  ved  dog,  at  Kunsten  tidlig 
var  kendt  hos  de  gamle  Nordboere,  og  vi  ved, 
at  de  blandede  Mjød  i  Øllet  for  at  faa  en  stær¬ 
kere  Drik.  I  Eddaerne  omtales  ofte  Mjød,  01  og 
Ølbrygning.  I  Begyndelsen  af  Snorres  Heims- 
kringla  læses  saaledes  en  Beskrivelse  af  et  garn- 

melnordisk  Bryghus,  og  Sagnet  fortæller  videre 
om  en  Mand,  der  efter  et  Drikkelag  druknede  i 
Bryggerkarret. 

Alt  det  til  nu  omtalte  01  skiller  sig  væsentlig 
fra  Middelalderens  og  Nutidens  01  ved  ikke  at 
være  humlet.  Man  tilsatte  vel  undertiden  Kryd¬ 
derier  som  Ingefær,  Malurt,  Røllike  og  Porse, 
men  først  mellem  Aarene  1200  og  1300  bliver 
det  almindeligt  at  bruge  Humle  i  Evropa.  Hum¬ 
len  tilsattes  ligesom  i  vore  Dage  for  at  gøre  Øllet 
holdbart  og  for  at  give  det  Smag  og  Aroma.  Der 


drede  synes  Købmændene  i  Kjøbenhavn  at  have 
faaet  Øjet  op  for  01  som  Salgsvare,  og  de  faar 
af  Kronen  Eneret  til  at  brygge  01  til  Salg.  Kort 
efter  opstaar  saa  Bryggerlavet,  der  bestaar  til 
1806. 

I  det  17.  Aarhundrede  knyttedes  Retten  til 
at  brygge  01  til  visse  Gaarde  i  Kjøbenhavn,  af 
hvilke  der  endnu  ved  forrige  Aarhundredes  Be¬ 
gyndelse  var  ca.  100  tilbage  (saaledes  er  Forhol¬ 
det  endnu  i  Byen  Pilsen),  men  Lavstiden  og  de 
mange  Bryggergaarde  egnede  sig  ikke  til  at  hæve 


Gærkar  rummende  700  hl. 


strides  om,  hvem  den  Ære  at  have  indført  Hum¬ 
lens  Brug  tilkommer,  men  vi  ved  nu,  at  Brugen 
er  kommet  til  Germanerne  østfra,  idet  det  vides, 
at  det  finske  Stamfolk  i  Rusland  allerede  brugte 
Humle  omkring  Aar  900,  og  at  visse  Stammer 
i  Kaukasus  brugte  Humlen  omkring  Aar  1000. 

Den  danske  Middelalders  01  var  som  bekendt 
ikke  særlig  anset;  man  foretrak  almindeligt  det 
stærkere  tyske  01.  Noget  laa  dette  vel  i,  at  det 
danske  01  mest  var  Husilidsprodukt.  Man  ved 
saaledes  fra  den  katolske  Tid,  at  »Vor  Frue 
Kirke«  havde  en  betydelig  Indtægt  af  at  udleje 
til  Borgerne  de  Bryggerkedler,  der  i  Tidens  Løb 
var  blevet  Kirkens  Ejendom.  I  det  15.  Aarhun- 


det  danske  Øls  Godhed,  idet  Lavslovene  fore¬ 
skrev,  snart  at  der  skulde  brygges  paa  Omgang, 
snart  overalt  med  lige  store  Kvanta  paa  hver 
Bryggergaard. 

Der  klages  da  ogsaa  altid  over  det  danske  01, 
og  Klagerne  bliver  saa  højlydte,  at  det  danske 
Bryggerlav  som  Følge  heraf  ophæves  1806. 

Derefter  begynder  Konkurrencens  og  dermed 
Fremskridtets  Tid. 

Den  første  Statsforordning,  der  fastslaar  Be¬ 
grebet  01,  udkom  i  Bayern  1516,  og  den  siger, 
at  01  er  en  gæret  Drik,  fremstillet  af  Byg, 
Humle  og  Vand  —  Bestemmelsen  passer  den 
Dag  idag,  dog  saaledes  at  man  nu  ofte  erstatter 


15 


92 


TIDSSKRIFT  FOR  INDUSTRI 


en  Del  af  Bygmalten  med  umaltet  Korn  eller 
Sukker,  alt  efter  som  man  ønsker  forskellige  Ty¬ 
per  af  01  eller  lægger  særlig  Vægt  paa  Hold¬ 
barhed. 

Bryggeriindustriens  Opblomstring  i  Danmark 
begynder  med  Navnet  Jacobsen.  Christen  Jacob¬ 
sen  indfører  omkring  Aaret  1820  Termometret  i 
Arbejdet.  J.  C.  Jacobsen  grundlægger  gamle  Carls- 
berg,  og  Carl  Jacobsen  bygger  det  nuværende 
Ny  Carlsberg,  og  disse  to  Mænd  skaffer  den 
danske  Ølindustri  en  Førerstilling  i  teknisk  og 
videnskabelig  Henseende. 

Den  første  Brygning  paa  Gamle  Carlsberg  fore¬ 


støbes,  d.  v.  s.  udblødes  i  Vand  i  3  Dage  —  der¬ 
efter  udspredes  Bygget  paa  Maltgulve  eller  i  Malt¬ 
kasser  for  at  spire.  Hvad  er  nu  Meningen  med 
Maltningen? 

For  at  forklare  dette  maa  jeg  først  erindre  om, 
at  Bygkornet  er  en  lille  Plante  i  Fostertilstand. 
Byggets  kemiske  Undersøgelse  viser,  at  det  inde¬ 
holder  Træstof  i  Skallerne,  en  mindre  Mængde 
Æggehvidestof  i  Kernen,  men  at  Hovedmængden 
—  ca.  70  pCt.  beregnet  paa  Tørstof  —  er  Sti¬ 
velse.  Stivelsen  forefindes  for  at  kunne  ernære 
den  lille  Plante,  naar  den  begynder  at  vokse, 
men  endnu  ikke  har  saa  kraftige  Blade  og  Rød- 


Ølgær  ( a  Celler  af  Kultur-Gær,  b  Celler  af  vild  Gær).  500  Gange  forstørret.  ' 


toges  den  10.  November  1847,  og  det  første  Aar, 
Gamle  Carlsberg  eksisterede,  solgtes  3600  hl,  10 
Aar  senere  18  200  hl. 

Den  første  Brygning  paa  det  første  Ny  Carls¬ 
berg  foretoges  den  17.  Februar  1871,  og  det  før¬ 
ste  Aar  solgtes  6036  hl,  10  Aar  senere  150  000 
hl.  Da  de  to  Bryggerier  i  1902  blev  forenede 
som  tilhørende  samme  Ejer,  androg  det  samlede 
Salg  392  000  hl,  i  1913 — 14  421  661  hl,  og  endelig 
i  sidst  forløbne  Regnskabsaar  750  813  hl. 

Jeg  vil  nu  ganske  kort  gøre  Rede  for,  hvorledes 
Carlsberg  01  bliver  til.  Fabrikationen  falder  i  5 
Afsnit:  Maltning  —  Brygning  —  Gæring  —  Lag¬ 
ring  og  Aftapning. 

Maltningen  begynder  med,  at  det  rensede  Byg 


der,  at  den  kan  ernære  sig  selv.  I  den  Form, 
hvori  Stivelsen  forefindes,  er  den  imidlertid  uop¬ 
løselig  og  kan  ikke  komme  Planten  til  gode, 
derfor  dannes  der  af  Plantens  Æggehvidestof, 
samtidig  med  at  Rødderne  bryder  frem,  et  Fer¬ 
ment  —  Diastase  —  som  har  den  Egenskab  at 
kunne  omdanne  den  haarde,  uopløselige  Stivelse 
til  let  opløseligt  Sukkerstof,  der  i  Opløsning  kan 
cirkulere  i  Plantens  Aarer.  Samtidig  dannes  der 
andre  Fermenter,  der  bringer  uopløselige  Ægge¬ 
hvidestoffer  i  Opløsning. 

Bryggeren  har  imidlertid  Brug  for  det  samme 
som  Planten,  og  det  er  da  saa  heldigt,  at  den 
Omdannelse  og  Opløsning,  der  ude  i  Naturen 
sker  langsomt  ved  lav  Temperatur,  den  sker 

meget  hurtigt  ved  00 — 70°  C.  i  Bryggerens  Kar, 
naar  der  blot  er  rigelig  Diastase  til  Stede.  Me¬ 
ningen  med  Maltningen  er  derfor  at  lade  Bygget 
spire  saa  længe,  til  den  haarde  Stivelse  er  blevet 
løsere,  og  til  der  er  dannet  den  størst  mulige 
Mængde  Diastase.  Efter  ca.  8  Dages  Spiring  er 
dette  Punkt  naaet,  og  Maltningen  er  til  Ende. 

Naar  Malten  er  færdig  i  selve  Malteriet,  brin¬ 
ges  den  paa  Køller,  d.  v.  s.  paa  Tørreaparater, 
hvor  den  tørres  og  ristes,  saaledes  at  den  kom¬ 
mer  til  at  indeholde  de  ønskede  aromatiske  Stoffer. 


mer  i  store  Kedler  for  at  koges  med  Humle,  me¬ 
dens  det  faste  Stof,  som  vi  kalder  for  Mask, 
sælges  som  Kreaturfoder  —  et  Kreaturfoder,  som 
paa  Grund  af  sit  Indhold  af  forskellige  værdi¬ 
fulde  Stoffer  er  særlig  mælkegivende. 

Den  største  Kedel  i  Carlsbergs  nyeste  Bryghus 
rummer  ca.  550  hl,  og  i  dette  Bryghus  kan  der  dag¬ 
lig  fremstilles  3500  hl  01,  medens  der  i  Bryg¬ 
huset  paa  Gamle  Carlsberg  kan  fremstiles  ca. 
1900  hl. 

Den  kogte  Humleurt  afkøles  i  et  Svaleapparat 


Moderne  Lagerfade  af  emaill.  Staal;  i  Forgrunden  Øl-Filtre. 


I  Carlsbergs  Malterier  kan  vi  daglig  malte  400 
Tdr.  Byg  —  denne  Mængde  er  dog  ikke  tilstræk¬ 
kelig,  saaledes  at  vi  i  Reglen  ogsaa  faar  maltet 
i  andre  danske  Malterier. 

Efter  at  Malten  har  lagret  nogen  Tid,  kommer 
vi  til  Brygningen.  Malten  males  paa  Møller  og 
blandes  op  med  Vand.  Temperaturen  hæves  efter- 
haanden  ved  Kogning  af  Dele  af  Blandingen  til 
76°  C.  Kulhydrater  og  Æggehvidestoffer  gaar  i 
Opløsning  ved  Diastasens  og  andre  Enzymers 
Virksomhed  - — -  og  nu  skilles  Saften,  som  Bryg¬ 
geren  kalder  for  Urt,  fra  Skallen  og  uopløste 
Dele.  Dette  skete  tidligere  ved  Hjælp  af  en  gen¬ 
nemhullet  Siplade,  medens  der  nu  anvendes  en 
moderne  Presse,  installeret  i  1921.  Urten  kom- 


paa  en  saadan  Maade,  at  den  samtidig  optager 
i  sig  den  størst  mulige  Mængde  Ilt.  Ilten  er  nød¬ 
vendig  for,  at  Gæren  kan  leve,  arbejde  og  for¬ 
mere  sig.  Fra  Svaleapparatet  løber  den  afkølede 
Urt  til  Gærkælderen,  hvor  den  tilsættes  Gær. 

Nu  først  et  Par  Ord  om  Gæring.  Man  skelner 
mellem  Overgæring  og  Undergæring.  Ved  Over¬ 
gæring,  der  foregaar  ved  15 — 20°  C.,  samler  Gæ¬ 
ren  sig  paa  Overfladen,  og  Gæringen  er  til  Ende 
paa  en  eller  højst  nogle  Dage.  Ved  Undergæ¬ 
ringen,  der  foregaar  mellem  6 — 10°  C.,  varer  Gæ¬ 
ringen  10 — 12  Dage,  og  Gæren  samler  sig  paa 
Karrets  Bund.  Overgæring  er  den  ældste  Form. 
Undergæren  er  fremelsket  i  den  nyere  Tid  hos 
sydtyske  Munke  og  kendes  ikke  uden  for  Bayern 

før  omkring  1830.  Her  til  Danmark  kom  Under¬ 
gæren  for  at  faa  blivende  Sted  med  gamle  Kaptajn 
Jacobsen  i  1845,  idet  Jacobsen  personlig  hentede 
Gæren  hos  Sedlmayrs  Bryggeri  »Zum  Spaten«  i 
Miinchen  og  med  megen  Møje  bragte  den  uskadt 
hjem.  Denne  Gær  blev  imidlertid  i  Aarenes  Løb 
mere  og  mere  uren,  idet  der  stadig  kom  Kim  i 
den  fra  Luften,  og  Professor  Emil  Chr.  Hansens 
Arbejder,  der  1883  kulminerede  i  Fremstilling 
af  Ren-Gær  udvalgt  under  Hensyn  til  det  ønskede 
Produkt,  kom  derfor  som  en  Befrielse. 

Gæren  er  en  encellet  Plante,  kun  3  —  6  Mikro- 
millimeter  i  Diameter,  d.  v.  s.  at  der  i  et  Halv¬ 


i  Lagerkælderne  omkring  Frysepunktet.  De  fleste 
af  vore  Gærkar  rummer  ca.  40  hl,  men  nogle, 
rummer  700  hl;  de  er  byggede  ifjor,  men  vi  er 
for  Tiden  ifærd  med  at  byge  nogle  af  Jernbeton, 
indvendigt  forede  med  Aluminium,  der  rummer 
1000  hl. 

De  fleste  Lagerfade  rummer  30  å  35  hl,  men 
vi  har  ifjor  bygget  nogle  af  Jernbeton,  der  rum¬ 
mer  860  hl,  og  nogle  af  emailleret  Staal,  der  rum¬ 
mer  lige  saa  meget. 

Naar  Øllet  har  været  lagret  i  nogle  Maaneder, 
er  det  færdigt  til  at  tappes  paa  Fustager  eller 
Flasker.  Det  01,  der  skal  paa  Flasker,  pumpes 


Carlsberg  Laboratorium. 


kilo  Gær  er  saa  mange  Celler  ialt,  der  angives 
ved  et  Ottetal  efterfulgt  af  14  Nuller. 

Hvad  foregaar  der  nu  ved  Gæringen?  Der 
foregaar  det,  at  den  lille  Plante,  Gæren,  lever, 
arbejder  og  formerer  sig.  At  den  formerer  sig, 
kan  man  veje  sig  til.  Der  udsaas  ca.  18  kg  Gær 
i  et  Kar,  og  efter  endt  Gæring  findes  ca.  60  kg. 
Urten  kommer  for  Tiden  i  Karrene  med  ca.  10  pCt. 
Ekstrakt,  og  Gærens  Arbejde  bestaar  nu  i  at  om¬ 
danne  ca.  6  af  disse  lOpCt.  Ekstrakt  hovedsagelig 
til  lige  Mængder  Alkohol  og  Kulsyre. 

Desuden  dannes  der  ved  Gæringen  forskellige 
aromatiske  Stoffer. 

Naar  Gæringen  er  til  Ende,  pumpes  Øllet  til 
Lagerkælderen.  Temperaturen  i  Gærkælderen 
holdes  ved  Hjælp  af  Ismaskiner  paa  ca.  4°  C., 


direkte  fra  Lagerkælderne  og  i  Flaskerne  uden 
at  komme  i  Berøring  med  Luften. 

Aftapningsanstalten  for  Flaskeøl  er  indenfor 
Carlsberg  som  en  Fabrik  for  sig,  hvor  der  paa 
den  varme  Aarstid  beskæftiges  1900  å  2000  Men¬ 
nesker.  Tapperiet  blev  bygget  i  Aaret  1902—03. 

Det  første  Aar  tappedes  47V2  Million  Flasker, 
10  Aar  senere  113  Millioner  og  sidste  Aar  214 
Millioner  Flasker. 

(I  Mineralvandsfabriken,  der  nu  er  Landets 
største,  tappedes  samtidig  20  Miil.  Fl.  Mineral¬ 
vand). 

Vi  har  derfor  stadig  maattet  udvide  og  ved 
nye  Maskiner  skaffe  os  forøget  Yde'evne. 

Udvidelser  er  iøvrigt  noget,  der  har  karak¬ 
teriseret  Livet  paa  Carlsberg,  saalænge  det  har 

eksisteret.  Jeg  har  arbejdet  paa  Bryggerierne  i 
over  34  Aar,  og  adskillige  Gange  har  vi  tænkt 
os,  naar  en  Udvidelsesperiode  var  overstaaet,  at 
nu  maatte  det  være  forbi  —  men  stadig  meldte 
Udviklingen  sig  med  nye  Krav,  og  netop  for 
Tiden  er  det  meste  af  Værket  under  Ombygning 
og  Udvidelse. 

Om  Aftapningen  skal  jeg  indskrænke  mig  til 
at  fortælle,  at  de  sorterede  Flasker  puttes  i  en 
Maskine  ved  Hjælp  af  Menneskehænder ;  derefter 


skel,  men  allerede  i  1904  forlangte  alle  Mennesker 
Kapsler;  paa  Carlsberg  har  vi  da  ogsaa  i  mange 
Aar  brugt  Kapsel  paa  det  Eksportøl,  vi  forsender 
til  de  tropiske  Lande. 

Efter  i  det  foregaaende  i  store  Træk  at  have 
gengivet  Øllets  Historie  og  Bryggeriindustriens 
Udvikling  skal  jeg  som  anmodet  redegøre  for 
Carlsbergs  Betydning  for  Landets  Økonomi;  jeg 
vil  da  først  tillade  mig  at  belyse  den  gennem 
nogle  Tal: 


Carlsberg  i  Fugleperspektiv. 


renses  de  —  fyldes  —  proppes  eller  kapsles  — 
alt  i  sammenkoblede  Maskiner,  hvorpaa  de  prop¬ 
pede  Flasker  føres  til  Pasteuriseringsapparaterne. 

Ved  Pasteuriseringen  opvarmes  Øllet  til  ca. 
60°  C.  —  ved  denne  Opvarmning  dræbes  eller 
svækkes  de  Organismer,  der  endnu  befinder  sig 
i  Øllet,  saaledes  at  det  kan  holde  sig  i  lang  Tid. 

Jeg  vil  her  benytte  Lejligheden  til  at  sige  et 
Par  Ord  om  Propper  ktr.  Kapsler.  Kapslen  er 
baade  teknisk  og  hygiejnisk  set  et  Fremskridt, 
og  den  Meningsforskel,  der  er  om  disse  to  Lukker, 
vil  nu,  da  Kapslerne  fremstilles  her  i  Landet, 
sikkert  gennem  Erfaring  blive  afgjort  til  Fordel 
for  Kapslen.  Da  jeg  i  1897  første  Gang  besøgte 
Amerika,  fandt  jeg  her  den  samme  Meningsfor- 


I  sidste  Regnskabsaar  bar  Carlsberg  Brygge¬ 


rierne  anvendt  af: 

Dansk  Byg .  7  500  000  Kr. 

Hestefoder  og  Strøelse .  277  000  — 

Kulsyre  til  Mineralvand .  133  000  — 

Ølflasker . .  2  000  000 

Propper  og  Kapsler .  2  229  000 

Etiketter .  538  000 

Ølkasser .  343  000 

Bødkerarbejde .  25  000 

Til  Nybygninger,  Nyanskaffelser 
og  Vedligeholdelse  af  Bygnin¬ 
ger  og  fast  Inventar  er  medgaaet  4(533  0  00  — 

I  Løn  til  Funktionærer  og  Ar¬ 


bejdere  er  der  udbetalt .  12  500  000 

I  Gennemsnit  har  vi  beskæftiget  2175  Funk¬ 
tionærer  og  Arbejdere  pr.  Dag,  idet  dette  Tal 
kun  angiver  de  direkte  beskæftigede  Personer, 
og  jeg  skal  i  denne  Forbindelse  nævne,  at  vi 
rundt  om  i  Landet  har  ca.  300  Depotindehavere, 
som  hver  for  sig  igen  beskæftiger  Folk  ved  Di¬ 


stribution  af  01. 

Til  Sygehjælp  og  Ulykkesforsik¬ 
ring  er  udbetalt .  233  000  Kr. 

Pensioner  og  Understøttelser  an¬ 
drager  .  846  000 

Jernbane-  og  Damperfragt .  2  960  000  — 

Endelig  har  vi  i  Skat  udredet: 

Ølskat .  12  872  000  — 

Kommuneskat .  461  000  — 


Egentlig  Statsskat  betaler  vi  ikke,  fordi  Carls- 
berg  er  en  Institution,  hvis  Overskud  tilfalder 
det  danske  Samfund  til  Fremme  af  Videnskab 
og  Kunst  gennem  Carlsbergfondet  og  Ny  Carls- 
bergfondet,  der  er  Ejere  af  Bryggerierne. 

Carlsbergfondet  sliftedes  25.  September  1876 
af  J.  C.  Jacobsen;  det  doteredes  i  Aarenes  Løb 
med  rige  Gaver,  og  ved  Jacobsens  Død  i  For- 
aaret  1887  efterlod  han  Fondet  hele  Gamle  Carls- 
berg  til  Eje. 

Carl  Jacobsen  gjorde  det  samme;  ved  Gavebrev 
af  20.  Januar  1902  skænkede  han  sit  Livsværk 
til  en  særlig  Afdeling  af  Carlsbergfondet,  kaldet 
Ny  Carlsbergfondet. 

Carlsbergfondet  staar  maaske  i  manges  Øjne 
som  en  fjern,  fornem  og  utilgængelig  Institution, 
men  i  Virkeligheden  har  dets  Virksomhed  været 
saa  mangesidig  og  frugtbringende,  at  de  opnaaede 
Resultater  berører  os  Alle.  Der  gives  ikke  noget 
Erhverv  i  vore  Dage  —  det  være  sig  Industri 
eller  Haandværk,  Landbrug,  Handel  eller  Fiskeri, 
der  ikke  bæres  oppe  af  Samvirken  mellem  Viden¬ 
skab  og  Praksis. 

Carlsbergfondet  støtter  enhver  Videnskab,  og 
det  er  saaledes,  som  en  tidligere  Formand  for 
Carlsbergfondet  gav  Udtryk  for:  Dansk  Videnskab 
kan  ikke  undvære  Carlsbergfondets  Støtte. 

Foruden  direkte  Støtte  til  Videnskaben  kende¬ 
tegnes  Carlsbergfondets  Virksomhed  ved  Opret¬ 
holdelsen  af  Frederiksborg  Museum.  Det  var 
J.  C.  Jacobsens  Virksomhed  og  Støtte,  der  gjorde, 
at  Slottet  blev  genopført  efter  Branden,  og  Mu¬ 
seet  er  oprettet,  vedligeholdes  og  fornyes  ved 
Carlsbergfondets  Midler. 

Endvidere  driver  Carlsbergfondet  det  store  Carls- 
herg  Laboratorium  for  videnskabelig  Forskning. 


Carlsberg  Laboratoriums  Virksomhed  er  kendt 
over  hele  Jorden.  De  Mænd,  der  har  slaaet  og 
staar  som  Ledere,  har  indskrevet  deres  Navne  i 
den  videnskabelige  Verden  paa  en  saadan  Maade, 
at  de  kaster  Glans  over  vort  Fædreland. 

Den  afdøde  Forstander  for  den  kemiske  Afde¬ 
ling,  Professor  Kjcldahl,  opfandt  en  Kvælstof- 
bestemmelsesmetode,  der  bærer  hans  Navn  og 
som  bruges  over  hele  Jordkloden. 

Den  afdøde  Forstander  for  den  fysiologiske 
Afdeling,  Professor  Emil  Clir.  Hansen,  opfandt 
som  allerede  nævnt  Metoden  til  Rendyrkning  af 
Gær  —  en  Opdagelse,  som  har  haft  en  uover¬ 
skuelig  Betydning  for  Bryggeriindustrien  som  for 
enhver  Fabrikation,  hvor  Mikroorganismer  finder 
teknisk  Anvendelse. 

De  nuværende  Forstandere  er  værdige  Arv¬ 
tagere  efter  de  bortgangne. 

Professor  S.  P.  L.  Sørensen  har  specielt  be¬ 
skæftiget  sig  med  Æggehvidestoffernes  Kemi,  og 
hans  rent  videnskabelige  Arbejder  har  haft  prak¬ 
tisk  Betydning  paa  mange  Omraader,  saaledes 
for  Bryggere  og  Bagere. 

Dr.  phil.  Johs.  Schmidt  beskæftiger  sig  bl.  a. 
med  at  fremstille  en  Humleart,  der  skulde  kunne 
trives  i  Danmark,  saaledes  at  vi  med  Tiden  kunde 
undgaa  at  købe  denne  Vare  i  Udlandet,  og  iøvrigt 
er  han  kendt  gennem  sine  mange  Havunder¬ 
søgelser  og  sine  lykkelige  Resultater  med  Hensyn 
til  Opklaringen  af  Spørgsmaalet  om  Aalens  Van¬ 
dringer. 

Hvad  endelig  Carl  Jacobsens  og  Ny  Carlsberg- 
fondels  Virksomhed  angaar,  da  kendes  denne  i 
vor  By  f.  Eks.  gennem  Glyptoteket,  Jesuskirken, 
Nikolaj  Taarn,  gennem  de  mange  Statuer,  der 
er  spredte  over  Byen  og  i  vore  offentlige  Anlæg. 
Lurblæsersøjlen  paa  Raadhuspladsen  er  opstillet 
af  Carlsbergl'ondene  og  Hvitfeldtssøjlen  væsentlig 
betalt  af  Carl  Jacobsen,  og  Gefion  Springvandet 
for  Halvdelens  Vedkommende  betalt  af  Carls¬ 
bergfondet. 

Det  kunde  være  fristende  ved  denne  Lejlighed 
ogsaa  at  fortælle  noget  om  Carlsbergs  2  Stiftere, 
men  jeg  skal  indskrænke  mig  til  at  karakterisere 
dem  gennem  deres  Valgsprog: 

J.  C.  Jacobsens:  Arbejde  og  Nøjsomhed;  Carl 
Jacobsens:  Laboremns  pro  patria. 

Begge  disse  Mænd  var  i  Sandhed  nøjsomme 
Arbejdere  og  ønskede,  at  Resultatet  af  deres  Ar¬ 
bejde  skulde  komme  deres  Fædreland  til  gode. 
Som  Bryggere  efterlod  de  sig  et  Testamente,  der 
lyder  saaledes: 

»Ved  Carlsberg  Bryggeriernes  Drift  skal  det 
være  del  stadige  Formaal,  uden  Hensyn  til  øje¬ 
blikkelig  Fordel  at  udvikle  Fabrikationen  til  den 
størst  mulige  Fuldkommenhed,  saaledes  at  disse 
Bryggerier  og  deres  Produkter  altid  kan  staa  som 
et  Monster  og  ved  deres  Eksempel  virke  til,  at 
Ølbryggeriet  her  i  Landet  holdes  paa  et  højt  og 
hæderligt  Standpunkt.« 

Paa  dette  Grundlag  ønsker  ogsaa  den  nuvæ¬ 
rende  Ledelse  at  arbejde,  naar  vi  blot  kan  faa 
Lov  dertil,  men  det  ser  ikke  helt  lyst  ud  paa 
Grund  af  de  endnu  beslaaende  Restriktioner,  der 
forbyder  os  at  brygge  Øllet  saa  godt,  som  vi 
gerne  vilde,  forbyder  os  at  fremstille  de  Øltyper, 
som  hele  det  Publikum,  for  hvem  godt  bajersk 
01  er  den  daglige  Maaltidsdrik,  stærkere  og  stær¬ 
kere  kræver  af  os. 

Carlsberg  Bryggerierne  er  for  Tiden  Verdens 
største  Bryggeri  for  Tilvirkning  af  undergæret  01, 
men  vi  vil  miste  denne  Stilling,  hvis  Restrik¬ 
tionerne  opretholdes,  og  jeg  maa  til  Slut  udtale, 
at  skal  Carlsberg  Bryggeriernes  forgrenede  Be¬ 
tydning  for  vort  Samfund  opretholdes  i  Frem¬ 
tiden,  saa  maa  der  for  vor  store  Industri  herske 
Frihed  —  Frihed  til  at  arbejde  og  Frihed  til  at 
udfolde  sig. 

□□□□□□ 

Papirindustrien  og  den  udenlandske 
Konkurrence. 

Som  det  vil  erindres,  var  Papirindustrien  blandt  de 
Industrier,  for  hvilke  Industriraadet  sidste  Sommer 
anmodede  Regeringen  om  Foranstaltninger  mod  den 
udenlandske  Konkurrence.  Regeringen  var  ikke  enig 
med  Industrien  i  dennes  Bedømmelse  af  Virkningerne 
af  Konkurrencen  udefra  og  mente,  at  den  altovervej¬ 
ende  Aarsag  til  den  industrielle  Krise  —  hvis  Eksi¬ 
stens  man  dog  altsaa  ikke  vilde  benægte  —  maatte 
søges  i  Konjunkturfaldet  og  kun  i  meget  ringe  Om¬ 
fang  kunde  tilskrives  Konkurrencen  fra  Udlandet. 

Det  Aarsregnskab,  A/S  De  forenede  Papirfabriker 
fremlagde,  viste,  at  de  stærke  Ord  om  Industriens 
Nødstilstand  kun  var  altfor  sande,  og  nu  foreligger  der 
fra  Det  statistiske  Departement  en  Produktionsstati¬ 
stik,  der  tilfulde  fastslaar,  at  dette  triste  Resultat  i 
allerhøjeste  Grad  maa  tilskrives  den  Omstændighed, 
at  den  udenlandske  Industri,  i  Kraft  af  de  abnorme 
Valutaforhold,  har  kunnet  tiltvinge  sig  en  væsentlig 
Del  af  det  danske  Marked,  der  ikke  —  som  Tilfældet 
har  været  saa  mange  andre  Steder  —  er  blevet  be¬ 
skyttet  mod  de  ekstraordinære  Konkurrenceforhold. 

Den  danske  Papirindustris  Produktion  kan  natur¬ 
ligt  inddeles  i  Hovedgrupperne:  Pap  —  Avispapir  — 
Andet  Papir.  En  Opgørelse  over  Produktionen  og  Im¬ 
porten  giver  følgende  Tal: 


^*aP  Produktion  Import 

1913 .  1  542  Tons  6  686  Tons 

1921  .  764  —  6  351  — 

Avispapir 

1913 .  13  073  —  0  — 

1921 .  11  048  —  6  388  — 

Andet  Papir 

1913 .  27  524  —  8  206  - 

1921  .  15  016  —  10  743  — 


Som  det  vil  ses,  indtager  Produktionen  af  Pap  for- 
saavidt  en  Særstilling,  som  Importen  her  altid  —  og¬ 
saa  under  normale  Forhold  —  har  dækket  den  over¬ 
vejende  Del  af  Forbruget.  Ved  en  Bedømmelse  af  Tal¬ 
lene  vil  det  derfor  sikkert  være  rigtigst  at  udelade 
denne  Gruppe  og  koncentrere  sig  om  de  to  andre 
Grupper,  der  produktionsmæssigt  spiller  den  afgø¬ 
rende  Rolle. 

I  1913  fremstilledes  der  af  den  danske  Papirindustri 
ca.  40  000  Tons  Papir,  Importen  udgjorde  ca.  8  000 
Tons.  Det  danske  Markeds  Forsyning  var  saaledes 
delt  mellem  den  indenlandske  og  den  udenlandske 
Industri  i  Forholdet  5  til  1.  For  Aaret  1921  gaar  den 
danske  Industris  Produktion  —  i  Sammenligning  med 
1913  —  ned  med  35  pCt.  til  kun  at  udgøre  26  000  Tons, 
og  samtidig  er  Indførslen  vokset  til  over  det  dobbelte, 
nemlig  fra  8000  Tons  til  17  000  Tons.  Forholdet  mel¬ 
lem  inden-  og  udenlandsk  Papir  er  da  forrykket  til 
nu  at  være  som  3  til  2. 

Den  ikke  ualmindelige  Antagelse,  at  Industrien  selv 
har  nogen  Skyld  i  Afsætningskrisen,  fordi  Produktio¬ 
nen  har  været  altfor  forceret  i  1920,  finder  ingen  Be¬ 
kræftelse  i  den  for  Papirindustrien  foreliggende  Op¬ 
gørelse.  Den  danske  Produktion  af  Papir  i  1920  har 
nemlig  kun  været  5  pCt.  større  end  Produktionen  i 
1913. 

Den  stærke  Stigning  i  Importen  af  udenlandsk  Pa¬ 
pir  har  desværre  fortsat  sig  i  indeværende  Aar.  I  Aa- 
rets  første  Kvartal  er  der  saaledes  indført  over  5000 
Tons  Papir  eller  2V2  Gang  saa  meget  som  i  de  til¬ 
svarende  Maaneder  af  1913.  Hvilken  Fordel,  de  Folk, 
der  modsætter  sig  Statsindgreb  mod  den  abnorme 
udenlandske  Konkurrence,  venter,  at  Samfundet  skal 
opnaa  ved  en  Fortsættelse  af  denne  Udvikling,  er  ikke 
indlysende.  De  Tab,  der  lides,  er  derimod  aabenbare 
nok.  Industrien  og  dermed  de  mange  Aktionærer,  der 
har  anbragt  deres  Penge  deri,  har  mistet  en  væsentlig 
Del  af  deres  opsparede  Formue,  Arbejderne  har  enten 
som  Arbejdsløse  eller  som  kun  delvis  beskæftigede 
lidt  store  Løntab,  og  endelig  har  Samfundet  hver  Uge 
maattet  ofre  Penge  til  Arbejdsløshedsunderstøttelser, 
som  kunde  have  været  sparet,  hvis  Arbejdet  var  ble¬ 
vet  bevaret  for  de  danske  Fabriker. 

□□□□□□ 

Arbejdsløsheden  i  1921. 

Der  foreligger  nu  fra  Det  statistiske  Departement 
en  samlet  Oversigt  over  Arbejdsløsheden  i  1921.  De 
Tal,  der  her  fremdrages,  giver  et  Billede  af  den  Lam¬ 
melse,  der  har  ramt  vort  økonomiske  Liv,  og  det  Ind¬ 
blik,  man  herigennem  faar  i  de  uhyre  Tab,  Arbejds- 

løsheden  har  paaført  det  danske  Samfund,  kan  kun 
føre  til,  at  man  maa  nære  den  største  Bekymring  med 
Hens}fn  til  den  Modstandskraft,  der  endnu  kan  være 
tilbage  indenfor  de  truede  Erhverv. 

Aaret  1921  begyndte  med  en  Arbejdsløshed,  der  om¬ 
fattede  ca.  45  000  Mand,  og  ved  Udgangen  af  de  en¬ 
kelte  Maaneder  har  Antallet  af  Arbejdsløse][været: 


Januar .  64  730 

Februar .  72  407 

Marts .  69  387 

April .  58  006 

Maj .  49  778 

Juni .  46  533 

Juli .  46  272 

August .  48  040 

September . 47  134 

Oktober .  49  358 

November .  58  082 

December .  74  581 


I  Gennemsnit  har  der  hver  Maaned  været  57  000 
Arbejdere,  der  rar  uden  Beskæftigelse. 

Den  Bevægelse,  der  fremgaar  af  ovenstaaende  Tal, 
nemlig  en  Nedgang  i  Arbejdsløsheden  i  Sommermaa- 
nederne  og  en  stærk  Stigning  i  Vintermaanederne,  gen¬ 
findes  i  Statistiken  for  de  tidligere  Aar,  men  der  er 
den  afgørende  Forskel,  at  medens  Arbejdsløsheden  i 
normale  Aar  er  ganske  ubetydelig  i  Sommertiden,  saa 
har  der  i  1921,  selv  i  den  bedste  Tid,  været  op  imod 
50  000  Arbejdsløse.  Dette  Tal  maa  derfor  vel  egentlig 
betragtes  som  Minimumstallet  for  den  Arbejdsløshed, 
der  direkte  kan  tilskrives  de  ekstraordinære  Erhvervs¬ 
forhold. 

I  Gennemsnit  for  alle  Fag  har  Arbejdsløshedspro¬ 
centen  i  1921  været  19, 7  pCt.,  hvilket  er  højere  end  i 
noget  andet  Aar.  For  1913  var  Procenten  7,5.  Under¬ 
søger  man  de  tre  store  Hovedgrupper  af  Arbejdere 
hver  for  sig,  viser  det  sig,  at  Ledighedsprocenten  har 
været  følgende: 

Arbejdsmænd  Fabrikfag  m.  v. 

Møbelindustri  J  ° 

1913  12,7  pCt.  9,8  pCt.  4,1  pCt. 

1921  36,0  —  16,3  —  18,6  — 

Inden  for  Byggefagene  er  der  altid  en  vis  Sæsonar¬ 
bejdsløshed,  og  som  Følge  heraf  bliver  Aarets  Gen¬ 
nemsnit  ret  højt,  selv  under  nogenlunde  normale  For¬ 
hold.  Den  ganske  overordentlig  høje  Ledighedsprocent 
i  1921  bærer  klart  Vidnesbyrd  om,  hvor  lidt  der  —  trods 
alle  Anstrengelser  fra  det  offentliges  Side  —  er  blevet 
hygget  i  dette  Aar.  Dette  vil  yderligere  fremgaa  af  den 
Omstændighed,  at  Forbruget  af  Mursten  i  1921  kun 
har  været  ca.  225  Millioner  Stk.,  medens  f.  Eks.  For¬ 
bruget  i  1913  var  tæt  op  imod  600  Mili.  Sten. 

Arbejdsmandsgruppen  omfatter  —  foruden  Arbejds¬ 
mænd  indenfor  Byggefagene  og  Arbejdsmænd  inden¬ 
for  Industrien,  som  altsaa  rettelig  burde  henføres  til 
disse  Grupper  —  Transportai'bejderne,  Landarbejderne 
m.  v.  I  Aarene  før  Krigen  gav  dette  Blandingsforhold 
sig  Udtryk  i,  at  Arbejdsløshedsprocenten  for  Arbejds¬ 
mandsgruppen  i  Reglen  laa  midt  imellem  Procenterne 
for  de  to  andre  Grupper.  Naar  Arbejdsløsheden  nu 


opgøres  til  at  være  mindre  i  Arbejdsmandsgruppen 
end  i  Fabrikfagene,  skyldes  det  aabenbart  for  en  Del 
den  Omstændighed,  at  Landarbejderne  —  der  før  Krigs- 
aarene  ikke  var  organiserede  —  henregnes  under  Ar- 
bejdsmændene,  hvorved  den  gennemsnitlige  Arbejds¬ 
løshedsprocent  bringes  noget  ned. 

De  under  Fabrikfagene  henhørende  Grupper  har  i 
Almindelighed  en  meget  ringe  Arbejdsløshed;  i  Aarene 
1910—17  varierede  det  aarlige  Gennemsnit  saaledes 
mellem  2  og  7  pCt.  Kun  i  et  tidligere  Aar,  nemlig  i 
1918,  da  Blokaden  tvang  en  Række  Industrier  til  at 
standse,  har  der  været  en  betydelig  Arbejdsløshed  in¬ 
denfor  Fabrikfagene.  Arbejdsløshedsprocenten  var 
da  for  Fabrikfagene  18,1  pCt.  mod  i  1921  18,6  pCt. 
I  1918  var  det  den  stærkt  formindskede  Import  af  Raa- 
varer,  der  foraarsagede  Fabrikernes  Lukning.  For  1921 
var  det  snarere  den  stærkt  voksende  Import  af  fær¬ 
dige  Varer,  der  var  Hovedaarsagen.  En  nærmere  Gen¬ 
nemgang  af  de  enkelte  Fag  bekræfter  dette.  Glasindu¬ 
strien  har  f.  Eks.  en  Arbejdsløshedsprocent  paa  49,5 
pCt.,  Tobaksindustrien  44,4  pCt.,  Tekstilindustrien  30,5 
pCt.  og  Skotøjsindustrien  22,5  pCt.  I  Provinsen,  hvor 
Reparationsarbejdet  spiller  en  forholdsvis  større  Rolle, 
var  Arbejdsløsheden  i  dette  Fagkun  12,7  pCt.,  i  Hovedsta¬ 
den,  hvor  det  er  Fabriksarbejdet,  der  er  det  afgørende, 
og  hvor  altsaa  den  udenlandske  Konkurrence  føles,  var 
der  derimod  26,5  pCt.  ledige.  Af  Papirindustriens  Ar¬ 
bejdere  har  gennemsnitlig  12,3  pCt.  været  arbejdsløse. 
Da  dette  Fag  imidlertid  hører  til  dem,  der  ellers  har 
den  laveste  Arbejdsløshed  —  i  Reglen  under  V 2  pCt. 
—  har  Stigningen  dog  ogsaa  her  været  meget  stor. 
Hertil  kommer,  at  de  Arbejdere,  der  har  haft  Beskæf¬ 
tigelse  i  udstrakt  Grad,  har  arbejdet  paa  indskrænket 
Tid. 

Naar  man  samler  Virkningerne  af  Arbejdsløsheden 
til  en  Sum,  kommer  man  til  det  næsten  ufattelige  Tal, 
at  Arbejdsløsheden  i  1921  har  kostet  det  danske  Sam¬ 
fund  16  Millioner  Arbejdsdage.  Hvad  dette  Tal  betjf- 
der  for  Arbejderne,  Handelsstanden,  Haandværkerne 
og  de  Industridrivende,  ja  for  hver  enkelt  Borger,  der 
maa  føle  Virkningerne  af,  at  Landets  Kapitalformue 
formindskes  med  et  saa  uhyre  Beløb,  behøver  næppe 
nogen  Paavisning.  Derimod  rejser  det  Spørgsmaal  sig 
med  stigende  Styrke,  om  ikke  en  Del  af  dette  Tab 
kunde  have  været  undgaaet,  og  om  man  i  hvert  Fald 
ikke  for  Fremtiden  kan  søge  at  begrænse  det.  Den  Ud¬ 
vikling,  der  kommer  til  Syne  i  de  officielle  Tal,  viser 
nemlig,  at  Forholdene  ikke  trækker  sig  i  Lave  af  sig 
selv.  Ganske  vist  har  Arbejdsløsheden  været  noget  da¬ 
lende  i  de  4  første  Maaneder  af  indeværende  Aar,  men 
Det  statistiske  Departement  maa  alligevel  ledsage  sin 
Redegørelse  for  April  1922  med  en  Udtalelse  om,  »af 
for  alle  Faggrupper  er  Arbejdsløshedsprocenten  dog 
stadig  større  end  i  den  tilsvarende  Maaned  i  noget  af 
de  foregaaende  12  Aar«-.  Det  Tab  af  Arbejdsdage,  Ar¬ 
bejdsløsheden  forvolder,  udgør  da  ogsaa  for  de  4  før¬ 
ste  Maaneder  af  indeværende  Aar  7,5  Millioner  Arbejds¬ 
dage. 

□□□□□□ 

Den  russiske  Petroleumsindustri. 

Det  russiske  Petroleumsproblem  er  igen  blevet  ak¬ 
tuelt  under  Genuakonfereneen,  og  det  lader  til,  at  den 
russiske  Regering  er  kommet  ret  vidt  i  Forhandlin¬ 
gerne  med  de  udenlandske  Petroleumstruster  om  Kon¬ 
cessioner  for  Oliekilderne  i  Baku,  Grosny  og  Emba. 

Efter  hvad  den  russiske  Fagpresse  meddeler,  har 
der  i  det  sidste  Aar  fundet  en  betydelig  Forandring 
Sted  i  den  russiske  Petroleumsindustri.  Før  Krigen 
blev  den  største  Del  af  Raanaftaen  udvundet  i  Baku 
ved  det  kaspiske  Hav,  og  Oliedistrikterne  Grosny  og 
Emba  spillede  kun  en  underordnet  Rolle.  Imidlertid 
har  Grosnydistriktet  forøget  sin  Produktion  saaledes, 
at  det  ikke  staar  langt  tilbage  for  Bakudistriktet.  I 
1912  blev  der  i  Baku  udvundet  ca.  480  Miil.  Pud  (1 
Pud  =  16,38  Kilogram)  og  i  Grosny  ca.  64  Mili.  Pud. 
Efter  det  af  den  russiske  Regering  for  1922  udarbej¬ 
dede  Produktionsprogram  forventer  man  at  udvinde 
ca.  177  Mili.  Pud  i  Baku,  94  Miil.  Pud  i  Grosny  og  2 
Mili.  Pud  i  Emba,  ialt  273  Miil.  Pud.  Medens  Grosny 
før  Krigen  leverede  Vs  af  det  Kvantum,  som  blev  le¬ 
veret  i  Baku,  skal  dette  Distrikt  i  1922  levere  over 
Halvdelen  afBakus  Produktion.  »Hovedbestyrelsen  for 
Naftaindustrien«  (en  Regeringsinstitution)  har  aaben- 
bart  ved  Udarbejdelsen  af  Produktionspogrammet  holdt 
sig  til  Erfaringerne  fra  1921. 

Af  de  i  dette  Aar  forventede  273  Mi  11.  Pud  Nafta 
haaber  man  at  kunne  forarbejde  203  Mili.  Pud,  hvoraf 
120  Miil.  Pud  i  Baku,  80  Mili.  Pud  i  Grosny  og  3  Miil. 
Pud  i  det  øvrige  Rusland. 

I  Sammenligning  med  Tiden  før  Krigen  er  Produk¬ 
tionen  sunket  overordentlig  stærkt  paa  Grund  af  Man¬ 
gel  paa  Arbejdskraft,  Ernæringsvanskeligheder  og  den 
fuldstændige  Mangel  paa  teknisk  Materiel.  I  den  sidste 
Tid  har  den  gennemsnitlige  Produktion  pr.  Maaned  i 
Baku  været  12—13  og  omtrent  7 — 8  Millioner  Pud  i 
Grosny. 

Af  de  øvrige  Petroleumsdistrikter  fortjener  følgende 
at  blive  nævnt: 

Petroleumskilderne  i  Kuban-  og  Donezdistriktet  og 
Embakilderne  ved  den  nordlige  Del  af  det  kaspiske 
Hav  og  i  Turkestan.  Den  russiske  Petroleum  indeholder 
noget  mindre  Benzin  og  andre  flygtige  Stoffer  end  den 
amerikanske  Petroleum,  og  dens  Vægtfylde  er  ogsaa 
højere. 

De  seneste  Meddelelser  gaar  ud  paa,  at  de  store 
Naftakilder  i  Surachani  i  Nærheden  af  Baku  atter  er 
blevet  aabnede  for  Drift,  hvilket  kunde  tyde  paa,  at 
man  fra  Ublandet  har  fremskaffet  nogle  af  de  til  Pe¬ 
troleumsproduktionen  nødvendige  Maskiner  og  Mate¬ 
rialer  —  maaske  endog  teknisk  Assistance. 

□□□□□□ 

Mindre  Meddelelser. 

Amerikas  Staalindustri. 

Trods  de  Vanskeligheder,  som  især  Strejkerne  har 
voldt,  er  Opgangen  i  De  Forenede  Staters  Jern  og  Staal¬ 
industri  dog  umiskendelig.  Man  regner  med,  at  den 
nu  er  oppe  paa  en  Ydeevne,  der  svarer  til  75—80  pCt. 
af  den  normale,  ja,  særlig  gunstigt  beliggende  Værker 


som  Carnegie  Steel  Co.  er  oppe  paa  over  80  pCt.  Staal- 
trustens  Regnskaber  viser  ogsaa  Opgangen,  ganske 
vist  er  første  Kvartal  af  1922  endnu  i  det  hele  mindre 
end  sidste  Kvartal  af  1921.  Indtægterne  var  i  Oktober 
Kvartal  1921  19,61  Mili.  Doil.,  i  Januar  Kvartal  19,34; 
men  i  dette  Aar  vokser  Indtægten  fra  Maaned  til  Maa¬ 
ned,  i  Januar  var  den  4,6  Miil.  Dolk,  i  Febr.  6,2  og  i 
Marts  8,5  Miil. 

Stemningens  Optimisme  giver  sig  ogsaa  Udtryk  i 
nye  Udvidelsesplaner,  dels  for  nye  Værker  indenfor 
Staaltrusten,  dels  for  en  stor  ny  Sammenslutning  imel¬ 
lem  en  Række  af  de  førende  Selskaber,  der  endnu  ikke 
er  i  Trust. 

Erhvervsstillingen  i  De  Forenede  Stater. 

En  Oversigt  over  de  forskellige  erhvervsmæssige 
Forhold  i  De  Forenede  Stater  giver  et  ret  broget  og 
ikke  helt  klart  Billede  af  Forholdene.  Stemningen  i 
saavel  Handels-  som  Industrikredse  er  iøjnefaldende 
optimistisk,  og  som  Berettigelse  for  denne  Optimisme 
peger  man  paa  Jern-  og  Staalmarkedet:  i  Foraarsmaa- 
nederne  er  baade  Produktionen  af  Jern  og  Staal  ste¬ 
get,  og  Staaltrustens  Ordrer  er  stærkt  tiltagende,  saa¬ 
ledes  at  den  endda  er  gaaet  til  at  bygge  et  nyt  Kæmpe¬ 
anlæg  (for  Rør).  Automobilindustrien  er  godt  beskæf¬ 
tiget.  Ligeledes  er  der  Fremgang  i  Byggefagene,  og  da 
Landbrugets  Kaar  har  bedret  sig  —  de  to  Priser  er 
stegne,  Høstudsigterne  for  Aaret  tegner  godt  —  er 
Landbrugets  Købeevne  og  Købelyst  ogsaa  i  Stigen. 
Men  der  er  ogsaa  adskillige  mørke  Pletter  i  Billedet; 
der  er  Tegn  til,  at  Spændingen  mellem  Kapital  og  Ar¬ 
bejde  snarere  er  i  Stigen  end  i  Aftagen;  alvorlige  Strejker 
i  Gruberne  og  Tekstilcentrerne  fortæller  om  en  social 
Kamp,  der  maaske  tilspidser  sig.  Bomuldsindustriens 
Spindler  gaar  saa  sniaat  i  Staa;  1.  Marts  var  33,8  Mili. 
i  Gang,  1.  April  kun  31,8.  Antallet  af  Konkurser  er  i 
Stigning  —  ikke  alt  er  i  Lysningens  Tegn.  Det  er  imid¬ 
lertid  hele  Udenrigshandelens  samlede  Tal:  fra  Fe¬ 
bruar  til  Marts  steg  Indførslen  fra  216  Miil.  Doli.  til 
258  Mili.,  og  Udførslen  endda  mere:  fra  251  Mili.  til 
332  Mili.  De  store  Spørgsmaal  for  Staterne  i  er¬ 
hvervsmæssig  Henseende  er  i  Øjeblikket  dels  Arbejder¬ 
problemet,  dels  en  mulig  Ændring  i  Toldpolitiken;  et 
Senatsforslag  gaar  her  ud  paa  at  lade  en  Toldforhøj¬ 
else  træde  Landbrugets  Produkter beskyttendetil  Hjælp. 
Men  endelig  følger  Amerikas  Erhvervsverden  ogsaa 
Udviklingen  i  Evropa  med  Interesse:  et  ledende  Fi- 
nansblad  i  New  York  bekender  aabent,  at  Verden  den 
Dag  idag  er  en  Enhed,  og  at  det  ønskede  Genua- 
Konferencen  en  lykkeligere  og  mere  resultatrig  Ud¬ 
gang,  ogsaa  for  Amerikas  Skyld,  end  den  har  faaet. 

□□□□□□ 

Organisations-  og  Foreningsmeddelelser. 

Den  spanske  Toldtarif. 

Gennem  Udenrigsministeret  har  Industriraadet  mod¬ 
taget  Meddelelse  om,  at  der  den  16.  Maj  indføres 
nogle  Ændringer  i  den  spanske  Toldtarif. 

Som  de  vigtigste  kan  nævnes,  at  Positionerne  Nr. 
568  og  573,  Motorplove  og  Mejerimaskiner,  fra  Værdi- 

told  er  forandrede  til  Vægttold  med  50  og  25  Pesetas 
pr.  100  kg  Brutto.  Endvidere  er  Karburatorer  udgaaet 
af  Position  615  og  henført  til  et  særligt  Løbe-Nr.  502 
bis  med  80  og  40  Pesetas  pr.  100  kg  for  henholdsvis 
første  og  anden  Kolonne.  Forandringerne  traadte,  for- 
saavidt  de  var  Nedsættelser,  straks  i  Kraft,  hvorimod 
Forhøjelserne  ikke  kommer  til  Anvendelse  paa  Varer, 
som  før  16.  Maj  er  afgaaet  fra  udenlandsk  Havn,  af¬ 
sendt  landværts  paa  direkte  Fragtbrev  eller  indbefattet 
i  Manifest  viseret  af  en  spansk  Konsul. 

Australske  Udførselsforbud. 

Gennem  Udenrigsministeriet  har  Industriraadetmod- 
taget  Meddelelse  om,  at  den  australske  Regering  den 
22.  Febr.  d.  A.  har  udstedt  Forbud  mod  Udførsel  fra 
Australien  af  Metaller,  Legeringer  og  Mineraler  samt 
af  møntet  og  umøntet  Guld,  medmindre  skriftlig  Sam¬ 
tykke  iforvejen  er  indhentet. 

□□□□□□ 


Præmieringen  af  den  mindre  Industri. 


Udvalget  angaaende  Præmiering  af  den  mindre  In¬ 
dustri  har  iaar  uddelt  11  Præmier.  Præmietagere  er 
følgende : 

J.  Ehrhorn  Hjort,  Emilievej  9,  Laasen  »Oval«  500  Kr. 

H.  F.  Jensen,  Korsgade  66,  Snittappe .  400  - 

Th.  E.  Jensen,  Næstved,  Beslag  til  Fordhjul.  300  - 
M.  P.  WullTsen,  Godthaabsvej  50,  Legetøjet 

»Mit  eget  Hus«  og  »Den  lille  Arkitekt«  .  .  .  300  - 

J.  H.  Fix,  Borgergade  81,  Nitteforbindere  til 

elektr.  Ledninger .  300  - 

Laurits  Osgaard,  Julius  Blomsgade,  Trælegetøj  200  - 

K.  P.  Andersen,  Faahorg,  Penselforbindingen 

K.  P.  A .  200  - 

P.  E.  Nielsen,  Raadmandsgade  55,  Filterpropper  200  - 
Oscar  Petersen,  Godthaabsvej  22,  Fiskeri¬ 
artikler  .  200  - 

S.  Clausen,  Hedebusene,  Bakker  og  Tappe  til 

Gevindskæring .  200  - 

Otto  Jensen,  Jernbanevej  24,  Gentofte,  Strigler  200  - 

□□□□□□ 


Fra  Biblioteket. 


Bibliotekets  Bogfortegnelse  omfatter  denne  Gang 
nogle  af  dets  vigtigste  Bøger  om  det  aktuelle  Emne: 
Sommerhuse  og  Villaer,  nærmest  beregnet  for  Læg¬ 
folk,  som  interesserer  sig  for  dette  Spørgsmaal.  Næste 
N urner  af  Tidsskriftet  vil  bringe  en  lignende  Oriente¬ 
ring,  men  over  den  mere  fagmæssige  Literatur. 

Senere  vil  fremkomme  en  Oversigt  over  de  vigtigste 


ældre  og  nyere  Værker,  som  behandler  Boligens  indre 
Udsmykning. 

I  Sommermaanederne  er  Biblioteket  aabent  Hver¬ 
dage  Kl.  10 — 7  og  Søndage  Kl.  10 — 12. 

254.  Backer,  Fiirst.  H.  Haandbok  i  husbygning.  Kria. 
1920.  107  S. 

254.  Lorenzen,  V.  Det  danske  Hus.  Kbhvn.  1920.  95  S. 

255.  Muthesius,  Herm.  Das  englische  Haus.  Bd.  I.  Ent- 
wicklung.  Bd.  II.  Anlage  u.  Aufbau.  Berl.  1908 — 10. 

255.  Varming  &  Lorenzen.  Dansk  Arkitektur  gennem 
20  Aar.  Kbhvn.  1913.  139  S. 

255.  Issel,  H.  Sparsame  Schnellbauweisen.  Leipz.  1919. 
154  Tvl. 

255.  Siedle,  Ed.  Moderne  Holzhauser.  Leipz.  1919. 

255.  Metzendorf,  G.  Kleinwohnungsbauten  und  Sied- 
lungen.  Darmst.  1920.  154  S. 

255.  Seidl,  Em.  V.  Mein  Stadt-  und  Land-Haus.  Darm- 
stadt.  115  S. 

255.  Det  første  Hus.  Udg.  af  »Politiken«.  Kbhvn.  1920. 
68  S. 

255.  Halvtreds  Haveboliger.  Udg.  af  Parcelforen,  i 
Kbhvn.  og  Omegn.  1921. 

255.  Akerlund,  John.  Arbetarebostader.  Stockli.  1917. 
143  S. 

255.  Schultze-Naumburg.  Kleinbiirgerhåuser.  Miinchen 
1907.  140  S. 

255.  Fett,  Harry.  Om  Fortids  og  Nutids  Huse  og  Vil¬ 
laer.  Kria.  1910.  131  S. 

255.  Muthesius,  Herm.  Ivleinhaus  und  Ivleinsiedlung. 
Munch.  1918.  385  S. 

254.  Schultze-Naumburg.  Der  Bau  des  Wohnhauses. 
Munch.  1917.  223  S. 

255.  Adler,  Curt.  Wie  baut  man  fur’ s  halbe  Geld? 
255.  Villaer  og  Feriehuse.  Udg.  af  »Politiken«  I.  II.  III. 
255.  Brunius,  Aug.  Hus  och  hem.  2.  Upl.  Stockh.  1912. 

167  S. 

255.  Feriehytten.  Udg.  af  »Politiken«.  64  S. 

256.  Brachmann,  R.  Das  landliche  Arbeiterwohnhaus. 
Wiesb.  1913.  128  S. 

255.  Andersson,  C.  A.  Boken  om  egna  hem.  Stockh. 
1912.  95  S. 

255.  Muthesius,  Herm.  Wie  baue  ich  mein  Haus? 

3.  Aufl.  Munch.  1919.  439  S, 

255.  Muthesius,  Herm.  Kami  ich  aucli  jetzt  noch  mein 
Haus  bauen.  Munch.  1920.  170  S. 

255.  Brøchner,  G.  Nord.  Villaer  og  Hjem.  I — II.  Kbhvn. 

255.  Nantke,  P.  Holzbaukunst  am  deutschen  Biirger- 
hause.  Hannover  1909.  144  S. 

256.  Tegninger  til  Husmandshuse.  Kbhvn.  1914. 

255.  Ho}rer  &  Møller-Jørgensen.  Billige  Boliger  af  stam¬ 
pet  Ler.  Odense  1920.  52  S. 

255.  Ersatzbauweisen.  2.  Aufl.  Berl.  1919.  60  S. 

255.  Boligbogen.  Udg.  af  Kbhvn.  alm.  Boligselskab 
1920.  48  S. 

255.  Muthesius,  Herm.  Das  mod.  Landhaus  und  seine 
innere  Ausstattung.  Munch.  1905.  216  S. 

Industriens  Brandforsikring  i  Norge  og  i  Danmark. 

Af  Direktør  Chr.  H.  Olesen. 


I  Norge  arbejder  man  i  Øjeblikket  paa  at  faa 
dannet  en  gensidig  Forening  for  Industri- 
brandforsikring.  Det  er  »Norges  Industrifor¬ 
bund«,  der  har  taget  Tanken  op,  og  som  har 
nedsat  et  Assuranceudvalg  til  Forberedelse  af 
Sagen.  Dette  Udvalgs  Arbejde  er  fornylig  blevet 
offentliggjort  gennem  et  Foredrag,  som  Dispo¬ 
nent  Arne  N.  Anchersen  har  holdt  i  Industrifor¬ 
bundet,  og  som  er  blevet  refereret  i  »Norges  In¬ 
dustri«. 

Motivet  til  at  oprette  en  saadan  Brandforsik¬ 
ringsforening  er  Misfornøjelse  med  Tarifforenin¬ 
gens  ensidige  Magtstilling,  Haabet  om  at  kunne 
indvinde  Besparelser  med  Hensyn  til  Agentpro¬ 
visioner  og  Administrationsomkostninger  og  en¬ 
delig,  men  ikke  mindst  Forvisningen  om  i  Lig¬ 
hed  med  gensidige  Industribrandforsikringsfor¬ 
eninger  i  andre  Lande  at  kunne  indskrænke 
Brandskaderne  gennem  Inspektion  og  gode 
Brandsikkerhedsforanstaltninger. 

Dækning  mod  store  Tab  og  dermed  følgende 
Efterskud  vil  man  opnaa  ved  en  Katastrofeassu¬ 
rance,  ved  hvilken  Reassurandører  overtager  Er¬ 
statningsansvaret  for  Skader  overstigende  For¬ 
eningens  Præmieindtægt  og  op  til  det  dobbelte  af 
denne. 

Der  stander  i  Øjeblikket  en  stærk  Strid  mel¬ 
lem  Industriforbundets  Assuranceudvalg  og  As¬ 
surandørerne  om,  hvorvidt  en  saadan  Brandfor¬ 
sikringsforening  vil  medføre  Gevinst  eller  Tab 
for  Industrien. 

Tanken  om  at  danne  et  gensidigt  Industri- 
Brandforsikringsselskab  har  ofte  været  fremme 
ogsaa  i  Danmark.  Man  har  fra  Industriens  Side 
tidt  været  utilfreds  navnlig  med  de  Afgørelser, 


Tarifforeningen  har  truffet;  Misfornøjelsen  har 
dog  været  særlig  stærk  over,  at  man  ofte  talte  for 
døve  Øren,  naar  man  ønskede  Anerkendelse  for 
trufne  Sikkerhedsforanstaltninger.  Det  er  i  In¬ 
dustriens  Interesse,  at  der  træffes  gode  Sikker¬ 
hedsforanstaltninger  mod  Brandfare,  og  at  de 
holdes  vel  i  Orden,  fordi  en  Ildebrand  for  en  i 
god  Gang  værende  Virksomhed  ikke  alene  bety¬ 
der,  at  Værdier,  der  kan  forsikres,  gaar  i  Løbet, 
men  ogsaa,  at  Bedriften  standses,  og  at  Virksom¬ 
heden  derved  handicappes  i  Konkurrencen,  hvil¬ 
ket  kan  gøre  ubodelig  Skade;  men  det  er  til¬ 
lige  til  Brandforsikringsselskabernes  Fordel,  at 
Brandfaren  formindskes,  og  derfor  syntes  man 
i  Industrikredse,  at  Forsikringsselskaberne  burde 
varetage  de  Forsikredes  virkelige  Interesse  i 
højere  Grad,  end  de  gjorde. 

For  en  Række  Aar  siden  dannede  man  en  For¬ 
sikringstagerforening  med  industrielle  Virksom¬ 
heder  som  Medlemmer,  hvilken  Forening  skulde 
varetage  Virksomhedernes  Interesser  overfor 
Forsikringsselskaberne.  Foreningen  kom  ikke 
til  at  spille  nogen  større  Rolle,  og  det  lykkedes 
saaledes  ikke  ad  den  Vej  at  bringe  et  bedre  For¬ 
hold  til  Veje  imellem  Selskaberne  og  de  Forsik¬ 
rede. 

Utilfreds  med.  at  Forsikringsselskaberne  ikke 
vilde  imødekomme  Industriens  berettigede  og  for 
Nationens  Økonomi  gavnlige  Krav,  rejstes  for  3 
Aar  siden  atter  Tanken  om  at  danne  et  Gensidigt 
lndnstri-Brandf or  sikring  s  s  elskab.  Man  bestemte 
sig  dog  til  endnu  en  Gang  at  forsøge  at  finde  el 
Grundlag,  paa  hvilket  man  kunde  opnaa  at  faa 
sine  berettigede  Krav  tilfredsstillet  uden  at  skride 
til  at  bryde  med  de  bestaaende  Forsikringsselska- 

ber;  man  besluttede  at  søge  indført  regelmæssige 
Inspektioner  af  industrielle  Virksomheder  i  Lig¬ 
hed  med  de  regelmæssige  Inspektioner,  som  In¬ 
dustriforsikringsselskaber  omkring  i  Verden  med 
saa  stort  Held  har  indført;  derefter  vilde  man 
prøve  at  faa  Forsikringsselskaberne  til  at  inter¬ 
essere  sig  for  og  støtte  disse  Inspektioner  ved 
passende  Præmieindrømmelser. 

Disse  Overvejelser  førte  til  Dannelse  af  Dansk 
Komité  til  Bekæmpelse  af  Brandfare  med  Brand¬ 
chef  Miilertz  i  Kjøbenhavn  som  Formand  og  med 
Ingeniør,  cand.  polyt.  N.  Chr.  Hafn  som  Sekre¬ 
tær.  Tanken  om  at  danne  denne  Komité  er  saa- 
ledes  opstaaet  hos  Industrifolk;  men  den  fik 
straks  Tilslutning  fra  Forsikringsselskaberne  og 
andre  Erhvervs  Side,  saavel  som  fra  Myndighe¬ 
der  og  forskellige  officielle  Institutioner.  Sam¬ 
tidig  blev  Komitéens  Program  udvidet,  saaledes 
at  den  paa  alle  Omraader  arbejder  for  at  bevare 
Værdierne  mod  Brandfare.  Foruden  Menneskers 
Liv  og  Førlighed  drejer  det  sig,  efter  hvad  der 
opgives,  om  ca.  50  Millioner  Kr.,  som  aarligt  gaar 
tabt  her  i  Landet  ved  Ildebrande. 

En  af  Komitéens  Hovedopgaver  vil  dog  blive 
den  regelmæssige  Inspektion ,  der  er  frivillig,  og 
som  udføres  kvartaarlig  mod  rimelig  Betaling. 
Inspektionen  er  kun  raadgivende,  men  det  er, 
efter  at  denne  Inspektion  nu  har  virket  i  ca.  2 
Aar,  interessant  at  se,  hvad  den  har  udrettet.  I 
Komitéens  Aarsberetning  findes  mange  interes¬ 
sante  Oplysninger  om  Inspektionen;  det  med¬ 
deles  saaledes,  at  Komitéen  har  haft  Held  til  at 
konstatere,  at  dens  Inspektion  har  reddet  en 
brandfarlig  Fabrik  til  21/3  Million  fra  at  brænde 
ned.  Paa  Komitéens  sidste  Aarsmøde  fremsatte 
Direktør  F.  Preisler  bl.  a.  følgende  Udtalelser  om 
Inspektionen,  som  jeg  fuldt  ud  kan  slutte  mig  til: 

»Ingen  kan  være  i  Tvivl  om,  at  enhver  Fabrik¬ 
leder  ikke  alene  har  det  fulde  Ansvar  for,  at 
Brandforsikringen  er  i  Orden,  men  ogsaa  for,  at 
Sikkerhedsforanstaltningerne  er  det.  Det  direkte 
Tab  vil  i  mange  Tilfælde  ikke  være  saa  stort 
som  det  indirekte.  Man  er  som  Regel  for  tilbøje¬ 
lig  til  at  mene,  at  alt  er  i  den  skønneste  Orden, 
men  Inspektionen  viser,  at  det  paa  flere  Omraa¬ 
der  kan  være  saa  som  saa.  Man  maa  her  huske 
paa  det  gamle  Ord:  »liden  Læk  sænker  stort 
Skib«.  Jeg  er  glad  over  at  kunne  sige,  at  Raa- 
dene  ikke  er  kostbare,  men  sunde  og  jevne,  og 
jeg  anser  den  regelmæssige  Inspektion  for  et  nød¬ 
vendigt  Supplement  til  Brandforsikringen.« 

Ser  man  nu  paa,  hvorledes  Forsikringsselska¬ 


berne  og  navnlig  Tarifforeningen  stiller  sig  over¬ 
for  Brandfare-Komitéen  og  dennes  Arbejde,  da 
kan  man  med  Glæde  konstatere,  at  Stillingen  er 
venlig,  baade  i  Henseende  til  økonomisk  Støtte, 
til  Samarbejde  ved  Udarbejdelse  af  Standarder 
for  Brandsikkerhedsforanstaltninger  og  paa  an¬ 
dre  Omraader. 

I  Principet  er  der  ogsaa  Villighed  til  at  yde 
Præmierabat  for  den  regelmæssige  Inspektion; 
men  naar  Inspektionen  nu  har  virket  i  2  Aar, 
uden  at  en  saadan  Rabat  i  Praksis  er  blevet  ind¬ 
rømmet,  kunde  det  maaske  tyde  paa,  at  der  fra 
visse  Sider  øves  passiv  Modstand  mod  Inspektio¬ 
nen.  Jeg  tror  dog,  at  mange  fremstaaende  Assu¬ 
randører  ser  med  Velvilje  paa  Inspektionen,  og 
at  de  gerne  ser  den  fremmet,  ligesom  jeg  tror,  at 
det  i  det  lange  Løb  vil  være  klogt  af  Forsikrings¬ 
selskaberne  at  varetage  de  industrielle  Virksom¬ 
heders  virkelige  Interesser  paa  denne  gode  Maa- 
de.  Det  vilde  ikke  i  Længden  betale  sig  at  stille 
sig  i  Vejen  for  en  sund  Udvikling;  den  vil  altid 
bryde  sig  Vej  frem  paa  en  eller  anden  Maade. 
Selv  om  Brandfaren  formindskes,  vil  den  dog  al¬ 
drig  kunne  ophæves,  og  der  maa  kunne  drives 
lige  saa  lønnende  Brandforsikringsvirksomhed 
paa  et  lavere  Præmieniveau  som  paa  et  højere, 
naar  blot  Præmierne  svarer  til  Brandfaren. 

Det  siges  undertiden  fra  Assuranceside,  at  det 
i  de  enkelte  Tilfælde  ikke  altid  er  helt  let  at  ind¬ 
rømme  Rabat  for  Inspektion  eller  gode  Brand- 
sikkerhedsforanstaltninger,  fordi  Præmien  for 
Virksomheden  iforvejen  er  for  lav.  Ræsonne¬ 
mentet  er  selvfølgelig  helt  galt.  Betaler  en  Virk¬ 
somhed  for  lidt  i  Præmie,  maa  Præmien  sættes 
op.  Naar  det  hele  kan  løbe  rundt,  maa  der  være 
andre,  der  betaler  for  meget.  Man  maa  derfor 
regulere  Præmierne  saaledes,  at  de  bliver  saa 
rigtige  og  saa  meget  i  Overensstemmelse  med  den 
virkelige  Brandfare  som  muligt. 

Det  er  sikkert  kun  et  Tidsspørgsmaal,  naar  den 
passive  Modstand  imod  Inspektionerne  helt  vil 
forsvinde,  og  det  maa  anbefales  Industriens  Virk¬ 
somheder  i  stort  Tal  at  slutte  sig  til  Komitéens 
regelmæssige  Inspektion  for  derigennem  at  give 
sine  berettigede  Krav  den  størst  mulige  Vægt. 
Jeg  tror,  at  det  for  Virksomhederne  og  for  Lan¬ 
det  vil  være  økonomisk  fordelagtigt  at  træffe 
passende  Sikkerhedsforanstaltninger  mod  Brand¬ 
fare,  og  jeg  tror,  at  alle  Parter  vil  være  bedst 
tjent  med,  at  det  sker  i  Samarbejde  med  de  be- 
staacnde  Forsikringsselskaber ,  saafremt  da  disse 
vil  virke  med  dertil. 

Hvorledes  Forholdene  paa  dette  Omraade  end 
udvikler  sig  i  Norge,  vil  det  selvfølgelig  have  be¬ 
tydelig  Interesse  at  følge  den  stærke  Diskussion, 
der  nu  er  igang.  Brandforsikrings-Problemet  er 


jo  paa  mange  Omraader  af  saa  stor  Betydning 
ikke  mindst  for  et  Lands  Industri,  at  det  altid 
vil  være  aktuelt. 


A/S  Titan. 

Et  25-Aars  Jubilæum  indenfor  vor  Maskin-  og  elektrotekniske  Industri. 


Den  1.  Januar  d.  A.  kunde  A/S  Titan  —  saa- 
ledes  som  alt  tidligere  omtalt  —  se  tilbage  paa 
en  25-aarig  fremskridtsrig  Tilværelse,  idet  Sel¬ 
skabet  fra  1.  Januar  1897  traadte  ud  i  Livet  ved 
en  Sammenslutning  af  AIS  Koefoed  &  Hauberg 
med  Firmaet  M  ar  strand ,  Helweg  &  Co.  Vi  skal  i 
det  følgende  give  en  kort  Oversigt  over  det  jubi¬ 
lerende  Firmas  Oprindelse,  Udvikling  og  Specia¬ 
liteter,  idet  vi  iøvrigt  henviser  til  en  Artikel  om 
»Kraner  og  andre  mekaniske  Transportmidler«, 
som  »Tidsskrift  for  Industri«  bragte  i  1917.  Ved 
Siden  af  Titans  egentlige  elektriske  Afdeling  kan 
man  nemlig  karakterisere  denne  Fabriks  Indsats 
som  i  høj  Grad  præget  af  Principet:  Afløsning  af 
den  dyre,  henholdsvis  utilstrækkelige  menneske¬ 
lige  Arbejdskraft  gennem  mekaniske  Arrange¬ 
menter.  Enten  det  nu  drejer  sig  om  Befordring 


i  vertikal  eller  horisontal  Retning  endsige  en 
Kombination  af  begge  Dele,  er  nemlig  den  me¬ 
kaniske  Transport  blevet  Kendemærket  for  Ti¬ 
tans  Arbejde,  og  den  stærke  Udvikling  paa  disse 
Omraader,  som  Verdenstekniken  bar  været  Vid¬ 
ne  til  i  de  seneste  Aartier,  afspejler  sig  paa  den 
smukkeste  Maade  i  den  danske  Fabriks  Historie. 

A/S  Koefoed  &  Haubergs  første  Oprindelse  gaar 
tilbage  til  1857,  idet  H.  Rudolph  Koefoed  dette 
Aar  begyndte  som  Smedemester.  I  1883  omdan¬ 
nedes  Virksomheden,  der  laa  i  Meinungsgade,  til 
et  Aktieselskab:  H.  Rudolph  Koefoed  &  Co.  1888 
sammensluttedes  dette  Aktieselskab  med  S.  C. 
Hauberg,  der  1885  havde  bygget  en  Maskinfa¬ 
brik  paa  Tagensvej,  og  Selskabet  fik  Navnet: 
A/S  Koefoed  &  Hauberg. 

1875  oprettede  Firmaet  Schmith  &  Marstrand 


Værkstedsinteriør  fra  »Titan«. 

en  Maskinfabrik  med  Jernstøberi  paa  Vesterfæl- 
ledvej  6.  Firmaet  ændredes  senere  til  Marstrand 
&  Rubow  og  fra  1889  til  Marstrand,  Helweg  &  Co. 

Efter  Sammenslutningen  pr.  1.  Januar  1897 
flyttedes  Fabrikerne  i  Foraaret  1898  fra  Mei- 
nungsgade  og  Vesterfælledvej  til  Tagensvej  32, 
hvor  Fabriksbygningerne  var  blevet  betydelig  ud¬ 
videde  for  at  kunne  optage  den  samlede  Virk¬ 
somhed,  der  nu  førtes  videre  under  Firmanavnet: 
Aktieselskabet  Titan. 

A/S  H.  Rudolph  Ivoefoed  &  Co.  drev  Jernstøbe¬ 
rivirksomhed,  Ovnfabrikation  og  almindelig  Ma- 


Elektriske  Maskiner  o.  1., 

Kraner,  Losnings-  og  Transportanlæg, 
Centrifuger. 

Desuden  er  Jernstøberiet  indrettet  paa  Leve¬ 
ring  af  Kvalitets-Støbegods  og  Maskinværkste¬ 
dets  Reparationsafdeling  paa  Udførelse  af  alle 
Maskinreparat  ioner. 

Ved  Aktieselskabet  Titans  Dannelse  i  1897  be¬ 
stod  Direktionen  af  S.  C.  Hauberg,  P.  Marstrand 
og  cand.  polyt.  R.  Helweg.  Efter  Direktør  Mar- 
strands  Død  i  1902  indtraadte  cand.  polyt.  G. 
Garde  i  Direktionen.  Ved  Slutningen  af  Aaret 


De  første  Kulkraner,  Vestre  Gasværk,  1893. 


skinfabrikation  med  Specialitet  Centrifuger  og 
Møllerimaskiner.  S.  C.  Haubergs  Fabrik  var  nær¬ 
mest  bygget  med  Fabrikation  af  elektriske  Ma¬ 
skiner  for  Øje,  og  Marstrand,  Helweg  &  Co.  drev 
Jernstøberi  med  Ovnfabrikation,  almindelig  Ma- 
skinfabrikation  og  i  de  senere  Aar  som  Sepeciali- 
teter  Elevatorer  og  Hejseværker,  I\raner  og 
Transportanlæg  samt  endelig  Transmissioner. 

Efter  Sammenslutningen  har  Selskabet  i  Aare¬ 
nes  Løb  samlet  sig  om  bestemte  Specialiteter  og 
udskudt  de  Grene,  der  ikke  egnede  sig  for  Virk¬ 
somheden,  saaledes  at  denne  nu  væsentlig  er  ind¬ 
rettet  paa  Udførelsen  af: 

Elevatorer  og  Hejseværker, 


1915  udtraadte  S.  C.  Hauberg  af  Direktionen,  idet 
han  valgtes  til  Formand  for  Arbejdsgiverforenin¬ 
gen. 

Aktiekapitalen,  der  gentagne  Gange  er  forøget, 
er  nu  4 1/2  Mili.  Kr.,  medens  Arbejderantallet  er 
steget  fra  c.a.  300  til  godt  800. 

Udviklingen  indenfor  de  forskellige  Afdelinger 
vil  fremgaa  af  følgende  Oversigt. 

Elevatorafdelingen. 

Denne  Afdelings  Virksomhed  er  grundlagt  af 
Marstrand,  Helweg  &  Co.,  eller  rettere  sagt  af  det¬ 
tes  Forgænger  Schmith  &  Marstrand,  som  i  Be¬ 
gyndelsen  af  Firserne  udførte  en  Del  mindre 

Elevatorer  for  Haandkraft,  Remdrift  og  Damp¬ 
kraft. 

Det  næste  Skridt  mod  en  Udvidelse  af  dette 
Omraade  var  Udførelsen  af  den  første  Person- 
elevator,  som  blev  bygget  til  Udstillingen  1888  til 
den  endnu  eksisterende  Tuborgflaske,  og  som 
Drivkraft  hertil  anvendtes  Vandtryk  fra  Byens 
Ledninger.  I  de  nærmest  følgende  Aar  blev  der 
vel  udført  en  Del  saadanne  hydrauliske  Eleva¬ 
toranlæg  baade  til  Person-  og  Varetransport;  men 
det  var  dog  først,  da  Elektriciteten  vandt  Indpas 


nævnte  endnu  den  Dag  idag  er  i  Drift  med  de 
samme  Maskiner. 

Efter  Aktieselskabet  Titans  Dannelse  i  1897  er 
alle  Elevatoranlæg  forsynet  med  Motorer  og  Ap¬ 
parater  af  egen  Konstruktion,  som  for  en  Del  er 
dækket  af  egne  Patenter.  Ved  stadig  forbedrede 
Konstruktioner  —  og  navnlig  ved  Indførelsen  af 
de  automatiske  Trykknap-Elevatorer  —  blev  Ti¬ 
tans  Elevatorer  i  Aarenes  Løb  bragt  fuldt  ud  paa 
Højde  med,  hvad  der  i  Udlandet  blev  fremstillet 
paa  dette  Omraade,  og  det  lykkedes  Firmaet  ikke 


Moderne  Kullosningsapparat,  H.  C.  Ørsted-Værket. 


som  Drivkraft,  at  Elevatorfabrikationen  tog  Fart 
og  efterhaanden  udviklede  sig  til  den  høje  Grad 
af  Fuldkommenhed,  hvortil  den  nu  er  naaet. 

Naar  Elektriciteten  har  vist  sig  særlig  velegnet 
som  Drivkraft  for  Elevatorer,  ligger  dette  ikke 
alene  deri,  at  den  er  betydelig  mere  økonomisk 
end  f.  Eks.  Vandkraft,  men  navnlig  fordi  den  i 
saa  fuldkommen  Grad  egner  sig  til  at  opfylde  de 
ret  vidtgaaende  Fordringer  til  Sikkerhed  under 
Driften,  som  nutildags  stilles  —  i  hvert  Fald  til 
Anlæg  for  Personbefordring. 

Det  første  Anlæg  af  denne  Art  blev  leveret  i 
1894  til  Magasin  du  Nord  og  bestod  af  2  Person¬ 
elevatorer  og  1  Vareelevator,  af  hvilke  de  to  først- 


alene  at  skabe  sig  en  anerkendt  og  førende  Stil¬ 
ling  herhjemme,  men  ogsaa  at  finde  betydelig 
Afsætning  i  Udlandet. 

I  Aaret  1902  oprettedes  saaledes  en  Filial  i  Lon¬ 
don,  fra  hvilken  i  Aarenes  Løb  er  leveret  et  me¬ 
get  betydeligt  Antal  Elevatorer  til  England  og 
Skotland,  og  gennem  Repræsentanter  i  Norge, 
Sverige,  Rusland,  Spanien,  Argentina,  Australien, 
Kina  og  Siam  er  der  ligeledes  skabt  et  Marked 
for  Titans  Elevatorer. 

Herhjemme  er  langt  de  fleste  elektriske  Eleva¬ 
torer  leveret  af  Titan,  saavel  til  Privathuse  som 
til  offentlige  Institutioner,  Hospitaler,  Banker, 
Hoteller,  Banegaarde  o.  s.  v. 

En  særlig  Art  Elevatorer  er  de  stedsegaaende 
—  de  saakaldte  Paternosterelevatorer.  Den  første 
af  disse  udførtes  i  1898  til  Kjøbenhavns  Raadhus, 
og  denne  viste  sig  saa  tilfredsstillende,  at  man, 
da  der  14  Aar  senere  skulde  installeres  en  lig¬ 
nende  i  Belysningsvæsenets  Administrationsbyg¬ 
ning,  forlangte  denne  Elevator  udført  paa  nøj¬ 
agtig  samme  Maade.  Senere  er  der  leveret  Ele¬ 
vatorer  af  denne  Art  til  Christiansborgs  Rigsdags¬ 
fløj  og  til  »Axelborg«  paa  Vesterbrogade. 

Ved  Udgangen  af  Aaret  1921  var  Antallet  af 
udførte  og  afleverede  Anlæg  over  3500. 


Grube- Elevatorer  i  Kry 

Kran-  og  Transportanlægsafdelingen. 

Ogsaa  denne  Specialitet  kan  føres  tilbage  til 
Firmaet  Marstrand,  Helweg  &  Co.,  som  allerede 
tidlig  udførte  enkelte  Kraner.  Begyndelsen  til 
den  store  Udvikling  skete  dog  først,  da  Kjøben¬ 
havns  Kommune  i  1891  bestemte  sig  for  at  an¬ 
lægge  2  Kullosningskraner  ved  Vestre  Gasværk 
til  Afløsning  af  den  da  brugte  Losning  ved  Haand- 
kraft.  Gennem  Firmaet  C.  W.  Hunt  i  Amerika 
leverede  Marstrand,  Helweg  &  Co.  i  Aaret  1893 
de  to  første  Lossekraner,  som  var  udført  af  Træ 
og  forsynet  med  Dampspil.  Kullene  blev  ombord 
i  Skibet  fyldt  i  Spande  —  de  saakaldte  »Tubs« 
—  som  blev  hejset  op  i  Krantaarnet  og  der  »tip¬ 


pet«  af  i  »automatiske  Vogne«,  som  løb  ind  i  Kul¬ 
huset  ved  en  hældende  Bane  og  tømte  sig  auto¬ 
matisk,  hvorefter  de  ligeledes  automatisk  løb  til¬ 
bage  til  Kranen  for  at  fyldes  paany. 

Dette  Anlæg  viste  sig  saa  fuldt  ud  tilfredsstil¬ 
lende  i  Driften  og  bragte  tillige  Losningsudgif¬ 
terne  saa  betydeligt  ned,  at  det  betød  en  fuldstæn¬ 
dig  Omvæltning  af  Kultransporten,  og  Firmaet 
kastede  sig  derfor  med  fuld  Energi  over  denne 
Specialitet,  som  skulde  blive  af  den  største  Be¬ 
tydning  for  Firmaets  Fremtid. 

Det  næste  store  Anlæg  af  denne  Art  blev  af 


olitminerne  ved  Ivigtut. 

Firmaet  baade  projekteret  og  leveret  til  Det  Dan¬ 
ske  Kulkompagni,  som  fik  ialt  5  Kraner,  drevet 
ved  Dampkraft  og  arbejdende  med  »Gribeskov- 
le«,  der  selv  graver  Kullene  ud  af  Skibets  Last 
ved  Maskinkraft  og  derved  giver  en  yderligere 
Besparelse,  da  der  saaledes  kræves  betydelig  min¬ 
dre  Haandkraft  til  Arbejdet  i  Skibets  Last.  Disse 
Kraner  var  i  Modsætning  til  Vestre  Gasværks 
bygget  helt  af  Jern  og  frembød  i  det  hele  taget 
adskillige  konstruktive  Forbedringer.  Ved  alle 
senere  Kraner  er  naturligvis  anvendt  Jern  som 
Byggemateriale. 

Kulkompagniet  fik  samtidig  leveret  36  auto¬ 
matiske  Baner  og  har  senere  faaet  yderlige  3 

større  Svingkraner  til  Transport  af  Kul  fra  Plads 
til  Færdselsvogn. 

I  de  paafølgende  Aar  blev  der  leveret  andre 
Kullosningskraner  af  lignende  Art  for  Dampdrift, 
men  derefter  er  man  saa  at  sige  udelukkende 
gaaet  over  til  elektrisk  Drift  og  har  ligesom  ved 
Elevatorfabrikationen  opnaaet  den  størst  mulige 
Fuldkommenhed  af  Anlægene,  saavel  i  Retning 


fra  Lægtere  eller  mindre  Skibe,  og  af  disse  er  der 
leveret  baade  til  Danmark  og  Udlandet. 

Kranafdelingen  bygger  ogsaa  alle  Slags  Kra¬ 
ner  til  almindeligt  Brug,  f.  Eks.  Løbekranei, 
Svingkraner  til  Stykgods,  Beddingskraner  til 
Skibsværfter,  Bukkraner,  Galgekraner  og  Titan- 
Kraner. 

Heraf  er  der  alene  i  de  sidste  Aar  leveret  ca. 


1500  K.V.A.  trefasede  Vekselstrømsgeneratorer,  Gudenaacentralen. 


af  Ydeevne  som  med  Hensyn  til  Økonomi  under 
Driften. 

Titan  har  til  Dato  leveret  over  100  Kullosnings¬ 
kraner  og  dertil  et  meget  stort  Antal  automatiske 
Baner,  Kabelbaner,  Transportører,  Knuseanlæg, 
Sortéranlæg  og  Udleveringsanlæg.  Af  disse  Kra¬ 
ner  er  omtrent  Halvdelen  leveret  til  Udlandet, 
saaledes  til  Sverige,  Norge,  England  og  Vestin¬ 
dien. 

En  særlig  Form  for  disse  Kraner  er  de  flyden¬ 
de  Kraner  til  Indgivelse  af  Kul  i  store  Dampere 


140  Stk.,  hvoraf  30  til  Udlandet  (Sverige,  Norge, 
Rusland,  Siam,  Marokko  og  England).  Titans 
Kraner  har  overalt  høstet  megen  Anerkendelse 
for  deres  gennemførte  gode  og  solide  Konstruk¬ 
tion,  som  tildels  er  beskyttet  ved  Patenter. 

Foruden  de  ovenfor  anførte  har  Kranafdelin¬ 
gen  leveret  Maskinerier  til  Brobygning,  af  hvilke 
skal  fremhæves  Anlægene  til  Langebro,  Knippels¬ 
bro  og  Nyhavnsbroen  her  i  Byen,  Limfjords¬ 
broen  ved  Aalborg  og  den  nylig  fuldførte  Jern¬ 
banebro  ved  Haparanda  i  Sverige. 

Den  elektriske  Afdeling. 

Ligesom  de  to  foran  nævnte  Afdelinger  er  og- 
saa  dennes  Virksomhed  begyndt  forinden  Aktie¬ 
selskabets  Dannelse,  idet  den  første  Dynamo  blev 
bygget  af  Firmaet  Koefoed  &  Hauberg  efter  S.  C. 
Haubergs  Patent  i  Aaret  1885.  I  Aarene  derefter 
udførte  dette  Firma  de  første  elektriske  Central¬ 
stationer  her  i  Landet,  nemlig  de  senere  nedlagte 
Anlæg  i  Odense  og  Aalborg,  som  begge  havde 
elektriske  Stationer,  inden  Hovedstaden  lik  saa- 
danne. 

Efter  Titans  Dannelse  i  1897  blev  denne  Gren 
af  Virksomheden  udvidet  meget  betydeligt  og 
kom  bl.  a.  ogsaa  til  at  omfatte  Udførelsen  af 
elektriske  Apparater  til  Rrug  ved  Elevatorer  og 


Nykøbing  M.,  Helsingør,  Nakskov  m.  11.  og  ende¬ 
lig  Gudenaacentralen,  hvortil  alene  er  leveret  3 
Stk.  1500  kVA  Vekselstrømsgeneratorer  til  direk¬ 
te  Kobling  med  Vandturbiner. 

Endvidere  skal  nævnes  saadanne  særlige  An¬ 
læg,  som  er  leveret  til  tiere  Papirfabriker  og 
større  Dagbladstrykkerier,  nemlig  foruden  Ho¬ 
veddynamoer  og  almindelige  Motorer  en  Række 
Anlæg  med  regulerbare  Motorer  til  Drift  af  Papir¬ 
maskiner. 

Til  Rrug  ved  de  elektrisk  drevne  Kullosnings¬ 
kraner  er  der  ogsaa  leveret  en  Del  Strømstøds- 
udlignere. 

At  Titan  ogsaa  paa  det  elektriske  Omraade 
har  formaaet  at  gøre  sig  fordelagtig  bekendt  i 


Losningsanlæg,  Strøby  Strand. 


Kraner  samt  Transformatorer  og  Dampdynamoer 
til  Skibsbrug. 

Ved  stadige  Nykonstruktioner  og  Forbedrin¬ 
ger  er  denne  Fabrikation  fulgt  med  i  den  riven¬ 
de  Udvikling,  som  har  kendetegnet  de  forløbne 
25  Aar,  og  den  voksende  Afsætning  giver  det 
bedste  Bevis  ogsaa  for  denne  Afdelings  Levedyg¬ 
tighed. 

Af  de  mere  betydelige  Anlæg,  hvortil  Titans 
Motorer  og  Dynamoer  er  anvendt,  skal  nævnes 
følgende: 

Frederiksberg  Elektricitetsværk,  Forbrændings¬ 
anstaltens  Centralstation,  Frihavnen,  Tuhorg, 
Carlsberg,  Østre  Elektricitetsværk,  Kjøbenhavns 
Omformerstationer  samt  en  stor  Del  af  Provin¬ 
sens  Elektricitetsværker:  Viborg,  Esbjerg,  Aar¬ 
hus,  Randers,  Svendborg,  Nyborg,  Nykøbing  F., 


Udlandet  fremgaar  deraf,  at  der  er  leveret  et  be¬ 
tydeligt  Antal  Maskiner  til  Eksport.  Saaledes 
skal  nævnes  en  Del  større  Dynamoer  til  Otto 
Mønsteds  Fabrik  i  London,  Maypole  Margarine 
Works  i  London  og  Skotland,  bl.  a.  en  stor  Dy¬ 
namo  til  Margarinefabriken  »Alima«  i  Warschau 
samt  fornylig  en  meget  stor  Leverance  til  en  ny¬ 
anlagt  Cementfabrik  i  Sydamerika. 

Centrifugeafdelingen. 

Fabrikationen  af  Mælkecentrifuger  blev  paa¬ 
begyndt  allerede  i  1886  af  A/S  H.  Rudolph  Koe¬ 
foed  &  Co.  og  fortsattes,  da  dette  Selskab  blev 
optaget  i  Aktieselskabet  Koefoed  &  Hauberg,  af 
sidstnævnte,  som  i  1897  gik  op  i  det  nuværende 
A/S  Titan. 

Fra  første  Begyndelse  fabrikeredes  Mejericen- 

trifuger  saavel  til  Haandkraft  som  til  Maskin¬ 
kraft.  Centrifugerne  havde  den  Gang  en  særlig 
Balance- Ophængning,  som  var  patenteret  i  en 
Mængde  Lande,  og  Centrifugerne  blev  almindelig 
benævnt  som  Koefoed  &  Haubergs  Balance-Cen¬ 
trifuger,  men  senere  »Alexandra«  af  Hensyn  til 
det  engelske  Marked. 

I  Halvfemserne  tog  Fabrikationen  af  Haand- 
centrifuger  et  mægtigt  Opsving,  og  der  solgtes 
aarligt  flere  Tusinde  Centrifuger  dels  til  enkelte 
Lande  i  Evropa  og  dels  til  oversøiske  Lande. 

Gennem  Aarenes  Løb  forandredes  Centrifuger¬ 


gerne  sig  efterhaanden  ind  i  Mejerierne  trods  den 
stærkeste  Modstand  fra  Konkurrenter,  der  gen¬ 
tagne  Gange  forandrede  Konstruktioner,  uden  dog 
at  naa  op  til  Titans  Ydeevne.  Resultatet  af  disse 
Centrifugers  Fortrin  er,  at  der  nu  arbejder  over 
700  af  Titans  Centrifuger  i  danske  Mejerier. 

I  1913  fremkom  Titan  med  en  Centrifuge,  der 
skummede  5000  kg  i  Timen.  Dette  var  den  stør¬ 
ste  Mælkemængde,  nogen  Centrifuge  hidtil  hav¬ 
de  kunnet  behandle.  Fra  anden  Side  har  man 
fornylig  udsendt  en  Centrifuge  med  samme  Ka¬ 
pacitet;  men  da  denne  Maskines  Dimensioner  er 


Beddingskraner,  Nakskov  Værft. 


nes  Konstruktion  gentagne  Gange,  da  der  stadig 
stilledes  større  og  større  Krav  til  Ydeevnen.  Cen¬ 
trifugerne  var  imidlertid  i  Stand  til  at  opfylde 
Kravene  som  Følge  af  de  Erfaringer,  der  ind- 
høstedes,  og  Titan  var  bestandig  blandt  de  første 
Centrifugefabrikanter. 

Centrifugen  lil  Maskinkraft  forbedredes  imid¬ 
lertid  saaledes,  at  den  havde  visse  Fortrin,  som 
særlig  maatte  have  Interesse  for  de  danske  An¬ 
delsmejerier.  Der  tilstræbtes  navnlig  at  naa  til 
den  højeste  Ydeevne,  den  skarpeste  Renskum¬ 
ning  og  den  største  Farefrihed  m.  m.  I  Slutnin¬ 
gen  af  1911  leveredes  disse  nye  Centrifuger  til 
Mejerierne  i  Danmark,  og  da  det  hurtigt  blev  be¬ 
kendt,  at  Titans  Centrifugér  havde  en  hidtil 
ukendt  Renskumningsevne,  hvorved  Mejerierne 
forøgede  deres  Smørudbytte,  arbejdede  Centrifu- 


betydelig  større  end  Titan-Centrifugens,  er  den 
upraktisk  at  behandle  i  Mejerierne,  og  i  Ren- 
skumning  kan  den  ikke  yde  mere. 

Titans  Centrifuge  er  beskyttet  ved  forskellige 
Patenter,  saaledes  paa  en  Reguleringsanordning 
for  Forholdet  mellem  Mælk  og  Fløde,  en  Balance- 
Ophængning  og  en  Fordelingsanordning  for  Mæl¬ 
ken. 

Foruden  til  Skumning  af  Mælk  fabrikeres  Cen¬ 
trifuger  til  Rensning  af  Mælk  (Slamcentrifuger) 
og  til  Skumning  af  Valle.  For  de  to  sidstnævnte 
Typers  Vedkommende  er  ligeledes  opnaaet  større 
Ydeevne  end  nogen  anden  Centrifugefabrik.  En¬ 
delig  er  der  i  den  senere  Tid  paabegyndt  Fabri¬ 
kationen  af  Centrifuger  til  Rensning  af  Smøre¬ 
olie,  Transformatorolie  m.  m.  Disse  Centrifuger 
kaldet  Olie-Renseeentrifuger  —  vil  faa  særlig 

Retydning  for  store  Maskinanlæg  og  for  Udskil¬ 
lelse  af  Vand  fra  Transformatorolie. 

Titans  Centrifuger  eksporteres  for  Tiden  til: 
Island,  Norge,  England,  Holland,  Belgien,  Frank¬ 
rig,  Italien,  Nordamerika,  Sydamerika,  Sydafrika, 
Madeira,  Australien  og  New  Zealand. 

I  Anledning  af  Jubilæet  har  Titan  udsendt  et 
smukt  illustreret  Festskrift  —  hvorfra  vi  delvis 
har  hentet  ovenstaaende  Oplysninger  —  og  som 
i  Tekst,  men  ikke  mindst  gennem  Billeder  bely¬ 
ser  Selskabets  omfattende  Virksomhed,  viser, 
hvordan  samtlige  Afdelinger  har  arbejdet  sig 
frem  gennem  Aarenes  Løb,  saaledes  at  Titan  ik¬ 
ke  blot  herhjemme,  men  ogsaa  talrige  Steder  i 
Udlandet  har  sikret  sig  et  solidt  Navn  og  aner¬ 
kendende  Omdømme  til  Ære  for  dansk  Industri 
som  Helhed. 

□□□□□□ 

Russiske  Industriforhold. 

Typisk  for  russiske  Industriforhold  er  den  russiske 
Olieindustri,  som  vi  tidligere  har  bragt  nogle  stati¬ 
stiske  Oplysninger  om.  Under  Forholdene,  som  de  nu 
er  i  Sovjetrusland,  faar  Arbejderne  en  væsentlig  Del 
af  deres  Løn  i  Form  af  Fødevarerationer,  af  Brød  o. 
s.  v.  Det  vil  sige,  at  Industriens  Trivsel  for  en  meget 
stor  Del  er  afhængig  af  Tilførsel  af  Levnedsmidler  til 
Industridistriktet,  og  da  Handel  med  Levnedsmidler 
i  hvert  Fald  hidtil  kun  i  ringe  Grad  har  været  fri¬ 
givet  til  privat  Initiativ,  afhænger  Industriens  Trivsel 
først  og  mest  af  Regeringens  Evne  til  at  faa  fat  i  Korn 
o.  s.  v.  og  faa  det  transporteret  til  Industriegnene. 
Men  med  hegge  Dele  staar  det  vanskeligt  til.  Rege¬ 
ringen  skaffer  Levnedsmidlerne  frem  ved  Rekvisition 
hos  Bønderne,  hvad  der  har  medført,  at  det  til  Brød¬ 
korn  udlagte  Areal  er  blevet  betydelig  formindsket; 
hertil  kommer  de  stadige  Transportvanskeligheder. 
Ved  Høsttid  strømmer  Arbejderne  i  stort  Tal  til  de 
nationaliserede  Industrier,  derfor  ogsaa  til  de  to  store 
Oliefelter,  i  Baku  og  i  Grosny,  paa  den  Tid  stiger  der¬ 
for  Produktionen  betydeligt.  Men  naar  det  hen  paa 
Foraaret  bliver  mere  knapt  med  Tilførsel  af  Levneds¬ 
midler  til  Fabrikerne,  forsvinder  mange  af  Arbejderne 
igen,  og  Produktionen  falder  derfor.  Den  derved  frem¬ 
bragte  Produktionskurve  ses  tydeligt  i  hele  Olieindu¬ 
strien.  I  1920 — 21  var  Fødevaretilførslen  endnu  ret 
god,  og  endnu  i  Maj  var  Produktionen  af  Olie  oppe 
paa  375  000  Tons,  men  de  næste  to  Maaneder,  da  Føde¬ 
varelagrene  var  ved  at  slippe  op,  sank  Produktionen 
til  319  000  Tons.  I  Høsten  steg  den  igen,  og  var  i 
Januar  1922  oppe  paa  364  000  Tons;  særlig  i  Baku  gik 
det  godt,  her  var  man  oppe  paa  det  højeste  Tal,  der 
var  naaet  under  Sovjetstyret,  d.  v.  s.  oppe  paa  40  pCt. 
af  Produktionen  i  den  tilsvarende  Maaned  i  1915.  Men 
der  regnes  med  et  maanedligt  Forbrug  af  400  000  Tons. 
Forskellen  mellem,  hvad  der  skal  bruges,  og  hvad  der 


ydes,  dækkes  foreløbig;  der  er  nemlig  fra  før  1917  store, 
endnu  ikke  tømte  Lagre,  delvis  paa  Grund  af  de  svig¬ 
tende  eller  vanskelige  Transportforhold.  Men  disse 
gamle  Lagre  nærmer  sig  nu  Bunden  —  og  i  Sovjet¬ 
pressen  lægger  man  ikke  Skjul  paa,  at  disse  to  For¬ 
hold:  de  svigtende  Tilførsler  af  Fødevarer,  især  hen 
mod  Foraar  og  Sommer,  men  ogsaa  i  det  hele  taget, 
Aaret  rundt  —  og  saa  de  gamle  Lagres  Opbrugen,  vil 
gøre,  at  Rusland  i  hvert  Fald  til  næste  Aar  vil  staa  i 
en  alvorlig  Oliekrise. 

Hertil  kommer  de  mange  andre  vanskelige  Forhold 
i  Olieegnene  som  i  det  hele  i  den  nationaliserede  In¬ 
dustri.  Det  kniher  stærkt  med  de  tekniske  Hjælpe¬ 
midler;  mange  af  dem  er  forsømte.  Endvidere  er  det 
saare  vanskeligt  at  faa  Penge  nok,  selv  russiske  Sov¬ 
jet-Papirspenge  til  Lønninger  til  Arbejderne;  i  flere 
Maaneder  af  dette  Aar  har  mange  Arbejdere  overho¬ 
vedet  ingen  Pengeløn  faaet.  I  Januar  iaar  var  der  i 
Baku  14  600  Arbejdere;  i  Februar  var  der  i  Grosnv- 
Feltet  13  900;  deraf  arbejdede  i  Baku  de  4595,  i  Grosny 
de  4500  under  Tvang.  I  Grosny  beretter  Industrien, 
at  den  i  Tiden  fra  Okt.  1921  til  Febr.  22  kun  har  faaet 
23  pCt.  af  den  fornødne  Mængde  Fødevarer  leveret 
fra  Sovjetregeringen. 

Under  disse  vanskelige  Forhold  er  det  forstaaeligt, 
haade  at  der  ikke  godt  foreløbig  kan  være  Tale  om 
nogen  Eksport  af  Olie  —  men  at  langt  snarere  Rus¬ 
land  inden  længe  selv  staar  overfor  Oliemangel  —  og 
at  de  ledende  Mænd  i  Rusland  gerne  vil  have  en  Ord¬ 
ning  i  Stand  med  Evropas  eller  Amerikas  Kapital, 
Initiativ  og  Teknik. 

□□aonn 

Fra  Japans  Arbejdsliv. 

Aaret  1921  har  været  et  tydeligt  Nedgangsaar  for 
Japans  Erhvervsliv,  for  Handel  saavel  som  for  In¬ 
dustri  —  hvilket  jo  ikke  er  underligt,  da  vi  ved,  at 
den  økonomiske  Nedgangsbølge  først  ramte  det  øst¬ 
lige  Ørige.  —  De  japanske  Skibsværfter  præsterede 
følgende  Mængde  Tonnage  (angivet  i  1000  Tons): 


1913 

55 

1918:  599 

1915 

79 

1919:  636 

1916 

138 

1920:  487 

1917 

227 

1921 :  217 

Hele  den  udenrigske  Handel  viser  samme  Nedgang 
(Tallene  i  Millioner  Yen). 

Eksport:  1920:  1948  1921:  1252 

Import:  1920:  2336  1921:  1613 

Ialt:  4284  2865 

For  1913  var  de  samme  tre  Tal: 

Eksport:  527,  Import:  619,  ialt  1146. 

Især  er,  som  det  vil  ses,  Importen  steget  i  Forhold 
til  Førkrigstiden.  I  Løbet  af  Aaret  1921  er  P]ksporten 
til  alle  Lande,  undtagen  til  Tyskland,  dalet;  til  Evropa 
med  omtrent  Halvdelen,  men  ogsaa  til  de  asiatiske 
Lande  og  til  Sydamerika  og  Sydafrika.  De  eneste  Eks¬ 
portvarer,  der  steg  i  Værdi,  er  01  (med  1,2  Miil.  Yen), 
Kobber  (1,3  Mili.)  og  Raasilke  (med  34,5  Mill.s  Stig¬ 
ning);  derimod  aftog  Bomuldsstoffer  og  Bomuldsgarn 

med  203  Miil.,  Silkevæv  med  08  Mili.,  Næringsmidler 
med  64  Mili.  Af  Importvarerne  steg  kun  faa:  Ris  med 
10,  Sukker  med  9,  Maskiner  ogsaa  med  9  Miil.  Yen. 
Raastotlernes  Importværdi  faldt  med  hele  539  Miil.  — 
et  stærkt  Tegn  paa,  hvilken  Krise  Japans  Industri  var 
ude  for. 

For  Januar  1922  foreligger  følgende  Tal:  Udførslen 
steg  ganske  vist  med  12  Mili.  Yen  i  Forhold  til  Januar 
1921,  men  Importen  steg  med  over  80  Miil.  —  særlig 
paa  Grund  af  øget  Import  af  Raabomuld  og  Nærings¬ 
midler,  men  dog  et  Tegn  paa  en  øget  Produktionslyst. 

Japanske  Beretninger  om  disse  Forhold  anfører 
følgende  Grunde  til  den  stærke  Tilbagegang:  1)  Saa- 
vel  Evropas,  Amerikas,  og  Kinas  Købeevne  er  ikke 
blevet  normal.  2)  Hele  Verdens  Finansforhold  befin¬ 
der  sig  i  en  Tilstand  af  Usikkerhed.  3)  Prisniveauet 
i  Japan  er  endnu  forholdsvis  for  højt.  —  Med  Hensyn 
til  dette  sidste  anføres  det,  at  Priserne  i  Japan  endnu 
er  omtrent  det  dobbelte  af  Priserne  før  Krigen,  me¬ 
dens  de  i  De  Forenede  Stater  kun  er  40—50  pCt.  høj¬ 
ere;  i  England  endda  kun  30 — 40  pCt.  højere  end  før 
Krigen. 

Regeringen  i  Japan  har  ogsaa  sin  Opmærksomhed 
henvendt  paa  disse  Forhold,  og  i  et  nylig  udsendt 
Opraab  udtaler  Ministeriet  for  Landbrug,  Industri  og 
Handel  sig  saaledes  om  hele  den  vanskelige  erhvervs¬ 
mæssige  Stilling:  Kun  for  en  Del  er  Aarsagen  til  Ned¬ 
gangen  at  søge  i  den  aftagende  Købelyst  og  i  de  ab¬ 
norme  Verdensforhold.  En  Grund  maa  ogsaa  søges  i, 
at  de  japanske  Varer  bliver  holdt  i  en  Pris,  der  er 
for  høj  i  Forhold  til  Varernes  ofte  ringere  Kvalitet.  Hvis 
de  japanske  Varer  var  gode  og  billige,  vilde  de  være 
i  Stand  til  at  hævde  Stillingen  paa  de  erobrede  Mar¬ 
keder  overfor  de  evropæiske  og  amerikanske  Varer. 
En  væsentlig  Aarsag  til  de  slette  Forhold  bør  søges 
i  manglende  Selvkontrol,  baade  i  Fortid  og  Nutid.  Re¬ 
geringen  har  forsøgt  mange  Midler  til  at  hindre  Frem¬ 
stillingen  af  slette  Varer,  men  den  eneste  væsentlige 
Afhjælp,  der  er  derfor,  er,  at  de  Industridrivende  selv 
indser  dette  og  handler  derefter;  gode  Varer  maa  leve¬ 
res,  og  anden  og  tredie  Rangs  kun  forsaavidt  de  virke¬ 
lig  forlanges.  Ligeledes  maa  en  Nedsættelse  af  Produk¬ 
tionsomkostningerne  foretages.  Levering  af  gode  Varer 
til  billig  Pris  bliver  Hemmeligheden  til  Sejr  i  den 
skærpede  økonomiske  Konkurrence,  der  nu  forestaar. 

□□□□□□ 

Mindre  Meddelelser. 

Toldindtægter  m.  m. 

Forbrugsafgifterne  i  Maj  Maaned  1922  udgjorde: 

Indførselstold  6  484  000  Kr.  (1921:  3  507  000  Kr.), 
Sukkerafgift  847  000  Kr.  (1  228  000  Kr.),  Spiritusafgift 
128  000  Kr.  (185  000  Kr.),  Tillægsafgift  paa  Spiritus 
1  782  000  Kr.  (2  809  000  Kr.),  Ølskat  1  531  000  Kr. 

(2  076  000  Kr.),  heraf  31  000  Kr.  for  01  af  Kl.  II,  Stem¬ 
pelafgift  af  Cigaretter  689  000  Kr.  (664  000  Ivr.),  Om¬ 
sætningsafgift  af  Cigarer  og  Cigarillos  386  000  Kr. 
(774  000  Kr.),  andre  Indtægter  471  000  Kr.  (114  000  Ivr.), 
tilsammen  12  318  000  Kr.  (11  733  000  Ivr.). 


Kjøbenhavns  Flydedok  og  Skibsværft. 

Blandt  de  mange  Industriforetagender,  som  i  inde¬ 
værende  Aar  har  kunnet  fejre  Jubilæum,  har  nu  og¬ 
saa  A/S  Kjøbenhavns  Flydedok  og  Skibsværft  meldt 
sig  med  et  smukt  illustreret  Festskrift,  hvis  Forfatter, 
Redaktør  A.  Vigen,  i  velskrevne  Ord  giver  en  god 
Oversigt  over  Virksomhedens  25  Aars  Udvikling.  Vi 
skal  senere  komme  tilbage  til  dette  Skrift  og  de  Be¬ 
givenheder,  det  beretter  om. 

Fra  Englands  Industri. 

Den  engelske  Maskinindustri  er  i  høj  Grad  under 
Stilstandens  Tegn.  Dog  er  der  i  visse  Grene  Bedringer; 
Automobilfabrikerne  har  godt  med  Bestillinger.  —  I 
Sheffield  har  man  en  Række  russiske  Ordrer  paa 
Jernbaneskinner.  I  S.  Wales  løber  75  pCt.  afalle  Valse¬ 
stole  i  Arbejde  med  at  fremstille  Hvidblik. 

Tekstilindustrien  er  i  bedre  Gang:  Calcutta  har,  trods 
indisk  Bevægelse  for  indisk  Hjemmearbejde,  bestilt 
baade  rigeligt  af  Garn  og  Tøj.  I  Blackburn  stod  i  Fe¬ 
bruar  48  600  Vævestole  tomme,  ved  Udgangen  af 
April  kun  21  000.  Uldfabrikerne  er  ogsaa  i  Fremgang; 
selv  om  kun  enkelte  Steder  normal  Drift  er  indført, 
er  Bedringen  dog  umiskendelig.  Ordrer  fra  Japan  gør 
sig  særlig  bemærket. 

Ligeledes  er  der  en  tydelig  Opgang  i  Læder-  og  Sko¬ 
tøjsindustrien.  For  24.  April  lyder  de  officielle  Ar¬ 
bejdsløshedstal:  Arbejdsløse  1,6  Miil.  Personer,  beskæf¬ 
tigede  ved  forkortet  Arbejdstid  175  000,  med  Nødhjælps¬ 
arbejde  124  000. 

Skibsbygningen  i  England  er  i  ret  stærk  Virksom¬ 
hed.  For  31.  Marts  d.  A.  opgives  der  at  være  i  Arbejde 
ca.  400  Handelsskibe,  med  ialt  1  620  000  Br.  R.-Tons. 
Heroverfor  staar  i  andre  Lande  fra  samme  Tidspunkt: 


De  Forenede  Stater 

.  .  31 

Skibe 

136  000  R.-Tons 

Brit.  Dominions  .  . 

.  .  38 

— 

63  000 

Belgien . 

.  .  7 

— 

17  000 

Danmark . 

.  .  26 

— 

62  000 

Frankrig . 

.  .  60 

— 

286  000 

Holland . 

.  .  109 

— 

258  000 

Italien . 

.  .  96 

— 

312  000 

Japan . 

.  .  26 

— 

117  000 

Norge . 

.  .  32 

— 

50  000 

Sverige . 

.  .  28 

— 

56  000 

Spanien . 

.  .  13 

— 

55  000 

(Fra  disse  Tal  skal 

ganske 

vist 

trækkes  ca.  25  pCt. 

Skibe,  paa  hvilke  Arbejdet  er  standset.)  Fra  Tyskland 
foreligger  ingen  sikre  Tal. 

Ganske  typisk  er  Bygningen  af  forholdsvis  mange 
Olie  Tankskibe.  Af  dem  er  (31.  Marts  1922)  95  under  Byg¬ 
ning  med  ialt  615  000  Tons  (Br.  R.-Tons);  deraf  bygger 
England  de  64  (med  417  000  Tons),  De  Forenede  Stater 
de  7  (68  000  Tons),  Italien  7,  Frankrig  6,  Japan  3,  de 
britiske  Dominions  2,  Holland  3,  men  noget  mindre, 
Sverige  1  og  Fiume  2  smaa.  (Tankdampere  paa  under 
1000  Tons  er  dog  her  ikke  talt  med).  Alle  de  her  gen¬ 
givne  Tal  fortæller  jo  den  samme  Ting:  i  hvilken  Grad 
England  trods  nok  saa  megen  Dødgang  i  det  indre 
Maskineri,  arbejder  bevidst  og  stærkt  paa  Hævdelsen 
af  sin  Førsteplads,  paa  Havet  og  andetsteds. 

Et  fransk-tysk  Interessefællesskab. 

Efter  hvad  der  —  ganske  vist  over  Amerika,  men 
bekræftet  fra  fransk  Side  —  meldes,  skal  de  Forhand¬ 
linger,  der  i  næsten  et  Aar  er  ført  imellem  tysk  og 
fransk  Farvestofindustri,  være  endt  nu  fornylig  og  med 
et  Resultat,  der  anses  for  heldigt  og  gunstigt  for  begge 
Parterne.  Som  Bærer  af  de  franske  Interesser  staar 
Compagnie  Nationale  des  Matiéres  Colorantes  et  Pro- 
duits  Chimiques,  et  stort  fransk  Selskab  under  Stats¬ 
kontrol  —  paa  den  anden  Side  staar  det  mægtige 
Farvestofkartel,  der  for  nogle  Aar  siden  opstod  ved 
Sammenslutning  af  de  førende  tyske  Farveværker. 
Overenskomsten  gaar  bl.  a.  ud  paa  følgende:  det  ty¬ 
ske  Farvestofkartel  skal  i  videste  Omfang  yde  det 
franske  Selskab  teknisk  Støtte,  stille  til  Raadighed  for 
de  franske  Fabriker  alle  fornødne  Oplysninger  om 
Fremstillingsmaader  for  de  forskellige  Produkter,  og- 
saa,  om  det  ønskes  og  kræves,  sende  fuldt  uddannede 
tyske  Kemikere  og  Teknikere  til  Assistance  i  de  fran¬ 
ske  Laboratorier  og  Fabriker.  Paa  sin  Side  skal  det 
franske  Selskab  forpligte  sig  til  dels  at  indskrænke 
Produktion  og  Brug  af  mange  Farvestoffer  til  Frank¬ 
rig  og  franske  Kolonier,  og  dels  tildele  det  tyske  Kartel 
en  vis  Del  af  sine  Indtægter;  det  betones  dog  samti¬ 
dig,  at  Overenskomsten  paa  ingen  Maade  bringer  den 
franske  Farveindustri  under  nogen  Afhængighed  og 
Kontrol  af  den  tyske. 


□□□□□□ 


Fra  Biblioteket. 


Som  angivet  i  sidste  Hefte  bringer  Biblioteksover¬ 
sigten  denne  Gang  Meddelelse  om  Bøger  om  Arkitektur. 

Næste  Hefte  vil  orientere  om  et  helt  andet  Spørgs- 
maal,  Automobiler  o.  desl.  Dernæst  følger  Literatur- 
angivelse  af  Bøger  om  Boligens  indre  Udsmykning. 

I  Sommermaanederne  er  Biblioteket  aabent  Hver¬ 
dage  Kl.  10—7  og  Søndage  Kl.  10—12. 

Tidsskrifter. 

»Architekten«  (Akadem.  Architektf.  Tidsskrift). 
Architektur  (svensk). 

Bygmesteren  (Dansk  Arktf.  Tidsskrift). 

The  Builder. 

Zeitschrift  fur  Bauwesen. 

Moderne  Bauformen. 

Desuden  fremhæves  følgende  Bøger. 

255.  Haenel  u.  Tscharmann.  Das  Mietwohnhaus  der 
Neuzeit.  Leipz.  1913.  288  S. 

255.  Eberstadt,  Rud.  Stadtebau  und  Wohnungswesen. 

I.— III.  Jena  1912—19. 

255.  Bebyggelsesplaner  for  Landkommuner.  Udg.  af 
»Bedre  Byggeskik«.  Kbhvn.  1918.  110  S. 

255.  Hoepfner,  K.  Grundbegriffe  des  Stadtebaues.  Berl. 
1921.  216  S. 


255.  Metzendorf,  G.  Margaretenhohe  bei  Essen.  Darm- 
stadt  1913.  110  S. 

255.  Hegemann,  W.  Stadtebau.  I.— II.  Berl.  1913. 

225.  Schultze-Naumburg.  Stadtebau.  Miinchen  1906. 
443  S. 

255.  Unwin,  Raymond.  Townplanning  in  practice. 
Lond.  1911.  446  S.  Tvl. 

256.  Knoch,  R.  Landwirtschaftliche  Baukunde.  Hann. 
115  S. 

254.  Schumacher,  Fritz.  Grundlagen  der  Baukunst. 
Miinchen. 

258.  Schrader,  Fritz.  Veranschlagen  von  Hochbauten. 
Hann.  1908.  263  S. 

258.  Normer  for  Beregning  af  Husbygningskonstruk¬ 
tioner.  Udg.  af  Dansk  Ingeniørforen.  Kbhvn.  1919. 
34  S. 

257.  Milde,  Bernh.  Die’Arbeiten  des  inneren  Ausbaues. 

2.  Aufl.  Leipz. 

254.  Nantke,  P.  Baufiihrung.  Hann.  1908.  81  S. 

254.  Feldmann,  H.  Baukonstruktion.  I. — III.  Leipz. 
1907—9. 

254.  Ostendorf,  Fr.  Sechs  Biicher  vom  Bauen.  Berl. 
1918. 

255.  Schultze-Naumburg.  Hausbau.  Miinchen.  127  S. 
254.  Gnudtzmann  &  Nielsen.  Lærebog  i  Husbygning. 

3.  Udg.  Kbhvn.  1910.  285  S. 

254.  Bugge,  Andr.  Husbygningslære.  I — III.  Kria.  1921. 
98.  Gestéschi,  Th.  Holzerne  Dachkonstruktionen.  1919. 
232  S. 

98.  Bohm,  Th.  Handbucli  der  Holzkonstruktionen. 
Berl.  1911.  711  S. 

257.  Jeep,  W.  Eindeckung  der  Dåcher.  I — II.  Weimar 
1892. 

257.  Putmans,  A.  Schornsteinbau.  Hann.  1908.  234  S. 
254.  Paulson,  Gregor.  Den  nya  Arkitekturen.  Stock¬ 
holm  1916.  175  S. 


□□□□□□ 


Notitser. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  a  50  Øre. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

Flytninger.  For  at  undgaa  Forstyrrelser  i  Forsen¬ 
delsen  af  Tidsskriftet  bedes  Flytninger  meddelt  Bladets 
Ekspedition,  Vestre  Boulevard  18,  Kjøbenhavn  B,  Telf. 
8100,  Lokal  20. 


Redaktion:  Povl  Drachmann.  Redaktionsudvalg:  C.  F.  Jarl,  F.  H.  J.  Rambusch  og  Torben  Zahle. 

Redaktion:  Vestre  Boulevard  18,  Kjøbenhavn  B.  Telefon  Byen  4084. 

Ekspedition  og  Annonceafdeling:  Vestre  Boulevard  18,  Telefon  8100.  Generalagentur  (Nissens  Annoncebureau)  Telefon  11977 
For  Ikke-Medlemmer  af  Industriforeningen  koster  Abonnement  paa  Tidsskriftet  6  Kr.  pr.  Aarg. 

Kbhvn.  —  Nielsen  &  Lydiche  (Axel  Simmelkiær). 

Vort  Folks  økonomiske  Fremtid. 

Nogle  Betragtninger  over  Udvandringsproblemet. 

Af  Direktør  H.  P.  Prior. 


Iden  senere  Tid  har  »Nationaltidende«  bragt 
forskellige  Spørgsmaal  frem  til  Belysning  af 
det  saakaldte  Udvandringsproblem,  et  Problem, 
der  paa  det  nøjeste  er  forbundet  med  Synet  paa 
bele  vort  Næringslivs  Udvikling,  og  som  derfor 
ogsaa  nu  i  fremtrædende  Grad  er  diskuteret  — 
ikke  alene  i  Danmark,  men  ejendommeligt  nok 
Verden  over,  i  Forbindelse  med  den  Krisesitua¬ 
tion,  som  gør  sig  gældende  i  næsten  alle  Lande. 
Udvandringsproblemet  er  altsaa  ikke  et  særlig 
dansk  Problem;  det  er  ikke  et  til  enkelte  Lande 
lokaliseret  Spørgsmaal;  det  er  et  Verdensproblem, 
og  man  skulde  synes,  at  dette  i  og  for  sig  var  til¬ 
strækkeligt  til  at  karakterisere  dets  Værdi.  Alle 
ønsker  at  skaffe  sig  af  med  formentlig  overflødig 
Arbejdskraft.  Konsekvensen  maatte  altsaa  blive 
en  almindelig  Udveksling  af  Menneskemateriale, 
og  vi  er  dermed  ude  i  Karikaturen. 

Men  er  nu  Situationen  virkelig  ogsaa  saaledes 
—  er  den  saa  tilspidset,  at  der  er  Grund  til,  hvis 
vi  ser  paa  Problemet  som  et  isoleret  dansk  Pro¬ 
blem,  at  tage  det  op  for  Alvor,  d.  v.  s.  at  Staten 
eller  andre  bør  organisere  en  Udvandring  af  over¬ 
ordentlig  Omfang  som  Følge  af  den  her  i  Lan¬ 
det  herskende  Krise  indenfor  Næringslivet?  Lad 
mig  efter  min  Overbevisning  besvare  dette 
Spørgsmaal  straks  med  et  uforbeholdent  Nej! 

Vor  levende  Befolkning  er  det  dyreste,  det  vær¬ 
difuldeste  Aktiv,  vi  ejer.  Befolkningstætheden  er 
ikke  foruroligende.  Den  er  i  Danmark  uden  Bi¬ 
lande  73  pr.  Kvadratkilometer.  I  Tyskland,  Eng¬ 
land,  Holland  og  Belgien  er  den  henholdsvis  129 
— 152 — 201  og  253  pr.  Kvadratkilometer.  I  Norge 
og  Sverige  er  den  ganske  vist  betydelig  mindre, 


idet  Tallene  lier  er  henholdsvis  8  og  13,  men  paa 
Grund  af  disse  Landes  store  Udstrækning  og  sær¬ 
lige  Natur  vil  det  i  nærværende  Forbindelse 
næppe  være  rimeligt  at  sætte  disse  Landes  Befolk¬ 
ningstal  i  Forhold  til  Danmarks. 

Vi  har  set,  at  den  Befolkningstilvækst,  som  tid¬ 
ligere  fandt  og  fremdeles  tinder  Sted  her  i  Landet, 
ligesom  i  de  fleste  andre  Kulturlande  er  blevet  ab¬ 
sorberet  af  Byerhvervene.  Det  er  disse  Erhvervs 
store  Evne  paa  et  begrænset  Areal  at  kunne  be¬ 
skæftige  et  næsten  ubegrænset  Antal  Mennesker, 
—  alt  efter  Forholdene.  Denne  Tilpasningsevne, 
denne  Elasticitet,  der  har  været  Byerhvervenes 
store  Fortrin,  bliver  naturligvis  i  visse  Perioder 
en  Svaghed,  thi  i  Krisetider  bliver  det  i  første  Li¬ 
nie  Byerhvervene,  der  reagerer  ved  at  skabe  den 
store  Arbejdsløshed.  Den  abnorme  Arbejdsløs¬ 
hed,  som  nu  desværre  bar  været  en  Kendsgerning 
i  Aar  og  Dag,  maa  imidlertid  paa  ingen  Maade 
forveksles  med  den,  om  jeg  saa  maa  sige,  al¬ 
mindelige,  periodiske  Arbejdsløshed,  som  prak¬ 
tisk  talt  er  af  ringe  Betydning,  og  som  vi  altid 
er  kommet  over  uden  større  sociale  Rystelser,  thi 
den  er  et  Fænomen,  som  til  alle  Tider  vil  fore¬ 
komme  saa  vist  som,  at  Livet  aldrig  bevæger  sig 
efter  rette  Linier,  men  i  Kurver.  I  Modsætning 
hertil  staar  den  Krisesituation,  som  efter  Krigen 
bar  rystet  Verden  i  dens  Grundvold,  og  som  er  af 
et  saa  ekstraordinært  og  uforudset  Omfang,  at 
hvis  man  skulde  regne  med  den  i  det  lange  Løb, 
som  et  stadig  tilbagevendende  Fænomen,  vilde 
den  blive  et  virkeligt  Problem,  som  maatte  løses, 
men  da  vistnok  ogsaa  paa  en  helt  anden  Maade 
end  gennem  en  voldsom,  periodisk  Udvandring. 

Blandt  Byerhvervene  er  det  i  særlig  Grad  In¬ 
dustrien,  der  maa  regnes  med,  naar  det  gælder 
Tilpasningsevnen  overfor  Spørgsmaalet  om  Be¬ 
skæftigelsen  af  Befolkningens  Fødselsoverskud. 
Ja,  Industrien  er  maaske  det  eneste  Erhverv,  der 
under  normale  Forhold,  saaledes  som  vi  kendte 
dem  før  Krigen,  og  som  vi  maa  haabe  en  Gang 
vender  tilbage,  selv  om  det  bliver  under  andre 
Betingelser  og  Former,  der  er  i  Stand  til  at  udvide 
sig  efter  Behovet  og  derigennem  bliver  en  Fak¬ 
tor,  som  intet  Land  kan  undvære.  Hvis  et  Lands 
Industri  svækkes  eller  blot  hemmes  bl.  a.  paa 
Grund  af  manglende  Forstaaelse,  vil  dette  Land 
næppe  kunne  opretholdes  i  det  lange  Løb  som 
selvstændig  Stat,  og  derfor  maa  vi  i  det  mindste 
arbejde  videre  med  Troen  paa  normale  Tiders 
Tilbagevenden  og  ikke  i  den  nuværende  farlige 
Situation  foretage  Skridt,  som  kan  taarne  yderli¬ 
gere  Vanskeligheder  op  om  os;  og  i  denne  For¬ 
bindelse  er  det  rejste  Spørgsmaal  om  en  organi¬ 
seret  Udvandring  af  ikke  ringe  Interesse. 

Vi  har  ingen  Kolonier  at  sende  vore  Udvandrere 
til  —  desværre.  I  saa  Tilfælde  stillede  Spørgs¬ 
maalet  sig  maaske  noget  anderledes.  Den  megen 
Tale  om  dansk  Kolonisation  paa  fremmed  Om- 
raade  er  vel  egnet  til  en  vis  lyrisk  Stemning;  som 
praktisk  Værdifaktor  i  det  lange  Løb  tror  jeg  der¬ 
imod  ikke  paa  den.  Men  hermed  være  ikke  sagt,  at 
den  naturlige  Udvandring,  saadan  som  den  altid 
har  fundet  Sted  ad  Frivillighedens  Vej  og  paa 
Initiativ  og  Ansvar  hos  den  enkelte,  langt  fra  er 
af  det  onde  eller  bør  bemmes,  hvad  man  for¬ 
øvrigt  heller  ikke  med  nogen  Art  af  Berettigelse 
vilde  være  i  Stand  til.  Hvor  mange  af  dem  ven¬ 
der  saaledes  ikke  tilbage  igen,  berigede  paa  Erfa¬ 
ring  og  Indsigt,  til  uvurderlig  Gavn  for  vort  Næ¬ 
ringsliv.  Men  hvis  man  i  en  Krisesituation  som 
den  nuværende  vilde  forcere  Udvandringsproble¬ 
met,  vilde  man  i  første  Linie  paatage  sig  et  An¬ 
svar  af  uoverskuelig  Rækkevidde. 

Thi  støtter  man  Udvandringen  eller  Udvan¬ 
dringsproblemet  her  i  Landet,  saaledes  som  det 
nu  foreligger  og  forudsat,  at  man  kan  finde 
Lande,  som  vil  modtage  og  har  Betingelser  for  at 
modtage  Udvandrere,  vil  det,  om  jeg  saa  maa  sige, 
blive  nødvendigt  at  lokke  Udvandrerne  frem  ved 
Løfter,  store  eller  smaa.  Frem  maa  Udvandrerne 
lokkes,  og  følgelig  melder  sig  en  Masse  Menne¬ 
sker,  hvis  Kvalifikationer  det  er  umuligt  at  be¬ 
dømme,  og  som  slet  ikke  er  egnede  for  Udvan¬ 
dring.  Naar  disse  saa  kommer  ud,  maaske  med 
materiel  Støtte  i  en  eller  anden  Retning,  og  op¬ 


dager,  at  de  har  taget  fejl,  eller  de  lider  Skuffel¬ 
ser,  vil  deres  Harme  og  Klager  i  første  Række 
vende  sig  mod  dem,  der  har  hjulpet  og  animeret 
dem;  og  formodentlig  bliver  vi  kønt  nødt  til  at 
skaffe  Midler  tilveje  for  at  faa  de  klagende  hjem 
igen  under  uhyre  Udgifter  og  til  mangehaande 
Forstyrrelser,  og  man  kan  være  sikker  paa,  at  det 
er  de  daarligste  og  de  svageste  Karakterer,  vi  faar 
tilbage,  thi  man  maa  vel  holde  sig  for  Øje,  at 
de  Kaar,  der  bydes  Udvandrerne,  i  Reglen  er  saa 
haarde  og  stiller  saa  ubønhørlige  Krav  til  Person- 
iigheden,  at  de  aldeles  ikke  taaler  Sammenligning 
med  de  Forhold,  der  bydes  herhjemme  bl.  a.  som 
Følge  af  den  sociale  Politik,  vi  har  anlagt. 

Men  vigtigere  end  dette  er  det  dog,  at  vore  be- 
staaende  Erhvervsvirksomheder  —  de  sunde 
Virksomheder,  som  er  bievne  tilbage  med  den 
uhyre  Indsats  af  Kapital  og  intellektuelt  Arbejde, 
hvormed  de  er  frembragte  —  den  Dag  de  igen 
faar  Vind  i  Sejlene  simpelthen  vil  staa  og  mangle 
de  Mennesker,  man  letsindigt  har  kastet  fra  sig 
ud  i  Udlændigheden.  Jeg  minder  om,  at  for  bare 
to  Aar  siden  var  det  saa  at  sige  umuligt  at  op¬ 
drive  ledige  Hoveder  og  Hænder  her  i  Landet, 
og  et  Overbud,  under  hvis  Virkninger  vi  endnu 
lider,  fandt  i  den  Anledning  Sted.  Men  som  Følge 
af  det  nævnte  Tidspunkts  hele  uligevægtige  Ka¬ 
rakter  og  da  Sandsynligheden  for  en  Gentagelse  af 
denne  Overdrivelse  kan  betragtes  som  udelukket, 
behøver  vi  ikke  nærmere  at  beskæftige  os  med 
den  her. 

Tænker  man  imidlertid  som  saa:  det  kan  vist 
vare  længe  —  om  nogensinde  —  inden  vore  Er¬ 
hverv  igen  finder  passende  Beskæftigelse,  saa  maa 
jeg  dog  pege  paa,  at  vi  i  Øjeblikket  er  saa  lykke¬ 
lige  at  kunne  beskæftige  en  Mængde,  der  var  le¬ 
dige  for  blot  faa  Maaneder  siden,  og  at  den  Smule 
Liv  i  Omsætningen,  som  vi  altsaa  i  Øjeblikket 
er  saa  heldige  at  opleve,  dog  har  været  i  Stand  til 
saa  at  sige  med  eet  Slag  at  bringe  Arbejdsløshe¬ 
den  ned  fra  de  100  000  til  under  Halvdelen. 

Desværre  tror  jeg  nu  ikke,  at  dette  øjeblikkelige 
Liv  i  Omsætning  og  Virksomhed  vil  vare  ved.  Vi 
kan  hurtigt  komme  til  at  staa  overfor  en  Reak¬ 
tion,  idet  Betingelsen  for  en  varig  Bedring,  nem¬ 
lig  Valutaforholdenes  Stabilisering,  ikke  er  tilstede 
eller,  saavidt  menneskeligt  Øje  kan  se,  har  nogen 
Udsigt  til  i  en  overskuelig  Fremtid  at  indtræffe. 
Vi  maa  fremdeles  være  forberedte  paa  store  Van¬ 
skeligheder  og  paa  at  se  Forretningslivet  udsat  for 
voldsomme  Bevægelser.  Noget  varigt  Haab  tør  for 
Tiden  ikke  bygges  paa  en  Svingning  opefter,  men 

lige  saa  lidt  maa  man,  selv  om  der  skulde  komme 
en  kraftig  Svingning  nedefter  igen,  opgive  Haa- 
bet  og  forfalde  til  Diskussion  om  nogen  Slags  au¬ 
toriseret  Eksport  af  Landets  Borgere  og  første- 
haands  Kraft.  Vi  maa  og  skal  have  for  Øje,  at 
vort  Menneskemateriale  —  rent  bortset  fra  dets 
nationale,  kulturelle  og  etiske  Værdi,  rent  mate¬ 
rielt  set,  er  det  dyreste,  vi  har.  Alene  det  at  føde 
og  opdrage  et  Menneske  til  dets  18.  Aar  maa 
vel  alle  Dage  koste  5 — 10  000  Ivr.,  og  først  efter 
den  Tid  faar  Landet  Nytte  af  Individet.  Udvan¬ 
drer  han,  føres  foruden  nys  nævnte  bundne  Ka¬ 
pital,  der  er  anbragt  i  ham,  ogsaa  i  mange  Til¬ 
fælde  en  betydelig  opsparet,  løs  Kapital  ud  af 
Landet,  ligesom  det  er  en  gammelkendt  Sand¬ 
hed  i  Industrien,  at  dets  Produkters  Godhed  i  før¬ 
ste  Linie  afhænger  af  dets  Arbejdere  —  fra  den 
øverste  Leder  til  den  nederste  Haandlanger  —  og 
den  Tradition,  som  ofte  først  erhverves  gennem 
Generationer,  er  den  hedste  Betingelse  for  Dyg¬ 
tighed.  Hjælper  vi  med  til  paa  kunstig  Vis  at  eks¬ 
portere  vore  dygtige,  erhvervende  Arbejderstam¬ 
mer,  og  her  taget  i  Ordets  videste  Betydning,  for¬ 
ringer  og  svækker  vi  samtidig  vor  unge  Industris 
Dygtighed. 

De  Guldæg,  vore  Høns  lægger,  skal  vi  ekspor¬ 
tere,  eller  arbejde  hen  paa  at  eksportere,  men 
gaar  vi  letsindigt  hen  og  skiller  os  ved  Hønen, 
fordi  vi  i  Øjeblikket  har  ondt  ved  at  føde  hende, 
saa  vil  andre  nyde  godt  af  vort  Opdræt,  og  vi  selv 
vise  Mangel  paa  Evne  og  Vilje  til  at  deltage  i 
Kappestriden  mellem  dygtige  og  livskraftige  Na¬ 
tioner. 

Spekulative  Hjerner,  ja  flere  af  vore  allerdyg- 
tigste  og  hedste  Mænd  har,  som  andetsteds,  taget 
Udvandringsproblemet  op  til  Behandling.  De  bør 
lade  det  hvile.  Det  er  det  sidste  Skridt,  vi  hør 
foretage  os,  naar  der  simpelthen  ikke  er  andet 
tilbage  for  os  end  et  ordnet  Tilbagetog:  —  Kapi- 
tulationen.  Men  saa  vidt  har  Verdenssituationen 
dog  ikke  tilspidset  sig  endnu  i  Almindelighed  saa 
lidt  som  i  Danmark  i  Særdeleshed.  Lad  os  være 
vidtskuende.  Lad  os  tage  alle  de  Farer  i  Betragt¬ 
ning,  som  lurer  paa  de  gamle  Kulturlande  og  da 
først  og  fremmest  vort  eget,  men  udelukker  vi  al¬ 
lerede  nu  Iiaabet  om  og  Troen  paa  vor  egen  øko¬ 
nomiske  Udvikling  og  derigennem  paa  vor  Evne 
til  at  hævde  os  som  selvstændig  Stat  —  og  jeg  an¬ 
ser  Udvandringsspørgsmaalet  for  saare  vigtigt  i 
denne  Forbindelse  —  saa  rejser  vi  samtidig 
Spørgsmaalet  om  »at  være  eller  ikke  være«. 

□□□□□□ 


Arbejdsløsheden  i  Jernindustrien. 

Beskyttelsespolitik  og  Lønpolitik. 


Paa  Grundlag  af  et  Materiale,  indsamlet  dels  gen¬ 
nem  Dansk  Smede-  og  Maskinarbejderforbund  og  dels 
gennem  Arbejdsgiverforeningen,  bar  Det  statistiske  De¬ 
partement  foretaget  en  Række  Beregninger  over  Ar¬ 
bejdslønnen  indenfor  Smede-  og  Maskinarbejderfaget. 

Ifølge  de  gennem  nævnte  Forbund  indhentede  Op¬ 
lysninger  var  den  gennemsnitlige  Timefortjeneste  for 
kjøbenhavnske  Smede  og  Maskinarbejdere  i  Novem¬ 
ber  1921  ?23  Øre  mod  257  Øre  i  November  1922.  For 
Provinsen  var  de  tilsvarende  Tal  184  Øre  og  220  Øre. 
Nedgangen  i  den  gennemsnitlige  Timefortjeneste  har 
herefter  udgjort  34  Øre  i  Kjøbenhavn  og  36  Øre  i  Pro¬ 
vinsen  (henholdsvis  13,2  pCt.  og  16,4  pCt).  For  Pro¬ 
vinsen  og  Kjøbenhavn  under  eet  var  Timefortjene¬ 
sten  i  November  1921  203  Øre  og  i  November  1920 
237  Øre.  Nedgangen  andrager  saaledes  34  Øre  eller 
14,3  pCt. 

Saavel  Arbejdsgiverforeningen  som  Dansk  Smede- 
og  Maskinarbejderforbund  har  en  Lønstatistik,  der 
gaar  mange  Aar  tilbage.  Med  Hensyn  til  de  udbetalte 
Lønningers  Højde  i  de  enkelte  Aar  er  der  nogen 
Uoverensstemmelse  mellem  de  to  Opgørelser,  idet  Ar¬ 
bejdsgiverforeningens  Tal  i  Reglen  ligger  et  Par  Øre 
over  Forbundets.  Bevægelsen  i  Tallene  er  derimod 
den  samme,  og  der  kan  herefter  opstilles  følgende  Be¬ 
regning  angaaende  den  gennemsnitlige  Timefortjeneste 
i  November  Maaned  i  de  forskellige  Aar  i  Sammen¬ 
ligning  med  den  Fortjeneste,  der  vilde  have  været  op- 
naaet,  hvis  Lønnen  var  steget  og  faldet  i  nøjagtig 
samme  Forhold  som  Pristallet. 


Den  gennemsn. 
Ti  me  for  tj  e  n  e  ste 

Timefortjenesten 
reguleret  efter 
Pristallet 

Oktober  Kvartal  1914 

60  Øre 

60  Øre 

—  — 

1915 

66  — 

69,6  — 

—  — 

1916 

81  — 

81,6  — 

—  — 

1917 

90  - 

93  — 

—  — 

1918 

114  — 

109,2  — 

—  — 

1919 

209  — 

126,6  — 

—  — 

1920 

251  — 

157,2  — 

—  — 

1921 

212  — 

142,2  — 

I  November 

1921, 

altsaa  nogle  faa 

Maaneder  for- 

inden  den  store  Arbejdskamp  tog  sin  Begyndelse,  var 
Forholdet  herefter  det,  at  den  gennemsnitlige  Time¬ 
fortjeneste  var  212  Øre  mod  60  Øre  i  1914,  uagtet  Pris¬ 
stigningen  kun  berettigede  til  en  Løn  af  142  Øre.  Den 
meget  afgørende  Produktionsudgift,  Arbejdslønnen,  var 
saaledes  40  pCt.  højere,  end  den  efter  Prisniveauet 
burde  være  det.  For  Industrien,  der  skulde  imøde¬ 
komme  Kundernes  Ønske  om  Prisnedsættelser  og  som 
trængtes  haardt  af  den  udenlandske  Konkurrence, 
maatte  en  Bortfjernelse  af  denne  Ekstraløn  i  Virke¬ 
ligheden  blive  en  Livsbetingelse. 

At  Arbejderne  modsatte  sig  en  saadan  Nedgang,  var 
vel  at  vente,  men  at  Modstanden  blev  saa  haard  og 
bitter,  som  den  virkelig  blev,  var  vel  i  og  for  sig  over¬ 
raskende,  eftersom  det  jo  dog  egentlig  kun  var  et 
simpelt  Retfærdighedskrav,  at  de  enkelte  Samfunds¬ 
klasser  og  herunder  ogsaa  Arbejderklassen  i  en  for 

ude,  vil  tjene  til  at  hindre  det  naturlige  Prisfald  og 
modvirke  den  Nedsættelse  i  Arbejdslønningerne,  der 
maa  til  for  igen  at  skabe  sunde  Vilkaar  for  dansk 
Produktion.  De  her  anførte  Tal  for  Smedene  og  Ma¬ 
skinarbejderne  viser  tydeligt,  at  den  Omstændighed, 
at  det  uhindret  tillodes  den  udenlandske  Industri  at 
kaste  danske  Arbejdere  ud  af  deres  Arbejde,  mere  end 
noget  tjente  til  at  hindre  den  Lønnedgang,  Produk¬ 
tionen  krævede.  Overfor  den  ekstraordinære  Konkur¬ 
rence  stod  den  danske  Industri  og  dens  Arbejdere 
magtesløse,  eftersom  de  jo  ikke  kunde  gaa  ned  til 
Marklønningerne. 

Havde  Samfundet  derimod  sikret  Landets  Arbej¬ 
dere  deres  normale  Arbejde,  saaledes  at  Arbejdsfor¬ 
tjenesten  ikke  var  blevet  decimeret  ved  Arbejdsløs¬ 
heden,  vilde  en  Lønnedgang  i  Overensstemmelse  med 
de  ændrede  Forhold  næppe  have  stødt  paa  de  store 
Vanskeligheder.  Indenfor  Produktionslivet  vil  alle  føle, 
at  det  var  Samfundets  Pligt  at  skærme  Landets  Pro¬ 
duktion  mod  den  ganske  abnorme  Konkurrence,  og 
som  Forholdene  laa,  vilde  det  uden  Tvivl  ogsaa  have 
været  det  klogeste  af  Samfundet  at  gøre  dette,  fordi 
man  herigennem  langt  lettere  var  naaet  ned  til  et 
Lønniveau,  der  tillod  en  sund  Fremtidsudvikling. 

Saaledes  er  det,  som  skulde  sikre  »de  billige  Om¬ 
kostninger«,  netop  blevet  Aarsagen  til  »de  dyre«  — 
og  dermed  af  selvmodvirkende  Karakter. 

E. 

□□□□□□ 


hele  Samfundet  saa  vanskelig  Tid  maatte  give  Afkald 
paa  en  i  de  gode  Tider  sikret  Præferencestilling. 

For  at  forstaa  Arbejdernes  haardnakkede  Modstand 
maa  man  imidlertid  gøre  sig  det  klart,  at  den  nævnte 
gennemsnitlige  Timefortjeneste  ikke  er  noget  fuldgyl¬ 
digt  Udtryk  for  Smedenes  og  Maskinarbejdernes  øko¬ 
nomiske  Kaar.  Naar  man  vil  drage  en  Sammenligning 
med  Forholdene  fra  før  Krigen,  maa  det  først  erin¬ 
dres,  at  Arbejdsdagen  nu  er  8  Timer,  medens  den  den¬ 
gang  var  9l/2  Time,  hvorved  Ugelønnen  reduceres  en 
Del.  At  det  har  spillet  en  Rolle  for  Arbejderne,  der 
ganske  naturligt  maa  regne  med  Daglønnen  og  ikke 
med  Timelønnen,  naar  han  selv  skal  opgøre  sin  Leve¬ 
standard,  kan  vist  ikke  betvivles,  selv  om  det  paa  den 
anden  Side  maa  fastholdes,  at  Arbejderklassen  ikke 
kan  have  privilegeret  Krav  paa,  at  den  nu  skal  have 
samme  Betaling  for  en  mindre  Arbejdsy delse,  som  den 
for  Krigen  fik  for  en  betydelig  større  Ydelse. 

En  Modstand  udelukkende  baseret  paa  dette  For¬ 
hold  vilde  altsaa  have  savnet  enhver  moralsk  Bag¬ 
grund.  Den  egentlige  Forklaring  for  Arbejdernes  Hold¬ 
ning  kan  da  næppe  heller  søges  heri,  men  derimod  i 
den  hærgende.  Arbejdsløshed. 

Af  Smede-  og  Maskinarbejderforbundets  Medlemmer 
var  i  November  1920  kun  10  pCt.  uden  Arbejde.  I  No¬ 
vember  1921  var  af  de  21  000  Mand,  Forbundet  da  talte, 
kun  14  000  i  Arbejde.  De  21  000  bævede  i  1920  en 
ugentlig  Arbejdsfortjeneste  paa  ca.  2,4  Miil.  Kroner, 
men  i  November  1921,  da  hver  3.  Mand  var  arbejds¬ 
løs,  var  den  heromhandlede  Arbejderst}rrkes  samlede 
Ugefortjeneste  gaaet  ned  til  omkring  1,4  Miil.  Kroner. 
At  den  gennemsnitlige  Timefortjeneste  —  for  dem, 
der  var  i  Arbejde  —  kun  var  dalet  15  pCt.,  blev  under 
disse  Omstændigheder  mere  af  teoretisk  Interesse  for 
denne  Arbejdergruppe,  der  havde  maattet  se  sin  fak¬ 
tiske  Indtægt  blive  omtrent  halveret  i  Løbet  af  et 
eneste  Aar. 

Herigennem  fremkom  den  ulyksalige  Situation,  som 
fandt  sin  Udløsning  i  den  for  hele  Samfundet  saa 
tabbringende  Arbejdskonflikt.  Paa  de  ene  Side  stod 
Industrilederne,  der  maatte  og  skulde  have  Arbejds¬ 
lønnen  ned,  hvis  ikke  Udlandet  skulde  tage  hele  Mar¬ 
kedet.  For  dem  var  den  store  Udgift  til  Arbejdsløn 
kun  reduceret  med  15  pCt.,  hvilket  under  de  givne 
Forhold  var  absolut  utilstrækkeligt.  Paa  den  anden 
Side  stod  Arbejderne,  der  vel  gennem  Prisfaldet  havde 
faaet  sine  Leveomkostninger  sat  ned,  men  som  sam¬ 
tidig  gennem  Arbejdsløsheden  havde  faaet  sin  samlede 
Indkomst  formindsket  med  40  pCt.,  og  som  derfor 
ikke  kunde  frigøre  sig  for  den  Følelse,  at  det  Offer, 
der  var  blevet  dem  paatvunget,  allerede  var  altfor 
stort.  Hvis  man  kunde  have  undgaaet  Arbejdsløsheden, 
vilde  denne  uoverstigelige  Hindring  for  et  fredeligt 
og  erhvervsbevarende  Forlig  næppe  have  eksisteret, 
og  det  kan  vist  betragtes  som  en  fastslaaet  Kendsger¬ 
ning,  at  mange  af  Industriens  Arbejdere  vilde  være 
gaaet  med  til  betydelige  Lønnedsættelser,  hvis  man 
blot  havde  kunnet  sikre  dem  fuldt  Arbejde. 

Der  er  blevet  talt  og  skrevet  meget  om  et  Sam¬ 
funds  Ret  og  Pligt  under  en  Arbejdskamp,  og  der  er 
ogsaa  talt  og  skrevet  meget  om,  at  Foranstaltninger, 
der  holder  den  abnorme  udenlandske  Konkurrence 


Tekstilindustrien. 

»Tekstilfabrikantforeningen«  afholdt  den  8.  Juni  sin 
ordinære  Generalforsamling.  Foreningen  omfatter  nu 
ialt  133  Fabriker,  hvilke  paa  nogle  faa  Virksomheder 
nær  indenfor  Trikotagebranchen  praktisk  talt  udgør 
hele  Landets  Tekstilindustri.  Den  samlede  udbetalte 
Arbejdsløn  hos  Foreningens  Medlemmer  i  1921  har 
udgiort  godt  17  Mili.  Kr.  mod  ca.  31  Miil.  Kr.  i  1920, 
hvilken  Nedgang  ikke  saa  meget  skyldes  den  over¬ 
enskomstmæssigt  gennemførte  Lønreduktion,  der  for 
1921  i  Sammenligning  med  Toplønningerne  i  1920  kun 
kan  anslaas  til  ca.  20  pCt.,  som  den  Depression,  Tek¬ 
stilindustrien  i  det  sidst  forløbne  Aar  har  arbejdet 
under,  og  som  giver  sig  Udtryk  ved,  at  den  gennem¬ 
snitlige  Beskæftigelsesgrad  paa  Fabrikerne  kun  har 
beløbet  sig  til  ca.  60  pCt.  Ved  fuld  Drift  beskæftiges 
hos  Foreningens  Medlemmer  ca.  12  000  Arbejdere  for¬ 
uden  ca.  1300  Hjemmearbejdere  —  de  sidstnævnte 
hovedsagelig  ved  Trikotagefabrikerne  —  men  ved  Ar¬ 
bejdets  Genoptagelse  efter  Lock-out’en  i  Foraaret  var 
Antallet  af  beskæftigede  Arbejdere  kun  ca.  8000,  og 
selv  om  der  ganske  vist  i  den  seneste  Tid  har  kunnet 
spores  en  Fremgang  i  Afsætningen  og  som  Følge  deraf 
i  Beskæftigelsesgraden,  kan  der  paa  Grund  af  de  højst 
abnorme  Valutaforhold  og  den  dermed  i  Forbindelse 
staaende  Konkurrence  fra  Udlandet  endnu  intet  be¬ 
stemt  udtales  om  nogen  varig  Bedring  for  Tekstil¬ 
industrien. 

De  ogsaa  i  det  sidst  forløbne  Aar  førte  Forhand¬ 
linger  med  Regeringen  om  ekstraordinære  Beskyttel¬ 
sesforanstaltninger  har  da  hidtil  ikke  givet  noget  Re- 

sultat  af  Betydning,  og  den  gennem  den  planlagte  nye 
Toldlov  ventede  forbedrede  Beskyttelse  for  Industrien 
er  ogsaa  udeblevet,  idet  Forhandlingerne  som  bekendt 
ikke  har  medført  det  ønskede  Resultat.  Arbejderfor¬ 
holdene  har  i  det  forløbne  Aar  bortset  fra  den  store 
Lock-out  i  Foraaret,  i  hvilken  Tekstilindustrien  jo  og¬ 
saa  maatte  deltage,  været  meget  rolige,  men  Industrien 
er  selv  med  den  sidst  gennemførte  Lønnedsættelse 
paa  ca.  15  pCt.  vedblivende  uheldigt  stillet  i  Forhold 
til  det  konkurrerende  Udland,  hvor  Lønbevægelsen 
nedad  er  foregaaet  i  en  endnu  større  Grad,  idet  f. 
Eks.  Tekstillønningerne  i  Sverige  for  1922  faktisk  ligger 
ca.  50  pCt.  under  de  danske  Lønninger. 

Paa  Generalforsamlingen  genvalgtes  de  afgaaende 
Bestyrelsesmedlemmer  med  Undtagelse  af  Fabrikant 
S.  Winkler,  Kolding,  der  var  forhindret  i  at  modtage 
Genvalg,  og  i  dennes  Sted  indvalgtes  Landstingsmand 
I.  Chr.  Møller,  Aarhus,  i  Bestyrelsen.  Som  Formand 
genvalgtes  ligeledes  Fabrikant  Holger  Sebbelov,  Kjø- 
benhavn,  og  til  Næstformænd  Fabrikant  Chr.  Madsen, 
Kjøbenhavn  og  Konsul,  Direktør  A.  Mengel,  Odense. 

□□□□□□ 

8-Timers-Dagen  i  Tyskland. 

Bort  fra  den  skablonmæssige  Regulering. 

Det  tyske  Lovforslag  om  Gennemførelsen  af  8-Ti- 
mers-Arbejdsdagen  for  Fagarbejdere  er  endnu  ikke 
blevet  ophøjet  til  Lov.  Modstanden  derimod  er  i  de 
sidste  Maaneder  vokset  stærkt,  og  den  kommer  ikke 
alene  fra  Arbejdsgivernes  Side,  men  ogsaa  fra  bety¬ 
dende  Nationaløkonomer  og  praktiske  Politikere,  deri¬ 
blandt  endogsaa  nogle  af  de  førende  Socialdemokrater 
som  Cohen,  Schippel,  Kaliski.  og  andre,  der  tidligere 
principielt  har  forsvaret  den  og  krævet  dens  Gennem¬ 
førelse  ved  Lov.  Selv  om  disse  naturligvis  vedblivende 
billiger  8-Timers-Arbejdsdagens  Princip,  mener  de 
dog,  at  Hensynet  til  det  tyske  Erhvervslivs  vanskelige 
Stilling  kræver,  at  dens  lovmæssige  Gennemførelse  ud¬ 
sættes  nogle  Aar.  I  Løbet  af  denne  Tid  haaber  man 
saa,  det  skal  lykkes  at  tilpasse  Arbejdsydelsen  efter 
den  forkortede  Arbejdstid,  hvilket  ingenlunde  endnu 
er  lykkedes. 

Det  bør  dog  ikke  overses,  at  det  overvejende  Fler¬ 
tal  af  den  egentlige  Arbejderklasse  med  samme  Energi 
som  deres  Klassefæller  i  andre  Lande  modsætter  sig 
ikke  blot  en  midlertidig  Suspendering  af  8-Timers-Ar- 
bejdsdagen,  men  ogsaa  ethvert  Forsøg  paa  Lempelser 
og  vil  sætte  alt  ind  paa  Lovens  Gennemførelse  i  Rigs¬ 
dagen.  Dette  fremgaar  bl.  a.  af  en  Udtalelse  af  de 
tyske  Fagforeningsforbund,  hvori  det  hævdes:  Over¬ 
for  de  Bestræbelser,  der  gaar  ud  paa  at  hindre  8-Ti- 
mers-Arbejdsdagens  lovmæssige  Gennemførelse  og  igen 
at  forlænge  Arbejdstiden  for  Arbejdere  og  Funktionæ¬ 
rer,  erklærer  det  almindelige  tyske  Fagforeningsfor¬ 
bunds  Forretningsudvalg,  at  Fagforeningerne  vil  yde 
den  mest  afgjorte  Modstand  mod  ethvert  Forsøg,  der 
gøres  i  den  Retning.  8-Timers-Arbejdsdagen  er  et  gen¬ 
nem  Overenskomst  med  Arbejdsgiverorganisationerne 
opnaaet  og  gennem  Lovgivningen  saavel  som  gennem 
den  internationale  Arbejdskonference  i  Washington 


anerkendt  Gode,  som  den  tyske  Arbejderklasse  ikke 
atter  vil  lade  sig  fravriste. 

De  tyske  Fagforeninger  ønsker  dog  paa  den  anden 
Side  ingen  skablonmæssig  Regulering  af  Arbejdstiden, 
hvorved  der  ikke  tages  Hensyn  til  Erhvervslivets  be¬ 
rettigede  Krav.  Men  de  føler  sig  overbeviste  om,  at 
Vejen  gennem  tarifmæssige  Overenskomster  er  farbar 
til  indenfor  de  nu  tilladte  Rammer  at  tilpasse  Arbejds¬ 
tiden  efter  ethvert  virkeligt  paatrængende  Behov,  og 
de  er  rede  til  at  lette  8-Tiiners-Arbejdsdagens  Gennem¬ 
førelse  ved  en  Tarifregulering.  Men  Forudsætningen 
herfor  er  den  lovmæssige  Anerkendelse  af  8-Timers- 
Arbejdsdagen,  og  derfor  maa  Fagforeningerne  tilbage¬ 
vise  ethvert  Angreb  paa  dennes  Gennemførelse  ved 
Lov. 

I  denne  Forbindelse  vil  det  dog  være  rigtigt  at  frem¬ 
hæve,  hvad  sikkert  de  fleste  praktiske  Studier  inden¬ 
for  det  øjeblikkelige  tyske  Arbejdsliv  godtgør,  at  den 
menige  tyske  Arbejder  til  Trods  for  den  officielle  Ar¬ 
bejderbevægelses  Politik  i  al  Fald  for  Tiden  sætter 
Adgang  til  Fortjeneste  nok  saa  højt  som  den  begræn¬ 
sede  Arbejdstid.  Under  de  herskende  »svævende«  For¬ 
hold  baade  paa  disse  og  andre  Omraader  i  Tyskland 
»tager  man  det  ikke  saa  nøje«,  og  Adgangen  til  at  tjene 
gode  Overarbejdspenge  stimulerer  Trangen  til  at  gaa 
ud  over  de  8  Timer,  som  derfor  absolut  ikke  kan  op¬ 
stilles  som  nogen  Norm  for  de  virkelige  Forhold  i  tysk 
Industri  og  Haandværk. 

Men  bortset  hefra  er  det  interessant  at  se,  hvorledes 
man  selv  ved  Forhandlinger  med  Tjenestemænd  og 
Arbejderorganisationerne  er  i  Stand  til  at  skabe  stor 
Elasticitet  i  det  stivnede  8-Timers-System.  Saaledes  er 
det  af  Rigstrafikministeriet  udarbejdede  Lovudkast  an- 
gaaende  Arbejdstiden  ved  Jernbanerne  stadig  Gen¬ 
stand  for  Forhandlinger  mellem  Ministeriet  og  Jern¬ 
banernes  Tjenestemænd  og  Arbejdere.  Som  det  vil 
erindres,  er  det  dels  de  tyske  Baners  som  Følge  af 
Krigsvirkningerne  paa  alle  Omraader  vanskelige  Stil¬ 
ling  —  der  naturligvis  yderligere  er  blevet  paavirket  i 
økonomisk  ugunstig  Retning  af  8-Tiiners-Arbejdsda- 
gens  Gennemførelse  —  der  har  givet  Anledning  til,  at 
Ministeriet  har  taget  dette  Spørgsmaal  op.  Særlig  in¬ 
denfor  Jernbanevæsenet  maa  der  skelnes  mellem  Tje¬ 
nestetid  (Tjenesteberedskab,  at  være  til  Raadighed)  og 
effektiv  Arbejdstid,  og  det  er  derpaa,  at  Lovudkastet 
er  bygget.  Under  de  med  Tjenestemændene  og  Arbej¬ 
derne  førte  Forhandlinger  har  Ministeriet  foreslaaet 
en  Tjenestetid  paa  10  Timer  daglig  for  det  kørende 
Personale  og  paa  12  Timer  for  det  øvrige  Personale; 
indenfor  denne  Tjenestetid  skulde  saa  den  effektive 
8-Timers-Arbejdsdag  ligge.  Dette  Standpunkt  skal 
have  fundet  Tilslutning  hos  Fagorganisationerne,  der 
altsaa  for  hele  dette  Omraades  Vedkommende  erken¬ 
der,  at  Arbejdsberedskab  ikke  fuldt  ud  kan  regnes  som 
Arbejdstid.  Imidlertid  har  der  rejst  sig  en  anden  Van¬ 
skelighed,  idet  Jernbanestyrelsen  forbeholder  sig  Ret 
til,  i  Tilfælde,  hvor  Forandringer  i  den  nævnle  Tjene¬ 
stegøring  kan  blive  nødvendig  paa  Grund  af  særlige 
Omstændigheder,  at  foretage  saadanne  Ændringer  ef¬ 
ter  at  have  indhentet  Udtalelse  derom  fra  Distrikts- 
Driftsraadet  (altsaa  det  Bedriftsraad,  som  repræsente¬ 
rer  Personalet  indenfor  vedkommende  Jernbanedi* 

strikl).  Fagforeningerne  forlanger  derimod,  at  Be- 
driftsraadet  ikke  blot  skal  hores,  men  ogsaa  have  Med¬ 
bestemmelsesret. 

For  saa  vidt  det  gennem  de  fortsatte  Forhandlinger 
lykkes  at  opnaa  Enighed  paa  dette  Punkt,  vil  Bestem¬ 
melserne  angaaende  Jernbanernes  Arbejdstid  rimelig¬ 
vis  blive  indført  i  den  almindelige  Arbejdstidslov.  I 
modsat  Fald  vil  de  fremkomme  i  et  særligt  Lovfor¬ 
slag.  Men  den  Eftergivenhed,  der  allerede  er  vist  fra 
Fagorganisationernes  Side,  giver  dog  Sandsynlighed 
for,  at  den  skematiske  8-Timers-Arbejdsdag  har  ud¬ 
spillet  sin  Rolle  indenfor  Jernbanedriftens  Omraade. 

Sic  transit  — . 

□□□□□□ 

Dansk  Forening  for  Beskyttelse  af 
industriel  Ejendomsret. 

Dansk  Forening  for  Besk}dtelse  af  industriel  Ejen¬ 
domsret,  hvis  Formaal  er  at  bidrage  til  Udviklingen 
af  den  indenlandske  Lovgivning  og  til  en  ensartet 
Retspraksis  vedrørende  industriel  Ejendomsret,  af¬ 
holdt  sit  ordinære  Aarsmøde  den  26.  Maj  i  Industri¬ 
foreningen. 

Direktør  Chr.  H.  Olesen  valgtes  til  Dirigent,  hvor¬ 
efter  Formanden,  Direktør  H.  P.  Prior,  aflagde  Beret¬ 
ning  om  Foreningens  Arbejde  i  det  forløbne  Aar. 

Af  Beretningen  fremgik  bl.  a.,  at  Foreningen  ved 
et  nedsat  Udvalg  har  haft  Lejlighed  til  at  give  Oplys¬ 
ninger  til  det  Arbejde,  der  for  Tiden  udføres  af  »Den 
af  Folkeforbundets  Raad  nedsatte  økonomisk-finansi- 
elle  Kommision«  for  en  fornyet  Revision  af  »den  i 
Br}rssel  Aar  1900  og  i  Washington  Aar  1911  reviderede 
Pariser-Konvention  af  20.  Marts  1883«. 

Dernæst  fulgte  Regnskabsaflæggelse.  Foreningens 
Formue  udgør  nu  ca.  12  000  Kr. 

Det  efterfølgende  Valg  af  Bestyrelse  gav  som  Re¬ 
sultat,  at  Direktør  H.  P.  Prior,  Direktør  Chr.  H.  Olesen, 
Overretssagfører,  Dr.  polit.  F.  Pio,  Professor  P.  O.  Pe¬ 
dersen,  Direktør  A.  Bock,  Ingeniør  Vestesen,  Ingeniør 
A.  Clemént,  Direktør  Hofman-Bang  og  Ingeniør  A. 
Marens-Moller  valgtes. 

Ved  et  efterfølgende  Bestyrelsesmøde  valgtes  Over¬ 
retssagfører,  Dr.  polit.  F.  Pio  til  Foreningens  Formand 
for  det  kommende  Aar. 

□□□□□□ 

Mindre  Meddelelser. 

Vor  Handelsbalance . 

De  første  Maaneder  af  indeværende  Aar  fremviste 
en  umiskendelig  Bedring  i  vor  Handelsbalance.  Ja¬ 
nuar  Maaned  udviste  saaledes  en  Import  af  102  Mili. 
Kr.  mod  en  Eksport  af  indenlandske  Varer  for  76  Mili. 
Kr.,  hvilke  Tal  i  Februar  var  henholdsvis  70  Mili.  Kr. 
og  73  Miil.  Kr.  og  i  Marts  103  Miil.  Kr.  og  95  Mili. 
Kr.  Som  vi  allerede  tidligere  har  gjort  opmærksom 
paa,  var  imidlertid  denne  Bedring,  der  væsentlig  skyld¬ 
tes  en  Nedgang  i  Importen,  som  i  Slutningen  af  1921 
var  140  a  150  Mili.  Kr.  maanedlig,  en  direkte  Følge 
af  den  store  Arbejdsstandsning  og  saaledes  i  og  for 


sig  ikke  noget  glædeligt  Fænomen.  Nu  kommer  Op¬ 
gørelsen  fra  April  Maaned  og  bekræfter  det  unormale 
i  de  foregaaende  Maaneders  Tal  med  en  Import  af 
126  Mili.  Kr.  og  en  Eksport  af  70  Miil.  Kr.,  hvilket 
giver  et  Importoverskud  af  56  Miil.  Kr.  —  en  Rekord, 
der  meget  minder  om  den  værste  Tid  i  1919  og  1920. 
Med  Spænding  maa  man  da  afvente  de  næste  Maa- 
nedsopgørelser,  der  skal  vise,  om  vi  her  kun  staar 
overfor  et  forbigaaende  Tilbageslag,  eller  vi  atter  er 
inde  paa  et  uheldsvangert  Skraaplan. 

Dansk  Legetøj. 

Det  er  en  Fornøjelse  at  følge  Landsforeningen 
»Dansk  Arbejders  Virksomhed.  Uanfægtet  af  Krise  og 
Depression  eller  maaske  rettere  tilskyndet  heraf  har 
Foreningen  i  de  sidste  Aar  gennem  sin  Agitations¬ 
virksomhed,  sin  Optræden  overfor  Autoriteterne  og 
gennem  sit  frisk  skrevne  Medlemsblad  gjort  en  ud¬ 
mærket  Indsats  for  den  gode  Sag,  Foreningen  har 
paa  sit  Program.  Som  et  nyt  Led  i  Bestræbelserne 
for  at  slaa  til  Lyd  for  den  indenlandske  Produktion 
har  Foreningen  i  disse  Dage  i  Industriforeningens  Ud¬ 
stillingslokaler  afholdt  en  Udstilling  af  dansk  Legeløj, 
fremkommet  som  Resultat  af  en  Konkurrence,  og  det 
var  baade  morsomme  og  opmuntrende  Resultater,  der 
vistes.  Fra  de  specifik  danske  Julenisser  til  det  mest 
moderne  mekaniske  Legetøj  viste  dansk  Arbejde,  at 
der  ogsaa  paa  dette  Felt  kan  skabes  gode  og  fikse 
Ting,  der  fuldt  ud  staar  paa  Højde  med  Udlandets. 

Udstillingen,  der  kunde  glæde  sig  ved  et  stort  Be¬ 
søg,  skal  antagelig  nu  paa  Provinsturné  og  vil  for- 
haabentlig  sætte  sig  varige  Spor  til  Gavn  for  de  mange 
Udstillere  lige  fra  de  ældre,  indarbejdede  Virksom¬ 
heder  til  Nybegynderne. 

Arbejdstiden  i  Holland. 

Den  hollandske  Regering  har  forelagt  Deputeret¬ 
kammeret  et  Lovforslag  om  væsentlige  Ændringer  i 
Loven  om  Arbejdstid  af  1.  November  1919.  Lovfor¬ 
slaget  er  motiveret  med,  at  det  efter  Regeringens  Me¬ 
ning  vil  være  betænkeligt  for  den  hollandske  Industri 
at  bevare  en  Arbejdstid  paa  45  Timer  om  Ugen,  naar 
der  ikke  er  Udsigt  til,  at  andre  Lande  vil  begrænse 
Arbejdstiden  lige  saa  meget,  og  endvidere  med,  at 
man  under  den  herskende  Industrikrise  maa  lægge 
Vægt  paa  at  formindske  Poduktionsomkostningerne, 
særlig  ved  en  Forlængelse  af  Arbejdstiden.  I  Overens¬ 
stemmelse  hermed  foreslaaes  det  for  det  første  at  er¬ 
statte  den  45  Timer  ugentlige  Arbejdstid  med  48  Ti¬ 
mer  om  Ugen  (81/2Time  om  Dagen  og  halv  Fridag  om 
Lørdagen).  Der  er  dernæst  foreslaaet  betydelige  For¬ 
andringer  i  Bestemmelserne  om  Adgang  til  Overarbejde 
med  det  Formaal  at  gøre  det  lettere  at  faa  Tilladelse 
hertil.  Der  foreslaas  ogsaa  en  Række  Ændringer  ved¬ 
rørende  det  forberedende  Arbejde  og  Oprydnings¬ 
arbejdet  i  Fabriker  og  paa  Værksteder  og  angaaende 
Natarbejde  og  Søndagsarbejde,  alt  med  Lettelser  i 
Arbejdsforholdene  for  Øje. 

Frankrigs  Genrejsning. 

I  de  krigshærgede  Egne  mod  Nord  og  Øst  er  nu 
1  500  000  ha  eller  75  pCt.  ef  hele  Arealet  atter  taget 

op  til  Dyrkning.  Landbrugsproduktionen  har  herefter 
naaet  et  saadant  Omfang,  at  Frankrig  selv,  forudsat 
at  Vejrbetingelserne  er  gunstige,  vil  være  i  Stand  til 
iaar  næsten  helt  at  tilfredsstille  Forbruget  af  de  vig¬ 
tigste  Næringsmidler. 

Udviklingen  af  Frankrigs  Kulproduktion  har  allerede 
gjort  det  muligt  i  væsentlig  Grad  at  formindske  Im¬ 
porten  af  Brændsel.  —  Handelsbalancen  viser  i  det 
hele  stadig  Bedring.  Indførselsoverskudet  var  i  1921 
mindre  end  2  Milliarder,  medens  det  i  1920  oversteg 
23  Milliarder.  Denne  Bevægelse  har  bidraget  til  at 
forøge  Francens  Købeevne:  Sterling  og  Dollars,  som 


i  Januar  1921  steg  til  henholdsvis  61  og  17  fr.,  faldt  i 
Marts  1922  til  48  og  11  fr. 

Fra  et  socialt  Synspunkt  er  Landets  økonomiske 
Genrejsning  foregaaet  roligt.  Arbejderne  har  indset 
Nødvendigheden  af  Lønnedsættelser,  efterhaanden  som 
Leveomkostningerne  falder,  og  saadanne  Nedsættelser 
har  fundet  Sted  uden  særlig  alvorlige  Konflikter  mel¬ 
lem  Arbejdsgivere  og  Arbejdere.  Endvidere  har  Tusin¬ 
der  af  Arbejdsmænd  forladt  Industrien  for  at  vende 
tilbage  til  Landet,  hvorved  de  dels  afvender  Faren 
for  Arbejdsløshed,  dels  bringer  Landbruget  den  Hjælp, 
som  det  har  saa  haardt  Brug  for. 


©  ©  © 

ORGANISATIONS-  06  FORENINGS-MEDDELELSER. 


Købestævnet  i  Fredericia. 

Det  danske  Købestævne  har  paabegyndt  Udgivelsen 
af  periodiske  Meddelelser,  der  udsendes  en  Gang 
ugentlig  i  Ivøbestævne-Maanederne  og  ellers  en  Gang 
om  Maaneden.  Meddelelserne  bringer  forskellige  Ny¬ 
heder  og  Oplysninger  af  Interesse  for  de  forskellige 
Stævner  og  samtlige  Udstillere  paa  disse. 

Aarets  Stævner  er  nu  iøvrigt  fastlagt  saaledes:  Det 
almindelige  Købestævne  fra  22. — 30.  Juli,  Branche- 
stævnet  for  Boligbyggeri  fra  5.— 13.  August  og  Bran¬ 
chestævnet  for  Nærings-  og  Nydelsesmidler  fra  2. — 10. 
September.  Man  mener  at  kunne  regne  med  livlig 
Deltagelse  til  samtlige  Aarets  Stævner. 

Den  svenske  Messe  i  Gøteborg. 

Fra  det  kgl.  svenske  Generalkonsulat  har  Tids¬ 
skriftet  faaet  tilsendt  Prospekt  for  Messen  i  Gøteborg, 
der  afholdes  i  Dagene  3. — 9.  Juli.  I  Prospektet  beteg¬ 
nes  Gøteborgs  Messen  som  »Sveriges  eneste  offici¬ 
elt  autoriserede  Rigsvaremesse«. 

Luxembourgs  Toldtarif. 

I  Industriraadets  Sekretariat  henligger  til  Gennem¬ 
syn  et  gennem  Udenrigsministeriet  modtaget  Eksem¬ 
plar  af  Luxembourgs  nye  Toldtarif. 

Lettisk  Toldtarif. 

I  Industriraadets  Sekretariat  henligger  til  Gennem¬ 
syn  et  fra  Udenrigsministeriet  modtaget  Eksemplar 
af  den  lettiske  Toldtarif,  der  traadte  i  Kraft  d.  2. 
Juni  d.  A. 

Import  til  Letland. 

Gennem  Udenrigsministeriet  har  Industriraadet 
modtaget  Meddelelse  om,  at  der  ved  lettisk  Forord¬ 
ning  fra  d.  15.  Juni  kræves  udfyldt  nye  Anmeldelses¬ 
blanketter  af  Importørerne  ved  Toldklarering  i  Let¬ 
land. 

De  lettiske  Speditører  tilraader  ved  Afgivelsen  af 


Ordrer  til  Udlandet  at  forlange  Fakturaer  i  to  Eksem¬ 
plarer  fra  Afsenderen,  indeholdende  følgende  Oplys¬ 
ninger: 

Oprindelsessted  og  Datum. 

Emballagens  Art. 

Antal  af  Kolli,  Mærker  og  Numre. 

Vægten,  brutto,  ren  netto  og  netto  med  den  indre 
Indpakning,  eventuelt  Stykantal. 

Varens  almindelige  Handelsbetegnelse. 

Varens  Pris  eller  Værdi. 

Afsenderens  Underskrift  eller  Stempel. 

Internationale  Maskinudstillinger  i  Belgien. 
Ifølge  Meddelelse  fra  Oplysningsbureauet  for  Er¬ 
hvervene  vil  der  i  Gent  i  Tiden  fra  Juni  til  Oktober 
1923  blive  afholdt  en  Udstilling,  omfattende  anvendt 
Mekanik  og  Elektricitet  (Exposition  des  applications 
de  la  Mécanique  et  de  l’Electricité). 

I  Briissel  vil  der  i  Februar  næste  Aar  blive  afholdt 
en  Udstilling  af  Landbrugsmaskiner,  arrangeret  af 
»Société  de  Mécanique  et  d’Industries  Agrieoles«. 

Angaaende  den  førstnævnte  Udstilling  er  der  mod¬ 
taget  et  Propagandaskrift,  som  henligger  til  Gennem¬ 
syn  i  Industriraadets  Sekretariat. 

International  Landbrugsudstilling  i  Kovno. 

Fra  Oplysningsbureauet  for  Erhvervene  har  Indu- 
striraadet  modtaget  en  foreløbig  Meddelelse  angaaende 
Afholdelsen  af  en  Landbrugsudstilling  i  Kovno  i  Ti¬ 
den  fra  10.— 20.  Septbr.  d.  A.  Paa  Udstillingen  vil  der 
foruden  Kreaturer  og  Fjerkræ  være  Lejlighed  til  at 
udstille  Landbrugsmaskiner  af  alle  Slags,  Mælkerier, 
Keramik  og  Glasarbejder,  Læ  der  arbejder,  Manufaktur 
samt  kemiske  Artikler. 

En  Oversættelse  af  de  foreløbige  Regler  for  Delta¬ 
gelse  i  Udstillingen  vil  kunne  faas  til  Gennemsyn  i 
Industriraadets  Sekretariat. 

Polsk  Toldtarif. 

Gennem  Udenrigsministeriet  har  Industriraadet  mod¬ 
taget  et  Eksemplar  af  polsk  Forordning  af  7.  April  d. 
A.  indeholdende  Ændringer  i  Toldtarifen  foren  Række 
Varer,  for  hvilke  der  hidtil  gjaldt  Toldlettelser.  Til¬ 
syneladende  betyder  Forordningen  en  Formindskelse 
af  disse  Toldlettelser,  men  i  Betragtning  af  det  stadige 
Fald  i  den  polske  Valuta  og  den  tilsvarende  Forhøj¬ 
else  af  den  almindelige  Toldagio  betyder  de  ved 
nævnte  Forordning  hjemlede  Toldlettelser  faktisk  en 
a  jour-Føring  af  de  hidtil  gældende. 

Forordningen  er  henlagt  til  Gennemsyn  i  Industri- 
raadets  Sekretariat. 

Kataloger  til  Ægypten. 

Gennem  Udenrigsministeriet  har  Industriraadet 
modtaget  en  Anmodning  fra  det  ægyptiske  Finans¬ 
ministeriums  »Bureau  of  Commerce  and  Industry«  til 
danske  Industridrivende  om  at  fremsende  Kataloger 
forsynede  med  Priser  til  Bureauets  Katalogsamling. 

Samlingen,  der  tæller  ca.  15  000  Kataloger  fra  alle 
Lande,  angives  at  blive  meget  benyttet. 

□□□□□□ 


g|gi  Fra  Biblioteket.  §g§ 

Biblioteket  bringer  denne  Gang  en  Oversigt  over 
moderne  Literatur  om  Cykler,  Motorcykler,  Automo¬ 
biler  og  Flyvemaskiner. 

Tidsskrifter  for  Automobiler,  Motorcykler  og  Flyvning: 
Automotive  Industries. 

»Auto« 

Motorbladet. 

Zeitschrift  fur  Flugtechnik. 

156.  Paller,  Rv.  Der  Fahrrad-Reparateur.  Leipz.  1920. 
110  S. 

156.  Motor  Cycles  and  how  to  manage  them.  Lond. 
1920.  278  S. 

156.  Caesar,  G.  Das  moderne  Motorrad.  Berl.  1916. 
139  S. 

156.  Lehmann,  O.  Das  Cyclecar.  Berl.  1919.  174.  S. 

De  danske  Moser. 

Foredrag  holdt  i  Industriforeningen  April  1922  af  Ingeniør,  cand.  polyt.  M.  Ib  Nyeboe. 


Findes  der  noget  sikrere  Middel 
mod  en  syg  Balance  end  selv  at 
fremstille  sine  Raaprodukter  og 
derved  spare  at  købe  dem  udefra, 
og  har  vi  for  Tiden  andre  Raa¬ 
produkter,  der  kan  fremstilles 
som  Erstatning  for  tilførte,  end 
netop  Tørven? 

DEN  foreliggende  Situation,  der  er  kendeteg¬ 
net  ved  en  daarlig  Handelsbalance,  stor  Ar¬ 
bejdsløshed,  slette  Udsigter  og  navnlig  stor  Uvis¬ 
hed,  stiller  Krav  til  Staten  og  Befolkningen  i  Ret¬ 
ning  af  at  finde  nye  Indtægtskilder.  Jeg  vil  paa¬ 
vise,  at  vore  Moser  her  har  større  Betydning,  end 
de  fleste  aner.  Vor  Tørvebeholdning  er  ca.  250 
Miil.  Tons,  vor  aarlige  Kulimport  er  4  Miil.  Tons, 
hvis  vi  kan  opretholde  den  samme  Industri  som 
før  Krigen;  men  hvorledes  skal  man  faa  det  store 
Publikum,  særlig  i  Byerne,  til  at  anvende  Tørv? 


Dette  kan  kun  ske,  naar  Tørven  forædles,  og 
jeg  vil  derfor  undersøge  den  Mulighed,  at  vi 
erstatter  1  Miil.  Tons  Kul  med  Tørv  i  forædlet 
Form,  navnlig  som  Briketter,  delvis  ogsaa  som 
Tørvepulver  og  Koks.  Det  forædlede  Produkt 
vil  have  en  Brændværdi  af  2/3  af  gode  engelske 
Kul,  og  der  skal  altsaa  produceres  1,5  Miil.  Tons 
Briketter.  Hertil  vil  medgaa  Tørvemasse  sva¬ 
rende  til  ca.  2,1  Miil.  Tons  tørre  Tørv,  hvortil 
kommer  den  almindelige  Tørveproduktion,  som 
jeg  anslaar  til  ca.  400  000  Tons;  ialt  vil  der  saa- 
ledes  bruges  ca.  2V2  Miil.  Tons,  eller  vor  Tørve¬ 
beholdning  vil  i  100  Aar  kunne  yde  Erstatning 
for  1  Mili.  Tons  Kul  aarlig.  Skal  vi  fremstille 
U/2  Mili.  Tons  Briketter,  vil  der  rundt  i  Landet 
kræves  maaske  25,  maaske  50  Briketfabriker. 
Enhver  Mose  paa  indtil  100  ha  kan  komme  i  Be¬ 
tragtning;  flere  smaa  Moser  kan  levere  til  samme 


Fig.  1.  Ltibecker  Gravemaskine. 

Anlæg.  Da  Tørvemoserne  som  oftest  ligger  i  ret 
tyndt  befolkede  Egne,  vil  der  omkring  hver  Fa¬ 
brik  kunne  skabes  smaa  Jordbrug  og  derved  na¬ 
turlige  Arbejdsforhold.  Anlægene  maa  drives  af 
private  Selskaber,  men  af  Hensyn  til  Samfundets 
Interesse  maa  Staten  være  interesseret  deri.  He¬ 
deselskabet  turde  være  et  lysende  Forbillede  for 
en  slig  Virksomhed.  Fabrikernes  Anlægssum¬ 
mer  pr.  Ton  Briketter  kan  anslaas  til  ca.  15  Kr. 
pr.  Ton,  hvilket  vil  sige,  at  der  bindes  en  Kapi¬ 
tal  paa  20 — 25  Miil.  Kr.  Til  Sammenligning  har 
det  Interesse  at  erindre,  at  vi  gav  30  Mili.  Kr.  til 
Arbejdsløshedsunderstøttelse  i  Januar  Kvartal; 
Istandsættelse  af  Sønderjyllands  Veje  siges  at  ville 
koste  21  Mili.  Kr.  Uden  at  komme  ind  paa,  hvor- 


Sum  spares  altsaa  aarlig,  og  hvad  mere  er: 
Staten  faar  10  000  erhvervende,  skatteydende 
Borgere. 

3)  For  direkte  Skatter  fra  Anlægene  vil  der  til- 
gaa  Statskassen  Indtægter;  yderligere  vil  vore 
Baner  tjene  ved  Transporten,  og  et  stort  An¬ 
tal  Folk  finde  Beskæftigelse  i  Forbindelse 
med  Transporten  og  ved  Fabrikernes  Anlæg. 

Passiver: 

1)  Da  Briketterne  skal  sælges  til  en  Pris  pr. 
Varmeenhed,  der  svarer  til  Kulprisen,  vil  der 
muligt  fremkomme  en  Differens  mellem  Bri¬ 
ketternes  Produktionspris  og  Salgspris. 

2)  Dampskibsfragten  mister  Transporten  af  1 


ledes  den  nævnte  Anlægskapital  skaffes  tilveje, 
skal  jeg  anføre,  hvilken  Værdi  en  saadan  Kapi¬ 
talanbringelse  yder: 

Aktiver: 

1 )  Den  forbedrer  vor  Handelsbalance  med  den 
Pris,  vi  maa  betale  for  1  Miil.  Tons  gode  en¬ 
gelske  Kul.  Naar  jeg  ansætter  denne  Sum  til 
35  Miil.  Kr.,  er  der  lige  saa  megen  Sandsyn¬ 
lighed  for,  at  det  er  for  lidt,  som  at  det  er  for 
meget. 

2)  Den  giver  Beskæftigelse  til  mindst  10  000 
Mennesker  i  Gennemsnit  Aaret  rundt,  fordelt 
med  maaske  15  000  i  Sommerhalvaaret  og 
5000  i  Vinterhalvaaret.  Hvis  man,  som  mange 
mener,  maa  regne  med  Arbejdsløshed  her  i 
Landet  i  de  nærmest  kommende  Aar,  vil  den 
Sum,  som  i  Arbejdsløshedsunderstøttelse 
maa  ydes  til  disse  Arbejdere,  næppe  kunne 
sættes  til  mindre  end  10 — 12  Mili.  Kr.  Denne 


Mili.  Tons  Kul;  denne  Indtægt  gaar  dog  del¬ 
vis  direkte  eller  indirekte  til  Udlandet. 

Et  ganske  særligt  Forhold,  der  taler  for  Pla¬ 
nen,  er  den  Omstændighed,  at  vi  i  Tilfælde  af 
manglende  Kultilførsel  o.  s.  v.  staar  nogenlunde 
uafhængige  af  Udlandet. 

Man  vil  naturligvis  spørge,  hvilken  Risiko  den¬ 
ne  Plans  Realisation  vil  medføre.  Hertil  vil  jeg 
svare,  at  for  det  første  er  Tallet  1  Miil.  Tons  Kul 
nogenlunde  vilkaarligt  valgt.  Man  bygger  ikke 
25  Briketfabriker  paa  een  Gang,  men  man  be¬ 
gynder  med  et  Par  Stykker,  og  Forholdene  vil 
saa  regulere  sig  selv.  Med  Hensyn  til  Driften 
vil  dens  Intensitet  afhænge  af  Kulprisen:  med 
høje  Kulpriser  vil  der  arbejdes  med  fuld  Kraft, 
med  synkende  Kulpriser  tager  Driften  af,  og  ved 
særlig  lave  Kulpriser  standser  man.  At  Markedet 
og  Driften  vil  blive  underkastet  saadanne  Sving- 

ninger,  er  der  næppe  Tvivl  om.  Det  værste,  der 
altsaa  vil  kunne  ske,  er,  at  Fabrikerne  ligger  stille, 
hvilket  vil  medføre  1  Mili.  Kr.  i  Rentetab  om 
Aaret;  forøvrigt  kan  man  gaa  ud  fra,  at  nogle 
af  Fabrikerne  altid  vil  kunne  holdes  i  Gang.  Men 
alene  for  at  være  forberedt  paa  en  kommende 
Situation  synes  jeg,  det  er  forsvarligt  at  betale 
1  Mili.  Kr.  i  Assurance  om  Aaret;  en  saadan  Ga¬ 
ranti  for  vor  Brændselsforsyning  er  lige  saa  be¬ 
rettiget  som  de  mange  andre  Foranstaltninger, 
der  sikrer  Samfundets  Tarv.  Da  Briketterne  kan 
fremstilles  for  en  Pris,  som  for  Øjeblikket  svarer 
til  Kul  af  ca.  30  Kr.,  vilde  Fabrikationen  i  dette 
Øjeblik  bære  sig,  men  selv  med  faldende  Kul¬ 


alle  —  desværre  —  bliver  sal  i  Sparekassen. 

Med  Hensyn  til  Udsigterne  til  Prisfald  paa  Kul¬ 
markedet  bør  man  erindre,  at  Kulminerne  i  Stor¬ 
britannien  i  Øjeblikket  drives  med  et  endog  ret 
betydeligt  Tab.  Kulindustrien  skal  saaledes  i 
September  og  Oktober  forrige  Aar  have  givet 
et  Underskud  paa  henholdsvis  £  620  000  og 
£  1  150  000.  Der  er  vel  ingen,  der  for  Alvor  tror, 
at  den  engelske  Kulindustri  fremdeles  vil  bære 
et  aarligt  Tab  paa  et  Par  Hundrede  Mili.  Kr. 


Fabrikationen  af  Tørvebriketter  vil  have  den 
almindelige  Torvefabrikation  til  Grundlag,  og  det 


Fig.  3.  Hydropcat  Anlæg-i  finsk  Mose. 


priser  er  de  Fordele,  som  Fabrikationen  byder 
vor  Handelsbalance,  og  hvormed  den  afhjælper 
Arbejdsløsheden,  saa  store,  at  det  er  forsvarligt, 
at  Staten  yder  et  Tilskud.  Man  maa  vel  huske, 
at  de  Omstændigheder,  der  gør,  at  Kullene  her  i 
Landet  bliver  billige,  især  Arbejdslønnen,  efter  al 
Rimelighed  ogsaa  vil  medføre  lavere  Briketpri¬ 
ser,  og  man  maa  navnlig  ikke  glemme,  at  selv 
om  Produktionsprisen  skulde  blive  40  Miil.  Kr., 
medens  Handelsbalancen  kun  forbedres  med  Kul 
til  35  å  40  Mili.  Kr.  —  hvilket  altsaa  vil  sige,  al 
der  kommer  et  Driftstab  paa  5  Miil.  —  bliver 
alle  Pengene  for  Tørvene  her  i  Landet:  de  60  pCt. 
gaar  til  Arbejderne,  de  25  pCt.  til  Transport  og 
Fragt,  Efterarbejder  og  Skatter,  og  de  15  pCt., 
som  Selskaberne  maa  have  som  Bruttoindtægt, 
er  ogsaa  Penge,  som  man  maa  regne  med  kom¬ 
mer  til  Anvendelse  her  i  Landet,  selv  om  de  ikke 


vil  derfor  antagelig  findes  rimeligt,  at  jeg  i  Til¬ 
slutning  til  det  foregaaende  giver  nogle  Med¬ 
delelser  om,  hvorledes  Tør  vefabrikationen  drives 
i  Øjeblikket,  og  om  de  Muligheder,  som  findes 
for  Tørvens  Forædling. 

Det  maa  indrømmes,  at  meget  af,  hvad  der  i 
Ivrigsaarene  blev  kaldt  for  Tørv,  ikke  var  Torv, 
men  god  dansk  Mukl  med  passende  Tilsætning 
af  Mosekalk  eller  Ler,  og  af  Hensyn  til  Frem¬ 
tiden  bør  det  slaas  fast,  at  vaade  Tørv  ikke  er 
Brændsel;  men  saa  maa  man  paa  den  anden  Side 
have  Ret  til  at  hævde,  at  tørre  Tørv  med  rimeligt 
Askeindhold  er  el  fortrinligt  Brændsel,  og  at  det 
er  Industri  at  fremstille  dette  Produkt,  det  er  en 
Masseproduktion,  der  stiller  store  Fordringer  til 
dens  Udøvere,  og  naar  man  hører,  at  Æltetørv, 
som  de  fremstilles  for  Tiden,  underkastes  12  Be¬ 
handlinger  og  dog  skal  fremstilles  til  en  Salgs- 

pris,  der  iaar  vil  være  ca.  3/4  Øre  pr.  Stk.  å  0,5 
kg,  forstaar  man,  at  det  er  en  meget  vanskelig 
Masseproduktion,  og  er  en  Industri,  som  andre 
Industrigrene  slet  ikke  behøver  at  skamme  sig 
over  at  komme  i  Selskab  med. 

I  Middelalderen  afgav  Skovene  paa  Øerne  og 
Moserne  i  Jylland  vor  Brændselsforsyning;  i  det 
attende  Aarhundrede  er  der  den  første  Antydning 
af  rationel  Tør  veindustri  i  de  jyske  Amter.  I  Mid¬ 
ten  af  det  forrige  Aarhundrede  begynder  Kullene 
at  fortrænge  Tørven,  hvis  Produktion  til  omkring 


Tons  oppe,  hvis  der  ikke  indtræffer  særlige  Om¬ 
stændigheder. 

Jeg  skal  ganske  kort  gennemgaa  de  mest  kend¬ 
te  Tørveproduktions-Maader. 

For  at  fremstille  Tørven  er  det  ikke  nok  at 
have  en  Mose,  man  maa  ogsaa  have  en  Lægge¬ 
plads,  et  Areal,  hvor  de  producerede  Tørv  kan 
blive  udsat  for  Vind  og  Sol,  saaledes  at  Vand¬ 
indholdet  af  Tørvemassen  i  Mosen,  der  varierer 
fra  85  pCt.  til  90  pCt.,  kan  komme  ned  paa  25 
a  30  pCt.  Den  ideelle  Læggeplads  er  græsbevok- 


Fig.  4.  Hydropeat-Anlæg.  Lossprøjtning  af  Tørvejorden. 


Aarhundredskiftet  stadig  gaar  tilbage.  Paa  det 
Tidspunkt  dannes  en  Moseindustri- Forening, 
foreslaaet  af  den  udmærkede  Ritmester  Rahbek 
og  ført  frem  af  Kammerherre  Steensen  de  Leths 
Autoritet.  Det  var  forøvrigt  et  Møde  i  1903  i  In¬ 
dustriforeningen,  der  med  sin  overvældende  Til¬ 
slutning  bragte  den  unge  Forening  over  det  døde 
Punkt. 

Produktionen  af  Tørv  var  omkring  1900  ca. 
50  000  Tons  og  steg  omkring  Krigens  Begyndelse 
til  200  000  Tons,  var  i  1918  paa  et  Maksimum 
paa  2V4  Mili.  Tons,  gik  det  følgende  Aar  ned  til 
lV2  Miil.  Tons  for  atter  i  1920  at  komme  op  paa 
2  Miil.,  og  var  i  1921  knap  1  Mili.  Tons,  men  det 
maa  anses  for  ret  umuligt  at  holde  den  ene  Miil. 


set,  mager  Agerjord,  hvor  Mulddækket  er  tyndt, 
og  hvor  det  underliggende  Sand  ikke  er  for  fin¬ 
kornet.  Paa  et  saadant  Areal  vil  Vandet,  som 
Tørven  afgiver,  hurtigt  forsvinde,  hvad  der  der¬ 
imod  ikke  er  Tilfældet,  hvis  man  bruger  en  Læg¬ 
geplads,  hvor  Undergrunden  er  stærk  lerholdig; 
hvad  selve  Mosen  angaar,  da  er  det  kendt  fra 
Tørvestrøelse,  at  Tørvejord  er  vandsugende,  og 
heraf  følger,  at  en  tør  Moseoverflade  kan  være 
god,  men  kommer  der  Regn,  holder  Mosejorden 
paa  Fugtigheden,  og  det  kan  endog  tænkes,  at 
en  halvtør  Tørv  trækker  Vand  nedefra.  Lægge¬ 
pladsens  Valg  og  Vedligeholdelse  er  af  afgørende 
Betydning  for  en  tørveproducerende  Moses  Triv¬ 
sel. 

Den  simpleste  Maade  at  producere  Tørv.  paa 
er  som  Skæretørv,  hvor  det  eneste  Middel,  man 
anvender,  er  en  Spade.  Hvorvidt  det  er  en  god 
og  billig  Maade  at  producere  paa  eller  ikke,  beror 
for  Godbedens  Vedkommende  paa  Mosejordens 
Sammenhængsevne  og  for  Billighedens  Vedkom¬ 
mende  ofte  paa  Transportforholdene  paa  Mose- 
overfladen. 

Ved  Maskintørv  forstaar  man  enhver  Tørv,  der 
er  fremstillet  paa  anden  Maade  end  Skæretørv. 
I  Danmark  kender  vi  bedst  den  Rahbek’ske  Ælte¬ 


metode,  kendetegnet  ved,  at  der  til  Tørvejorden, 
der  kan  opgraves  med  Spade  eller  Gravemaskine, 
under  Bearbejdningen  i  et  Ælteværk,  tilsættes 
meget  Vand,  saa  at  denne  danner  en  Grød.  Me¬ 
ningen  hermed  er,  at  Tørvetaverne  skal  kunne 
rives  fra  hinanden  og,  naar  Vandet  atter  gaar 
bort,  lejre  sig  tættere  end  i  den  oprindelige  Tør- 
vemasse.  Her  skal  kun  lige  nævnes,  at  den  pro¬ 
ducerede  flydende  Masse  spredes  paa  Læggeplad¬ 
sen  i  10  å  12  cm  Tykkelse  og  derefter  formes  til 
Tørv  ved  Hjælp  af  en  Formemaskine.  Fig.  1  vi¬ 
ser  en  almindelig  Liibecker  Gravemaskine  arbej¬ 
dende  i  en  dansk  Mose. 

Mere  kendt  i  andre  Lande  er  Pressetørven, 
hvor  Tørvemassen,  under  Tilsætning  af  lidt  eller 


intet  Vand,  gaar  gennem  en  Skæremaskine,  som 
har  til  Hensigt  at  rive  Tørvetaverne  fra  hinanden, 
men  Systemet  har  vist  sig  mindre  godt  anvende¬ 
ligt  i  mange  Tilfælde,  Søhderrivningen  er  før 
ufuldstændig,  og  det  er  derfor  langt  fra  alle  Mø¬ 
ser,  hvor  Presseanlæg  kan  bruges  med  Held.  Ved 
store  Anlæg  er  saadanne  Presser  sat  i  Forbin¬ 
delse  med  Gravemaskiner,  som  tager  Tørven  di¬ 
rekte  fra  Mosen  og  bringer  den  til  Pressen;  fra 
Pressemundingen  tages  Tørven  paa  Brædder,  der 
stilles  paa  Vogne,  der  køres  ud  paa  Læggeplad¬ 


sen,  hvor  de  tømmes;  Udbringeisen  paa  Lægge¬ 
pladsen  kan  ogsaa  ske  automatisk  ved  Transport- 
baand  hvilende  paa  et  Rullestativ,  der  kan  være 
op  til  100  m;  hver  Gang  Baandet  er  fyldt,  ven¬ 
des  det  automatisk,  saa  Tørven  falder  ned  paa 
Moseoverfladen,  samtidig  med  at  Udlæggeren  kø¬ 
rer  et  Stykke  frem.  Der  er  mange  Konstruktio¬ 
ner,  og  der  er  mange  Maader  at  udføre  et  saa  dan  t 
Anlæg  paa.  Fig.  2  viser  en  Håsslehohner  Grave¬ 
maskine  med  Udlægger  arbejdende  i  den  Lille 
Vildmose. 

Medens  Læggepladsen  ved  Skæretørv  næsten 
altid  er  Mosen,  søger  man  derimod  saa  vidt  mu¬ 
ligt  ved  de  Rahbek’ske  Ælteværker  at  skaffe  sig 
Højjord  til  Læggeplads.  Ved  Pressetørv  er  Mo- 

sen  saa  godt  som  altid  Læggepladsen;  dette  gæl¬ 
der  selvfølgelig  altid,  naar  man  anvender  auto¬ 
matiske  Udlæggere,  og  det  er  efter  min  Mening 
den  afgørende  Mangel  ved  Pressemetoden.  Efter- 
haanden  som  man  æder  sig  ind  i  Mosen,  maa 
man  planere  tilsvarende  Arealer,  og  da  det  er 
dyrt,  bliver  det  ofte  ikke  gjort  eller  gjort  slet, 
og  man  faar  ikke  Tørv,  men  Tørveklumper,  som 
til  Husholdningsbrug  er  bøjst  uheldige.  I  Moser 
med  mange  Trærødder  er  Gravemaskiner  næsten 
altid  uanvendelige. 

Et  Rahbeks  Anlæg,  der  i  1915  blev  opstillet  i 
Nærheden  af  Moskwa,  gav  Anledning  til,  at  russi¬ 
ske  Ingeniører  tog  Spørgsmaalet  op  og  bragte, 
bvad  man  vel  tør  kalde  et  Fremskridt  indenfor 
Tørveindustrien.  Det  dansk-russiske  Værk  arbej¬ 
dede  ikke  tilfredsstillende,  da  Mosen  var  fuld  af 
Rødder;  Gravemaskinen,  der  var  brugt  dér, 
maatte  hyppigt  standses,  og  Tørvejorden,  der  til¬ 
gik  Ælteværkerne,  maatte  passere  Riste  med 
kvarterstore  Maskeaabninger  for  at  forhindre 
Rødder  i  at  gaa  ned  i  Sneglene,  hvilket  ogsaa  gav 
Anledning  til  talrige  Standsninger.  Man  fandt 
saa  paa  at  sprøjte  Tørvejorden  løs,  hvilket  i  og 
for  sig  ikke  er  noget  nyt  Gravesystem;  det  er 
brugt  ved  Minearbejder,  og  det  er  brugt  i  Skov¬ 
egne  for  at  danne  Transportkanaler  for  Træ,  men 
det  er  første  Gang,  det  er  brugt  for  Tørvejord; 
den  producerede  Masse  suges  ved  en  særlig  kon¬ 
strueret  Suger  op  til  en  Centrifugalpumpe,  som 
trykker  Vællingen  ud  i  et  Rørsystem,  der  anbrin¬ 
ges  paa  Læggepladsen,  og  Resten  af  Behandlin¬ 
gen  er  den  sædvanlige  med  Formning  osv.  Me¬ 
toden  er  kaldet  »Hydropeat«,  og  Fig.  3  viser  et 
saadant  Anlæg  arbejdende  i  en  finsk  Mose.  Man 
ser  Sugeren  forrest  paa  Billedet  ophængt  i  Kran- 
udlæggeren,  og  man  ser  Rørene,  der  fører  Tørve- 
massen  ud  paa  Pladsen.  Den  lange  Kran,  som  er 
drejet  ind  i  Billedets  Plan,  anvendes  ved  Optag¬ 
ning  af  Rødder  paa  Mosen,  idet  den  tjener  til 
Ophængning  af  en  Tang,  der  sænkes  ned  i  Tør¬ 
vegraven,  og  med  hvilken  Rødderne  fiskes  op  og 
drejes  ind  paa  Mosen.  Da  Rødder  saa  sjeldent 
forekommer  i  danske  Moser,  vil  en  saadan  For¬ 
anstaltning  næppe  være  paakrævet  her  i  Landet. 
Fig.  4  viser  Løssprøjtningen  af  Tørvejorden,  og 
Fig.  5  viser  Formningen  ved  Hjælp  af  en  af 
Tørvekonsulent  Jul.  Rasmussen  konstrueret  For- 
memaskine,  som  nu  anvendes  paa  de  fleste  af  de 
store  Moser  her  i  Landet  og  ogsaa  i  Udlandet, 
hvor  Æltetørv  fremstilles.  Denne  Maskine  erstat¬ 
ter  paa  en  meget  billig  Maade  det  allerværste  Ar¬ 


bejde  ved  Æltetørvenes  Fabrikation,  nemlig  Flyt¬ 
ningen  af  de  tidligere  anvendte  Træforme. 

De  Produktionsmetoder,  jeg  omtalte  før,  gaar 
alle  ud  fra,  at  man  anvender  en  Læggeplads, 
hvor  Tørvemassen,  som  er  uafhængig  af  den  an¬ 
vendte  Metode,  og  som  indeholder  fra  85  til  95 
pCt.  Vand,  afgiver  saa  meget  Vand,  at  den  fær¬ 
dige  Tørv  ikke  indeholder  over  25  å  30  pCt. 
Vand.  Det  er  derfor  selvsagt,  at  det  kun  er  tid¬ 
ligt  Foraar  og  i  den  egentlige  Sommer,  der  kan 
arbejdes,  og  Tiden  er  forskellig  for  de  forskel¬ 
lige  Lande.  Vi  tør  her  i  Danmark  regne  med  ca. 
90 — 100  Arbejdsdage;  i  Frankrig  kan  man  regne 
med  120,  i  Norge  maa  man  nøjes  med  60.  Skal 
Tørveproduktionen  blive  en  Aars-Produktion, 
maa  man  derfor  bave  andre  Metoder  end  Luft- 
og  Soltørring  for  at  skaffe  Vandet  bort.  Det  kan 
ikke  ske  ved  Presning  af  Tørvejorden  lige  fra  Mo¬ 
sen,  idet  Tørven  med  Vandet  danner  en  saakaldt 
kolloidal  Masse,  en  Slags  Gelé,  bvor  Vandet  ikke 
under  nogetsomhelst  Tryk  lader  sig  fjerne  ud¬ 
over  nogle  faa  Procent;  skal  man  længere  ned, 
maa  der  indskydes  en  Proces,  som  ophæver  den 
førnævnte  kolloidale  Tilstand.  En  saadan  Proces 
er  funden  af  Svenskeren  Ekenberg,  idet  han  paa¬ 
viste,  at  en  Opvarmning  fra  160 — 220°  brød  den 
kolloidale  Tilstand.  Teorien  var  rigtig  nok,  men 
i  Praksis  bar  den  endnu  ikke  kunnet  udføres. 
En  Tysker  har  saa  langt  tilbage  som  i  1881  paa¬ 
vist,  at  Tørvejord  tilsat  faste  Legemer  i  smaa 
Størrelser  vil  forandre  sig  saaledes,  at  Vandet 
lader  sig  presse  ud.  De  faste  Legemer  kan  være 
Koks-  eller  Kulsmuld  og  Savsmuld,  kan  ogsaa 
være  af  ikke-organisk  Natur,  og  kan  selvfølgelig 
ogsaa  være  Tørvesmuld.  Det  sidste  er  anvendt 
af  et  tysk  Firma  og  kendt  under  Navnet 
»Madruck«,  og  paa  et  Forsøgsanlæg  har  nævnte 
Firma  ogsaa  paavist,  at  frisk  Tørvejord  tilsat  ca. 
10  pCt.  tørret  Tørvepulver  kan  presses  ned  til 
ca.  60  pCt.  Vandindhold;  det  betyder  altsaa,  at 
man,  hvis  der  oprindelig  er  90  pCt.  Vand  i  Tør¬ 
vemassen,  kan  reducere  4  Tons  Raamasse  med 
90  pCt.  til  1  Ton  med  60  pCt.  Vand,  vil  man  læn¬ 
gere  ned,  maa  man  anvende  kunstig  Varme;  For¬ 
søgene  er  af  allerstørste  Interesse,  men  endnu 
ikke  tilstrækkelig  afprøvet  i  Praksis. 

Gennem  elektrisk  Paavirkning  og  gennem  Til¬ 
sætning  af  Kemikalier  er  det  ogsaa  muligt  at 
forandre  Tørvens  Tilstandsform,  saaledes  at  Van¬ 
det  kan  presses  ud,  men  ingen  af  disse  Metoder 
har  hidtil  været  af  mere  end  teoretisk  Interesse. 

Forædlingen  af  Tørvemassen,  hvorved  man 

forstaar  Fremstillingen  af  et  Brændselsprodukt, 
hvis  Brændeværdi  forhøjes  ved,  at  Tørvemassen 
koncentreres,  er  hidtil  kun  foretaget  under  tre 
Former,  nemlig  som  Tørvepulver,  Briketter  og 
Koks.  Tørvepulverets  Opfindere  er  to  Svenskere, 
Ekelund  og  Porat.  Den  svenske  Stat,  som  i  mangt 
og  meget  har  vist  større  Forstaaelse  overfor  Tør- 
vespørgsmaalet  end  andre  Stater,  har  ladet  bygge 
en  Tørvepulverfabrik  ved  Vislanda  paa  Malmø — 
Stockholm  Banen.  Tørvepulveret  fremstilles  af 
lufttørret  Tørv,  der  sønderdeles  til  et  fint  Pulver, 
som  sigtes  til  en  saa  ensartet  Størrelse,  at  det  kan 
blæses  ind  i  Fyret  paa  samme  Maade  som  Kul¬ 
støv.  Der  kan  paa  Fabriken  fremstilles  20  000 
Tons  om  Aaret.  Pulveret  har  4300  effektive 
Varmeenheder  (almindelige  gode  Dampkul  har 
ca.  7000).  Pulveret  kostede  i  1921  den  svenske 
Stat  noget  over  30  Kr.  pr.  Ton,  men  man  mener 
iaar  at  komme  et  godt  Stykke  ned.  Pulveret 
kan  anvendes  som  Lokomotivbrændsel  og  er 
bedre  dertil  end  de  bedste  Kul.  De  største  Loko¬ 
motiver  paa  Hovedruterne  kan  bruge  Brændslet. 
Betjeningen  er  lettere  end  Kul,  da  Støvet  som 
nævnt  automatisk  tilføres  Fyrrummet;  Røgen  er 
gnistfri  og  Forbrændingen  usædvanlig  fuldkom¬ 
men. 

Tørvebriketter  blev  fremstillet,  navnlig  i  Tysk¬ 
land,  i  Begyndelsen  af  dette  Aarhundrede.  Fa- 
brikationsmaaden  er  den  samme  som  for  Brun¬ 
kul.  Tørvebriketterne  har  samme  Brændværdi 
som  Tørvepulveret.  Brikettens  Fordel  fremfor 
Pulveret  er,  at  den  kan  lagres  i  det  frie,  altsaa 
forsendes  i  aabne  Vogne,  medens  Pulveret  maa 
sendes  i  særlige,  dertil  konstruerede  lukkede  Vog¬ 
ne.  Den  tjener  udmærket  som  Husholdnings- 
brændsel,  hvor  dens  Hovedegenskaber  Renlighed 
og  dens  »Holden  paa  Ilden«  særlig  faar  Værdi. 

Tørvekoksene  har  været  fremstillet  baade  i 
Danmark  og  i  Mellemevropa  helt  tilbage  i  Be¬ 
gyndelsen  af  det  forrige  Aarhundrede,  men  den 
da  anvendte  Mileforkoksning  blev  med  de  større 
Lønninger  for  dyr.  Nu  anvendes  dertil  egnede 
Ovne.  Koksene  er  fortrinligt  egnede  som  metal- 
lurgisk  Brændsel.  Danske  Tørvekoks,  der  blev 
fremstillet  ifjor,  har  paa  Kabelfabriken  vist  sig  at 
være  udmærkede  og  kan  i  de  fleste  Tilfælde  an¬ 
vendes  som  Erstatning  for  Trækul,  og  der  er  og 
bør  være  et  Marked  for  danske  Tørvekoks. 

I  Stedet  for  at  fremstille  Koks,  der  er  et  næsten 
gasfrit  Brændsel,  er  man  i  Sydtyskland  kommet 
ind  paa  den  saakaldte  Lavtemperatur-Forkoks- 
ning,  hvorved  man  søger  kun  at  fjerne  de  mindre 


værdifulde  Gasarter  og  faar  et  Produkt  kaldet 
Carbozit,  som  har  saa  megen  Gas  tilbage,  at 
Brændværdien  er  højere  end  for  Koksene;  sam¬ 
tidig  faar  man  et  flammende  Brændsel.  Disse 
Forsøg  er  endnu  ikke  afsluttede. 

Tørvens  Anvendelse  er  velkendt  baade  som 
Husholdningsbrændsel  og  i  Industrien.  Jeg  skal 
ikke  her  komme  nærmere  ind  paa  Detailler,  men 
kun  anføre  et  Par  Eksempler,  som  har  Interesse. 
Holmegaards  Glasværk  har  i  hundrede  Aar  brugt 
Tørv  og  kun  Tørv.  Man  skulde  tro,  at  et  saadant 
Eksempel  vilde  smitte,  thi  det  tør  man  sikkert 
gøre  Regning  paa,  at  var  Kul  billigere,  brugte 
man  ikke  Tørv,  det  modsatte  tør  man  desværre 
ikke  gaa  ud  fra.  Som  Brændsel  for  Fremstilling 
af  Lys.  og  Kraft  kan  Tørven  enten  anvendes  som 
Gas  eller  direkte  under  Kedlerne.  Spørgsmaalet 
om,  hvilken  af  de  to  Metoder  der  skal  anvendes, 
afhænger  af  mange  Forhold,  blandt  bvilke  i  Sær¬ 
deleshed  Centralens  Størrelse.  Naar  man  frem¬ 
stiller  Gassen,  kan  man  enten  gøre  det  derved, 
at  man  kun  fremstiller  Gas  til  Gasmaskiner,  eller 
at  man  samtidig  udvinder  de  Biprodukter,  som 
findes  i  Tørven,  saasom  Tjære,  Parafin,  Methyl- 
Alkohol  osv. 

Naar  Tørven  anvendes  direkte  under  Kedlen, 
er  Fyringsstedet  som  Regel  indrettet  som  et  Halv¬ 
gasfyr  i  Forbindelse  med  en  Trapperist  eller  lig¬ 
nende.  Der  findes  to  virkelig  store  Tørvekraft- 
centraler,  den  ene  er  Wiesmoor  ved  Auricb.  Paa 
denne  Central  anvendes  aarlig  60  000  Tons 
Tørv,  og  for  Tiden  anvendes  en  tilsvarende 
Mængde  Kul,  dog  ganske  uafhængige  af  hinan¬ 
den,  men  det  er  Meningen  allerede  iaar  at  sælte 
Tørveproduktionen  op.  Ikke  mindst  interessant 
ved  dette  Kraftanlæg  er  Tørvens  Lagring.  Det  er 
herhjemme  altid  gjort  gældende,  at  de  store  La¬ 
gerskure  til  Tørven,  som  mentes  at  være  nødven¬ 
dige,  i  Virkeligheden  umuliggjorde  en  stor  Tørve- 
central.  Det  nyttede  ikke,  at  andre  paa  det  Punkt 
nok  saa  kyndige  holdt  paa,  at  Tørven  har  den 
Egenskab,  at  naar  Vandindholdet  er  nede  paa  ca. 
40  pCt.,  optager  den  meget  vanskeligt  Vand  igen, 
men  afgiver  fremdeles  Fugtighed  baade  i  fugtigt 
Vejr  og  Frost,  naar  der  blot  er  Vind  tilstede.  I 
Wiesmoor  har  man  tidligere  haft  store  Lager¬ 
skure,  men  man  er  gaaet  bort  derfra;  Tørven  lag¬ 
res  nu  under  aaben  Himmel,  og  man  ser  om  Ef- 
teraaret  omkring  Anlæget  20  store  Stakke,  som 
hver  indeholder  3000  Tons.  Stakningen  foregaar 
helt  igennem  med  Maskine  med  Undtagelse  af, 

at  Stakkens  Sider  stables  og  Stakkens  tagformede 
Top  udjevnes  ved  Haandkraft. 

Paa  Wiesmoor-Centralen  paa  16  600  KW.  pro¬ 
duceredes  i  1921  ialt  21  Miil.  KWh,  hvoraf  Halv¬ 
delen  er  produceret  ved  Torv. 

Kraftanlæget  ved  Rogorodsk  er  beliggende  75 
km  fra  Moskwa.  Det  kom  i  Drift  i  1914  og  havde 
da  3  Aggregater  paa  5000  KW.  Under  Krigen  og 
navnlig  under  Revolutionen  er  Anlæget  udvidet; 
Værkets  nøjagtige  Størrelse  er  ikke  bekendt,  men 
det  har  været  oppe  paa  en  Produktion  af  ca.  60 
Miil.  KWh.  Kraften  fremstilles  udelukkende  af 
Tørv,  af  hvilke  der  i  1920  fremstilledes  150  000 
Tons  af  god  Kvalitet.  Oprindelig  fremstilledes 
Tørven  ved  Presseværker  og  en  enkelt  større  Gra¬ 
vemaskine,  men  da  Mosen  indeholder  en  usæd¬ 
vanlig  Mængde  Rødder,  krævede  Produktionen 
altfor  mange  Folk,  og  det  var  denne  Omstændig¬ 
hed,  der  gav  Anledning  til,  at  »Hydropeat« -Meto¬ 
den  blev  opfunden. 

Bogorodsk-Anlæget  har  under  Revolutionen 
været  af  den  allerstørste  Betydning  for  Moskwa, 
da  denne  Bys  Elektricitetsværk  (100  000  HK) 
aldrig  har  haft  tilstrækkeligt  Brændsel. 

Som  bekendt  er  der  for  Tiden  megen  Tale  om, 
at  vi  skal  have  Elektricitet  nordfra  gennem  mæg¬ 
tige  Kabler,  der  nok  ikke  skal  være  helt  billige, 
og  hvis  Produktionsteknik  man  nok  heller  ikke 
er  helt  sikker  paa,  at  man  har  det  nødvendige 
Kendskab  til.  Jeg  synes,  det  mest  elementære 
Krav  til  god  Økonomi  maa  forlange,  at  man  an- 
st iller  en  Sammenligning  mellem  dette  Projekt 
og  et  saa  let  tilgængeligt  Anlæg  som  Wiesmoor- 
Centralen,  der  nu  gaar  ind  i  det  tiende  Driftsaar. 

Det  er  i  denne  Forbindelse  ikke  uden  Interesse 
at  se  ,  hvad  der  vilde  forlanges  af  vore  Moser,  for 
at  disse  skulde  levere  den  Elektricitet,  der  ud¬ 
kræves  i  Jylland,  hvor  Forbruget  af  Elektricitet 
for  Øjeblikket  er  ca.  40  Miil.  KWh.  Det  tekniske 
Udvalgs  Undersøgelser  har  vist,  at  dette  Tal  kan 
skønnes  at  blive  ca.  85  Miil.,  hvis  saadanne  An¬ 
læg,  som  er  egnet  til  elektrisk  Drift,  fik  Elektri¬ 
citet.  De  nævnte  85  Mili.  KWh  svarer  til  kun 
250  000  Tons  Tørv  eller  ca.  12  pCt.  af  den  gen¬ 
nemsnitlige  Aarsproduktion  1918 — 1920.  Da  de 
jyske  Vandfald  fuldt  udbyggede  vil  kunne  afgive 
mellem  20 — 30  Mili.  KWh,  vilde  Resten  af  Jyl¬ 
lands  Elektricitetsforbrug  kunne  fremstilles  af 
Tørv  alene  uden  Brug  af  andre  Energikilder  ved, 
at  der  produceredes  kun  200  000  Tons.  Den 
nævnte  Forsyning  vilde  Jylland  kunne  afgive  i 
1000  Aar!  Det  gør  saaledes  ikke  noget,  hvis  man 


tænker  sig,  at  Elektricitetsforbruget  stiger  i  Løbet 
af  de  kommende  Slægter.  Produktionen  af  de 
nævnte  200  000  Tons  Tørv  vil,  med  de  nuværende 
Priser,  andrage  3  Miil.  Kr.  Det  fremgaar  heraf, 
hvor  lidt  der  i  Grunden  er  Tale  om.  Saavel 
Tørve-  som  Brunkulslejer  ligger  heldigt  i  Forhold 
til  det  af  Ingeniør  Faber  foreslaaede  jyske  Høj¬ 
spændings-Diagram,  og  lige  saa  stærkt  man  maa 
haabe  paa,  at  Skinnesystemet  snart  maa  blive  til 
noget,  lige  saa  afgjort  maa  man  forlange,  at  det 
bliver  Tørv,  og  ikke  Energi  udefra,  der  bliver 
Kraftkilden  for  Jylland. 

Kortet  Fig.  6  viser  de  danske  Moser,  men  i 
Moserne  er  her  medtaget  Kær  og  Overdrev,  Mo¬ 
searealer,  hvor  Tørvemængden  er  saa  ringe,  at 
Tørveproduktionen  ikke  økonomisk  kan  finde 
Sted.  Kortet  er  udarbejdet  af  Etatsraad  P.  Feil- 
berg.  Man  kan  anslaa  det  egentlige  Moseareal  i 
Danmark  og  Sønderjylland  til  mindst  80  000  ha 
eller  150  000  Tdr.  Land,  heraf  24  Moser  alene 
over  30  000  ha.  Den  tilsvarende  Tørvemængde, 
tør  man  sikkert  regne,  er  ikke  under  250  Mili. 
Tons,  hvilket  svarer  til  mere  end  100  Mili.  Tons 
Kul.  Med  det  nuværende  Kulforbrug  kunde  alt- 
saa  Danmarks  Moser  afgive  Brændsel  i  25  Aar; 
dette  har  naturligvis  ingen  Interesse,  men  der¬ 
imod  har  jeg  i  Begyndelsen  af  denne  Artikel  un¬ 
dersøgt,  hvorledes  vi  kan  erstatte  K  eller  1  Miil. 
Tons  Kid  i  de  næste  100  Aar  med  danske  Tørv. 

Med  Hensyn  til  Berettigelsen  af  at  bruge  vore 
Moser  i  100  a  200  Aar  skal  ieg  bemærke,  at  naar 
Folk  —  som  Regel  paa  dette  Spørgsmaal  ukyn¬ 
dige  Folk  —  afviser  en  Opretholdelse  af  Tørve¬ 
produktionen  med,  at  vi  hellere  maa  gemme 
Tørven  til  den  næste  Krig,  er  det  uforstandig  Tale 
af  mange  Grunde  og  ikke  mindst  af  den  Grund, 
at  en  økonomisk  Stordrift  under  en  fremtidig 
Krig  eller  lignende  kun  er  mulig,  hvis  Produk¬ 
tionen  holdes  vedlige  i  størst  muligt  Omfang.  Er¬ 
faringerne  fra  1917 — 1920  viser  dette  til  Over- 
maal. 

En  anden  Indvending,  der  ofte  bliver  gjort  mod 
en  udvidet  Tørveproduktion,  er  Arbejdsforhol¬ 
dene,  og  man  paaberaaber  sig  det  Fænomen,  at 
en  Tørvearbejder  i  1918  tjente  over  20  Kr.  pr. 
Dag,  men  man  tænker  ikke  paa,  hvad  en  In¬ 
dustriarbejder  eller  en  Havnearbejder  tjente  den 
Gang.  Navnlig  siden  Polakkerne  ikke  længere 
kommer  til  Danmark,  er  der  kommet  et  vist  Sy¬ 
stem  i  vore  vandrende  Arbejderes  Forhold.  Efter 
Foraarsarbejderne  følger  Arbejdet  i  Mosen,  her¬ 
efter  kommer  Høsten  og  til  Slut  Roerne.  Det  er 

derfor  uberettiget  at  sige,  at  Mosen  ødelægger 
Arbejdsforholdene,  tvertimod,  den  træder  supple¬ 
rende  til. 

I  hvilken  Udstrækning  og  paa  hvilken  Maade 
kan  og  bør  dansk  Brændsel  erstatte  Kul?  Jeg 


henviser  angaaende  dette  Spørgsmaal  til  en  Ar¬ 
tikel  i  »Tidsskrift  for  Industri«  Nr.  21  1920,  men 
Forholdene  har  siden  da  forandret  sig  ganske 
betydeligt,  og  senere  tilkommende  Omstændighe¬ 
der  gør  Spørgsmaalet  endnu  mere  aktuelt,  end 
det  var  den  Gang. 


®  •  © 

Sndvandringslovgivning  i  De  Forenede  Stater. 


Nu  da  det  synes  at  skulle  blive  moderne  herhjemme 
at  drøfte  Udvandringens  Organisering  istedetfor  at 
rette  Bestræbelserne  mod  at  sikre  Landets  Arbejde  for 
Landets  egne  Børn,  har  det  sin  Interesse  at  se  lidt 
paa  »Udvandringslandene« s  Lovgivning  for  Indvan¬ 
dringen  —  for  nøgternt  at  kunne  gøre  Udsigterne  for 
vor  Udvandringspolitik  op. 

Nedenstaaende  Oplysninger  er  henlet  fra  de  af  det 
internationale  Arbejdsbureau  i  det  sidste  Halvaar  ud¬ 
sendte  »Notes  on  Migration«,  suppleret  med  Oplysnin¬ 
ger  i  »Udenrigsministeriets  Tidsskrift«,  i  »Statistisk 
Aarbog«  og  i  forskellige  udenlandske  Tidsskrifter, 
samlet  af  Monopol-Komitéens  Sekretariat. 

Paa  den  amerikanske  Indvandringslovgivnings  Om- 
raade  gør  sig  for  Tiden  navnlig  to  Strømninger  gæl¬ 
dende.  Til  den  ene  er  Kilden  at  søge  i  Krisetilstanden 
og  den  store  Arbejdsløshed.  De  amerikanske  Arbejdere 
ønsker  ikke  Konkurrencen  paa  Arbejdsmarkedet  skær¬ 
pet  gennem  Indvandringen,  men  vil  simpelthen  have 
Indførsel  af  fremmed  Arbejdskraft  forbudt.  Dette 
Standpunkt  fandt  Udtryk  i  et  Lovforslag  om  Forbud 
mod  Indvandring  til  U.  S.  A.,  som  ifjor  blev  forelagt 
Repræsentanternes  Hus,  og  som  der  fandt  Tilslutning, 
dog  med  den  Ændring,  at  Indvandringsforbudet  kun 
skulde  gælde  for  eet  Aar,  ikke  —  som  foreslaaet  — 
for  to.  Og  paa  sit  sidste  Delegeretmøde  vedtog  det 
amerikanske  Arbejderforbund  (The  American  Federa¬ 
tion  of  Labour)  at  paalægge  sit  Forretningsudvalg 
fremdeles  at  arbejde  for  en  Lovgivning,  hvorved  Ind¬ 
førsel  af  Arbejdskraft  fra  alle  Lande  forbydes,  »ind¬ 
til  Forholdene  i  vort  Land  er  kommet  mere  i  Ro,  og 
Livsvilkaarene  er  blevet  mere  normale«.  —  Den  an¬ 
den  Strømning  er  ikke  rettet  mod  et  Indvandrings¬ 
forhud,  men  mod  en  Begrænsning  og  Regulering  af 
Indvandringen,  og  Bevægelsen  er  udsprunget  af  et 
Ønske  om  at  kunne  assimilere  den  store  fremmed- 
fødte  Befolkning,  som  findes  i  De  Forenede  Stater  — 
13 — 14  Mili.  Mennesker  eller  ca.  13  pCt.  af  hele  Be¬ 
folkningen.  Man  bedømmer  derfor  Indvandringen 
forskelligt,  alt  eftersom  Muligheden  for  Assimilering 
er  større  eller  mindre,  eftersom  Indvandrerne  hører 
til  en  Nation,  der  har  stor  Tilpasningsevne  til  de  ame¬ 
rikanske  Forhold,  eller  dette  ikke  maatte  være  Tilfæl¬ 
det.  Det  er  en  kendt  Sag,  at  Udvandrerstrømmen  til 
Amerika  i  Tidens  Løb  har  skiftet  Karakter.  I  80’erne 
dominerede  Tyskere,  Englændere  og  Irere  samt  Skan¬ 
dinaver,  i  90'erne  foregik  den  største  Udvandring  deri¬ 
mod  fra  Italien,  Østrig-Ungarn  og  Rusland,  og  i  den 
følgende  Periode  lige  til  Verdenskrigens  Udbrud  er 
det  saa  aldeles  afgjort  Syd-  og  Østevropas  Folk  —  Ita 


lienere,  Polakker,  russiske  Jøder  m.  fl.  —  der  giver 
Udvandringen  Præg.  Samtidig  vokser  den  stærkt  i 
Omfang  —  i  Femaarene  1901 — 05,  06 — 10  og  11 — 15 
til  henholdsvis  ca.  730  000,  900  000  og  760  000  om 
Aaret,  mod  ca.  355  000  arlig  i  90’erne  og  475  000  i 
80’erne1).  Det  er  denne  » new  immigration «  af  ro¬ 
manske  og  slaviske  Folk  og  af  jødiske  Elementer, 
som  har  vakt  Betænkelighed  i  Amerika,  og  som  den 
omtalte  Bevægelse  tager  Sigte  paa  at  begrænse. 

I  Krigsperioden  sank  Antallet  af  evropæiske  Ind¬ 
vandrere  meget  stærkt,  men  i  1919 — 20  begynder  Ind¬ 
vandrerstrømmen  paany  at  vokse;  i  Aaret  fra  1.  Juli 
1920  til  30.  Juni  1921  havde  den  omtrent  samme  Om¬ 
fang  som  i  1911  og  1912,  og  man  nærede  i  Amerika 
Frygt  for  i  den  følgende  Tid  at  blive  Vidne  til  en 
» new  immigration «  som  aldrig  før. 

At  dæmme  op  for  en  saadan  Masseindvandring  er 
Hensigten  med  Loven  af  19.  Maj  1921,  som  traadte  i 
Kraft  3.  Juni  s.  A.  Tanken  om  et  Forbud  mod  Ind¬ 
vandring  til  De  Forenede  Stater  fandt  vel,  som  nævnt, 
Tilslutning  i  Repræsentanternes  Hus,  men  det  blev 
Senatet,  hvor  man  holdt  paa  en  Begrænsning  og  Re¬ 
gulering  af  Indvandringen,  der  kom  til  at  give  Loven 
Præg.  Lovens  Hovedregel  gaar  ud  paa,  at  Antallet  af 
Indvandrere  i  et  enkelt  Aar  ikke  for  nogen  Nation 
maa  overstige  3  pCt.  af  det  Antal  fremmed  fodte,  til- 
hørende  vedkommende  Nation ,  som  i  1910  havde  Op¬ 
hold  i  U.  S.  A.  Maksimum  for  den  aarlige  Indvan¬ 
dring  bliver  herefter  356  000  Personer.  Men  medens 
det  Kontingent,  der  tilfalder  det  nordvestlige  Evropa 
og  Tyskland,  er  over  200  000  —  lidt  større  end  det 
aarlige  Antal  Indvandrere  fra  disse  Stater  i  Femaaret 
1910 — 14  —  medfører  Valget  af  Aaret  1910  som  Sam¬ 
menligningshasis,  at  Indvandringen  fra  Syd-  og  Øst- 
evropa  begrænses  til  godt  og  vel  en  Femtedel  af  Ind¬ 
vandringen  fra  disse  Egne  i  den  nævnte  Periode.  For 
Danmarks  Vedkommende  er  det  tilladte  Antal  Ind¬ 
vandrere  (5,644)  ca.  1000  mindre  end  Gennemsnittet 
for  1910 — 14,  men  for  Norge  og  Sverige  er  Tallet  lidt 
større,  for  ikke  at  tale  om  Tyskland,  der  faar  Ret  til 
mere  end  at  fordoble  sin  Indvandring  til  Staterne. 
Paa  den  anden  Side  reducerer  man  Antallet  af  ita¬ 
lienske  Indvandrere  fra  over  200  000  til  40  000  om 
Aaret,  og  næsten  ligesaa  stærkt  begrænses  Indvandrin¬ 
gen  fra  de  Stater,  der  tidligere  dannede  det  østrig-un- 
garske  og  det  russiske  Rige.  Endnu  betydeligere  er 
Nedslaget  for  Grækenlands  Vedkommende. 

Allerede  ved  Udgangen  af  1921  —  efter  at  Loven 

’)  Det  bemærkes,  at  disse  Tal  angiver  hele  Indvandringen, 
ikke  Overskudsindvandringen. 

havde  virket  et  halvt  Aars  Tid  —  havde  en  Række 
Stater  naaet  den  fastsatte  Grænse  for  Indvandringen, 
saaledes  Polen,  Ungarn,  Jugo-Slavien,  Spanien  og 
Portugal,  Palæstina,  Syrien  og  Tyrkiet.  Derimod 
havde  Tyskland  kun  i  ringe  Grad  benyttet  den  vide 
Adgang,  som  Loven  aabner  for  tyske  Indvandrere;  saa 
sent  som  i  Februar  Maaned  kunde  Tyskland  sende 
endnu  56  000  Indvandrere  til  U.  S.  A.  Det  lader  for- 
øvrigt  til,  at  den  allerstørste  Del  af  Indvandrerne  er 
Slægtninge  af  Personer,  som  allerede  lever  i  De  For¬ 
enede  Stater,  og  at  Kvinder  og  Børn  er  i  stort  Flertal. 
—  Lovens  Bestemmelser  har  i  adskillige  Tilfælde  vir¬ 
ket  meget  haardt,  f.  Eks.  ved  at  adskille  Slægtninge, 
som  tilfældigvis  er  født  i  forskellige  Lande,  eller  af 
hvilke  nogle  først  er  ankommet  til  Staterne,  efter  at 
Indvandringsgrænsen  var  naaet.  Vanskelige  Spørgs- 
maal  er  ogsaa  opstaaet,  naar  et  Udvandrerskib  er  an¬ 
kommet,  efter  at  Grænsen  var  naaet,  uden  at  Rede¬ 
riet  dog  —  trods  foretaget  Bekendtgørelse  —  har  kun¬ 
net  vide  Besked  dermed  i  rette  Tid.  Hvis  Lovens  Gyl¬ 
dighed  bliver  forlænget  udover  30.  Juni  iaar,  hvad 
den  vel  sagtens  gør,  eftersom  baade  Repræsentanter¬ 
nes  Hus  og  Senatet  ønsker  det  og  blot  er  uenige  om 
Tidsrummet  for  Forlængelsen  (1  Aar  eller  2  Aar),  vil 
man  formentlig  søge  at  forebygge  saadanne  Tilfælde 
og  saavidt  muligt  sikre,  at  der  ikke  føres  flere  frem¬ 
mede  til  De  Forenede  Stater,  end  Loven  i  hvert  enkelt 
Tilfælde  tillader.  Der  er  stillet  Ændringsforslag  om  at 
paalægge  Dampskibsselskaber,  som  overtræder  disse 
Bestemmelser,  store  Bøder,  foruden  at  Selskabet  i  saa 
Fald  skal  godtgøre  vedkommende  hans  Rejseudgifter. 
Videre  endnu  gaar  Forslag,  der  har  til  Hensigt  »at 
haandhæve  Indvandringsloven  paa  Evropa-Siden« , 
idet  man  regner  med,  at  der  gennem  de  amerikanske 
Konsulatsembedsmænd  skal  kunne  føres  Kontrol  med 
Udvandrerne,  inden  de  gaar  om  Bord.  Lovens  Admi¬ 
nistration  har  i  det  hele  været  Genstand  for  en  Del 
Kritik,  og  man  har  fra  flere  Sider  foreslaaet  at  op¬ 
rette  en  særlig  Indvandrings-Kommission,  der  udeluk¬ 
kende  skulde  have  til  Opgave  at  føre  Indvandringslo¬ 
vens  Bestemmelser  ud  i  Livet. 

En  særlig  Vanskelighed  synes  Loven  at  skulle  be¬ 
rede  Skibsfarten.  Ikke  mindst  den  italienske  Skibs¬ 
fart  er  haardt  ramt  ved  de  snevre  Grænser,  der  er 
draget  for  Udvandring.  Man  har  i  Italien  søgt  at  af¬ 
bøde  Slaget  ved  at  give  italienske  Skibe  Monopol  paa 
Befordring  af  Udvandrere  fra  Italien.  Men  dette  har 
straks  fremkaldt  Protester  i  forskellige  Lande,  særlig 
i  Frankrig,  hvor  man  hævder,  at  en  Fjerdedel  af  de 
italienske  Udvandrere  hidtil  er  blevet  befordret  paa 
franske  Skibe.  Der  synes  nu  at  være  indgaaet  et  Kom¬ 
promis,  som  tager  Hensyn  hertil.  En  endnu  stærkere 
Trusel  mod  den  evropæiske  Skibsfart  ligger  forøvrigt 
i  et  Forslag,  som  nylig  er  indbragt  i  Senatet,  og  hvor¬ 
efter  Halvdelen  af  Udvandrere  til  De  Forenede  Stater 
fra  Lande,  der  har  Adgang  til  Havet,  og  samtlige  Ud¬ 
vandrere  fra  andre  Lande  skal  befordres  med  Skibe, 
der  fører  amerikansk  Flag. 

Alt  ialt  er  denne  nye  amerikanske  Politik  i  Ind¬ 
vandringsproblemet  saaled.es  ikke  synderlig  egnet  til 
al  opmuntre  til  vidtgaaende  Udvandringsplaner,  ej 
heller  fra  dansk  Side.  Det  er  selvfølgelig  rigtigt,  at 


ogsaa  andre  Lande  end  U.  S.  A  kan  komme  i  Betragt¬ 
ning  ved  Udvandring,  men  for  vor  Race,  vore  Evner 
og  Krav  til  Livet  har  U.  S.  A.  altid  været  den  særlig 
naturlige  Udvandringsplads,  og  Sporene  derfra  kan 
da  kun  vække  til  alvorlig  Eftertanke,  naar  man  nu  saa 
flot  sætter  Udvandring  en  gros  paa  Dagsordenen. 

□□□□□□ 

Tysk  Erhvervskrise? 

Som  det  adskillige  Gange  ogsaa  herhjemme  er  frem¬ 
hævet,  er  det  tyske  Erhvervslivs  Sundhed  ikke  af  den 
mest  betryggende  Art.  Det  har  især  ikke  manglet  paa 
Advarsler  fra  tyske  Industri-  og  Storfinanskredse  om, 
at  den  Højkonjunktur,  hvorunder  Tyskland  for  Tiden 
arbejder,  snart  staar  for  sin  Afslutning.  I  Juni-Heftet 
af  »Die  chemische  Industrie«  er  der  gengivet  en 
Række  saadanne  Iagttagelser  og  Udtalelser,  der  stærkt 
tyder  paa,  at  det  tyske  Erhvervsliv  inden  længe,  maa- 
ske  allerede  i  det  indeværende  Aar,  vil  træde  ind  i  en 
tung  Krise.  Hovedaarsagen  er  naturligvis  at  søge  deri, 
at  med  de  stigende  Priser  for  alle  Livsfornødenheder, 
med  de  til  den  nuværende  lave  Markkurs  kostbare 
Raastofindkøb,  vil  Tysklands  Afsætning  baade  paa 
Hjemmemarkedet  og  navnlig  ude  paa  de  fremmede 
Markeder  snart  kunne  staa  overfor  den  Vanskelighed, 
at  de  tyske  Varepriser  i  Virkeligheden  ikke  er  lavere 
end  andre  Landes,  end  de  saakaldte  valutastærke  Lan¬ 
des  Priser.  —  »Frankfurter  Zeitung«,  der  staar  de 
tyske  Storhandels-  og  Storfinanskredse  meget  nær,  gi¬ 
ver  Udtryk  for  ganske  de  samme  Betragtninger.  Det 
er  ganske  vist  endnu  saaledes,  at  der  rundt  i  de  mange 
tyske  Fabriker  endnu  er  stor  Travlhed,  men  i  Eksport¬ 
handelen  mærkes  Flovheden  betydeligt;  og  i  den  in¬ 
denlandske  Detailhandel  er  Nedgangen  i  Omsætningen 
ogsaa  følelig.  Selv  i  Brødforbruget  skal  det  kunne 
mærkes,  at  Købeevnen  i  store  Dele  af  Befolkningen  er 
formindsket. 

Men  selvfølgelig  er  der  m.  H.  t.  hele  denne  Bevæ¬ 
gelse  nedad  stor  Forskel  at  spore  indenfor  de  forskel¬ 
lige  Industri-  og  Handelsgrupper.  Det  er  saaledes 
ejendommeligt  at  lægge  Mærke  til,  at  en  af  de  mest 
betydende  Ledere  indenfor  den  kemiske  Storindustri, 
Prof.  Dr.  Duisberg,  for  nylig  har  gjort  opmærksom 
paa,  at  denne  Industrigruppe  kan  mærke  paa  sin  Eks¬ 
portafsætning,  at  der  under  Krigen  er  dukket  en 
Række  konkurrerende  Virksomheder  op  i  Udlandet, 
særlig  paa  Tjærefarve-  og  Medicinalmarkedet,  der 
svækker  den  tyske  Eksport  en  Del  —  medens  derimod 
det  indenlandske  Marked  i  hvert  Fald  hidtil  har  be¬ 
varet  sin  Købeevne  paa  disse  Felter;  det  er  derfor 
gaaet  saadan  —  og  det  skyldes  vel  ikke  mindst  den 
travlt  beskæftigede  tyske  Tekstilindustri  —  at  For¬ 
holdet  mellem  indenlandsk  og  udenlandsk  Afsætning 
for  de  kemiske  Produkter  har  forskudt  sig  ret  væsent¬ 
ligt  i  Retning  af  den  første.  Men  det  betyder  jo  allige¬ 
vel  for  Tyskland  et  ret  alvorligt  Tab,  om  virkelig  for 
Alvor  den  tyske  kemiske  Storindustri  maa  melde  en 
afgjort  Tilbagegang  i  sin  Eksportevne,  netop  den  In¬ 
dustri,  der  før  Krigen  i  saa  udpræget  Grad  var  baseret 
paa  Eksport. 

Fra  Udlandet  meddeles  Ting,  der  peger  i  samme 

Retning  som  de  tyske  Meddelelser:  nemlig  mod  tysk 
Arbejdskrise.  Ved  et  stort  aarligt  Møde,  der  i  Begyn¬ 
delsen  af  Maj  afholdtes  mellem  de  forenede  engelske 
Handelskamre,  oplyste  Præsidenten,  Mr.  Blakemore, 
at  den  engelske  Industri,  i  hvilken  han  indtager  en  le¬ 
dende  Stilling,  nu  var  naaet  til  at  kunne  optage  Kon¬ 
kurrencen  med  den  tyske  med  Udsigt  til  afgjort  Held 
rundt  paa  de  fremmede  Afsætningsmarkeder.  Især 
skyldtes  dette,  efter  Mr.  Blakemore,  at  Fremstillings¬ 
omkostningerne  nu  var  dalet  stærkt.  Stærkest  gjorde 
denne  Bevægelse  sig  gældende  indenfor  den  engelske 
Motorindustri,  der  nu  stod  i  fuld  Aktivitet;  og  meget 
tydede  paa,  at  den  samme  Opgang  vilde  komme  til 
ogsaa  en  Række  andre  Grene  af  engelsk  Industri. 

Fra  U.  S.  A.  lyder  ganske  lignende  Toner.  Lederen 
af  Bureauet  for  Indenrigs-  og  Udenrigshandel  under 
Handelsministeriet,  Dr.  Klein,  har  paa  Forespørg¬ 
sel  om,  hvorvidt  den  tyske  Industi’i  for  Alvor  truede 
den  amerikanske,  ogsaa  paa  Hjemmemarkedet,  givet 
følgende  offentlig  fremsatte  Svar:  at  under  Hensynta¬ 
gen  til  hele  den  Udvikling  eller  rettere  Afvikling,  der 
finder  Sted  i  tysk  Industri,  findes  der  faktisk  ikke  no¬ 
gen  saadan  Fare.  Som  Eksempel  nævnede  han,  at  ved 
en  nylig  afholdt  Licitation  over  Staalskinner,  der 
skulde  leveres  til  Brasilien,  var  de  tyske  Tilbud  dob¬ 
belt  saa  høje  som  en  anden  evropæisk  Leverandørs  og 
adskilligt  højere  end  de  amerikanske  Tilbud. 

Førende  amerikanske  Kredse  er  enige  med  Dr. 
Klein  i  hans  Betragtninger,  og  det  største  Handelsblad 
i  New  York  slutter  sig  stærkt  dertil.  —  Disse  Udtalelser 
fra  Tysklands  to  største  Konkurrenter  paa  Industriens 
Omraade  virker  selvfølgelig  stærkt  tilbage  paa  de  le¬ 
dende  tyske  Industrikredse,  der  fremholder  Nødven¬ 
digheden  af  at  tage  Del  i  Bevægelsen  for  Nedsættelsen 
af  Produktionsomkostningerne  —  noget,  der  vistnok  i 
det  tyske  Samfund  i  hele  dets  øjeblikkelige  Febertil¬ 
stand  vist  er  lettere  at  tale  for  end  at  udføre;  det  er 
en  Kendsgerning,  at  Livsforholdene  for  Samfundets 
underste  Lag  er  af  overmaade  vanskelig  Art;  og  det 
for  Tyskland,  men  ogsaa  for  andre  Lande,  skæbne¬ 
svangre  er,  at  baade  en  Nedskrivning  af  Produktions¬ 
omkostningerne  paa  Arbejderklassens  Bekostning, 
men  ogsaa,  og  vel  især,  en  alvorlig  Arbejdsstandsning 
og  Arbejdsløshed  vil  kunne  drage  sociale  Urobølger 
efter  sig  af  uoverskuelig  Art. 

Men  de  tyske  Industrikredse  henvender  sig  ogsaa  til 
Regeringen  med  Advarsler  mod  at  vente  sig  for  stor 
en  Indtægtskilde  gennem  Udførselsafgiften  for  de 
tyske  Varer.  Det  har  været  meddelt,  at  Regeringen 
inden  længe  vil  foreslaa  en  Nyordning  af  Udførsels¬ 
afgifterne,  og  at  Finansledelsen  har  ventet  sig  en  for¬ 
øget  Indtægt  derved.  »Die  chemische  Industrie«  op¬ 
fordrer  stærkt  den  tyske  Industri  til  offentligt,  ogsaa 
gennem  den  tyske  Rigsdag,  at  godtgøre,  hvor  meget 
den  tyske  Eksport  beror  netop  paa  Valutaforholdene, 
som  dermed  skaber  Livsbetingelser  for  mange  tyske 


Arbejdere  og  for  store  Dele  af  det  tyske  Folk  —  og 
at  denne  Eksport  trues  føleligt  i  Øjeblikket,  baade  gen¬ 
nem  Bestræbelserne  for  at  hæve  den  tyske  Marks 
Værdi  og  gennem  urimelige  Eksportafgifter. 

□□□□□□ 


Fra  Biblioteket. 


Biblioteket  meddeler  denne  Gang  en  Oversigt  over 

Standardisering  af  industrien. 

En  Redegørelse  fra  Standardiseringsudvalget. 


I  tekniske  Tidsskrifter  og  Dagspressen  i  Udlandet 
har  man,  navnlig  i  de  sidste  2 — 3  Aar,  stadig  set 
Meddelelser  om,  at  de  forskellige  Industrier  i  Kultur¬ 
landene  indførte  Standards,  og  at  der  var  nedsat  store 
Udvalg  til  at  fremme  denne  Sag.  Der  er  nu  ogsaa 
herhjemme  nedsat  et  Udvalg:  »Dansk  Ingeniørfor¬ 
enings  Standardiseringsudvalg«,  og  dette  skal  fore¬ 
løbig  søge  at  skaffe  Interesse  for  Sagen  i  Danmark  — 
dels  ved  at  sprede  Oplysning  om  de  Fordele,  der  er 
forbundet  med  Standardisering,  dels  ved  at  samle  saa 
fuldstændige  Oplysninger  som  muligt  om  det  Arbejde, 
som  allerede  er  udført  i  andre  Lande,  for  paa  Basis 
heraf  at  kunne  hjælpe  til  at  danne  en  almindelig  Me¬ 
ning  om  de  Retningslinier,  den  danske  Industri  bør 
følge  i  denne  vigtige  Sag. 

I  det  følgende  skal  vi  bl.  a.  efter  forskellige  Med¬ 
delelser  fra  Standardiseringskommissioner  og  Pressen 
i  Udlandet  i  Korthed  først  give  nogle  Meddelelser  om 
Standardisering  og  derefter  omtale,  hvad  der  er  ud¬ 
rettet  i  de  forskellige  Lande.  Tilsidst  skal  omtales  de 
forskellige  Fordele,  der  er  forbundet  med  Standardi¬ 
sering. 

Hvad  er  Standards? 

Det  engelske  Ord  Standard  betegnes  i  Webster  1853 
som  det,  der  er  fastslaaet  som  en  Regel  eller  en  Model 
enten  af  den  offentlige  Mening  eller  af  almindelig 
anerkendte  Autoriteter  eller  paa  Grund  af  Skik  og 
Brug  eller  almindeligt  Samtykke. 

Herefter  bliver  f.  Eks.  Maal,  Mønt  og  Vægt  Stan¬ 
dards. 

Indenfor  Teknikens  forskellige  Grene  gjorde  Ud¬ 
viklingen  det  efterhaanden  ønskeligt,  at  der  for  gængse 
Konstruktionsdele  eller  endog  for  fuldt  færdige  Pro¬ 
dukter  blev  truffet  visse  staaende  Aftaler  mellem 
Fremstillerne  og  Forbrugerne,  saaledes  at  der  for  ved¬ 
kommende  Deles  Former,  Dimensioner,  Materiale  m.  m. 
blev  fastslaaet  visse  »Normal«-  eller  »Standards-Ud¬ 
førelser. 

Da  f.  Eks.  valset  Profilstaal  i  Slutningen  af  forrige 
Aarhundrede  tik  en  saa  gennemgribende  Betydning  til 


alle  Bygningskonstruktioner,  opstod  lidt  efter  lidt  et 
Utal  af  forskellige  Profiler.  Enhver  Ingeniør,  som 
projekterede  et  Broanlæg,  eller  enhver  Statstinstitution 
eller  ethvert  Skibsværft  kunde  selv  optegne  de  Profiler 
af  Staal,  man  ønskede  at  anvende,  og  de  blev  da  udbudt 
til  forskellige  Valseværker,  som  da,  hvis  de  ikke  havde 
disse  Profiler,  først  maatte  lave  nye  Valser  før  at 
fremstille  disse  Profiler,  der  da  maaske  aldrig  blev  an¬ 
vendt  mere.  Naar  vi  nu  bar  en  Række  bestemte  Pro¬ 
filer,  efter  hvilke  vi  konstruerer  vore  Anlæg,  finder  vi 
dette  saa  selvfølgeligt,  at  den  anden  Ordning  er  os 
ganske  uforstaaelig,  og  dog  gik  der  i  alle  Lande  Aar- 
rækker,  forinden  det  blev  opnaaet  at  faa  bestemte 
Jern-  og  Staalsektioner  i  hvert  Land.  Først  da  man 
fik  saadanne,  blev  det  muligt  for  Staalværkerne  at  ar¬ 
bejde  til  Lager. 

Det  er  muligt,  at  den  næste  Generation  vil  finde 
den  nuværende  Tilstand  paa  mange  Omraader  inden¬ 
for  Industrien  ligesaa  kaotisk,  som  vi  nu  finder  Til¬ 
standen  for  en  Menneskealder  siden  paa  dette  Om- 
raade. 

For  at  bringe  Orden  i  den  nuværende  Tilstand  er 
der  imidlertid  —  som  ovenfor  nævnt  og  nedenfor  nær¬ 
mere  omtalt  —  i  de  forskellige  Lande  paabegyndt  et 
omfattende  Arbejde,  gaaende  ud  paa  rationelt  at  faa 
fastslaaet  tekniske  Standards  paa  de  Felter,  hvor  der 
fra  kompetent  Side  skønnes  at  være  Brug  derfor  og 
økonomisk  Fordel  derved. 

De  tekniske  Standards  kan  inddeles  i  følgende  Un¬ 
dergrupper: 

1)  Standardisering  af  Begreber,  Benævnelser  (Defini¬ 
tioner),  Enheder,  Skrift  og  Tegning  (herunder  For¬ 
kortelser,  Formler,  Signaturer  o.  1.). 

Disse  Standards  er  af  formel  Natur,  men  af 
allerstørste  praktiske  Betydning,  da  de  er  at  be¬ 
tragte  som  en  Udvidelse  af  det  almindelige  Sprog. 
De  er  yderligere  betydningsfulde  derved,  at  en  Del 
af  dem  er  internationale,  og  der  arbejdes  stadig 
paa  at  gøre  flere  af  dem  internationale. 

2)  Standardisering  af  Betegnelser  for  Materialers  — 
saavel  Raamaterialers  som  forædlede  Materialers 

—  Sammensætning  og  Egenskaber  og  Prøverne 
hermed  samt  for  Dimensioner  og  Former  af  profi¬ 
leret  eller  færdigformet  Materiale. 

3)  Standardisering  af  Fremstillingsmetoder  og  -mid¬ 
ler,  Maale-  og  Kontrolmetoder  og  -instrumenter 
(herunder  bl.  a.  Tolerancesystemer). 

4)  Standardisering  af  simple  Konstruktionsdele,  dels 
af  almindelig  Art,  saasom  Skruer  o.  1.,  dels  af  spe¬ 
ciel  Art,  saasom  elektriske  Ledningsdele,  Beslag  til 
Bygninger,  Skibe  m.  m. 

I  mange  Tilfælde  vil  Standardiseringen  ikke  eller 
ikke  alene  gælde  det  færdige  Produkt,  men  det 
halvfærdige  Produkt  (Halvfabrikata)  for  at  mulig¬ 
gøre  en  hensigtsmæssig  Arbejdsdeling. 

5)  Standardisering  af  sammensatte  Dele  (evt.  helt 
eller  delvis  bestaaende  af  Normaldele),  der  enten 
indgaar  som  Led  i  større  Konstruktioner  (f.  Eks. 
Armaturdele  til  Dampmaskiner)  eller  danner  selv¬ 
stændige,  afsluttede  Produkter  (f.  Eks.  Kraner). 
Standardiseringen  kan  omfatte  Hoveddimensione¬ 
ringen  (evt.  den  fuldstændige  Dimensionering), 
Kapaciteten  (saavel  af  den  enkelte  Maskine  eller 
Maskindel  som  af  de  trinvise  Udførelsesstørrelser 
af  samme  Del  eller  Maskine,  Række  med  »Spring«)  • 
samt  evt.  hvilke  Fordringer  og  hvilke  Prøver,  Pro¬ 
duktet  skal  tilfredsstille. 

Vi  skal  nu,  forinden  vi  gaar  nærmere  ind  paa  For¬ 
delene  ved  Standardiseringen,  betragte  Udviklingen  i 
de  forskellige  Lande,  og  vi  vil  begynde  med  England, 
da  det  er  dette  Land,  som  først  har  haft  Øje  for 
Standardiseringens  Betydning  og  gjort  det  første  Ar¬ 
bejde  i  denne  Sag. 

England.  Ft  af  de  første  Skridt  til  Standardisering 
blev  gjort  i  England  i  1841  af  Joseph  Whitworth,  da 
ban  fik  bragt  Orden  i  alle  de  forskellige  Slags  Skrue¬ 
gevind  og  gennemført  » Whitworth-Gevind« ,  som  siden 
er  blevet  indført  i  alle  Lande.  Det  er  Standard  den 
Dag  idag,  skønt  der  er  indført  Modifikationer  og  Æn¬ 
dringer. 

Derefter  var  der  Ro  om  Spørgsmaalet  i  en  Række 
Aar,  indtil  Forholdene  blev  saa  uheldige,  at  der  blev 
nedsat  et  Udvalg  af  Inst.  of  Civil  Engineers  i  1901 
(»Engineering  Standards  Comittee«)  for  at  raade  Bod 
paa  Forholdene. 

Udvalget  fik  nogle  ganske  enkelte  Opgaver  tildelt, 
hvorimellem  bl.  a.  Opgaven  at  standardisere  Jern-  og 
Staalprofiler  til  Bygningsbrug  og  til  Skibsbrug  samt 
Sporvogns-  og  Jernbaneskinner. 

Efterhaanden  blev  dette  Udvalg  Centrum  for  hele 
Standardiseringsarbejdet  i  England,  og  det  udgav  en 
Række  Standards  i  Tidens  Løb.  . 

De  8  fundamentale  Principer,  hvorefter  Udvalget 
arbejder,  er  følgende: 

1)  Baade  Producentens  og  Forbrugerens  forskellige 
Interesser  skal  repræsenteres,  saa  at  alle  Standards 
kan  undersøges  fra  alle  Sider  i  de  dertil  indrettede 
Fagudvalg. 

2)  Standardiseringen  er  en  ganske  frivillig  Bevægelse 
for  at  bringe  Orden  tilveje  i  alle  Sager,  som  træn¬ 
ger  til  en  kyndig  og  forstaaende  Regulering. 

3)  Da  Standardiseringen  er  en  frivillig  Bevægelse,  skal 
alle  undtagen  den  underordnede  Medhjælperstab 


yde  deres  Hjælp  og  Arbejde  uden  Betaling  saa- 
vidt  muligt. 

4)  Selv  om  man  straks  kun  kan  tage  fat  paa  nogle 
faa  Spørgsmaal,  vil  der  stadig  være  en  Række 
store  Spørgsmaal,  som  man  senere  maa  behandle. 

5)  Udvalget  behandler  kun  Spørgsmaal,  som  efter  et 
almindeligt  Ønske  skal  behandles. 

G)  Udvalget  skal  være  i  nærmest  mulige  Kontakt  saa¬ 
vel  med  Fabrikanter  som  med  Forbrugere  samt 
ligeledes  i  nærmeste  Kontakt  med  de  nyeste  viden¬ 
skabelige  Kundskaber  og  Opdagelser. 

7)  Udvalget  skal  kun  angive,  hvorledes  Standards 
skal  være,  men  ikke  give  Midler  til  at  prøve,  om 
de  overholdes. 

8)  Udvalgets  Arbejde  skal  til  enhver  Tid  kunne  revi¬ 
deres,  saa  at  eventuelle  Forbedringer  kan  ind¬ 
føres. 

Disse  Principer  er  blevet  fulgt,  og  Udvalgets  Ud¬ 
videlse  til  en  fast  Organisation  er  sikkert  en  Følge  af 
disse  Principers  Fortræffelighed. 

I  1918  indregistreredes  Organisationen  som  »British 
Engineering  Standards  Association«,  under  hvilken 
Organisation  nu  alt  Standardiseringsarbejde  i  Eng¬ 
land  henhører.  Organisationen  bestaar  i  Øjeblikket 
af  ca.  1500  Mennesker  i  benved  300  Udvalg.  Den  aar- 
lige  Udgift  andrager  ca.  300  000  Kr.,  hvoraf  Industrien 
betaler  ca.  200  000  Kr.,  medens  Staten  betaler  ca. 
100  000  Kr. 

Organisationen  bestaar  af  en  Hovedkomité  for  hele 
Landet,  og  herunder  hører  ca.  30  Afdelinger,  der  igen 
deles  i  ca.  80  Underudvalg.  Disse  sidste  arbejder  da 
gennem  Fagudvalg,  af  hvilke  der  findes  ca.  200. 
Hovedkomitéen  vælger  Afdelingskomitéerne  og  disses 
Formænd  og  anviser  dem  Retningslinierne  for  deres 
Arbejdsprogram. 

Amerika.  I  U.  S.  A.  anbefalede  i  1864  en  af  Franklin 
Institutet  i  Washington  nedsat  Komité  Antagelsen  af 
»Seliers  Gevind«,  og  dette  er  nu  De  Forenede  Staters 
Standard-Gevind. 

I  1889  nedsattes  »The  American  Institute  of  Elec- 
trical  Engineers«  til  Standardisering  af  elektriske  Ma¬ 
skiner.  Denne  Komité  har  nu  en  Række  Underkomi¬ 
téer. 

I  1901  nedsattes  »The  Bureau  of  Standards  of  Ame¬ 
rica«  foreløbig  for  Maal  og  Vægt  og  senere  for  andre 
Omraader. 

I  Amerika  standardiserede  iøvrigt  hvert  af  de  store 
Firmaer  for  egen  Regning,  saa  at  man  havde  en 
Række  forskellige  Standards.  Hele  Virksomheden  i 
Amerika  var  derfor  i  høj  Grad  decentraliseret,  og  der 
er  ca.  100  Organisationer,  som  giver  sig  af  med  Stan¬ 
dardisering. 

For  at  forbedre  dette  Forhold  nedsattes  i  1917 
»American  Engineering  Standards  Committe«,  der 
skal  virke  som  Oplysningskontor  angaaende  hele 
Standardiseringsarbejdet  saavel  i  som  udenfor  Ame¬ 
rika.  Fra  dette  Hovedkontor  føres  Kontrol  med  hele 
Standardiseringsarbejdet  i  alle  de  nævnte  Organisa¬ 
tioner,  og  der  sørges  saavidt  muligt  for,  at  det  samme 
Arbejde  ikke  gøres  flere  Gange,  eller  at  nye  Standards 
er  i  afgjort  Strid  med  eksisterende. 

Tyskland.  I  Tyskland  tog  Standardiseringsarbejdet 

først  rigtig  Fart  under  Krigen,  da  det  ved  de  store 
Krigsleverancer  viste  sig,  hvor  stor  Besparelse  i  Pro¬ 
duktionen  Standards  kunde  give.  Der  blev  da  dannet 
en  Centralorganisation  for  hele  Landet. 

I  1917  tog  »Verein  deutscher  Ingenieure«  Sagen  op, 
og  i  Forbindelse  med  andre,  bekendte  Foreninger  samt 
enkelte  store  tekniske  Virksomheder  og  Forvaltninger 
nedsattes  »Normenausschuss  der  deutschen  Industrie«, 
der  er  Hovedorganisationen  og  den  ledende  Admini¬ 
stration  for  alt  Standardiseringsarbejde  i  Tyskland. 
Under  Hovedorganisationen  sorterer  en  Række  mindre 
Udvalg,  der  hver  for  sig  igen  arbejder  gennem  faglige 
Udvalg. 

Medens  »Normenausschuss«  behandler  Standardise¬ 
ringen  med  Hensyn  til  Udseende  og  Konstruktion,  er 
der  i  Tyskland  nedsat  en  særlig  Kommission,  »Aus- 
scliuss  fiir  wirtschaftliche  Fertigung« .  Dette  Udvalg  be¬ 
handler  Spørgsmaalene  om  Udførelse  af  de  forskellige 
Fabrikata  og  Specialisering  af  Bedrifterne. 

Frankrig.  I  Frankrig  dannedes  i  1891  »Societé 
d'Encouragement  pour  l’Industrie  Nationale«,  som 
standardiserede  Meter-Gevind,  der  blev  til  »Systéme 
Internationale«. 

I  1918  oprettedes  »Commission  Permanente  de  Stan- 
dardisation«.  Kommissionen  er  nedsat  af  Staten,  og 
denne  betaler  alle  Udgifter  ved  dens  Drift.  Den  be- 
staar  af  Medlemmer  fra  Ministerierne  og  tekniske  For¬ 
eninger.  Ligesom  i  England  og  Tyskland  er  der  Un¬ 
derudvalg  og  Fagudvalg  til  Udførelsen  af  Arbejdet. 

Fagudvalgene  bestaar  af  Repræsentanter  for  indu¬ 
strielle  Grupper  eller  Sammenslutninger  som  raad- 
givende.  Naar  de  udarbejdede  Forslag  er  forelagt 
»Commission  Permanente«,  lader  denne  dem  trykke, 
hvorefter  der  anmodes  om  kritiske  Bemærkninger  fra 
samtlige  Underkomitéer  samtidig  med,  at  der  sendes 
den  tekniske  Presse  Meddelelse.  Desuden  kritiseres 
Forslagene  fra  Myndighedernes  Side  og  af  tekniske 
og  videnskabelige  Foreninger.  Efter  Behandlingen  af 
de  eventuelle  Bemærkninger  approberes  Forslagene  af 
»Commission  Permanente«,  hvorefter  de  tilstilles  de 
respektive  Ministerier,  som  undersøger  dem  ved  deres 
Sagkyndige.  Om  nødvendigt  sendes  de  tilbage  til  Re¬ 
vision.  Hvis  Enighed  ikke  opnaas,  er  Ministeriets  Be¬ 
slutning  afgørende. 

Ved  Anvendelsen  til  offentlige  Arbejder  faar  Nor¬ 
merne  offentlig  Gyldighed. 

Paa  den  ene  Side  er  denne  Vej  langsom;  men  paa 
den  anden  Side  kan  Normerne  hurtigere  trænge  igen¬ 
nem,  naar  de  straks  faar  lovlig  Gyldighed. 

Holland.  I  1916  nedsatte  det  kgl.  Ingeniørinstitut  i 
Forbindelse  med  andre  interesserede  et  Udvalg:  »Hoof- 
commissie  voor  de  Normaalisatie  in  Nederland«  for 
at  undersøge  Muligheden  for  at  standardisere  Maskin- 
elementer. 

Udvalget  har  et  Centralkontor,  hvori  er  ansat  ca. 
18  Personer. 

Belgien.  Her  findes  en  »Association  beige  de  stan- 
dardisation«  med  Underafdelinger  o.  s.  v.  Belgierne 
arbejder  meget  paa  internationalt  Samarbejde. 

Schweiz.  I  Schweiz  blev  der  i  1918  af  »Verein 
scbweizerischer  Maschinen-Industrieller«  nedsat  en 
»Normalienkommission«,  bestaaende  af  Repræsentan¬ 


ter  for  Maskinindustrien.  I  1919  udvidedes  Rammerne, 
idet  der  af  17  Foreninger  og  Forbund  dannedes 
»Schweizerischer  Normalien  Bund«.  Dets  tekniske  Or¬ 
gan  er  Schweizerischer  Normalien-Bund  Normalien- 
biiro. 

Sverige.  Her  er  Standardiseringsarbejdet,  ligesom  i 
Amerika,  decentraliseret,  idet  der  er  nedsat  en  Række 
faglige  Organisationer  siden  1918,  »Elektriska  Stan- 
dardiseringskomittén«  og  »Sveriges  Maskinindustri¬ 
forenings  Standardkommission«,  der  arbejder  hver  for 
sig.  Der  er  desuden  i  Slutningen  af  1919  oprettet  en 
Standardiseringskomité  indenfor  Bygningsmalerial  indu¬ 
strien,  som  samarbejder  med  Sveriges  Industriforbund, 
Trævarefabrikerne  og  Teknologforeningen.  I  Papir¬ 
industrien  er  desuden  en  Standardiseringskomité  for 
saavel  Fabrikanter  som  Handlende  og  Forbrugere. 

Norge.  I  indeværende  Aar  er  der  her  dannet  en  stor 
Kommission  paa  Foranledning  af  det  norske  Industri¬ 
forbund  til  Varetagelse  af  Standardiseringsarbejdet  i 
Norge. 

Australien,  Canada,  Czeko-Slovakiet,  Italien,  Japan, 
Østrig.  I  alle  de  anførte  Lande  er  der  taget  fat  paa 
Standardiseringsspørgsmaalet  og  dannet  Organisatio¬ 
ner  med  dette  for  Øje. 

I  April  1921  blev  der  af  British  Engineering  Stan¬ 
dard  Association  (B.  E.  S.  A.)  indkaldt  til  et  inter¬ 
nationalt  Møde  i  London,  og  her  mødte  Repræsentan¬ 
ter  for  følgende  Lande:  England,  Canada,  U.  S.  A. 
Belgien,  Holland,  Norge  og  Schweiz.  Det  blev  ved¬ 
taget,  at  man  foreløbig  ikke  kunde  arbejde  paa  inter¬ 
nationale  Standards;  men  hvert  Land  maatte  arbejde 
for  sig  efter  den  hjemlige  Industris  Behov.  Dog  blev 
det  betragtet  som  nødvendigt  at  have  Samarbejde, 
saa  at  man  i  hvert  Land  nøjagtig  vidste,  hvad  der 
blev  standardiseret  i  de  andre  Lande,  saaledes  at  man 
kunde  tage  saa  meget  Hensyn  dertil  som  muligt  og 
faa  sine  Standards  til  at  hvile  paa  et  saa  internatio¬ 
nalt  Grundlag  som  muligt. 

Det  danske  Udvalg  vil  foreløbig  arbejde  med  det 
samme  for  Øje,  saaledes  at  det  vil  søge  at  skalle  en 
saa  nøjagtig  Samling  som  muligt  af  alle  de  andre 
Landes  Standards,  forinden  der  tages  Bestemmelse  om, 
hvad  det  er  heldigst  at  gøre  her  i  Landet. 

Det  danske  Udvalg  tænker  foreløbig  kun  at  beskæf¬ 
tige  sig  med  Spørgsmaalet  om  Normalisering  af  Ma- 
skinelementer. 

Vi  skal  nu  kortelig  angive  nogle  af  de  Fordele,  som 
Standardiseringen  medfører  saavel  for  Industrien  som 
for  Køberne  og  derved  for  bele  Landet: 

a)  Arbejdskraften  udnyttes  mere  hensigtsmæssig,  saa 
at  Produktionen  bliver  billigere. 

b)  Raamaterialerne  udnyttes  bedre,  saa  at  der  bliver 
mindre  Spild. 

c)  Indkøb  af  Raamaterialer  kan  blive  billigere,  da  de 
er  mere  ensartede. 

d)  Maskinerne  kan  udnyttes  langt  bedre,  da  de  kan 
faa  mere  kontinuerlig  Drift. 

e)  Arbejdet  bliver  nøjagtigere,  da  det  alt  kan  udføres 
efter  Skabeloner  og  Lærer,  og  derved  bliver  Pro¬ 
duktet  udvekselbart,  hvorved  eventuelle  Reserve¬ 
dele  og  Reparationer  bliver  billigere. 

f)  De  enkelte  Dele,  der  indgaar  i  et  Anlæg,  er  be- 

regnet  videnskabelig  korrekt,  hvorved  opnaas  den 
yderste  Besparing  i  Materiale,  samtidig  med  at 
Produktet  bliver  saa  korrekt  som  muligt  og  i  høje¬ 
ste  Grad  svarende  til  sip  Hensigt.  Tegne-  og  Kon¬ 
struktionsarbejdet  formindskes. 

g)  Af  de  under  e)  anførte  Grunde  bliver  Vedligehol¬ 
delsen  og  Slidet  saa  ringe  som  muligt. 

h)  Køberne  véd,  hvad  de  faar,  naar  de  køber  et  Pro¬ 
dukt,  der  er  udført  hos  et  Firma,  der  arbejder 
efter  Standards.  Der  vækkes  større  Tillid  mellem 
Køber  og  Sælger. 

i)  Da  Standards  altid  vil  formindske  Antallet  af 
Lagerdele,  kan  Lagrene  formindskes  betydeligt  og 
Kapital  derved  spares. 

k)  Der  vil  med  Standards  kunne  opnaas  en  betydelig 
kortere  Leveringsfid. 

l)  Antal  af  nødvendigt  Værktøj  til  en  Fabrikation  for¬ 
mindskes  betydeligt  med  Standards. 

En  naturlig  Følge  af  Standardiseringen  vil  let  være, 
al  der  vil  finde  en  Specialisering  Sted,  saa  at  færre 
Fabriker  udfører  samme  Arbejde.  Fabrikationen  af 
en  Maskine,  der  udføres  i  flere  Størrelser,  kan  f.  Eks. 
deles  mellem  2  eller  flere  Fabriker,  saaledes  at  den 
ene  fremstiller  de  smaa  Typer,  den  anden  de  større 
Typer  o.  s.  fr.  Delingen  kan  i  andre  Tilfælde  med 
Fordel  foretages  paa  den  anden  Led,  saaledes  at  een 
Fabrik  udfører  visse  Dele  af  Maskinen,  en  anden  Fa¬ 
brik  andre  Dele  o.  s.  v.  Især  i  sidste  Tilfælde  er  det 
nødvendigt  for  Specialiseringen,  at  der  forinden  har 
fundet  en  gennemgribende  Standardisering  Sted.  Det 
er  en  Selvfølge,  at  hverken  Standardisering  eller  Spe¬ 
cialisering  maa  drives  for  vidt.  Der  maa  ikke  over¬ 
standardiseres  eller  overspecialiseres  ved  Sammenslut¬ 
ninger  i  saa  høj  Grad,  at  Køberens  Interesse  forsvin¬ 
der,  og  Køberen  bar  Interesse  i  Konkurrence  og  Sæl¬ 
gerens  Opfindsomhed.  Af  denne  Grund  maa  det  ogsaa 
forlanges,  at  Standards  nu  og  da  skal  revideres. 

Vi  skal  fra  »Zeitschrift  des  Vereins  deutscher  Inge- 
nieure«,  Aargang  1919,  Pag.  890,  nævne  et  Eksempel 
paa,  hvilken  Fordel  der  opnaas  ved  Standardisering. 

Gevindstandardiseringen  bar  været  et  af  de  vanske¬ 
ligste  Standardiseringsarbejder.  Udvalget  arbejdede 
derpaa  i  ti  Aar.  Som  Resultat  deraf  blev  af  de  i 
Tyskland  eksisterende  10  Gevindsystemer  kun  2  bi¬ 
beholdt,  nemlig  »Systéme  Internationale«  og  Whit- 
worth-Gevind. 

Herved  gik  Antallet  af  de  enkelte  Gevind  ned  fra 
274  til  72,  og  Værktøjet  formindskedes  i  følgende 
Forhold: 

Lærer .  fra  548  til  144 

Bor .  -  822  -  226 

Gevindskæreværktøj  .  -  548  -  144 

eller  ialt  .  -  1918  -  514 

Det  vil  sige,  at  Antallet  af  Værktøj  blev  bragt  ned 
til  en  Fjerdedel,  og  hvis  man  nøjes  med  Whitworth- 
Gevind,  bliver  Antallet  af  Værktøj  kun  Vs. 

Det  behøver  ikke  at  nævnes,  at  dette  betyder  en 
stor  Besparelse. 

Standardiseringen  vil  have  Indflydelse  paa  den 
samlede  Industri  og  virke  fra  den  ene  til  den  anden 
Industrigren,  ligesom  Industrien  i  et  Land  vil  have  at 


kæmpe  med  den  ved  Standardiseringen  forstærkede 
internationale  Konkurrence.  En  Fabrik,  som  vil  følge 
med  i  den  udenlandske  Konkurrence,  vil  derfor  blive 
nødt  til  at  standardisere,  og  det  Spørgsmaal  vil  derfor 
tilsidst  blive  brændende  for  den,  hvilke  Standards  den 
skal  benytte. 

Der  vil  her  være  Tale  om  at  gaa  tre  forskellige 
Veje: 

1)  Der  oprettes  for  Danmark  en  Standardiseringskom¬ 
mission  med  en  Række  Underafdelinger  og  Fag¬ 
komitéer  til  Udarbejdelse  af  danske  Normer  —  na¬ 
turligvis  med  Hensyntagen  til  allerede  udarbejdede 
Standards  i  andre  Lande. 

2)  Danmark  slutter  sig  til  et  enkelt  andet  Lands 
Standardisering  og  anvender  udelukkende  dette 
Lands  Standards. 

3)  Danmark  samarbejder  med  2  eller  flere  Lande  om 
fælles  Normer  for  disse  Lande. 

Det  er  derfor  paa  Tide,  at  Spørgsmaalet  tages  op 
herhjemme,  for  at  Sagen  kan  være  klart  belyst,  inden 
det  bliver  nødvendigt  for  danske  Fabriker  at  tage 
Standpunkt. 

De  Motiver,  som  vil  være  bestemmende  for  Valget, 
er  mangeartede,  og  der  maa  tages  Hensyn  dels  af  tek¬ 
nisk  og  dels  af  kommerciel  Art. 

Selv  om  man  mener,  at  den  internationale  Standard 
er  det  endelige  Maal,  der  maa  arbejdes  efter,  maa  der 
ogsaa  tages  nationale  Hensyn  baade  til  vor  Import  og 
Eksport  paa  det  industrielle  Omraade. 

Endvidere  vil  Omkostningerne  ved  Standardiserin¬ 
gen  og  Spørgsmaalet  om,  hvorledes  disse  skal  dækkes, 
være  at  tage  i  Betragtning. 

I  alle  Tilfælde  maa  det  anses  for  rigtigst  at  skaffe 
bele  Standardiseringsspørgsmaalet  oplyst  paa  den  mest 
fuldkomne  Maade  og  søge  at  vække  den  almindelige 
Interesse  i  saa  vide  Kredse  som  muligt. 

Det  er  ganske  givet,  at  hvad  vi  end  vil  gøre  her  i 
Danmark,  kan  Standardisering  kun  udføres  med  Held, 
hvis  alle  interesserede  Parter  er  enige  og  arbejder 
sammen  derpaa.  Alt  Arbejde  maa  være  frivilligt,  og 
Benyttelsen  af  Standards  er  ogsaa  frivillig;  ingen  kan 
tvinges  til  at  benytte  dem  —  de  maa  trænge  igennem 
ved  deres  egen  Beviskraft  og  Overtalelsesevne. 

For  alle,  der  er  interesseret  i  Besvarelsen  af  Spørgs¬ 
maalet  om,  hvilken  Stilling  Danmark  skal  indtage  paa 
dette  Omraade,  vil  der  nu  være  Lejlighed  til  at  give 
Bidrag  til  Diskussionen  enten  ved  Henvendelse  til  In¬ 
geniørforeningens  Standardiseringsudvalg,  til  dettes 
enkelte  Medlemmer  eller  ved  Artikler  i  Pressen. 

I  Ingeniørforeningens  Udvalg  er  der  Repræsentan¬ 
ter  for  Orlogsværftet,  Statsbanerne,  Industriraadet, 
Foreningen  af  Fabrikanter  i  Jernindustrien  i  Kjøben- 
havn,  Foreningen  af  Fabrikanter  i  Jernindustrien  i 
Provinsen,  Foreningen  af  Jernskibs-  og  Maskinbyggere 
i  Danmark,  A/S  Jernkontoret,  Konstruktørforeningen, 
Det  tekniske  Selskabs  Skole,  Den  polytekniske  Lære¬ 
anstalt  og  Dansk  Ingeniørforening. 

Udvalgets  Medlemmer  er: 

Underdirektør  A.  Odel,  Maskining.  H.  L.  N.  Hav- 
ning.  Ingeniør  Robert  Christensen,  Direktør  C.  V.  Rag¬ 
ser.  Direktør  H.  H.  Blache  (Suppleant:  Ingeniør  Randa 
Bolt),  Ingeniør  A.  /.  G.  Christiansen,  Direktør  H.  H. 

Manso,  Overlærer,  Ingeniør  P.  Schrøder.  Professor  E. 
Thaulow,  Direktør  Aage  Christensen,  Ingeniør  E.  B. 
Cruse,  Ingeniør  W.  Barkhuus,  Ingeniør  E.  Bolten,  Di¬ 
rektør  G.  Garde  (Formand). 

□□□□□□ 

Danmarks  Handelsomsætning  med 

Holland. 

Den  samlede  Værdi  af  Danmarks  Handelsomsæt¬ 
ning  med  Holland  udgjorde: 

Indforsel  Udførsel 

Indeni.  Fremmede 
Varer  Varer 

Miil.  Kr.  Mili.  Kr.  Mili.  Kr. 


1913 .  21,2  3,6  0,5 

1919  .  47,9  6,6  2,8 

1920  .  111,7  14,5  5,0 

1921  .  40,5  16,0  1,8 


Danmarks  Indførsel  fra  Holland  er  saaledes  bety¬ 
delig  større  end  Udførslen;  i  1921  er  dette  Forhold 
dog  ændret  noget  i  Danmarks  Favør,  idet  Indførslen 
fra  1920  til  1921  er  gaaet  stærkere  ned  end  Udførs¬ 
len.  For  at  faa  et  mere  korrekt  Billede  af  den  dansk¬ 
hollandske  Handelsbalance  bør  ovennævnte  Tal  imid¬ 
lertid  suppleres  med  Tallene  for  Danmarks  Handels¬ 
omsætning  med  hollandsk  Ostindien,  da  denne  Om¬ 
sætning  i  hvert  Fald  i  1919  og  1920  beløb  sig  til  store 
Summer  (Indførsel  fra  hollandsk  Ostindien  1913:  3,5, 
1919:  40,1  og  1920:  23,2  Miil.  Ivr.,  Udførsel  til  hol¬ 
landsk  Ostindien  1913:  0,1,  1919:  0,2  og  1920:  1,2 
Mili.  Kr.);  for  1921  foreligger  der  endnu  ikke  nogen 
Opgørelse. 

Indførslen  fra  Holland  udgjorde  i  Forhold  til  Dan¬ 
marks  samlede  Indførsel  (regnet  efter  Værdi)  om¬ 
trent  samme  Procent  i  1921  som  i  1913  (2,5  pCt.  mod 
2,4  pCt.).  Absolut  set  var  Indførslen  fra  Holland  fem 
Gange  saa  stor  i  1920  som  i  1913;  i  1921  var  der 
en  stærk  Tilbagegang,  men  Indførselsværdien  var  dog 
i  1921  henimod  dobbelt  saa  stor  som  i  1913.  Udfør¬ 
selsværdien  var  i  1920  fire  Gange  saa  stor  som  i  1913, 
og  i  1921  holdt  Udførslen  sig  omtrent  paa  samme  Ni¬ 
veau  som  Aaret  før. 

Den  vigtigste  Del  af  de  indførte  Industrivarer  er 
Fabrikata,  hvis  Raastof  er  olieholdigt  Frø  o.  1.,  nemlig 
Margarine,  vegetabilske  Olier  og  Fedtsyrer,  Oliekager 
o.  1.,  Fernis,  Sæbe,  Glycerin  og  olierevne  Farver;  der 
har  været  en  betydelig  Nedgang  i  Indførslen  af  Mar¬ 
garine,  Fernis  og  Farver,  men  en  stærk  Stigning  i 
Indførslen  af  Olier,  Sæbe,  Glycerin  og  Oliekager.  Ind¬ 
førslen  af  Kartoff elmel  o.  1.,  der  i  1913  udgjorde  en 
stor  Del  af  Indførslen,  har  været  ret  betydningsløs  i 
de  senere  Aar;  indenfor  Tobaksvarerne  har  der  været 
en  Forskydning  fra  Cigarer  til  Røgtobak.  Indførsels¬ 
mængden  af  Superfosfat,  der  allerede  i  1913  var  ret 
stor,  var  i  1921  steget  til  det  dobbelte  af  det  i  1913 
indførte  Kvantum.  løvrigt  har  der  været  Stigning  for 
Manufakturvarer,  Chokolade  og  for  nogle  mindre  be¬ 
tydende  Varer  som  Gulvmaatter  og  Glødelamper,  Ned¬ 
gang  for  Trævarer,  Pap  og  Papir  samt  for  Metaller 
og  Maskiner. 


Udførslen  af  danske  Varer  til  Holland  omfatter  i 
det  store  og  hele  kun  ganske  faa  Arter,  jfr.  følgende 
Oversigt: 

Udførsel  til  Holland 
1913  1920  1921 


Miengde 
100  hg 

Vierdi 

Miengde 

Vierdi 

Miengde 

Vii*rdi 

Okse-  og  Kalvekød, 

1000  Kr. 

ICO  Kg 

1000  Kr. 

100  kg 

1000  Kr. 

fersk  . 

)) 

)) 

)) 

)) 

31  312 

5  666 

Smør  i  Dritler.  . . 

8 

2 

3  578 

2  607 

7  767 

3  889 

Byg,  uformalet... 

89  697 

1  166 

39  205 

2  254 

60  229 

2  159 

Maskiner  . 

1  523 

180 

2  967 

1  324 

3  642 

1  260 

I  1913  udførtes  der  tillige  en  Del  Jernvarer,  f.  Eks. 
Transportspande,  endvidere  en  Del  Sojaolie;  denne 
Udførsel  var  næsten  ophørt  i  1921. 

□□□□□□ 

H.  C.  Ørsted  Fonden. 

Den  af  Det  store  nordiske  Telegraf-Selskab  stiftede 
H.  C.  Ørsteds  Fond  for  teknisk-videnskabelige  Under¬ 
søgelser  og  Forsøg  med  nært  liggende  praktisk  For- 
maal,  der  er  knyttet  til  Den  polytekniske  Læreanstalt, 
ejede  ved  Udgangen  af  Regnskabsaaret  1920—21  en 
Grundfond  paa  250  525  Kr.  Da  der  i  de  to  første 
Regnskabsaar  ikke  blev  uddelt  nogen  Understøttelse, 
var  de  til  Disposition  værende  Renter  paa  samme  Tids¬ 
punkt  steget  til  ialt  19  791  Kr.  Over  disse  og  senere 
tilkommende  Renter  kan  Fondens  Bestyrelse  raade 
til  de  i  Titlen  angivne  Formaal :  teknisk-videnskabelige 
Forsøg  med  nært  liggende  praktisk  Formaal,  dog  saa¬ 
ledes,  at  der  under  iøvrigt  lige  Forhold  tages  fortrins¬ 
vis  Hensyn  til  Arbejder  paa  Svagstrømsteknikens  og 
Finmekanikens  Omraader. 

□□□□□□ 

Mindre  Meddelelser. 

Tobaksmonopolet. 

Monopol-Komitéen  eller,  som  dens  officielle  Navn 
er,  Komitéen  til  Belysning  af  Statsmonopoler,  har 
i  Rækken  af  sine  Smaaskrifter  udsendt  en  Afhand¬ 
ling  om  Tobaksmonopolet,  forfattet  af  cand.  polit. 
N etterstrøm.  Skriftet,  der  er  overordentlig  vel¬ 
skrevet,  giver  en  historisk  Oversigt  over  Tobaksfor¬ 
brugets  og  Tobaksbeskatningens  Udvikling  og  gaar 
derefter  over  til  en  Fremstilling  af  de  forskellige  For¬ 
mer  for  Tobaksmoponol  for  endelig  at  underkaste 
disse  en  kritisk  Vurdering.  Skriftet  støtter  sig  herved 
delvis  paa  den  store  Tobakskommissions  Betænkning, 
men  Forfatteren  har  ikke  desmindre  forstaaet  at  præge 
sit  Stof  personligt,  samtidig  med  at  man  tør  sige,  at 
Fremstillingen  er  fuldt  ud  objektiv.  Skal  man  afveje 
Tobaksmonopolet  mod  den  frie  Næring  med  tilhørende 
Tobaksbeskatning,  falder  Prøven  unægtelig  ud  til 
sidstnævntes  Fordel.  Overhovedet  afgiver  det  forelig¬ 
gende  Skrift  med  sine  mange  interessante  Enkeltheder 
og  anskuelige  Statistik  et  godt  Bevis  for,  hvor  heldigt 
det  var,  at  man  ikke  for  nogle  Aar  siden,  den  Gang 
Kravet  om  Statsmonopoler  rejste  sig  som  det  eneste 
saliggørende,  blindt  styrtede  sig  ud  i  denne  Bevæ¬ 
gelse,  hvis  Fordele,  baade  sociale  og  økonomiske, 

synes  særdeles  problematiske  og  hvis  Mangler  til  Gen¬ 
gæld  særdeles  haandgribelige. 

Dansk  Brændsels -  og  Kontrolforening. 

Dansk  Brændsels-  og  Kontrolforening  har  udgivet 
sin  Beretning  for  det  forløbne  Aar,  i  hvilket  Forenin¬ 
gens  Arbejde  har  været  ført  videre  ad  de  afstukne 
Baner  og  er  blevet  udvidet  paa  Basis  af  de  nye  Er¬ 
faringer,  der  stadig  indvindes.  Der  har  iaar  været  ført 
Tilsyn  med  426  Højtryksanlæg  og  252  Centralvarme¬ 
anlæg. 

I  Aarets  Løb  er  der  tilkommet  14  Anlæg  med  Høj¬ 
trykskedler,  54  Centralvarmeanlæg,  medens  der  er  af- 
gaaet  30  Anlæg  af  Klasse  F,  42  af  Klasse  C.  For 
C-Klassens  Vedkommende  er  der  saaledes  endog  en 
Tilvækst  at  notere.  Naar  Afgangen  af  F- Anlæg  har 
været  forholdsvis  stor,  skyldes  det  hovedsagelig,  at  en 
Del  Virksomheder  helt  har  indstillet  Driften,  paa  et 


vist  Tidspunkt  i  1921  var  endog  ca.  25  pCt.  af  samt¬ 
lige  indregistrerede  Virksomheder  standset. 

Den  danske  Stat  har  atter  iaar  vist  Foreningen  sin 
Interesse,  dels  ved  Indmeldelse  af  36  Statsanlæg,  dels 
ved  Forslag  til  Bevilling  paa  Finansloven  (25  000  Kr. 
aarlig  i  3  Aar). 

Beretningen  indeholder  interessante  Oplysninger  om 
Prøver  med  Tørvegasværker,  Røganalyser,  Vandrens¬ 
ning,  Kedelstensmidler  o.  s.  v.,  altsammen  af  Interesse 
for  enhver  Industridrivende  og  Brændselstekniker. 
Rationel  Fyring  har  maaske  ikke  just  været  vor  stærke 
Side  herhjemme,  men  Krigen  har  været  en  haardhæn- 
det  Læremester,  og  det  er  sikkert  heldigt,  at  man  gen¬ 
nem  Dansk  Brændsels-  og  Kontrolforening  kan  fort¬ 
sætte  Bestræbelserne  for  økonomisk  Fyring,  thi  endnu 
den  Dag  idag  tør  man  sige,  at  altfor  store  Værdier 
»gaar  op  i  Røg«,  og  Tiderne  er  som  bekendt  ikke 
dertil. 


©  ©  © 

ORGANISATIONS-  06  FORENINGS-MEDDELELSER. 


Medlemsbidraget  til  Industriraadsorganisationen. 

Som  bekendt  har  Kontingentet  for  Medlemsskab  af 
Industriraadsorganisationen  i  de  sidste  Aar  været  fast¬ 
sat  til  1  pro  mille  af  den  udbetalte  Arbejdsløn.  I  det 
senest  forløbne  Regnskabsaar  fra  1.  Juli  1921  til  30. 
Juni  1922  har  Kontingentet  i  alt  væsentlig  været  be¬ 
regnet  efter  den  i  Kalenderaaret  1920  udbetalte  Ar¬ 
bejdsløn.  Paa  tilsvarende  Maade  vil  Kontingentet  for 
det  kommende  Regnskabsaar  blive  beregnet  efter  den 
i  Kalenderaaret  1921  udbetalte  Arbejdsløn.  Paa  Grund 
af  den  store  Arbejdsløshed  og  den  i  det  hele  ringe 
Beskæftigelsesgrad  indenfor  Industrien  samt  den  Ned¬ 
gang  i  Arbejdslønningerne,  der  fandt  Sted  i  1921,  vil 
Kontingentet  herefter  gaa  ned  med  ca.  33  pCt.  I  Be¬ 
tragtning  af  de  vanskelige  Forhold,  hvorunder  Indu¬ 
strien  for  Tiden  arbejder,  har  Industriraadet  imidlertid 
bestræbt  sig  for  at  imødekomme  det  for  Industrien 
naturlige  Ønske  om,  at  alle  Omkostninger  nedsættes. 
Raadet  kan  herefter  meddele,  at  man,  som  Følge  af 
Nedgang  i  Administrationsudgifterne  og  ved  at  foretage 
en  Overførsel  fra  Reservefonden,  for  det  kommende 
Aar  vil  kunne  yde  en  Rabat  paa  10  pCt.  af  det  efter 
de  sædvanlige  Regler  beregnede  Medlemsbidrag. 

Købestævnet  i  Fredericia. 

Vi  meddelte  i  Heftet  for  15.  Juni,  at  det  almindelige 
Købestævne  vilde  finde  Sted  i  Slutningen  af  Juli,  hvor¬ 
efter  der  i  August  og  September  vilde  følge  Branche¬ 
stævner  henholdsvis  for  Boligbyggeri  og  Nærings-  og 
Nydelsesmidler.  Heri  er  der  nu  sket  den  Forandring, 
at  man  af  praktiske  Hensyn  har  samlet  det  alminde¬ 


lige  Købestævne  og  Boligstævnet,  som  afholdes  fra  5. 
—13.  August,  medens  Branchestævnet  for  Nærings-  og 
Nydelsesmidler  bliver  uforandret  fra  2.— 10.  September. 

Eksportkrediten. 

Da  Handelsministeren  i  November  1921  publicerede 
de  saakaldte  8  Punkter,  paa  hvilke  Regeringen  mente 
at  kunne  imødekomme  Ønskerne  om  at  foretage  eks¬ 
traordinære  Skridt  til  Støtte  for  Industrien,  var  Punkt 
7  Statens  Medvirken  ved  Ydelse  af  Eksportkredit. 
Dette  Punkt  vil  nu  blive  realiseret,  efter  at  Finans¬ 
udvalgene  for  nogen  Tid  siden  til  dette  Formaal  har 
givet  en  Bevilling  paa  5  Miil.  Kr. 

Krediten  jrdes  enten  i  Form  af  Statens  Garanti  for 
Eksportørens  Tratter  (A),  eller  ved  at  Statskassen  del¬ 
tager  i  Tab,  der  opstaar  ved  Udsendelse  af  danske 
Industriprodukter  i  Konsignation  til  Udlandet  (B). 

A. 

1)  Ansøgning  fra  Eksportøren  (stilet  til  Handelsmini¬ 
steriet)  indsendes  fra  Eksportørens  Bank  til  Han¬ 
delsministeriet. 

2)  Statsgaranti  for  indtil  85  pCt.  af  den  af  Ekspor¬ 
tøren  trukne  Veksel  vil  kunne  forventes,  naar 
Kredittiden  ikke  overstiger  12  Maaneder.  Salget 
skal  fortrinsvis  ske  i  danske  Kroner.  Det  er  en 
Forudsætning,  at  den  udenlandske  Køber  stiller 
Bankgaranti  eller  giver  anden  rimelig  Sikkerhed 
for,  at  Beløbet  vil  blive  betalt  ved  Forfald. 

En  sædvanlig  Fremgangsmaade  maa  herefter 
blive,  at  den  udenlandske  Køber  aabner  Rembours 
i  Sælgerens  Favør  hos  sin  Bankforbindelse.  Eks- 

portoren  kan  ogsaa  trække  direkte  paa  Køberen, 
som  da  vil  have  at  fremskaffe  Erklæring  fra  sin 
Bankforbindelse  om,  at  denne  er  villig  til  at  for¬ 
syne  Vekslen  med  Garantipaategning.  I  begge  Til¬ 
fælde  maa  Vekslen  almindeligvis  gores  betalbar  i 
Danmark. 

3)  Indfries  til  sin  Tid  Vekslen  ikke  efter  sit  Paalydende, 
indløser  Staten  inden  3  Maaneder  efter  Forfald  sin 
Garanti  overfor  vedkommende  danske  Bank.  Sta¬ 
ten  har  Ret  til  forlods  Dækning  gennem  den  af 
Importøren  for  Vekslen  stillede  Sikkerhed,  men 
har  ingen  Regres  overfor  Eksportøren. 

B. 

1)  Ansøgning  stiles  til  Handelsministeriet. 

2)  Ved  Udsendelse  af  danske  Industriprodukter  i  Kon¬ 
signation  til  Udlandet  kan  der  efter  foretagen  Prø¬ 
velse  af  Handelsministeriet  opnaas,  at  Staten  tager 
Del  i  det  dermed  forbundne  eventuelle  Tab  med 
indtil  Halvdelen. 

Handelsministeriet  har  nedsat  et  Udvalg  til  at  gen- 
nemgaa  de  Ansøgninger,  der  vil  indkomme  til  Mini¬ 
steriet  gennem  Bankerne.  Udvalget  bestaar  af:  Gros¬ 
serer  Otto  Petersen  som  Repræsentant  for  National¬ 
banken  og  Bankerne,  Grosserer  Kai  Stallknecht  som 
Repræsentant  for  Den  danske  Handelsstands  Fælles¬ 
repræsentation  og  Fabrikant  C.  F.  Jarl  som  Repræ¬ 
sentant  for  Industriraadet.  Som  Suppleant  for  Fabri¬ 
kant  Jarl  er  valgt  Direktør  H.  L.  Larsen.  Udvalget  har 
konstitueret  sig  med  Grosserer  Otto  Petersen  som  For¬ 
mand. 

Interesserede  Firmaer  maa  herefter  fremsende  de¬ 
res  Andragender  til  Handelsministeriet  gennem  deres 
Bankforbindelse. 

Spansk  Beskyttelse  mod  Dumping. 

I  Henhold  til  Meddelelse  fra  den  danske  Gesandt  i 
Madrid  har  den  spanske  Regering  den  29.  Maj  offent¬ 
liggjort  en  Anordning,  i  Henhold  til  hvilken  der  paa¬ 
lægges  Varer  fra  Lande,  hvis  Valuta  er  drepressieret 
med  70  pCt.  eller  mere,  et  procentvis  Tillæg  til  den  tarif¬ 
mæssige  Toldafgift.  Tillægets  Størrelse  beregnes  ved 
at  multiplicere  Koefficienten  0,8  med  Differencen  mel¬ 
lem  100  og  vedkommende  Valutas  Gennemsnitskurs 
for  den  forudgaaende  Maaned.  Overfor  enkelte  Lande 
kan  Tillægssystemet  ovenikøbet  benyttes,  selv  om  De- 
pressieringen  er  mindre  end  70  pCt. 

Til  denne  Meddelelse  fra  Gesandten  kan  vi  yder¬ 
ligere  oplyse  følgende: 

Den  3.  Juni  1921  fastsatte  den  spanske  Regering  et 
Tillæg  til  Toldafgifterne,  der  var  gradueret  ved  Hjælp 
af  faste  Koefficienter,  men  allerede  den  20.  Februar 
iaar  ophævede  den  nye  spanske  Finansminister  denne 


Bestemmelse  overfor  en  Række  Lande.  Denne  Op¬ 
hævelse  fremkaldte  Uro  rundt  om  i  Erhvervskredse, 
og  man  indsendte  motiverede  Forestillinger  til  Central¬ 
administrationen,  der  efter  at  have  undersøgt  Erhver¬ 
venes  Stilling  —  som  ovenfor  meddelt  —  paany  har 
indført  Beskyttelse  mod  Valutadumping. 

Den  spanske  Presse  hilser  med  stor  Tilfredshed 
denne  paany  indførte  Beskyttelse  og  fremhæver,  at 
Koefficienterne  for  depressieret  Valuta  ikke  alene  er 
af  national  Interesse,  men  ogsaa  har  stor  Betydning 
for  andre  Nationer  i  disses  Handel  med  Spanien,  idet 
de  stiller  alle  Nationer  lige  paa  det  spanske  Marked 
og  paa  dette  forhindrer  Konkurrence  mellem  de  for¬ 
skellige  Lande  i  Ly  af  depressieret  Valuta. 

Dansk-czeko-slovakisk  Handelskammer. 

Som  omtalt  i  Tidsskriftets  Nr.  5,  1921  stiftedes  der 
i  Januar  1921  et  dansk-czeko-slovakisk  Handelskam¬ 
mer  med  det  Formaal  at  lette  Samkvemmet  mellem 
de  to  Lande.  Handelskammeret  har  nu  paabegyndt 
Arbejdet  med  Indmeldelse  af  korresponderende  Med¬ 
lemmer  mod  et  aarligt  Kontingent  af  25  Kr.  Som 
korresponderende  Medlemmer  kan  optages  czeko-slo- 
vakiske  og  danske  Institutioner,  Organisationer,  Fir¬ 
maer  samt  Enkeltpersoner,  og  der  ydes  disse  den  For¬ 
del,  at  de  gratis  kan  erholde  alle  ønskede  Oplysninger 
vedrørende  Handel,  Industri  og  Landbrug  i  handels¬ 
politisk  og  praktisk  Henseende.  —  Handelskammerets 
Adresse  er  Løngangsstræde  20,  Kjøbenhavn  B. 

Finsk  Toldlovforslag  mod  Dumping. 

Den  tidligere  finske  Regering  nedsatte  et  Udvalg, 
der  skulde  udarbejde  et  Forslag  til  en  ny  finsk  Told¬ 
lov.  Dette  Forslag  er  nu  færdigbehandlet  og  kan,  saa 
snart  den  nye  Regering  har  gennemgaaet  det,  ventes 
at  blive  forelagt  den  finske  Rigsdag. 

Det  er  interessant  at  se,  at  selv  Finland,  med  sin 
forholdsvis  depressierede  Valuta,  ogsaa  gennem  dette 
sit  nye  Toldlovforslag  fortsat  ønsker  at  sikre  sig  mod 
Valutadumping-Konkurrence,  og  altsaa  ikke  blot  ønsker 
at  nøjes  med  sine  midlertidige  Importforbud,  men  til¬ 
lige  finder  det  paakrævet  gennem  selve  Toldloven  at 
fastslaa  det  nødvendige  i  at  beskytte  sin  Produktion. 
Det  hedder  nemlig  i  Lovforslagets  §  10: 

Saafremt  Varer,  som  ogsaa  tilvirkes  i  Finland,  paa 
Grund  af  herskende  Produktions-,  Arbejds-  eller  Penge- 
forhold  i  Finland  eller  i  Udlandet  eller  af  andre  Aar- 
sager  importeres  til  Finland  eller  her  udbydes  til  en 
Pris,  som  ligger  under  de  Omkostninger,  til  hvilke 
lignende  Varer  med  Fortjeneste  kan  produceres  i 
Finland,  saa  maa,  saavidt  internationale  Aftaler  ikke 
lægger  Hindringer  i  Vejen,  disse  Varer  ved  Indførelsen 

fra  konkurrerende  Lande  belægges  med  en  særlig  Told 
til  Beskyttelse  af  den  indenlandske  Fabrikation.  Saa- 
dan  Told  kan  ogsaa  paalægges  toldfri  Varer. 

Danske  Produkter  i  San  Francisco. 

Fra  Udenrigsministeriet  har  Industriraadet  mod¬ 
taget  Meddelelse  om,  at  Handelskammeret  i  San  Fran¬ 
cisco  har  henvendt  sig  til  det  derværende  danske  Kon¬ 
sulat  om  at  medvirke  til  Oprettelse  af  en  permanent 
Udstilling  for  Danmarks  og  andre  Landes  Produkter 
i  San  Francisco.  Handelskammerets  Plan  gaar  ud  paa 
at  erhverve  en  bekvemt  beliggende  Bygning,  hvis  Lo¬ 
kaler  til  en  forholdsvis  billig  Leje  skulde  stilles  til 
Raadighed  for  alle  Lande,  der  permanent  vil  udstille 
Varer. 

I  lndustriraadets  Sekretariat  henligger  en  nærmere 
Oplysning  til  Disposition  for  eventuelt  Interesserede. 

□□□□□□ 


Fra  Biblioteket. 


Biblioteket  bringer  i  dette  Hefte  en  Fortegnelse 
over  Bøger  om  Selvforfærdigelse  af  forskellige  Ting 
samt  om  Hjemmearbejde  og  Boligudsmykning. 

189.  Haandværk  i  Hjemmet.  »Frem«  Kbhvn.  190(3. 
302  S. 

189.  Key,  K.  Hjalp  dig  sjalv.  Stockh.  1917.  177  S. 

179.  Grosch,  H.  A.  Haandbog  i  buslige  Kunstarbejder. 
Kria.  1892.  244  S. 

189.  N.  C.  Roms  Haandgerningsbog  med  734  Tegninger. 

10.  Udg.  Kbhvn.  1903.  592  S. 

189.  Brigham,  Louise.  Kasse-Møbler.  Kbhvn.  1921. 96  S. 
189.  Barnard,  John.  Home  carpentry.  Lond.  1920.  190  S. 
189.  Madsen,  J.  C.  Skotøjs-Husflid. 

189.  Wentzel-Hansen.  Metalslojd,  Mekanik  og  Elektri¬ 
citet.  2.  Udg.  Kbhvn.  1918.  32  S. 

203.  Poul  try  houses  and  appliances.  Lond.  1917. 156  S. 
189.  Toy  making.  Lond.  1916.  156  S. 

189.  Taylor,  C.  S.  Furniture  repairing.  Lond.  1913. 
152  S. 

189.  Bent.  Iron  work  and  Art  Metal  work.  Lond. 
1916.  160  S. 

171.  Steffensen,  M.  Mønstertegning,  Tilskæring  og 
Kjolesyning.  9.  Opl.  Kbhvn.  1921.  22  S.  Tvl. 

164.  Anvisning  til  at  forfærdige  de  smukkeste  kun¬ 
stige  Blomster.  Kbhvn.  1827.  77  S.  Tvl. 

164.  Plason,  A.  Die  Anfertigung  von  feinen  Kunst- 
blumen.  Wien  1918.  129  S. 

116.  Dcmmcl,  Karl.  Selbstanfertigung  eines  Elektro¬ 
motors.  Leipz.  1912.  30  S. 

189.  Rom,  N.  C.  Cement-Husflid.  3  Udg.  92  S. 

189.  Harder,  Joh.  Tischlerarbeit  fur  den  Hausgebrauch. 
Leipz.  1918.  48  S. 


189.  Bong,  I.  M.  Mobelsnickaren  på  landet.  Stockh. 
1914.  55  S. 

189.  Hasluck,  Paul,  N.  Rustic  Carpentry.  Lond.  1916. 
160  S. 

152c. Punde,  F.  Selbstanfertigung  von  Kleinmobeln. 
Leipz.  1912.  68  S.  Tvl. 

170.  Jenny  la  Cour  og  Johanne  Siegumfeldt.  Væve¬ 
bog  for  Hjemmene.  Kbhvn.  1897.  88  S.  Tvl. 

189.  Bai*nard,  J.  Every  man  his  own  Mechanic.  Lon¬ 
don  1914.  504  S.  Tvl. 

166.  Cockerell,  Douglas.  Bookbinding,  and  the  Care 
of  Books.  Lond.  1915.  342  S. 

166.  Bookbinding.  Lond.  1917.  100  S. 

170c. Engestrom,  Nina,  v.  Praktisk  våfbok.  Stockh. 
1909.  4.  Opl.  80  S. 

171.  Branling,  Agnes.  Prydnadssom.  Stockh.  1910. 
96  S. 

171.  Gad,  Emma.  Haandarbejdsbogen.  Kbhvn.  1910. 
55  S. 

171.  Rasmussen,  Sara.  Kniplebogen.  Kbhvn.  1884.  45 
S.  Tvl. 

171.  Christie,  Archibald  H.  Embrodery  and  Tapestry 
Weaving.  Lond.  1906.  414  S. 

171.  Pazaurek,  Gustav.  Perlen-Arbeiten.  Darmst.  1911. 
50  S. 

171.  Brom,  Lydia  u.  Emma.  Anfertigung  von  Weiss- 
wasehe  aller  Art.  Stuttg.  1912.  117  S.  48  Tvl. 

172.  Zimmermann,  Vilh.  Die  Batikfårberei.  Leipz.  1920. 
54  S. 

171.  Schimmerer,  Louise.  Weissstickerei  und  Kniipp- 
arbeit.  Stuttg.  1893.  152  S. 

171.  Læssøe,  Augusta.  Hedcbosyning.  Kbhvn.  1905. 
5  S.  Tvl. 

261.  Prignot,  Eng.  L’architecture,  la  decoration  et 
rameublement.  Paris.  60  Tvl. 

261.  -Ewald.  Farbige  Decorationen.  I— II.  Berl.  1889. 
261.  Ug,  A.  Plafond  u.  Wanddecorationen  des  16.  bis 
19.  Jah rh.  Wien. 

261.  Thiollet  et  Roux.  Menuiserie  et  decoration  in- 
térieures  et  extérieures.  Paris  1837.  12  S.  Tvl. 
261.  Pein,  G.  Ideen  zur  åusseren  u.  innern  Vcrzierung 
der  Gebåude.  Wrien  1807.  35  Tvl. 

261.  Wulle,  O.  Wohnungs-  Einricbtung fur Kleinhåuser. 
Dresd.  1919.  20  Tvl. 

8.  Lessing,  J.  Vorbildcr-Hefte.  16.  Barok  u.  Rococo- 
Decken.  Berl.  1905. 

255.  Sparrow,  U.  S.  Our  bomes  and  how  to  make  the 
hest  of  them.  Lond.  1909.  264  S.  Tvl. 

Beskyttelse  mod  Valutadumping. 

Industriraadets  fornyede  Henvendelse  til  Regeringen. 


UNDER  15.  Juli  har  Industriraadet  rettet  føl¬ 
gende  Henvendelse  til  Handelsministeren: 
Da  de  i  den  sidste  Tid  udfoldede  Bestræbelser 
i  Retning  af  Gennemførelse  af  Toldforanstaltnin¬ 
ger,  som  kunde  gøre  Industrien  mere  modstands¬ 
dygtig  i  den  nuværende  Krise,  synes  at  være  stil¬ 
let  i  Bero,  tillader  Industriraadet  sig  herved 
paany  overfor  Regeringen  at  rejse  Spørgsmaalet 
om,  at  der  fra  Statsmagtens  Side  snarest  maa 
blive  truffet  midlertidige  Beskyttelsesforanstalt¬ 
ninger  mod  den  udenlandske  Valutadumping- 
Konkurrence  til  Støtte  for  særlig  vanskeligt  stil¬ 
lede  Industrigrene. 

Raadet  har  navnlig  haft  sin  Opmærksomhed 
henvendt  paa  det  System  for  Regulering  af  Im¬ 
porten,  kombineret  med  Valutaafgifter,  som  for 
Tiden  anvendes  i  Schweiz,  hvor  Opgaven  som 
bekendt  er  løst  paa  den  praktiske  og  virknings¬ 
fulde  Maade,  at  Ministeriet  har  faaet  Bemyndi¬ 
gelse  til  at  gøre  Indførslen  af  visse  Varer  afhæn¬ 
gig  af  en  Bevilling.  Ministeriet  kan  derefter  ad 
administrativ  Vej,  under  Medvirkning  af  en  sag¬ 
kyndig  Kommission,  sørge  for  Gennemførelsen  af 
en  rimelig  Begrænsning  af  Importen,  naar  det  for 
et  eller  andet  Fags  Vedkommende  godtgøres,  at 
saadanne  Foranstaltninger  er  paakrævede. 

Det  er  ikke  den  danske  Industris  Tanke,  at 
disse  Foranstaltninger  skulde  finde  Anvendelse 
overfor  Lande,  hvis  Industrier  i  valutamæssig 
Henseende  arbejder  under  samme  Vilkaar  som 
den  danske,  hvorfor  Hensigten  med  den  paagæl¬ 
dende  Lov  som  anført  væsentligst  skulde  være  at 
begrænse  Importen  fra  valutasvage  Lande.  Man 
vil  herved  ogsaa  undgaa,  at  de  heromhandlede 


Foranstaltninger  kan  blive  misbrugt  til  Skade  for 
Forbrugerne  her  i  Landet. 

Ifølge  den  officielle  Arbejdsløshedsstatistik  er 
der  i  Øjeblikket  en  Bedring  at  spore  med  Hensyn 
til  de  Vanskeligheder,  store  Dele  af  Erhvervslivet 
kæmper  med.  Industriraadet  tør  imidlertid  ikke 
fæste  Lid  til,  at  denne  Bedring  er  af  varig  Natur, 
idet  Bedringen  uden  al  Tvivl  væsentligst  hidrører 
fra,  at  en  Række  Produktionsgrene  i  Øjeblikket 
befinder  sig  i  deres  bedste  Sæson,  hvortil  kom¬ 
mer  den  Forøgelse  i  Beskæftigelsen,  der  som  Re¬ 
gel  altid  følger  efter  en  langvarig  Arbejdsstands¬ 
ning.  Som  et  typisk  Eksempel  paa  et  Fag,  inden¬ 
for  hvilket  Bedringen  i  Forholdene  saaledes  kun 
har  været  af  rent  forbigaaende  Natur,  skal  anfø¬ 
res  Skotøjsindustrien,  der  efter  i  nogen  Tid  at 
have  været  relativt  godt  beskæftiget,  nu  atter  har 
en  voksende  Arbejdsløshed,  som  i  ganske  over¬ 
vejende  Grad  skyldes  Valutadumping. 

Trods  den  stedfundne  Bedring  i  Forholdene  er 
det  imidlertid  en  Kendsgerning,  at  ogsaa  andre 
vigtige  Industrigrene  befinder  sig  i  en  meget  van¬ 
skelig  Situation,  og  at  man  fremdeles  maa  regne 
med  den  udenlandske  Valutadumping-Konkur- 
rence,  er  hævet  over  enhver  Tvivl,  navnlig  naar 
der  ses  hen  til  det  i  den  sidste  Tid  paany  sted¬ 
fundne  meget  betydelige  Fald  i  Markkursen.  Det 
er  i  denne  Forbindelse  værd  at  lægge  Mærke  til, 
at.  man  netop  i  disse  Dage  i  England  for  første 
Gang  staar  overfor  i  Praksis  at  skulle  bringe  den 
ifjor  gennemførte  Valutadumping-Lov  til  Anven¬ 
delse  overfor  betrængte  Industrigrene. 

Industriraadet  linder  iøvrigt  Anledning  til  at 
advare  imod,  at  man  i  for  høj  Grad  alene  bedøm- 

mer  Krisen  ud  fra  den  øjeblikkelige  Arbejdsløs¬ 
hed.  Thi  Forholdet  er  i  Virkeligheden  dette,  at 
mange  Virksomheder  stadig  arbejder  med  Tab 
og  kun  opretholder  Produktionen  for  ikke,  at  de¬ 
res  Salgsorganisationer  og  tekniske  Organisatio¬ 
ner  ved  en  kortere  eller  længere  Tids  Standsning 
skal  blive  helt  eller  delvis  ødelagt.  Det  er  en  Selv¬ 
følge,  at  det  under  disse  Omstændigheder  kun  en 
vis  begrænset  Tid  vil  være  muligt  at  bevare  det 
økonomiske  Grundlag,  der  overhovedet  er  den 
principale  Forudsætning  for  de  paagældende 
Virksomheders  Opretholdelse. 

Det  forekommer  Industriraadet,  at  disse  Kends¬ 
gerninger  i  Forbindelse  med  den  vedvarende 
store  Import  af  udenlandske  Industrivarer  tyde¬ 
ligt  viser,  at  Landets  industrielle  Produktion  sta¬ 
dig  befinder  sig  i  en  saa  alvorlig  Krise,  at  Foran¬ 
staltninger  til  Importens  Begrænsning  for  visse 
Fags  Vedkommende  er  en  national-økonomisk 
Nødvendighed. 

De  sidste  Aars  hærgende  Arbejdsløshed  har  sat 
sine  dybe  Spor  i  det  danske  Samfund,  ikke  alene 
hos  de  Arbejdsløse,  der  Maaned  efter  Maaned  har 
været  henvist  til  det  Offentliges  Forsorg,  men  og- 
saa  hos  de  Virksomheder,  der  —  uden  at  der  fra 
Statsmagtens  Side  er  ydet  dem  den  Støtte  over¬ 
for  den  udenlandske  valutabegunstigede  Konkur¬ 
rence,  Industriraadet  gentagne  Gange  har  anholdt 
om  —  har  været  nødt  til  helt  eller  delvis  at  ligge 
stille  og  har  maattet  se  de  opsparede  Midler  og 
den  indskudte  Kapital  smuldre  hen.  Mange  af 
disse  Virksomheder  og  deres  Arbejdere  er  derfor 
berøvet  den  fornødne  Basis  til  at  staa  en  fortsat 
Krise  igennem,  og  en  Fortsættelse  af  Krisen  vil 
derfor  uden  Tvivl  føre  til  en  saadan  Lammelse 
af  de  paagældende  industrielle  Virksomheder,  at 
den  sidste  Mulighed  for  at  bevare  den  industrielle 
Udvikling ,  der  dog  af  alle  anses  for  nødvendig  for 
vort  Samfunds  Trivsel,  for  lange  Tider  vil  være 
forpasset. 

Idet  Industriraadet  henviser  til  de  vedlagte 
Redegørelser  vedrørende 

Skotøjsindustrien  og  Cigarindustrien, 
for  hvilke  Industrigrene  man  anser  det  for  paa¬ 
krævet,  at  der  snarest  trælfes  importregulerende 
Foranstaltninger  som  foran  omtalt,  tillader  man 
sig  herved  at  anmode  Regeringen  om,  at  den  in¬ 
den  Rigsdagens  Hjemsendelse  vil  søge  gennem¬ 
fort  en  Lov,  i  Henhold  til  hvilkén  Regeringen  be¬ 
myndiges  til  at  regulere  Importen,  ikke  alene  for 
de  nævnte  Industrier,  men  ogsaa  for  andre  Pro¬ 
duktionsgrene,  naar  det  overfor  Regeringen  godt¬ 
gøres,  at  en  saadan  Foranstaltning  er  nødvendig. 


Memorandum  angaaende  Cigar-  og 
Cigarillosindustrien. 

Denne  Industris  Forhold  ligger  i  det  store  og  hele 
paa  samme  Maade,  som  da  den  ifjor  fremkom  med 
sit  Materiale  til  Handelsministeriet.  Tallene  for  Im¬ 
porten  af  Cigarer  sammenholdt  med  Arbejdsløsheden 
indenfor  Faget  viser,  at  Industrien  vedblivende  ar¬ 
bejder  med  de  største  Vanskeligheder,  og  der  er  ikke 
nogen  øjensynlig  Udsigt  til  normale  Beskæftigelses- 
og  Konkurrenceforhold,  saafremt  der  ikke  fra  Rege¬ 
ringens  Side  foretages  ekstraordinære  Skridt  til  Støtte 
for  Industrien. 

I  1913  var  den  indenlandske,  paa  Grund  af  en  3 
Maaneders  Strejke  endda  særlig  ringe,  Produktion 
af  Cigarer  ca.  1  355  000  kg.  I  1921  var  Produktionen 
derimod  kun  ca.  1  100  000  kg.  Importen  i  1913  var 
kun  127  000  kg.  d.  v.  s.  ca.  9  pCt.  af  den  danske  Pro¬ 
duktion.  Importen  i  1921  var  ca.  338  300  kg,  d.  v.  s. 
henved  30  pCt.  af  den  danske  Produktion. 

Ogsaa  en  Sammenligning  mellem  1921  og  Aarene 
umiddelbart  forud  viser,  hvor  stor  Nedgangen  har 
været: 


Produktion  Indførsel  Udførsel 

Miil.  Stk.  Milt.  Stk.  Mili.  Stk. 


1918  .  257  6,6  6,2 

1919  .  343  7,4  9,6 

1920  .  363  21,6  10,4 

1921  .  217  63,4  4,8 


Nedgangen  i  Produktionen  fra  1920  til  1921  og  den 
dertil  svarende  Stigning  i  Importen  paadrager  sig 
umiddelbart  Opmærksomheden,  men  den  Fare,  der 
truer  den  danske  Industri  ved  den  forøgede  Import, 
træder  dog  endnu  grellere  frem,  naar  man  betragter 
Importtallene  1921  Maaned  for  Maaned,  nemlig  føl¬ 
gende: 


1921 

Total 

Januar  . . 

.  9  500 

kg 

Februar  . 

.  6  500 

» 

Marts  . .  . 

.  9  300 

» 

April  .  .  .  . 

.  12  500 

» 

Maj  . 

.  22  100 

» 

Juni  . 

.  24  000 

» 

Juli  . 

.  17  600 

» 

August  .  . 

.  28  900 

» 

September 

.  34  600 

Oktober  . 

.  41  500 

J> 

November 

.  60  900 

» 

December 

.  70  900 

» 

Til  Sammenligning 

hermed  skal 

anføres, 

at  den 

gennemsnitlige 

maanedlige 

Import  af 

Cigarer 

i  1913 

var  10  300  kg. 

I  indeværende  Aar  fordeler  Importen  sig  efter  det 

hidtil  oplyste  paa  følgende 

Maade: 

1099 

Heraf  fra 

Heraf  fra 

Heraf  fra 

Tyskland 

Holland 

Belgien 

Januar  . 

59  900  kg 

57  700 

Februar  . 

33  600 

» 

32  200 

Marts  . 

,  59  900 

» 

57  900 

0,9 

April  . 

53  700 

51  900 

0,3 

0,4 

Maj  . 

.  57  200 

hvilke  Tal  viser,  at  der  ikke  er  noget  Tegn  til  en 
Mindskelse  af  Importen  af  Cigarer.  Efter  en  forelø¬ 
big  Beregning  antages  der  i  Januar  Kvartal  iaar  at 
være  produceret  ca.  A21/ 2  Million  Cigarer  her  i  Lan¬ 
det  og  importeret  26I/2  Million ,  hvilke  to  Tal  svarer 
til  hinanden  omtrent  som  3/5  til  2/5.  Det  skæbne¬ 
svangre  i  disse  Tal  er  øjensynligt,  naar  man  tænker 
paa,  at  Importen  af  Cigarer  før  Krigen  højt  regnet 
androg  10  pCt.  af  den  indenlandske  Produktion  og 
for  nævnte  Kvartal  altsaa  henved  60  pCt. 

Cigarillosindustriens  Forhold  har  udviklet  sig  no¬ 
genlunde  efter  samme  Linier  som  Cigarindustriens. 

De  officielle  Tal  er  for  Aarene  1918 — 21: 

Produktion  Indførsel  Udførsel 

Miil.  Stk.  Mili.  Stk.  Mili.  Stk. 


1918  81  0,3  2,4 

1919  103  1,9  4,5 

1920  112  4,3  7,6 

1921  54  14,9  1,9 


I  indeværende  Aar  er  Importtallene  følgende: 


1922 

Januar  . 
Februar 
Marts 
April  . . . 
Maj 


Samlet  Indførsel 
100  kg. 

27 

16 

24 

21 

39 


Heraf  fra 
Tyskland 

100  kg. 
18 
16 
23 
20 
35 


Heraf  fra 
Holl.  Ost¬ 
indien 
100  kg. 

8 


Naturligvis  har  den  angivne  Stigning  af  Importen 
bevirket  den  meget  store  Arbejdsløshed  indenfor  Ci¬ 
gararbejderne.  Beskæftigelsesgraden  fra  Slutningen 
af  1920  illustreres  ved  følgende  Oversigt  og  Antal  af 
Arbejdsløse  indenfor  Tobaksarbejderforbundet: 


31.  Oktober  1920  .  331 

30.  November  »  1476 

31.  December  »  4196 

31.  Januar  1921  .  3632 

28.  Februar  »  5030 

31.  Marts  »  4961 

30.  April  »  4189 

31.  Maj  »  3584 

30.  Juni  »  3115 

31.  Juli  »  3300 

31.  August  »  3457 

30.  Septbr.  »  3957 

31.  Oktbr.  »  4805 

15.  Novbr.  »  4925 

30.  Novbr.  »  4711 

15.  Decbr.  »  4710 

31.  Decbr.  »  6680 

15.  Januar  1922  .  5564 

31.  Januar  »  5456 

15.  Februar  »  5345 

28.  Februar  »  4578 

15.  Marts  »  4336 

31.  Marts  »  4211 

15.  April  »  4044 

30.  April  »  3928 

15.  Maj  »  3121 

31.  Maj  »  2928 


Tallene  er  meddelt  af  Tobaksarbejderforbundet  i 
Danmark  og  omfatter  alle  de  Arbejdere,  der  er  Med¬ 
lemmer  heraf,  d.  v.  s.  omkring  November  f.  A.  ca. 
8500  og  omkring  Maj  d.  A.  ca.  8200.  Af  disse  har  til¬ 
med  ca.  500  været  nogenlunde  konstant  beskæftigede 
med  Fabrikation  af  Røgtobak  og  Cigaretter,  saaledes 
at  de  ovenfor  angivne  Arbejdsløshedstal  saa  godt  som 
udelukkende  falder  paa  Arbejdere  indenfor  Cigar-  og 
Cigarillosindustrien  og  derfor  faktisk  er  endnu  grel- 
lere,  end  det  ses  af  den  direkte  Sammenligning  med 
Medlemstallet  indenfor  Tobaksarbejderforbundet. 

Det  vil  ses,  at  Arbejdsløsheden  stiger  stærkt  i  Slut¬ 
ningen  af  1920  og  i  de  første  Maaneder  af  1921.  Denne 
Stigning  maa  maaske  for  en  Del  tilskrives  Virkningen 
af  den  manglende  Købelyst;  fra  Februar  til  Juni  1921 
aftager  Antallet  af  arbejdsløse  Tobaksarbejdere.  Dette 
skyldes  dels  den  formelle  Grund,  at  en  Del  Arbejdere 
er  søgt  over  i  andre  Fag  og  derved  slettet  af  Forbun¬ 
dets  Liste,  og  dels  Køberstrejkens  Aftagen.  F«ra  Juli 
Maaned  f.  A.  stiger  Arbejdsløsheden  atter;  dette  falder 
sammen  med  den  stærke  Stigning  i  Importen. 

Naar  Arbejdsløsheden  bliver  særlig  stor  i  December 
1921  og  de  nærmest  følgende  Maaneder,  bør  dette  i  no¬ 
gen  Grad  tilskrives  den  Tilbageholdenhed,  Fabrikerne 
maatte  udvise  med  Hensyn  til  Produktionens  Omfang 
under  den  Usikkerhed  der  herskede,  saa  længe  For¬ 
handlingerne  om  Revision  af  Tobaksskatteloven  ikke 
var  tilendebragt.  Dertil  kom  yderligere,  at  der  i  sam¬ 
me  Periode  ventedes  en  Nedsættelse  af  Arbejdslønnin¬ 
gerne  og  dermed  en  Nedgang  i  Prisen  paa  de  færdige 
Varer,  hvad  der  gjorde  det  utilraadeligt  for  Fabrikan¬ 
terne  at  arbejde  paa  Lager  i  særlig  stort  Omfang.  Føl¬ 
gen  blev  da  ogsaa  nogen  Formindskelse  af  Lagrene, 
hvilket  Moment  i  Forbindelse  med  den  pr.  1.  Maj  d.  A. 
stedfundne  Nedsættelse  af  Arbejdslønnen  har  bidraget 
til  at  stimulere  Fabrikationen  i  de  seneste  Maaneder. 
Importtallene  viser  dog,  at  der  ikke  er  Plads  for  nogen 
virkelig  Optimisme,  men  at  der  maa  regnes  med,  at 
henved  3000  af  godt  og  vel  8000  Cigar-  og  Tobaksar¬ 
bejdere  vedblivende  maa  gaa  ledige.  Man  nærer  endda 
indenfor  Industrien  Frygt  for,  at  der  i  en  nærmere 
Fremtid  maa  regnes  med  nogen  Stigning  i  Arbejdsløs¬ 
heden. 

Industrien  har  nedsat  sine  Priser  meget  betydeligt, 
men  øjner  ikke  nogen  Udvej  til  at  optage  Produktionen 
i  sædvanligt  Omfang,  saalænge  det  nuværende  abnorme 
Markvalutaforhold  er  tilstede.  Tyskland  har  ikke  blot 
en  stor  Del  af  Raavarerne  til  den  billige  Cigarfabri¬ 
kation  af  indenlandsk  Avl,  men  Arbejdskraften  er  der 
saa  langt  billigere,  at  Konkurrencen  bliver  umulig.  Det 
fortsatte  Fald  i  Markkursen  vil  gøre  denne  Forskel 
mere  og  mere  følelig,  men  de  sidste  Svingninger  i  Kur¬ 
sen  gør  det  forøvrigt  umuligt  at  illustrere  Forholdet 
med  konkrete  Tal  af  nogen  Værdi. 

Det  henstilles  herved  paany,  at  der  gennemføres  Im¬ 
portreguleringsforanstaltninger  til  Værn  mod  den  for 
den  danske  Industri  ødelæggende  valutabegunstigede 
Cigar-  og  Cigarillosimport,  som  kun  paa  Grund  af 
rent  abnorme  økonomiske  Faktorer  har  været  i  Stand 
til  at  erobre  det  danske  Marked  i  et  hidtil  ukendt  Om¬ 
fang.  Kun  ad  denne  Vej  vil  det  være  muligt  at  skaffe 
Arbejde  til  de  mange  Arbejdsløse  indenfor  Tobaks¬ 
faget. 

Memorandum  angaaende  Skotøjsindustrien. 


Bortset  fra  en  paa  Grund  af  særlige  Omstændighe¬ 
der  fremkommen  tilsyneladende  Bedring  umiddelbart 
efter  den  store  Lock-out  har  den  yderst  vanskelige 
Situation,  hvori  Skotøjsindustrien  har  befundet  sig  det 
sidste  Aars  Tid,  ikke  vist  noget  Tegn  til  at  ændre  sig 
i  gunstigere  Retning.  Depressionen  indenfor  denne  In¬ 
dustri  er  tvertimod  tiltaget  paa  en  i  høj  Grad  foruro¬ 
ligende  Maade,  siden  Industriraadet  ifjor  Sommer 
fremkom  med  Materiale  til  Handelsministeriet  an¬ 
gaaende  den  nødstedte  danske  Industri.  Situationen 
belyses  klart  gennem  nedenstaaende  Talopgivelser: 
Indenlandsk  Produktion  af  Skotøj  androg  i: 

1913  .  1  503  000  kg 

1921  .  1  150  000  » 

For  indeværende  Aar  findes  ingen  Statistik  over 
Produktionens  Omfang: 

Importen  af  udenlandsk  Skotøj  androg: 

1913  288  000  kg 

1921  538  000  » 

I  de  første  5  Maaneder  af  inde¬ 
værende  Aar  .  427  000  » 


Importen  fordeler  sig  paa  følgende  Maade: 


1921 

Tyskland 

Czeko-Slovakiet 

Mænade 

Værdi 

Mængde 

Værdi 

100  kg 

1000  Kr. 

100  kg 

1000  Kr. 

Januar  . 

35 

66 

3 

12 

Februar  . 

70 

208 

2 

8 

Marts  . 

49 

122 

3 

9 

April . 

.  .  104 

238 

10 

20 

Maj . 

.  .  152 

279 

58 

128 

Juni  . 

.  .  143 

295 

31 

61 

Juli  . 

95 

166 

102 

212 

August  . 

134 

228 

45 

86 

September 

. .  199 

309 

119 

214 

Oktober  . 

.  .  300 

344 

94 

157 

November  .  .  . 

492 

535 

89 

161 

December  .  .  . 

.  .  604 

739 

49 

89 

Hele  Aaret  .  . 

..  2377 

3529 

605 

1157 

192! 

Foren. 

Stater 

Andre 

Lande 

Mængde 

Værdi 

Mængde 

Værdi 

100  kg 

1000  Kr. 

100  kg 

1000  Kr. 

Januar  . 

86 

335 

45 

179 

Februar  . 

.  .  119 

366 

43 

151 

Marts  . 

.  .  184 

613 

118 

307 

April . 

.  .  201 

584 

133 

357 

Maj . 

.  .  274 

772 

132 

301 

Juni  . 

61 

192 

58 

150 

Juli . 

158 

361 

44 

114 

August  . 

110 

272 

86 

328 

September  .  .  . 

106 

250 

65 

167 

Oktober  . 

95 

161 

73 

145 

November  .  .  . 

.  .  109 

207 

68 

144 

December  .  .  .  . 

93 

114 

69 

133 

Hele  Aaret  . , 

.  .  .  1596 

4227 

934 

2476 

1922 

Tyskland 

Czeko- 

Slovakiet 

Østrig 

Samlet 

Indførsel 

i  100  kg 

i  100  kg 

i  100  kg 

i  100  kg 

Januar  . 

..  516 

21 

4 

67  400  kg 

Februar 

. .  326 

26 

7 

46  400  » 

Marts 

.  .  .  525 

105 

11 

85  700  » 

April  .  . 

. . .  598 

128 

47 

95  200  » 

Maj  ... 

. . .  808 

182 

45 

133  200  » 

Det  kan  herefter  fastslaas,  at  Importen  er  i  stærk 
Stigning,  og  at  den  i  stadig  stigende  Grad  hidrører  fra 
valutasvage  Lande,  med  hvis  Priser  den  danske  Industri 
er  ude  af  Stand  til  at  konkurrere. 

Med  Hensyn  til  Beskæftigelsesgraden  bemærkes,  at 
der  umiddelbart  efter  Lock-out’ens  Ophør  fulgte  en 
forholdsvis’  travl  Periode,  der  medførte  en  midlertidig 
Antagelse  af  et  ikke  ringe  Antal  Arbejdere,  men  Aar- 
sagen  hertil  var  dels  den  Omstændighed,  at  der  under 
en  længere  Arbejdsstandsning  altid  ophober  sig  nogle 
Ordrer,  dels  at  man  stod  umiddelbart  overfor  Pinsen, 
hvad  der  normalt  medfører  en  Del  Sæsonarbejde.  — 
Industrien  er  allerede  bleven  tvunget  til  i  vidt  Omfang 
paany  at  afskedige  Arbejdere. 

Der  er  nogle  Vanskeligheder  forbunden  med  at  faa 
ganske  præcise  Tal  frem  angaaende  Arbejdsløsheden, 
idet  Dansk  Skotøjsarbejderforbunds  Opgivelser  af  Ar¬ 
bejdsløse  ikke  ubetinget  kan  lægges  til  Grund  ved  Be¬ 
dømmelsen  af  Industriens  Forhold,  da  Forbundet  om¬ 
fatter  baade  Arbejdere  paa  Fabrikerne  og  hos  de  en¬ 
kelte  Skomagere  hele  Landet  over.  Man  kan  imidlertid 
med  temmelig  stor  Sikkerhed  gaa  ud  fra,  at  der  i  Kjø- 
benhavn,  hvor  den  allervæsentligste  Del  af  den  egent¬ 
lige  Skotøjsindustri  hører  hjemme,  er  mellem  27 — 
2800  Medlemmer  af  Forbundet,  som  hører  til  de  egent¬ 
lige  Fabriksarbejdere.  Under  Hensyntagen  til,  at  en 
betydelig  Del  af  Arbejderne  kun  har  været  delvis  be¬ 
skæftigede  (iflg.  Stat.  Efterretninger  antages  Beskæf¬ 
tigelsesgraden  i  1921  for  de  40  største  Virksomheder 
gennemsnitlig  at  have  været  50  å  60  pCt.  af  1920),  ses 
følgende  Antal  Arbejdere  (incl.  ca.  200  Lærlinge  og 
Drenge  og  bortset  fra  Hjemmearbejderne)  at  have  væ¬ 
ret  beskæftigede  til  nedennævnte  Tidspunkter: 


1921. 

1.  Januar .  2657 

31.  Januar .  2343 

28.  Februar .  2171 

31.  Marts  .  1941 

30.  April  .  2169 

31.  Maj  .  1913 

30.  Juni .  1710 

31.  Juli . 1698 

31.  August  .  1949 

30.  September .  2174 

31.  Oktober .  2227 

30.  November  .  2256 

31.  December  .  2203 

1922. 

31.  Januar  .  2289 

28.  Februar .  2193 

31.  Marts  . .  2190 

30.  April  .  2415 

31.  Maj  .  2352 


Omkring  20.  Juni  d.  A.  arbejdede  imidlertid  kun  500 
paa  fuld  Arbejdstid,  ca.  700  var  arbejdsløse,  og  deres 
Tal  stiger  stadig,  idet  henved  300  agtes  afskediget  i  en 
nærmere  Fremtid.  Resten,  ca.  1250  Mand,  arbejdede 
paa  indskrænket  Arbejdstid,  for  en  Dels  Vedkommende 
paa  Virksomheder,  der  agter  at  lukke  i  Løbet  af  kor¬ 
tere  Tid. 

Procentvis  vil  dette  sige,  at  kun  20  pCt.  af  Forbun¬ 
dets  kjøbenhavnske  Medlemmer  arbejder  paa  fuld  Tid, 

25  pCt.  er  helt  arbejdsløse  og  55  pCt.  arbejder  paa 
indskrænket  Tid  eller  staar  foran  Afskedigelse. 

Skotøjsindustrien  er  iøvrigt  villig  til  at  give  de  sup¬ 
plerende  Oplysninger,  der  maatte  ønskes,  eventuelt  i 
Form  af  Kalkulationer  over  Produktionspriserne,  idet 
det  dog  paa  Forhaand  skal  bemærkes,  at  Fabrikerne 
under  de  nuværende  for  Skotøjsindustrien  saa  kata¬ 
strofale  Forhold  ikke  kan  holde  bestemte,  forud  be¬ 
regnede  Udsalgspriser,  svarende  til  de  faktiske  Pro¬ 
duktionsomkostninger,  men  meget  ofte  maa  sælge  de¬ 
res  Varer  med  betydelige  Tab  til  Priser,  der  er  mindre 
end  de  kalkulerede. 

Industrien  har  for  Aar  og  Dag  siden  henledt  Op¬ 
mærksomheden  paa  den  Fare,  der  truede  den  som 
Følge  af  den  fuldkommen  abnorme  Konkurrence  fra 
Lande  med  lav  Valuta,  og  Udviklingen  har  desværre 
i  kun  alt  for  høj  Grad  givet  Skotøjsindustrien  Ret.  Som 
Følge  af  den  ringe  Beskæftigelse  og  de  udenlandske 
Valutadumping-Priser  arbejder  Industrien  vedblivende 
med  Underskud,  og  belært  af  Erfaringen  maa  det  for¬ 
ventes,  at  det  nu  indtrufne  meget  betydelige  Fald  i 
Markkursen  betyder  Signalet  til  en  ny  Stigning  i  den 
valutabegunstigede  Skotøjsimport.  Hvis  dette  sker,  vil 
der  være  al  Sandsynlighed  for,  at  store  Dele  af  Indu¬ 
strien  bliver  tvunget  til  helt  at  ophøre  med  sin  Virk¬ 
somhed.  Spørgsmaalet  bliver  da,  om  vort  Lands  Øko¬ 
nomi  kan  være  tjent  med,  at  en  saadan  Industri  som 
Følge  af  rent  ekstraordinære  Omstændigheder  gaar  til 
Grunde,  eller  om  det  ikke  samfundsmæssig  set  vilde 
være  sundere  at  forhindre  Miseren  ved  rimelige  Regu¬ 
leringer  af  den  for  Industrien  ødelæggende  Import. 

Skotøjsindustrien  indgik  efter  Forhandlinger  med 
Den  overordentlige  Kommission  i  1918  frivillig  paa  en 
Ordning,  i  Henhold  til  hvilken  dens  Avance  i  høj  Grad 
begrænsedes,  idet  den  ikke  fik  Lov  at  tage  den  fulde 
Konjunkturavance.  Dette  Forhold  har  i  høj  Grad  væ¬ 
ret  medvirkende  til,  at  Industrien  foruden  det  fulde 
Konjunkturtab,  som  den  selv  har  maattet  bære,  nu 
ikke  fortsat  er  i  Stand  til  ogsaa  selv  at  kunne  modstaa 
Valutadumping-Konkurrencen. 

Skotøjsindustrien  tillader  sig  til  Slut  at  erindre  om, 
at  der  ved  de  ovennævnte  Forhandlinger  fra  Den  over¬ 
ordentlige  Kommissions  Side  udtrykkelig  blev  udtalt, 
at  Regeringen  vilde  hjælpe  Skotøjsindustrien  ved  Gen¬ 
nemførelse  af  særlige  Foranstaltninger,  saafremt  denne 
efter  Krigen  fik  Vanskeligheder  hidrørende  fra  den 
udenlandske  Konkurrence.  I  Henhold  til  foranstaaende 
tillader  man  sig  at  udtale  Haabet  om,  at  Regeringen 
ikke  roligt  vil  se  paa,  at  den  af  forbigaaende  kaotiske 
Valutaforhold  fremkaldte  Dumping-Konkurrence  øde¬ 
lægger  den  danske  Skotøjsindustri,  der  saavel  før  Kri¬ 
gen  som  under  denne  i  enhver  Henseende  har  vist  sin 
Konkurrencedygtighed  og  dermed  sin  Berettigelse  her 
i  Landet.  1  ;  ir_  v 

□□□□□□ 

Den  industrielle  Produktion  i  1921. 

Der  foreligger  nu  fra  Det  statistiske  Departement  en 
Række  statistiske  Oversigter  over  Produktionen  i  1921 
indenfor  forskellige  Industrier.  For  nogle  Industri¬ 
grene,  saasom  Bryggeriindustrien,  Spritindustrien  m.  v., 


gør  der  sig  særlige  Forhold  gældende,  men  ellers 
møder  man  stadig  det  samme  Billede:  en  —  undertiden 
meget  betydelig  —  Nedgang  i  den  danske  Produktion 
og  en  større  eller  mindre  Stigning  i  Importen  af  uden¬ 
landske  Varer. 

Chokolade-  og  Sukkervarefabriker. 

Produktion:  1921  1920 

Kakaopulver  og  Chokolade  .  5211  Tons  5503  Tons 

Konfekt  og  Cremechokolade .  3035  —  3031  — 

Drops  m.  m .  3380  —  3439  — 

Marcipan-  og  Nøddemasse .  1130  —  1260  — 

Nedgangen  i  Produktionen  er  ganske  vist  ikke  sær¬ 
lig  stor,  men  den  nedadgaaende  Tendens  kommer  dog 
tydeligt  til  Syne.  Aarsagen  hertil  er  ikke  —  som  det 
maaske  kunde  ventes  —  en  Indskrænkning  i  Forbru¬ 
get  som  Følge  af  de  daarlige  Tider,  men  derimod  en 
kendelig  Stigning  i  Indførslen.  Denne  androg  af 

1921  1920 

Kakaopulver  og  Chokolade  .  1709  Tons  1401  Tons 

Konfekt  og  Sukkervarer .  207  —  246  — 

Ved  en  Gennemgang  af  de  enkelte  Tal  viser  det  sig, 
at  den  iforvejen  meget  ringe  Produktion  af  Kakao¬ 
pulver  er  gaaet  væsentlig  tilbage,  saaledes  at  2/3  af 
Forbruget  er  dækket  ved  Import.  For  Kogechokola¬ 
dens  Vedkommende  har  den  danske  Industri  formaaet 
nogenlunde  at  bevare  det  danske  Marked  for  sig.  Med 
Hensyn  til  Spisechokolade  har  den  udenlandske  Indu¬ 
stri  derimod  vundet  stærkt  Terræn.  Indførslen  er 
fra  1920  vokset  fra  647  000  kg  til  825  000  kg  og  er 
nu  7  å  8  Gange  saa  stor  som  i  Aarene  før  Krigen. 


Mølleriindustrien. 


1921 

Produktion 

Indførsel 

Hvedemel  . 

.  119  033  Tons 

27  875  Tons 

Rugmel  (anslaaet)  . 

.  175  000  — 

40  — 

Byggryn  og  -mel  . 

.  8 124  — 

76 

Havregryn  . 

.  2  903  — 

2  001  — 

Boghvedegryn  . 

.  227  — 

354  — 

Semoulegryn  . 

.  99  — 

701  — 

En  særlig  Interesse  knytter  sig  til  Produktionen 
af  Hvedemel.  Før  Krigen  var  Forholdet  det,  at  over 
en  Trediedel  af  Forbruget  var  udenl.andsk  Mel.  Under 
Krigen  var  der  næsten  ingen  Import,  og  i  Aarene  der¬ 
efter  blev  Indførslen  væsentlig  beskaaret  ved  de  med 
Kornordningerne  forbundne  Importrestriktioner.  Fra 
Kornlovens  Ophør  den  1.  August  1921  er  Importen  af 
udenlandsk  Mel  imidlertid  vokset  meget  stærkt  og  har 
i  de  følgende  Maaneder  af  1921  udgjort  ca.  5000  Tons 
pr.  Maaned  eller  ca.  40  pCt.  af  Forbruget.  Hvad  man 
end  vil  mene  om  Hvedemel,  formalet  udelukkende 
af  dansk  Hvede,  i  Forhold  til  amerikansk  Hvedemel, 
maa  det  dog  i  hvert  Fald  staa  fast,  at  Hvedemel,  for¬ 
malet  i  Danmark  af  amerikansk  Hvede,  er  akkurat 
lige  saa  godt  som  Hvedemel,  der  er  formalet  i  Ame¬ 
rika,  og  det  maa  derfor  synes  noget  mærkeligt,  at  det 
danske  Samfund  i  Tider  som  de  nuværende  har  ment 
at  have  Raad  til  at  aflevere  til  Udlandet  de  meget 
store  Værdier,  Formalingen  af  5000  Tons  Mel  pr.  Maa¬ 
ned  repræsenterer. 

Af  ovennævnte  Tal  vil  det  endvidere  fremgaa,  at  en 
meget  stor  Del  af  de  Havregryn,  der  spises  her  i  dette 
Land,  er  udenlandske.  Med  den  udmærkede  Industri, 

vi  har  paa  dette  Omraade,  turde  der  være  god  An¬ 
ledning  for  Forbrugerne  til  at  have  Opmærksomheden 
henledt  paa  dette  Forhold  og  sørge  for  at  faa  danske 
Havregryn. 

Mineralvandsfabrikerne 

har  i  1921  fremstillet  af  almindeligt  Sodavand  18,7 
Millioner  V\  Liter-Flasker  og  1,5  Miil.  Vi  Liter-Flasker 
foruden  662  000  Sifons.  Af  Limonader,  Citronsoda¬ 
vand  o.  lign.  er  der  fremstillet  41,5  Mili.  V\  Liter- 
Flasker.  Salgsværdien  for  den  samlede  Produktion  er 
opgjort  til  8,4  Millioner  Kroner.  Indførslen  fra  Ud¬ 
landet  bestaar  af  specielle  Sorter  og  er  i  Forhold  til 
det  samlede  Forbrug  ganske  uden  Betydning. 

Margarineindustrien. 

Der  findes  nu  67  Margarinefabriker  her  i  Danmark, 
hvilket  er  mere  end  i  noget  af  de  foregaaende  Aar,  og 
der  beskæftiges  i  disse  Fabriker  noget  over  1000  Ar¬ 
bejdere.  Produktionen  i  1921  er  opgjort  til  ca.  56 
Mili.  kg  til  en  samlet  Salgsværdi  fra  Fabrikerne  af  ca. 
96  Miil.  Kroner.  Den  gennemsnitlige  Salgspris  har 
saaledes  været  ca.  170  Øre  pr.  kg.  Til  Sammenligning 
kan  anføres,  at  Produktionen  af  Margarine  i  1920  lige¬ 
ledes  udgjorde  omkring  56  Mili.  kg,  men  den  gennem¬ 
snitlige  Salgspris  var  da  260  Øre  pr.  kg.  Som  det  vil 
ses,  har  der  været  en  meget  betydelig  Prisnedgang. 

I  Aarene  før  Krigen  var  der  en  Import  af  Marga¬ 
rine  —  væsentlig  hollandsk  —  paa  omkring  2  Mili.  kg. 
Efter  Krigen  er  denne  Indførsel  gaaet  meget  stærkt 
tilbage  og  udgjorde  i  1921  kun  500  000  kg.  Samtidig 
er  der  fra  den  danske  Margarineindustri  udfoldet  store 
Anstrengelser  for  at  faa  en  Eksport  igang,  og  i  1920 
udførte  man  saaledes  over  2  Mili.  kg.  De  ændrede 
Afsætningsforhold  har  medført,  at  denne  Eksport  i 
1921  er  gaaet  ned  til  Vi  Mili.  kg. 

For  Landets  Økonomi  er  Margarineindustrien  blevet 
en  yderst  vigtig  Faktor,  idet  det  store  Margarinefor¬ 
brug  sætter  os  i  Stand  til  at  sælge  vort  Smør  til  Ud¬ 
landet  i  Stedet  for  at  spise  det  herhjemme.  Det  tør 
sikkert  forventes,  at  en  yderligere  Stigning  saavel  i 
det  indenlandske  Forbrug  af  Margarine  som  i  Eks¬ 
porten  vil  indtræde,  hvis  det  for  Danmark  ret  ene- 
staaende  Forbud  mod  at  farve  Margarinen  nu 
endelig  bliver  ophævet.  For  de  Erhvervspolitikere, 
der  stadig  taler  om,  at  alle  kunstige  Skranker  skal 
fjernes,  maa  det  synes  dobbelt  nødvendigt,  at  denne 
gamle  Uretfærdighed  mod  en  saa  samfundsgavnlig 
Industri  som  Margarineindustrien,  nu  snarest  op¬ 
hæves. 

Spritindustrien. 

Som  Følge  af  Koncentrationen  indenfor  Sprit-  og 
Gærindustrien  er  Antallet  af  Spritfabriker  gaaet  noget 
ned.  I  1921  var  der  saaledes  kun  7  Fabriker,  hvoraf 
en  var  ude  af  Drift,  medens  der  i  det  foregaaende 
Aar  fandtes  12  Fabriker  og  i  Aarene  forud  21 — 22 
Fabriker.  Jevnsides  med  denne  Koncentration,  der  i 
teknisk  Henseende  har  medført  væsentlige  Fordele,  er 
der  imidlertid  ogsaa  sket  en  ret  betydelig  Nedgang  i 
Produktionens  Størrelse,  nemlig  fra  13  Mili.  Liter  å 
100  pCt.  Spiritus  i  1913  til  4,4  Miil.  Liter  i  1921. 

Grunden  til  denne  Nedgang  maa  selvfølgelig  søges 
i  Virkningerne  af  den  stærkt  forhøjede  Spiritusafgift 


samt  af  den  i  Forbindelse  med  hele  Spritordningen 
indførte  Begrænsning  af  det  Kvantum  Drikkespiritus, 
de  danske  Fabriker  maa  sælge  her  i  Landet.  I  Aaret 
1921  maatte  de  danske  Fabriker  saaledes  højst  an¬ 
vende  1,2  Miil.  Liter  Spiritus  å  100  pCt.  til  Fremstil¬ 
ling  af  Akvavit  m.  m.  til  Salg  her  i  Landet.  Af  For¬ 
skæringssprit  maatte  der  fremstilles  850  000  Liter. 

Den  høje  Tillægsafgift  medførte  imidlertid,  at  Forbru¬ 
gerne  i  en  Tid,  hvor  alle  Priser  ellers  gik  ned,  ikke  aftog 
hele  det  tilladte  Kvantum,  og  der  blev  i  Aaret  1921  til 
Drikkespiritus  og  til  Forskæringsspiritus  kun  anvendt 
ca.  1  Miil.  Liter  eller  Halvdelen  af  det  Kvantum,  der 
var  tilladt.  Det  er  bemærkelsesværdigt,  at  en  tilsva¬ 
rende  Nedgang  ikke  har  vist  sig  med  Hensyn  til  For¬ 
bruget  af  udenlandsk  Spiritus,  hvoraf  der  i  1921  blev 
indført  ialt  612  000  Liter  Spirituosa  å  100  pCt.  af 
udenlandsk  Oprindelse. 

Naar  man  undersøger  Forholdet  mellem  Forbruget 
af  udenlandsk  og  indenlandsk  Spiritus,  naar  man  til 
følgende  Tal: 

1913  1921 

Liter  å  100  pCt.  Styrke 

Indenlandsk  Drikkespiritus  .  9,0  Miil.  1,0  Mili. 

Udenlandsk  Drikkespiritus .  ca.  0,5  —  0,6  — 

Tilsammen  .  9,5  Mili.  1,6  Miil. 

At  Forbruget  af  udenlandsk  Spiritus  stadig  er  saa 
stort,  medens  der  kun  er  brugt  Halvdelen  af  det  til¬ 
ladte  Kvantum  indenlandsk  Drikkespiritus,  har  for¬ 
mentlig  sin  Forklaring  deri,  at  den  høje  Tillægsafgift 
i  stærkere  Grad  føles  paa  Forbruget  af  det  tidligere 
meget  billige  danske  Spiritus,  medens  Prisforhøjelsen 
ikke  virker  tilsvarende  for  udenlandsk  Drikkespiritus, 
der  altid  har  haft  Karakteren  af  Luksusforbrug. 

I  den  Tid,  Tilførselsvanskelighederne  gjorde  sig  gæl¬ 
dende,  blev  der  som  Materiale  til  Produktionen  af 
Spiritus  og  Gær  anvendt  betydelige  Mængder  Kartof¬ 
ler.  Efterhaanden  er  Majs  atter  indgaaet  som  det  vig¬ 
tigste  Raastof  for  Spiritusfabrikationen,  og  Anvendel¬ 
sen  af  Kartofler  er  gaaet  stærkt  tilbage;  i  1921  blev 
der  saaledes  kun  anvendt  3200  Tons  Kartofler. 

Produktionen  af  Gær  udgjorde  i  1921  4  453  000  kg, 
hvilket  er  ca.  10  pCt.  mere  end  i  1920.  Saavel  Ind¬ 
førslen  som  Udførslen  angives  at  have  været  ube¬ 
tydelig. 

Statskassens  Indtægt  ved  Beskatningen  af  Spiritus 
beløb  sig  i  1921  til  noget  over  35  Millioner  Kroner. 

Fabrikationen  af  Cigaretter. 

I  1921  blev  der  her  i  Danmark  fabrikeret  720  Mil¬ 
lioner  Stk.  Cigaretter,  hvilket  er  betydeligt  mindre 
end  i  de  nærmest  foregaaende  Aar,  hvor  Produktionen 
var  847  Millioner  og  933  Millioner.  Der  er  blevet  ind¬ 
ført  159  Mili.  Cigaretter,  og  mellem  Vs  og  Ve  af  de 
Cigaretter,  der  ryges  her  i  Landet,  er  altsaa  udenland¬ 
ske.  Medens  det  i  de  tidligere  Aar  væsentligst  var  de 
dyrere  Mærker,  der  indførtes  udefra,  kommer  der  nu 
ogsaa  mange  af  de  billige  Cigaretter  fra  Udlandet,  og 
der  har  paa  dette  Ømraade  været  en  meget  væsentlig 
Stigning  i  Importen.  I  1920  havde  den  danske  Cigaret¬ 
industri  en  ret  betydelig  Eksport  af  Cigaretter,  hoved¬ 
sagelig  til  Polen  og  Randstaterne.  De  vanskelige 
Valutaforhold  har  imidlertid  nu  ødelagt  denne  Eks- 

port,  og  Udførslen  af  Cigaretter  var  i  1921  kun  6  pCt. 
af  Udførslen  i  1920. 

Røgtobak. 

Den  danske  Produktion  var  i  1921  omtrent  2  Miil. 
kg.  Dette  er  en  betydelig  Nedgang  i  Forhold  til  1920 
og  1919,  i  hvilke  Aar  Produktionen  var  ca.  2700  og  2800 
Tons.  Grunden  til  denne  Nedgang  maa  søges  dels  i  det 
noget  nedadgaaende  Forbrug  og  dels  i  den  stigende 
Import,  der  nu  er  dobbelt  saa  stor  som  i  1913. 

Cigar  fabrikat  ionen. 

Der  produceredes  i  1921,  som  det  vil  fremgaa  af 
nedenstaaende  Opstilling,  betydelig  færre  Cigarer  end 
i  de  foregaaende  Aar. 


Produktion: 


1905 . 

.  208  Mili.  Stk. 

1913 . 

.  246  —  — 

1918 . 

.  257  —  — 

1919 . 

.  343  —  — 

1920 . 

.  363  —  — 

1921 . 

.  217  —  — 

I  Sammenligning  med  de  nærmest  foregaaende  Aar 
er  Produktionen  gaaet  ned  med  ca.  40  pCt.,  og  man 
skal  helt  tilbage  til  1905  for  at  finde  en  Produktion 
af  saa  ringe  Størrelse  som  den  i  1921.  Derimod  har 
der  været  en  ganske  overordentlig  stærk  Stigning  i 
Importen,  idet  der  er  blevet  indført  63,4  Miil.  Stk. 
Cigarer,  hvilket  er  3  Gange  saa  meget  som  den  nor¬ 
male  Import  før  Krigen. 

Hvor  alvorlig  Konkurrencen  fra  Udlandet  er,  viser 
sig  endda  tydeligere,  naar  man  betragter  Importen  i 
de  enkelte  Kvartaler. 


I  1.  Kvartal  blev  der  importeret  5  Mili.  Stk. 


■  2. 

do. 

- 

- 

— 

11  - 

- 

-  3. 

do. 

- 

- 

— 

15  - 

- 

-  4. 

do. 

- 

- 

— 

32,4  - 

- 

Medens  Importen  af  udenlandske  Cigarer  før  Kri¬ 
gen  kun  udgjorde  7 — 8  pCt.  af  den  danske  Produk¬ 
tion,  naaede  Importen  saaledes  op  til  i  Aarets  sidste 
Kvartal  at  udgøre  60 — 70  pCt. 

Ogsaa  af  den  foreliggende  Statistik  angaaende  Pri¬ 
serne  paa  de  her  i  Landet  forbrugte  Cigarer  kan  man 
se,  hvorledes  Valutakonkurrencen  har  virket.  I  1920 
laa  Halvdelen  af  Forbruget  af  Cigarer  indenfor  en 
en  gros  Pris  af  100 — 160  Kr.  for  1000  Stk.  og  kun 
1/a  af  Forbruget  var  billigere.  I  1921  var  derimod 
Halvdelen  af  Forbruget  af  Cigarer  til  Priser  under  100 
Kr.  for  1000  Stk.  og  ikke  en  Gang  1/3  faldt  indenfor 
den  Afgiftsklasse,  der  omfatter  Priser  fra  100 — 160 
Kroner. 

Det  kan  vist  med  nogenlunde  Sikkerhed  antages,  at 
den  stærke  Tilvækst  til  de  lavt  beskattede  Cigarer  skyl¬ 
des  Indførslen  af  de  tyske  Cigarer,  idet  disse  jo  er 
fremstillede  med  en  langt  ringere  Arbejdsløn  end  den, 
den  danske  Industri  maatte  arbejde  med,  og  derfor 
nødvendigvis  maatte  blive  meget  billigere. 

For  Cigarillos  stiller  Forholdet  sig  paa  samme 
Maade  som  for  Cigarer.  Ogsaa  her  er  Produktionen 
gaaet  ned  til  samme  Niveau  som  i  1905,  og  samtidig 
er  Importen  vokset  til  det  mangedobbelte. 

Baadti  med  Hensyn  til  Produktionsværdien  og  med 


Hensyn  til  Beskæftigelsen  spiller  Cigarfabrikationen 
den  langt  overvejende  Rolle  indenfor  Tobaksindustrien. 
Den  stærke  Nedgang  i  Produktionen  af  Cigarer  har 
derfor  ogsaa  givet  sig  Udslag  i  en  meget  stor  Arbejds¬ 
løshed  indenfor  Tobaksfaget. 

I  1920  beskæftigede  Tobaksindustrien  saaledes  11000 
Arbejdere,  og  i  1921  har  det  gennemsnitlige  Arbejder¬ 
antal  ikke  været  mere  end  7000.  Hvis  man  beregner, 
hvilken  Arbejderbeskæftigelse  Importen  repræsente¬ 
rer,  vil  man  naa  til,  at  adskillige  Tusinder  af  de  ar¬ 
bejdsløse  Tobaksarbejdere  vilde  kunne  have  haft  Ar¬ 
bejde  Aaret  rundt,  hvis  det  var  blevet  forbeholdt  de 
danske  Arbejdere  som  sædvanlig  at  fremstille  de  Ci¬ 
garer,  der  ryges  her  i  Landet. 

Sukker. 

Produktionen  har  været  noget  større  end  i  1915, 
1916,  1917  og  1919,  men  har  været  en  Del  mindre  end 
Produktionen  i  1920,  der  androg  153  Miil.  kg,  og  Pro¬ 
duktionen  i  1913,  der  naaede  op  til  162  Mili.  kg.  Af 
indenlandsk  Sukker  blev  der  i  Aaret  udført  9,2  Miil. 
kg,  hvoraf  Hovedmængden  gik  til  England  og  Norge. 
Indførslen  af  udenlandsk  Sukker  androg  4,3  Miil.  kg. 

I  Løbet  af  1921  afvikledes  Sukkerordningen  saa¬ 
ledes,  at  Rationeringen  blev  endelig  ophævet  fra  1. 
Oktober,  og  fra  1.  November  blev  det  i  Forbindelse 
med  Sukkerordningen  bestaaende  Forbud  mod  Ind¬ 
førsel  af  Sukker  ophævet. 

•  Paa  Landets  9  Sukkerfabriker  med  tilhørende  Saft¬ 
stationer  var  i  1921  beskæftiget  ca.  4600  mandlige  og 
ca.  180  kvindelige  Arbejdere  i  Kampagnen  og  ca.  1400 
mandlige  og  ca.  30  kvindelige  Arbejdere  udenfor  Kam¬ 
pagnen;  desuden  beskæftigedes  Aaret  rundt  paa  Raffi¬ 
naderierne  ca.  600  mandlige  og  ca.  170  kvindelige 
Arbejdere.  Sukkertilvirkningen  gav  i  Ivalenderaaret 
1921  et  Udbytte  paa  141,3  Mili.  kg  Konsumsukker  og 
Raasukker  til  Raffinering. 

□□□□□□ 

Mindre  Meddelelser. 

Alvorlige  Tal. 

Desværre  vedbliver  den  uheldige  Udvikling  i  vor 
Handelsbalance.  De  nu  foreliggende  Tal  for  Maj  viser 
en  Import  til  Værdi  af  159  Miil.  Kr.  mod  en  Eksport 
af  103  Mili.  Kr.  Genudførslen  af  fremmede  Varer  an¬ 
drog  kun  5  Miil.  Kr.  Heldigvis  tilfører  den  genoplivede 
Skibsfart  jo  Landet  Indtægter  udefra,  men  alt  ialt  er 
det  ikke  noget  lyst  Perspektiv,  vor  Handelsstatistik 
aabner. 

Det  er  konstateret  — 

Et  af  Venstres  ledende  Blade  skriver  følgende  om 
den  tyske  Valutakonkurrence:  »Det  er  konstateret,  at 
den  t}rske  Import  ikke  nær  har  haft  det  Omfang  og 
den  Betydning  for  vore  Erhvervsforhold,  so;n  den  er 
blevet  beskyldt  for.  I  sin  Gennemførelse  vilde  Im¬ 
portreguleringer  og  lignende  ikke  have  gjort  Spor 
Gavn  overfor  Erhvervskrisen,  hvad  Erfaringerne  fra 
de  Lande,  der  har  forsøgt  sig  i  den  Retning,  tilfulde 
har  dokumenteret«. 

Hertil  er  at  bemærke,  at  den  Bedring,  der  paa  visse 
Omraader  har  gjort  sig  gældende  i  vor  Industri,  i 
meget  stor  Udstrækning  kan  føres  tilbage  netop  til, 
at  den  tyske  Valutadumping  var  ved  at  sagtne  af,  saa- 
ledes  at  Industrien  bar  haft  fuldkommen  Ret  i,  at 
store  Dele  af  den  Arbejdsløshed  og  de  økonomiske 
Ødelæggelser,  der  har  sat  deres  dybe  Spor  i  vort 
Samfund,  kunde  være  undgaaet,  hvis  man  havde  holdt 
denne  ulyksalige  Valutaimport  nede.  Men  naar  det 
videre  hedder,  at  slige  Importreguleringer  ikke  har 
gjort  Gavn,  hvad  Erfaringerne  udefra  har  dokumen¬ 
teret,  maa  det  i  al  Beskedenhed  være  tilladt  at  spørge, 
hvor  denne  Dokumentering  er  at  finde?  Vi  ved  meget 
vel,  at  der  ogsaa  i  de  Lande,  som  har  gennemført 
disse  Forholdsregler,  har  hersket  Kriser  og  Arbejds¬ 
løshed,  men  vi  ved  ikke  af,  at  der  er  nogen,  ej  heller 
den  danske  Venstrepresse,  der  har  kunnet  gøre  op, 
hvor  meget  værre  Situationen  havde  formet  sig  i  de 
paagældende  Lande,  hvis  de  ikke  netop  havde  truffet 
disse  Foranstaltninger.  Rent  ud  i  det  blaa  handler 
Udlandets  Regeringer  og  Myndigheder  vel  næppe  — 
selv  om  vi  herhjemme  har  en  Tilbøjelighed  til  at 
mene  det,  saa  snart  det  ikke  passer  i  vort  Kram. 

Norges  Varemesse  1922. 

Den  3.  norske  Varemesse  i  Kristiania  afholdes  iaar 
i  Ugen  fra  3. — 10.  September.  Paa  den  norske  Vare¬ 
messe  udstilles  udelukkende  nationale  Frembringelser, 
saaledes  at  Messen  repræsenterer  en  praktisk  Møn¬ 
string  af  norske  Produkter,  en  Mønstring,  som  hidtil 
har  tiltrukket  mange  Forretningsfolk  ogsaa  fra  Ud¬ 
landet. 

Den  tyske  Jern-  og  Staalindustri. 

Det  er  ikke  altid  saa  lige  til  at  finde  Rede  i  de 
mange  Foretagender,  Sammenslutninger,  Institutioner 
o.  s.  v.  indenfor  den  store  tyske  Jern-  og  Staalindustri, 
og  det  er  derfor  sikkert  en  nyttig  Haandbog,  som 
Forlaget  Knop  i  Essen  har  udgivet  under  Titlen 
»Eisen  und  Stahl«,  idet  der  heri  gives  en  fuldkommen 
Oversigt  over  Koncerner,  Syndikater  og  andre  Sam¬ 
menslutninger  samt  endelig  en  alfabetisk  Fortegnelse 
over  samtlige  Enkeltvirksomheder  indenfor  de  nævnte 
Industrigrupper.  En  kort  Beskrivelse  med  historisk 
Udvikling,  Oversigt  over  Fabriksanlæg,  Kapital,  Divi¬ 
dender,  Omsætning,  Arbejdertal,  Specialiteter  o.  s.  v. 
er  tilføjet  hvert  enkelt  Foretagende  og  er  saaledes  til 
Nytte  for  enhver,  der  har  Forbindelse  med  tysk  In¬ 
dustri.  Det  er  iøvrigt  interessant  at  se  de  kæmpemæs¬ 
sigt  forøgede  Kapital-  og  Omsætningstal,  den  tyske 
Industri  nu  opererer  med  som  Følge  af  den  vældige 
Mark-Inflation,  og  mange  Tanker  melder  sig  ved  Gen¬ 
nemlæsningen  af  denne  Del  af  Stoffet. 

naanon 


Fra  Biblioteket.  |§g 

Biblioteket  bringer  denne  Gang  en  Oversigt  over 
Literatur  om  kemisk  Industri  —  særlig  Fremgangs- 
maader  —  samt  nyere  Vareleksika. 

Biblioteket  er  aabent  Hverdage  10 — 7,  Søndage  10 — 12. 

70.  Hektor.  Kemisk  tekn.  Receptbok.  Malmo  1919. 
602  S. 

130d.  Fischer.  Chem.-technolog.  Rechnen.  Leipz.  1918. 
130c.  Fenner,  G.  Kaufmånnisch-chemisches  Rechnen. 
Leipz.  1918.  128  S. 

130h.Tammann,  G.  Kristallisieren  und  Schmelzen. 
Leipz.  1903.  358  S. 

130d.No\vak.  Losungsmittel  fur  alle  Stoffe.  Meissen 

1920.  348  S. 

130h.  Bauer.  Reduktion  und  Hydrierung  organischer 
Verbindungen.  Leipz.  1918.  332  S. 

130h. Billiter.  Die  elektrochemischen  Verfahren  der 
chemischen  Gros-Industrie.  Halle  1909.  3  Bd. 
132.  Hartmann.  Sicherlieitseinrichtungen  in  chemi¬ 
schen  Betrieben.  Leipz.  1911.  320  S. 

130d.  Schroder.  Die  chemische  Apparate.  Leipz.  1920. 
78  S. 

130h.  Fischer,  H.  Mischen,  Riihren,  Kneten.  Leipz. 
1911.  92  S. 

1301i.  Fischer.  Teclinologie  des  Scheidens,  Mischens 
und  Zerkleinerns.  Leipz.  1920.  347  S. 

130h.  Schroder.  Die  Schaumabscheider.  Leipz.  1918. 
160  S. 

130.  Buhier.  Filtern  und  Pressen.  Leipz.  1921.  180  S. 
130.  Ziegler.  Schnellfilter.  Leipz.  1919.  202  S. 

130b.  Lange.  Chemisch-technische  Vorschriften.  Leipz. 
1916.  1064  S. 

286.  Meyer,  K.  Vareleksikon.  2.  Udg.  Kbhvn.  1907. 
856  S. 

130.  Lengning.  Waren-Lexikon  fur  Chemikalien  und 
Drogen.  2.  Aufl.  Meissen  1920.  476  S.  (Haandb.) 
281.  Erdmann-Konigs.  Grundriss  der  allg.  Waren- 
kunde.  6.  Aufl.  2  Bd.  Leipz.  1921.  (Haandb.) 
286.  Poschl.  Allgenieine  Warenkunde.  Stuttgart  1912. 
515  S. 

286.  Slater.  Dictionary  of  the  world's  cotumercial 
products  (fransk,  tysk,  spansk).  2  Ed.  Lond. 

1921.  (Haandb.) 

130.  Bliicher.  Auskunftsbuch  fiir  die  chemische  Indu¬ 
strie.  2  Bd.  Berl.  1921.  (Haandb.) 

130.  Patterson.  A  German-English  dictionary  for  che- 
mists.  New  York  1917.  331  S.  (Haandb.) 

130.  Thorpe.  A  dictionary  of  applied  chemistry.  2.  Ed. 

5  Bd.  Lond.  1918.  (Haandb.) 

130.  Bersch.  Chemisch-technisches  Lexikon.  3.  Aull. 

Wien  1921.  951  S.  (Haandb.) 

130.  Dammer.  Chemische  Technologie  der  Neuzeit. 

6  Bd.  Stuttgart  1911.  (Haandb.) 

130.  Ullmann.  Enzyklopadie  der  technischen  Chemie. 
10  Bd.  Berl.  1914—22.  (Haandb.) 

Importregulering  for  Fodtøj  og  Cigarer. 

Regeringen  imødekommer  Industriraadets  Krav  om  Foranstaltninger  mod  Valutadumping. 


SOM  det  vil  være  bekendt  fra  Dagspressen, 
har  Regeringen  besluttet  sig  til  at  imøde¬ 
komme  Industriens  Krav  om  regulerende  Foran¬ 
staltninger  mod  den  overhaandtagende  valuta¬ 
begunstigede  Import,  idet  der  er  gennemført  et 
Lovforslag  sigtende  hertil  for  Skotøjs-  og  Tobaks¬ 
industriens  V  edkommende. 

Meddelelsen  herom  skete  ved  Skrivelse  af  2. 
August  fra  Handelsministeriet  til  Industriraadet 
som  Svar  paa  Raadets  Henvendelse  af  15.  Juli 
d.  A.,  en  Henvendelse,  som  vi  gengav  i  vort  for¬ 
rige  Numer  af  Tidsskriftet.  Handelsministeriets 
Skrivelse  har  følgende  Ordlyd: 

»I  Skrivelse  af  15.  Juli  d.  A.  har  Industriraa¬ 
det  under  særlig  Fremhævelse  af  Skotøjs-  og  To¬ 
baksindustrien  henstillet,  at  der  til  Støtte  for  sær¬ 
lig  vanskeligt  stillede  Industrigrene  fra  Stats¬ 
magtens  Side  maa  blive  truffet  midlertidige  Be¬ 
skyttelsesforanstaltninger  mod  den  udenlandske 
Konkurrence. 

I  denne  Anledning  skal  man  i  Tilslutning  til 
de  i  Vinterens  og  Forsommerens  Løb  forte  For¬ 
handlinger  saavel  med  Industriraadet  som  med 
de  to  førnævnte  Industriers  Organisationer  med¬ 
dele,  at  Handelsministeriet  under  Hensyn  til  den 
i  den  sidste  Tid  stedfundne  stærke  Stigning  i  Ind¬ 
førslen  af  Skotøj  og  Cigarer  (Cigarillos),  navnlig 
fra  valutasvage  Lande,  og  den  uheldige  Indfly¬ 
delse  som  denne  for  en  Del  paa  ganske  særlige 
l  orhold  hvilende  Indførsel  har  paa  Beskæftigel¬ 
sesgraden  for  de  paagældende  Industrier,  er  sin¬ 
det  snarest  at  forelægge  et  Lovforslag,  hvorved 
Handelsministeren  bemyndiges  til  at  gøre  Impor¬ 
ten  for  de  to  særlig  fremhævede  Industriers  Ved¬ 


kommende  afhængig  af  en  dertil  i  hvert  enkelt 
Tilfælde  meddelt  Bevilling. 

Det  er  Hensigten  at  administrere  Loven  efter 
lignende  Principer  som  dem,  der  ligger  til  Grund 
for  den  i  Schweiz  gældende  tilsvarende  Ordning. 
Til  at  bistaa  Ministeriet  i  saa  Henseende  agter 
man  for  Skotøjsindustriens  Vedkommende  at  be¬ 
nytte  det  af  Handelsministeriet  under  26.  Maj 
1921  nedsatte  Skotojsudvalg  og  for  Cigarindu¬ 
striens  Vedkommende  at  nedsætte  et  Udvalg  af 
tilsvarende  Sammensætning. 

Det  er  endvidere  Ministeriets  Agt  ved  Udsen¬ 
delse  af  sagkyndige  til  Schweiz  at  undersøge  For¬ 
udsætningerne  for  og  Virkningerne  saavel  i  pro¬ 
duktionsmæssig  som  i  omsætningsmæssig  Hen¬ 
seende  af  de  der  trufne  tilsvarende  Foranstalt¬ 
ninger. 

Endvidere  skal  man  ikke  undlade  at  meddele, 
at  Handelsministeriet  er  sindet  at  optage  til  for¬ 
nyet  Overvejelse  Spørgsmaalet  om  i  Henhold  til 
Loven  af  6.  Maj  1921  om  Bestemmelser  mod  uret¬ 
mæssig  Konkurrence  og  Varebetegnelse  at  paa¬ 
byde,  at  Cigarer  (Cigarillos)  i  Detailsalg  kun  maa 
sælges  eller  udbydes  tilsalg  med  Angivelse  af  de¬ 
res  Frembringelses-  eller  Oprindelsessted. 

Tyge  J.  Rothe. 

S.  Tetens .« 

Herpaa  afsendtes  under  4.  August  følgende 
Svar  fra  Industriraadet: 

»Industriraadet  har  med  Tak  modtaget  det 
høje  Ministeriums  Skrivelse  af  2.  ds.  (Journal 
Nr.  66  13/22),  hvorved  meddeles,  at  Handels¬ 
ministeriet  vil  søge  Lovhjemmel  til  at  gøre  Ind 

førslen  af  Cigarer  og  Fodtøj  afhængig  af  en  sær¬ 
lig  Bevilling,  samt  at  det  endvidere  er  Ministeriets 
Agt  ved  Udsendelse  af  sagkyndige  til  Schweiz  at 
undersøge  den  der  gennemført  Begrænsning  af 
Importen. 

Uagtet  Industriraadet  maa  beklage,  at  den  nu 
gennemførte  Lov  ikke  ogsaa  omfatter  Importen 
af  andre  Industrivarer,  hvis  Indførsel  bidrager 
til  at  skabe  Arbejdsløshed,  vil  Raadet  dog  er¬ 
kende,  at  der  ved  denne  Lov  vil  kunne  ydes  en 
virksom  Hjælp  til  to  store  og  haardt  ramte  Indu¬ 
strier,  og  Raadet  tillader  sig  at  udtale  sin  Tak 
herfor. 

P.  R.  V. 

H.  P.  Prior.« 

I  Mellemtiden  havde  Rigsdagen  færdigbehand¬ 
let  Lovforslaget,  der  tik  følgende  Affattelse: 

§  !• 

Handelsministeren  bemyndiges  til  med  Til¬ 
slutning  af  et  af  Rigsdagen  nedsat  Udvalg  paa  9 
Medlemmer,  valgt  efter  Reglerne  i  Grundlovens 
§  45,  at  foreskrive,  at  Indførsel  af  Skoto j  og  Ci¬ 
garer  (Cigarillos)  kun  kan  ske  efter  dertil  med¬ 
delt  Bevilling,  samt  til  efter  Forhandling  med  de 
paagældende  Erhverv  at  sikre  Overholdelse  af 
rimelige  Priser  for  disse  Varegrupper. 

Nævnte  Udvalg  nedsættes  for  Lovens  i  §  2 
anførte  Gyldighedstid. 

§  2. 

Den,  der  handler  i  Strid  med  Bestemmelser, 
der  er  truffet  i  Henhold  til  §  1,  straffes  med  Bøde 
fra  500  Kr.  til  10  000  Kr.,  hvorhos  Varerne  kon¬ 
fiskeres.  Boden  tilfalder  Statskassen.  Sagen  be¬ 
handles  som  Politisag. 

Denne  Lov  træder  straks  i  Kraft  og  bortfalder 
med  Udgangen  af  Marts  Maaned  1923. 

I  Tilslutning  hertil  udstedte  Handelsministe¬ 
riet  under  4.  August  følgende  Forordning: 

I  Henhold  til  Lov  af  4.  August  angaaende  Ind¬ 
førsel  af  Skotøj  og  Cigarer  fastsættes  herved  føl¬ 
gende  Bestemmelser: 


Indførsel  af  Skotøj  og  Cigarer  (Cigarillos),  be¬ 
stemt  til  Salg  her  til  Landet  (dansk  Toldomraade), 
kan  indtil  videre  kun  finde  Sted,  naar  Tilladelse 
dertil  i  hvert  enkelt  Tilfælde  er  meddelt  af  Han¬ 
delsministeriet. 

Ansøgninger  om  saadan  Tilladelse  vil  være  at 
indgive  til  Handelsministeriet  med  Benyttelse  af 
særlige,  dertil  bestemte  Skemaer. 

Overtrædelse  af  denne  Bekendtgørelses  Be¬ 
stemmelser  straffes  med  Boder  fra  500  Kr.  til 
10  000  Kr.,  hvorhos  Varerne  konfiskeres. 

Bekendtgørelsen  træder  straks  i  Kraft. 

Naar  Regeringen  saaledes  for  disse  to  omfat¬ 
tende  Industriers  Vedkommende  har  anerkendt 
Industriraadets  Krav  om  særlige  Kriseforanstalt¬ 
ninger  udover  de  hidtil  trufne,  maa  dette  selv¬ 
følgelig  fra  vor  Side  hilses  med  Tilfredshed.  In¬ 
dustrien  havde  gerne  set  en  mere  generel  Ord¬ 
ning  truffet  i  Lighed  med,  hvad  den  har  fore- 
slaaet,  men  paa  den  anden  Side  kan  det  have  sin 
Værdi  at  opfatte  de  nu  trufne  Foranstaltninger 
som  et  Forsøg,  af  hvis  praktiske  Udfald  Retnings¬ 
linierne  i  Industriens  Krisepolitik  vil  afhænge. 
I  Erkendelse  af,  hvor  vigtigt  det  er,  at  de  tagne 
Skridt  kommer  til  at  virke  efter  deres  Hensigt, 
har  begge  de  nævnte  Industrier  ved  Forhand¬ 
lingerne  med  Regeringen  fra  første  Færd  af  be¬ 
tonet  deres  Villighed  til  at  gøre  alt  for,  at  Mis¬ 
brug  eller  Udnyttelse  af  Situationen  ikke  finder 
Sted.  Industriraadet  har  stillet  sig  bag  disse  Til 
sagn,  og  man  maa  da  haabe,  at  Foranstaltnin¬ 
gerne  kan  føres  ud  i  Livet  til  virkelig  effektiv 
Gavn,  selv  om  det  maa  erkendes,  at  Foranstalt¬ 
ningernes  Virkning  paa  Forhaand  i  ikke  væsent¬ 
lig  Grad  er  blevet  svækket  ved  den  lange  Vente¬ 
tid.  Det  vil  derfor  ogsaa  være  forhastet  at  imø¬ 
dese  omgaaende  positive  Resultater,  men  vi  er 
forvisset  om,  at  samtlige  industrielle  Virksom¬ 
heder,  der  berøres  af  den  nye  Lov,  vil  gøre  deres 
yderste  for,  at  denne  kan  komme  til  at  naa  sit 
Hovedformaal:  nemlig  Arbejdsløshedens  Ned¬ 
bringelse  til  Gavn  for  saavel  Fag  som  Samfund. 


©  ©  $ 


Tørv,  Elektricitet  og  Tørvemiler. 

Af  Direktør  Gunnar  Gregersen. 


Det  var  navnlig  under  Henvisning  til  den 
danske  Handelsbalance,  at  Industriraadet  for 
et  Par  Aar  siden  rejste  en  Aktion  for  i  saa 
vidt  Omfang  som  muligt  at  søge  tilførte  Brænds¬ 


ler  erstattede  med  hjemlige.  Sagen,  der  fore¬ 
bragtes  Indenrigsministeriet,  resulterede  bl.  a.  i 
Nedsættelsen  af  dettes  Tekniske  Udvalg.  —  Sam¬ 
tidig  havde  en  anden  Henvendelse,  ogsaa  udgaaet 

fra  Industriraadet,  foranlediget  Indenrigsministe¬ 
riets  Arbejdsudvalg  til  med  andre  Autoriteter, 
saaledes  Repræsentanter  for  Ministeriet  for  of¬ 
fentlige  Arbejder,  at  drøfte  Muligheden  af  en 
bedre  Udnyttelse  af  de  faatallige  danske  Vand¬ 
kraftværker  og  Fald.  Som  Tidsskriftets  Læsere 
vil  erindre,  blev  Resultatet  af  denne  sidstnævnte 
Aktion  Ndsættelsen  af  et  Vandkraftudvalg  under 
Ministeriet  for  offentlige  Arbejder,  der  har  afgivet 
Beretning,  refereret  i  Tidsskriftets  Nr.  22,  1921. 

Af  Indenrigsministeriets  tekniske  Udvalgs  Ar¬ 
bejdsfelter  burde  Tørvespørgsmaalet  være  det, 
der  a  priori  kunde  paaregne  størst  Interesse. 
Mærkelig  nok  synes  man  herhjemme  hidtil  trods 
vore  Tørvemosers  Talrighed  og  deres  fine  Kvali¬ 
tet  ikke  ret  at  have  faaet  Øje  for  den  national¬ 
økonomiske  Betydning  af  en  paa  grundige  Eks¬ 
perimenter  baseret  Undersøgelse  af  Problemet. 
Spørges  efter  omfattende  Forsøg,  maa  Svarene 
hentes  udefra  —  navnlig  fra  tyske  Eksperimen¬ 
ter  i  større  Skala. 

Thi  faa  Steder  er  man  i  sine  praktiske  Under¬ 
søgelser  af  Torvs  Muligheder  som  Industribrænd¬ 
sel  gaaet  mere  grundigt  tilværks  end  i  Tyskland 

-  baade  med  at  forfyre  de  producerede  Torv  di¬ 
rekte  under  Kedel  og  med  Forædlingsforsøg. 

Paa  begge  de  her  nævnte  Omraader  staar  Ar¬ 
bejdet  for  at  fremme  den  hjemlige  Anvendelse 
af  Tørv  i  Taknemlighed  til  tysk  Foretagsom¬ 
hed  —  om  end  i  ret  forskellig  Grad.  Hvad  Be¬ 
tydning  Resultaterne  af  de  i  Oldenburg  og  Ost- 
frisland  gennem  mange  Aar  gennemførte  Ekspe¬ 
rimenter  med  Tørv  som  Kedelbrændsel  maa  siges 
at  have  ogsaa  for  os,  fremgaar  direkte  af  Ingeniør 
Nyeboes  fortræffelige  Artikel  i  Tidsskriftets 
Numer  for  1.  Juli  d.  A.  samt  endnu  klarere  af 
den  meget  bemærkelsesværdige  Betænkning,  det 
af  Vildmosekommissionen  særlig  nedsatte  Ud¬ 
valg,  bestaaende  af  Direktør  Angelo,  Ingeniør  F fi¬ 
ber,  Professor  Rung,  Professor  Erik  Schou  og  Dr. 
Mentz  med  sidstnævnte  som  Formand,  har  af¬ 
givet  over  et  af  Ingeniør  M.  Ib  Nyeboe  til  Vild¬ 
mosekommissionen  indgivet  Projekt  om  Anlæg  og 
Drift  af  et  Elektricitetsværk  i  den  store  Vild¬ 
mose. 

Blandt  Eksperimenterne  med  Tørv  som  Kedel¬ 
brændsel  er  »Tørve« -Centralen  i  Wiesmoor,  Ost- 
frisland  —  den  nævnes  baade  i  ovennævnte  Arti¬ 
kel  og  Beretningen  —  en  af  de  interessanteste. 
Og  navnlig  under  Hensyn  til  dens  Betydning  for 
de  nys  afsluttede  danske  Undersøgelser  vil  det 
sikkert  derfor  kunne  have  Interesse  at  stifte  lidt 


nøjere  Bekendtskab  med  dette  mærkelige  Kraft¬ 
værk  og  dets  Arbejde. 

»Oberlandcentrale  Wiesmoor«  er  en  af  den 
Række  Højspændingsværker,  der  tilhører  »Sie¬ 
mens  elektrische  Betriebe«,  som  samarbejdende 
forsyner  Nordvest-Tyskland  med  Elektricitet. 
Lige  fra  Emden  ved  den  hollandske  Grænse  til 
Wiesmoor  strækker  Kæden  sig,  forbunden  ved 
60  000  Voltsledninger,  af  hvis  Led  bl.  a.  Liibeck- 
værket  er  berømt  derved,  at  Ivedelanlæget  for  en 
væsentlig  Del  fyres  med  Gigtgas  fra  det  nærlig¬ 
gende  Højovnsværk  og  det  forannævnte  Høj 
spændingsværk  i  Wiesmoor  derved,  at  det  er  be¬ 
liggende  ved  en  Del  af  de  »kgl.  preussisches  Do- 
månen«  tilhørende  vældige  Tørvemoser  og  som 
sagt  væsentligst  drives  ved  Tørv. 

Værkets  Forhistorie  er  en  lang  og  bevæget 
Roman: 

Til  at  begynde  med  drev  »Siemens  elektrische 
Betriebe«  kun  et  mindre  Højspændingsværk  i 
Wiesmoor  som  Dampcentral,  hvor  Tørv  delvis 
anvendtes.  Man  havde  i  denne  Anledning  op- 
naaet  en  Ordning  med  den  preussiske  Domæne¬ 
forvaltning,  dens  »Fiscus«,  om  Leverance  af  de 
fornødne  Tørv.  Senere  ændredes  Aftalen  saa¬ 
ledes,  at  Værket,  der  udvidedes,  tillige  overtog 
Tørveproduktionen,  idet  man  forpligtede  sig  til 
at  afgrave  et  større  Moseareal,  der  vederlagsfrit 
stilledes  til  Raadighed,  og  efterhaanden  aflevere 
det  som  kultiveret  eller  kultiverbart  Land. 

Vi  skal  ikke  fordybe  os  i  Beretningerne  om  de 
første  Aars  Vanskeligheder  for  denne  Central, 
anlagt  som  den  var  paa  en  »0«  midt  i  en  relativ 
øde  Mosestrækning.  De  var  utallige.  Vi  skal 
blot  indskrænke  os  til  at  fastslaa,  at  alle  de  dyre¬ 
købte  Erfaringer,  der  kan  høstes  gennem  en 
»Sturm-  und  Drangperiode«,  dem  har  Wiesmoor 
erhvervet,  alt  som  Vanskelighederne  besejredes. 

En  lang  Aarrække  kunde  Ledelsen  kun  melde 
om  Tab.  Men  langsomt  bedredes  Forholdene, 
navnlig  efter  at  Ledelsen  var  kommet  i  den 
danskfødte  Direktør,  Elektroingeniør  Knud  Niel¬ 
sens  behændige  og  utrættelige  Hænder,  og  nu  ar¬ 
bejdes  der  med  et  efterhaanden  meget  smukt 
Overskud.  Man  har  forbedret  saavel  Tørvevin- 
dingen  som  Tørvefyringen  og  staar  paa  sidst¬ 
nævnte  Punkt  som  en  afgjort  Numer  Et:  Som 
Værkets  sidste  Beretninger  dokumenterer,  er 
man  fra  en  lang  Periode,  hvor  Kul  var  og  maatte 
være  Hovedbrændslet  under  Kedlerne,  og  Tør¬ 
ven  kun  et  Eksperiment-  eller  Nødbrændsel, 
naaet  saa  vidt,  at  det  kun  er  paa  Grund  af  Man- 

gel  paa  tilstrækkelige  Torv,  d.  v.  s.  Arbejdskraft, 
at  man  ikke  fyrer  under  samtlige  Kedler  her¬ 
med. 

Som  det  umiddelbart  fremgaar  af  ovenstaa- 
ende,  falder  Driften  af  » Oberlandcentrale  Wies- 
inoor«  i  to  Dele:  Tørvevindingen  og  Driften  af 
den  elektriske  Central. 

Hvad  den  første  Del  af  Opgaven  angaar,  skal 
det  blot  oplyses,  at  det  Areal,  »Siemens  elek- 
trische  Betriebe«  har  paataget  sig  at  afgrave  for 
Tørvemasse,  er  ca.  1700  Hektarer  (nøjagtig  1664), 
hvoraf  knap  700  er  vel  afvandet  (Areal  I),  de 
resterende  ca.  1000  (Areal  II)  er  endnu  for 
»unge«.  Naar  de  her  gennemgravede  Grøfter  har 
gjort  deres  Afvandingsarbejde,  vil  Tørveproduk- 


tionen  let  kunne  fordobles  og  Kul  helt  undvæ¬ 
res  —  ja,  mere  end  det! 

Tørvene  fremstilles  ved  Afgravning  med  store 
Gravemaskiner  —  Æltning,  Udpresning  og  Af¬ 
skæring,  mekanisk  Aflægning  ved  Transportør 
o.  s.  v.,  Fremgangsmaaden  er  en  Forbedring  af 
den  saakaldte  »Strengeske«  Fremgangsmaade. 

I  Areal  I  er  Gravlængden  kun  2  km,  og  det 
er  egentlig  utilstrækkeligt  for  de  store  Grave¬ 
maskiner;  Areal  II  er  derimod  gennemskaaret  af 
ca.  4  km  Grave. 

Areal  I  (de  ca.  700  Hektarer)  er  det  ringeste; 
det  har  gennemgaaendc  ikke  mere  end  ca.  UG  Me¬ 
ter  Tørvedybde  —  det  andet  Areal  næsten  overalt 
det  dobbelte. 

I  Øjeblikket  rengraves  ca.  30  Hektarer  aarligt, 
hvilket  giver  fra  70  000 — 80  000  t  Torv  af  ca. 
3600  Kalorier  (maksimalt  4100).  Produktionen 
bruges  ikke  helt  op.  De  sidste  3  Aar  er  der  lagt 


ca.  20  000  t  ben  aarligt  til  et  Reservelager,  saa- 
ledes  at  man  f.  Eks.  næste  Aar  allerede  vil 
kunne  gaa  over  til  kun  at  anvende  fjorgamle 
Tørv  (ca.  17  pCt.  Vand),  medens  de  mere  »fri¬ 
ske«,  der  har  godt  30  pCt.,  henlægges  til  næste 
Aar.  Man  har  løst  Lagringsspørgsmaalet  ved  at 
»stakke«  Tørvene  i  lange  —  ca.  200  Meter  lange 
—  »Stakke«  med  ca.  15  X  15  m  Tværsnit. 

Der  anvendes  4  store  Gravværker,  en  halv 
Snes  smaa.  Efter  faa  Ugers  Tørring  stables  Tør¬ 
ven  i  smaa  Stakke,  og  naar  den  er  tjenlig,  føres 
den  til  Stakkemaskinen,  der  stabler  den  og  gør 
Arbejdet  meget  billigt.  Og  her  i  Stakkene  over¬ 
vintret'  den  som  nævnt.  Samme  Princip  anven¬ 
des  paa  Lundegaards  Mose  (Jylland)  for  en  Del 
af  Tørvene.  Stakkene  er  dog  her  mindre:  4  m 


brede  og  lige  saa  høje,  og  Metoden  anvendes  væ¬ 
sentlig  under  ugunstige  Tørringsforhold. 

Trods  Vanskelighederne  ved  at  drage  sikre 
Slutninger  af  det  fra  Udlandet  leverede  Materiale 
skal  dog  om  Fremstillingsomkostningerne  pr. 
Ton  Tørv  bemærkes,  at  de  iaar  gennemsnitlig 
stiller  sig  omkring  500  Mark  —  noget  under, 
hvoraf  ca.  44  pCt.  er  Arbejdsløn.  Arbejdslønnen 
er  imidlertid  i  relativ  Dalen,  og  fra  ca.  Halvdelen 
af  Fremstillingsomkostningerne  er  man  paa  Vej 
til  ca.  en  Trediedel. 

I  Centralen  forsynes  en  10  000  HK  Damp¬ 
turbine  (8000  KW)  og  en  Række  smaa  Turbiner, 
dels  paralleltløbende,  dels  som  Reserve,  med 
Damp  fra  et  Kedelanlæg,  der  dels  brænder  Tørv 
paa  særlige  Trapperiste  under  8  mindre  Stein- 
miihllerkedler,  dels  brænder  Kul,  under  2  store 
Kedler  med  Vandrerist.  Forbrændingen  af  Tør¬ 
vene  foregaar  med  Lethed  og  næsten  automatisk 


Afgravning  af  Tørven.  (Wiesmoor). 

derved,  at  disse  fra  Silo  gennem  en  »Kasterende« 
mekanisk  rystes  ned  i  Fyret.  Selvfølgelig  er  hele 
denne  Fyring  Resultatet  af  aarlange  dyre  og  be¬ 
sværlige  Eksperimenter.  Men  Opgaven  er  nu 
lost,  hvilket  bl.  a.  ses  deraf,  at  Folkene  har  mere 
Lyst  til  at  passe  Tørvefyrene,  der  kun  kræver  et 
aarvaagent  Tilsyn1),  end  til  Kulfyringen.  I  Øje¬ 
blikket  varmes  1660  ur  Hedeflade  med  Kul  — 
2400  nr  med  Tørv.  Fyringen  er,  naar  der  bru¬ 
ges  friske  Tørv,  som  Folkene  er  vante  til,  ganske 
røgfri  —  og  der  har  ikke  været  Skorstensvan¬ 
skeligheder  at  spore  som  mange  Steder  her¬ 
hjemme,  hvor  man  har  fyret  med  Tørv  —  hvil¬ 
ket  sikkert  ligger  i  den  fuldstændige  Forbræn¬ 
ding,  der  naas  her. 

Den  store  Turbine  bruger  under  gunstige  For¬ 


bemærkelsesværdige  Betænkning  fra  det  af  Vild¬ 
mosekommissionen  nedsatte  særlige  Udvalg  vil 
som  nævnt  saaledes  træffe  Wiesmoor  og  dette 
Kraftværks  Resultater  anførte  som  en  Del  af  den 
Erfaringsbaggrund,  hvorpaa  Betænkningens  Kon¬ 
klusioner  hviler.  Medens  dennes  Detailler  næppe 
kan  interessere  alle  Tidsskriftets  Læsere  —  de 
specielt  interesserede  henvises  til  at  stifte  person¬ 
ligt  Bekendtskab  med  selve  Betænkningen  —  maa 
derimod  de  Konklusioner,  Udvalget  drager  af 
sine  Arbejder,  siges  at  have  Interesse  i  de  aller- 
videste  Kredse. 

Det  hedder  bl.  a.: 

»Den  sammenlignende  Beregning  af  Prisen  for 
Elektricitet  produceret  ved  Tørv  og  ved  Kul  har 
ført  til  det  Resultat,  at  med  de  nugældende  Ar- 


Wiesmoor  Kraftværket. 


hold  (Vandforholdene  ved  Wiesmoor  er  for¬ 
tvivlende)  6 — 6,1  kg  pr.  Damp  KW,  under  van¬ 
skelige  Forhold  6,3.  Dampen  synes  ualmindelig 
tilbøjelig  til  at  tære  paa  Turbineskovlene.  —  Der 
regnes  iøvrigt  normalt  paa  Værket  2,2 — 2,3  kg 
Tørv  paa  KWT. 

Elektriciteten  leveres  gennem  Transformatorer 
til  Nettet  —  en  Del  dog  direkte  til  Omegnen.  De 
nærmeste  Overlandcentraler  er  Emden  og  Bre- 
merhafen.  —  De  senere  Aar  bar  Værket  som 
sagt  arbejdet  uden  Forstyrrelser  af  nogen  Art  og 
med  et  endog  meget  smukt  økonomisk  Udbytte. 

Som  foran  nævnt  har  Studiet  af  Centralen  i 
Wiesmoor  haft  ikke  ringe  Betydning  for  de  dan¬ 
ske  Arbejder  paa  Tørveomraadet. 

Den  opmærksomme  Læser  af  den  forannævnte 

')  Selvfølgelig  kræver  Tørvefyrene  omhyggelig  Pasning, 
og  det  maa,  bemærker  Schmied  og  Direktør  Hinrichs,  være 
»udsøgte  og  dygtige«  Folk,  der  bruges  til  Fyrarbejdet. 


bejdspriser  synes  Tørv  fra  normal  Mose,  anvendt 
som  Brændsel  til  Kedelfyring  til  Drift  af  Damp¬ 
turbiner  i  et  ved  Mosen  anlagt  Elektricitetsværk, 
at  kunne  konkurrere  med  Kul  af  middelgod  Kva¬ 
litet,  selv  naar  disse  staar  i  en  Pris  af  kun  ca. 
25  Kr.  pr.  Ton  og  regnes  anvendt  i  et  i  Nærheden 
af  Forbrugsstedet  beliggende  Damp  turbineværk. 

Tillige  viser  Sammenligningen,  at  Gasmaski¬ 
ner,  drevet  med  Tørv  fra  normal  Mose,  giver  en 
højere  Produktionspris  end  Dampturbiner,  og 
desuden  vil  Gasgeneratorerne  indføre  et  Usikker¬ 
hedsmoment,  som  ikke  haves  ved  Dampdrift. 
Kun  ved  en  meget  stor  Udnyttelse  af  Værket  er 
den  ved  Gasmaskiner  opnaaede  Produktionspris 
lidt  gunstigere  end  eller  jevnbyrdig  med  den  ved 
Dampturbiner  opnaaede  Produktionspris.« 

Og  dernæst  i  Nr.  2:  »I  Betragtning  af,  at  de 
tekniske  Vanskeligheder  ved  Anvendelsen  af  Tørv 
til  Kedelfyring  nu  maa  anses  for  i  det  væsentlige 

at  være  overvundne,  bliver  der  tilbage  af  Usik¬ 
kerhedsmomenter  foruden  Prisspørgsmaalet  og- 
saa  Fremskaffelsen  af  den  nødvendige  Mængde 
af  Brændtørv.  Men  da  denne  Usikkerhed  skyldes 
enten  Vejrforhold  eller  Arbejdsforhold  eller  begge 
Dele  i  Forening,  vil  Spørgsmaalet  om,  hvilke 
Ulemper  denne  Usikkerhed  medfører,  ikke  kunne 
afgøres  ved  Oprettelse  af  et  rent  Forsøgsværk, 
men  kræver  Anlæg  af  et  permanent  Elektricitets¬ 
værk,  der  paa  normal  Maade  indgaar  som  Led  i 
Landets  Forsyning  med  Elektricitet.« 


konkurrere  med  Kul  af  middelgod  Kvalitet,  selv 
om  disse  staar  i  en  Pris  af  kun  25  Kr.  pr.  Ton 
leveret  paa  Stedet! 

Alene  dette  er  jo  overordentlig  værdifuldt  at 
faa  fastslaaet,  og  fastslaaet  maa  det  vel  siges  at 
være,  naar  Mænd  som  de  i  Kommmissionen  sid¬ 
dende  har  udført  Undersøgelserne  og  lagt  Navn 
til.  Teknisk  set  er  Resultatet  altsaa  dette,  at  man 
lige  saa  vel  paa  en  Central  i  Jylland,  der  er  den 
moserigeste  Del  af  Fædrelandet,  vil  kunne  ar¬ 
bejde  med  Torv  som  med  Kul. 

Oversigtskort  over  Wiesmoor-Centralen. 


Samt  i  Nr.  5:  »I  Betragtning  af,  at  danske  Mo¬ 
sers  Udnyttelse  til  Fremstilling  af  Elektricitet  er 
et  Spørgsmaal,  som  vil  kunne  faa  vidtrækkende 
nationaløkonomisk  Betydning,  skal  man  sluttelig 
udtale,  at  for  saa  vidt  som  der  fra  privat  eller 
anden  Side  maatte  fremkomme  Forslag  om  An¬ 
læg  paa  et  gunstigt  Sted  af  et  med  Tørv  drevet 
Elektricitetsværk,  nærer  Udvalget  den  Opfattelse, 
at  Gennemførelse  af  et  saadant  Forslag  bør  nyde 
Støtte  fra  offentlige  Myndigheders  Side.« 

Altsaa  Tørv  produceret  efter  moderne  Metoder 
med  de  nuværende  Arbejdspriser  fra  normal 
Mose,  anvendt  som  Kedelbrændsel,  vil  kunne 


Men  hertil  kommer  de  nationaløkonomiske 
Konsekvenser,  nationaløkonomisk  set  betyder 
Kommissionsberetningens  Resultater  overordent¬ 
lig  meget  mere.  Thi  ved  Tørvefyringen  er  de  ca. 
10  Kr.  eller  maaske  noget  mere  pr.  Ton,  som  Tør¬ 
ven  koster,  Penge,  der  udbetales  her  i  Landet  og 
bliver  i  dette,  hvorimod  Størsteparten  af  Kulprisen 
er  Arbejdsløn,  Avance  m.  m.  betalt  til  udenland¬ 
ske  Arbejdere  og  Kapitalister. 

Man  mad  efter  denne  Beretning  vente,  at  man, 
første  Gang  Muligheden  for  en  større  Udvidelse 
af  dansk  Elektricitetsforsyning  foreligger,  paa  an¬ 
svarlige  Steder  ikke  spejder  over  Vesterhavet 

efter  Kul  eller  over  Skagerak  og  Kattegat  efter 
norsk  og  svensk  Elektricitet,  men  tager  Konse¬ 
kvensen  af  de  Resultater,  det  sagkyndige  Udvalg 
er  kommet  til,  og  udnytter  de  Muligheder,  som 
vore  egne  hjemlige  Brændselskilder  rummer  til 
Gavn  for  Landets  Handelsbalance. 

Bestræbelserne  efter  at  finde  lønnende  Anven¬ 
delse  for  Torv  samler  sig  som  nævnt  om  Løsnin¬ 
gen  af  to  Problemer:  Brug  paa  Mosen  og  dennes 
nærmeste  Omegn  og  Forædling  af  Torv.  —  Me¬ 
dens  Impulserne  til  Anlæg  af  elektriske  Centraler 
i  eller  ved  enkelte  af  vore  større  Moser  væsentligst 
maa  siges  at  være  kommet  udefra  —  Erfarin¬ 
gerne  i  hvert  Fald  —  saa  er  Arbejdet  med  af  de 
ret  vaade  kaloriefattige  Tørv  at  fremstille  et 
Brændsel  med  større  Kalorietæthed  gammelt  i 
Danmark.  Brugen  af  Tørv  som  Smedekul  efter 
en  Forkoksning  i  Miler  som  den,  Kulsvierne  an¬ 
vender,  har  Tidsskriftet  tidligere  redegjort  for  og 
paavist,  at  denne  Husindustri  fra  Begyndelsen  til 
Midten  af  forrige  Aarhundrede  var  meget  ud¬ 
bredt  i  Jylland.  Forsøgsvis  har  den  i  de  sidste 
Krigsaar  været  genoptaget  ved  Engesvang  i  Jyl¬ 
land  og  senere  paa  Foranledning  af  Indenrigs¬ 
ministeriets  tekniske  Udvalg,  bl.  a.  ved  Lunde- 
gaards  Mose.  Sikkert  har  Tørveforædlingen  ved 
Siden  af  den  Mulighed  at  benytte  en  Tørvefore- 
komst  paa  Stedet  i  en  elektrisk  Central  (vel  nok 
den  mest  tiltalende,  men  ikke  alle  Steder  mulige 
Anvendelse)  Betydning,  eftersom  en  Forøgelse  af 
Kalorietætheden  vil  muliggøre  økonomisk  Anven¬ 
delse  af  det  fremstillede  Brændsel,  selv  transpor¬ 
teret  betydelige  Vejlængder. 

Med  Arbejde  af  denne  Art  har  man  i  de  senere 
Aar  syslet  ogsaa  andetsteds,  bl.  a.  i  Tyskland, 
hvor  for  et  Par  Aar  tilbage  det  bekendte  »Allge- 
meine  Vergassungsgesellschaft«  Abt.  »Brennstoff- 
chemi«  tog  Spørgsmaalet  op.  De  første  Arbejder, 


der  maa  betegnes  som  Forsøg  i  meget  stor  Stil, 
tog  Sigte  paa  en  Forkulning  af  Tørvene  ved  lav 
Temperatur  for  ad  denne  Vej  at  fremstille  et  for¬ 
kokset  Brændsel  og  dog  beholde  en  Del  af  de 
flygtige,  brændbare  Bestanddele  i  Tørven  og  paa 
den  Maade  skaffe  et  langtflammende  Brændsel. 
—  Jevnsides  med  disse  Bestræbelser  løb  andre, 
der  gik  ud  paa  at  tørdestillere  Tørvene  —  op¬ 
samle  Forbrændingsprodukterne  for  af  disse  at 
udskille  de  værdifulde  Bestanddele  —  de  nævnte 
Forsøg  er  vel  endnu  ikke  tilendebragte,  men  paa 
et  vist  Tidspunkt  koncentreredes  Opgaven  imid¬ 
lertid  for  Brennstoffchemi  øjensynlig  ene  om  det 
første  —  Forkulningen,  og  der  byggedes  et  vel¬ 
indrettet  —  i  hvert  Fald  kostbart  —  Prøveanlæg 
ved  Torfwerk  Oberland  Konigsdorf,  Sydbayern, 
til  Fremstilling  af  forkoksede  Tørv  ved  en  Ar- 
bejdstemperatur  af  omkring  300  °.  Undersøgel¬ 
serne  har  været  drevet  med  Energi  i  Aarevis,  men 
det  synes,  som  om  Eksperimenterne  skal  resul¬ 
tere  i  en  stærkt  forenklet  F remgang smaade,  der 
i  Principet  nærmer  sig  den  gamle  jyske  Milefor¬ 
kulning,  der,  saavel  hvad  Kalorieøkonomi  som 
Vægtudbytte  angaar,  siges  at  naa  det  samme  som 
de  mere  indviklede  Metoder  • —  men  er  disse  over¬ 
legen,  dels  ved  sin  Simpelhed,  dels  bl.  a.  af  den 
Grund,  at  Tabet  ved  » Smuld «  ved  en  Mileproces 
bliver  minimalt. 

Og  saa  er  Tørveforkulning  i  Miler  altsaa  en 
enkel  Proces  vel  egnet  for  Husindustri  —  smaa 
Virksomheder,  der  kunde  drives  som  saadan  og 
uden  større  Kapital. 

Resultatet  af  de  kostbare  tyske  Forsøg  stem¬ 
mer  nøje  overens  med  de  Erfaringer,  man  her¬ 
hjemme  har  gjort,  og  vil  sikkert  støtte  Bestræ¬ 
belserne  for  indenfor  passende  Omraader  at  faa 
Liv  igen  i  den  næsten  forsvundne  danske  Tørve- 
forkoksning. 


Organisations-  og  Foreningsmeddelelser. 


Købestævnet  i  Fredericia. 

Det  tidligere  omtalte  Branchestævne  for  Nærings- 
og  Nydelsesmidler,  som  skulde  afholdes  fra  2.— 10. 
September  d.  A.,  er  blevet  aflyst. 

Lægevidenskabelig  Udstilling  i  London. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  et  fra  Gesandt¬ 
skabet  i  London  indsendt  Eksemplar  af  Plan  og  An¬ 
meldelsesblanket  for  Deltagelse  i  »The  Xlltli  London 
Medical  Exhibition«,  der  afholdes  i  London  i  Dagene 


fra  den  2.  til  6.  Oktober  1922  og  omfatter  Artikler  for 
Læger  og  Tandlæger,  saasom:  Instrumenter,  Læge¬ 
midler,  Kemikalier,  medicinske  og  ortopædiske  Appa¬ 
rater,  m.  m.  Danske  Firmaer  kan  deltage  som  Udstil¬ 
lere. 

De  nævnte  Papirer  henligger  til  Gennemsyn  i  In- 
dustriraadets  Sekretariat,  Værelse  Nr.  9. 

Udførsel  fra  Estland. 

Til  Gennemsyn  i  Industriraadets  Sekretariat,  Vestre 
Boulevard  18,  Værelse  Nr.  9,  er  fremlagt  Afskrift  af 

estniske  Forordninger  vedrorende  Udførsel  fra  Est¬ 
land  af  Værdigenstande,  ædle  Metaller,  estniske  Penge¬ 
sedler  etc. 

□□□□□□ 

Alex.  Foss’  Industrifond. 

I  Aaret  1922—23  vil  der  af  Alex.  Foss’  Industrifond 
blive  uddelt  et  Beløb  paa  ca.  Kr.  18  600,  hvortil  kom¬ 
mer  et  Rentebeløb  af  ca.  Kr.  80,  hidrørende  fra  det  af 
Foreningen  af  danske  Smøreolieimportører  oprettede 
Fond.  Industrifondets  Opgave  er  at  fremme  dansk  In¬ 
dustri  og  Haandværk  ved 

1.  Uddannelse,  Undervisning  og  Biblioteker. 

2.  Propaganda,  derunder  Films  og  Literatur. 

3.  Studier  i  Udlandet. 

4.  Understøttelse  til  bestemte  Opgavers  Løsning,  f. 
Eks.  i  Form  af  Præmier,  Bevillinger  til  Forarbej¬ 
der  og  Forsøg. 

5.  Understøttelse  til  at  begynde  eller  fortsætte  en 
Virksomhed  af  industriel  eller  haandværksmæssig 
Karakter. 

Det  bemærkes,  at  de  under  4  og  5  anførte  Formaal 
fortrinsvis  vil  komme  i  Betragtning,  medens  der  først 
i  anden  Linie  og  i  den  angivne  Rækkefølge  vil  blive 
taget  Hensyn  til  de  i  Punkt  1,  2  og  3  omhandlede 
Formaal. 

De,  som  mener  at  kunne  komme  i  Betragtning,  kan 
inden  1.  Septbr.  d.  A.  indsende  Andragende  med  for¬ 
nødne  Oplysninger  til  Fondets  Bestyrelse:  Adr.  Indu- 
striraadets  Sekretariat,  Vestre  Boulevard  18,  Kjøben- 
havn  B. 


C.  F.  Jarl’s  Industrifond. 

I  Aaret  1922—23  vil  der  af  C.  F.  Jarl’s  Industrifond 
blive  uddelt  et  Beløb  af  ca.  Kr.  4 100.  Dette  Beløb, 
hvis  Uddeling  forestaas  af  den  samme  Bestyrelse  som 
for  Alex.  Foss’  Industrifond,  vil  blive  anvendt  som  et 
Supplement  til  det  ovenomliandlede  Beløb  af  Kr.  18680, 
der  for  Aaret  1922  -23  uddeles  af  Alex.  Foss’  Industri¬ 
fond. 

□□□□□□ 


gpg  Fra  Biblioteket. 


Biblioteket  er  aabent  Hverdage  10—7,  Søndage 
10-12. 

I  Fortsættelse  af  forrige  Bogliste  bringer  Biblioteket 
denne  Gang  en  Fortegnelse  over  Literatur  angaaende 
mere  specielle  Industrier. 

57.  Luhmann,  E.  Fabrikation  alkoholfreier  Getrånke. 
Leipz.  1913. 

57.  Luhmann,  E.  Die  Fabrikation  der  moussierenden 
Getrånke.  4  Aufl.  Leipz.  1907.  248  S. 

57.  Hutli,  P.  Punsch,  Gliihwein,  Grog.  Leipz.  1914.  42  S. 


57.  Kullmann,  O.  Die  Spirituosen-Industrie.  Leipz. 

1912.  89  S. 

130f.  Lange,  O.  Die  Schwefelfarbstoffe.  Ihre  Herstel- 
lung  u.  Verwendung.  Leipz.  1912.  497  S. 

130f.  Lange,  O.  Die  Zwischenprodukte  der  Teerfarben- 
fabrikation.  (Patentliteratur).  Leipz.  1920  645  S. 
l-30c.  France,  R.  H.  Die  technischen  Leistungen  der 
Pflanzen.  Leipz.  1919.  296  S. 

130h.  Ivohler,  H.  Die  Industrie  der  Cyanverbindungen. 
Braunschweig  1914.  200  S. 

178.  Friese,  Wilh.  Die  Asphalt-  und  Teerindustrie. 
Hann.  1908.  374  S. 

131.  Brunswig,  H.  Die  Explosivstoffe.  152  S. 

130g.  Fabrication  des  explosifs  et  industries  connexes. 

Fabrication  des  allumettes.  Bruxelles  1909.  239  S. 
130f.  Kausch,  O.  Die  Kohlensaure,  ihre  Herstellung  u. 

Verwendung.  Hann.  1909.  122  S. 

130f.  Luhmann,  E.  Die  Fabrikation  der  Iliissigen 
Kohlensaure.  Berl.  1904.  204  S. 

130h. Claude,  G.  Liquid  Air,  Oxygen,  Nitrogen.  Lond. 

1913.  418  S. 

130f.  Muhlert,  F.  Die  Industrie  der  Ammoniak-  und 
Cyanverbindungen.  Leipz.  1915.  278  S. 

130f.  Lunge.  Handb.  d.  Swefelsåurefabrikation  I— II. 
Braunschweig  1916. 

130f.  Schreib,  H.  Die  Fabrikation  der  Soda  nach  dem 
Ammoniakverfahren.  Berl.  1905.  312  S.  Tvl. 

130f.  Ehrhardt,  R.  Die  Kaliindustrie.  Leipz.  1906.  76  S. 
130f.  Kubierschky,  Konr.  Die  deutsche  Kaliindustrie. 
Halle  1907.  122  S. 

130f.  Tietjens  &  Roemer.  Laboratoriumsbuch  fur  die 
Kaliindustrie.  Halle  1910.  76  S. 

130f.  Mitreiter,  Max.  Die  Gewinnung  des  Broms  in  der 
Kaliindustrie.  Halle  1910.  54  S. 

130f.  Martin,  G.  The  Salt  &  Alkali  Industry.  London 
1916.  100  S. 

130f.  Riemann,  C.  Gewinnung  und  Reinigung  des  Koeh- 
salzes.  Halle  1909.  84  S. 

130f.  Grossmann,  j.  Das  Ammoniak  und  seine  Ver- 
bindungen.  Halle  1908.  130  S. 

130f.  Stolzenwald,  G.  Industrie  des  Sulfats,  der  Salz- 
saure  und  der  Salpetersaure.  Hannover  1907. 146.  S. 
130f.  Jakobsen,  C.  Om  synthetisk  Ammoniakfabrikation. 
Kbhvn.  1918. 

130f.  Schuchardt,  G.  Die  technische  Gewinnung  von 
Stickstolf,  Ammoniak  und  schwefelsaurem  Am¬ 
monium.  Stuttgart  1919.  48  S. 

130f.  Bock,  L.  Die  Fabrikation  der  Ultramarinfarben. 
Halle  1918.  106  S. 

130f.  Schiitz,  E.  Die  Darstellung  von  Bisulfiten  und 
Sulfiten.  Halle  1911.  65  S. 

130f.  Mejær,  Th.  Die  Fabrikation  von  Sulfat  und  Salz- 
såure.  Halle  1907.  102  S. 

182.  Maercker,  M.  Handbuch  der  Spiritusfabrikation. 
Berl.  824  S. 

183b.Chodounsky,  Frz.  Bierbrauerei.  Hann.  1908.  253  S. 

Nr.  17  1.  SEPTEMBER  1922 


Dansk  Købestævne  i  Fredericia. 


DET  11.  almindelige  danske  Købestævne  blev 
afholdt  i  Fredericia  i  Dagene  fra  den  5. — 13. 
August  i  Forbindelse  med  Branchestævnet  for 
Boligbyggeri.  Ligesom  i  Udlandet  er  de  danske 
Messer  en  nojagtig  Afspejling  af  Konjunkturerne. 
Vi  erindrer  Krigstidens  Messer  i  Leipzig,  Frank¬ 
furt,  Utrecht,  London,  Birmingham  og  Frede¬ 
ricia,  og  'det  var  den  samme  Stemning,  der  gik 
igen  alle  Vegne.  Det  var  dengang  en  hæsblæ¬ 
sende  Højkonjunktur  med  stor  Pengerigelighed, 
mange  Købere,  men  altfor  faa  Kvalitetsvarer. 
Det  mest  iøjnefaldende  ved  disse  Krigstidens 
Stævner  var  Erstatningsvarerne,  som  blev  ud¬ 
budt  under  mægtig  Reklame  og  i  flatterende 
Emballage.  De  solide  Ting  lagde  man  ikke  saa 
meget  Mærke  til,  fordi  de  fremtraadte  mere  be¬ 
skedent.  Nu  har  Billedet  skiftet,  det  er  igen  ble¬ 
vet  en  Fornøjelse  at  gaa  igennem  Messeudstillin¬ 
ger,  idet  man  ogsaa  herhjemme  maa  konstatere, 
at  den  tekniske  Dygtighed  igen  er  kommet  i 
Højsædet. 

Den  lange  Depressionsperiode  virkede  først 
lammende  paa  baade  Handel  og  Industri,  og  de 
usunde  Foretagender  har  ikke  kunnet  rejse  sig 
igen.  Med  desto  større  Glæde  ser  man,  at  de 
gode  Industrier  til  Trods  for  daarlige  Tider  har 
arbejdet  videre  paa  at  skabe  virkelig  udmærkede 
Produkter  trods  Mangel  paa  Afsætning,  og  denne 
sejge  Udholdenhed  og  Energi  skal  nok  faa  sin 
Belønning. 

De  fleste  Udstillere  har  været  tilfreds  med 
dette  Aars  Fredericia- Stævne.  Nogle  har  været 
det,  fordi  de  har  solgt  af  deres  Varer,  andre, 
fordi  de  er  kommet  i  Forbindelse  med  Forret¬ 
ningsfolk,  som  de  regner  med  som  Kunder  i 
Fremtiden,  og  alle,  fordi  de  føler,  at  de  har  været 


med  til  at  vise,  hvad  dansk  Haandværk  og  Indu¬ 
stri  formaar.  Interessen  for  danske  Varer  er  hel¬ 
digvis  steget  betydeligt  siden  sidste  Stævne,  og 
mange  Købmænd  og  andre,  der  var  kommet  til 
Fredericia,  maaske  mere  af  Nysgerrighed,  opda¬ 
gede  pludselig,  at  dansk  Industri  kunde  tilbyde 
Varer  af  høj  Kvalitet  til  Priser,  der  i  mange  Til¬ 
fælde  var  langt  billigere  end  den  udenlandske 
Konkurrence,  ved  Siden  af,  at  den  fra  danske 
Firmaer  garanterede  Leveringstid  var  langt  gun¬ 
stigere  end  Udlandets. 

Naar  Ivøbestævnet  afspejler  de  nuværende 
Konjunkturer,  ses  dette  bl.  a.  ogsaa  af  den  Om¬ 
stændighed,  at  de  Industrier,  der  stadig  er  haardt 
ramt  af  Valutadumpingen,  ikke  har  haft  Mod 
til  at  udstille.  Efter  vor  Formening  skulde  dette 
ikke  afholde  Firmaerne  fra  at  vise,  hvad  de  kan 
præstere,  thi  Valutadumpingens  skadelige  Virk¬ 
ninger  maa  engang  bringes  til  Ophor,  hvad  enten 
det  sker  ved  Foranstaltninger  fra  Statens  Side, 
saasom  Skotøjs-  og  Cigarreguleringen,  eller  ved 
at  Priserne  i  de  valutasvage  Lande  bliver  stabili¬ 
serede,  saaledes  at  de  kommer  op  paa  Verdens¬ 
markedets  Niveau. 

Som  bekendt  bygges  der  for  Tiden  en  Del, 
navnlig  ude  i  Provinsen  og  paa  Landet,  og  dette 
afspejlede  sig  ogsaa  paa  Kobestævnet,  idet  der 
var  en  righoldig  Udstilling  af  Artikler  hørende  til 
Boligbyggeriet  og  de  Industrier,  der  staar  i  For¬ 
bindelse  dermed.  I  denne  Gruppe  saa  vi  tiere 
gode  Udstillinger  af  Træbearbejdningsmaskiner 
af  de  gængse  Typer.  Nyt  var  en  af  J.  Junget  i 
Herning  udstillet  Afrettemaskine  for  Bjælker.  I 
samme  Afdeling  havde  en  Del  af  vore  ledende 
Firmaer  i  Elektricitetsbranchen  udstillet.  Dansk 
Støberiindustri  var  særlig  fyldig  repræsenteret, 

ikke  blot  ved  Bygningsstobegods:  Kakkelovne, 
Komfurer  etc.,  men  ogsaa  hvad  Støbegods  til  vi¬ 
dere  Forarbejdning  angaar,  saasom  Cylindre  til 
Automobilmotorer,  Dampmaskinecylindre,  Rem¬ 
skiver,  Navplader  og  Tandhjul,  støbte  Dele  til 
den  elektriske  Industri  m.  m.  Man  saa  lier  en 
komplet  Udstilling  af  dansk  Støbegods,  som 
viste,  at  vi  i  denne  specielle  Industri  staar  over¬ 
ordentligt  højt,  hvilket  er  af  størsle  Betydning, 
idet  godt  Støbegods  er  en  af  de  første  Betingelser 
for  en  højt  udviklet  Maskinindustri. 

Der  vistes  ligeledes  nye  Modeller  af  Beton¬ 
blandemaskiner  og  en  automatisk  Tagstenspres¬ 
semaskine.  Man  saa  endvidere  med  Tilfredshed 
en  righoldig  og  smuk  Udstilling  af  Cementvarer, 
ildfaste  Sten,  Tagsten,  Molersten,  Klinker,  Fliser 
m.  m. 

Af  Nyheder  bemærkedes  Mosaikfliser,  som  hid¬ 
til  ikke  er  blevet  fremstillet  herhjemme.  Des¬ 
uden  var  der  en  Række  forskellige  Bygnings¬ 
materialer,  og  Priserne  og  Kvaliteten  var  saadan, 
at  man  her  ikke  behøver  at  nære  nogen  Frygt 
for  den  udenlandske  Konkurrence. 

Af  Køkkenudstyr  vakte  et  Petroleumsapparat 
»Bess«  særlig  Opmærksomhed.  Det  er  en  dansk 
Opfindelse,  og  Apparatet  fremstilles  her  i  Lan¬ 
det.  Det  brænder  uden  Væge  og  uden  Pumpe 
med  en  Flamme  ligesom  paa  et  godt  konstrueret 
Gasapparat.  Apparatet  er  endnu  for  dyrt  i  Sam¬ 
menligning  med  andre  Petroleumsapparater,  men 
det  kunde  blive  en  stor  Eksportartikel,  hvis  man 
ved  Massefabrikation  kunde  fremstille  Apparatet 
til  en  virkelig  billig  Pris. 

Nordiske  Kabel-  og  Traadfabriker  udstillede  et 
Materiale  »Nokait«,  der  kan  tjene  som  Raama- 
teriale  i  mangfoldige  Industrier,  navnlig  hvor  det 
drejer  sig  om  elektrisk  Isolationsevne.  Vor 
Gummiindustri  havde  et  Par  mægtige  Udstillin¬ 
ger  af  deres  Produkter.  Man  fik  det  Indtryk,  at 
denne  Industri  havde  bragt  store  Ofre  for  at  slaa 
fast  i  Folks  Bevidsthed,  at  man  ikke  behøver  at 
købe  Gummivarer  i  Udlandet.  Ingeniør  Theil- 
gaard  i  Køge  udstillede  danske  Galoscher,  og  det 
vil  forhaabentlig  her  lykkes  ved  høj  Kvalitet  og 
billige  Priser  at  forhindre  Importen  af  udenland¬ 
ske  Galoscher.  Schiønning  &  Arvé  havde  midt  i 
sin  store  Udstilling  anbragt  et  mægtigt  Automo¬ 
bildæk,  der  hævede  Firmaets  Udstilling  op  i  det 
internationale  Præg.  At  Gummiindustrien  mødte 
med  saa  righoldige  Udstillinger,  er  saameget 
mere  paaskønnelsesværdigt,  som  denne  Industri 
stadig  maa  føre  en  haard  Kamp  mod  Valuta¬ 


dumpingen  og  Realisationsdumping  fra  valuta- 
stærke  Landes  store  Lagre  i  Frihavnen. 

Af  Kunstindustri  vakte  særlig  Pletvarerne  Op¬ 
mærksomhed.  Under  Højkonjunkturen  blev  der 
produceret  Kunstgenstande  af  ægte  Sølv,  men 
Depressionen  har  demokratiseret  denne  Industri, 
saa  nu  er  den  gaaet  over  til  billige  Metaller  og 
Masseproduktion,  men  dog  med  Bibeholdelse  af 
den  kunstneriske  Smag,  som  udmærkede  Sølv¬ 
genstandene. 

Selvfølgelig  rummede  Købestævnet  en  Mængde 
forskellige  Varer,  men  det  vil  føre  for  vidt  at 
remse  dem  op  her.  En  interessant  Nyhed  var 
den  af  Spritcentralen  udstillede  »Cloc« -Likør, 
som  vi  skønner  maa  have  de  bedste  Betingelser 
for  at  blive  en  international  Standardartikel  lige¬ 
som  f.  Eks.  Cederlunds  Punsch,  »Dom« -Likøren 
eller  Aalborg  Akvaviter. 

Som  et  Led  i  Boligstævnet  var  der  udstillet  en 
Samling  Tegninger  til  Boligtyper,  om  hvilke  der 
paa  Dansk  Købestævne  blev  afholdt  en  Konkur¬ 
rence.  Dommerkomitéen  bestod  af  et  Udvalg,  der 
var  valgt  af  Akademisk  Architektforening  og 
Dansk  Ingeniørforening.  Der  saas  en  Del  ud¬ 
mærkede  billige  Boligtyper,  som  navnlig  kan  fin¬ 
de  Anvendelse  ved  Opførelse  af  nye  Arbejder¬ 
kvarterer.  Der  ligger  en  hel  Fremtid  i  Tanken 
om  at  kombinere  Boligbyggeriet  med  Anlæget  af 
Kolonihaver,  og  den  Tanke  bør  sikkert  erindres, 
naar  man  skrider  til  Udarbejdelsen  af  Planerne 
om  Kjøbenhavns  Udvidelse.  Kjøbenhavn  kan 
ikke  blive  en  sund  Industriby  i  større  Format, 
hvis  man  ikke  sørger  for,  at  Funktionærer  og 
Arbejdere  kan  faa  billige  og  sunde  Boliger  og 
samtidig  kan  dyrke  deres  egne  Grøntsager  under 
Følelsen  af,  at  de  omtrent  bor  paa  Landet. 

»Dansk  Arbejde« s  Legetøjsudstilling  blev  ogsaa 
fremvist  paa  Købestævnet,  og  man  fik  atter  her 
Lejlighed  til  at  høre  mange  rosende  Ord  om  de 
morsomme  Konstruktioner.  En  af  Opfindelserne 
paa  Legetøjsomraadet  er  allerede  ført  ud  i  Livet 
ved  Hjælp  fra  »Dansk  Arbejde« s  Side  og  sælges 
herhjemme  i  Tusinder  af  Eksemplarer  og  vil  sik¬ 
kert  ogsaa  gaa  sin  Sejrsgang  gennem  Evropa  og 
Amerika.  Den  til  Købestævnet  knyttede  Patent¬ 
afdeling  viser  ogsaa  en  Del  gode  Ideer,  som 
neppe  vil  kunne  føres  ud  i  Livet  haandværks- 
mæssigt,  men  som  særdeles  vel  kan  gøres  til  Gen¬ 
stand  for  en  Storindustri.  Vi  saa  f.  Eks.  et  selv¬ 
registrerende  Speedometer  for  Automobiler,  op¬ 
fundet  af  Lærer  Nielsen  i  Tjæreby  ved  Randers, 
en  automatisk  Afbryder  for  elektriske  Kogekar, 

Strygejern  o.  lign.,  et  elektrisk,  automatisk 
Bremseapparat  for  Grammofoner  m.  m.  I  denne 
Afdeling  var  der  udstillet  mindst  10  Genstande, 
som  fortjente  at  komme  i  Markedet  som  Masse¬ 
artikler. 

Naar  man  iagttager  Legetøjs-  og  Patentudstil¬ 
lingen,  faar  man  bekræftet,  at  der  her  i  Landet 
er  en  stor  Del  Opfindertalent,  og  det  vilde  sikkert 
have  nationaløkonomisk  Betydning,  hvis  en  eller 
liere  af  vore  Storbanker  kunde  have  sagkyndige 
Raadgivere,  der  overfor  Banken  kunde  sige  god 
for  Opfindelsernes  Betydning,  saaledes  at  de 
Ideer,  der  fortjener  det,  kunde  bringes  til  Udfø¬ 
relse.  Megen  Storindustri  baade  i  Amerika,  Eng¬ 
land  og  Tyskland  er  netop  opstaaet  som  et  Re¬ 
sultat  af  et  saadant  Samarbejde  mellem  Banker 
og  Opfindere. 

Naar  man  med  faa  Ord  skal  karakterisere 
dette  Aars  Købestævne,  kan  man  gøre  det  ved  at 
konstatere,  at  det  er  det  bedste  Købestævne ,  vi 
endnu  har  haft.  Vi  har  ikke  før  i  Fællesskab  med 
Haandværket  set  en  saa  stor  Tilslutning  fra  de 


storindustrielle  Firmaer  som  iaar,  og  Glæden  over 
at  se  dansk  Arbejde  i  høj  Kvalitet  har  mange  af 
Udstillerne  og  de  Besøgende  givet  Udtryk  for. 
Vi  er  overbevist  om,  at  Stævnerne  i  1923  vil 
vinde  endnu  meje  Tilslutning  fra  Industriens 
Side,  ikke  fordi  man  vil  tvinge  Firmaerne  til  at 
»gaa  frivilligt  med«,  men  fordi  Industrien  vil 
kunne  forstaa,  at  det  i  enhver  Henseende  er  en 
god  Forretning  at  udstille  paa  Dansk  Købe¬ 
stævne,  og  at  det  tillige  er  af  største  Interesse  for 
Landets  Produktion  i  det  hele  taget,  at  man  i 
hvert  Fald  een  Gang  om  Aaret  viser,  hvad  man 
kan.  Den  Sammenligning,  Formanden  for  »Dansk 
Arbejde«  i  sin  Tale  ved  Fredericia-Stævnets  Ind¬ 
vielse  drog  mellem  Landbrugets  mange  Dyrskuer 
paa  den  ene  Side  og  Haandværkets  og  Industri¬ 
ens  Købestævne  paa  den  anden  Side,  fortjener 
alvorlig  Overvejelse.  Byerhvervene  har  saavist 
meget  at  lære  af  Landbrugets  store  Arbejde  og 
betydelige  Ofre  paa  disse  Omraader;  maaske 
kunde  et  indgaaende  Studium  af  disse  Proble¬ 
mer  endda  fore  til  et  gavnligt  Samarbejde. 


A/S  Kjøbenhavns  Flydedok  og  Skibsværft. 

Et  25-Aars  Jubilæum. 


Den  9.  April  d.  A.  kunde  A/S  Kjøbenhavns 
Flydedok  og  Skibsværft,  som  tidligere  med¬ 
delt,  fejre  sit  25-Aars  Jubilæum.  Vi  skal  i  de 
følgende  Linier  give  en  Oversigt  over  Selskabets 
Tilblivelse  og  Virksomhed  gennem  disse  25  Aar, 
der  har  været  en  travl  Arbejdstid  og  kendetegnet 
af  stadige  Udvidelser,  saaledes  at  »Flydedokken«, 
som  Selskabets  populære  Navn  i  al  Korthed 


lyder,  ved  sit  Jubilæum  stod  som  en  af  vore 
største  industrielle  Virksomheder. 

Kjøbenhavns  Flydedok  og  Skibsværft  har  al 
sin  Tid  været  Skibsværftet  i  udpræget  Forstand 
og  har  ikke  forsøgt  at  opdyrke  andre  industri¬ 
elle  Specialiteter,  hvorimod  det  har  samlet  sin 
Kraft  om  at  udvikle  det  til  Skibsbygningen  hø¬ 
rende  tekniske  Maskineri  til  den  størst  mulige 


Afløbning  af  Flydedok  Nr.  III. 

Fuldkommenhed.  Som  de  Heste  andre  større 
Foretagender  skylder  ogsaa  Flydedokken  en  en¬ 
kelt  Mands  Idé  og  Initiativ  sin  Tilblivelse,  og 
da  Manden  i  delte  Tilfælde  har  staaet  som  Værf¬ 
tets  Leder  indtil  kort  Tid  før  Jubilæet,  er  det 
kun  rimeligt,  at  hans  Navn  nævnes  allerede  her. 
Det  var  Ingeniør  Hjalmar  Arentz,  som  efter  at 
have  uddannet  sig  i  Skibsbygning  herlijemmme  og 
i  England  fattede  Tanken  om  at  anlægge  et 
moderne  Skibsværft  med  Flydedok  paa  Krøyers 
Plads  ved  Knippelsbro.  Planen  kunde  ikke  straks 


Værftet  paa  Krøyers  Plads,  nu  Nordre  Værft,  i 
Drift,  medens  Flydedokken  ankom  i  de  første 
Dage  af  1898. 

Man  kan  sige,  at  den  nye  Virksomhed  fulgte 
tvende  sunde  Principer.  Den  lagde  fra  første 
Færd  an  paa  at  have  sit  tekniske  Apparat  i  den 
bedst  mulige  Orden  og  indførte  til  den  Ende 
allehaande  moderne  Redskaber  og  Værktøjs¬ 
maskiner,  og  den  begrænsede  sig  til  Opgaver, 
som  den  havde  Sikkerhed  for  at  kunne  løse. 
Først  og  fremmest  arbejdede  den  som  Repara- 


Skruen  til  »Væderen«. 


realiseres,  men  efter  at  Arentz  i  Forbindelse  med 
Skibsbygger  Rosenfeldt  havde  drevet  et  lille  Re¬ 
parationsværft  i  Ny  Kalkbrænderihavn  et  Par 
Aar,  kom  han  i  Forbindelse  med  Repræsentanter 
for  Skibsfarten  og  Bankverdenen,  som  sikrede 
det  nødvendige  finansielle  Grundlag  for  Anlæg¬ 
gelsen  af  el  større  Værft.  Der  dannedes  et  Ak¬ 
tieselskab  med  en  Kapital  paa  700  000  Kr.  og 
sluttedes  Lejemaal  med  »Oplagspladserne«  om 
Overtagelse  af  Krøyers  Plads  ved  Knippelsbro, 
og  den  i  Nærheden  liggende  Tørdok  »Gamle 
Dok«.  Selskabets  første  Flydedok  —  den  første 
private  Flydedok  i  Danmark  —  blev  købt  hos 
Flensborg  Skibsværft,  og  den  1.  Juli  1897  traadte 


tionsværft  med  Flydedokken  som  Basis,  og  ind 
imellem  Reparationerne  kom  efterhaanden  Ny¬ 
bygningerne,  først  af  meget  beskeden,  men  efter¬ 
haanden  af  stadig  voksende  Tonnage.  Værftet 
havde  endvidere  det  Held  at  skaffe  sig  en  Spe¬ 
cialitet  i  Bygningen  af  Sandpumpedampere,  af 
hvilke  det  i  Aarenes  Løb  har  leveret  et  betyde¬ 
ligt  Antal  dels  til  private  Aftagere,  dels  ogsaa 
til  Staten.  Senere  fik  Værftet  en  ny  Specialitet 
i  sine  Isbrydere;  man  vil  fra  sidste  Isvinter  huske 
»Væderen«s  Bedrifter,  der  bidrog  saa  meget  til 
at  holde  Skibsfarten  paa  Kjøbenhavn  aaben,  og 
som  næppe  var  uden  Andel  i,  at  Staten  senere 
bestilte  sin  nye  store  Isbryder  paa  Flydedokken. 

Som  Reparationsværft  satte  Flydedokken  sig  hur¬ 
tigt  i  Respekt  ved  Præstationer  paa  korteste  Tid. 

Som  den  første  naturligt  afgrænsede  Periode 
i  Selskabets  Tilværelse  kan  vi  betragte  Aarene 
fra  Starten  til  1908.  I  dette  Tidsrum  holdt  Virk¬ 
somheden  sig  indenfor  del  oprindelige  Omraade 
paa  Krøyers  Plads,  af  hvilket  efterhaanden  en¬ 
hver  Kvadrattomme  udnyttedes,  idet  den  anvendte 
Arbejdsstyrke  steg  til  omkring  800  Mand.  Men 
i  Aarene  1909 — 10  Onder  den  første  større  Ud¬ 
videlse  af  Værftet  Sted,  ved  Køb  af  et  betyde- 


Dampskibsselskabet  »Vesterhavet«  og  Dampskibs¬ 
selskabet  »Øresund«.  Værftet,  som  i  1909  havde 
bygget  sin  Flydedok  Nr.  2,  byggede  i  1912  sin 
tredie  og  største  Flydedok  med  en  Ræreevne  af 
ca.  4000  Tons.  Til  Sammenligning  kan  nævnes, 
at  den  første  Flydedok  har  en  Bæreevne  af  2700 
Tons. 

Værftet  saa  sig  om  efter  Plads  til  nye  Udvi¬ 
delser  og  haabede  at  kunne  faa  Raadighed  over 
den  umiddelbart  ved  Wilders  Plads  liggende 
»Grønlandske  Handels  Plads«,  men  Forhand- 


Byggedokker,  Søndre  Værft. 


ligt  Areal  af  »Wilders  Plads«,  hvor  der  indret¬ 
tedes  et  stort  moderne  Maskinværksted  og  op¬ 
førtes  en  Række  andre  for  Virksomheden  nød¬ 
vendige  Bygninger,  ligesom  Kraftstationen  blev 
udvidet  og  forstærket.  Derefter  følger  i  Aarene 
1911  — 12  et  stort  Opsving  i  Virksomheden,  som 
naaede  op  paa  et  Arbejderantal  af  1250,  og  nu 
er  det  ikke  blot  Reparationsarbejderne,  der  gaar 
for  fuld  Kraft,  men  ogsaa  Skibsbyggeriet  har 
fuldt  op  at  gøre  med  Nybygninger  —  Passager- 
baade  og  Fragtdampere  i  Flæng.  Nogle  af  sine 
smukkeste  Byggerekorder  daterer  Værftet  fra 
denne  Periode,  og  det  fik  saa  købedygtige  Kun¬ 
der  som  Østasiatisk  Kompagni,  D.  F.  D.  S  , 


lingerne  herom  strandede,  en  Omstændighed  der 
fik  stor  Betydning  for  Værftets  senere  Historie. 
I  de  sidste  Aar  før  Verdenskrigen  arbejdede 
Flydedokken  sig  op  til  at  beskæftige  en  Arbejds¬ 
styrke  paa  indtil  1400  Mand  foruden  løse  Ar¬ 
bejdere,  og  dets  Kundekreds  udvidedes  stadig, 
ogsaa  hvad  Nybygninger  angaar. 

Men  hvad  Skibsværftet  havde  kendt  af  Travl¬ 
hed  før  Verdenskrigen,  var  dog  intet  i  Sammen¬ 
ligning  med  den  Overflod  af  Arbejde,  som  Kri¬ 
gen  væltede  ind  over  dets  Dokker  og  Beddinger, 
og  som  bevirkede,  at  Udvidelser  for  enhver  Pris 
maatte  foretages.  I  1915—16  gennemførtes  disse 
Udvidelser  ved  Leje  af  det  meste  af  Wilders 

Plads,  saaledes  at  Værftets  Areal  steg  fra  ca. 
33  000  Kvadratalen  til  ca.  68  000  Kvadratalen, 
allsaa  mere  end  fordobledes.  Idet  Værftet  bredte 
sig  ud  over  dette  Areal,  blev  ikke  mindre  end 
12  Værksteder  ombyggede  og  forbedrede,  lige¬ 
som  der  anlagdes  et  stort  moderne  Støberi.  Des¬ 
uden  fik  Værftet  Raadiglied  over  hele  Bolværket 
ved  Kristianshavns  Kanal,  der  uddybedes  til  at 
tage  Skibe  paa  indtil  15'  dybtgaaende,  som  be¬ 
tjenes  ved  en  1200'  lang  Udrustningskaj,  der 
har  Portalkran  løbende  i  hele  sin  Længde,  og 
fra  flydende  Kran,  som  direkte  løfter  Damp¬ 
maskiner  fra  Værksted  til  Skib.  Værftets  sam¬ 
lede  Bolværkslængde  steg  til  2500',  og  der  blev 
arbejdet  samtidig  paa  over  20  Skibe.  Værftet 
var  efter  denne  Udvidelse  saa  godt  organiseret 
og  saa  leveringsdygtigt  som  opnaaeligt  indenfor 
den  givne  Ramme,  og  det  havde  i  Grunden  kun 
den  Fejl,  at  selve  Rammen  ikke  kunde  udvides 
yderligere. 

Den  Højkonjunktur,  som  Skibsfarten  oplevede 
under  Krigen,  og  som  gav  sig  Udslag  i,  at  Værf¬ 
terne  skød  op  som  Paddehatte  rundt  om  i  Pro¬ 
vinshavnene,  uden  at  der  dog  syntes  at  være 
Grænse  for  de  Arbejdsmuligheder,  der  opstod 
ved  den  uhyre  Ødelæggelse  af  Handelstonnage 
ved  Undervandskrigen,  ansporede  paa  det  kraf¬ 
tigste  Ledelsen  af  Kjøbenhavns  Flydedok  og 
Skibsværft  til  at  søge  Værftets  Kapacitet  baade 
som  Reparations-  og  Nybygningsværft  forøget 
med  en  travl  Fremtid  for  Øje.  Det  gamle  Værft 
kunde  kun  bygge  Skibe  paa  indtil  270'  Længde, 
medens  Skibsfarten  stadig  viste  Tendens  til  at 
kræve  større  Skibe,  og  trods  alle  Betænkelig¬ 
heder  ved  Anlægsomkostningerne,  som  baade 
Materialepriserne  og  Arbejdslønnen  drev  meget 
højt  op,  besluttede  Selskabets  Ledelse  at  gribe 
Øjeblikket  og  knytte  et  Storskibs-Værft  til  Værftet 
paa  Krøyers  Plads.  Pladsen  til  det  nye  Værft 
fandt  man  paa  Sjællandssiden  mellem  Søndre 
Havn  og  den  store  Kalveboddæmning,  og  Valget 
netop  af  dette  Sted  peger  hen  paa  den  Tid,  som 
nu  maaske  ikke  er  saa  fjern  længere,  da  Kjøben- 
havn  faar  det  saa  haardt  tiltrængte  Sejlløb  mod 
Syd  ved  Uddybning  af  Drogden. 

Af  Frederiksholms  Teglværk  købtes  der  i  1916 
— 17  et  Areal  paa  ca.  93  000  m2  til  Anlæg  af 
det  nye  Værft,  som  døbtes  »Søndre  Værft«  og 
derved  tillige  gav  Værftet  paa  Krøyers  Plads 
dets  nuværende  Navn  »Nordre  Værft«.  Anlægs¬ 
arbejdet  paabegyndtes  tidligt  paa  Aaret  1918,  og 
i  Juni  1919  kunde  Driftsmaskinerne  sættes  igang. 


Søndre  Værft  har  4  Dokker  eller  Dokgruber  med 
en  Længde  fra  345 — 510',  en  Bredde  fra  54 — 115' 
og  en  Dybde  fra  9 — 18'.  Der  kan  altsaa  bygges 
og  repareres  Skibe  af  meget  store  Dimensioner. 
Dokgruberne,  der  er  byggede  af  Beton,  frern- 
byder  meget  store  Fordele,  idet  de  tillader  Byg¬ 
ning  paa  lige  Køl  og  med  Anvendelse  af  lav  Bed¬ 
ding,  ligesom  de  kostbare  og  vanskelige  Stabel¬ 
afløbninger  undgaas.  Jevnsidig  med  og  omkring 
Dokkerne  ligger  de  til  et  stort  Skibsværft  hø¬ 
rende  Byggehaller,  Lagre  og  Værksteder.  Det 
giver  en  Forestilling  om  Værftets  Præstations¬ 
evne,  naar  man  hører,  at  det  saakaldte  Afslag- 
ningsloft  i  Økonomibygningens  øverste  Etage, 
hvor  Nybygningerne  afmærkes,  er  80  m  langt 
og  19  m  bredt.  Værftet  har  et  ypperligt  Trans¬ 
portvæsen  med  et  Skinnenet  paa  2500  m  Længde, 
der  befares  af  elektrisk-  og  dampdrevne  Kraner, 
og  som  har  direkte  Forbindelse  med  Statsbanernes 
Spor.  Det  har  sin  egen  store  Kraftstation,  som 
suppleret  med  et  Dieselmotoranlæg  sikrer  det 
den  nødvendige  selvstændige  Kraftforsyning.  Med 
sin  500  m  Kajlængde  og  5 — 5 Vs  m  Vanddybde 
er  Værftet  i  Stand  til  at  tage  praktisk  talt  Skibe 
af  enhver  Størrelse,  der  anløber  Kjøbenhavns 
Havn. 

Den  2.  Oktober  1919  lagde  Værftet  Kølen  til 
sin  første  Nybygning,  Lastdamperen  S/S  Pacific, 
til  Det  oversøiske  Kompagni,  en  Baad  paa  375' 
Længde  og  med  en  Lasteevne  af  7400  Tons. 
Værftet  har  sin  egen  Afdeling  for  Levering  af 
Skibsturbiner,  saa  at  det  ogsaa  paa  dette  Om- 
raade  har  fulgt  Teknikens  Udvikling  i  Hælene. 
Medens  Nordre  Værfts  Værksteder  havde  deres 
væsentlige  Andel  i,  at  Anlæget  af  Søndre  Værft 
kunde  gennemføres  paa  saa  forholdsvis  kort  Tid, 
var  det  gamle  Værft  samtidig  travlt  optaget  af 
Reparationer  og  Nybygninger,  og  begge  Værfters 
samlede  Arbejdsstyrke  naaede  i  1920  op  paa 
over  2500  Mand. 

Den  derpaa  følgende  industrielle  Krise  har 
selvfølgelig  ogsaa  sat  sine  Spor  i  de  to  Værfters 
Arbejde,  men  som  det  hedder  i  det  af  Selskabet 
udgivne,  pyntelige  Jubilæumsskrift,  »der  gror  ikke 
Græs  mellem  Brostenene  paa  K.  F.  &  S. ’s  Værfter, 
og  Maskinernes  blanke  Staal  ruster  ikke.  Medens 
der  arbejdes  efter  Tidens  Kaar,  holdes  alle 
Kræfter  rede  til  at  modtage  de  Opgaver,  der  vil 
faa  hvert  Hjul  til  at  snurre  og  fylde  Havnen 
mellem  Nordre  og  Søndre  Værft  med  Arbejdets 
Torden  af  rappe  Hammerslag  paa  rungende 
Staal«. 

Sluttelig  skal  vi  nævne,  at  K.  F.  &  S.  i  Løbet 
af  de  25  Aar  har  haft  en  Totalomsætning  paa 
Nybygninger  og  Reparationer  af  tilsammen  16  125 
Skibe,  hvoraf  632  Skibe  til  Udlandet.  Antallet 
af  Selskabets  Nybygninger  er  254,  den  højeste 
Bruttotonnage  pr.  Nybygning  410  360. 

Af  de  Mænd,  der  har  knyttet  deres  Kræfter 
og  Arbejde  til  Flydedokken,  fungerede  //.  Arentz 
som  Enedirektør  indtil  1.  April  1914,  da  Inge¬ 
niør  Ove  Munck  udnævntes  til  Skibsbygnings¬ 
inspektør,  1.  Januar  1918  blev  Maskinchef  A. 
Uggerløse,  der  har  været  knyttet  til  Selskabet 
fra  Starten,  udnævnt  til  Maskindirektør,  og  6. 
April  s.  A.  blev  Overretssagfører  Johannes  E. 
Børresen  merkantil  Direktør.  Ved  Udgangen  af 
1918  trak  Arentz  sig  tilbage  som  administrerende 
Direktør,  og  i  1920  efterfulgtes  Børresen  af  nu¬ 
værende  merkantil  Direktør  E.  P.  L.  Frigast. 


Selskabets  Direktion  bestaar  altsaa  nu  af  d’Herrer 
Munck,  Uggerløse  og  Frigast. 

□□□□□□ 

Mindre  Meddelelser. 

Det  første  private  Aktieselskab  i  Sovjet-Rusland. 

I  Juni  Maaned  er  Statuterne  for  det  første  private 
Aktieselskab  i  Sovjet-Rusland  blevet  godkendt.  Selska¬ 
bets  Navn  er  »Lim«.  Af  Bestyrelsesmedlemmerne  er 
tre  forhenværende  Ejere  af  Konditorivarefabriker  i 
Moskwa.  Selskabet  arbejder  som  juridisk  Person  og 
har  Ret  til  at  afslutte  almindelige  Kontrakter  af  han¬ 
delsmæssig  Karakter.  Aktieselskabet  vil  producere 
Kartoffelstivelse,  Frugtekstrakter  og  forskellige  andre 
Raastolfer  til  Sukkervareindustrien.  Grundkapitalen  er 
500  000  Guldrubler  fordelt  paa  10  000  Aktier.  Selskabets 
Love  er  dog  paa  et  Punkt  ulig  de  almindelige  Aktie¬ 
selskabslove  for  Krigen,  nemlig  i  Bestemmelsen  om, 
at  Regeringen  skal  udvælge  et  Bestyrelsesmedlem,  og 
at  Staten  skal  have  25  pCt.  af  Selskabets  Nettoudbytte. 


©  ©  • 

Organisations-  og  Foreningsmeddelelser. 


Oprindelsescertifikat  for  Varer  til  Luxemburg. 

I  Industriraadets  Sekretariat  henligger  til  Gennem¬ 
syn  en  gennem  Udenrigsministeriet  modtaget  Forteg¬ 
nelse  over  de  Varer,  for  hvilke  der  ved  Indførsel  til 
Luxemburg  kræves  Oprindelsescertifikat. 

Den  britiske  Industribeskyttelse 

Industriraadet  har  gennem  Udenrigsministeriet  mod¬ 
taget  Meddelelse  om,  at  den  britiske  Industribeskyt¬ 
telseslov  —  »Safeguarding  of  Industries  Act  1921«  — 
nu  af  det  britiske  Board  of  Trade  er  bragt  til  An¬ 
vendelse  med  Hensyn  til  følgende  5  Grupper  af 
Varer: 

1.  Traadhandsker,  d.  v.  s.  Handsker  fabrikeret  af 
vævet  eller  strikket  Materiale,  som  er  tilklippet 
og  sammensyet,  og  som  i  Handelen  gaar  under 
Benævnelsen  »fabric  gloves«. 

2.  Handskestof  i  Stykker  eller  tilklippet. 

3.  Glasvarer  til  Husholdningsbrug,  som  ikke  er  de¬ 
koreret  med  Sølv  eller  andet  Metal. 

4.  Glasvarer  til  Belysningsbrug,  herunder  ikke  elek¬ 
triske  Pærer,  Glas  til  Minelamper  eller  Glas  til 
Olielamper. 

5.  Kar  og  Gryder,  hvad  enten  de  paagældende  Varer 
er  dekoreret  eller  ikke,  naar  de  bestaar  af  Alumi¬ 
nium  eller  af  emallieret  Jern  og  Staal. 

Ved  Indførsel  til  Storbritannien  forlanges  det  frem¬ 
tidigt,  at  de  ovennævnte  Varer  skal  være  ledsaget  af 
et  af  de  britiske  konsulære  Myndigheder  udstedt  Op¬ 
rindelsescertifikat. 

En  nærmere  specificeret  Liste  over  de  paagældende 


Varer,  et  Udkast  til  det  paagældende  Oprindelses¬ 
certifikat,  samt  en  Oversigt  over  de  nærmere  Regler, 
der  vil  være  at  iagttage  ved  Eksport  til  Storbritannien 
af  de  omhandlede  Varer,  henligger  til  Gennemsyn  i 
Industriraadets  Sekretariat. 

Industri-Beskyttelse  i  Australien. 

Ifølge  Indberetning  fra  det  danske  Generalkonsulat 
i  Melbourne  har  Australien  vedtaget  en  Lov  om  sær¬ 
lig  Toldafgift  til  Beskyttelse  af  Landets  Erhvervsliv 
mod  forskellige  Slags  Dumping,  og  det  fremgaar  af 
Loven,  at  denne  ikke  blot  tager  Sigte  paa  de  tidligere 
fjendtlige  Lande,  men  ogsaa  paa  Indførslen  fra  neu¬ 
trale  Lande. 

Som  Supplement  til  den  Beskyttelse,  der  ved  Au¬ 
straliens  almindelige  Toldlov  er  givet  den  hjemlige 
Industri,  fastsættes  i  den  nye  Dumpinglov  en  særlig 
Tillægstold  i  følgende  7  Tilfælde: 

1)  hvor  en  Vare  er  solgt  til  en  Importør  i  Australien 
til  en  Eksportpris,  der  er  lavere  end  fair  Markeds¬ 
pris  i  Eksportlandet,  medmindre  bl.  a.  den  paa¬ 
gældende  Vare  ikke  fremstilles  i  Australien  »in 
substantial  quantities«,  eller  Dilferencen  mellem 
Eksportprisen  og  den  fair  Markedsværdi  ikke  over¬ 
stiger  5  pCt.  (i  særlige  Tilfælde  10  pCt.)  af  denne 
sidste  (the  dumping  duty), 

2)  hvor  en  Vare  er  solgt  under  Produktionsprisen 
(the  dumping  below  cost  duty), 

3)  hvor  en  Vare  er  sendt  i  Konsignation  til  Austra¬ 
lien  og  der  eventuelt  sælges  under  en  rimelig 
Salgspris  (the  dumping  consignment  duty), 

4)  hvor  en  Vare  er  fragtet  til  en  lavere  Fragtrate 
end  den  paa  Afskibningstiden  almindelige  (the 
dumping  freigth  duty), 

5)  hvor  Valutaen  i  vedkommende  Land,  hvor  en 
Vare  er  produceret,  eller  hvorfra  den  er  ekspor¬ 
teret,  er  depressieret,  og  Varen  paa  Grund  heraf 
er  solgt  til  en  Importør  i  Australien  for  en  Pris, 
der  vil  være  skadelig  for  den  australske  Industri 
(the  dumping  exchange  duty), 

6)  hvor  en  Vare,  produceret  i  eller  eksporteret  fra 
et  Land,  hvis  Valuta  i  Sammenligning  med  Valu¬ 
taen  i  United  Kingdom  er  depressieret,  er  solgt 
til  en  Importør  i  Australien  til  en  Eksportpris, 
der  er  mindre  end  den  fair  Markedsværdi  for  en 
tilsvarende  Vare,  fremstillet  i  United  Kingdom  og 
solgt  der  for  Hjemmeforbrug, 

7)  hvor  en  Vare,  der  er  fremstillet  helt  eller  delvis 
af  Materialer  fra  et  Land,  hvis  Valuta  er  depres¬ 
sieret  i  Sammenligning  med  det  Lands  Valuta, 
hvortil  Materialerne  er  leveret,  er  solgt  til  en  Im¬ 
portør  i  Australien  for  en  Pris,  der  er  lavere  end 
den  Pris,  for  hvilken  den  samme  Vare  kunde  have 
været  fremstillet  i  Tilvirkningslandet  af  Materialer 
fra  Landet  selv,  plus  en  rimelig  Avance. 

Den  ekstra  Told,  der  skal  betales  i  de  ovennævnte 
Tilfælde,  er  for  de  fleste  Varers  Vedkommende  15 
pCt.  af  Værdien,  men  i  særlige  Tilfælde  gaar  Afgiften 
dog  helt  op  til  75  pCt. 

Af  betydelig  Interesse  er  det  at  se,  at  Tillægstolden 
kan  paalægges  ikke  blot,  naar  Australiens  Erhvervsliv 
trues  af  udenlandsk  Konkurrence,  der  foregaar  i  Ly 
af  Dumping,  men  ogsaa  naar  britiske  Eksport-Inter¬ 
esser  i  Australien  trues  som  Følge  af  Konkurrence 
fra  Lande  med  depressieret  Valuta,  og  det  er  over¬ 
draget  den  australske  Told-Tarifkommission  at  afgøre, 
naar  de  i  Loven  fastsatte  Betingelser  finder  Sted,  for 
at  Tillægstolden  kan  paalægges. 

□□□□□□ 


Fra  Biblioteket. 


Biblioteket  er  aabent  Hverdage  Kl.  10—7.  Søndage 
10-12. 

Efter  Ønske  meddeles  denne  Gang  ny  Literaturfor- 
tegnelse  over  Boligindretning  og  Husbygning. 

123.  Scheidt.  Sparsames  Bauen.  Berl.  1920.  96  S. 

456.  Schellenberger,  R.  &  G.  Der  Schlackenstein.  Seine 
Eigenschaften  und  Herstellung.  Bremen  1919. 


789.  Reddemann.  Die  Fiirsorge  gegen  Feuergefahr  bei 
Bauausfuhrungen.  Berl.  1908.  204  S. 

261.  Wulle,  O.  Wohnungs-Einrichtuhgen  flir  Klein- 
håuser.  Dresd.  1919.  20  Tvl. 

222.  Roeper,  A.  Ofen  in  allen  Stilarten.  Leipz.  1895. 
60  Tvl. 

255.  Berleps  Valendas.  Bauernhaus  und  Arbeiterwoh- 
nung  in  England.  Stuttgart.  19  S.  20  Tvl. 

234.  Holme,  Ch.  The  gardens  of  England.  I— III.  Lond. 
1907—11.  3  Bd. 

106.  Sonden,  K.  Ett  och  annat  om  uppvårmning  av 
rum  och  vad  dårtill  horer.  Stockh.  1916.  115  S. 
261.  Godfrey,  W.  The  English  staircase.  Lond.  1911. 
74  S.  63  Tvl. 

255.  Nantke.  Holzbaukunst  am  deutschen  Biirger- 
hause.  Hann.  1909.  144  S. 

158.  Petersen,  C.  E.  O.  Haandbog  for  Bygmestre,  Haand- 
værkere  etc.  Kbhvn.  1915.  200  S. 

258.  Schrader,  F.  Veransch lagen  von  Hochbauten. 
Hann.  1908.  263  S. 

259.  Tanner.  Old  English  doorways.  Lond.  1903.  44 
S.  70  Tvl. 

255.  Haenel  u.  Tscharmann.  Das  Mietwohnhaus  der 
Neuzeit.  Leipz.  1913.  288  S. 

260.  Lorenzen,  Vilh.  Dansk  Herregaardsarkitektur. 
Kbhvn.  1921.  365  S. 

343.  Viollet-le-Duc.  Histoire  de  l’habitation  humaine. 
Paris.  370  S.  Tvl. 

254.  Muthesius,  H.  Stilarkitektur  og  Bygningskunst. 
Kria.  1909.  80  S. 

208.  Boldsen,  F.  C.  Haveboliger  i  Danmark.  Kbhvn. 
1912.  46  S. 

253.  Mebes,  P.  Um  1800.  Architektur  und  Handwerk 
im  letzten  Jahrhundert.  I — II.  Munchen  1908. 

256.  Tegninger  til  Husmandshuse.  Kbhvn.  1914. 

260.  Langewiesche,  K.  R.  Grosse  Burgerbauten.  Leipz. 
112  Tvl. 

Den  danske  Udstilling  paa  Verdensudstillingen  i  Rio  de  Janeiro. 


BRASILIEN  anses  med  Rette  for  at  være 
Fremtidens  Land.  Et  herligt  Klima,  en 
Overflod  paa  frugtbar  Jord  og  rige  Naturskatte 
afgiver  Muligheder  for  en  glimrende  Udvikling. 
Det  er  derfor  med  en  vis  Forventning,  man  inden¬ 
for  de  gamle  Industristater  stadig  ser  hen  til  det 
Land,  som  sikkert  i  endnu  højere  Grad  end  det 
allerede  er,  vil  blive  et  Afsætningsmarked  for  In¬ 
dustriprodukter;  thi  selv  om  der  i  Brasilien  paa 
liere  Omraader  lindes  en  ypperligt  arbejdende  In¬ 
dustri,  saa  er  det  dog  ikke  i  dennes  Udvikling,  men 
i  Udviklingen  af  de  store  nationale  Eksportinter¬ 
esser  —  Kaffe,  Kakao,  Tobak  og  Gummi  —  samt 
i  Landbrugets  Udvikling,  at  Landets  Fremtid  lig¬ 
ger.  Der  vil  saaledes  i  en  lang  Fremtid  blive  Brug 
for  Maskiner  og  Industrivarer  af  alle  Slags,  og  af 
denne  Grund  har  Verdensudstillingen  i  Rio  de 
Janeiro  maaske  i  højere  Grad  end  nogen  anden 
Udstilling  Karakteren  af  en  Konkurrence  mellem 
de  førende  Industrilande.  Denne  Omstændighed 
vil  imidlertid  ikke  nedslaa  den  danske  Industris 
Mod.  Vi  kan  ganske  vist  ikke  virke  med  de  store 
Masseudstillinger,  som  andre  Lande  kan  præ¬ 
stere,  men  vi  har  den  Tilfredsstillelse,  at  det,  der 
udstilles  fra  dansk  Side,  er  gennemført  Kvalitets¬ 
arbejde,  og  vi  har  tillige  det  Held,  at  et  af  de  Om¬ 
raader,  som  navnlig  har  Brasiliens  Interesse, 
nemlig  Mejerimaskiner  af  alle  Slags,  netop  er  en 
af  den  danske  Industris  Specialiteter. 

Den  økonomiske  Forbindelse  mellem  Danmark 
og  Brasilien  har  stadig  været  i  Fremvækst.  Dan¬ 
mark  har  solgt  Maskiner  og  Industrivarer  og  har 
til  Gengæld  købt  Kaffe,  Tobak  m.  v. 

De  gode  naturlige  Afsætningsmuligheder,  Bra¬ 
silien  og  Danmark  saaledes  gensidig  yder  hinan¬ 
den,  bør  sikkert  kunne  udnyttes  i  stigende  Grad, 


og  den  Omstændighed,  at  den  diplomatiske  For¬ 
bindelse  mellem  de  to  Lande  nu  er  knyttet  fastere 
ved,  at  Brasilien  har  oprettet  et  Gesandtskab  i 
Danmark,  og  Danmark  et  Gesandtskab  i  Rio  de 
Janeiro,  maa  betragtes  som  et  Led  i  Bestræbei- 
serne  for  en  videre  Udvikling  af  den  økonomiske 
Forbindelse.  Handelsomsætningen  mellem  Bra¬ 
silien  og  Danmark  kan  belyses  med  følgende  Tal: 

Danmarks  Indførsel  fra  Brasilien  i  1920: 
Bomuldsfrø-  og  Jordnødskager  .  .  5,0  Mili.  Kr. 


Kaffe  .  23,6  » 

Kakaobønner  .  2,5  »  » 

Tobak  .  2,0  »  » 

Kokos-  og  Majsolie  .  0,2  » 

Hørfrø  og  Jordnødder  .  0,5  » 

Andre  Varer  .  0,3  » 


Tilsammen....  34,1  Mili.  Kr. 
I  samme  Aar  blev  der  fra  Danmark  udført  føl¬ 


gende  Varer  til  Brasilien: 

Smør  i  hermetisk  Emballage....  163  000  Kr. 

Spiritus  med  Tilsætning .  58  000  » 

Osteløbe,  Osteløbepulver  .  386  000  » 

Andre  kern.  tekniske  Artikler....  56  000  » 

Portland  Cement  .  518  000  » 

Porcelæn,  Biscuit  m.  m .  62  000  » 

Transportspande  .  72  000  » 

Spader,  Skovle,  Grebe  o.  lign .  64  000  » 

Mindre  Redskaber  til  Værktøjsbrug  75  000  » 

Kærner  o.  lign .  330  000  » 

Maskiner  til  Metalforarbejdning..  371  000 

Do.  til  Køleanlæg  og  Ventilation 

m.  v .  149  000 

Andre  Maskiner  .  128  000  » 

Andre  Varer  .  130  000  » 

Tilsammen....  2  562  000  Kr. 

Af  de  anførte  Tal  vil  det  tydeligt  fremgaa,  at 
Danmark  hidtil  har  købt  brasilianske  Varer  til 
langt  større  Værdi  end  Værdien  af  de  danske  Va¬ 
rer,  der  til  Gengæld  er  eksporteret  til  Brasilien. 
Grunden  til,  at  Forholdet  har  været  saaledes,  maa 
i  nogen  Grad  søges  i  de  meget  høje  Toldsatser, 
Brasilien  netop  har  for  Industrivarer,  hvilke 
Toldafgifter  i  tiere  Tilfælde  har  virket  ganske 
prohibitivt  for  den  danske  Eksport. 

Brasilien  har  med  De  forenede  Stater  og  med 
Belgien  afsluttet  Handelsoverenskomster,  hvorved 
disse  Lande  faar  Adgang  til  at  indføre  forskellige 
Industrivarer  til  Brasilien  til  en  lavere  Toldsats 
end  den  ellers  gældende. 

Det  siger  sig  selv,  at  en  lignende  Begunstigelse 
for  de  Varer,  der  navnlig  kommer  i  Betragtning 
som  danske  Eksportartikler,  vil  være  af  den 
største  Vigtighed  for  den  danske  Industri,  og  In- 
dustriraadet  har  da  ogsaa  henstillet  til  Udenrigs¬ 
ministeriet,  at  Spørgsmaalet  om  Afsluttelsen  af  en 
saadan  Handelstraktat  med  Brasilien  tages  op  til 
hurtig  Overvejelse. 

Under  Hensyn  til,  at  Danmark  stadig  har  væ¬ 
ret  en  god  Kunde  for  Brasilien  og  aarligt  købt  for 
mange  Millioner  Kroner  brasilianske  Varer  og 
under  Hensyn  til,  at  der  i  Danmark  er  relativt 
lave  Toldsatser  eller  fuldkommen  Toldfrihed  for 
de  vigtigste  brasilianske  Eksportvarer,  vil  der 
formentlig  være  Grund  til  at  antage,  at  en  Han 
delsoverenskomst  vil  kunne  afsluttes  med  et  for 
Danmark  gunstigt  Resultat.  Naar  den  toldmæs¬ 
sige  Hindring  for  Eksporten  af  visse  danske  In 
dustrivarer  er  bortfjernet,  maa  det  imidlertid 
blive  Industriens  eget  Arbejde,  der  bliver  det  af¬ 
gørende  for,  i  hvor  høj  Grad  de  forhaandenvæ- 
rende  Muligheder  kan  udnyttes,  og  det  er  i  klar 
Forstaaelse  heraf,  at  den  danske  Industri  nu  har 
bragt  betydelige  Ofre  for  at  skabe  en  virkelig  re¬ 
præsentativ  Udstilling  i  Rio  de  Janeiro. 

Udstillingen. 

Som  omtalt  i  Dagbladene  aabnedes  Ver¬ 
densudstillingen  i  Rio  de  Janeiro  den  7.  Sep¬ 
tember  under  Udfoldelse  af  pompøse  Festlighe¬ 
der.  Selve  Udstillingen,  der  blev  arrangeret  med 
meget  kort  Varsel,  idet  de  endelige  Bestemmelser 
herom  først  blev  truffet  i  Sommeren  1921,  har, 
saavidt  man  kan  forstaa,  i  den  Henseende,  at  den 
ikke  i  sin  Helhed  var  fuldstændig  færdig  paa  Aab 
ningsdagen,  delt  Skæbne  med  saa  mange  andre 
Udstillinger. 

Det  er  os  imidlertid  en  Tilfredsstillelse  at 


kunne  konstatere,  at  den  danske  Udstilling  dan¬ 
ner  en  hæderlig  Undtagelse,  og  at  demie  Udstil¬ 
ling  stod  færdig  til  det  berammede  Tidspunkt. 

Bygningen,  der  som  bekendt  er  tegnet  af  Arki¬ 
tekt  Helweg  Møller ,  er  opført  af  A/S  Christiani  & 
Nielsens  Filial  i  Rio  de  Janeiro.  Den  oprindelige 
Tanke,  at  færdiggøre  Bygningen  herhjemme,  saa¬ 
ledes  at  kun  Opstillingen  derovre  blev  tilbage,  lod 
sig  desværre  ikke  realisere  paa  Grund  af  de  uro¬ 
lige  Arbejdsforhold  herhjemme  i  Foraaret. 

Allerede  Fredag  den  4.  August  kunde  der  hol 
des  Rejsegilde  paa  den  danske  Bygning,  og  Ar¬ 
bejdet  med  Bygningens  Fuldendelse  skred  saa 
hurtigt  frem,  at  Bygningen  kunde  være  færdig  i 
god  Tid.  Godset  ankom  den  10.  August  til  Rio 
med  C.  K.  Hansens  Damper  »Hammershus«,  og 
man  kunde  derefter  tage  fat  paa  Opstillingen. 

Det  Tilskud,  der  fra  Statens  Side  er  ydet  til 
den  danske  Udstilling  i  Forbindelse  med  den  be¬ 
tydelige  Interesse,  Industrien  har  udvist,  for  at 
Udstillingen  kunde  blive  et  værdigt  Udtryk  for, 
hvad  Danmark  kan  præstere,  har  ført  til,  at  den¬ 
ne  er  blevet  særdeles  righoldig  og  repræsentativ. 

Følgende  Firmaer  deltager  i  Udstillingen: 
Just  Andersen,  Kjøbenhavn,  (Forgylderarbejde). 
Bing  &  Grøndahls  Porcelænsfabrik,  Kjøbenhavn. 
Portland  Cement-Fabrikken  »Norden«,  A/S,  Aal¬ 
borg. 

Cement-Fabrikken  »Kongsdal«,  A/S,  Kjøbenhavn. 
Portland  Cement-Fabrikken  »Danmark«,  A/S, 
Aalborg. 

Cement-Fabriken  »Dania«,  A/S,  Kjøbenhavn. 
»Cimbria«,  Ltd.,  Kjøbenhavn,  (Cementfabrik). 
Aalborg  Portland-Cement-Fabrik,  A/S. 

Chr.  Cato,  Kjøbenhavn,  (Litografisk  Etablisse¬ 
ment). 

Christiani  &  Nielsen,  (Jernbeton-Konstruktioner). 
Den  danske  Turistforening,  Kjøbenhavn. 

A/S  Dansk  Pressefabrik,  Kjøbenhavn. 
Tapetfabriken  »Danmark«,  Kjøbenhavn. 

De  danske  Mejeriers  Fællesorganisation,  Aarhus. 
Dansk  Sprit-Central,  Kjøbenhavn. 

Dansk  Skinkekogeri,  A/S,  Kjøbenhavn. 

Dansk  Staalindustri,  Lyngby. 

Dansk  Gær-Central,  Kjøbenhavn. 

Reinh.  van  Jlauen,  Kjøbenhavn,  (Biscuit). 

A/S  Frederiksberg  Metalvarefabrik,  Kjøbenhavn, 
(Transportspande  og  Mejerimaskiner). 

A/S  Fisker  &  Nielsen,  Kjøbenhavn,  (Støvsugere). 
De  forenede  Automobilfabriker,  A/S,  Kjøbenhavn. 
Foreningen  til  Turistsagens  Fremme  i  Danmark, 
(Fotografier). 

Gyldendalske  Boghandel,  Nordisk  Forlag,  A/S, 
Kjøbenhavn. 

Chr.  Hansens  Laboratorium,  A/S,  Kjøbenhavn. 
Haderslev  Maskinfabrik,  Haderslev. 

Fru  Karen  Hannover  (Keramik). 

A/S  Holeby  Dieselmotor  Fabrik. 

Kgl.  Hofjuvelerer  Peter  Hertz,  Kjøbenhavn. 
Hellesens  Enke  &  V.  Ludvigsen,  A/S,  Kjøbenhavn 
(Tørelementer) . 

Hjalmar  Hartmann  &  Co.,  Kjøbenhavn  (Frø). 
The  Industrial  Trading  Co.,  Ltd.,  Kjøbenhavn 
(Telefoner,  Ventilatorer  etc.). 

Georg  Jensens  Sølvsmedie,  A/S,  Kjøbenhavn. 

A/S  Jysk  Elektro,  Aarhus,  (Elektr.  Motorer). 

W.  E.  Jensen  &  Søn,  Kjøbenhavn. 

N.  Kjærgaard  Jensen,  Kjøbenhavn. 

Herman  A.  Kåhler,  A/S,  Næstved  (Keramik). 
Kjøbenhavns  Havnevæsen. 

Kjøbenhavns  Fajance-Industri,  Kjøbenhavn. 

Den  kgl.  Porcelainsfabrik,  Kjøbenhavn. 
Ladegaard  &  Co.,  Odder. 

Niels  Larsen,  Valby,  (Gymnastikapparater). 

T.  H.  Mahler,  A/S,  Vejle. 

Benedict  Møller,  Kjøbenhavn. 

Kgl.  Hofjuvelerer  A.  Michelsen,  Kjøbenhavn. 
Maskinkompagniet,  A/S,  Kjøbenhavn. 

A/S  Nordiske  Mekaniske  Værksteder,  Kjøbenhavn. 
Sølvsmed  Evald  Nielsen,  Kjøbenhavn. 
Porcelainfabriken  »Norden«,  A/S,  Kjøbenhavn. 
A/S  Nielsen  &  Winther,  Kjøbenhavn. 

Nordisk  Simplex,  A/S,  Kjøbenhavn. 

Odense  Vin- Kompagni,  Odense. 

A/S  »Perfection«,  Kjøbenhavn. 

Firmaet  Proper,  Fredericia  (Mælketransport¬ 
spande)  . 

Reymann  &  Løvengreen,  Kjøbenhavn. 

Kgl.  Hof-Broncestøber  Lauritz  Rasmussen,  Kjø¬ 
benhavn. 

A/S  »Strømmen«,  Randers. 

A/S  M.  Seest,  Aarhus. 

Skarrehage  Mo-Lerværk,  Mors. 

Sirene-  og  Signalfabriken,  Kjøbenhavn. 

A/S  »Sano«,  Kjøbenhavn. 

F.  L.  Smidth  &  Co.,  Kjøbenhavn. 

Thomas  Ths.  Sabroe  &  Co.,  A/S,  Aarhus. 
Silkeborg  Maskinfabrik,  Silkeborg. 

G.  C.  Starup,  Kjøbenhavn. 

Peter  Sørensen,  Kjøbenhavn. 

A/S  Sadolin  &  Holmblad,  Kjøbenhavn. 

Dansk  Afvulkaniseringsfabrik,  A/S,  Kjøge. 
Thomas  B.  Thrige,  Odense. 

The  Triangel  Ice  Machine  Co.,  Odense. 


A/S  »Tuxham«,  Kjøbenhavn. 

I.  W.  Unmack,  Kjøbenhavn. 

Institutionen  »Vævestuen«,  Kjøbenhavn. 

Foruden  den  officielle  danske  Udstilling  vil  der 
ogsaa  i  »Nationernes  Gade«  blive  oprettet  et  ar¬ 
bejdende  Mejeri.  Tanken  herom  har  været  frem¬ 
me  flere  Gange,  og  den  brasilianske  Regering,  der 
interesserer  sig  varmt  for  en  Udvikling  af  det  bra¬ 
silianske  Mejeribrug,  har  været  stærkt  interesseret 
i  at  faa  en  saadan  Udstilling.  I  Henhold  til  de 
gældende  Regler  kunde  et  arbejdende  Mejeri 
imidlertid  ikke  installeres  i  selve  »Danmarksbyg¬ 
ningen«,  men  det  er  nu  lykkedes  Ingeniør  Holger 
Lerche,  der  er  Medlem  af  den  danske  Propagan¬ 
da-Komité  i  Rio,  at  faa  udvirket  Tilladelse  til  at 
anlægge  et  saadant  Mejeri  et  andet  Sted  i  »Natio 
nernes  Gade«.  Mejeriet,  der  af  ovennævnte  Grund 
ikke  oprettes  i  Tilknytning  til  den  danske  Hoved - 
udstilling,  vil  blive  forsynet  med  danske  Maskiner: 
Mejerimaskiner  fra  Paasch,  Larsen  &  Petersen, 
A/S,  Horsens,  Centrifuger  fra  A/S  »Titan«,  Køle¬ 
anlæg  fra  A/S  »Atlas«,  og  Motorer  fra  Thomas  B. 
Thrige,  Odense. 

Paa  Kommissariatets  Foranledning  er  der  ud¬ 
arbejdet  et  særligt  Katalog  for  den  danske  Ud¬ 
stilling.  Dette  Katalog,  der  tillige  er  tænkt  som 
et  Propagandaskrift  for  Danmark,  foreligger  baa- 
de  i  en  engelsk  og  i  en  portugisisk  Udgave.  I  Ka¬ 
taloget  findes,  foruden  en  Fortegnelse  over  Ud¬ 
stillerne.  oplysende  Artikler  om  Danmarks  Ho¬ 
vederhverv.  Om  Landbruget  findes  en  særdeles 
instruktiv  Artikel,  udarbejdet  paa  Grundlag  af  en 
tidligere  Pjece  af  Landbrugsminister  Madsen- 
Mijgdcd.  Om  Kunstindustri  har  Direktør  Emil 
Hannover  skrevet  en  interessant  Afhandling,  led 
saget  af  en  Række  meget  smukke  Illustrationer. 
Om  Kjøbenhavns  Handel  og  om  Handelens  Ho¬ 
vedorganisation  findes  en  indgaaende  Artikel  af 
Sekretær  i  Grosserer-Societetet,  cand.  polit.  J. 
Vestberg.  Redaktør  Lemkow  har  skildret  det 
danske  Land.  og  Lektor  Bøving-Petersen  omtaler 
den  kulturelle  Forbindelse  mellem  Danmark  og 
Brasilien  og  herunder  det  Arbejde,  den  danske 
Videnskabsmand  Dr.  Lund  har  udført.  Om  Dan 
marks  Industri  og  særlig  om  den  danske  Eks 
portindustri  findes  der  en  Artikel  af  Fuldmægtig 
i  Industriraadet,  cand.  polit.  Ivar  Egebjerg.  End¬ 
videre  er  der  Artikler  om  den  danske  Skibsfart 
og  de  danske  Havne  og  om  Handelsforbindelsen 
mellem  Brasilien  og  Danmark. 

Kataloget,  der  som  nævnt  indeholder  en  Række 
meget  smukke  Illustrationer,  fremtræder  i  et  sær- 

deles  tiltalende  Udstyr  og  er  i  sig  selv  et  smukt 
Vidnesbyrd  om  den  danske  Bogtrykkunsts  høje 
Stade.  Kataloget  er  udgaaet  fra  Egmont  Peter¬ 
sens  Bogtrykkeri. 

Arbejdet  med  Hensyn  til  Tilrettelæggelsen  af 
hele  Udstillingen  er  udført  af  det  ved  Handels¬ 
ministeriets  Foranstaltning  nedsatte  Kommissa¬ 
riat  for  Danmarks  Deltagelse  i  Verdensudstillin¬ 
gen  i  Rio  de  Janeiro. 

Kommissariatet,  hvis  Formand  er  Direktor 
Benni)  Dessau,  bestaar  af  følgende  Medlemmer: 

Direktør  Benny  Dessau. 

Arkitekt  C.  Brummer. 

Departementschef  G.  Busck-Nielsen,  Handels¬ 
ministeriet. 

Direktør  Fr.  Dalgas,  Den  kgl.  Porcelainsfabrik. 

Departementschef  K.  Glahn,  Undervisnings¬ 
ministeriet. 

Direktør  A.  B.  C.  Hansen,  A/S  Tuxham. 

Direktør  V.  Helsted,  Landbrugsministeriet. 

Direktør  O.  C.  Scavenius,  Udenrigsministeriet. 

Grosserer  Axel  Schmidt. 

Som  Generalkommissær  er  ansat  Fr.  Riise. 
Kommissariatet  har  Kontorer  i  Industribygnin¬ 
gen,  og  som  Sekretær  fungerer  Fuldmægtig  /. 
Egebjerg ,  Industriraadet. 

Arbejdet  i  Rio  de  Janeiro  udføres  i  nær  Til¬ 
knytning  til  det  danske  Gesandtskab  i  Brasilien, 
og  den  danske  Minister,  Hr.  Otto  Mohr,  er  i  Rio 
de  Janeiro  Præsident  for  den  danske  Udstilling. 

Generalkommissæren  bistaas  af  det  danske  i 
Rio  de  Janeiro  nedsatte  Propagandaudvalg,  og  til 
den  danske  Udstilling  er  endvidere  som  kommer¬ 
ciel  Sekretær  knyttet  Hr.  Harri)  Justesen,  der 
varetager  Udstillernes  Handelsinteresser. 

□□□□□□ 

Farerne  ved  Værditold. 

En  Erklæring  fra  norsk  Tolderforening. 

Fra  Haandværkets  og  Industriens  Side  har  vi 
herhjemme  meget  energisk  protesteret  imod  Værdi¬ 
toldens  Indførelse  og  fremhævede  bl.  a.  den  Fare, 
det  rummer,  saavel  for  Staten  som  for  Erhvervene, 
saafremt  man  vilde  gaa  hort  fra  at  fortolde  Varer  efter 
Vægt  og  over  til  at  lade  enten  Fakturaprisen  eller 
Toldembedsmændenes  Skøn  være  afgørende  for  Told¬ 
afgiften.  Fra  Grosserer-Societetets  Side  er  det  frem¬ 
hævet,  at  Frilagerinstitutionen,  der  gennem  Aaringer 
har  været  til  den  største  Gavn  for  Handelsstanden, 
vilde  gaa  fuldstændig  til  Grunde  under  Værditolden. 
Det  har  derfor  den  største  Interesse  nu  at  se,  hvor¬ 


ledes  det  er  gaaet  i  Norge,  der  for  en  Række  Varers 
Vedkommende  har  faaet  Toldafgiften  omlagt  fra  Vægt¬ 
told  til  Værditold. 

Efter  6  Ugers  Forløb  har  der  vist  sig  saa  megen 
Utilfredshed  baade  indenfor  Handelsstanden  og  Indu¬ 
strien  og  indenfor  Toldembedsmændenes  Kredse,  at 
disse  sidste  har  fundet  sig  foranlediget  til  at  udsende 
en  meget  lang  Redegørelse,  hvori  de  klarlægger  den 
Ødelæggelse,  det  har  været  baade  for  Staten  og  Er¬ 
hvervene,  at  man  er  gaaet  over  fra  det  sikre  Vægt- 
toldsystem  til  det  ganske  usikre  Værditoldsj'stem. 

Redegørelsen,  der  naturligvis  udførligt  beskæftiger 
sig  med  de  specielle  Paragraffer  i  den  norske  Told¬ 
lov,  er  saa  lang,  at  den  ikke  kan  gengives  i  sin  Hel¬ 
hed  i  vort  Tidsskrift,  men  af  særlig  Interesse  her  i 
Danmark  vil  følgende  Udtalelser  dog  være: 

»Fremstaaende  norske  Forretningsfolk  kommer  og 
viser  os  Tilbud  fra  udenlandske  Firmaer,  som  man 
ansaa  for  Hæderligheden  selv,  men  som  nu  tilbyder 
falske  Fakturaer.  Det  er  godtgjort,  at  tj^ske  Købmænd 
selv  rejser  herop  og  fortolder  Varerne  efter  Fakturaer, 
som  deres  eget  Firma  nede  i  Tyskland  har  udstedt, 
hvorefter  de  saa  sælger  Varerne  i  fortoldet  Stand  til 
de  norske  Grossister,  medens  det  tidligere,  da  vi  havde 
Vægttold,  var  saa,  at  Varerne  blev  købt  ufortoldede 
her.  Hvorfor  mon  de  tyske  Firmaer  er  gaaet  over  her¬ 
til?  Eller  lad  os  tage  et  andet  Tilfælde.  Udenlandske 
Firmaer  har  deres  Salgsfilialer  i  Norge,  maaske  no¬ 
minelt  under  et  andet  Firmanavn.  Den  udenlandske 
Forretning  sælger  sine  Varer  til  Filialen  heroppe  og 
kan  stipulere  Priserne,  som  den  selv  vil.  Gaar  Ber¬ 
linerkontoret  med  Tab,  giver  til  Gengæld  Kristiania- 
kontoret  et  endnu  større  Overskud.  Toldbeløbet  kan 
man  reducere  ganske  efter  Forgodtbefindende. 

Er  den  ærlige  norske  Forretningsstand  tjent  med 
slige  Forhold  ?  Den  vil  jo  temmelig  hurtigt  blive  ud¬ 
konkurreret  af  udenlandske  Spekulanter  og  mulige 
Efterligninger  her  i  Landet. 

Og  er  Statskassen  tjent  hermed?  De  Tab,  som  den 
paa  denne  Maade  kommer  til  at  bære,  bliver  store, 
selv  sammenlignet  med  de  Tab,  som  den  i  alle  Til¬ 
fælde  maa  bære  som  Følge  af  den  overilede  Over¬ 
gang  til  Værditold. « 

Endvidere  hedder  det  i  Redegørelsen: 

»Her  ligger  endnu  Varer,  som  blev  indkøbt  til  Top¬ 
pris  for  Aar  tilbage.  De  har  siden  ligget  paa  Transit¬ 
lager  eller  Frilager,  og  nu  er  deres  Markedsværdi  kun 
en  Brøkdel  af,  hvad  de  oprindelig  kostede.  Skal  man 
ogsaa  i  dette  Tilfælde  fastholde,  at  det  er  Varens  Fak¬ 
turapris,  som  skal  lægges  til  Grund,  og  beregne  en 
Told,  som  maaske  i  givet  Tilfælde  langt  overstiger, 
hvad  Varen  nu  er  værd.  Konsekvensen  heraf  vil  blive,  at 
en  Forretningsmand,  som  har  Tab  paa  sine  Varer, 
faar  en  urimelig  høj  Told,  medens  en,  som  ufortjent 
har  indvundet  en  stor  Gevinst,  skal  slippe  med  en  uri¬ 
melig  lav  Told  —  altsaa:  hvo  intet  har,  fra  ham 
skal  der  tages;  hvo  meget  har,  til  ham  skal  der  gi¬ 
ves.« 

Tolderforeningen  slutter  sin  Redegørelse  med  føl¬ 
gende  alvorlige  Udtalelse: 

»Hvor  stort  Tab,  Staten,  Industrien  og  den  ærlige 
Handelsstand  allerede  har  maattet  bære  og  i  Frem- 

tiden  i  stigende  Udstrækning  vil  komme  til  at  bære, 
er  det  umuligt  at  opgive,  og  det  vil  ogsaa  blive  van¬ 
skeligt  at  beregne  med  Nøjagtighed.  Men  at  baade 
Statskassen,  Industrien  og  Handelsstanden  maa  regne 
med  Milliontab  er  indlysende.« 

De  Kredse,  der  herhjemme  er  ivrige  for,  at  ogsaa 
vi  skal  indføre  Værditoldsystemet,  maa  vækkes  til 
Eftertanke  ved  at  høre,  hvilke  Ulykker  en  saadan  Lov 
allerede  6  Uger  efter  Udstedelsen  har  foraarsaget  i 
vort  Naboland. 

□□□□□□ 

Et  Jubilæum. 

Den  1.  September  1922  kunde  Aktieselskabet  Tho¬ 
mas  Ths.  Sabroe  &  Co.,  Aarhus,  fejre  sit  25  Aars  Jubi¬ 
læum,  og  Firmaet  udsendte  i  den  Anledning  et  lille 
og  smukt  udstyret  Festskrift. 

Det  er  i  dette  meget  interessant  at  se,  hvorledes 
Thomas  Ths.  Sabroe  &  Co.  gennem  et-  intensivt  og 
energisk  Arbejde  er  naaet  frem  til  at  faa  sine  Køle¬ 
maskiner  efter  Kulsyresystemet  indført  saavel  i  Meje¬ 
ribruget  som  ombord  i  Handels-  og  Rutedampere. 
For  Øjeblikket  arbejder  750  af  Fabrikens  Kølemaskiner 
paa  danske  Mejerier,  og  dens  Is-  og  Kølemaskiner  er 
indført  saavel  i  Damp-  som  Motorskibe,  idet  Firmaet 
til  Brug  i  disse  sidste  har  fremstillet  en  særlig  Type 
indrettet  for  elektrisk  Drift  og  specielt  beregnet  paa 
Proviantanlæg,  ja,  man  er  endog  nu  naaet  saa  vidt,  at 
Installation  af  Køleanlæg  ombord  i  Skibe  kan  udføres, 
medens  disse  er  i  Fart. 

Den  Indsats,  Thomas  Ths.  Sabroe  &  Co.  har  gjort 
paa  Verdensmarkedet,  tjener  dansk  Industri  til  stor 
Ære. 

□□□□□□ 

Industrien  og  Offentligheden. 

Lederen  af  Blyantfabriken  »Viking«,  Direktør  Folmer 
Preisler,  har  udsendt  følgende  Opraab: 

»Blyantfabriken  »Viking«  kæmper  idag  en  sidste 
Kamp  mod  en  af  Valuta-Forholdene  begunstiget  Over¬ 
magt.  Her  i  Landet  andrager  Indførselstolden  for  Bly¬ 
anter  1  pCt.  af  Værdien,  og  saa  har  vi  tilmed  Told 
paa  enkelte  Raavarer  samt  Skatter.  Tolden  af  hele 
Landets  Aars-Forbrug  af  Blyanter  udgør  knapt  8000 
Kr.,  medens  »Viking«  i  1921  alene  i  Arbejdsløn  udbe¬ 
talte  250  000  Kr. 

Vi  hører  saaledes  til  en  af  Verdens  mest  ubeskyt¬ 
tede  Industrier.  Vor  Virksomhed  kan  aldrig  fordyre 
Varerne  for  Forbrugerne,  den  kan  kun  gøre  dem  bil¬ 
ligere.  Vore  Kvaliteter  regnes  for  de  bedste. 

Det  har  derfor  kun  været  naturligt,  at  ogsaa  vi  har 
ansøgt  om  Bistand.  Jeg  har  faaet  det  Indtryk,  at  vor 
Sag  mødte  Sympati  hos  Rigsdagens  Toldudvalg.  Men 
Toldloven  blev  ikke  gennemført,  og  Importreguleringen 
kom  kun  til  at  omfatte  Skotøj  og  Tobak. 

For  disse  Fakta  maa  vi  bøje  os  og  se  Sandheden 
lige  i  Øje.  Fortsætte  som  nu,  det  hverken  kan  eller 
vil  vi.  Den  sidste  og  eneste  Udvej,  som  staar  os  aaben, 
er  da  at  vende  os  direkte  til  de  danske  Forbrugere  og 
bede  om  deres  Hjælp.  Danmarks  Forbrug  er  ganske 


vist  for  begrænset  til,  at  en  rentabel  Blyantsindustri 
kan  baseres  derpaa.  Laa  vor  Virksomhed  i  Tyskland, 
England  eller  Frankrig,  vilde  der  altid  indenfor  Lan¬ 
det  være  Plads  for  en  Fabrik  med  »Viking«s  fortrin¬ 
lige  Betingelser. 

Men  nu  ligger  vi  én  Gang  i  Danmark.  Derfor  har 
vi  ogsaa  regnet  med  Afsætning  udadtil  og  har  bevist, 
at  vi  under  normale  Forhold  har  kunnet  skabe  en 
ret  betydelig  og  stadig  stigende  Eksport.  Men  vi  har 
ligesaa  lidt  som  andre  kunnet  forudse,  at  vi  paa  Eks¬ 
portmarkederne  skulde  blive  stillet  overfor  Valuta¬ 
dumping,  svigtende  Købeevne  og  voksende  Told¬ 
skranker.  Levnes  der  os  Tid,  skal  vor  Eksport  nok 
komme  i  fuld  Gang  igen,  og  meget  tyder  derpaa,  men 
indtil  dette  sker,  afhænger  vor  Skæbne  af  vort  Salg 
her  i  Danmark. 

Hele  det  store  tekniske  Apparat,  der  hører  til  en 
balancerende  Blyantfabrik,  forudsætter  imidlertid  en 
Afsætning  af  saa  og  saa  mange  Gros.  Kan  vi  faa  75 
pCt.  af  Danmarks  Forbrug,  saa  kan  vi  slaa  os  igen¬ 
nem  og  forsvare  at  fortsætte,  indtil  det  lysner  paa 
Eksportmarkederne.  Idag  har  vi  45  pCt.  og  mangler 
saaledes  30  pCt.  Det  synes  maaske  lidt,  men  det  er 
den  sidste  Omsætning,  der  bestemmer  Rentabiliteten. 

Alt  beror  derfor  paa,  om  vi  nu  har  Evne  og  Held 
til  at  vække  yderligere  Sympati  for  »Viking«  og  faa 
alle  med  i  Arbejdet.  Lykkes  det  ikke,  maa  vi  slutte 
Spillet.  Vi  har  da  regnet  forkert  og  maa  finde  os  i  at 
bøde  derfor.  Anderledes  med  Arbejdskraften,  den  kan 
ikke  smeltes  om  eller  afvikles  med  et  Tab  én  Gang 
for  alle.  Den  levede  af  Landet  og  i  Landet  og  maa 
blive  ved  dermed.  Før  blev  den  betalt  af  Blyanter, 
herefter  vil  Samfundet  komme  til  at  føde  den. 

Men  endnu  er  det  sidste  Ord  ikke  sagt.  Endnu  tror 
jeg  paa,  at  vi  har  hele  Landet  bag  os,  naar  vi  har  sat 
et  godt  dansk  Arbejde  i  Gang.  Hjælp  mig  blot  med 
at  faa  det  sagt  til  alle  Danske:  Slaa  Kreds  om  » Vi¬ 
king «  og  kræv  overall  at  faa  danske  Blyanter  —  saa 
skal  Fremmede  ikke  komme  til  at  indtage  vor  Plads. 

Vi  begyndte  vor  Virksomhed  i  Januar  1914.  Man 
smilede  den  Gang  af  det  Navn,  vi  havde  valgt.  Selv 
syntes  vi,  at  det  passede,  fordi  vi  ligesom  de  gamle 
Vikinger  tilsigtede,  omend  fredeligt,  at  trænge  ud  til 
fremmede  Lande.  Og  Navnet  klang  godt  paa  alle  Sprog. 
Nu  smiler  man  ikke  mere. 

Saa  mente  man,  at  Fabrikationen  var  altfor  van¬ 
skelig,  den  hørte  Tyskland  til.  Vi  skal  gerne  indrømme, 
at  den  var  vanskeligere,  end  vi  havde  tænkt  os,  og 
vi  blev  de  første  3  Aar  Gang  paa  Gang  angrebet  af 
Børnesygdomme.  Vel  egentlig  lidt  for  mange.  I  1917 
var  vi  endog  lige  ved  at  give  op.  Men  ligesom  jeg  nu 
idag  beder  om  Hjælp  for  at  prøve  at  komme  over¬ 
en  kritisk  Periode,  saa  bad  jeg  ogsaa  den  Gang  om 
at  maatte  faa  Lov  til  at  forsøge  lidt  endnu.  Og  vi  fik 
Held  med  vort  Arbejde.  Nye  Driftsmaader  blev  ind¬ 
ført,  og  Kvaliteten  blev  forbedret  saa  afgørende,  at 
Navnet  »Viking«  i  Dag  er  ensbetydende  med  et  Fabri¬ 
kat,  der  indtager  en  fremskudt  Stilling.  Vor  Kunst¬ 
nerblyant  »Rollo«  kan  man  ikke  længere  forbigaa. 

Og  ligesom  Navnet  er  dansk,  saa  er  Fabrikationen 
fra  Ende  til  anden  dansk.  Vi  fremstiller  ikke  alene 
de  Grafit-  og  Kopistifter,  som  vi  anvender,  men  vi 

har  endda  Eksport  af  disse.  Der  anvendes  dansk  Ma¬ 
teriale  overalt,  hvor  det  er  muligt;  alle  Etiketter  samt 
Emballage  fremstilles  her  i  Landet,  uagtet  vi  idag  med 
betydelig  Fordel  kunde  købe  dem  i  Udlandet.  Selv 
til  Eksporten  anvender  vi  dansk  Emballage;  anvendte 
vi  tysk,  vilde  vi  spare  dobbelt  saa  meget,  som  vor 
egen  Beskyttelse  andrager. 

Men  der  skal  lang  Tid  til  at  indarbejde  nye  Kva¬ 
liteter  paa  de  udenlandske  Markeder.  Man  har  i  Aar- 
tier  vænnet  sig  til  bestemte  udenlandske  Mærker,  og 
vore  Midler  har  ikke  tilladt  os  at  gøre  den  Reklame, 
som  var  nødvendig.  Langsomt  maa  vi  arbejde  os  ind. 
Kvaliteten  er  vor  fornemste  og  eneste  Vaabendrager, 
og  alligevel  har  vi  indtil  for  et  halvt  Aar  siden  i  sta¬ 
digt  stigende  Antal  kunnet  sende  vore  Vikinger  ud  til 
nære  og  fjerne  Lande. 

Fraregner  vi  Tændstikker,  findes  der  vist  ikke  noget 
andet  Fabrikat,  der  i  den  Grad  er  egnet  til,  som  Bly¬ 
anter,  at  gøre  Hjemlandets  Navn  bekendt  viden  om. 
Hver  Gang  en  »Viking«  Blyant  tages  i  Haanden,  saa 
bærer  den  Bud  om  Danmark.  Det  vil  være  urigtigt 
at  undervurdere  den  Betydning,  der  ligger  i  dette  Mo¬ 
ment.  Jeg  skal  illustrere  dette  ved  at  nævne,  at  vi  i 
forrige  Regnskabsaar  til  Eksport  (til  Holland,  Ame¬ 
rika,  England,  Norge,  Sverrig  o.  fl.  Lande)  afsendte 
54  700  Gros,  d.  v.  s.  omtrent  8  Millioner  Stykker  Bly¬ 
anter.  Allerede  den  Gang  var  det  saaledes  et  ikke  ringe 
Antal  Udlændinge,  som  i  længere  Tid  havde  haft  Dan¬ 
marks  Navn  for  Øje  hver  Dag. 

Til  Hjemmeforbruget  solgte  vi  i  samme  Aar  kun 
ca.  15  000  Gros,  medens  der  blev  indført  34  500  Gros. 
Dette  bør  være  anderledes.  Der  findes  endnu  altfor 
mange  Danske,  som  ikke  kender  vor  Eksistens,  som 
glemmer  os,  eller  som  af  gammel  Vane  forlanger  en 
»Faber«  eller  en  »Koh-I-Noor«.  Men  Hjemmemarkedet 
er  og  bliver  det  faste  Udgangspunkt.  Allerede  i  1917 
skrev  jeg  i  en  Annonce: 

»Vikingerne  drog  ud  til  fjerne  Lande  og  gjorde 
Erobringer,  men  deres  Styrke  skyldte  de  Hjemlandet. 
Skal  »Viking«  Blyanterne  vedblive  at  trænge  ind  paa 
fremmed  Jord,  maa  ogsaa  de,  særlig  i  deres  Opvækst, 
finde  Styrke  og  Støtte  i  deres  eget  Land.  Tænk  lidt 
derpaa.« 

Men  aldrig  har  Hjemmemarkedet  været  vigtigere 
for  os  end  nu,  hvor  Produktionen  har  naaet  sin  la¬ 
veste  Grænse. 

For  det  Selskab,  som  financierer  »Viking«,  er  det 
ikke  noget  Livsspørgsmaal,  om  denne  danske  Indu¬ 
stri  skal  nedlægges,  for  mig  endnu  mindre,  men  det 
er  det  for  de  Funktionærer  og  Arbejdere,  som  endnu 
har  deres  Gerning  der,  og  det  er  det  ogsaa  for  det 
langt  større  Antal,  som  jeg  tror  i  Fremtiden  vil  kunne 
faa  Beskæftigelse.  Og  det  skal  siges  her,  at  det  i  det 
sidste  Aar  har  været  tunge  Tider  for  de  nævnte  Funk¬ 
tionærer  og  Arbejdere.  Der  stilledes  strenge  Krav 
til  dem  om  Økonomi  og  Yden,  deres  Løn  blev  sat 
ned,  og  samtidig  har  de  været  fuldt  vidende  om,  at 
de  med  kort  Varsel  kunde  se  Portene  blive  stængte. 
Det  har  været  haarde  Betingelser  at  arbejde  under 
—  men  de  har  gjort  det  med  Dygtighed  og  uden  at 
tabe  Modet.  Fortjener  ikke  ogsaa  det  at  kendes,  for¬ 


tjener  ikke  ogsaa  dette  den  Haandsrækning,  som  vi 
beder  om. 

Støt  os  derfor  i  denne  Overgangstid.  Forlang  og 
brug  udelukkende  »Viking«  Blyanter.  De  er  danske  — 
og  saa  er  de,  efter  min  og  andres  Mening,  tillige  de  bed¬ 
ste.  Hver  Gang  de  køber  en  Blyant,  sig  saa:  »Men  del 
skal  være  en  dansk«,  mere  behøves  der  ikke.  Og  vil  De, 
som  vi  liaaber,  hjælpe  os,  saa  gør  det  straks.  Begynd 
allerede  idag. 

Bed  alle,  Unge  og  Gamle,  Mænd  og  Kvinder,  være 
med  i  Arbejdet  for  at  bevare  den  danske  Blyantsindu¬ 
stri.  Den  fortjener  det,  saa  vist  som  den  har  udført 
et  dygtigt  og  samfundsnyttigt  Arbejde.  Enhver  kan 
støtte  os,  Lærere  og  Lærerinder,  Ingeniører  og  Arki¬ 
tekter,  Embedsstanden,  Erhvervene,  Landbruget  og 
ikke  mindst  de  Unge;  der  er  ingen,  som  vi  ikke  vil 
sige  Tak  for  enhver  Haandsrækning. 

Vi  har  skabt  en  Fabrik,  der  har  vundet  et  Navn 
viden  om.  Under  normale  Forhold  har  vi  meget  store 
Chancer.  Der  findes  i  Udlandet  store  Eksportfabriker, 
som  er  naaet  til  at  beskæftige  Hundreder  og  Hundre¬ 
der  af  Arbejdere.  Jeg  ser  ikke,  hvorfor  vi  ikke  i  Ti¬ 
dens  Løb  skulde  kunne  naa  lige  saa  langt.  Men  Vil- 
kaarene  maa  gøres  lige.  Vi  maa  over  den  truende 
Kløft.  Det  vil  vi  komme,  naar  Løsenet  overalt  bliver: 
Danske  Blyanter  i  Danmark. 

Vi  er  vist  alle  enige  om,  at  det  vilde  være  en  Na¬ 
tionalulykke,  hvis  en  af  Danmarks  frugtbare  og  smi¬ 
lende  Smaaøer  med  hundrede  smaa  Hjem  pludselig 
forsvandt  i  Havet.  Selv  om  der  ikke  omkom  et  eneste 
Menneske,  vilde  man  regne  det  for  et  sørgeligt  Tab. 
Men  hvis  en  Virksomhed  som  »Viking«  gaar  til  Grunde, 
er  det  i  Virkeligheden  en  lille  O,  der  s}mker  i  Havet. 
I  gamle  Dage  ringede  de  med  Kirkeklokkerne,  naar 
Vandet  steg  over  Marsken  og  truede  med  at  sprænge 
Digerne.  Nu  beder  jeg  Dem,  ring  De  med  Deres  Klok¬ 
ker  og  fortæl  Landet,  at  en  god  dansk  Industri  er  i 
Fare.« 

Det  er  et  alvorligt  Tidens  Tegn,  at  Lederen  af  en 
stor  dansk  industriel  Virksomhed  føler  det  nødven¬ 
digt  gennem  et  saa  personligt  præget  Opraab  at  søge  at 
faa  Forbrugerne  i  Tale.  Men  Direktør  Preisler  har 
saa  uimodsigelig  Ret  i  alt,  hvad  han  fremfører,  at  vi 
med  Glæde  benytter  hans  Fremstilling  til  paany  at 
indprente  Industriens  Mænd,  at  hver  dansk  Industri 
har  en  Forpligtelse  til  overalt,  hvor  det  er  gørligt, 
ja,  selv  hvor  det  gælder  den  mindste  Kontorartikel, 
at  dække  sit  Forbrug  ved  Køb  af  danske  Industri¬ 
varer. 

Den  Støtte,  de  enkelte  Industrier  derigennem  yder 
hinanden  indbyrdes,  kan  ikke  overvurderes,  saa  stor 
vil  dens  Betydning  være  i  det  lange  Løb. 

□□□□□□ 

Den  tyske  Kulkrise. 

I  Reicliskohlenrat  har  Berghauptmann  Bennhold 
nylig  givet  en  Beretning  om  Kulsituationen  i  Tyskland, 
af  hvilken  det  fremgaar,  at  Produktionen  siden  April 
Maaned  stadig  gaar  tilbage  og  ovenikøbet  er  mindre 
end  Produktionen  i  Juni  1921,  som  var  særlig  lille  paa 

Grund  af  Urolighederne  i  Øvre-Schlesien.  I  Ruhr- 
distriktet  er  de  disponible  Beholdninger  sunket  fra 
1,75  Millioner  Tons  til  355  000  Tons,  og  der  kan  ikke 
blive  Tale  om  nogen  Oplagring  til  Høsten  og  Vinteren. 
Efter  Tabet  af  Øvre-Schlesien  har  Tyskland  mistet  20 
pCt.  af  den  hidtidige  samlede  Produktion.  Hvis  man 
dertil  regner  Tabet  af  Værkerne  i  Lothringen  og  Saar- 
gruberne,  saa  har  Tyskland  i  Forhold  til  1913  at  regne 
med  et  Tab  af  73  Millioner  Tons. 

Kulnøden  er  allerede  nu  særdeles  følelig,  ikke  alene 
i  Storindustrien,  men  ogsaa  i  den  mellemstore  og  lille 
Industri  samt  for  Husholdninger,  og  man  begynder 
igen  at  tale  om  en  Rationering  med  alle  de  dertil  hø¬ 
rende  Indskrænkninger.  Paa  Grund  af  Kulmanglen, 
som  rammer  alle  Dele  af  Tysklands  Befolkning,  er  der 
intet  mærkværdigt  i,  at  Importen  af  udenlandsk  Kul 
har  antaget  ganske  uventede  Dimensioner.  I  hele  1919 
blev  der  kun  indført  noget  over  U/a  Miil.  Tons  Sten¬ 
kul  fra  Udlandet,  men  i  1922  blev  der  allerede  i  Marts 
fra  England  'indført  ca.  270  000  Tons  og  i  Juli  1,3 
Miil.  Tons. 

Programmet  for  Kulleveringer  til  Reparations¬ 
kontoen  forudsætter  en  maanedlig  Levering  af  1,916 
Miil.  Tons,  deriblandt  638  000  Tons  Koks  imod  240  000 
Tons  i  forrige  Sommer. 

For  at  udtrykke  det  populært  vil  dette  betyde,  at 
der  paa  enhver  Arbejdsdag  hver  10.  Minut  maa  pas¬ 
sere  et  Tog  af  50  Jernbanevogne  med  hver  10  Tons 
Reparationskul  over  Grænsen.  Gennemsnitlig  bliver 
der  i  1921  hver  Maaned  leveret  1,5  Mili.  Tons  Repara¬ 
tionskul.  De  løbende  Krav  overstiger  altsaa  ca.  27 
pCt.  af  Gennemsnitsproduktionen  i  1921. 

Reichskohlenrat  har  vedtaget  en  Resolution,  som 
fastslaar,  at  Reparationsprogrammet  ikke  kan  forenes 
med  den  tyske  Kulsituation.  Paa  Grund  af  Øvre-Schle- 
siens  Bortfald  og  Formindskelse  af  selve  Produktionen 
i  Tyskland  er  Landets  samlede  Produktion  mindst  25 
pCt.  under  Produktionen  i  de  første  3  Maaneder  af 
1922.  Medens  der  i  Tyskland  hersker  den  bitreste 
Kulnød,  har  de  to  Lande,  Frankrig  og  Belgien,  en 
Overflod  af  Kul,  som  ytrer  sig  i  en  stærk  Ophobning 
af  Kulforraadene,  i  formindsket  Arbejdstid  i  Gruberne, 
ja  selv  i  at  disse  helt  maa  ligge  stille.  Desuden  fører 
Udførelsen  af  Reparationsprogrammet  til  en  irrationel 
Returtransport  af  Reparationskul,  idet  disse  sælges  til¬ 
bage  til  Tyskland. 

□□□□□□ 

Mindre  Meddelelser. 

Ruslands  Udenrigshandel  1921. 

I  »Ekonom.  Shisn«  er  fremkommen  en  meget  ud¬ 
førlig  og  saglig  Beretning  om  Størrelsen  og  Værdien 
af  Ruslands  udenrigske  Handel.  Regnet  om  til  Rubel¬ 
prisen  før  Krigen  havde  Sovjet-Statens  samlede  Om¬ 
sætning  i  Aaret  1921  en  Værdi  af  268,7  Miil.  R.,  deraf 
Importen  248,5  og  Eksporten  20,2  Miil.  Disse  Tal  svarer 
til  knapt  10  pCt.  af  den  normale  Handelsomsætning  i 
Aarene  før  Krigen.  Efter  Mængde  var  Tallene  disse: 
Importen  55,3  Miil.  Pud,  Eksporten  13,0  Mili.  svarende 
til  2,8  pCt.  af  den  samlede  Omsætning  i  1913.  Disse 


Tal  viser  med  Tydelighed,  hvor  svag  Ruslands  Eks¬ 
portevne  endnu  er,  og  giver  en  Anelse  om,  hvor  længe 
det  vil  vare  at  faa  den  betydeligt  i  Vejret.  Dog  viser 
de  følgende  Tal  en  umiskendelig  Fremgang.  For  1921’s 
fire  Kvartaler  var  (i  1000  Pud). 


Import 

Eksport 

Eksport 

i  pCt.  af  Import 

1.  Kvartal:  2962,1 

467,2 

15,7 

2.  —  8466,9 

2135,6 

25,2 

3.  —  24217,9 

2979,6 

12,3 

4.  —  19717,4 

7380,4 

37,4 

I  Indførslen  til  Rusland 

deltog  de 

følgende  Lande 

saaledes: 

England . 

.  med 

35,2  pCt. 

Tyskland  . 

— 

24 

U.  S.  A . 

— 

15,8  - 

Skandinaviske  Lande  —  c.  10,0  — 

England  leverede  (udtrykt  i  Millioner  £) :  Levneds¬ 
midler  2338,  Tekstilvarer  2295,  Landbrugsmaskiner  og 
Værktøj  494,  Kul  390,  Sædekorn  375,  Kemikalier  og 
Lægemidler  333,  Maskiner  og  Maskindele  890. 

Som  Eksempel  paa,  hvor  ringe  Eksportens  Yde¬ 
evne  er,  kan  nævnes,  at  en  saa  vigtig  Artikel  som 
Hør  kun  kunde  udføres  i  en  Mængde  af  618  000  Pud, 
ikke  engang  dobbelt  saa  meget  som  det  lille  Estland 
udførte.  I  Bund  og  Grund  er  det  russiske  Erhvervsliv 
svækket,  og  det  vil  kræve  baade  lang  Tid  og  megen 
Hjælp  udefra  at  faa  det  genrejst. 

Fra  Østens  Markeder. 

Kina  har,  som  mange  ved  det,  en  stærk  Forret¬ 
ning  med  Æg  og  Æggeprodukter  (Æggehvide  og  Ægge¬ 
blommer  i  tørret  Tilstand).  Eksporten  deraf  er  gaaet 
stærkt  frem  i  de  sidste  Aar,  fra  en  Mængde  af  125  000 
Piculs  i  1912  til  en  Værdi  af  ca.  2  Mili.  Taels,  til  i 
1919:  606  000  Piculs  af  ca.  20  Miil.  Taels  Værdi.  I  1920 
423  000  Piculs  af  ca.  12  Miil.  Taels  Værdi.  En  Række 
amerikanske  og  engelske  Huse  har  selv  store  »Æg¬ 
fabriker«  i  Kinas  Byer.  Tyskerne,  som  begyndte  Eks¬ 
porten,  er  ogsaa  ved  at  tage  den  op  igen. 

Bomuldshøsten  i  Kina  regnes  kun  at  ville  give  60 
pCt.  af  det  Udbytte,  den  gav  ifjor,  væsentlig  paa  Grund 
af  for  fugtigt  Vejr. 

Tysklands  Eksport  til  Kina  er  atter  ved  at  blomstre 
op.  For  det  sidste  Aar  anføres  store  Tal  især  for  Va¬ 
rer  som  Vinduesglas,  Motorer  og  Motorvogne,  ogsaa 
og  ikke  mindst  af  Tjærefarver;  her  er  Importens 
Værdi  40  pCt.  højere  end  den  tilsvarende  i  1913.  I  det 
hele  synes  der  at  ligge  et  godt  Marked  i  Kina  for 
Motorkøretøjer.  I  de  indre  og  sydlige  Provinser  er  der 
oprettet  særlige  Regeringskontorer  for  Landevejenes 
Forbedring.  I  Provinsen  Szechuan  har  man  paabegyndt 
Bygningen  af  300  miles  Motorlandeveje.  I  det  hele 
aabnes  nu  Samfærdselsvejene  mere  og  mere  til  det 
indre  af  Kina  med  sine  rige  Egne,  blandt  andet  sine 
store  Minerallejer.  Saaledes  gaar  der  nu  i  fast  Fart 
op  ad  Jangtse  fra  det  store  Handels-  og  Industricen- 
trum  Hankow  22  Dampbaade,  med  en  Lasteevne  af 
fra  60  til  350  Tons.  De  bedst  byggede,  d.  v.  s.  de  fla¬ 
deste  af  dem,  gaar  over  Chungking  til  Pingshan,  der 
ligger  ca.  1700  miles  fra  Jangtses  Munding. 

ORGANISATIONS-  06 

FORENINGS-MEDDELELSER. 

Franske  Toldforhøjelser. 

I  Industriraadets  Sekretariat  henligger  til  Gennem¬ 
syn  et  gennem  Udenrigsministeriet  modtaget  Udklip 
af  »Journal  Officiel«  af  1.  Juli  d.  A.  indeholdende  et 
Dekret  af  14.  f.  M.  angaaende  Toldforhojelseskoeflici- 
enten  for  forskellige  Oliesorter,  Parafin,  Voks,  Alu¬ 
miniumsulfat,  Mælkesukker  og  Kohberarbejder. 

Polsk  Udførselsforbud. 

I  Industriraadets  Sekretariat  henligger  til  Gennem¬ 
syn  en  gennem  Udenrigsministeriets  Oplysningsbureau 
for  Erhvervene  modtaget  Fortegnelse  over  de  Varer, 
hvis  Udforsel  fra  Polen  er  forbudt. 

Oprindelsescertifikater  ved  Eksport  til  Australien. 

I  Henhold  til  telegrafisk  Indberetning  fra  General¬ 
konsulatet  i  Melbourne  har  Udenrigsministeriet  med¬ 
delt  Industriraadet,  at  den  australske  Regering  ved¬ 
blivende  opretholder  Kravet  om  Oprindelsescertifikater 
ved  Import  fra  bl.  a.  Danmark. 

De  af  Oprindelsescertifikater  ledsagede  Varer  skal 
faktureres  i  Eksportlandets  Mønt. 

Børsskatten  i  Danzig. 

I  Industriraadets  Sekretariat  henligger  til  Gennem¬ 
syn  et  fra  Udenrigsministeriets  Oplysningsbureau  for 
Erhvervene  modtaget  Eksemplar  af  »Gesetzblatt  fur 
die  Freie  Stadt  Danzig«,  der  indeholder  Bestemmelser 
om  Forhøjelse  af  Børsomsætningsskatten  for  fremmed 
Mønt  og  Indførelse  af  en  Devise-Omsætningsskat. 

Messen  i  Lyon. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  Meddelelse 
om,  at  Efteraarsmessen  i  Lyon,  der  finder  Sted  i  Ti¬ 
den  1.— 15.  Oktober,  hl.  a.  vil  omfatte  den  aarlige 
internationale  Uge  for  Motordrift.  Direkte  Henvendel¬ 
ser  angaaende  Messen  kan  rettes  til  M.  l’Administrateur 
Délégué  de  la  Foire  de  Lj7on,  Hotel  de  Ville. 

Udstilling  af  mindre  Fartøjer. 

I  Industriraadets  Sekretariat  henligger  til  Gennem¬ 
syn  en  Del  fra  Udenrigsministeriets  Oplysningsbureau 
for  Erhvervene  modtagne  Tryksager  angaaende  en  Ud¬ 
stilling  for  mindre  Fartøjer  og  disses  Tilbehør.  Ud¬ 
stillingen  agtes  afholdt  i  London  14.— 24.  Nov.  d.  A. 


Fra  Biblioteket. 


Biblioteket  er  aabent  Hverdage  Kl.  10—10,  Søndage 

10—4. 

Literaturoversigten  bringer  denne  Gang  Meddelelse 

om  Bøger  angaaende  Opvarmning,  Ventilation  og 

Brændselbenyttelse. 

100.  Hiittig,  O.  Heizungs-  und  Liiftungsanlagen  in  Fa¬ 
briken.  Leipzig  1915.  398  S.  Tvl. 

106.  Raynes,  F.  U.  Heating  Systems.  London  1921. 

106.  Recknagel,  H.  Luftung  und  Heizung.  Leipzig 
1915.  211  S. 

106.  Recknagel,  H.  Hilfstabellen  zur  Berechnungen 
von  Warmwasserheizungen.  Miinchen  1915. 

106.  Rietzel,  H.  &  K.  Brabbée.  Liiftungs-  und  Hei- 
zungsanlagen.  I— II  -|-  Tegn.  Berlin  1913. 

106.  Korting,  J.  Heizung  und  Luftung.  I  —  II.  1919. 

106.  Dietz,  L.  Liiftungs-  und  Heizungsteclmik.  Miin- 
chen  1920.  619  S. 

106.  Brabbée,  Karl.  Rohrnetzbcrechnungen  in  der 
Heiz-  und  Liiftungstechnik.  I — II.  Berlin  1916. 

106.  Grahl,  G.  de.  Wirtschaftlichkeitder  Zentralheizung. 
Miinchen  1911.  198  S. 

106.  Wieprecht,  Otto.  Entwerfen  und  Berechnen  von 
Heizungs-  und  Liiftungsanlagen.  1910.  172  S. 

106.  Kunz,  H.  Ventilation  und  Luftbefeuchtung.  Ziirich 
1892.  17  S. 

106.  Sehwanecke,  Hans  Karl.  Liiftung  und  Entstau- 
bung.  Hannover  1909.  436  S. 

106.  Thomas,  J.  W.  Ventilation,  Heating  and  lighting 
of  dwellings.  London  1906.  295  S. 

106.  Heiz-  und  Koch-Anlagen  flir  Ivleinhauser.  Miin- 
chen  1921.  72  S. 

106.  Klinger,  H.  J.  Die  Wohnungs-Warmwasserhei- 
zung.  1919.  72  S. 

106.  Kallenberg,  Otto.  Der  praktische  Warmwasser- 
Installateur.  Stuttgart  1919.  168  S. 

106.  Sparsame  Warmewirtschaft.  (Vortriige  1919).  Berl. 

1920.  6.  Hefte. 

106.  Heucky,  K.  Die  Warmeverluste  dureh  ebene 
Wånde.  Miinchen  1921.  132  S. 

196.  Henrichsen,  H.  Ny  dansk  Varmemaaler  for  Cen¬ 
tralvarmeanlæg.  1918.  4  S. 

106.  Jensen,  Jess.  Økonomisk  Anvendelse  af  Kokes 
til  Kakkelovne  og  Komfurer.  Kbhvn.  1917. 

106.  Wesche,  A.  &  C.  J.  Ottesen.  Brændsel  og  Fyring. 
Kbhvn.  1917.  30  S. 

106.  Sonden,  K.  Uppvarmning  av  rum.  1916.  115  S. 

106.  Donaldson.  Modern  hot  water-lieating,  Stearns 
and  Gasfittings.  1920. 

106.  Kallenberg.  Heizungs-  u.  Luftungsinstallation. 

1921. 

Nr.  19 


1.  OKTOBER 


1922 


Philip  Schou. 

Industriforeningens  Formand  1883 — 1890. 


MÆT  af  Dage,  hærget  af  Sygdom,  har  Indu¬ 
striforeningens  Æresmedlem,  Philip  Schou , 
nu  lukket  sine  Øjne.  For  den  yngre  Slægt  kun 
et  Navn  —  hædret  og  anset  —  for  den  ældre  om¬ 
givet  af  den  Glans  og  det  Ry,  som  endnu  er  til¬ 
bage  fra  Udstillingssommeren  1888. 

Hvorvidt  denne  Udstilling  satte  sig  Spor  i  vort 
Næringsliv,  gav  det  friske  Impulser,  brød  nye 
Baner,  er  tvivlsomt.  Aarene,  der  fulgte  efter,  et 
godt  Stykke  ind  i  90erne,  bærer  ikke  Vidnesbyrd 


om  noget  økonomisk  Opsving’.  Men  denne  lille 
Episode  i  Kjøbenhavns  Historie  rummer  mere 
end  en  By  i  Fest  med  vajende  Flag,  Fyrstebesøg 
og  talløse  officielle  Middage.  Den  betød  i  Virke¬ 
ligheden  de  første,  forsigtige  Skridt  til  at  udløse 
den  politiske  Strid,  som  igennem  et  Aarti  havde 
standset  al  aandelig  og  materiel  Udvikling  her  i 
L andet.  I  den  Kamp  om  Magten,  der  fødes  mel¬ 
lem  Land  og  By,  var  man  kørt  fast  i  Lovpara¬ 
grafer  og  Udlægning  af  Grundlovens  Aand  og  Me- 

ning.  Man  længtes  efter  Mænd,  der  kunde  blæse 
Signal  til  Samling  om  nye  Tanker.  Blandt  disse 
Mænd  var  Philip  Schou. 

Det  vilde  være  for  troskyldigt  at  antage,  at  de 
Samtaler,  Schou  førte  paa  Boller  og  Frijsenborg 
med  Christian  9.s  højtbetroede  Mand,  Grev  Frijs , 
den  designerede  Præsident  for  den  kommende 
Udstilling,  udelukkende  drejede  sig  om  Bygge¬ 
planer,  Komitéer,  Budget  og  Sagens  øvrige  Struk¬ 
tur.  Det  kan  næppe  fejle,  at  disse  to  Mænd  har 
drøftet  den  storpolitiske  Misere  og  Muligheden  af 
at  løfte  den  udover  det  døde  Punkt.  Der  var  i  al 
Fald  En,  som  med  mistænksom  Aarvaagenhed 
fulgte  disse  hyppige  jyske  Sammenkomster;  det 
var  daværende  Indenrigsminister  Ingerslev,  Lede¬ 
ren  af  Højres  Landsagitation.  Han  saa  i  Philip 
Schou  en  evnerig  og  ærgerrig  Personlighed,  der 
vel  rustet  ved  sin  Deltagelse  i  Frederiksberg  Kom¬ 
munes  Betyrelse  og  ved  de  Baand,  han  som  Folke¬ 
tingsmand  havde  knyttet  med  betydende,  yngre 
Politikere  i  alle  Partier,  under  visse  Kombinatio¬ 
ner  kunde  blive  det  gamle  Regimente  en  farlig 
Medbejler. 

Og  saa  kom  det  mærkværdige  Aar,  Kongens 
25aarige  Regeringsjubilæum,  Hundredaaret  for 
Stavnsbaandets  Løsning  —  Udstillingsaaret.  At 
dette  gennemførtes  programmæssigt  og  med  saa 
stort  Held,  skyldtes  naturligvis  ikke  en  enkelt 
Mand;  mange  Kræfter  maatte  tages  i  Brug  for  at 
føre  Skuden  i  Havn.  Dog,  det  vilde  være  utak¬ 
nemligt  ikke  at  anerkende,  hvor  meget  Schous 
Arbejdsevne  og  Viljekraft  bidrog  til  det  lykkelige 
Resultat.  I  Erkendelse  heraf  og  i  Anledning  af 
hans  50aarige  Fødselsdag,  som  netop  indtraf  i 
1888,  lod  Venner  i  Industriforeningen  Bertha 
Wegmann  udføre  et  Portræt  af  ham.  Det  blev  et 
pragtfuldt  Billede  —  viser  Philip  Schou  paa  sit 
Livs  Middagshøjde,  rank  og  elegant,  myndig  og 
klog.  Ved  dets  Overrækkelse  holdt  han  en  Tale 
som  Tak  for  Gaven,  i  hvilken  han  betegnede  sig 
selv  som  en  Lykkens  Yndling:  Da  han  passerede 
forbi  sin  Fabrik  paa  Vej  ind  til  Festen,  hørte 
han  Hjulene  snurre  paa  Værkstederne,  og  de  op¬ 
lyste  Ruder  bragte  ham  Vidnesbyrd  om  den 
travle  Virksomhed,  der  udfoldedes  indenfor  Mu¬ 
rene.  Og  nu  stod  han  her  i  sine  Standsfællers 
Kreds  for  at  modtage  en  hædrende  Anerkendelse 
af  sin  Gerning  i  Offentlighedens  Tjeneste.  I  Sand¬ 
hed  —  han  var  en  lykkelig  Mand. 


Faa  Maaneder  efter,  midt  i  Foreningsaaret,  fra- 
traadte  ban  sin  Stilling  som  Industriforeningens 
Formand.  Allerede  noget  tidligere  havde  han  afgi¬ 
vet  Ledelsen  af  »Fællesrepræsentationen  for  dansk 
Industri  og  Haandværk«.  Det  sidstnævnte  Skridt 
forundrede  ingen,  som  forstod,  hvor  trættende  og 
pinagtige  de  aarlig  tilbagevendende  Møder  med 
de  obligate  Diskussioner  om  Næringslov,  Fagprø¬ 
ver,  Auktionsvæsen  og  teknisk  Undervisning  — 
de  taler  vist  endnu  derom  —  maatte  virke  paa 
hans  hastige  Sind  og  aristokratiske  Natur.  Men 
at  han  forlod  Industriforeningen  saa  brat  og 
dermed  i  en  Alder  af  kun  52  Aar  afsluttede  sin 
offentlige  Løbebane,  savner  den  Dag  idag  sin  For¬ 
klaring. 

Sandt  nok,  hans  private  Virksomhed  stillede 
ham  baade  Opgaver  og  skaffede  ham  Tilfredsstil¬ 
lelse.  Omgivet  af  en  fremragende  Generalstab, 
baade  i  kunstnerisk  og  teknisk  Henseende,  lyk¬ 
kedes  det  ham  at  bevare  og  forhøje  det  Ry,  den 
gamle  Fabrik  gennem  mange  Aars  fortjenstfuldt 
Arbejde  havde  erhvervet.  Han  nød  fuld  Aner¬ 
kendelse  for  sin  Andel  i  dens  Fremgang  og  Triv¬ 
sel  —  og  alligevel?  Alligevel  er  det  tilladt  at  tvivle 
om,  at  dette  var  ham  nok;  om  han  ikke  inderst 
inde  længtes  tilbage  til  det  offentlige  Livs  Spil 
om  Magt  og  Indflydelse,  dets  Kampe  og  Sejre. 
Man  mindes  Henrik  Ibsens  Ord: 

»Mod  Snelandets  Hytter 
fra  Solstrandens  Krat, 
rider  en  Rytter 
hver  eneste  Nat.«  — 

Med  Rette  kunde  han  —  og  andre  med  ham  — 
undres  over,  at  den  konservative  Side  af  vort 
Samfund,  den  han  tilhørte,  havde  en  saadan 
Overflod  af  betydende  Kræfter,  at  den  kunde  give 
Afkald  paa  en  Mand  med  Philip  Schous  Kund¬ 
skabsfylde  og  Almensans. 

Paa  de  frederiksbergske  Villaveje  kunde  man 
indtil  for  faa  Aar  siden  møde  en  Olding,  som 
endnu  havde  bevaret  sin  Høvdingskikkelse  fra 
Manddommens  Dage.  Hans  Blik  dvælede  ikke 
ved  Omgivelserne  —  det  var,  som  søgte  det  til¬ 
bage  til  en  svunden  Tid,  da  han  endnu  var  ung 
og  kraftig;  som  om  han  genkaldte  i  Erindringen 
et  Liv,  rigt  paa  Arbejde,  paa  Maal,  der  var  naaet, 
og  paa  Haab,  som  var  bristet. 


©  ©  © 

Moderne  Handelstraktater. 


Den  Udvikling  henimod  stærkt  forøget  Told¬ 
beskyttelse,  der  gør  sig  gældende  næsten  over¬ 
alt  i  Verden,  medfører  som  sin  naturlige  Kon¬ 
sekvens  en  Ændring  i  de  hidtil  fulgte  Handels¬ 
traktatsystemer.  Efterhaanden  som  det  ene  Land 
efter  det  andet  afspærrer  sit  indenlandske  Mar¬ 
ked  ved  høje  Toldsatser,  bliver  Eksportforretnin¬ 
gerne  vanskeliggjort,  det  bliver  derfor  et  nærlig¬ 
gende  Formaal  for  de  enkelte  Lande  at  søge  at 
skaffe  sig  en  særlig  Toldpræference  paa  deres 
Hovedafsætningsmarkeder,  da  de  almindeligt 
gældende  høje  Toldsatser  ellers  vil  udelukke  dem 
derfra. 

Det  tidligere  Handelstraktatsystem,  hvis  Grund¬ 
princip  er  den  saakaldte  Mestbegunstigelsesaftale, 
er  ikke  altid  effektivt  nok  for  nævnte  Politik,  og 
de  Lande,  der  staar  som  Foregangsstater  for  den 
aktive  økonomiske  Politik,  har  derfor  forladt  de 
generelle  Mestbegunstigelsesaftaler  og  er  gaaet 
over  til  de  meget  mere  komplicerede  Tarifaftaler, 
der  alene  gælder  mellem  de  to  kontraherede  Mag¬ 
ter,  og  som  kun  mod  særlige  Modydelser  ud¬ 
strækkes  til  andre.  Det  Princip,  man  vil  følge  i 
disse  Traktater,  er  i  Virkeligheden  det  samme 
Forretningsprincip,  som  i  stor  Udstrækning  be¬ 
nyttes  af  den  enkelte  Borger,  og  som  kan  sam¬ 
menfattes  i  den  Tankegang:  »Køber  jeg  hos  Dig, 
maa  Du  ogsaa  købe  hos  mig!«  Omsat  i  den 
internationale  Handelspolitik  bliver  dette  til,  at 
det  ene  Land  for  at  indrømme  lavere  Toldsatser 
for  et  andet  Lands  Eksportvarer  kræver  en  til¬ 
svarende  Nedsættelse  i  Toldsatserne  paa  sine  Eks¬ 
portartikler. 

Et  af  de  Lande,  der  paa  den  mest  afgjorte 
Maade  har  indrettet  sin  Handelspolitik  efter  disse 
Principer,  er  Spanien.  Det  vil  være  noksom  be¬ 
kendt,  hvorledes  Spanien  ved  sin  Optræden  lun- 
tilføjet  Norge  et  enestaaende  handelspolitisk  Ne¬ 
derlag  og  gennemtvunget,  at  dette  Land  aftog  et 
vist  Kvantum  af  de  spanske  Eksportvarer  til  Gen¬ 
gæld  for,  at  Spanien  lod  den  norske  Klipfisk 
komme  ind  i  Landet.  Det  er  imidlertid  ikke  alene 
overfor  Forbudslandene,  at  Spanien  følger  denne 
Politik,  men  det  har  anlagt  hele  sin  økonomiske 
Handelspolitik  efter  det  samme  Princip. 

Den  spanske  Toldlov  er  indrettet  saaledes,  at 
der  findes  2  Tarifer,  een  meget  høj  Tarif,  der 
gælder  for  de  Lande,  med  hvilke  Spanien  ingen 
Aftaler  har,  og  een  væsentlig  lavere,  men  dog 
efter  danske  Forhold  stadig  meget  høj  Tarif:  den 


saakaldte  Minimaltarif,  der  ved  Overenskomst 
kan  tilstaas  for  de  enkelte  Varer.  Endelig  kan  den 
spanske  Regering,  naar  der  opnaas  tilstrækkelig 
Kompensation  herfor,  foretage  yderligere  Ned¬ 
sættelse  i  denne  Minimaltarif,  og  da  denne  Tarif 
rummer  meget  høje  Satser,  er  det  disse  yderligere 
Nedsættelser,  som  bliver  de  afgørende  for  de 
Lande,  der  søger  Overenskomster  med  Spanien. 

Spanien  har  opsagt  de  fleste  af  sine  tidligere 
Handelstraktater  (bl.  a.  ogsaa  Traktaten  med 
Danmark)  og  søger  nu  afsluttet  nye  Aftaler.  Et 
af  de  første  Resultater  heraf  er  en  Handelsover¬ 
enskomst  mellem  Spanien  og  Schweiz.  Ved  denne 
Overenskomst  opnaar  Spanien,  at  de  i  Schweiz 
gældende  Toldsatser  for  forskellige  spanske  Vine 
nedsættes  med  25 — 40  pCt.,  samt  at  Toldafgiften 
for  spanske  Sydfrugter  nedsættes  med  30 — 40  pCt. 
Til  Gengæld  opnaar  Schweiz,  at  en  Række  af  de 
schweiziske  Industrivarer  kan  indføres  i  Spanien 
til  Toldsatser,  der  ligger  under  den  spanske  Mi¬ 
nimaltarif;  for  Ure  er  Toldsatsen  saaledes  nedsat 
til  V4.  For  en  lang  Række  Maskiner,  herunder 
bl.  a.  forskellige  Frysemaskiner  og  elektriske  Ma¬ 
skiner,  er  Toldreduktionen  10  pCt.  og  i  enkelte 
Tilfælde  noget  større  —  helt  op  til  30  pCt.  For 
Mælkepulver  nedsættes  Toldafgiften  med  33  pCt., 
for  kondenseret  Mælk  med  20  pCt.  og  for  en¬ 
kelte  Sorter  Ost  er  der  en  Nedsættelse  af  omtrent 
60  pCt. 

Ogsaa  Overenskomstforholdet  mellem  Spanien 
og  Frankrig  er  nu  ordnet  efter  samme  Princip. 
Frankrig  opnaar  i  Spanien  en  Toldreduktion  fra 
Minimaltarifen  af  ca.  10  pCt.  for  Glas  og  Por¬ 
celæn,  ca.  15  pCt.  for  Fodtøj,  ca.  20  pCt.  for  Jern- 
og  Staalkabler,  ca.  10  pCt.  for  Køkkenudstyr,  ca. 
20  pCt.  for  Bordknive,  25 — 30  pCt.  for  Automo¬ 
biler,  20  pCt.  for  teknisk  Sæbe,  fra  10 — 33V2  pCt. 
for  forskellige  Maskiner,  saasom  større  Værktøjs¬ 
maskiner,  større  Træbearbejdningsmaskiner, 
større  Kedelanlæg,  25  pCt.  for  forskellige  Loko¬ 
motiver,  10  pCt.  for  forskellige  elektriske  Maski¬ 
ner,  75  pCt.  for  større  Gasmaalere.  Endvidere  er 
der  for  Gummivarer  en  Nedsættelse  paa  15 — 30 
pCt.,  for  Legetøj  paa  10—15  pCt.,  samt  betydelig 
Reduktion  i  Tolden  paa  visse  Silkevarer  o.  a. 
Tekstilvarer  samt  Rebslageriarbejder.  Ogsaa  for 
enkelte  Næringsmidler  er  der  Toldnedsættelse, 
idet  f.  Eks.  Tolden  paa  Sardiner  og  paa  præserve¬ 
rede  Grøntsager  nedsættes  til  det  halve. 

Frankrig  har  to  Toldsatser:  »Tarif  general«  og 

»Tarif  minimum«,  og  Satserne  efter  »Tarif  géné- 
ral«  er  i  Almindelighed  4  Gange  saa  høje  som 
Satserne  for  »Tarif  minimum«.  Til  Gengæld  for 
de  tilstaaede  Indrømmelser  har  Spanien  nu  op- 
naaet,  at  en  Række  af  spanske  Eksportvarer  kan 
indfortoldes  i  Frankrig  til  »Tarif  minimum«,  samt 
at  der  indrømmes  en  særlig  Fordel  for  visse 
spanske  Vine. 

Spanien  har  med  England  en  Traktat  af  1894, 
og  ifølge  denne  Overenskomst  er  der  i  stor  Ud¬ 
strækning  Mestbegunstigelse  i  Spanien  for  en¬ 
gelske  Varer.  De  overfor  Schweiz  og  Frankrig 
tilstaaede  specielle  Toldnedsættelser  skulde  der¬ 
for  ogsaa  automatisk  udstrækkes  til  at  gælde  for 
Englands  Vedkommende,  et  Faktum,  som  i  »The 
Board  of  Trade  Journal«  noteredes  med  stor  Til¬ 
fredshed.  Spanien  har  imidlertid  ikke  uden  videre 
villet  bevare  dette  Forhold,  og  saavidt  vides  har 
England  nu  for  at  bevare  denne  Særstilling  maat- 
tet  indgaa  paa  at  binde  de  nugældende  Toldsatser 
for  spanske  Vine  for  3  Aar  og  garantere  fortsat 
Toldfrihed  for  en  Række  ikke  toldbeskattede 
spanske  Eksportvarer  i  et  lignende  Tidsrum. 

Som  ovenfor  nævnt  er  den  danske  Handels¬ 
overenskomst  med  Spanien  opsagt  fra  dette  Land. 
Vi  staar  saaledes  umiddelbart  overfor  Forhand¬ 
lingerne  om  en  ny  Handelstraktat,  og  Spørgsmaa- 
let  er  for  Tiden  Genstand  for  en  meget  indgaaende 
Undersøgelse  i  den  for  nogen  Tid  tilbage  nedsatte 
Traktatkommission. 

Forholdet  mellem  Spanien  og  Danmark  er  i 
nogen  Grad  det  samme  som  Forholdet  mellem 
Schweiz  og  Spanien.  Baade  Danmark  og  Schweiz 
indfører  for  ret  betydelige  Værdier  Vine  og  Syd¬ 
frugter  fra  Spanien  og  udfører  igen  til  dette  Land 
forskellige  Industrivarer.  Naar  bortses  fra  Island, 
der  jo  med  sin  Klipfiskeeksport  og  som  Følge  af 
sin  Forbudspolitik  indtager  en  Særstilling,  er  der 
imidlertid  den  Forskel,  at  Danmark  køber  for 
meget  større  Værdier  i  Spanien,  end  der  sælges  af 
danske  Varer  til  Spanien,  og  Spaniens  Interesse  i 
at  bevare  sin  Adgang  til  det  danske  Marked  er 
altsaa  meget  større  end  Danmarks  Interesse  i  at 
bevare  sin  Eksport  til  Spanien.  Følgelig  skulde 
man  tro,  at  Danmark  stod  meget  stærkt  i  For¬ 
handlingerne  med  Spanien  om  en  ny  Overens¬ 
komst,  men  dette  er  imidlertid  ingenlunde  Tilfæl¬ 
det.  Den  danske  Toldtarif  er  nemlig  saaledes  ind¬ 
rettet,  at  spanske  Varer  indfortoldes  til  akkurat 
samme  Toldsatser  som  andre  Landes  Varer,  lige¬ 
gyldig  om  Spanien  forlanger,  at  de  danske  Varer 
skal  fortoldes  efter  den  højeste  spanske  Tarif 


eller  efter  Minimaltarifen  eller  falde  ind  under 
de  særlige  Indrømmelser,  der  tilstaas  andre  Lan¬ 
de.  De  danske  Underhandlere  vil  derfor  faa  en 
overmande  vanskelig  Opgave,  fordi  de  hverken 
har  noget  at  tilbyde  Spanien  til  Gengæld  for  de 
Indrømmelser,  vi  ønsker,  eller  —  naar  bortses  fra 
en  veritabel  Toldkrig  —  noget  at  true  med,  hvis 
Spanien  giver  andre  Landes  Eksportvarer  en 
toldmæssig  Præference  fremfor  de  danske  Varer. 

Som  Forholdet  er  overfor  Spanien,  er  det  over¬ 
for  de  fleste  andre  Lande,  og  i  Danmarks  Han¬ 
delssamkvem  med  f.  Eks.  De  Forenede  Stater 
finder  man  et  nyt  Bevis  for,  hvor  skadelig  hele 
denne  Udvikling  er  for  os.  I  1920  importerede 
Danmark  fra  U.  S.  A.  for  750  Miil.  Kr.  Varer. 
Selvfølgelig  var  en  stor  Del  heraf  Raavarer  (Kul, 
Petroleum,  Foderkager  o.  1.),  som  Danmark  i 
mere  eller  mindre  Grad  kan  være  nødsaget  til  at 
købe  fra  U.  S.  A.,  og  om  hvilken  Import  det  maa 
siges,  at  det  ikke  vilde  være  til  udelt  Gavn,  om 
man  fordyrede  den  ved  Modforanstaltninger;  men 
det  er  imidlertid  en  Fejltagelse,  hvis  man  tror,  at 
det  kun  er  saadanne  Varer,  Amerika  eksporterer 
til  Danmark.  Det  kan  saaledes  anføres,  at  vi  i 
1920  af  Varer,  som  vi  lige  saa  vel  kunde  købe 
andre  Steder  eller  selv  fremstille,  bl.  a.  købte 
Tekstilvarer  for  30  Mili.  Ivr.,  Automobiler  og  Mo¬ 
torcykler  for  13  Mili.  Kr.,  Fodtøj  for  15  Mili.  Kr., 
Hermetik  for  3  Miil.  Ivr.,  Mel  og  Gryn  for 
8  Mili.  Kr.,  Sukker  og  Sirup  for  3  Mili.  Kr., 
Gummivarer  (Autodæk,  Slanger  m.  v.)  for  9  Miil. 
Kr.,  Sæbe  for  1  Mili.  Ivr.,  forskellige  Jernvarer  for 
20  Mili.  Ivr.,  Petroleumsmotorer  for  3 V2  Mili.  Kr., 
Landbrugsmaskiner  for  2  Mili.  Kr.,  industrielle 
Maskiner  for  4  Mili.  Ivr.  o.  s.  fr.  Saasnart  Dan¬ 
mark  imidlertid  forsøgte  at  betale  en  Del  af  denne 
mægtige  Import  ved  Udførsel  af  danske  Varer 
til  Amerika  og  havde  Held  til  at  afsætte  nogle 
store  Partier  Smør  paa  det  amerikanske  Marked, 
reagerede  U.  S.  A.  øjeblikkelig  derimod  og  gen¬ 
nemførte  en  midlertidig  Forhøjelse  af  Tolden  paa 
Smør.  Iforvejen  havde  De  Forenede  Stater  for 
alle  Industrivarer  ganske  overordentlig  høje 
Toldsatser,  og  i  disse  Dage  ser  det  ud,  som 
om  man  opnaar  Enighed  om  en  yderligere  For¬ 
højelse  heraf.  Medens  Amerika,  som  nævnt, 
kan  eksportere  meget  store  Partier  Industrivarer 
til  Danmark,  er  det  umuligt  for  den  danske  Indu¬ 
stri  at  faa  Afsætning  paa  det  amerikanske  Mar¬ 
ked,  fordi  Toldsatserne  er  fuldkommen  prohibi¬ 
tive.  Naar  Danmarks  Industrier  ønsker  at  sælge 
sine  Verdensartikler  paa  det  amerikanske  Mar- 


TIDSSKRIFT  FOR  INDUSTRI 


177 


ked,  kan  de  som  Følge  heraf  ikke  sælge  Varer, 
der  er  fabrikerede  her  i  Danmark,  men  de  maa 
i  saa  Fald  overdrage  deres  Patenter  til  amerikan¬ 
ske  Industriselskaber,  som  saa  kan  fabrikere  Va¬ 
rerne  i  Amerika  og  sælge  dem  paa  det  amerikan¬ 
ske  Marked.  Hvis  man  overførte  dette  Forhold 
til  det  private  Erhvervsliv,  vilde  man  straks  se 
det  fuldkommen  uholdbare  heri.  Det  samme  maa 
imidlertid  gælde  for  Landenes  indbyrdes  Omsæt¬ 
ning.  Den  Stat,  der  til  Stadighed  køber  Varer  fra 
Udlandet  og  finder  sig  i,  at  Udlandet  paa  alle 
Maader  udelukker  vedkommende  Land  fra  at 
sælge  sine  Eksportvarer,  maa  blive  udsat  for  en 
økonomisk  Tilbagegang.  Intet  vilde  dog  være  ri¬ 
meligere  end,  at  Danmark  til  Gengæld  for  den 
Mængde  Varer,  vi  køber  fra  U.  S.  A.,  fik  Lov  til 
ogsaa  at  sælge  lidt  til  dette  Land.  At  vi  skulde 
opnaa  dette  ved  en  simpel  Appel  til  De  Forenede 
Staters  Velvilje,  vilde  være  ganske  utænkeligt.  I 
hvor  stor  Udstrækning  man  i  det  økonomiske 
Handelssamkvem  kan  regne  med  en  Stormagts 
Velvilje  overfor  et  lille  Land,  har  Danmark  haft 
Erfaring  nok  for  under  Krigen.  Det  vil  maaske 
endnu  erindres,  hvorledes  Mr.  White,  der  paa  De 
Forenede  Staters  Vegne  førte  Forhandlingerne 
om  Afslutningen  af  den  dansk-amerikanske  Han¬ 
delsoverenskomst  i  1918,  udtalte  sig:  Mr.  White, 
der  ikke  kendte  Danmarks  Eksistens,  blev  af  den 
danske  Delegation,  ved  Hjælp  af  et  Kort,  gjort 
bekendt  med,  at  Danmark  var  et  Naboland  til 
Tyskland.  Da  han  havde  faaet  dette  at  vide, 
meddelte  han  resolut  de  danske  Delegerede,  at 
det  vilde  være  nødvendigt  for  Danmark  at  afbryde 
al  Forbindelse  med  Tyskland.  De  Delegerede 
gjorde  heroverfor  gældende,  at  et  saadant  Brud 
vilde  være  ensbetydende  med  Døden  for  Dan¬ 
mark,  og  han  gav  hertil  det  karakteristiske  Svar: 
»Sometime  it  is  better  to  die  than  to  live«,  og 
hans  Slutningsbemærkning  var:  »1  think  you 
better  die«.  Man  kan  bebrejde  Mr.  White,  at  han 
udtalte  sig  med  en  saa  brutal  Aabenhjertighed, 
men  man  kan  næppe  bebrejde  ham  den  Tanke¬ 
gang,  der  ligger  bag  hans  Ord,  fordi  det  i  Lande¬ 
nes  indbyrdes  økonomiske  Politik  kun  er  og  maa¬ 
ske  ogsaa  kun  kan  være  de  økonomiske  Realite¬ 
ter  og  Hensynet  til  den  Fordel,  man  selv  opnaar, 
der  er  det  afgørende. 

Fra  gammel  Tid  nærer  man  herhjemme  en 
indgroet  Ængstelse  for  at  støde  Stormagterne  for 
Hovedet,  og  man  ser  som  Maalet  for  al  dansk 


Politik  at  holde  sig  stille  i  Ro  og  lade  Stormag¬ 
terne  skalte  og  valte  uden  Indsigelse  af  nogen 
Art.  Der  er  selvfølgelig  ingen,  der  ønsker  eller 
forlanger,  at  Danmark  skal  indlade  sig  i  en  Han¬ 
delskrig  med  de  store  Lande  eller  med  nogetsom- 
helst  andet  Land,  men  der  er  paa  den  anden  Side 
heller  ingen  Grund  til,  at  man  ved  enhver  Lej¬ 
lighed  skal  krybe  ned  i  et  Musehul  og  i  næsten 
taknemlig  Selvopgivelse  finde  sig  i  alt  muligt.  Man 
maa  jo  dog  huske,  at  i  det  økonomiske  Samkvem 
er  det  ikke  alene  Landenes  Størrelse,  der  er  det 
ene  afgørende,  og  det  vilde  dog  kun  være  ganske 
lige  til,  om  Danmark  i  den  økonomiske  Kappe¬ 
strid  paa  en  fornuftig  Maade  anvendte  de  Vaaben, 
vi  nu  een  Gang  er  i  Besiddelse  af.  Danmark  har 
nemlig  i  Virkeligheden  slet  ikke  de  daarligste 
Kort  paa  Haanden.  Landet  ejer  et  i  Forhold  til 
dets  Størrelse  meget  købedygtigt  Marked,  og  den 
Anstrengelse,  man  fra  de  store  Landes  Side  gør 
sig  for  at  sælge  Industrivarer  til  Danmark,  viser, 
hvor  højt  de  værdsætter  denne  vor  Købeevne. 
Hvad1  vilde  være  naturligere  end',  om  vi  udnyttede 
dette  Forhold  til  at  forlange  den  Ligelighed  fra  de 
andre  Landes  Side,  som  man  sikkert  vilde  opnaa, 
naar  man  blot  satte  en  lille  Smule  ind  derpaa. 
»Do  ut  des«  er  Mottoet  for  den  nye  Handels¬ 
politik.  Naar  Norge  vil  sælge  Klipfisk  i  Spanien, 
vil  Spanien  have  Ret  til  at  sælge  Vin  i  Norge; 
naar  Spaniens  Appelsiner  skal  ind  til  en  særlig 
lav  Toldsats  i  Schweiz,  saa  maa  den  spanske 
Toldafgift  paa  Schweizerost  og  Schweizerure 
nedsættes  i  samme  Forhold,  og  naar  Danmark 
køber  for  mange  Millioner  Kroner  Varer  fra 
U.  S.  A.,  burde  vi  derfor  ogsaa  have  Lov  til  at 
sælge  Smør  og  Industrivarer  til  De  Forenede  Sta¬ 
ter,  og  hvis  vi  vil  gøre  os  Haab  om  at  sælge  nogle 
af  vore  Industrivarer  til  Spanien,  maa  vi  ogsaa 
være  i  Stand  til  at  byde  dette  Land  en  Fordel 
fremfor  andre  for  dets  Eksportvarer. 

Det  maa  betragtes  som  en  Kendsgerning,  at  en 
Fortsættelse  af  den  handelspolitiske  Udvikling, 
hvorefter  det  ene  Land  efter  det  andet  for  sine 
Eksportvarer  faar  Toldpræferencer,  som  ikke 
gælder  for  danske  Varer,  i  det  lange  Løb  vil  føre 
til,  at  den  danske  Eksport  ganske  stille  bliver 
klemt  ud  af  de  udenlandske  Markeder,  og  der 
turde  derfor  være  al  mulig  Anledning  til  at  over¬ 
veje,  hvorledes  Danmark  maa  indrette  sin  øko¬ 
nomiske  Politik  for  at  bevare  Eksportmulighe¬ 
derne  for  de  danske  Erhverv. 

Studiekommissionen  til  Schweiz. 

I  Tilslutning  til  de  Foranstaltninger,  der  er 
truffet  til  at  beskytte  Skotøjs-  og  Cigarindustrien, 
har  Handelsministeriet  den  14.  September  d.  A. 
nedsat  en  Kommission  til  at  foretage  en  Studie¬ 
rejse  til  Schweiz  for  at  undersøge  Forudsætnin¬ 
gerne  for  og  Virkningerne  saavel  i  produktions¬ 
mæssig  som  i  omsætningsmæssig  Henseende  af 
de  som  Reskyttelsesforanstaltning  imod  den  uden¬ 
landske  Konkurrence  dér  indførte  importregule¬ 
rende  Restemmelser.  Til  at  deltage  i  Kommissio¬ 
nens  Rejse  og  Arbejde  har  Industriraadet  ud¬ 
peget  Direktør  Chr.  H.  Olesen  og  Kontorchef  G. 
E.  Hartz.  De  øvrige  Medlemmer  af  Kommissio¬ 
nen  er:  Folketingsmand  Th.  Stemning,  Grosserer 
Aage  Løwener,  Sekretær  J.  Vestberg,  Kontorchef 
O.  Himmelstrup  og  Fuldmægtig  i  Handelsmini¬ 
steriet  A.  Helper.  Som  Sekretær  for  Kommissio¬ 
nen  fungerer  Sekretær  i  Handelsministeriet  F.  O. 
Crone. 

□□□□□□ 

Chokoladeskatten. 

Et  Indlæg  i  Debatten  paa  »Socialvirke«s  Møde 
d.  18.  Sept.  1922. 

Af  Fabrikant  Axel  Engel. 

Naar  jeg  skal  udtale  mig  om  Chokoladeskattens 
Indvirkning  paa  min  Industris  Trivsel,  maa  jeg  forud¬ 
skikke  den  Bemærkning,  at  det  vel  kan  have  sine  Van¬ 
skeligheder  paa  dette  forholdsvis  tidlige  Tidspunkt 
efter  Skattelovens  Ikrafttræden  at  bedømme  dens 
Virkning,  men  jeg  kan  dog  allerede  nu  paastaa,  at 
Loven  er  til  stor  Skade  for  os. 

Jeg  kan  saaledes  oplyse,  at  medens  der  den  1.  Au¬ 
gust  1914  indenfor  Industriens  organiserede  Arbejdere 
var  ca.  20  Arbejdsløse,  var  der  den  1.  August  1920  40 
Arbejdsløse  og  den  1.  August  1922  287  Arbejdsløse; 
den  1.  August  1921  var  der  142  Arbejdsløse,  men  In¬ 
dustrien  arbejdede  da  under  ganske  abnorme  Forhold, 
idet  Sukkerordningen  skulde  ophæves  den  1.  Oktober, 
og  da  der  ved  dennes  Ophævelse  kunde  ventes  et  Fald 
i  Prisen  paa  Industrisukker  fra  160  Øre  pr.  kg  til  175 
Øre  pr.  kg,  forstaar  man,  at  Fabrikerne  paa  det  Tids¬ 
punkt  arbejdede  med  den  største  Forsigtighed  og 
søgte  at  realisere  deres  Lagre. 

Industriens  vanskelige  Stilling  overfor  den  uden¬ 
landske  Konkurrence  kan  bedst  forklares  ved  Sammen¬ 
ligning  mellem  Importtallene  fra  1.  Januar  1921  til 
31.  Juli  1921,  hvor  den  samlede  Import  var  10  204  kg, 
og  fra  den  1.  Januar  1922  til  den  31.  Juli  1922 
22  438  kg. 

Jeg  skal  her  indskyde,  at  vi  i  Tide  har  gjort  rette 
vedkommende  opmærksom  paa  den  Fare,  der  truede 
den  danske  Industri  fra  Udlandets  Side,  idet  vi  under 
Forhandlingerne  har  udtalt,  at  en  betydelig  Nedgang 


i  Salget  vilde  være  af  nærmest  katastrofal  Betydning 
for  de  danske  Fabriker.  Disse  er  alle  anlagt  med  en 
større  Produktion  for  Øje  end  den,  de  har  for  Øje¬ 
blikket,  og  hvis  Produktionen  yderligere  skrues  stærkt 
ned,  vil  Produktionspriserne  pr.  Vareenhed  blive  saa 
væsentlig  forhøjede,  at  vi  næppe  vil  kunne  konkurrere 
med  den  udenlandske  Industri,  hvis  Produktion  ikke 
berøres  af  de  paa  det  danske  Marked  gældende  ind¬ 
skrænkende  Bestemmelser. 

Ved  Lovforslagets  Fremkomst  sendte  Foreningen  af 
danske  Chokolade-  og  Sukkervarefabrikanter  straks 
en  skarp  Protest  mod,  at  vore  Produkter,  der  ikke  er 
mere  Luksusprodukter  end  saa  mange  andre  Varer  — 
enkelte  af  vore  Varer  er  simpelthen  Næringsmidler  — 
skulde  underkastes  en  saadan  særlig  Luksusbeskat¬ 
ning.  Men  da  vi  ved  Forhandling  med  de  forskellige 
politiske  Partier  om  Chokoladeskatten  fik  konstateret, 
at  Lovforslaget  omtrent  ved  sin  Forelæggelse  allerede 
var  et  politisk  fait  accompli,  koncentrerede  vi  vore 
Anstrengelser  om  at  faa  Loven  ind  i  en  Form,  der 
kunde  være  betryggende  for  alle  interesserede  Parter, 
og  i  at  faa  Afgiften  sat  ned  fra  de  foreslaaede  30  pCt. 
til  20  pCt. 

Vi  foreslog  derfor  at  tage  Kakaopulver,  der  var 
undtaget  i  Forslaget,  med  ind  under  Beskatningen  og 
beviste  med  Tal,  at  Omsætningen  i  1921  ikke  var,  som 
i  Bemærkningerne  til  Lovforslaget  anført,  54  Miil.  Kr., 
men  71  Mili.  Kr.,  men  til  Trods  herfor  opnaaede  vi 
kun  en  Nedsættelse  fra  30  pCt.  til  25  pCt. 

Ved  at  arbejde  med  Regeringsforslaget  kom  vi  til 
den  Erkendelse,  at  det  teknisk  set  var  tilfredsstillende, 
da  det  havde  været  muligt  paa  Grundlag  af  den  Er¬ 
faring,  der  var  indhøstet  gennem  Tobaksbeskatnin¬ 
gen,  at  forme  et  Forslag,  der  nogenlunde  opfyldte 
Hensigten,  d.  v.  s.  opkræve  en  Afgift  af  ca.  10  Miil. 
Kr.  af  vor  Industri  paa  en  saadan  Maade,  at  man 
kunde  være  sikker  paa,  at  virkelig  alle  Industriens 
Udøvere  kom  til  at  betale.  Denne  gode  Egenskab  ved 
Lovforslaget  maa  jeg  til  Industriens  slore  Beklagelse 
sige,  blev  ganske  ødelagt  ved  Lovens  Udvalgsbehand¬ 
ling. 

Idet  jeg  udtaler  min  Anerkendelse  af  den  Forstaa- 
else,  der  fra  Administrationens  Side  er  vist  under  de 
Forhandlinger,  det  har  været  nødvendigt  at  føre  mel¬ 
lem  den  og  Industrien,  tør  jeg  dog  paastaa,  at  Admini¬ 
strationen  her  har  faaet  en  Øpgave,  som  den  ikke 
kan  løse,  trods  al  Dygtighed. 

Ændringsforslagene,  der  blev  vedtagne,  og  som  jo 
er  dikteret  af  de  bedste  demokratiske  Motiver,  har 
svækket  Lovens  Effektivitet  i  en  saadan  Grad,  at  det 
vil  være  paatrængende  nødvendigt  at  faa  den  fuldstæn¬ 
dig  revideret. 

Af  den  bare  Demokratisme  glemte  d’Herrer  Lov¬ 
givere,  at  det  er  nødvendigt  for  at  naa  et  Maal  at 
bruge  de  dertil  egnede  Midler. 

Det  har  jo  vist  sig  at  være  muligt  at  indkræve  store 
Skatter  paa  Sprit-  og  Ølindustrien,  men  der  er  en 
stor  Forskel  paa  disse  Industrier  og  Chokoladeindu¬ 
strien,  idet  de  førstnævnte  er  Storindustrier,  hvor 
Produktionen  foregaar  paa  ganske  enkelte  store  Virk¬ 
somheder,  medens  Produktionen  af  Chokolade-  og 
Sukkervarer  er  fordelt  paa  mange  Hundrede  Virk¬ 
somheder,  hvoraf  nogle  er  saa  smaa  og  drives  paa 

en  saa  lidet  forretningsmæssig  Maade,  at  Kontrol  selv¬ 
sagt  er  umulig. 

Jeg  skal  i  Tilslutning  hertil  oplyse,  at  min  Forening 
den  6.  ds.  sendte  til  Departementet  for  Told-  og  For¬ 
brugsafgifter  en  Ski'ivelse,  hvori  det  bl.  a.  hedder: 

»Idet  Foreningen  vedlægger  Dansk  Konfekturefor¬ 
enings  Medlemsblad  Nr.  8  af  August  Maaned  d.  A., 
undlader  vi  ikke  at  henlede  det  ærede  Departements 
Opmærksomhed  paa  de  i  Bladet  indeholdte  Artikler 
»Lukketid«  og  »Bogholderi«. 

Det  fremgaar  tydeligt  af  disse  Artikler,  al  Bestyrel¬ 
sen  for  Konfektureforeningen  tilraader  Medlemmerne 
at  søge  Autorisation  som  Fabrikanter,  idet  den  mener, 
at  der  derved  opnaas  Ret  til  at  holde  aabent  til  Kl.  12 
Aften. 

Konsekvensen  heraf  vil  jo  blive  den,  at  flere  Hun¬ 
drede  Konfekturehandlere  vil  søge  den  nævnte  Auto¬ 
risation  —  ikke  fordi  det  er  deres  naturlige  Nærings¬ 
vej  at  fabrikere  Chokolade-  og  Sukkervarer,  men  ude¬ 
lukkende  begrundet  paa  Lukkeloven. 

Den  foreløbige  Virkning  af  Loven  om  Omsætnings¬ 
afgift  af  Chokolade-  og  Sukkervarer  har  for  Fabri¬ 
kerne  vist  sig  som  en  enorm  Nedgang  i  Produktionen, 
og  saafremt  der  nu  paa  Grund  af  Lukkeloven  opstaar 
en  Mængde  Konkurrenter,  der  dels  reelt,  dels  pro 
forma  udøver  Fabriksvirksomhed,  antager  vi,  at  det 
vil  være  umuligt  at  kontrolere  disse  Forretninger  paa 
betryggende  Maade,  hvorfor  vi  med  den  største  Be¬ 
tænkelighed  ser  paa,  at  der  gives  saadanne  Virksom¬ 
heder  Autorisation. 

Vi  tillader  os  derfor  herved  at  henstille,  at  der  kun 
gives  Autorisation  til  saadanne  Firmaer,  der  kan  do¬ 
kumentere,  at  det  er  deres  legitime  Virksomhed  at 
fabrikere  Varer ,  og  at  Lovens  Fordringer  angaaende 
tilfredsstillende  Lokaler  forlanges  opfyldt  i  en  saadan 
Udstrækning,  at  virkelig  Kontrol  kan  finde  Sted.« 

Det  vil  heraf  ses,  at  der  nu  er  indtraadt  den  Ejen¬ 
dommelighed,  at  mange  liundrede  Smaavirksomheder, 
der  ikke  før  var  interesseret  i  at  optræde  som  Fabri¬ 
kanter,  nu  tvinges  til  at  søge  Legitimation  og  gaa  ind 
under  Kontrolen  for  Chokolade-  og  Sukkervarebeskat¬ 
ningen. 

Naar  man  gør  sig  det  klart,  at  der  mellem  disse  er 
mange,  der  fuldstændig  mangler  handelsmæssig  Ud¬ 
dannelse  og  driver  deres  Virksomhed  i  Lokaler,  der 
gør  Spørgsmaalet  om  effektiv  Kontrol  ganske  haabløs, 
vil  man  forslaa  min  Industris  store  Betænkelighed 
ved  fortsat  at  arbejde  under  Loven. 

I  Lovens  §  13  siges: 

»I  de  i  §  10,  1ste  Stykke,  omhandlede  Virksomhe¬ 
der  skal,  foruden  de  almindelige,  autoriserede  Han¬ 
delsbøger,  efter  nærmere  fastsatte  Regler  i  fornødent 
Omfang  findes  en  særlig  Bogføring  vedrørende  Raa- 
varer,  Fremstilling  af  afgiftspligtige  Varer,  Omsætning 
og  Beskatning  af  disse.  For  Fremstillingsvirksomhe¬ 
derne  skal  ved  Driftsbogføringen  oplyses  Mængderne 
af  modtagne  Raavarer  og  —  med  skarp  Adskillelse  af 
de  eventuelle  enkelte  Grene  indenfor  Virksomheden  — 
Forbruget  af  Raavarer  og  deres  Anvendelse  paa  hvert 
enkelt  Trin  af  Fremstillingen,  den  fremstillede  Mæng¬ 
de  af  færdige  Varer  og  det  fremkomne  Svind.  Over¬ 
ensstemmende  hermed  skal  de  paagældende  Virksom¬ 
heder  afgive  aarlige  Oversigter  og  iøvrigt  de  fornødne 


statistiske  Oplysninger,  der  afkræves  af  Toldvæsenet.« 

Det  vil  heraf  fremgaa,  hvad  Loven  forlanger  i  Ret¬ 
ning  af  Bogholderi. 

Naar  jeg  samtidig  oplyser,  at  medens  selve  Loven  i 
dens  trykte  Form  kræver  9  Sider,  saa  kræver  »Vej¬ 
ledning  til  Anvendelse  af  Loven«  13  Sider. 

Jeg  kan  oplyse,  at  der  indenfor  de  store  og  større 
Fabriker,  der  til  deres  Disposition  har  kompetente 
Kontorfolk,  endnu  hersker  stor  Meningsforskel  om, 
hvorledes  man  virkelig  paa  en  forsvarlig  Maade  kan 
opfylde  Lovens  Bestemmelser  om  Bogføring,  Kontrol 
o.  s.  v.  —  Hvorledes  kan  man  da  tro,  at  disse  mange 
Mennesker,  der  er  fuldstændig  blottede  for  de  for¬ 
nødne  Forudsætninger  for  at  kunne  forstaa  en  saadan 
Lov,  kan  efterkomme  den,  uden  stadig  at  komme  i 
Kollision  med  dennes  Fordringer. 

Da  det  gik  op  for  Industrien  under  Forhandlingerne 
med  de  forskellige  Rigsdagsudvalg,  at  Loven  vilde 
fremkomme  i  en  saadan  Form,  at  Kontrol  blev  umulig, 
fremkom  vor  Industri  den  3.  Marts  med  et  Forslag 
om  en  særlig  Toldafgift  i  Stedet  for  Omsætningsaf¬ 
giften.  Vi  forelagde  dette  Forslag  for  forskellige  Poli¬ 
tikere,  men  selve  Tanken  blev  pure  afvist,  idet  det 
bestemt  blev  paastaaet,  at  det,  til  Trods  for  at  det 
maaske  var  den  eneste  rationelle  Maade  at  gøre  det 
paa,  var  en  politisk  umulig  Tanke. 

Vort  Forslag  gik  ud  paa  at  paalægge  vore  Raastoffer, 
Kakaobønner,  Kerner  og  Mandler,  der  anvendes  i  vor 
Industri,  en  betydelig  Toldafgift,  og  vi  fremsatte  Be¬ 
regninger,  der  uden  Udgift  for  Statskassen  vilde  give 
en  Indtægt  af  ca.  5  Mili.  Kr.,  men  Forslaget  blev  altsaa 
pure  afvist  paa  de  Steder,  hvor  det  blev  fremført. 

Vi  er  nu  ganske  klare  over,  at  saafremt  Forholdene 
ogsaa  i  Fremtiden  kræver  en  Afgift  af  vor  Industris 
Produkter,  vil  det  være  nødvendigt  at  gøre  dette  igen¬ 
nem  en  saadan  forøget  Told  paa  Raaprodukterne  og 
en  proportionel  forøget  Told  paa  de  indførte,  færdige 
Varer. 

Saafremt  man  saa  yderligere  vilde  have  det  politi¬ 
ske  Mod  at  paalægge  Sukker  en  Ekstraafgift  af  10  Øre 
pr.  kg,  vilde  der  paa  en  let  og  sikker  Maade  indgaa 
ca.  18  Mili.  Kr.  i  Statskassen,  idet  det  omtrentlige  For¬ 
brug  af  Sukker  her  i  Landet  er  ca.  130  Miil.  kg,  og  en 
10  Øres  Afgift  vilde  altsaa  bringe  ca.  13  Miil.  Kr., 
som  kun  skulde  opkræves  paa  to  indenlandske  Fabri¬ 
ker  og  ved  Toldgrænsen. 

Der  har  flere  Gange  været  hævdet  overfor  mig,  at 
jeg  saa  ensidigt  paa  Tingene  og  kun  forsvarede  Stor¬ 
industriens  Interesser,  naar  jeg  forlangte  Loven  gen¬ 
nemført  i  Forslagets  Form,  da  dette  vilde  virke  øde¬ 
læggende  for  de  smaa  indenfor  Industrien.  Dette  er 
selvfølgelig  ganske  hen  i  Vejret.  Alle  de  smaa  er  de 
stores  gode  Kunder,  og  vi  er  selvfølgelig  ikke  interes¬ 
serede  i,  at  de  ruineres,  og  de  hæderlige  mellem  de 
smaa  Fabrikanter  er  lige  saa  afhængige  som  vi  af,  at 
Loven  virker  retfærdigt  og  ligeligt,  thi  hvem  kan  kon¬ 
kurrere,  naar  der  gives  mindre  hæderlige  Konkurrenter 
let  Lejlighed  til  at  unddrage  sig  de  Forpligtelser,  der 
af  Loven  er  paalagt  Industrien. 

Loven  kan  selvfølgelig  kun  haandhæves  ved,  at  der 
opmuntres  til  et  udstrakt  Angiveri,  og  der  udsættes 
derfor  ogsaa  Præmier  herfor,  idet  §  26  i  Loven  siger: 

»De  i  Henhold  til  denne  Lov  ikendte  Bøder  tilfalder 

Statskassen,  dog  kan  Toldbestyrelsen  tillægge  den 
eller  de  ved  den  særlige  Afgiftskontrol,  det  stedlige 
Toldvæsen  eller  Politiet  ansatte  Tjenestemænd,  som 
bar  opdaget  eller  opklaret  Forseelsen,  indtil  Halvdelen 
af  Bødens  Beløb.« 

Saafremt  den  nuværende  Lov  skal  fornyes  i  sin  nu¬ 
værende  Skikkelse,  vil  det  føre  til,  at  den  legitime  dan¬ 
ske  Sukker-  og  Chokoladeindustri  undermineres,  dels 
paa  Grund  af  den  udenlandske  Konkurrences  favori¬ 
serede  Stilling,  dels  paa  Grund  af  Mangel  paa  Kontrol 
med  den  indenlandske  Industri. 

En  virkelig  effektiv  Kontrol  vil  koste  enorme  Beløb, 
og  vil  man  ikke  gaa  til  den  Udgift,  maa  Loven  sim¬ 
pelthen  ophæves. 

Vil  man  fortsætte  med  den  i  dens  nuværende  Form, 
kan  man  saamænd  lige  saa  godt  opgive  Toldeftersyn 
ved  Grænsen  og  nøjes  med  at  give  de  Indrejsende  en 
Liste  over  de  forskellige  Toldpositioner  og  hølligst 
henstille  til  dem,  naar  de  kommer  hjem  til  deres  Hotel 
eller  Bolig,  selv  at  opgøre,  hvor  meget  de  skal  betale 
i  Told,  og  sende  Beløbet  pr.  Postanvisning  til  Finans- 
hovedkassen. 

For  en  Ordens  Skyld  kan  man  maaske  samtidig  give 
dem  et  Uddrag  af  de  Lovparagrafer,  hvorefter  de  even¬ 
tuelt  vil  blive  dømt,  saafremt  de  ikke  til  Punkt  og 
Prikke  opgiver  rigtigt. 


□□□□□□ 

Organisations-  og  Foreningsmeddelelser. 

Generel  schweizisk  Udførselstilladelse. 

Fra  Udenrigsministeriets  Oplysningsbureau  for  Er¬ 
hvervene  har  Industriraadet  modtaget  Meddelelse  om, 
at  der  i  Schweiz  er  gennemført  en  generel  Udførsels¬ 
tilladelse  for  alle  Varer  med  Undtagelse  af:  Haarde 
Oste,  over  50  kg  JernafYald  og  uforarbejdet  og  møn¬ 
tet  Guld. 

□□□□□□ 


Mindre  Meddelelser. 

Englands  Kulproduktion. 

Efter  Krigens  og  de  første  Efter-Ivrigsaars  store  Ned¬ 
gang  i  den  engelske  Kulproduktion  viser  1921  og  før¬ 
ste  Del  af  1922  en  betydelig  Bedring.  I  første  Halv- 
aar  1914  var  der  i  Kulindustrien  alt  ialt  beskæftiget 
1  117  000  Personer,  i  første  Del  af  1922  var  der  1  091  000. 
Produktionen  var: 

1.  Kvartal  1921 _ 54,3  Miil.  Tons. 

4.  —  1921 _ 57,4 

1.  —  1922 _ 62,2  — 

Udførslen  til  andre  Lande  var  ogsaa  i  Stigning:  den 
er  i  første  Kvartal  af  indeværende  Aar  fire  Femtedele 
af  Udførslen  i  samme  Tidsrum  1913,  hvor  endda  Eks¬ 
porten  var  særlig  stærk.  Det  indenlandske  Forbrug 


er  ligeledes  i  Bedring,  det  udgør  (ogsaa  for  første 
Kvartal  iaar)  seks  Syvendedele  af  Forbruget  i  den 
samme  Tid  1913.  Med  Hensyn  til  Arbejdsydelsen  pr. 
Mand  og  pr.  Tidsenhed  er  den  snarere  i  Stigning  end 
det  modsatte. 

□□□□□□ 


Fra  Biblioteket. 


Biblioteket  er  aabent  Hverdage  Kl.  10—10,  Søndage 
Kl.  10—4. 

Følgende  Bøger  er  indgaaet  i  Biblioteket. 

8.  Bloch,  E.  Den  kgl.  Kobberstiksamling.  Katalog. 
Kbhvn.  1881.  251  S. 

22.  Bohr,  N.  Atomernes  Bygning  og  Stoffernes  fysi¬ 
ske  og  kemiske  Egenskaber.  Kbhvn.  1922.  70  S. 
34.  Liippo-Cramer.  Kolloid-Chemie  und  Photogra- 
phie.  2  Aufl.  Dresd.  1921.  112  S. 

69.  Hundert  Jahre  technische  Erfindungen  u.  Schopf- 
ungen  in  Bayern.  Munch.  1922.  360  S. 

88.  Stodola,  A.  Dampf-  und  Gas-Turbinen.  5.  Aufl. 
Berl.  1922.  1111  S.  Tvl. 

98.  Betonwerkstein  und  kiinstlerische  Behandlung 
des  Betons.  Miinchen  1913.  245  S. 

98.  Geusen,  L.  Die  Eisenkonstruktionen.  3.  Aufl.  Berl. 
1921.  282  S. 

102.  Schubert,  E.  Katechismus  fiir  den  Schaffner-  u. 

Bremser-Dienst.  7.  Aufl.  Berl.  1920.  206  S. 

110.  Mintrop,  L.  Markscheidekunde.  Berl.  1920.  215  S. 
Tvl. 

114.  Lehmann,  Wilh.  Die  Elektrotechnik  und  die  elek- 
tromotorischen  Antriebe.  Berl.  1922.  451  S. 

114.  Thomålen,  A.  Ivurzes  Lehrbuch  der  Elektrotech¬ 
nik.  9.  Aufl.  Berl.  1922.  396  S. 

129b.  Krause,  H.  Metallfårbung.  Berl.  1922.  205  S. 

129.  Larsson,  Hugo.  W.  Handbok  i  Galvanisering, 
Oxidering  och  Metallfårgning.  Stockh.  1919.  107  S. 
141.  Stadtmuller,  H.  Die  Schmelzofen  der  Eisen-, 
Stahl-  und  Metallgiesserei.  2.  Aufl.  Leipz.  1922. 
325  S. 

134.  Hoffmann,  F.  Mitteilungen  aus  dem  Schlesischen 
Kolilenforschungsinstitut.  Berl.  1922.  180  S. 

147.  Vahlen,  Th.  Ballistik.  Berl.  1922.  231  S. 

154.  Vigen,  A.  A/S  Kjøbenhavns  Flydedok  og  Skibs¬ 
værft.  1897—1922.  Kbhvn.  1922.  97  S. 

166.  Permer,  H.  Vejledning  i  Bogbinding.  Kbhvn.  1921. 
104  S. 

177.  Meade,  Alwyne.  Modern  gaswork  practice.  2  Ed. 
Lond.  1921  S.  826  S. 

179.  Drachmann,  P.  og  Estrup,  L.  A/S  De  danske 
Sukkerfabrikker.  1872—1922.  190  S. 

188.  Schottmuller,  F.  Bronze  Statuetten  u.  Geråte.  2. 
Aufl.  Berl.  1921.  204  S. 

188b.  Fischer,  J.  L.  Handb.  der  Glasmalerei.  Leipz. 
1914.  317  S. 

274.  Leitner,  Fr.  Das  Bankgeschaft  und  seine  Tech- 
nik.  Frankf.  a/M.  1921.  708  S. 

Importreguleringens  Skæbne. 


DET  er  vanskeligt  at  finde  Ord  for  den  For¬ 
undring,  der  maatte  fylde  den  danske  Indu¬ 
stri  ved  Efterretningen  om,  at  Regeringen  kunde 
tænke  sig  at  ophæve  den  ved  Loven  af  4.  August 
indførte  Importregulering  for  Fodtøj  og  Cigarer. 
Motiveringen  for  en  saadan  Handlemaade,  nem¬ 
lig  diplomatiske  Indvendinger  udefra,  skulde 
ikke  gøre  Forbavselsen  mindre.  Ganske  uanset 
politisk  Opfattelse  maatte  man  spørge,  om  en 
Foranstaltning  som  den  foreliggende  Importregu¬ 
lering,  der  selvsagt  maa  have  Tid  til  at  virke, 
kun  to  Maaneder  efter  sin  Iværksættelse  uden 
videre  kan  ophæves,  og  om  det  skal  indføres  som 
ny  Linie  i  vor  iforvejen  blodfattige  og  initiativ¬ 
løse  Handelspolitik,  at  vore  økonomiske  For¬ 
holdsregler  er  afhængige  af  Diktat  udefra,  uden 
at  man  saa  meget  som  forsøger  et  Gensvar,  end¬ 
sige  et  Gentræk. 

Dansk  Industri  og  Haandværk  er  tilstrækkelig 
haardt  ramt  baade  af  Krisen  og  af  den  seneste 
Tids  Begivenheder,  der  baade  materielt  og  psy¬ 
kologisk  lægger  sit  Tryk  over  Erhvervslivet,  men 
de  Perspektiver,  der  aabner  sig  ved  denne  Epi¬ 
sode,  maa  næsten  virke  mere  deprimerende  end 
alt  andet.  Saavidt  vi  forstaar,  er  nu  ganske  vist 
den  oprindelige  Tanke  om  betingelsesløs  Opgiven 
eller,  som  det  hedder,  »Afvikling«  af  Importregu¬ 
leringen  blevet  forladt,  men  det  Moment  af  Usik¬ 
kerhed,  der  er  bragt  ind  i  hele  Forholdet,  bliver 
ligefuldt  tilbage. 

Fra  de  direkte  interesserede  Industriers  Side 
er  det  med  Styrke  blevet  gjort  gældende,  at  ikke 
blot  vilde  en  Ophævelse  af  Reguleringen  paa  det 
nuværende  Tidspunkt  stille  Industrierne  om  mu¬ 
ligt  vanskeligere  end  før  4.  August,  fordi  Valuta¬ 
dumpingen  vilde  virke  endnu  frygteligere,  men 


ogsaa  vilde  det  fuldkomne  Brud  paa  alle  Forud¬ 
sætninger  virke  skæbnesvangert  tilbage  paa  den 
indenlandske  Produktion,  som  i  selvfølgelig  Til¬ 
lid  til  den  givne  Lov,  der  foreløbig  gælder  til  1. 
April  næste  Aar,  har  anlagt  sine  Dispositioner 
herefter.  Mange  Arbejdere  er  blevet  genantaget 
og  mange  Ofre  bragt  for  atter  at  sætte  de  flest 
mulige  Hjul  i  Sving,  ikke  fordi  den  øjeblikkelige 
Afsætning  har  betinget  det,  men  fordi  man  nu, 
stolende  paa  en  nogenlunde  betrygget  Fremtid, 
atter  kunde  vove  Risikoen.  Vi  vilde  tro,  at  de 
Udtryk,  der  har  været  anvendt  om,  at  en  Op¬ 
hævelse  af  Reguleringen  derfor  vilde  virke  som 
en  Katastrofe  for  de  to  nævnte  Industrier,  ikke 
er  nogen  Overdrivelse. 

Industrien  har  derfor  Krav  paa  at  faa  utve¬ 
tydig  Tilsikring  af,  at  en  Overraskelse  som  den, 
der  saaledes  har  truet,  ikke  kan  risikeres.  Indu¬ 
strien  ønsker  ikke  Importreguleringen  opretholdt 
en  eneste  Dag  længere  end  nødvendigt,  men  saa 
længe  det  kan  bevises,  at  Systemet  virker  godt 
overfor  vor  hjemlige  Produktion,  medens  de 
ydre  Forhold,  der  har  talt  for  Systemets  Indfø¬ 
relse,  ikke  har  ændret  sig,  maa  Industrien  kunne 
stole  paa  Statsmagtens  Ord.  I  modsat  Tilfælde 
falder  Grundlaget  for  enhver  Disposition  i  Indu¬ 
strien  bort,  og  dermed  er  selve  Produktionens 
Hovednerve  dræbt. 

Vi  staar  da  atter  foran  det  samme  Spørgsmaal, 
som  »Tidsskrift  for  Industri«  rejste  i  sin  Nytaars- 
artikel  ved  forrige  Aarsskifte,  og  hvor  vi  i  An¬ 
ledning  af  Toldlovforhandlingerne  fremhævede, 
at  det  snart  var  paa  Tide,  om  den  danske  Stats¬ 
magt  en  Gang  for  alle  definitivt  vilde  erklære, 
om  man  her  i  Landet  vil  have  en  Industri  eller 
ikke.  Thi  vil  man  have  en  Industri,  ikke  just 

for  Industriens  egen  Skyld,  men  for  Landets,  da 
maa  man  ogsaa  tage  Konsekvenserne  heraf  og 
skabe  de  nødvendige  Forudsætninger.  Men  en  af 
disse  —  endda  en  særdeles  vigtig  —  er  unægte¬ 
lig  den,  at  man  ikke  den  ene  Dag  giver  Indu¬ 
strien  Tilsagn  om  visse  Foranstaltninger,  som 
Industrien  derefter  indretter  sig  efter,  for  den 
næste  Dag  at  vælte  det  hele  overende.  Ej  heller 
vil  det  være  muligt  at  drive  Industri,  overhovedet 
at  følge  større  økonomiske  Linier  i  dette  Land, 
hvis  den  første  den  bedste  Indvending  udefra  skal 
kunne  slaa  Benene  bort  under  vore  egne  Dispo¬ 
sitioner. 

Og  hermed  er  Problemet  ført  ind  paa  noget, 
der  rækker  uendelig  videre  end  til  Skotøj  og 
Cigarer,  nemlig  til  det  Spørgsmaal,  som  oprinde¬ 
lig  er  rejst  af  Ingeniør  Alex.  Foss  i  hans  glim¬ 
rende  Foredrag  om  »Vore  Handelstraktater«  paa 
Industri-Kongressen  i  1913,  og  som  siden  stadig 
har  været  holdt  oppe  fra  Industriens  Side,  nem¬ 
lig  dette:  skal  vort  Land,  der  som  bekendt  ud¬ 
mærker  sig  ved  en  saa  stor  Købeevne,  idet  vi  jo 
køber  betydelig  mere  fra  Udlandet  end  omvendt, 


ikke  udnytte  denne  Købeevne  til  Fordel  for  vore 
egne  Interesser?  Selv  om  den  nu  foreliggende 
Sag  ud  fra  de  mest  smaalige  og  snæversynede 
Standpunkter  vil  søge  at  stille  Landets  to  Hoved¬ 
erhverv,  Landbrug  og  Industri,  op  mod  hinan¬ 
den,  er  det  dog  en  Kendsgerning,  som  vistnok 
enhver  Landmand  mere  end  villigt  vil  aner¬ 
kende,  at  netop  vor  betydningsfulde  Landbrugs¬ 
eksport  rent  ud  sagt  bliver  mishandlet  ude  om¬ 
kring  —  simpelthen  fordi  vi  undlader  at  føre 
den  Politik  af  Gensidighed,  af  do  ut  des,  af  na¬ 
tional  Værdighed,  som  Øjeblikket  mere  end  no¬ 
gensinde  forlanger. 

Hvis  Importreguleringens  Skæbne  kunde  bi¬ 
drage  til  at  aabne  det  danske  Folks  Øjne  for 
Svagheden  i  vor  hidtidige  Handelspolitik  og  for¬ 
lange  indført  en  ny  og  kraftig  Kurs,  der  paa  en 
Gang  sikrede  vore  berettigede  Interesser  ude  og 
hjemme,  vilde  man  ogsaa  her  kunne  sige,  at  der 
er  intet  saa  galt,  uden  at  det  er  godt  for  noget! 

Og  vi  tror,  at  dette  vil  blive  Tilfældet.  Thi  vi 
har  simpelthen  ikke  Raad  til  at  fortsætte  efter  de 
gamle  Linier  —  hverken  Industri  eller  Landbrug. 


En  Brandværnsudstilling. 


Som  bekendt  findes  der  en  stille,  men  særdeles  ef¬ 
fektfuldt  virkende  Komité  bestaaende  af  Interesserede 
i  den  for  Samfundet  saa  vigtige  Bekæmpelse  af  Brand¬ 
fare:  »Dansk  Komité  til  Bekæmpelse  af  Brandfare«. 
Paa  forskellig  Maade  har  den  allerede  virket  oply¬ 
sende  og  vejledende  efter  sit  Formaal.  For  den  større 
Offentlighed  er  den  imidlertid  først  bleven  bekendt 
ved  trods  Depression  og  anden  Vanskelighed  at  arran¬ 
gere  og  glansfuldt  gennemføre  den  første  Brandværns¬ 
udstilling  i  Danmark. 

Omraadet  er  stort  —  større  end  man  tror.  Mon  det 
saaledes  er  Almenheden  bekendt,  at  der  ved  Ildsvaade 
foruden  Tab  af  Menneskeliv  og  Dyr  aarligt  ødelægges 
for  mere  end  50  Millioner  Kroner  her  i  Landet?  Blot 
delte  Tal  vil  jo  fastslaa  Betydningen  af  Bekæmpelse 
af  Brandfare  —  altsaa  af  Brandværn. 

Tidspunktet  for  Udstillingen  maa  iøvrigt  siges  at 
være  vel  valgt.  Vi  staar  jo  overfor  en  Ændring  af  vor 
Brand-Politilov,  og  Spørgsmaal  om  Brandsikring  og 
Brandværn  er  altsaa  aktuelle. 

Det  skal  siges  straks:  »Brandværnsudstillingen« 
blev  en  Sukces,  og  Udstillingen  var  i  mere  end  en  Hen¬ 
seende  af  teknisk  Interesse.  Den  righoldige  Samling 
af  Sluknings-  og  andet  Brandmateriel  viste  for  det 
første,  til  hvor  stor  en  Fuldkommenhed  disse  Hjælpe¬ 
midler  efterhaanden  er  udviklet.  Men  ikke  mindre  In¬ 
teresse  samlede  der  sig  dog  om  den  anden  Side  af  Pro¬ 
blemet  Brandværn:  de  præventive  Foranstaltninger  og 
Dispositioner.  Udstillingen  viste,  i  hvor  høj  Grad  og¬ 
saa  denne  Side  af  Brandfarebekæmpelsen  rummer  tek¬ 


niske  Opgaver,  sikkert  mere  end  man  i  Almindelighed 
gør  sig  klart. 

At  det  egentlige  Ildslukningsmateriale  er  et  fortræf¬ 
feligt  Udstillingsemne,  vidste  man  iforvejen.  I  Udstil¬ 
lingens  Hovedhal  mødte  der  da  ogsaa  den  Besøgende 
el  festligt  Billede  med  de  røde  Sprøjter  med  deres  gule 
Messing,  der  ganske  beherskede  Salen.  Mest  moderne 
er  selvfølgelig  Automobil-  og  Motorsprøjter  —  sidst¬ 
nævnte  dels  firhjulede  beregnede  til  Hestetræk,  dels 
mindre  tohjulede  til  Haandtræk,  ja  endog  Motorsprøjter 
til  at  bære.  Mest  almindeligt  anvendes  Benzinmotorerne 
som  Drivkraft,  men  Elektromotorsprøjter  findes  ogsaa. 
Det  nye  er  nærmest  de  mindre  Motorsprøjter ,  der  bl.  a. 
er  fremkommet,  fordi  de  ret  store  Automobilsprøjter 
ikke  egner  sig  til  Brug  ved  Ildebrande  paa  Landet, 
hvor  Adgangsveje  til  Brandstedet  ofte  er  slette,  og  hvor 
det  endog  har  været  nødvendigt  at  føre  Sprøjten  over 
Markjord  for  at  naa  til  Vand.  Yderligere  er  de  Vand¬ 
mængder,  der  staar  til  Raadighed  ved  saadan  Lejlig¬ 
hed,  ofte  saa  smaa,  at  en  lille  Sprøjte  har  flere  Betin¬ 
gelser  for  at  kunne  virke  efter  Hensigten  end  en  stor. 
Saadanne  smaa  Motorsprøjter  vil  kunne  trækkes  til 
Brandstedet  af  et  Automobil  eller  paa  anden  Maade. 

Den  ovennævnte  Tendens  til  at  anvende  mindre  Ty¬ 
per  end  tidligere  viser  sig  paa  Haandkraftsprøjternes 
Omraade.  Medens  man  tidligere  paa  Landet  udenfor 
Herregaarden  maatte  være  glad,  naar  man  raadede 
over  een  Sprøjte  i  Kommunen,  og  denne  ofte  var  pla¬ 
ceret  saaledes,  at  den  kun  kunde  gøre  Gavn  i  en  me¬ 
get  begrænset  Del  af  Kommunen,  saa  er  der  for  Tiden 

en  voksende  Forstaaelse  af,  at  man  vil  være  bedre 
tjent  med  at  anskaffe  flere  og  mindre  Sprøjter,  der 
hurtigere  vil  kunne  komme  tilstede,  af  hvilken  Grund 
mindre  Typer  af  Landsbysprøjter  og  Gaardsprøjter 
saavel  som  smaa  Fabriksprøjter  er  kommet  i  Marke¬ 
det.  Haandsprøjter  og  andre  simple  førstehjælps 
Haandslukningsmidler,  saasom  Brandspande  og  Vand¬ 
kar  og  Svabere,  vil  formentlig  derfor  af  samme  Grund 
—  og  tillige  med  kemiske  Ildslukningsapparater  — 
alle  komme  til  Ære  og  Værdighed.  Sagkyndige  udta¬ 
ler,  at  faa  saadanne,  i  god  Orden  holdte  Haandsluk¬ 
ningsapparater,  kan  magte  det  utroligste  ved  store 
Brande.  Indenfor  Omraadet:  Slukning  af  Brand  i  Ben- 


Med  Hensyn  til  Alarmering  fandtes  det  nyeste  paa 
Omraadet  Telegraf meldeapparater,  der  nu  er  udviklet 
til  den  størst  tænkelige  Sikkerhed,  samt  Telefoncen¬ 
tralborde,  dels  til  Modtagelse  af  Publikums  Alarmmel¬ 
ding,  der  i  overvejende  Antal  indgaar  pr.  Telefon,  og 
dels  til  Alarmering  af  Mandskabet  i  Forbindelse  med 
Alarmtableauer.  Særlig  nye  paa  Omraadet  var  de  for¬ 
færdelige  Alarmsirener,  der  arbejder  med  Damp  eller 
Trykluft  som  Drivkraft  eller  blev  drevet  med  Elektro¬ 
motorer  eller  Haandkraft  og  ofte  gjorde  Opholdet  i 
Hovedhallen  til  et  Lydhelvede.  Alarmsirener  vil  sik¬ 
kert  være  velegnede  paa  deres  Omraade;  overhøres 
kan  de  næppe. 

Fra  den  store  Brandværnsudstilling  i  Kjøbenhavn,  Efteraaret  1922. 


zin  og  andre  Olier  og  i  Nærheden  af  elektriske  Led¬ 
ninger  —  hvor  der  anvendes  særlige  kemiske  Ildsluk¬ 
kere  —  er  der  kun  lidt  Nyt  at  notere. 

Som  Tilbehør  til  de  nævnte  Slukningsredskaber 
fandtes  selvfølgelig  en  betydelig  Samling  af  større  og 
mindre  Stigemateriel,  Slanger,  Mandskabsudrustning 
etc.  Særlig  Røgbekæmpelsesmidlerne,  saasom  Røg¬ 
masker,  Iltapparater  etc.,  der  skal  sætte  Brandvæsenet 
i  Stand  til  at  rykke  Ilden  tæt  ind  paa  Livet  og  slaa 
den  ned  paa  nært  Hold  i  Stedet  for  at  sjaske  med  Van¬ 
det  udefra  og  paa  lang  Afstand,  er  jo  af  største  Betyd¬ 
ning  og  kommer  mere  og  mere  i  Anvendelse.  Ligele¬ 
des  findes  Nødbelysningsmidler,  saasom  Acetylenfak¬ 
ler,  elektriske  Projektører  etc.  —  der  er  ofte  mørkere 
paa  et  Brandsted,  end  man  skulde  tro. 


Udviklingens  Gang  gennem  ca.  150  Aar  er  illustre¬ 
ret  ved  en  historisk  Udstilling  tildels  i  Modeller,  be¬ 
gyndende  med  Vandtønden  paa  SlufTen  og  Kabinet¬ 
sprøjten  og  ført  frem  til  vore  Dages  Dampsprøjte,  der 
her  i  Kjøbenhavn  for  Tiden  er  ved  at  blive  endelig  af¬ 
løst  af  den  automobile  Motorsprøjte.  Desuden  findes  i 
denne  Afdeling  et  stort  Antal  Ildebrandsbilleder  og  an¬ 
det  Materiale  til  Bedømmelse  af  Brandvæsenets  Virk¬ 
somhed. 

De  noksom  bekendte  Sprinkleranlæg,  der  er  af  sær¬ 
lig  Interesse  for  Industrien,  vistes  daglig  i  Virksom¬ 
hed.  Bedre  og  sikrere  Slukningsanlæg  gives  Tke,  og 
saadanne  Anlæg  burde  sikkert,  selv  om  de  ikke  er  helt 
billige,  indføres  i  langt  flere  Fabriker,  end  vi  til  Dato 
bar  det  herhjemme. 


184 


TIDSSKRIFT  FOR  INDUSTRI 


—  Som  indledningsvis  anført  er  Bekæmpelse  af 
Brandfare  ikke  alene  henvist  til  Slukningsforanstalt¬ 
ninger,  men  —  og  i  endnu  langt  højere  Grad  til  de 
præventive  Foranstaltninger.  Udstillingen  viser  da  og- 
saa  en  lang  Række  saadanne:  Konstruktioner  af  Brand¬ 
døre,  brandsikkert  Glas,  brandsikre  Etageadskillelser, 
Tagdækningsmaterialer  og  andre  Bygningsforanstalt¬ 
ninger. 

I  Forbindelse  hermed  kan  nævnes  de  udstillede  elek¬ 
triske  Haandbelysninger  —  Sikkerhedsbelysning  — 
der  burde  anvendes  i  højere  Grad,  end  det  sker,  hvor¬ 
ved  Tændstikker  og  anden  farlig  Belysning  kunde  und- 
gaas  paa  mørke  og  brandfarlige  Steder. 

Det  stigende  Forbrug  af  Benzin  og  andre  brandfar¬ 
lige  Vædsker  medfører  dernæst  visse  nødvendige  Sik¬ 
kerhedsforanstaltninger,  og  paa  Udstillingen  fandtes 
de  forskellige  Benzinlagringssystemer  repræsenterede, 
saaledes  som  de  er  anerkendte  af  Statens  Inspektør  for 
brandfarlige  Vædsker,  samt  Benzindunke  forsynede 
med  anerkendt  eksplosionssikkert  Lukke  (Sikkerheds¬ 
net).  Justitsministeriets  Bekendtgørelse  af  1.  April 
d.  A.  om  brandfarlige  Vædsker,  hvis  Bestemmelser 
skal  efterkommes  inden  den  1.  Maj  1923  for  alle  be- 
staaende  Benzinoplag,  gør  jo  dette  Spørgsmaal  aktuelt. 

Udstillingen  viste  tillige  en  Del  elektrisk  Materiel 
(særlig  Elektromotorer  etc.),  egnede  til  Opstilling  i 
Rum  med  brandfarlige  Stoffer. 

At  der  tillige  reklameredes  for  Lynafledningsanlæg 
(Netsystem),  nævnes  kun  for  en  Fuldstændigheds 
Skyld. 

Af  allerstørst  Interesse  var  en  særlig  »elektrisk«  Ud¬ 
stilling.  Elektriske  Installationer  har  især  paa  Lan¬ 
det  i  en  lang  Række  Tilfælde  givet  Anledning  til  Ilde¬ 
brande.  Der  var  derfor  —  navnlig  ved  Foreningen  af 
gensidige  Brandforsikringsselskabers  Hjælp  —  paa 
Udstillingen  indrettet  en  særlig  Afdeling  i  en  interimi¬ 
stisk  Bondegaard,  i  hvilken  der,  foruden  ved  Bygnin¬ 
gens  Materialer  og  Konstruktioner  m.  m.  og  da  særlig 
ved  de  elektriske  Installationer,  demonstreredes,  hvor¬ 
ledes  disse  skal  udføres  —  samt  hvorledes  de  ikke  skal 
udføres.  Særlig  det  sidste  var  illustreret  paa  en  inter¬ 
essant  og  instruktiv  Maade! 

Blandt  Udstillingens  Formaal  maatte  Propaganda 
selvsagt  være  blandt  de  vigtigste.  Udstillingskomitéen 
havde  løst  denne  Side  af  Opgaven  dels  ved  oplysende 
Plakater,  dels  ved  i  4  forskellige  Interiører  —  en  Dag¬ 
ligstue,  et  Køkken,  et  Pulterkammer  og  et  Snedker¬ 
værksted  —  at  illustrere  baade  en  Del  »Brandfarer« 
i  det  daglige  Liv  og  dels  simple  Midler  til  Bekæm¬ 
pelse. 

Denne  lille  meget  virkningsfulde  Udstilling  var  nær¬ 
mest  at  opfatte  som  Illustrationer  til  et  Hefte  »Pas 
paa!«,  der  under  Mottoet: 

Alle  fornuftige  Mennesker  kender  disse  Raad! 

Erfaringen  viser,  at  ikke  alle  følger  dem! 
indeholder  Brandværnskomitéens  Raad  imod  Brand¬ 
fare. 

Ogsaa  for  Industrien  er  der  her  givet  nogle  specielle 
Raad,  der  fortjener  at  vinde  Udbredelse,  og  som  sær¬ 
lig  grunder  sig  paa  Komitéens  Erfaringer  fra  dens  re¬ 
gelmæssige  Inspektion  af  industrielle  Virksomheder. 
Saadan  frivillig  Inspektion,  der  gentages  hver  3. 
Maaned,  og  som  for  Tiden  udføres  i  henimod  50  Fa¬ 


briker,  har  navnlig  til  Opgave  at  aabne  Ledernes  Øjne 
for  Brandfaremomenter,  som  ellers  maaske  ikke  paa- 
agtes.  Den  regelmæssige  Inspektion  skal  udover  at 
spare  Bygning  og  Maskiner  ogsaa  tjene  til  at  forhindre 
det  Tab,  som  en  Driftsstandsning  ved  større  Ilde¬ 
brande  altid  vil  forvolde  en  solid  og  velindarbejdet 
Virksomhed1). 

Desværre  lykkedes  det  kun  ved  Billeder  at  udstille 
Fabriksbrandvæsener  og  saaledes  vise,  hvad  der  kan 
gøres  for  Slukningsvæsenet  og  derved  opmuntre  til 
Efterfølgelse.  Kun  Carlsberg  Bryggerierne  mødte  med 
en  fiks  »Brand vogn«  —  en  almindelig  Trækkevogn 
forsynet  med  passende  Sluknings-  og  andre  Brandred¬ 
skaber;  af  saadanne  Brandvogne  har  Carlsberg  6. 

At  der  paa  Udstillingen  demonstreredes  det  største  og 
mest  moderne  Brandmateriel,  der  findes  i  Kjøbenhavn 
og  Omegn,  ved  daglige  Opvisninger,  hvilke  Opvisnin¬ 
ger  ikke  mindst  om  Aftenen  i  Projektørlys  tog  sig  ny¬ 
deligt  ud,  har  sikkert  været  et  fortræffeligt  Trækpla¬ 
ster  for  Udstillingen,  hvis  hele  Anlæg  og  Gennemfø¬ 
relse  maa  siges  at  have  været  en  Hæder  for  Komitéen 
med  dens  fortræffelige  Formand,  Brandchef  Miilertz. 
Arrangementet,  i  hvis  Enkeltheder  man  sporede  saa- 
vel  Direktør  Arne  Petersens  overlegne  og  smagssikre 
Udstillingsrutine  som  Ingeniør  Hempels  solide  Kend¬ 
skab  fra  flere  tidligere  Lejligheder  til  Terrænet  og  til 
Materiellets  Anbringelse,  var  netop  saa  fortræffeligt, 
som  det  med  disse  tvende  Støtter  var  at  vente. 

G.  G. 

□□□□□□ 

Udenrigsministeriets  Oplysnings¬ 
bureau. 

Et  Index  over  danske  Industri-  og  Haandværks- 
virksomheder. 

Udenrigsministeriets  Oplysningsbureau  for  Erhver¬ 
vene  har  oprettet  et  Index  over  samtlige  danske 
Haandværks-  og  Industrivirksomheder,  som  maatte 
være  interesseret  i  Eksport  og  Import,  idet  det  har 
vist  sig,  at  det  vilde  være  af  stor  Betydning  for  Bu¬ 
reauet  under  dets  Arbejde  med  Undersøgelsen  af  Af¬ 
sætnings-  og  Indkøbsmulighederne  i  Udlandet  at  være 
i  Besiddelse  af  et  saadant.  Indexet  skal  for  hvert  Fir¬ 
mas  Vedkommende  bl.  a.  indeholde  en  Angivelse  af, 
hvilke  væsentlige  Artikler  Fabrikationen  omfatter,  og 
hvilke  Raa-  og  Hjælpestoffer  samt  Halvfabrikata  og 
færdige  ProdukterVirksomhederne  importerer  direkte. 

I  Samraad  med  Industriraadet  har  Udenrigsmini¬ 
steriets  Oplysningsbureau  derfor  udarbejdet  et  Spørge¬ 
skema,  som  er  udsendt  til  Industriraadets  Medlem¬ 
mer.  Af  Hensyn  til  Sagens  Betydning  vil  vi  meget  an¬ 
befale  Medlemmerne  i  egen  Interesse  i  Skemaet  at 
give  saa  fyldige  Oplysninger  angaaende  alle  saadanne 
Forhold,  som  kan  tænkes  at  være  af  Betydning  i 

')  Den  søger  særlig  at  fremme  de  Foranstaltninger,  der 
koster  lidet  eller  slet  intet,  og  den  har  sikkert  allerede 
reddet  adskillige  Fabriker  fra  at  brænde.  Eksempelvis  kan 
det  oplyses,  at  en  Fabrik,  forsikret  for  over  2  Millioner  Kr., 
i  1921  blev  reddet  ved  den  simple  Foranstaltning  at  en  Brand¬ 
hane  blev  bragt  i  Orden. 

denne  Forbindelse  og  snarest  muligt  at  tilbagesende 
Skemaet  til  Udenrigsministeriets  Oplysningsbureau  for 
Erhvervene,  Bornholmsgade  8,  Kjøbenhavn  K. 

I  denne  Forbindelse  skal  vi  iøvrigt  henlede  Op¬ 
mærksomheden  paa,  at  Benyttelsen  af  Bureauet  er 
gratis,  saaledes  at  enhver  dansk  Erhvervsdrivende, 
der  ønsker  Oplysninger  f.  Eks.  om  Afsætningsmulig¬ 
hederne  for  de  Varer,  han  fremstiller,  eller  som  vil 
vide,  hvorvidt  der  gælder  særlige  Indførselsbestem¬ 
melser  for  disse,  hvormeget  Tolden  andrager,  eller 
som  maaske  ønsker  at  komme  i  Forbindelse  med 
udenlandske  Købere  eller  Repræsentanter,  uden  Ve¬ 
derlag  kan  faa  disse  Oplysninger  ved  Henvendelse  til 
Oplysningsbureauet. 

For  at  byde  vor  Forretningsverden  Adgang  til  re¬ 
gelmæssigt  at  følge  Forholdene  i  Udlandet  saavel  paa 
Industriens,  som  paa  de  øvrige  Erhvervs  Omraade, 
udgiver  Ministeriet  som  bekendt  »Udenrigsministeriets 
Tidsskrift«,  hvis  Indhold  fra  1.  Oktober  vil  blive  for¬ 
øget  med  en  Fortegnelse  over  udenlandske  Firmaer, 
der  har  henvendt  sig  til  Oplysningsbureauet  for  at 
komme  i  Forbindelse  med  danske  Eksportører. 

□□□□□□ 

Det  britiske  Riges  Olieforraad. 

Der  er,  ogsaa  her  paa  dette  Sted,  tidligere  gjort 
Rede  for,  hvorledes  i  den  store  Oliekamp  imellem 
U.  S.  A.  og  det  britiske  Rige  dette  sidste  har  erhver¬ 
vet  sig  en  meget  betydelig  Plads,  ja,  efter  Amerikaneres 
Mening,  er  ikke  langt  fra  at  være  ved  at  komme  ind 
som  Sejrherren.  Det  er  sket  paa  en  typisk  britisk  Vis, 
idet  det  ikke  er  paa  statsligt  Initiativ,  at  Erobringen 
af  en  Række  vigtige  Oliekilder  Verden  over  er  sket 
—  men  udelukkende  gennem  en  Række  private  En- 
keltmænds  Forstaaelse  af  Oliens  stigende  Betydning 
som  Kraftkilde,  gennem  disse  Mænds  Fremsyn  og 
Vilje;  Mænd  som  Skaberen  af  Shell-Trusten,  Sir  Marcus 
Samuel,  hans  Medarbejder  i  Mexico,  i  Pearson-Grup- 
pen  der,  Lord  Cowdraij,  hans  stærke  Støtte  indenfor 
Regeringen,  selve  Udenrigsministeren  Lord  Curton, 
fra  gammel  Tid  stærkt  interesseret  i  Olieproblemet 
og  i  at  skaffe  England  en  Rolle  med  ved  Løsningen 
af  det,  og  endelig,  blandt  dem  i  første  Linie,  endnu 
at  nævne  Sir  John  Cadman,  Professor  ved  Universi¬ 
tetet  i  Birmingham,  en  Olie-Ekspert,  hvis  teoretiske  og 
geologiske  Viden  har  været  den  engelske  Oliegruppes 
Mænd  en  meget  vigtig  Hjælp  i  deres  Kamp  mod  U. 
S.  A.s  og  Standard  Oil  Co.s  tidligere  Verdensmono¬ 
pol. 

Det  mest  forbløffende  ogsaa  for  Amerikanerne  selv 
er  den  Plads,  som  de  britiske  Olie-Interesser  har  til¬ 
tvunget  sig  indenfor  Amerikas  Landomraade,  ja  uden¬ 
for  U.  S.  A.  selv.  Men  mest  naturligvis  i  Mexico,  hvor 
de  engelske  Oliefelter  er  de  største,  og  i  de  sydame¬ 
rikanske  Republiker.  Ogsaa  i  Britisk  Vestindien  (sær¬ 
lig  paa  Trinidad)  har  England  sine  Olieforraad.  Alle 
disse  Steder,  og  desuden  i  selve  U.  S.  A.,  i  Kalifornien, 
i  Delaware  og  i  Wyoming  arbejder  de  engelske  Sel¬ 
skaber,  det  store  Royal-Dutch-Shell  (Foreningen  af 


de  hollandske  og  de  britiske  Interesser)  og  Anglo-Per- 
sian  Co. 

Og  de  arbejder  med  stort  Udbytte  og  godt  Mod. 
Den  ene  af  Direktørerne  for  Royal-Dutch-Shell-Kon- 
cernet,  Sir  Henri  Dederding ,  udtalte  sig  for  ikke  længe 
siden  i  et  Interview  til  et  amerikansk  Børsblad  saa¬ 
ledes:  Rundt  om  gaar  Olien  ind  paa  Kullenes  Plads. 
Mange  Steder  er  den  største  Hindring  derfor  alene 
den  Ængstelse,  en  Del  Folk  nærer  for,  at  der  ikke  er 
Olie  nok  i  Verden.  Men  deroverfor  kan  man  være 
ganske  rolig.  Der  skal  blot  skaffes  Tanks  til  Lagre  og 
Transport,  Olie  er  der  nok  af.  Koncernets  to  store 
mexikanske  Selskaber,  Mexican  Eagle  Co.  og  La  Co- 
rona  har  Tanks  til  Forraad  af  omtrent  12  Millioner 
barrcls.  Og  om  Mexico  som  Oliefelt  udtalte  Deder¬ 
ding  sig  saaledes:  Mexico  er  et  uhyre  Land,  og  kun 
en  Del  af  det  er  endnu  taget  i  Brug,  en  lille  Del  deraf 
igen  er  allerede  udtømt.  Men  efter  min  Mening  vil 
Mexico  blive  ligesaa  stor  en  Olieproducent  som  noget 
andet  Land  og  blive  ved  at  være  det  lige  saa  længe.« 
Sidst  i  Juni  holdt  Shell-Transport  Co.  Generalfor¬ 
samling,  og  der  meddelte  Formanden,  Walter  Samuel, 
der  har  afløst  den  gamle  Grundlægger,  Sir  Marcus  Sa¬ 
muel,  at  Udbyttet  for  det  forløbne  Aar  kun  vilde  blive 
27Vs  pCt.  mod  i  en  Række  tidligere  Aar  35  pCt.  Ikke 
fordi  Regnskaberne  ikke  var  gode  nok,  men  af  Forsig¬ 
tighed  vilde  man  sætte  Dividenden  lidt  ned.  Regnskabet 
udviste  en  Ren-Fortjeneste  paa  5V2  Miil.  £  for  Aaret 
1921;  og  Selskabet  har  Reservefonds  paa  10  Mili.  £. 
Desuden  har  det  i  det  svundne  Aar  konsolideret  de 
enkelte  Foretagender,  i  U.  S.  A.,  i  Mexico,  i  Hollandsk 
Indien;  ogsaa  rent  teknisk  var  der  gjort  Fremskridt, 
saaledes  bl.  a.  ved  Køb  af  Tyskeren  Bergius’  Patent 
paa  Omdannelse  af  tunge  Kulbrinter  til  lettere  Olier. 
Derimod  udtalte  han  sig  meget  forbeholdent  og  med 
stor  Forsigtighed  om  det  store  Koncerns  Forhold  til 
Rusland. 

Endnu  skal  anføres  følgende  Tal  for  Olie-Produk¬ 
tionen  (i  Millioner  barreis). 


i  1921 

i  1920 

U.  S.  A . 

.  569,6 

443,4 

Mexico . 

.  195.1 

163,5 

Rusland . 

28,5 

25,4 

Hollandsk  Indien . 

18,0 

17,5 

Persien . 

14,6 

12,4 

Rumænien . 

8,3 

7,4 

Brit.  Indien  (m.  Birma)  . 

6,9 

7,5 

Polen  (Galizien) . 

3,7 

5,6 

Peru . . . 

3,6 

2,8 

Japan  (m.  Formosa)  .  .  .  . 

2,6 

2,1 

Trinidad . 

2,4 

2,1 

Argentina . 

1,7 

1,7 

Ægypten . 

1,2 

1,0 

Venezuela . 

U 

0,5 

Frankrig . 

0,4 

0,4 

Tyskland . 

0,2 

0,2 

Kanada . 

0,2 

0,2 

Andre  Lande  . 

.  ca.  1,0 

1,0 

ca.  759,1  695,2 


□□□□□□ 


186 


TIDSSKRIFT  FOR  INDUSTRI 


U.  S.  A.s  Handel  med  Kina. 

I  Lobet  af  Krigsaarene  har  Evropa,  som  ofte  nævnt, 
tabt  adskillige  af  sine  Markeder  i  de  fremmede  Ver¬ 
densdele,  og  vel  tynger  Krisen,  der  kom  efter  Krigs¬ 
tidens  Ophor,  nok  alle  Jordens  Lande,  som  et  Bevis 
paa,  i  hvilken  Grad  Verden  er  blevet  en  Enhed,  i 
hvilken  Grad  Lande  og  Folks  Samhørighed  er  stærk; 
men  naar  Krisen  alligevel  hviler  langt  haardere  over 
Evropas  Lande  end  over  Østens  eller  over  Amerika, 
saa  skyldes  det  selvfølgelig  ogsaa  de  indre  Tab,  Urolig¬ 
hederne  o.  a.,  men  i  ikke  ringe  Grad  ogsaa  det,  at  de 
oversøiske  Markeder  for  en  stor  Del  er  tabte. 

Navnlig  har  U.  S.  A.  erobret  dem,  og  ikke  mindst 
de  asiatiske.  Staternes  Samhandel  med  Kina  viser  sig 
i  de  følgende  Tal: 


1913: 

73  Mili.  Taels. 

1917:  156  Miil.  Taels. 

1914: 

81 

1918:  136 

1915: 

98 

1919:  211  — 

1916: 

126 

1920:  210 

Og  endnu  stærkere  fremtræder  Værdien  for  U.  S.  A. 
gennem  de  følgende  Tal,  der  viser  den  amerikanske 
Eksport  til  Kina: 


1913:  35  Mili.  Taels. 

1917: 

61  Mili.  Taels 

1914:  41 

1918: 

59 

1915:  37 

1919: 

110 

1916:  54 

1920: 

143 

Det  er  altsaa  netop  nu  efter  Krigens  Ophør,  at  den 
amerikanske  Eksport  i  saa  stærk  Grad  er  taget  til. 
De  amerikanske  Forretningshuses  Tal  i  Kina  er  da 
ogsaa  vokset  stærkt.  Før  Krigen  var  der  ialt  kun  130 
—  140,  nu  er  Tallet  op  imod  et  Tusinde,  skønt  adskil¬ 
lige  under  Krigstidens  Afviklingsperiode  bukkede  un¬ 
der. 

Især  har  Amerika  taget  en  stor  Andel  i  den  vok¬ 
sende  og  stadig  voksende  Maskinimport  til  Kina.  For¬ 
holdet  er  jo  dette,  at  det  uhyre  Folk,  med  sine  400 
Mili.  Mennesker,  Jordens  største  Folk,  er  i  Færd  med 
en  rolig,  ret  langsom,  men  saa  meget  des  sundere  Om¬ 
stilling  til  moderne  civilisatoriske  Forhold,  derunder 
ikke  mindst  til  Industrialiseringens  Arbejdsformer.  Al¬ 
lerede  før  Verdenskrigen  var  denne  Bevægelse  i  Gang; 
England  havde  da  ogsaa  en  ret  betydelig  Maskin-Eks- 
port  til  Kina,  Tyskland  ogsaa  nogen.  Men  med  Krigen 
forsvandt  haade  den  engelske  og  den  tyske  Vareim¬ 
port  til  Landet.  Og  samtidig  skred  Udviklingen  i  Kina 
fremad  og  holdt  sig  stadig,  trods  de  Borgerkrige,  der 
i  visse  Egne  selvfølgelig  ogsaa  svækkede  Arhej dsfreden, 
men  som  i  Virkeligheden  for  det  vældige  Land  med 
sine  Folkemasser,  for  deres  Arbejde  og  deres  Daglig¬ 
liv,  betød  langt  mindre,  end  vi  skulde  tro  efter  Avis¬ 
meddelelser  om  de  stadige  Borgerkrige,  som  dog  nu 
er  ophørte  og  har  givet  Plads  for  en  ret  stærk  Sam¬ 
lingsregering  i  Peking. 

I  de  efterfølgende  Tal  er  U.  S.  A.s  og  Kanadas  Eks¬ 
porttal  til  Kina  slaaet  sammen;  det  er  nemlig  saadan 
at  en  Del  af  U.  S.  A.s  Eksport  gaar  over  Vancouver, 
en  kanadisk  Havn,  men  Tallet  gælder  i  det  allermeste 
derfor  for  U.  S.  A.s  Varer. 

De  følgende  Tal  angiver  Værdien  af  den  samlede 


Indførsel  af  Landbrugsmaskiner,  Sg -,  Broderi-  og 
Strikkemaskiner  til  Kina  fra  følgende  Lande  (alle 


Summerne 

er  i  Taels, 

1  Tael  = 

ca.  31/ 2  sh.) 

U.  S.  A.  og 
Kanada. 

Stor¬ 

britannien 

Japan 

lait 

1911  .... 

382  000 

2  330  000 

465  000 

6  561  000 

1912  .... 

180  000 

1  763  000 

388  000 

4  705  000 

1913  .... 

673  000 

3  242  000 

549  000 

7  137  000 

1914  .... 

681  000 

3  749  000 

853  000 

8157  000 

1915  .... 

660  000 

1  995  000 

851  000 

4  486  000 

1916  .... 

1  079  000 

2  351  000 

1  991  000 

6  131  000 

1917  .... 

1  411  000 

1  649  000 

2  420  000 

5  983  000 

1918  .... 

2  390  000 

1  314  000 

3  570  000 

7  860  000 

1919  .... 

6  408  000 

2  074  000 

3  605  000 

14  328  000 

1920  .... 

12  181  000 

5  229  000 

3  728  000 

22  536  000 

Medens  den  amerikanske  Eksport  af  saadanne  Ma¬ 
skiner  i  1911  kun  udgjorde  knap  6  pCt.,  er  den  i  1920 
mere  end  Halvdelen  (54  pCt.) ;  samtidig  er  den  japanske 
Eksport  ogsaa  vokset  betydeligt,  medens  den  engelske 
er  gaaet  ned  fra  godt  Trediedelen  til  Fjerdedelen. 

Men  ikke  mindre  følelig  er  den  britiske  Nedgang, 
hvor  det  gælder  en  saa  vigtig  Eksportvare  som  Teks¬ 
tilmaskiner.  Her  har  det  allerede  i  en  Række  Aar 
heddet  sig,  at  de  amerikanske  Maskiner  var  de  engelske 
overlegne.  Og  i  hvert  Fald  har  Amerika  ogsaa  paa 
dette  Omraade  erobret  sig  en  stærk,  ja  en  førende 
Plads  paa  det  kinesiske  Marked,  der  jo  er  ved  at  blive 
en  Storproducent,  især  af  Bomuldstekstilvarer.  Tallene 
er  atter  Taels  og  angiver  Værdien  af  de  forskellige 
Aars  Import  til  Kina  for  de  samme  Lande  af  den 
samlede  Import: 


U.  S.  A.  og 
Kanada 

Stor¬ 

britannien 

Japan 

Ialt 

1911  .... 

7  000 

241  000 

60  000 

332  000 

1912  .... 

9  900 

307  000 

50  000 

459  000 

1913  .... 

2  600 

672  000 

113  000 

840  000 

1914  .... 

2  500 

1  540  000 

188  000 

2  038  000 

1915  .... 

15  000 

1  076  000 

254  000 

1  420  000 

1916  .... 

115  000 

1  258  000 

531  000 

1  931  000 

1917  .... 

219  000 

670  000 

303  000 

1  236  000 

1918  .... 

380  000 

669  000 

643  000 

1  715  000 

1919  .... 

1  944  000 

813  0C0 

898  000 

3  767  000 

1920  .... 

3  897  000 

1  926  000 

1  071  000 

6  928  000 

□□□□aa 

Belgiens  Erhvervsliv  —  Ændringer  i 
Arbejdstiden. 

I  det  hele  og  store  er  det  forbausende  hurtigt,  det 
belgiske  Erhvervsliv  og  Belgien  i  det  hele  har  gen¬ 
rejst  sig  efter  Krigen  og  Krisen  derefter.  Ikke  mindst 
gælder  det  belgiske  Landbrug  og  belgisk  Industri,  de 
to  store  Hovederhverv  i  det  lille,  men  altid  myreflittige 
Land.  Priserne  falder  ganske  vist  jevnt  og  stadigt, 
hvad  der  i  Virkeligheden  følger  med  den  finansielle 
Politik,  hvorefter  Pengenes  Værdi  langsomt  hæves. 
Antallet  af  Arbejdsløse  var  1.  Marts  75  000,  hvilket  dog 
i  Betragtning  af  Folketallet  (7,6  Miil.),  f.  Eks.  i  Sam¬ 
menligning  med  vore  tilsvarende  Tal  dengang,  ikke  er 
ret  højt.  I  1921  var  det  gennemsnitlige  Antal  Arbejds- 

løse  150  000.  Og  i  de  efterfølgende  Maaneder  er  en 
Række  Industrier,  særlig  i  Sværindustri  og  Glasværker 
blevet  sat  i  Gang,  saa  Arbejdsløshedstallet  er  betyde¬ 
lig  sunket.  Glasindustrien  er  vel  nok  kun  ca.  60  pCt. 
af  Førkrigens,  men  i  stærk  Opgang;  i  Marts  Maaned 
ekspederedes  en  enkelt  Ordre  fra  San  Francisco  paa 
ialt  130  000  Kasser  Glasvarer.  Skotøjsindustrien  synes 
normalt  beskæftiget,  Tekstilindustrien  i  de  flamske 
Egne  er  oppe  paa  ca.  65  pCt.  af  den  tidligere  Effek¬ 
tivitet;  alle  Spinderier  er  i  Gang,  ganske  vist  efter 
nogle  vanskelige  Forhandlinger  med  Arbejderne,  idet 
man  der  som  i  det  hele  har  maattet  foretage  Lønned¬ 
sættelse.  Selv  den  specielt  belgiske  (og  hollandske) 
Industri:  Diamantsliberiet  er  —  Tiderne  til  Trods  — 
i  Gang  med  næsten  fuld  Arbejdsstyrke,  4000  Mand; 
men  det  er  betegnende,  at  en  stor  Del  af  Arbejdet  paa 
Diamantværkstederne  bestaar  i  Omslibning  af  ældre 
Stene,  sandsynligvis  russiske  Diamanter. 

Med  Hensyn  til  Arbejdstiden  har  det  øverste  Ar- 
bejdsraad  i  Belgien  nylig  truffet  en  Række  Afgørelser, 
der  i  en  Række  af  Tilfælde  ændrer  Arbejdstiden.  Saa- 
ledes  er  paa  Stof-  Plissée-Fabrikerne  Arbejdstiden  i 
Tiden  fra  15.  April  til  15.  Juni  forlænget  til  9  Timer 
daglig,  mod  at  den  i  Maanederne  December,  Januar 
og  August  faar  en  tilsvarende  Forkortning.  Noget  tilsva¬ 
rende  er  indført  i  Hatte-Industrien  (Forkortning  i  De¬ 
cember  og  Januar,  Forlængelse  i  April  og  Oktober). 
Disse  Ændringer  skal  prøves  foreløbig  for  et  Aar.  Ef¬ 
ter  lignende  Principer  er  man  forsøgsvis  gaaet  frem 
ogsaa  i  en  Række  andre  Faggrupper  og  Industrier;  i 
Jernværkerne  kan  man  saaledes  i  de  fire  Maaneder 
fra  Juni  til  September  forlænge  Arbejdstiden  til  9  T. 
daglig,  mod  i  de  otte  andre  Maaneder  at  sætte  den  til 
7  Vs.  Man  vil  hermed  imødekomme  et  Ønske  fra  In¬ 
dustriens  Side,  der  vil  søge  at  højne  Effektiviteten  i 
det  Tidsrum,  der  er  mest  Brug  derfor  —  samtidig 
med  at  man  som  Aarsgennemsnit  bevarer  8-Timers- 
Dagen. 

□□□□□□ 


Mindre  Meddelelser. 

Vor  Handelsbalance. 

Medens  vor  Handelsbalance  i  Juni  og  Juli  Maaned 
udviste  et  tilfredsstillende  Billede  med  en  Import  af 
henholdsvis  140  Miil.  Kr.  og  117  Mili.  Kr.  og  en  Eks¬ 
port  af  125  Miil.  Kr.  og  101  Mili.  Kr.,  har  Forholdene 
atter  forskudt  sig  ugunstigt,  som  den  nu  foreliggende 
Statistik  for  August  viser.  I  denne  Maaned  har  nem¬ 
lig  Importen  en  Værdi  af  135  Miil.  Kr.,  medens  Eks¬ 
porten  udgør  90  Miil.  Kr.,  hvoraf  atter  6  Mili.  Kr.  re¬ 
præsenterede  Genudførslen.  Indførslen  overstiger  saa¬ 
ledes  den  egentlige  Eksport  med  over  50  Procent. 

Da  Importen  erfaringsmæssigt  altid  er  livlig  i  Ef- 
teraarsmaanederne  og  de  første  Vintermaaneder,  me¬ 
dens  Eksporten  har  sin  svageste  Tid  samtidig,  vil  man 
alene  heri  have  en  Forklaring  paa  vor  synkende  Va¬ 
luta.  Med  al  Sympati  for  tyske  og  czeko-slovakiske 
Vanskeligheder  synes  det  da  endnu  for  tidligt  at  op¬ 
give  vore  egne  Importreguleringer. 


Tysklands  Kul. 

I  Aaret  1921  beløb  den  samlede  tyske  Kuleksport 
sig  til  ca.  26,5  Miil.  Tons.  Deraf  var  ca.  18  Mili.  Tvangs¬ 
leveringer  til  Ententen,  ca.  8,5  anden,  »fri«  Eksport, 
dog  derunder  regnet  en  nøjere  fastsat  Eksport  til  Tysk- 
Østrig  og  Polen,  der  ialt  beløb  sig  til  6  Mili.  Tons.  Til 
virkelig  fri  Handel  med  Udlandet  var  der  altsaa  kun 
21/ 2  Miil.  Tons  tilbage,  deraf  fik  Holland  alene  de  1,3 
Miil.  i  Henhold  til  en  Overenskomst  fra  1920. 

For  1922  bliver  Forholdet  et  endnu  ringere.  Der  er 
ikke  alene  næsten  ikke  Tale  om  nogen  egentlig  fri 
Eksport  mere,  men  der  er  ogsaa  begyndt  Kulimport 
udefra.  25.  April  d.  A.  kostede  gode  Ruhrkul,  indbefattet 
Kulskat  og  Fragt,  i  Hamburg  1591  M.,  medens  man 
samtidig  kunde  faa  lige  saa  gode  engelske  Kul  for 
1595  M.  Naturligvis  har  Faldet  i  Markkursen  nu  for¬ 
rykket  disse  Tal  væsentligt,  men  det  er  Tal,  der  taler 
alligevel. 

Baade  i  Ruhr  og  i  Schlesien  falder  Kulproduktionen. 
I  Ruhr  var  den  saaledes  i  April  ca.  330  000  Tons,  i 
Maj  310  000,  i  Juni  300  000  Tons.  Aarsagerne  til  denne 
Nedgang  er  flere;  men  en  af  dem  er  en  begyndende, 
men  allerede  ret  stærk  Udvandring  af  Bjergværksar¬ 
bejderne;  saaledes  vandrer  en  Del  Arbejdere  i  Aachen- 
Distriktet  over  Grænsen  til  Holland  for  der  at  tjene 
deres  Dagløn,  i  hollandsk  »stærk«  Valuta;  deres  Fa¬ 
milier  bliver  tilbage,  og  nyder  jo  god  Gavn  af  de  hol¬ 
landske  Penge.  Desuden  gaar  en  Del  Bjergværksarbej¬ 
dere  over  i  andet  Arbejde,  især  til  Byggefagene,  hvor 
Lønningerne  er  adskilligt  højere.  Under  disse  Forhold 
vtl  det  forstaas,  at  Grubeejerne  har  været  nødsaget  til 
at  bevilge  højere  Lønninger  og  ogsaa  Bedringer  med 
Hensyn  til  Arbejdstiden. 

□□□□□□ 

Notitser. 

Flytninger.  For  at  undgaa  Forstyrrelser  i  Forsen¬ 
delsen  af  Tidsskriftet  bedes  Flytninger  meddelt  Bladets 
Ekspedition,  Vestre  Boulevard  18,  Kjøbenhavn  B,  Telf. 
8100,  Lokal  10. 

Manglende  Hefter  af  »Tidsskrift  for  Industri«  maa 
kræves  erstattet  af  Postvæsenet,  hvis  dette  har  for¬ 
sømt  at  aflevere  Tidsskriftet.  Dettes  Omdeling  har 
Industriforeningen  intet  direkte  Ansvar  for.  Reklama¬ 
tioner  bør  altid  ske  snarest  muligt.  Enkelte  Hefter 
kan  evtl.  købes  i  Ekspeditionen  å  50  Øre. 

Redaktionen  modtager  med  Glæde  Meddelelser  fra 
Industrien  om  Nyheder  o.  1.  af  almen  industriel  In¬ 
teresse. 

□□□□□□ 

ORGANISATIONS-  OG  FORENIN6S-MEODELELSER. 


Erhvervenes  Pressesekretariat. 

Erhvervenes  Pressesekretariat,  der  for  3  Aar  siden 
oprettedes  af  Arbejdsgiverforeningen  og  Industriraadet, 
har,  da  det  ønsker  at  udvide  sin  Virksomhed  inden¬ 
for  de  to  Hovedorganisationers  Underafdelinger,  sendt 
Rundskrivelse  ud  til  samtlige  Underorganisationer  og 
tilbudt  disse  og  deres  Fagblade  Bistand  i  Pressesager. 

Vi  benytter  Lejligheden  til  at  anbefale  Haandvær- 
kere  og  Industridrivende  og  Arbejdsgivere  af  enhver 
Art,  saa  ofte  de  maatte  ønske  gennem  Pressen  at  faa 
Forbindelse  med  Offentligheden,  da  at  henvende  sig 
til  Erhvervenes  Pressesekretariat,  der  altid  vederlags¬ 
frit  staar  til  Raadighed.  Sekretariatets  Kontor  er  LI. 
Kongensgade  1,  Kjøbenhavn  K.  Telefon  5630. 

Lithauens  Toldtarif. 

Gennem  Udenrigsministeriet  har  Industriraadet 
modtaget  Afskrift  af  en  Indberetning  fra  Konsulatet 
i  Kovno  vedrørende  Lithauens  Eksporttoldtarif  af  24. 
August  d.  A. 

Indberetningen  er  tilligemed  en  Afskrift  af  Toldta- 
rifen  henlagt  til  Gennemsyn  i  Sekretariatet. 

□□□□□□ 


150.  Bub-Bodmar  u.  Tilger.  Die  Konservierung  des 
Holzes.  Berl.  1922.  1006  S. 

151.  Plato.  Der  prakt.  Fasseichmeister.  Berl.  1912.  63  S. 

152.  Reineking,  L.  Die  Tischlerkunst.  4.  Aufl.  Leipzig 
1922.  274  S. 

170d.  Neugebauer  u.  Orendi.  Handb.  der  orientalischen 
Teppichkunde.  2  Aufl.  Leipz.  1922.  246  S.  Tvl. 
244.  Van  de  Veide.  Kunstgewerbliche  Laienpredigten. 
Leipz.  1902.  295  S. 

244.  Haendcke,  B.  Entwicklungsgeschichte  der  Stil¬ 
arten.  Leipz.  1913.  603  S. 

255.  Heiligenthal,  R.  Deutscher  Stådtebau.  Heidelberg 

1921.  335  S.  Tvl. 

255.  Hossfeld,  O.  Stadt-  u.  Landkirchen.  4.  Aufl.  Berl. 
1915.  462  S. 

260.  Russische  Baukunst.  Miinchen  1922.  175  S. 

260.  Miinchen  und  seine  Bauten.  Miinchen  1912.  815 
S.  Tvl. 

260.  Deutsche  Baukunst  des  Mittelalters  und  der  Re- 
naissance.  Leipz.  1922.  192  S. 

260.  Dehio,  G.  Handbuch  der  deutschen  Kunstdenk- 
måler.  I— III.  1914—20. 

271.  Karleby,  Nils.  Socialiseringsfrågans  forutsått- 
ningar  och  lage  i  Danmark.  Stockholm  1921. 
211  S. 

274.  Kautsky,  K.  Terrorismus  und  Kommunismus. 
Berl.  1919.  154  S. 

278.  Birck,  L.  V.  Verdenskrisen  og  Danmark.  Kbhvn. 

1922.  117  S. 


gU  Fra  Biblioteket.  §§§ 

Biblioteket  er  aabent  Hverdage  Kl.  10—10,  Søndage 
Kl.  10-4. 

Følgende  Bøger  er  nylig  indgaaede: 

72.  Kirchhoff,  R.  Die  Statik  der  Bauwerke.  I— II. 
Berl.  1921. 

85.  Ascher,  Rich.  Die  Schmiermittel.  Berl.  1922.  247  S. 
86c.  Garbe,  R.  Die  Dampflokomotiven  der  Gegenwart. 

2.  Aufl.  Berl.  1920.  859  S.  -f  1  Bd.  Tvl. 

89.  Holl  u.  Glunk.  Berechnen  u.  Entwerfen  von  Tur¬ 
binen  u.  Wasserkraftanlagen.  3.  Aufl.  Miinchen 
1922.  181  S. 

102.  Schubert,  E.  Katechismus  fiir  den  Weichenstel- 
ler-Dienst.  23.  Aufl.  Berl.  1920.  209  S. 

102.  Becker,  K.  Die  Eisenbahn-Sicherungsanlagen. 
Berl.  1920.  232  S. 

104.  Engels,  H.  Handbuch  des  Wasserbaues.  I— II.  2. 
Aufl.  Leipz.  1921. 

114.  Buch,  A.  Moderne  Hochspannungsanlagen.  2.  Aufl. 
Miinchen  1922,  372  S. 

119.  Furst,  A.  Im  Bannkreis  von  Nauen.  Stuttg.  1922. 
326  S.  Tvl. 


281.  Rothacker,  Rich.  Die  Losung  der  Verdingungs- 
frage.  Berl.  1921.  35  S. 

291.  Die  deutsche  Industrie.  I— III.  Festgabe.  Berl.  1913. 
296.  Statsmakterna  och  den  svenska  Industrien  un¬ 
der  Krigstiden.  I— II.  Stockh.  1920. 

296.  Statistik  der  Elektrizitåtswerke.  Dortmund  1921. 
232  S. 

294.  Liefmann,  R.  Schutzzoll  und  Kartelle.  Jena  1903. 
74  S. 

294.  Heckscher,  Eli  F.  Svenska  produktionsproblem. 
Stockh.  262  S. 

299.  Kulemann,  W.  Die  Berufsvereine.  I— VI.  Jena 
1908—1913. 

300.  Lewin,  D.  Der  Arbeitslohn.  Berl.  1913.  206  S. 

300.  Elster,  A.  Lexikon  des  Arbeitsrechts.  Jena  1910. 

240  S. 

308.  Manes,  Alf.  Versicherungslexikon.  Tiibingen  1909. 
-j-  Erganzungsband. 

314.  Heiderich  u.  Sieger.  Andrees  Geographie  des 
Welthandels.  I — IV.  4.  Aufl.  Wien  1910 — 21. 

348a.  Hauch,  Chr.  To  Seminarieforstandere,  Ludv.  Chr. 
Miiller  og  Hans  J.  Mar.  Svendsen.  Kbhvn.  1920. 
168  S.  Tvl. 

Importreguleringens  Virkninger. 

Udtalelser  fra  Skotøjs-  og  Cigarindustrien. 


EFTER  at  det  nu  synes  fastslaaet,  at  Import¬ 
reguleringen  vil  blive  opretholdt,  selvfølge¬ 
lig  under  den  nødvendige  Hensyntagen  udadtil, 
har  vi  ment  det  af  Interesse  at  faa  autentiske  Op¬ 
lysninger  fra  de  paagældende  Produktioner  om 
Lovens  Virkninger.  »Tidsskrift  for  Industri«  har 
derfor  henvendt  sig  til  Formændene  for  de  re¬ 
spektive  Fabrikantforeninger,  Direktør  Bruno 
Horwitz  for  Cigarfabrikantforeningen  og  Fabri¬ 
kant  C.  J.  Sørensen  for  Skotøjsfabrikantforenin¬ 
gen,  der  velvilligst  har  givet  os  følgende  Oplys¬ 
ninger: 

Importreguleringen  for  Cigarer. 

Herom  udtaler  Direktør  Horwitz: 

I  1920  blev  der  her  i  Danmark  fremstillet  363 
Miil.  Cigarer  og  112  Miil.  Cigarillos.  I  samme 
Aar  blev  der  indført  ca.  21  Miil.  Cigarer  og  ca. 
4  Mili.  Cigarillos  eller  omtrent  samme  Indførsel 
som  i  normale  Aar  før  Krigen.  Skønt  Forbruget 
ikke  gik  tilbage  i  væsentlig  Grad,  blev  den  danske 
Produktion  i  1921  kun  217  Mili.  Cigarer  og  54 
Mili.  Cigarillos,  idet  Importen  samtidig  voksede 
til  det  3-dobbelte,  nemlig  til  63  Miil.  Cigarer  og 
for  Cigarillos  til  omtrent  det  4-dobbelte,  nemlig 
15  Mili.  Maksimum  var  imidlertid  endnu  ikke 
naaet,  eftersom  der  i  de  første  8  Maaneder  af  inde¬ 
værende  Aar  noteredes  en  Indførsel  af  Cigarer 
paa  80  Mili.  og  af  Cigarillos  paa  18  Mili. 

Gennem  Beskatningen  af  Cigarer  faar  man  en 
paalidelig  Opgørelse  over  Forbrugets  Fordeling, 
og  man  vil  heraf  kunne  se,  hvorledes  Forbruget 
af  de  billige  udenlandske  Cigarer  har  vundet 
Indpas: 


Forbruget  af  Cigarer. 

En  gros  Pris  pr.  1000  Stk.  i92/  01  bl  Ug  1920 

ikke  over  100  Kr .  126  000  57  000 

fra  100  til  160  Kr .  87  000  169  000 

over  160  Kr .  71  000  94  000 

Ialt....  284  000  320  000 

Udviklingens  Resultat  var  blevet,  at  Forbruget 
af  de  bedre  Cigarer  gik  tilbage,  samtidig  med  at 
Forbruget  af  de  billigere  Cigarer  voksede.  Dette 
kom  imidlertid  ikke  de  danske  Fabriker  tilgode, 
idet  de  Virksomheder,  der  særlig  var  baseret  paa 
Fremstillingen  af  billige  Varer,  tvertimod  maatte 
se  deres  Omsætning  tage  af  og  indskrænke  Fabri¬ 
kationen,  medens  Importen  af  de  billige  tyske 
Cigarer  erobrede  Markedet  i  stedse  stigende  Grad. 
I  Længden  maatte  disse  Forhold  virke  ødelæg¬ 
gende  for  vor  samlede  Cigarindustri. 

Ved  Importlovens  Gennemførelse  skete  der  en 
glædelig  Ændring  i  dette  Forhold.  De  danske 
Fabriker,  der  hidtil  ikke  havde  fremstillet  de 
billige  Cigarer,  kunde  nu  optage  Fabrikationen 
heraf  og  fremkom  med  nye  Mærker,  fordi  man 
bos  de  Handlende  mærkede  en  stedse  stigende 
Tillid  til  det  danske  Fabrikats  Fremtid,  og  man 
allerede  kort  Tid  efter  Importlovens  Gennem¬ 
førelse  kunde  konstatere  en  kendelig  Stigning  i 
Antallet  af  Ordrer. 

Selvfølgelig  kunde  et  fuldkomment  Omslag 
ikke  indtræffe  i  Løbet  af  nogle  faa  Uger,  særlig 
naar  det  erindres,  at  det  alene  i  August  Maaned 
(tildels  i  de  4  Dage  forinden  Importreguleringen 
traadte  i  Kraft)  lykkedes  Importørerne  at  faa  ind 

ført  omtrent  halvt  saa  mange  Cigarer,  som  hele 
Importen  i  1920. 

De  Resultater,  der  foreligger  med  Hensyn  til 
Beskæftigelse  af  Industriens  Arbejdere,  er  imid¬ 
lertid  allerede  saa  betydelige,  at  man  kan  se,  hvor¬ 
ledes  Udviklingen  vil  blive.  Det  skal  saaledes 
nævnes,  at  der  i  en  By  som  Viborg  før  Import¬ 
reguleringen  var  en  Mængde  arbejdsløse  Tobaks¬ 
arbejdere,  nu  derimod  findes  der  praktisk  talt 
ingen  arbejdsløse  Tobaksarbejdere  i  Viborg,  fordi 
den  derværende  Tobaksindustri  efter  Import¬ 
lovens  Gennemførelse  har  været  i  Stand  til  at 
antage  250  Arbejdere.  I  andre  jyske  Byer  er  det 
gaaet  paa  lignende  Maade.  I  Holstebro  er  et  lille 
Hundrede  Mand  kommet  i  Arbejde  efter  Import¬ 
reguleringens  Ikrafttræden,  og  i  andre  Byer  er 
Arbejdsløsheden  indskrænket,  og  Arbejdertallet 
forøges  nu  fra  Dag  til  Dag. 

Man  forstaar  maaske  allerbedst  Importregule¬ 
ringens  samfundsmæssige  Virkninger,  naar  man 
ser  paa  Udviklingen  i  en  By  som  Viborg,  der  for 
kort  Tid  siden  var  hærget  af  en  knugende  Ar¬ 
bejdsløshed,  men  hvor  250  Familier  fra  at  være 
en  Byrde  for  Samfundet  nu  bliver  købende,  pro¬ 
ducerende  (og  skatteydende!)  Borgere.  Hvad 
dette  betyder  for  vedkommende  Kommunes  Sta¬ 
tus  og  for  hver  enkelt  af  Byens  Borgere,  der  er 
knyttet  til  Handel  og  Omsætning,  behøver  vist 
ikke  nærmere  at  paapeges. 

Skønt  det,  som  sagt,  navnlig  er  med  Hensyn 
til  Produktionen  af  de  billige  Cigarer,  at  Import¬ 
lovens  Virkninger  kan  spores,  og  det  derfor  gan¬ 
ske  naturligt  er  de  Fabriker,  der  lægger  Hoved¬ 
vægten  paa  denne  Produktion,  som  i  første  Række 
har  haft  Fremgang,  kan  dog  ogsaa  Cigarindustrien 
i  sin  Helhed  begynde  at  føle  Importreguleringens 
heldbringende  Indflydelse.  Hos  de  Handlende, 
der  nu  ikke  længere  af  Konkurrencehensyn  er 
nødt  til  at  handle  med  de  daarlige,  tyske  Cigarer, 
spores  en  stigende  Interesse  for  de  danske  Varer 
i  al  Almindelighed,  og  efter  Importreguleringens 
Ikrafttræden  har  Cigarindustrien  derfor  kunnet 
antage  800  nye  Arbejdere. 

Jeg  har  i  ovenstaaende  navnlig  omtalt  Import¬ 
lovens  Virkninger  for  selve  Cigarindustrien,  fordi 
jeg  her  kender  Forholdene  bedst.  Jeg  vil  dog  og¬ 
saa  gerne  gøre  opmærksom  paa,  at  den  forøgede 
Produktion  indenfor  Cigarindustrien  virker  til¬ 
bage  paa  Beskæftigelsen  indenfor  andre  Produk¬ 
tionsgrene.  Det  kan  saaledes  anføres,  at  man  i 
Fabrikationen  af  Cigarkasser  allerede  har  kunnet 
foretage  Udvidelser  og  antage  nye  Arbejdere.  Alt 


i  alt  virker  da  Loven  særdeles  heldigt  for  vort 
Omraade. 

Importreguleringen  for  Skotøj. 

Herom  udtaler  Fabrikant  Sørensen: 

Det  var  med  den  største  Glæde  og  Forventning, 
at  Skotøjsfabrikanterne  hilste  den  af  Rigsdagen 
under  4.  August  d.  A.  vedtagne  Lov  om  Import¬ 
regulering  for  Skotøj  og  Cigarer.  Det  var  ogsaa 
paa  den  allerhøjeste  Tid,  at  der  fra  Regeringens 
Side  blev  ydet  Skotøjsindustrien  en  saadan  Hjælp, 
idet  Importen  efterhaanden  havde  antaget  et  saa- 
dant  Omfang,  at  den  danske  Skotøjsindustri 
meget  snart  vilde  naa  det  Punkt,  hvor  den  fuld¬ 
stændig  maatte  standse  af  Mangel  paa  Bestillin¬ 
ger. 

Importen,  der  før  Krigen  normalt  var  lidt 
under  300  000  kg  eller  16—17  pCt.  af  Forbruget, 
steg  i  1920  til  ca.  500  000  kg,  i  1921  til  ca.  550  000 
kg  og  i  1.  Halvaar  1922  til  ca.  525  000  kg,  saa¬ 
ledes  at  ca.  Halvdelen  af  Landets  Forbrug  i  1. 
Halvaar  1922  var  dækket  af  udenlandske  Va¬ 
rer.  Af  denne  Indførsel  stammede  ca.  80  pCt. 
fra  de  valutasvage  Lande,  særlig  Tyskland  og 
Czeko-Slovakiet,  hvoraf  det  tydeligt  fremgaar, 
at  det  saa  godt  som  udelukkende  var  Valuta¬ 
dumping,  der  fandt  Sted,  og  ikke  almindelig  fair 
Konkurrence,  for  hvilken  den  danske  Skotøjsindu¬ 
stri  aldrig  har  frygtet. 

Det  viste  sig  imidlertid  snart,  at  Importregule¬ 
ringen  ikke  straks  vilde  opfylde  de  Forventnin¬ 
ger,  man  havde  næret  til  den.  Der  var  forinden 
Lovens  Ikrafttræden  indgivet  Bestillinger  paa 
store  Kvanta  udenlandsk  Fodtøj,  til  hvilke  Mini¬ 
steriet  ved  den  praktiske  Gennemførelse  af  Loven 
mente  at  maatte  tage  Hensyn,  og  medens  Hoved¬ 
reglen  blev  den,  at  Skotøj  fremtidig  kun  kunde 
indføres  mod,  at  der  til  Gengæld  bestiltes  et  efter 
det  paagældende  Lands  Valuta  afpasset  Kvantum 
dansk  Fodtøj,  blev  der  givet  Tilladelse  til,  at  alt, 
hvad  der  inden  1.  August  var  købt  og  betalt  eller 
bevislig  videresolgt  til  Levering  i  Efteraaret, 
kunde  gaa  frit  ind,  hvortil  for  Detailhandlernes 
Vedkommende  endvidere  blev  truffet  den  Be¬ 
stemmelse,  at  alt,  hvad  der  var  købt  inden  1. 
Juli,  kunde  gaa  frit  ind.  For  Resten  af  de  bestilte 
Varer  skulde  der  ydes  Kompensation  ved  Køb  af 
danske  Varer,  men  denne  Kompensation  var  be¬ 
tydelig  lavere  end  den  Kompensation,  der  skulde 
ydes  for  fremtidige  Køb.  Man  anslog  det  Kvan¬ 
tum,  der  herefter  kunde  gaa  frit  ind  eller  kunde 
gaa  ind  paa  lempeligere  Vilkaar,  til  600  000  Par, 

og  man  mente  hermed  at  være  paa  den  absolut 
sikre  Side. 

Alene  disse  Overgangsbestemmelser  bevirkede, 
at  man  fra  Skotøjsindustriens  Side  egentlig  ikke 
ventede,  at  Loven  skulde  faa  nogen  synderlig 
Virkning  for  Efteraarssæsonen,  idet  de  Hand¬ 
lende  i  stort  Omfang  fik  de  til  Efteraaret  bestilte 
Varer  frit  ind  og  følgelig  ikke  behøvede  at  give 
Ordrer  til  de  danske  Fabriker,  og  de  udenlandske 
Varer,  for  hvilke  der  skulde  ydes  Kompensation, 
antog  man  ikke  vilde  betyde  synderlig  mere  end, 
at  denne  Kompensation  kunde  ydes  gennem  Be¬ 
stillinger,  der  alligevel  vilde  være  tilgaaet  danske 
Fabriker,  men  til  Gengæld  regnede  man  saa  med, 
at  Forbruget  til  Foraarssæsonen  næste  Aar  ganske 
overvejende  vilde  komme  til  at  bestaa  af  danske 
Varer. 

Det  har  imidlertid  mod  Forventning  vist  sig, 
at  man  havde  anslaaet  det  Kvantum,  der  var  be¬ 
stilt  i  Udlandet,  for  lavt,  idet  der  allerede  har 
foreligget  Ansøgninger  om  Indførselstilladelse  for 
mere  end  600  000  Par,  hvoraf  den  langt  over¬ 
vejende  Del  gaar  frit  ind.  For  Resten  er  der  kræ¬ 
vet  en  Kompensation  af  ca.  400  000  Par,  men 
dette  er  ikke  ensbetydende  med,  at  de  danske  Fa¬ 
briker  har  faaet  Ordrer  paa  disse  400  000  Par, 
idet  det  er  sandsynligt,  at  en  Del  af  disse  uden¬ 
landske  Varer,  der  ialt  udgør  125 — 150  000  Par, 
overhovedet  ikke  bliver  indført.  Men  der  har  dog 
ogsaa  vist  sig  nogen  Bedring  i  Beskæftigelsesgra¬ 
den  indenfor  Skotøjsindustrien,  idet  Antallet  af 
Arbejdsløse  er  gaaet  ned  med  ca.  300. 

Der  er  ingen  Tvivl  om,  at  man,  hvis  de  nugæl¬ 
dende  Importregler  for  Fodtøj  vedbliver  at  gælde, 
kan  paaregne  en  væsentlig  Bedring  indenfor  Sko¬ 
tøjsindustrien,  naar  det  Kvantum  Fodtøj,  som  op¬ 
fylder  Betingelserne  for  fri  eller  lempeligere  Ind- 
førselsvilkaar,  er  aftaget,  og  Arbejdet  paa  For- 
aarsvarerne  omkring  Nytaar  kommer  igang. 

I  den  seneste  Tid  er  der  fra  flere  Sider  rejst 
Vanskeligheder  med  Kompensationssystemet,  og 
der  har  i  den  Anledning  været  forhandlet  om  at 
forlade  Kompensering,  og,  i  Lighed  med  Cigar- 
og  Tobaksindustriens  Importregulering,  gaa  over 
til  et  Kontingenteringssystem,  hvorefter  der  gives 
Tilladelse  til  Indførsel  af  et  bestemt  Kvantum 
Fodtøj,  saaledes  at  Kravet  om  Kompensation  bort¬ 
falder. 

Denne  Forandring  har  Skotøjsindustrien  i  Prin- 
cipet  tiltraadt. 

Reguleringen  af  Importen  vilde  derefter  blive 
foretaget  i  Henhold  til  Importens  Størrelse  i  1913, 
som  var  ca.  300  000  kg,  med  et  Tillæg  for  Befolk¬ 


ningstilvæksten  af  20  pCt.  altsaa  360  000  kg  Fod¬ 
tøj,  hvilket  svarer  til  600  000  Par  eller  50  000  Par 
pr.  Maaned. 

Dette  Kvantum  vilde  saa  være  at  fordele  mel¬ 
lem  Importørerne  i  det  Forhold,  de  har  impor¬ 
teret  i  1921,  og  Importørerne  kan  da  indføre  fra 
hvilket  Land,  de  ønsker. 

Ved  denne  nye  Ordning  vilde  opnaas,  at  samtlige 
udenlandske  Eksportører  af  Skotøj  stilles  lige 
med  Hensyn  til  Importmulighederne  her  til  Lan¬ 
det,  og  Grundlaget  for,  at  et  enkelt  Udland  skulde 
føle  sig  forfordelt,  vilde  dermed  være  bortfaldet. 

Endelig  skal  kun  bemærkes,  at  den  Frygt,  man 
fra  visse  Sider  havde  næret  for,  at  Importregule¬ 
ringen  skulde  medføre  en  Prisstigning  —  en 
Frygt,  der  bevirkede,  at  Fabrikanterne  overfor 
Handelsministeriet  har  afgivet  Løfte  om,  at  dette 
ikke  skulde  ske  —  har  vist  sig  at  være  ganske 
ugrundet,  idet  Priserne  baade  fra  Fabrik  til  De¬ 
tailhandler  og  fra  Detailhandler  til  Forbruger  er 
gaaet  nedad  siden  Importreguleringens  Ikraft¬ 
træden. 

Det  fremgaar  af  disse  Udtalelser  fra  de  to  paa¬ 
gældende  Industrier,  at  Systemet  altsaa  virker 
fuldt  ud  efter  sin  Hensigt,  idet  man  selvfølgelig 
navnlig  overfor  Skotøjsimporten  maa  tage  de 
særlige  Forhold  i  Betragtning,  som  har  foreligget, 
nemlig  Nødvendigheden  af  at  tillade  de  store 
Varepartier,  som  forelaa  indkøbt  eller  i  Ordre, 
indført.  Herved  vil  Virkningerne  overfor  Skotøjs¬ 
faget  selvfølgelig  kræve  noget  længere  Tid  for  at 
gøre  sig  gældende  end  overfor  Cigarerne,  hvor 
Forholdene  overhovedet  ligger  noget  mindre  kom¬ 
pliceret. 

Men  som  Hovedresultat  kan  det  slaas  fast,  at 
det  faktisk  er  lykkedes  at  komme  den  indenland¬ 
ske  Produktion  til  Hjælp  i  en  fuldkommen  abnorm 
Situation.  Ikke  alene  er  det  lykkedes  at  afværge 
det  totale  Sammenbrud,  som  truede  disse  Pro¬ 
duktioner,  men  allerede  nu  at  sikre  mange  Hun¬ 
drede  arbejdsløse  Arbejdere  Genantagelse. 

Visse  Ændringer  har  det  været  nødvendigt  at 
gennemføre  i  Lovens  Praktisering  af  Hensyn  til 
Forholdene  udadtil,  men  de  Farer,  man  mente 
vilde  true  udefra,  synes  hermed  ogsaa  lykkelig¬ 
vis  afbødet.  Naar  Forholdene  da  ligger  saaledes, 
at  den  gennemførte  Importregulering  ikke  vil 
genere  vore  Eksportinteresser  og  ikke  Forbru¬ 
gerne  (gennem  Prisforhøjelser),  skulde  man  ikke 
synes,  at  nogen  kunde  have  noget  at  Indvende 
mod,  at  man  herigennem  gavner  den  indenland¬ 
ske  Produktion  og  det  indenlandske  Arbejde. 

Den  nye  Lærlingelov. 

Foredrag  holdt  i  Industriforeningen  den  9.  Oktober  1922  af  Direktør  Gunnar  Gregersen. 


Det  er  ikke  i  Forventning  om  at  høste  Laurbær,  at 
jeg  har  paataget  mig  at  tale  den  nye  Lærlingelovs 
Sag  —  et  Foredrag  af  mig  maa  nemlig  selvsagt  blive, 
ikke  alene  et  Indlæg  i  Debatten  om:  Lov  om  Lærlinge¬ 
forholdet  af  6.  Maj  1921,  men  i  alt  væsentligt  ogsaa 
et  Defensorat  for  denne  overfor  skarpe  Angreb  fra 
adskillige  Kanter.  Loven  tør  jo  ikke  siges  at  have 
haft  mere  end  en  højst  behersket  Publikumsukces. 
Fra  visse  Sider  angribes  den  som  en  ikke  nær  til¬ 
strækkelig  vidtgaaende  Beskyttelseslov  for  Lærlingen, 
medens  den  fra  anden  Side  betragtes  som  endnu  en 
Byrde  for  og  endnu  et  generende  Baand  paa  Erhvervs¬ 
livet. 

Overfor  disse  modstaaende  Opfattelser  vil  jeg  gerne 
have  Lov  til  først  at  pege  paa,  at  det  jo  som  Regel  vil 
være  saaledes  med  den  lange  Række  af  Love  og  Be¬ 
stemmelser,  som  har  afløst  forrige  Aarhundredes 
»Manchesterfrihed«  indenfor  Erhvervslivet:  Ingen  af  de 
modsat  interesserede  Parter  føler  sig  fuldt  ud  til¬ 
fredsstillede. 

Afgørelsen  af,  hvorvidt  Lærlingeloven  er,  som  den 
skal  være,  vil  afhænge  af  Synspunktet,  hvilket  Vurde¬ 
ringsprincip  man  anlægger.  Jeg  anlægger  for  mine 
Betragtninger  det,  at  en  Lærlingelov  maa  være  en  Be¬ 
skyttelseslov  for  Lær  eforholdet  —  Mesterlæren.  Og 
mit  Vurderings  motiv  er:  at  Mesterlæren  er  saa  værdi¬ 
fuld  for  vor  Produktion  og  derigennem  for  Samfun¬ 
det,  at  dette  saa  langt  fra  at  hemme  den  bør  bringe 
endog  ret  vidtgaaende  Ofre  for  at  opretholde  Mester¬ 
læren. 

Det  er  jo  bekvemmest  for  mig  som  Foredragsholder 
at  antage  dette  sidste  som  Aksiom.  Om  noget  Bevis 
for  Rigtigheden  af  Paastanden  kan  der  ikke  være 
Tale  i  denne  Sammenhæng,  bl.  a.  fordi  der  er  dem, 
der  meget  stærkt  bestrider  hele  det  System,  hvorpaa 
vort  Næringsliv  er  bygget  op.  Men  indenfor  de  Ram¬ 
mer,  vort  Produktionsliv  nu  engang  er  organiseret 
efter,  vil  utvivlsomt  intet  andet  Uddannelsessystem 
som  Mesterlæren  —  suppleret  og  kompleteret  ved 
Tekniske  Skoler  saavel  som  ved  Fagskoler  —  være  i 
Stand  til  at  give  en  for  Erhvervslivet  egnet  all-round 
Uddannelse  af  Lærlinge.  Jeg  forudskikker,  at  jeg  ved 
Mesterlæren  i  denne  Sammenhæng  forstaar  Uddannel¬ 
sen  af  Haandværkerungdominen  hos  Læremester  (hos 
Haandværker  eller  i  Fabrik,  paa  Værksted  og  under 
det  daglige  Livs  Vilkaar)  i  Modsætning  til  den  Ud¬ 
dannelse,  der  foregaar  paa  Værkstedsskoler  med  Øvel¬ 
sesopgaver  etc. 

Naar  jeg  uden  at  kunne  bevise  mener  at  kunne 
sandsynliggøre  den  nævnte  Paastand,  saa  ligger  dette 
i,  at  jeg  vil  kunne  dokumentere,  at  hvor  man  ikke 
har  Mesterlæren  (saaledes  som  Tilfældet  er  i  De  For¬ 
enede  Stater  og  en  lang  Række  sydamerikanske  Repu¬ 
bliker),  har  man  gjort  sig  store  Anstrengelser  for  at 
skabe  den.  Mesterlæren  er  med  andre  Ord  ikke  en 
Slendrian,  der  kun  tolereres,  hvor  den  er,  end  ikke 
en  ærværdig  Tradition,  man  lader  staa.  Hvor  man  er 
uden  Tradition,  søger  man  den  tilvejebragt.  Ogsaa 
saadanne  Steder  som  Amerika  betragtes  den  som  den 


bedste  Uddannelsesform.  Jeg  kunde,  hvis  det  ikke 
vilde  føre  for  vidt,  citere  De  Forenede  Staters  højeste 
Autoritet  paa  Uddannelsesomraadet,  Commissioner 
Claxton,  med  hvem  jeg  havde  Lejlighed  til  at  drøfte 
Mesterlæren  ctr.  Lærlingeskoler  for  2%  Aar  siden  un¬ 
der  et  Beøg  i  Washington.  Hans  Standpunkt  var  det 
anførte. 

Dernæst  at  saadanne  Steder,  hvor  man  i  en  vis 
Periode  var  gaaet  bort  fra  Mesterlæren  og  havde  prø¬ 
vet  at  erstatte  den  udelukkende  eller  væsentligst  ved 
Skoleuddannelsen,  f.  Eks.  Frankrig  efter  70erne,  har 
man  daarlige  Erfaringer:  Lærlingeskolen  har  givet 
Skuffelser,  og  man  har  igen  forladt  denne  Form  for 
atter  at  søge  Mesterlæren. 

Og  endelig,  at  i  saadanne  Lande,  hvor  man  driver 
en  aktiv  Haandværkerpolitik,  indgaar  Stimuleringen 
af  Tilgang  af  Lærlinge  til  Mesterværkstederne  som  en 
ganske  selvfølgelig  Del  af  Bestræbelserne  for  at 
fremme  Haandværk  og  mindre  Industri,  hvilket  giver 
sig  Udtryk  f.  Eks.  i  Sverige  i  Understøttelse  til  Lære¬ 
mesteren  og  i  Tyskland  i  kraftig  Agitation  for  Tilgang 
af  Lærlinge  til  Mesterlæren,  dels  i  Skolerne  (f.  Eks.  i 
Miinchen),  dels  gennem  de  fortræffelige  moderne 
Berufberatungsstellen  (Prøjsen) . 

Ved  Bedømmelsen  af  Lærlingeloven,  eller  som  dens 
officielle  Navn  er:  Lov  om  Lærlingeforholdet  af  6.  Maj 
1921,  mener  jeg  altsaa,  at  man  bør  bruge  dens  større 
eller  mindre  Egnethed  til  at  styrke  Mesterlæren  som 
Værdimaaler.  Det  er  nu  let  sagt;  men  nogen  let  Op¬ 
gave  vil  det  imidlertid  ingenlunde  være.  Thi  ene  at 
bedømme  Bestemmelserne  efter,  hvor  upopulære  de 
er  indenfor  Mesterkredsen,  er  jo  næppe  nok.  Det  nyt¬ 
ter  ikke  at  lukke  Øjnene  for,  at  der  er  tvende  Parter 
om  at  slutte  Lærlingekontrakten.  En  egnet  Lærlinge¬ 
lov  maa  ogsaa  tage  Sigte  paa  at  gøre  Læreforholdet 
saa  tiltalende  som  muligt  for  Lærling,  Forældre  eller 
Værge. 

Tiden  vil  nu  vise,  hvor  meget  Lovens  Bestemmelser 
vil  føles  som  et  generende  Baand  for  Mesteren.  Jeg 
tror,  man  har  overdrevet  dette.  At  den  skulde  have 
virket  stærkt  animerende  for  Tilgangen  til  Haand- 
værket,  er  der  paa  den  anden  Side  ingen,  der  tror. 
Men  afskrækkende  for  Ungdommens  Lyst  til  at  gaa 
i  Lære  kan  Loven  heller  ikke  siges  at  være. 

Men  som  sagt,  om  nogen  væsentlig  Gene  for  Værk¬ 
stedet  —  Mesteren  —  vil  der,  mener  jeg,  næppe  kunne 
blive  Tale.  Den  nye  Lærlingelov  vil,  tror  jeg,  kunne 
danne  et  godt  Grundlag  for  Mesterlærens  fortsatte 
Trivsel,  og  jeg  støtter  denne  min  Opfattelse  paa: 

at  Loven  af  1889,  den  gamle  Lærlingelov  —  som 
Loven  om  Lærlingeforholdet  af  6.  Maj  1921  har  af¬ 
løst  —  fra  alle  Sider  blev  betragtet  som  en  i  det  store 
og  hele  god  Lov,  under  hvilken  Lærlingeforholdet 
havde  udviklet  sig  særdeles  tilfredsstillende.  Den 
gamle  Lov  var  paa  en  Række  Punkter  ganske  umo¬ 
derne  (bl.  a.  Principet,  at  kun  bunden  Næring  be¬ 
høvede  at  antage  Lærlinge  paa  Kontrakt),  ligesom  den 
paa  enkelte  andre  Punkter  trængte  til  Rettelser  og 
Udvidelser.  Derfor  revideredes  den. 

Og  at  denne  »Revision«  —  Loven  om  Lærlingefor¬ 
holdet  af  6.  Maj  1921  —  bygger  paa  den  gamle  Lær¬ 
lingelovs  Principer  og  kun  har  principielt  betydnings¬ 
løse  Afvigelser  fra  denne  —  nærmest  nødvendige  Ret¬ 
telser. 

Jeg  venter  mig  ikke  sidste  saa  let  godkendt.  Der 
vil,  som  det  ses,  med  tilsyneladende  Ret  kunne  anføres 
en  hel  Del  Bestemmelser:  Sygeforsikrings-,  Arbejds¬ 
tidsbestemmelser  etc.  etc.,  som  kunde  synes  at  modsige 
mig.  Heroverfor  vil  jeg  sige,  at  de  paagældende  Be¬ 
stemmelser  jo  er  en  simpel  Konsekvens  af  den  sociale 
Lovgivning,  vi  siden  1889  har  faaet.  Og  der  er  næppe 
nogen,  der  vil  paastaa,  at  denne  Udvikling  vilde  kunne 
»revideres«  eller  fraviges  gennem  en  ny  Lærlingelov. 
Naar  der  overhovedet  skulde  røres  ved  Lærlingeloven, 
maatte  det  blive  nødvendigt  at  føre  den  å  jour  paa 
den  sociale  Lovgivnings  Grundlag,  og  udover  dette  er 
der  intet  sket,  i  hvert  Tilfælde  intet  af  Betydning. 
Nej  bortset  fra  den  foran  anførte  Afvigelse  vil  en 
Gennemgang  af  Loven  af  6.  Maj  1921  hurtigt  vise,  at 
den  i  alt  væsentligt  hviler  paa  de  ved  Loven  af  30. 
Marts  1889  knæsatte  Traditioner  —  blot  bortset  fra  et 
Par  særlig  motiverede  Bestemmelser  og  den  meget 
nødvendige  føren-å-jour,  da  Udviklingen  i  de  30  Aar, 
Loven  har  eksisteret,  paa  enkelte  Punkter  ganske  er 
løbet  fra  den  —  en  Paastand,  jeg  skal  søge  at  doku¬ 
mentere  ved  kort  at  gennemgaa  Lovbestemmelserne  og 
dvæle  ved  Hovedforskellene. 

Den  første  er  Rammerne.  Den  gamle  Lovs  Begræns¬ 
ning  af  sine  Bestemmelser  til  kun  at  gælde  Erhverv 
med  bunden  Næring  er  bortfalden!  Man  vil  derfor 
ikke  mere  se  det  Særsyn,  at  en  stor  Installationsfor¬ 
retning  f.  Eks.,  der  baade  har  Elektrikerlærlinge  og 
Smedelærlinge,  for  de  sidstes  Vedkommende  efter 
Loven  skulde  have  Kontrakt,  men  ikke  behøvede  det 
for  de  førstes  Vedkommende.  Denne  Begrænsning  er 
bortfalden. 

Den  nye  Lærlingelov  paabyder  enhver,  der  an¬ 
tager  sig  Umyndige  til  Oplæring  —  og  her  ses  kun 
bort  fra  Afskrivere,  Telefonpasning,  Piccolos  og  Land¬ 
brug  o.  s.  v.  —  hvad  enten  den  paagældende  er  Haand- 
værker,  Fabrikant,  Handlende  eller  det  er  en  Andels- 
og  Forbrugsforening,  Beværter  eller  anden  Nærings¬ 
drivende  —  at  have  Uddannelsesforholdet  ordnet  ved 
Kontrakt  efter  Lærlingeloven.  I  det  Cirkulære,  som 
Ministeriet  udsender  om  Spørgsmaalet,  hedder  det: 
»Under  Udtrykket  anden  Næringsdrivende  omfattes 
bl.  a.  Vognmænd,  Speditører,  Vekselerere  og  Inde¬ 
havere  af  Bank,  Forsikrings-  og  Entreprenørvirksom¬ 
heder«  —  altsaa  ret  omfattende. 

Selv  om  det  nu  ikke  er  en  Fordel  for  Industrien  — 
hvilket  det  forekommer  mig  at  være  —  at  ogsaa  disse 
sidste  Fag  kommer  under  Lærlingelovens  Omraade  og 
Bestemmelser,  saa  er  det  sikkert  rimeligt,  set  fra  et 
Samfundssynspunkt,  at  en  ung  Fyr,  der  antages  som 
Kontorlærling,  skal  »sikres«  i  det  Omfang,  som  Loven 
foreskriver,  hvilket  vil  sige,  at  det  skal  sikres,  at  han 
lærer  sit  Fag  (Kontorfaget  eksempelvis)  derved,  at  han 
beskæftiges  med  dette  og  ikke  ved  andet  Arbejde,  og 
uddannes  saaledes,  at  han  ved  Læretidens  Ophør  vil 
kunne  aflægge  en  Læreprøve  med  en  saavel  skriftlig 
(teoretisk)  som  praktisk  Del.  Man  har  med  andre 


Ord  som  Probérsten  for  Uddannelsen  sat  en  saadan 
Læreprøve,  og  er  en  Læremesters  »Vejledning«  af  den 
Art  —  Lud  og  koldt  Vand  —  at  det  unge  Menneske 
efter  Læretidens  Ophør  uden  egen  Skyld  er  under  det 
ved  Læreprøven  fastlagte  Lavmaal,  saa  kan  Lære¬ 
mesteren  dømmes  ved  Voldgift  til  en  Erstatning.  Prin- 
cipet  er  altsaa  dette  —  fælles  for  alle  Fag  —  at  unge 
Mennesker  skal  beskæftiges  saaledes,  at  de  lærer  et 
Fag.  Denne  Bestemmelse  —  Lovens  §  11  har  vakt 
megen  Uvilje  —  men  det  er  næppe  de  protesterende 
klart,  at  det  i  alt  væsentligt  er  den  gamle  Lærlinge- 
lovs  §  10. 

Loven  gaar  dernæst  —  til  Forskel  fra  tidligere  — 
saa  vidt,  at  det  paalægges  Læremesteren  at  holde  Lær¬ 
lingen  til  Undervisning  i  en  teknisk  Skole  (eller  Han¬ 
delsskole)  —  ikke  at  betale  Omkostningerne  derved. 
Dette  Paabud  er  noget  nyt!  Men  større  Forandring  i 
Praksis  har  det  ikke  gjort.  Jeg  har  undersøgt,  hvor¬ 
ledes  Forholdet  var  i  Kjøbenhavn  før  Lovens  Ikraft¬ 
træden,  og  det  har  vist  sig,  at  i  langt  det  største  Antal 
Tilfælde  er  det  Mesteren,  der  har  betalt  Skolepengene. 

En  anden  Forskel  er,  at  den  nye  Lov  »værner«  Lær¬ 
lingen  derved,  at  han  ikke  mere  er  underlagt  Hus¬ 
tugten.  Jeg  ved  ikke  af,  at  de  unge  Mennesker  har 
været  mishandlet  —  kender  intet  Tilfælde;  men  jeg 
anser  iøvrigt  Bestemmelsens  Bortfald  —  der  er  jo 
ingen  ny  Bestemmelse  indført  —  for  betydningsløs. 

Yderligere  paalægges  det  Mesteren  at  værne  Lær¬ 
lingen  moralsk  og  holde  ham  sygeforsikret  (ulykkes¬ 
forsikret  skal  han  jo  være  efter  Loven). 

De  nye  Lærekontrakters  Affattelse  har  ført  til  den 
Misforstaaelse,  at  det  er  paalagt  Læremesteren  —  for¬ 
uden  Betalingen  i  den  tekniske  Skole  —  at  afholde 
Udgifterne  til  Tegnerekvisiter  etc.  etc.  Denne  Misfor¬ 
staaelse  er  rettet  derved,  at  det  er  fastslaaet,  at  Lære¬ 
kontraktens  Form  kun  tilstræber  at  faa  det  paa  det 
rene,  hvilken  af  Parterne  der  skal  betale  disse,  enten 
Læremesteren  eller  Lærlingen.  I  sidstnævnte  Tilfælde 
udstreges  blot  den  Del  af  Kontrakten,  hvor  Omkost¬ 
ningerne  ved  Anskaffelsen  af  Læremidler  til  den  tek¬ 
niske  Undervisning  omhandles. 

Et  andet  Forhold,  der  har  givet  Anledning  til  Mis¬ 
forstaaelse,  er  Sygekasseforholdet.  Loven  paahyder 
Læremesteren  at  holde  Lærlingen  i  en  anerkendt  Syge¬ 
kasse.  Tages  nu  en  ganske  almindelig  Sygekasse,  vil 
det  føre  til,  at  Lærlingen,  naar  han  er  sengeliggende, 
foruden  Lægehjælp  og  Medicin  yderligere  oppebærer 
Dagpenge,  hvis  intet  andet  er  aftalt.  Efter  Loven  skal 
han  nu  tillige  have  sin  Løn.  Han  faar  med  andre  Ord 
baade  Dagpenge  og  Løn.  Men  der  er  saavidt  vides 
intet  til  Hinder  for  en  Ordning  med  Sygekassen,  hvor¬ 
efter  Læremesteren,  da  han  betaler  Lærlingen  Løn 
under  Sygdommen,  faar  Dagpengene  udbetalt,  eller 
ogsaa,  at  der  træffes  et  særligt  Arrangement  med  Syge¬ 
kassen  (paa  Grundlag  af  et  lavere  Bidrag),  saaledes 
at  der  i  Tilfælde  af  Lærlingens  Sygdom  kun  udredes 
Lægehjælp  og  Medicin,  men  ikke  Dagpenge.  At  Lær¬ 
lingen  fik  baade  Dagpenge  og  Løn  maatte  jo  siges  at 
være  en  Urimelighed. 

(Fortsættes.) 

Kvælstofindustriens  nuværende  Stilling. 

En  fremragende  tysk  Elektrokemiker,  Direktør  Johs. 
Hess  i  Miinchen,  holdt  i  Sommer  ved  et  stort  Møde 
for  tyske  Elektroteknikere  et  indholdsrigt  Foredrag 
om  Anvendelsen  af  elektrisk  Energi  i  Industrien,  sær¬ 
lig  i  den  kemiske  Industri.  Foredraget  blev  trykt  dels 
i  »Elektrotechnische  Zeitschrift«,  dels  i  »Die  Chemi- 
sche  Industrie«,  og  derfra  skal  vi  her  gengive,  hvad 
der  deri  meddeltes  om  den  seneste  Udvikling  af  Kvæl- 
stofindustrien,  og  særlig  om  Tysklands  Ydeevne  og 
Produktion. 

Som  velkendt  er  det  i  Øjeblikket  Ammoniak-Syn¬ 
tesen,  d.  v.  s.  Foreningen  af  Luftens  Kvælstof  med 
Brint,  der  har  den  største  Interesse  blandt  de  mange 
forskellige  Løsninger,  som  Problemet:  Kvælstof  fra 
Luften,  har  fundet  hidtil.  Og  velkendt  er  det  ogsaa, 
at  den  førende  er  den  Metode,  der  skyldes  de  tyske 
Kemikere  Ilaber  og  Bosch  og  som  i  den  største  Stil 
er  ført  ud  i  Praksis  paa  Badische  Anilin-  u.  Soda¬ 
fabriks  mægtige  Anlæg  i  Oppau  og  Merseburg.  Disse 
Fabriker  arbejder  i  det  væsentlige  saaledes:  I  store 
Forbrændingsanlæg  arbejder  man  med  Kul,  Koks, 
Luft  og  Vanddamp.  I  et  Anlæg  forbrænder  man  Kul 
(Brunkul)  med  Luft  og  faar  en  Generatorgas,  der  be- 
staar  af  30  pCt.  Kulilte  og  67  pCt.  Kvælstof;  i  et  an¬ 
det  Anlæg  forbrænder  man  Koks  med  Vanddamp  til 
Vandgas,  der  indeholder  50  pCt.  Brint  og  40  pCt.  Kul¬ 
ilte.  Disse  to  Gasarter,  Generatorgassen  og  Vandgassen, 
blandes  nu  i  Forholdet  1:2;  og  denne  Blanding  ledes 
saa  sammen  med  mere  Vanddamp  henover  et  kaloly- 
tisk  virkende  Stof,  en  Blanding  af  Jern-  og  Kromilter, 
der  bevirker,  at  Gasblandingen  ved  Ophedning  om¬ 
dannes  til  en  Blanding  af  Kvælstof,  Brint  og  Kulsyre. 
Ved  Sammenpresning  til  ca.  25  Atmosfærers  Tryk  og 
Udvaskning  med  Vand  fjernes  Kulsyren.  Rester  af 
Kulilte  fjernes  ved  at  lade  Luftblandingen  strømme 
gennem  en  Kobbersaltopløsning,  og  saa  har  man  til- 
sidst  en  Blanding  af  Kvælstof  og  Brint  alene,  og  netop 
i  det  rette  Forhold,  hvori  de  er  i  Stand  til  at  forene 
sig  til  Kvælstofbrinte  eller  Ammoniak.  I  særlige  Ka- 
talepatorovne,  ved  et  Tryk  af  200  Atmosfærer  og  ved 
en  Opvarmning  til  500°  C.,  foregaar  saa  denne  For¬ 
ening;  under  stærkt  Tryk  (ogsaa  ved  200  Atm.)  ledes 
Ammoniakluften  i  Vand  og  giver  et  Ammoniakvand 
med  25  pCt.  (det  vi  i  daglig  Tale  vil  kalde  meget  stærk 
»Salmiakspiritus«).  Heraf  fremstiller  man  saa  paa  de 
store  tyske  Værker  de  forskellige  Produkter  for  Land¬ 
brug  og  Industri:  enten  ved  direkte  Tilsætning  af 
Svovlsyre,  Svovlsur  Ammoniak  (Ammoniumsulfat), 
eller  i  større  Stil:  Ammoniakvandet  omdannes  først 
ved  Tilsætning  af  Kulsyre  til  kulsur  Ammoniak,  og 
dette  giver  saa  ved  Behandling  med  Gips  (der  er 
svovlsur  Kalk)  det  svovlsure  Ammoniak.  Ved  Ophed¬ 
ning  af  kulsur  Ammoniak  i  Autoklaver  fremstiller  man 
ogsaa  i  stigende  Mængder  det  meget  kvælstofrige  og 
derfor  værdifulde  Gødningsmiddel  Urinstof.  Endelig 
—  og  særlig  til  industrielle  eller  militære  Formaal  — 
forbrænder  man  ogsaa  Ammoniaken  til  Salpetersyre. 

Metoden  forbruger  betydelige  Mængder  af  Kul  og 
Koks;  der  foreligger  ingen  helt  sikre  Meddelelser 
om  hvor  meget,  men  der  angives  imellem  6  og  12  kg 


Kul  for  hvert  kg  Kvælstof,  der  indvindes  fra  Luften. 
Under  de  forhaandenværende  vanskelige  Kulforhold  i 
Tyskland  har  man  da  ogsaa  foreslaaet,  og  Direktør 
Hess  gør  sig  stærkt  til  Talsmand  derfor,  at  fremskaffe 
Brinten,  der  skal  bruges,  ikke  ved  Hjælp  af  Koks  og 
Vanddamp,  men  ved  Elektrolyse  af  Vand;  og  den  elek¬ 
triske  Kraft  mener  man  kan  faas  fra  Vandkraftanlæg. 

I  andre  Lande  har,  som  man  ogsaa  forlængst  ved 
det,  den  Haber’ske  Metode  faaet  baade  Efterlignere  og 
Konkurrenter.  I  U.  S.  A.  og  i  England  arbejder  man 
med  Metoder,  der  i  det  væsentlige  støtter  sig  til  den 
tyske.  I  Amerika  er  der  af  de  to  store  Selskaber,  Ge¬ 
neral  Chemical  Co.  og  Solway  Process  Co.,  grundet 
en  Atmospheric  Nitrogen  Corp.,  som  arbejder  i  det 
store  og  hele  parallelt  med  Haber-Bosch,  dog  kun  med 
100  Atm.  Tryk.  Og  noget  lignende  gælder  de  engelske 
Anlæg:  Sgnthetie  Ammonia  &  Nitrates  Lid.,  Birming- 
ham  on  Tees,  der  er  grundet  af  Brunner,  Mond  &  Co. 

I  Frankrig  er  Georges  Claude  gaaet  sin  egen  og  dri¬ 
stige  Vej,  den  han  bl.  a.  ogsaa  i  Kjøbenhavn,  ved  et  Møde 
i  Danmarks  naturvidenskabelige  Samfund  sidste 
Vinter,  gjorde  Rede  for.  Håber  har  patenteret  sin  Me¬ 
tode  saaledes,  at  han  arbejder  »ved  meget  høje  Tryk, 
fra  100  Atm.,  hensigtsmæssigt  fra  150  til  250  Atm.  og 
mere«.  Claude  gaar  langt  højere  op,  hans  Patent  be¬ 
skytter  hans  Metode,  »ved  et  Tryk  fra  400  til  2000 
Atm.,  ved  500  til  700°  C«.  Han  opnaar  ikke  blot  her¬ 
ved  at  faa  sin  Metode  befriet  for  Habers  Patent-Dæk¬ 
ning,  men  først  og  fremmest  naar  han  et  langt  større 
Udbytte:  Ved  Habers  Tryk  faar  man  nemlig  ikke  mere 
end  6  pCt.  af  Ivvælstof-Brint-Blandingen  omdannet 
til  Ammoniak,  ved  Claudes  Anvendelse  af  1000  Atm. 
faar  man  derimod  25  pCt.,  og  ved  Indsk)rden  af  fem 
Ovne,  den  ene  bag  den  anden,  faar  Claude  den  største 
Del  af  Blandingen  omdannet.  Brugen  af  det  vældige 
Tryk  er  selvfølgelig  dristigt  og  rummer  visse  Farer. 
Men  det  meldes  om  Claudes  Anlæg  i  Montereau  i 
Frankrig,  som  allerede  opviser  Elementer,  Fabrika¬ 
tionsenheder,  der  hver  kan  yde  pr.  Dag  5  Tons  Am¬ 
moniak,  at  de  udmærker  sig  ved  baade  fin  Enkelthed 
og  ved  fuld  Sikkerhed  (Badisches  Ovnenheder  yder  i 
Oppau  20  Tons  pr.  Dag,  og  selvfølgelig  er  det  i  hvert 
Fald  hidtil  disse  Anlæg,  der  i  Produktion  er  naaet  vi¬ 
dest;  men  det  er  muligt,  at  Claude  inden  længe  har 
indhentet  dem). 

Med  Hensyn  til  det  vigtige  Spørgsmaal  om  Verdens¬ 
forsyningen  med  Kvælstof  i  bunden  Form,  til  Anven¬ 
delse  i  Landbrug  og  Industri,  maa  det  siges,  at  det 
ialt  væsentligt  er  løst,  og  det  saaledes,  at  Produktio¬ 
nen  af  Chilisalpeter  allerede  føleligt  kan  mærke  det. 
Om  derimod  de  tyske  Værker  og  Anlæg  er  i  Stand  til 
i  de  nærmeste  Aar  at  forsyne  andre  Lande  end  Tysk¬ 
land  selv  med  Kvælstofforbindelser  er  en  meget  tvivl¬ 
som  Sag.  Tyskland  forbrugte  af  Plantenæring  (Kunst¬ 
gødning)  i  de  senere  Aar  følgende  Mængder  (i  Tons): 

Kvælstof  i  Fosforsyre  ^  j. 

Kvælstofgødninger  i  Fosfater 


1913 .  210  000  630  000  557  000 

1917  .  92  000  325  000  779  000 

1918  .  115  000  231  000  670  000 

1919  .  159  200  147  000  756  000 

1920  .  212  000  268  000  578  000 

(Kvælstoffet  blev  før  Krigen  fremskaffet  gennem  et 
Forbrug  af  ca.  94  000  T.  Chilisalpeter,  6000  T.  Norges- 
salpeter,  95  000  T.  Svovlsur  Ammoniak  (fra  Gas-  og 
Koksværker)  og  8000  T.  Kalkkvælstof). 

Man  vil  se,  at  Forbruget  af  Kvælstofgødning  nu  er 
i  Højde  med  Forbruget  før  Krigen:  derimod  er  For¬ 
bruget  af  Fosfater  stadig  langt  under  det  tidligere  — 
en  Følge  af  Tysklands  vanskelige  Importforhold.  Og 
heri  ligger  en  stor  Vanskelighed,  som  sætter  en  Grænse 
for  Tilførslen  af  Kvælstof  til  Jorden.  Paa  den  ene 
Side  er  der  Tyskland  over  en  Række  Forsøg  i  Gang 
for  at  udfinde,  hvor  højt  op  man  kan  gaa  i  Tilførsel 
af  Kvælstofgødning,  med  stadig  Fordel;  man  ved  fra 
Belgien,  hvor  der  tilføres  mere  end  60  pCt.  Gødnings¬ 
stoffer  end  i  Tyskland,  og  langt  mere  end  her  i  Dan¬ 
mark,  at  dette  lønner  sig.  Men  hvor  langt  op  man 
kan  gaa,  saa  Udbyttet  vokser  proportionelt  med  Til¬ 
førslen,  er  endnu  ikke  helt  givet,  men  Forsøgene  taler 
dog  tydeligt  om,  at  Tyskland  maa  og  kan  bruge  langt 
mere  Kvælstof  end  før  —  og  især  nu  for  Tiden,  da 
Tilførslen  af  Staldgødning  ikke  er  saa  stor  som  før. 
Men  saa  melder  Vanskeligheden  med  Fosfor-Forsy¬ 
ningen  sig;  til  en  bestemt  Ivvælstofmængde  skal  svare 
en  bestemt  Fosfatmængde;  og  denne  er  det  adskilligt 
vanskeligere  at  faa  fat  paa. 

Men  trods  dette  regner  man  i  Tyskland  i  Øjeblik¬ 
ket  med,  at  i  Løbet  af  nogle  Aar  maa  —  om  Forhol¬ 
dene  i  Riget  tillader  det  —  Kvælstofforbruget  sættes 
væsentligt  op;  og  dette  vil  medføre  den  Mulighed,  at 
Tyskland  vil  kunne  opnaa  et  saa  øget  Høstudbytte, 
at  det  langt  bedre  end  hidtil  vil  kunne  blive  selvfor¬ 
synende.  Og  i  sagkyndige  Kredse  regner  man,  alle  For¬ 
hold  taget  i  Betragtning,  baade  Nedgangen  i  naturlig 
Gødning  og  i  Fosfattilførsel,  med,  at  der  skal  bruges 
aarlig  ca.  500  000  Tons  Kvælstof.  Til  Dækning  heraf 
har  man  for  Tiden  følgende  Anlæg: 

Haber-Bosch  Anlægene,  Ydeevne  300  000  Tons 

Kalkkvælstofværkerne,  —  70  000  — 

Koks-  og  Gasværker  —  90  000  — 

460  000  Tons 

Regner  man  heraf  ca.  60  000  Tons  til  Industriens 
Forbrug,  bliver  der  ca.  400  000  T.  tilbage;  det  vil  sige, 
at  der  snarere  bliver  Brug  for  Import  af  Kvælstof¬ 
forbindelser,  event.  Udvidelser  af  de  bestaaende  Anlæg 
—  end  der  bliver  Mulighed  for  Eksport  fra  Tyskland 
til  de  omliggende  Lande. 

□□□□□□ 

Mindre  Meddelelser. 

Kapital,  Kurser  og  Udbytter  i  den  tyske  kemiske  Industri. 

Om  tysk  Industris  øjeblikkelige  Stilling  faar  man 
et  godt  Begreb  ved  at  betragte  et  Par  af  de  kæmpe¬ 
mæssige  Farvefabriker  i  Sydtyskland,  f.  Eks.  Badische 
Anilin  &  Sodafabrik  i  Ludwigshafen  og  Hoechster 
Farbwerke.  Begge  disse  Fabriker  har  forøvrigt  lige¬ 
som  Firmaet  Friedr.  Bayer  &  Co.,  Lewerkusen,  en 
Kapital  paa  470  Mili.  Mark,  som  nu  netop  fordobles 
til  940  Miil.  Mark,  en  Udvidelse,  der  dog  ingenlunde 
holder  Maal  med  Markens  Værdifald,  idet  Marken  i 


Juli  Kvartal  er  falden  fra  en  Værdi  af  ca.  1,10  Kr.  pr. 
100  Mark  til  ca.  0,2  Kr.,  altsaa  til  under  Ve. 

Dette  giver  sig  Udtryk  i,  at  Kurserne  paa  Badische 
er  stegne  fra  ca.  800  til  ca.  1600  paa  Berlins  Børs, 
medens  Hoechster  er  gaaet  fra  ca.  700  til  ca.  1300. 
Regnes  disse  Kurser  om  i  danske  Kroner,  betyder 
det,  at  Aktierne  i  disse  fineste  tyske  Fabriker  i  danske 
Penge  kan  købes  for  4—5  Kr.,  medens  de  endnu  for 
et  Kvartal  siden  stod  i  en  Kurs  af  7—8  Kr. 

Disse  Firmaer  betalte  et  Udbytte  af  30  pCt.  for 
1921,  men  det  betyder  jo  ikke  meget  nu,  idet  det  ef¬ 
ter  en  Kurs  af  rundt  1500  ikke  svarer  til  mere  end  2 
pCt.  Og  absolut  set  medgaar  der  til  Forrentningen  af 
hvert  Selskab  kun  141  Miil.  Mark,  hvad  der  efter  Dags¬ 
kurs  ikke  betyder  1U  Miil.  Kr.  Saadanne  Forhold  for¬ 
tæller  maaske  allerbedst,  hvorfor  tyske  Fabriker  er 
vanskelige  at  konkurrere  med. 

Et  andet  Forhold,  som  ogsaa  spiller  ind,  er  Afskriv¬ 
ningerne.  Vil  en  tysk  Fabrik  nøjes  med  at  afskrive 
sædvanlige  10  pCt.  p.  a.,  da  betyder  det  praktisk  talt 
ingen  Udgift  i  Forhold  til  Anlægets  Værdi,  og  selv 
om  det  er  Selvbedrag,  er  der  ikke  Tvivl  om,  at  ad¬ 
skillige  tyske  Virksomheder  paa  denne  Konto  er  bievne 
farlige  Konkurrenter,  tilmed  da  den  af  skattemæssige 
Grunde  tilladte  Afskrivning  langt  fra  har  holdt  Trit 
med  Markens  Fald. 

Argentina  som  Marked. 

Efter  en  Række  samstemmende  Meddelelser  bedrer 
Forholdet  sig  i  Argentinas  Erhvervsliv,  ikke  i  rivende 
Fart,  men  jevnt  og  stadigt.  Importen  af  Varer  fra  Ev- 
ropa  er  da  ogsaa  i  Stigning,  selv  om  den  nordameri¬ 
kanske  Konkurrence  er  saare  stærk.  De  evropæiske 
Lande,  der  især  hidtil  har  evnet  at  gøre  sig  gældende 
i  Argentina,  er  England  og  Belgien;  dette  lille,  flittige 
Lands  ekspansive  Evne  er  al  Beundring  værd.  Jern¬ 
banemateriel,  Maskiner,  Værktøj,  Jernvarer  i  det  hele 
finder  god  Afsætning  derovre  ikke  mindst  derved,  at 
den  argentinske  Industri  selv  er  under  stærk  Vækst 
og  derfor  bar  adskilligt  Materiel  behov.  Særlig  godt 
er  Markedet  for  Værktøjsstaal.  Et  lille,  ganske  vist 
ret  specielt  Omraade,  men  hvor  man  skulde  antage, 
at  ogsaa  Danmark  kunde  finde  en  Chance,  er  —  Sko¬ 
sværte.  I  1913  importeredes  til  Argentina  432  000  kg 
Skosværte  i  Dejgform,  ca.  45  000  1  i  flydende  Tilstand. 
I  1920  var  Importen  steget  til  henholdsvis  467  000  kg 
og  97  000  1.  I  1913  leverede  (af  den  faste  Sværte)  Eng¬ 
land  44  pCt.,  Tyskland  24  pCt.  og  U.  S.  A.  kun  19  pCt. 
I  1920  er  U.  S.  A.s  steget  til  49  pCt.  og  Englands  til 
48  pCt.  Men  efter  baade  amerikansk  og  engelsk  Op¬ 
fattelse  kan  det  argentinske  Marked  aftage  adskilligt 
mere;  og  selv  produceres  der  forholdsvis  lidt  i  Lan¬ 
det.  I  Buenos  Aires  findes  kun  6  nogenlunde  større 
Anlæg;  og  ingen  af  Raamaterialerne  til  Sværten  findes 
i  Landet  selv.  Dertil  kommer,  at  Indførselstolden  er 
ringe. 

I  det  hele  er  det  argentinske  Marked  bedre  og  mere 
købedygtigt  end  blot  Befolkningstallet  viser;  der  er 
ganske  vist  i  Argentina  kun  en  syv — otte  Millioner 
Mennesker,  men  gennemgaaende  er  de  forholdsvis 
mere  købedygtige  og  i  gode  Tider  købelystne,  end  Ev- 
ropas  Folk  i  hvert  Fald  nu  er  det.  Tyskland  ved  selv- 

følgelig  ogsaa  dette  og  har  lagt  stærkt  an  paa  at  gen¬ 
vinde  sin  ganske  Position  derovre;  men  mange  Tegn 
tyder  paa,  at  de  tyske  Priser  nu  har  meget  vanske¬ 
ligt  ved  at  konkurrere  med  de  andre  Landes.  For 
nogle  faa  Maaneder  siden  ankom  der  til  Buenos  Aires 
i  Løbet  af  fire  Uger  13  Skibsladninger  af  forskellige 
tj'ske  Varer;  men  nu  er  Importen  af  dem  stærkt  vi¬ 
gende,  især  i  de  større  Artikler.  Grunden  hertil  er 
imidlertid  ikke  blot  Priserne,  men  ogsaa  at  den  tyske 
Leveringstid  nu  er  for  lang,  idet  de  tyske  Fabriker 
ligger  inde  med  for  mange  Ordrer  til  de  gamle,  la¬ 
vere  Priser.  Saaledes  skulde  de  argentinske  Statsbaner 
fornylig  bruge  50  Lokomotiver;  men  de  25  af  dem 
skulde  leveres  meget  hurtigt;  da  Tyskland  ikke  var  i 
Stand  dertil,  gik  hele  Ordren  dem  forbi  og  til  Bald- 
win  Locomotive  Works  i  U.  S.  A. 


□□□□□□ 


Organisations-  og  Foreningsmeddelelser. 

Elektriske  Artikler  til  Peru. 

Ifølge  en  i  »Manchester  Guardian  Commercial«  of¬ 
fentliggjort  Indberetning  vil  den  Omstændighed,  at 
den  peruanske  Regering  har  taget  Bestemmelse  om 
at  nationalisere  Vandkraften  i  Peru,  give  Stødet  til  en 
omfattende  Efterspørgsel  efter  elektriske  Artikler  af 
enhver  Art. 

Der  udfoldes  stor  Iver  med  Hensyn  til  Anmodning 
om  Kraft  til  Industrierne,  og  der  ventes  at  blive  pla¬ 
ceret  store  Ordrer  paa  Motorer,  Generatorer  etc.  til 
Brug  i  Minerne,  Tekstilfabrikerne  m.  v.  Til  Lys  og 
Kraftanlæg  i  de  større  Byer  som  Lima,  Arequipa  og 
Cuzco  kan  store  Bestillinger  ventes,  og  adskillige  store 
Industrivirksomheder  paatænker  saadanne  Udvidelser 
af  Anlægene,  som  vil  fremkalde  en  stærk  Efter¬ 
spørgsel  efter  elektriske  Artikler  af  enhver  Art,  saa 
meget  mere  som  Beholdningerne  i  Peru  af  disse  Ar¬ 
tikler  næsten  er  udtømte. 

□□□□□□ 


gH  Fra  Biblioteket. 


Biblioteket  er  aabent  Hverdage  Kl.  10—10,  Søndage 

Kravet  om  en  aktiv  Handelspolitik. 

Interessante  Diskussioner  paa  Rigsdagen. 


SOM  »Tidsskrift  for  Industri«  allerede  har 
gjort  opmærksom  paa,  var  Kernen  i  den  nu 
overstaaede  Krise  med  Hensyn  til  Importregule¬ 
ringens  Opretholdelse  noget  andet  og  mere  end 
selve  Spørgsmaalet  om  et  ekstraordinært  Værn 
for  Skotøj  og  Cigarer,  nemlig  Spørgsmaalet  om 
vor  Handelspolitiks  hele  Retningslinie.  Vi  hilser 
med  Tilfredshed,  at  det  er  lykkedes  Udenrigs¬ 
ministeriet  i  Forbindelse  med  Handelsministe¬ 
riet  at  bortrydde  de  ydre  Vanskeligheder,  der 
truede  Importreguleringen,  og  ønsker  at  under¬ 
strege,  at  Industrien  i  fuld  Forstaaelse  af  Forhol¬ 
dene  loyalt  har  bøjet  sig  for  de  Krav,  der  har 
maattet  stilles  til  den  for  at  føre  Ordningen  igen¬ 
nem.  Men  med  ikke  ringere  Tilfredshed  hilser 
vi,  at  den  danske  Rigsdag  omsider  for  Alvor  sy¬ 
nes  at  beskæftige  sig  med  det  vigtige  Problem, 
der  indbefattes  i  Begrebet  vor  Handelspolitik. 

Under  Finanslovdebatten  blev  fra  konservativ 
Side  det  Spørgsmaal  rejst,  om  vor  hidtidige  Han¬ 
delspolitik,  der  jo  saa  ganske  afgjort  har  været 
præget  af  de  økonomiske  Idéer,  som  behersker 
Landbruget,  har  været  til  Gavn  for  Landbruget 
selv.  Baade  i  Diskussionen  om  Toldspørgsmaa- 
let  og  om  Importreguleringen  har  det  jo  meget 
stærkt  været  fremhævet  fra  Landbrugets  Side,  at 
Forsøg  fra  dansk  Side  paa  at  føre  en  aktiv  øko¬ 
nomisk  Politik  til  syvende  og  sidst  vilde  falde  til¬ 
bage  paa  Landbruget  som  den,  der  betalte  Gil¬ 
det.  Lige  som  det  i  den  snart  ørkesløse  danske 
Tolddebat  er  blevet  fastslaaet,  ganske  vist  uden 
Spor  af  Bevis,  men  med  en  saa  meget  større 
Fanatisme,  at  et  Toldværn  for  Landets  eget  Ar¬ 
bejde  nødvendigvis  maa  føre  til  Fordyrelse  af 
alle  Varer  og  dermed  af  Landbrugets  Produk¬ 


tionsomkostninger,  paa  samme  Maade  er  det  nn 
i  Diskussionen  om  Importreguleringen  blevet  en 
fuldkommen  Trossætning  fra  Landbrugets  Side, 
at  saadanne  ekstraordinære  Foranstaltninger  til 
Fordel  for  Landets  industrielle  Erhverv  nødven¬ 
digvis  maa  føre  til  skæbnesvangre  Gengældelses¬ 
akter  fra  Udlandets  Side  overfor  vor  Landbrugs¬ 
eksport.  Kun  ved  at  give  andre  frit  Slag  paa  vort 
eget  Marked,  kun  ved  stadig  at  forholde  os  pas¬ 
sive  kan  vi  opnaa  det  Maal,  Landbruget  sætter 
sig  —  og  som  det  ud  fra  sine  rent  erhvervsmæs¬ 
sige  Synspunkter  selvfølgelig  har  Ret  til  at  sætte 
sig  —  nemlig  at  skabe  sine  Produkter  fri  Afsæt¬ 
ning  udadtil.  Kun  ved  at  vi  selv  holder  vor  Dør 
aaben,  kan  vi  vente  at  finde  aabne  Døre  ude  om¬ 
kring,  saaledes  som  Hr.  Pinstrup  har  udtrykt  det. 

Heroverfor  mødte  man  nu  med  omfattende 
Materiale,  der  belyste,  hvorledes  just  vor  Land¬ 
brugseksport  under  den  verdenspolitiske  Udvik¬ 
ling,  der  er  foregaaet  siden  Krigen,  er  bleven  luk¬ 
ket  ude  fra  det  ene  Marked  efter  det  andet,  eller 
i  bedste  Tilfælde  er  bleven  hemmet  og  generet. 
Toldforhøjelser,  Importforbud,  administrative 
Foranstaltninger  er  i  rigt  Maal  bragt  i  Anven¬ 
delse  overfor  vore  Landbrugsvarer,  naar  de  tak¬ 
ket  være  deres  Kvalitet  og  et  energisk  Arbejde 
endelig  er  kommet  ind  paa  et  nyt  Marked.  Det 
gælder  i  første  Række  Smør  og  Kreaturer,  men 
ogsaa  andre  Artikler.  Med  andre  Ord,  den  frie 
og  uhindrede  Afsætning,  man  eftertragter,  er 
netop  ikke  opnaaet. 

Men  naar  dette  er  Tilfældet,  maa  man  ogsaa 
have  Lov  til  at  spørge  baade  Landbruget  og  sig 
selv,  om  Tiden  ikke  snart  er  inde  til  at  forlade 
vor  hidtidige  negative  Taktik  og  udstyre  ogsaa 

dansk  Handelspolitik  med  det  fornødne  Forhand¬ 
lingsgrundlag,  der  findes  i  en  opportun  Handels- 
og  Toldpolitik? 

Man  har  hermed  taget  netop  det  Spørgsmaal 
op,  vi  tidligere  har  henvist  til,  og  som  Ingeniør 
Foss  allerede  rejste  i  1913,  hvor  han  med  Ud¬ 
gangspunkt  i  Forhandlingerne  om  en  tysk-dansk 
liandelstraktat  paaviste,  hvor  fuldkommen  umu¬ 
ligt  vi  var  stillet  i  slige  Forhandlinger,  simpelt 
hen  fordi  vi  intet  havde  at  handle  med,  eftersom 
vi  jo  paa  Forhaand  har  givet  alt  fra  os,  som  man 
kunde  tænke  sig,  at  Modparten  ønskede  at  op- 
naa.  Og  dette  til  Trods  for,  at  vi  med  Vor  store 
Købeevne  burde  sidde  med  endog  særdeles  gode 
Kort  paa  Haanden  overfor  Udlandet. 

Det  principielle  i  Sagen  er  saaledes  stadig  det 
samme,  men  rigtignok  er  Forholdene  efter  Ver¬ 
denskrigen  ændret  yderligere  i  vor  Disfavør.  Ved 
de  tysk-danske  Forhandlinger  i  Aarene  omkring 
1908  kunde  Landbruget  med  nogen  Føje  have 
hævdet,  at  Spørgsmaalet  interesserede  ikke  saa 
stærkt,  fordi  Afsætningen  iøvrigt  laa  nogenlunde 
fast  og  tilsyneladende  var  af  stabil  Karakter.  Nu 
kan  man  desværre  ikke  hævde  dette  længere,  og 
med  hele  den  Aand,  som  nu  præger  den  inter¬ 
nationale  Handelspolitik,  er  det  blevet  en  by¬ 
dende  Nødvendighed  for  os  at  gøre  vort  Regn¬ 
skab  op  og  nøgternt  at  overveje,  om  vi  virkelig 
har  Raad  til  at  fortsætte  i  den  gamle  Skure,  om 
vi  til  Svar  paa  Udlandets  Lukninger  og  Hindrin¬ 
ger  overfor  vor  Eksport  kun  har  det  ene,  stadig 
at  holde  vore  egne  Døre  vidt  aabne,  og  tilmed 
højlydt  at  proklamere,  at  vi  aldrig  vil  gøre  andet? 
Almindelig  Logik  og  da  navnlig  almindelig  For¬ 
handlingstaktiks  mest  simple  Grundregler  skulde 
synes  tilstrækkelige  til  at  besvare  Spørgsmaalet 
benægtende,  men  ulykkeligvis  er  der  jo  ogsaa  i 
dette  Problem  gaaet  Principrytteri. 

Rigsdagens  Forhandlinger  vil  være  kendt  fra 
Dagspressen,  men  til  Trods  for  Landbrugsmini¬ 
sterens  voldsomme  Forsvar  for  den  rene  Fri¬ 
handelspolitik  og  øvrige  Indlæg  i  Debatten,  bør 
det  fremhæves,  at  Udtalelserne  baade  af  Finans¬ 
ministeren,  Udenrigsministeren  og  Handelsmini¬ 
steren  vidnede  om  ubetinget  Forstaaelse  af  Ti¬ 
dens  Krav.  Og  paa  Basis  af  øvrige  Udtalelser, 
fremsat  af  Talere  fra  alle  Partier,  kan  det  slaas 
fast  som  et  Skridt  fremad,  at  den  danske  Rigsdag 
dog  har  erkendt,  at  det  ikke  kan  nytte  at  affær¬ 
dige  vore  handelpolitiske  Problemer  enten  med 
et  Skuldertræk  eller  med  fuldkommen  Ensidig¬ 
hed.  Selv  fra  Venstres  Side  har  der  nemlig  lydt 


Røster  i  denne  Retning,  og  der  er  ingen  Tvivl 
om,  at  man,  hvis  man  gaar  fra  den  officielle 
Landbrugspolitik  ud  til  den  menige  Landbruger 
og  spørger  ham  om,  hvorledes  han  ser  paa  Sagen, 
da  vil  man  møde  Synspunkter,  der  faktisk  under¬ 
bygger  Haabet  om,  at  man  dog,  inden  det  er  for 
sent,  kunde  faa  løftet  vor  Handelspolitik  ud  af 
sit  hidtidige  Leje  og  afløst  den  negative  Politik 
med  en  positiv.  Landmanden,  der  i  sine  private 
Forhold  jo  er  særdeles  fortrolig  med,  at  en  stor 
Købeevne  ogsaa  giver  Rettigheder  og  Fordele,  vil 
i  Længden  ikke  lade  sig  holde  hen  med  almin¬ 
delige  Talemaader  om  Idealisme  og  gamle  Prin¬ 
ciper,  naar  han  opdager,  at  det  samme  Udland, 
som  Danmark  er  Storkunde  hos,  rent  ud  sagt 
sjofler  hans  egen  Afsætning,  frabeder  sig  hans 
Varer  eller  i  bedste  Tilfælde  klemmer  dem  ned 
i  Pris. 

Netop  som  Aftager  og  Forbruger  har  den  dan¬ 
ske  Landbostand  udviklet  et  enestaaende  System, 
hvori  man  har  tiltvunget  sig  særdeles  haandgri- 
belige  Fordele  af  sine  Leverandører,  og  hvori  man 
ikke  har  været  bange  for  at  akceptere  en  sær¬ 
deles  aktiv  Forhandlingstaktik,  idet  man  selv  har 
startet  sine  Indkøhsforretninger,  sine  egne  Fabri¬ 
ker  o.  s.  v.  Alt  dette  er  tilstrækkelig  kendt,  og 
selv  om  Bevægelsen  sikkert  hist  og  her  har  skudt 
over  Maalet,  synes  det  i  Længden  at  være  saare 
vanskeligt  at  forene  Landbrugets  fra  Fædrene 
nedarvede  ydre  Handelspolitik  med  de  Maal  og 
Forhandlingsmetoder,  som  Landbruget  i  sit  prak¬ 
tiske  daglige  Arbejde  følger. 

Uden  at  hengive  sig  til  overdrevne  Illusioner 
er  man  derfor  sikkert  berettiget  til  at  nære  For- 
haahninger  om,  at  den  paabegyndte  Diskussion 
om  disse  store,  vigtige  Problemer  maa  føre  til 
et  heldigt  Resultat.  Vi  er  dog  alle  Børn  af  samme 
Land,  og  alle  Erhverv  arbejder  i  samme  Sam¬ 
funds  Tjeneste.  Hvis  man  nu  ved  en  nøgtern 
Vurdering  af  de  faktiske  Forhold  ogsaa  fra  yder- 
liggaaende  Landbrugsside  vil  komme  til  den  Er¬ 
kendelse,  at  heller  ikke  i  Forholdet  udadtil  kan 
noget  Erhverv  være  »sig  selv  nok«,  men  navnlig 
dér  maa  der  en  samlet  Fællespolitik  til  for  at 
skabe  det  størst  mulige  Udbytte,  saa  vilde  midt  i 
en  mørk  og  saare  skæbnesvanger  Tid  for  vort 
hele  Erhvervsliv  meget  være  naaet.  Thi  da  vilde 
den  Dag  næppe  være  fjern,  da  Danmark  ikke  læn¬ 
gere,  takket  være  indre  Modsætninger,  Smaalig- 
hed  og  Skinsyge  lod  sig  udbytte  og  sjofle  udefra, 
men  kunde  frigøre  sine  økonomiske  Kræfter  til 
Løsning  af  de  store  Opgaver,  der  ligger  for. 

Den  nye  Lærlingelov. 

Foredrag  holdt  i  Industriforeningen  den  9.  Oktober  1922  af  Direktør  Gunnar  Gregersen. 


I  en  lang  Række  Paragrafer  fastslaas  det,  hvorledes 
det  har  sig  med  Kontraktens  Ophør.  Jeg  forudskikker, 
at  en  Lærlingekontrakt  altid  kan  løses  ved  gensidig 
Forhandling.  I  nogle  Tilfælde  bortfalder  den  ganske 
automatisk,  idet  det  gælder  for  begge  Parter,  at  »Død 
og  Dom«  —  om  jeg  saa  maa  sige  det  —  gør,  at  Kon¬ 
trakten  bortfalder.  Yderligere  kan  Parterne  anklage 
hinanden  og  kræve  Kontrakten  hævet,  f.  Eks.  i  Til¬ 
fælde  af  væsentlig  Misligholdelse,  Forretningens  Ka¬ 
rakters  Ændring,  Bortflytten  til  en  anden  Kommune 
o.  s.  v.  o.  s.  v.  —  Jeg  skal  lige  citere  disse  Paragrafer. 
De  trænger  ikke  til  videre  Kommentarer. 

De  Tilfælde,  hvor  Lærekontrakten  bortfalder,  om- 
lumdles  i  §§  14  og  15,  og  er  følgende: 

1)  Naar  Læremesteren  er  død. 

2)  Naar  hans  Bedrift  er  hævet  eller  standset  paa 
Grund  af  Konkurs  eller  anden  Aarsag  længere  end 
2  Maaneder, 

eller 

3)  i  Tilfælde  af,  at  Lærlingen  er  løbet  af  Lære,  og 
Mesteren  ikke  inden  14  Dage  har  gjort  Skridt 
til  at  kræve  Lærlingen  tilbage. 

Endvidere  bortfalder  Lærekontrakten: 

4)  Saafremt  Læremesteren  2  Gange  i  Løbet  af  10  Aar 
ved  Voldgift  er  tilkendt  Erstatning  til  en  Lærling 
for  at  have  ladet  det  mangle  paa  tilbørlig  Omhu 
for  Uddannelsen  (se  §  15,  sidste  Stykke). 

Lærlingen  har  dernæst  Ret  til  at  forlange  Lære¬ 
kontrakten  ophævet,  bl.  a.: 

1)  Naar  Mesteren  dømmes  for  en  i  den  offentlige 
Mening  vanærende  Handling  (at  han  ved  Voldgift 
dømmes  til  at  erstatte  en  Lærling  for  at  have  ladet 
det  mangle  paa  tilbørlig  Omhu  for  hans  Uddan¬ 
nelse  er  ovenfor  nævnt). 

2)  Naar  Læremesteren  paa  væsentlige  Punkter  har 
brudt  Kontrakten. 

3)  Naar  han  flytter  over  i  en  anden  Kommune  (se 
dog  §  17,  4,  Slutningen,  der  meddeler,  at  Kjøben- 
havn  og  Omegn  i  denne  Henseende  er  et). 

4)  Eller  han  i  over  3  Maaneder  er  fraværende  fra  sin 
Forretning  uden  at  sørge  for  Lærlingens  Oplæring 
ved  faglig  uddannet  Person. 

5)  Yderligere  kan  en  Lærling,  der  ved  Sygdom  eller 
af  anden  Grund  mister  Evnen  til  at  opnaa  Uddan¬ 
nelse  i  Faget  eller  ved  Lægeattest  dokumenterer,  at 
det  vil  medføre  Fare  for  hans  Liv  eller  Helbred 
at  fortsætte  Uddannelsen,  kræve  Lærekontrakten 
hævet. 

Det  samme  kan  en  kvindelig  Lærling,  der  bliver 
gift,  eller  en  kvindelig  Lærling,  der  har  Ophold  hos 
en  gift  Mester,  naar  dennes  Hustru  dør,  eller  Sam¬ 
livet  med  hende  ophører. 

I  alle  andre  Tilfælde  kan  Lærekontrakten  hæves 
ved  Forhandlinger  Parterne  imellem,  eventuelt  under 
Udredelse  af  Erstatning.  Opnaas  der  ikke  Enighed, 
træffer  en  Voldgift  (§  20)  Afgørelsen. 

Til  at  føre  Forsæde  i  en  saadan  Voldgift  udpeger 
Stedets  Øvrighed  en  fast  Formand.  Voldgiftens  Ken¬ 
delse  eksekveres  efter  de  for  Domme  gældende  Regler. 


(Sluttet.) 

De  Tilfælde,  i  hvilke  Mesteren  kan  forlange  sig  fri¬ 
gjort  fra  Kontrakten,  anføres  i  §  16,  nemlig: 

1)  I  Tilfælde  af  Lærlingens  Sygdom  —  se  de  detail- 
lerede  Bestemmelser  i  §  12,  saaledes  navnlig  3.  Stk. 

2)  Naar  Lærlingen  gør  sig  skyldig  i  Brud  paa  sine 
Forpligtelser  overfor  Læremesteren  (se  §  6). 

3)  Naar  Lærlingen  ved  Dom  findes  skyldig  i  en  i  den 
offentlige  Mening  vanærende  Handling;  i  de  to 
sidstnævnte  Tilfælde  dog  kun  forsaavidt  Mesteren 
inden  to  Maaneder  efter  at  have  faaet  Kendskab 
herom  benytter  sig  af  sin  Ret  til  at  ophæve  Kon¬ 
trakten. 

Det  vigtigste  er,  som  man  ser,  at  der  i  omtrent  samt¬ 
lige  Tilfælde,  hvor  der  er  Misforstaaelser,  simpelthen 
henvises  til  Voldgift.  Det  er  i  alle  Spørgsmaal  om 
Voldgift  Formanden,  der  udpeges  af  Øvrigheden,  som 
bliver  den  afgørende,  og  det  synes,  som  om  man  vil 
lade  den  Praksis  gro  frem,  at  det  for  en  længere  Pe¬ 
riode  er  en  bestemt  Mand  indenfor  Jurisdiktionen,  der 
har  alle  saadanne  Sager. 

Nærliggende  er  det  jo,  at  man  i  Loven  har  beskæf¬ 
tiget  sig  ogsaa  med  Arbejdstiden,  der  med  meget 
knappe  Tillæg  er  den  i  Fagene  anvendte.  Heller  ikke 
dette  giver  mig  Anledning  til  større  Omtale. 

Erhvervenes  Rekrutering  og  Oplæringen  af  Lær¬ 
linge  er  Hovedspørgsmaalene  indenfor  Omraadet:  Er¬ 
hvervsfremme  —  man  kunde  fristes  til  at  sige  Funda¬ 
mentet  for  dette,  og  vil  som  saadanne  altid  blive  be¬ 
tragtet  som  Spørgsmaal,  en  fremsynet  Regering  maa 
vie  særlige  Interesser.  Alle  Vegne,  hvor  Lærlinge¬ 
uddannelsen  staar  særlig  højt,  eller  man  har  gode 
Erfaringer  med  Animering  af  Tilgangen  til  Fagene  — 
et  Omraade,  hvor  der  navnlig  i  Tyskland  er  gjort  et 
fortræffeligt  Stykke  Arbejde  —  kan  man  altid  være 
sikker  paa  at  blive  omhyggelig  studeret  af  Nabolan¬ 
dene.  Vi  mærker  det  herhjemme;  og  gengældende  Op¬ 
mærksomheden  følger  vi  efter  Evne,  hvad  der  sker 
andetsteds.  Og  Tiden  synet  »ladet  med  Nyt«  indenfor 
Omraadet  Lærlingelovgivning. 

Et  lille  Rundskue  indenfor  det  nævnte  Felt  her  i 
Evropa  —  Amerika  staar,  hvad  Lærlingelovgivning, 
»Mesterlære«  og  de  Spørgsmaal,  der  naturligt  gruppe¬ 
rer  sig  herom,  angaar,  paa  et  helt  andet  Niveau  end 
Evropa  —  vil  vise,  at  de  Lærlingelove  —  altsaa  spe¬ 
cielle  Love  om  Lærlingeforholdet  —  der  findes,  er 
yderst  faa.  Som  Regel  er  Bestemmelserne  om  Lære¬ 
forholdet  indenfor  Industri  og  Haandværk  i  et  Land 
knyttet  til  de  paagældende  Landes  Næringslovgivning 
som  Kapitler  eller  Afsnit.  Dette  gælder  bl.  a.  Tysk¬ 
land,  hvor  Læreforholdet  omhandles  i  det  tyske  Riges 
»Gewerbeordnung«,  hvis  Bestemmelser  paa  disse  Punk¬ 
ter  fra  Tid  til  anden  er  moderniseret  ved  en  Række 
af  Anordninger. 

Det  vilde  føre  for  vidt  at  gaa  samtlige  Staters  Be¬ 
stemmelser  igennem.  Jeg  skal  kun  her  anføre,  at  man 
saavel  i  det  tyske  Rige  som  i  Schweiz  og  Sverige  i  Øje¬ 
blikket  beskæftiger  sig  med  Lovgivning  om  Lærefor¬ 
holdet,  ligesom  der  i  Finland  synes  at  være  udarbejdef 
et  Forslag,  der  er  under  Overvejelse. 

Uden  at  komme  ind  paa  Detailler,  hvilket  kunde 
være  meget  fristende  for  mig,  der  har  haft  det  Held 
at  faa  Adgang  til  at  se  det  allervæsentligste  af  Manu¬ 
skriptet  til  den  nye  tyske  Lærlingelov,  ligesom  til  at 
forhandle  med  Faderen  til  den  schweiziske  føderale 
»Rahmengesetz«,  skal  jeg  meddele,  at  de  nye  Lær¬ 
lingelove  rundt  om  synes  at  bygge  paa  de  samme 
Principer  som  den  danske  —  Mesterlærens  Bevarelse; 
kun  forekommer  den  danske  Lov  mig  at  være  be¬ 
tydelig  mere  vidtgaaende,  set  fra  sociale  Synspunkter, 
end  nogen  af  de  Bestemmelser,  jeg  har  truffet  andet¬ 
steds.  At  man  i  Schweiz  maa  nøjes  med  en  Lov,  der 
kun  giver  Rammer,  indenfor  hvilke  man  maa  bevæge 
sig,  ligger  selvfølgelig  i  Landets  Forfatnings-  og  Ad¬ 
ministrationsform,  der  forudsætter  en  meget  betyde¬ 
lig  Bevægelsesfrihed  indenfor  de  enkelte  Kantoner, 
men  Tendensen  i  Lovgivningen  er  den  samme. 

Altsaa  ogsaa  Studiet  af  Lærlingespørgsmaalet  i  Ud¬ 
landet  støtter  de  hjemlige  Retningslinier  i  Lærlinge¬ 
spørgsmaalet,  hvad  Hovedlinien  angaar:  Mesterlærens 
Sikring. 

Jeg  har  med  Vilje  ladet  et  Spørgsmaal,  der  for  mig 
slaar  som  et  Hovedspørgsmaal,  vente  til  sidst,  og  det 
er  Aflæggelsen  af  Læreprøve.  Om  den  tør  det  sikkert 
siges,  at  den  er  Lovens  »ømmeste«  Punkt,  idet  man 

—  altsaa  Rigsdagen  —  paa  den  ene  Side  har  ønsket 
en  Værdimaaler  for  Uddannelsen,  paa  den  anden  Side 
ikke  har  sagt,  at  denne  var  Svendeprøve,  formentlig 
fordi  man  har  ønsket  denne  ændret.  Desværre  er  der 
ikke  gjort  Skridt,  i  hvert  Tilfælde  ikke  endnu,  til,  hvis 
det  maatte  skønnes  ønskeligt,  at  modernisere  denne. 

Loven  synes  mig  ellers  paa  dette  Punkt  —  Lære- 
prøven  —  at  være  et  Fremskridt  —  og  det  til  Ti’ods 
for,  at  egentlig  kun  to  ejendommelige  Linier  optræk- 
kes  i  Billedet  af  Læreprøven,  der  ellers  endnu  hylles 
i  en  embryologisk  Taage.  Men  disse  Linier  er  karak¬ 
teristiske  for  Tanken. 

Den  første  er,  at  man  synes  at  spore  en  endog  stærk 
Sympati  for  en  Bevægelse  mod  tvungen  Læreprøve. 
Loven  inviterer  hertil!  Det  hedder  i  §  10: 

»Det  kan  af  Indenrigsministeren  efter  Samraad  med 
Handelsministeren  og  i  Henhold  til  Indstilling  af  Fa¬ 
gets  Arbejdsgiver-  og  Arbejdsorganisationer  bestem¬ 
mes,  at  Læreprøve  skal  aflægges  i  visse  Fag  eller  Dele 
af  Fag,  samt  hvorledes  og  for  hvem  Prøven  vil  være 
at  aflægge.  Forsaavidt  saadan  Bestemmelse  er  truffet, 
paahviler  det  Mesteren  under  Læretiden  samt  ved 
Læretidens  Udløb  at  gøre  Lærlingen  opmærksom  paa 
hans  Pligt  til  at  aflægge  saadan  Prøve.« 

Den  anden  er,  at  denne  (Læreprøven)  skal  inde¬ 
holde  en  teoretisk  og  en  praktisk  Del  —  en  Udvidelse 
af  den  gamle  Lærlingelovs  §  10. 

At  dette  —  navnlig  det  sidste:  Tendensen  mod  en 
tvedelt  Svendeprøve  som  mod  Svendeprøve  i  det  hele 

—  vil  gøre  en  stadig  nøjere  Samvirken  mellem  de  tek¬ 
niske  Skoler  og  Mesterorganisationerne  paa  en  Række 
Omraader  nødvendig,  er  saa  glædeligt  som  det  er  selv¬ 
indlysende.  Jeg  tror,  det  vil  være  til  Held  for  begge 
Parter  —  navnlig  ogsaa  for  de  tekniske  Skoler,  idet 
Mesterindflydelsen  der  —  eller  maaske  bedre  den  rent 
faglige  —  bør  styrkes  saa  stærkt  som  overhovedet 
muligt! 


Overfor  Røster,  der  vilde  gøre  Skolen  til  et  Maal, 
og  jeg  mener  dermed  ordne  Undervisningen  udfra 
mere  almene  eller  ensidige  »Oplysningsprinciper«  — 
social-»pædagogiske«,  saa  de  faglige  Uddannelser  kom¬ 
mer  i  andet  Plan,  om  jeg  saa  maa  kalde  dem  —  bør 
det  formentlig  fastslaas,  at  Ordningen  maa  sigte  lige 
mod  Maalet:  en  faglig  Uddannelse  og  ske  gennem  et 
baade — og:  ved  Samvirken  mellem  baade  Mester  og 
Pædagog.  Men  Faget  maa  være  det  afgørende. 

Jeg  tror,  som  sagt,  at  begge  Parter  —  Læremeste¬ 
ren,  der  maaske  ikke  altid  har  det  saa  præsent,  hvor 
meget  den  teoretiske  Uddannelse  betjMer,  og  Skolen  — 
vil  vinde  ved  Samarbejdet. 

Til  Læreprøvespørgsmaalet  knytter  sig  iøvrigt  flere 
intrikate,  f.  Eks.  Skuemestre.  Skal  de  suppleres  med 
Skuesvende?  Jeg  skal  ikke  skjule,  at  jeg  vilde  anse 
det  for  en  Fordel. 

Hvor  megen  Vægt  skal  der  endelig  lægges  paa  Lære¬ 
prøven?  Skal  den  f.  Eks.  gøres  obligatorisk  (ved  Lov) 
for  nogle  Fag  eller  for  alle  dem,  der  vil  »gaa  videre«, 
som  Konstruktører,  Bygningskonstruktører  eller  vil 
opnaa  betroede  Stillinger  indenfor  Kommune  og  Stat? 
Ja,  der  er  flere  Momenter  til  Overvejelse.  Men  det  for 
mig  væsentligste  er  at  faa  slaaet  fast,  at  vi  det  snarest 
mulige  bør  have  Læreprøvespørgsmaalet  til  grundig 
Behandling  i  Organisationerne. 

Et  Hovedhensyn  for  mig  til  at  rejse  Lærlingespørgs¬ 
maalet  har  været,  at  Loven  om  Lærlingeforholdet  skal 
revideres  »senest  for  den  i  Aaret  1924  sammentræ¬ 
dende  ordentlige  Rigsdag«.  Det  vil  da  være  ret  heldigt, 
om  Produktionen  i  Tide  klarer  sig  paa  hvilke  Punkter, 
man  maatte  ønske  en  Revision  gennemført,  hvis  man 
mener  det  fornødent,  og  forberedte  sig  paa  Modargu¬ 
menter  mod  en  eventuel  unødig  eller  farlig  Forøgelse 
af  de  Baand,  Loven  lægger  paa  Næringslivets  Bevæ¬ 
gelsesfrihed. 

Naar  jeg  yderligere  har  foretrukket  at  rejse  Sagen 
her,  og  at  gøre  det,  som  sket  er  uden  den  sædvanlige 
Gennemtygning  af  Loven  Paragraf  for  Paragraf  med 
hertil  hørende  Udfald  mod  Nyordningerne,  har  mit 
Motiv  været  at  pege  paa  de  vigtigere  Spørgsmaal,  bl.  a. 
om  Læreprøve,  der  ligger  i  Nyordningen,  og  som  jeg 
mener  burde  tages  op.  —  Det  tager  nemlig  Tid  at 
nyordne  noget  saadant.  Den  norske  » Haandværker - 
lov«  indeholder  ligesom  den  tyske  Gewerbeordnung  af 
1869  den  Række  Bestemmelser  om  Lærlingeforholdet, 
der  modsvarer  vor  Lærlingelov,  og  beskæftiger  sig  som 
vor  med  Aflæggelse  af  Svendeprøve.  Konsekvensen  af 
den  norske  Haandværkerlovs  Ikrafttræden  blev  derfor 
Nedsættelsen  af  en  Kommission  til  fast  Ordning  af 
Svendeprøveaflæggelsen.  Denne  Ordning  og  Fastlæg¬ 
gelsen  af  det  Pensum,  der  skulde  prøves  i  ved  Lære¬ 
tidens  Udløb  —  tog,  tror  jeg,  6  Aarl!  Det  er  derfor 
næppe  for  tidligt  for  os  at  begynde  paa  det  snarest. 

Til  Slut  vil  jeg  gerne  have  Lov  til  at  gentage,  at  det 
er  min  personlige  Opfattelse,  at  Lærlingeloven  er  en 
saa  god  Lov,  at  den  sikkert  kan  danne  det  fornødne 
Grundlag  for  Næringslivets  Rekrutering. 

Men  jeg  tilføjer,  at  det  jo  mindre  er  Loven  —  om 
hvis  Ord  der  ikke  kan  strides  —  end  den  Aand,  hvori 
den  gennemføres,  der  er  afgørende. 

At  Vurderingsmotivet  i  de  Ministerier,  der  skal  gen- 

nemføre  den,  er  Hensynet  til  en  sund  og  god  Rekrute- 
ring  og  Uddannelse,  er  imidlertid  utvivlsomt.  Sikkert 
vil  man  der  vise  sig  forstaaende  overfor  enhver  rime¬ 
lig  Henvendelse  fra  Erhvervslivets  Side  —  der  er  jo 
gentagne  Gange  givet  Bevis  herpaa.  Det  er  jo  Rege¬ 
ringen  og  Erhvervslivet,  der  skal  arbejde  sammen  paa 
at  faa  det  bedst  mulige  ud  af  de  lovfæstede  Bestem¬ 
melser,  og  jeg  udtaler  da  Ønsket  om,  at  de  maa  finde 
hinanden  til  Held  for  Mesterlærens  fortsatte  Trivsel. 

Fra  Krigsaarene. 

Ingeniør  Foss  belyser  Krigstidens  aktive 
Handelspolitik. 

I  »Nationaltidende«  har  Ingeniør  Alex  Foss,  der 
under  Krigen  som  bekendt  var  Formand  for  Erhver¬ 
venes  Fællesudvalg,  offentliggjort  nogle  Betragtninger, 
som  vi  her  skal  tillade  os  at  gengive: 

I  Anledning  af  den  Diskussion,  som  nylig  er  ført  i 
Rigsdagen  om  en  Udnjdtelse  af  vore  handelspolitiske 
Fordele,  vil  jeg  gerne  gøre  Rede  for  en  Erindring  fra 
1917.  Skønt  der  kun  er  gaaet  fem  Aar  siden  da,  er 
overmaade  meget  forandret,  og  jeg  kunde  tænke  mig, 
at  Begivenhederne  under  Krigen  er  saa  langt  borte, 
at  det,  der  skete  i  hint  Aar,  allerede  er  halvvejs  glemt; 
og  dog  synes  jeg,  at  dette  fortjener  at  fremhæves  nu, 
da  der  er  Tale  om  Værdien  eller  Ikke-Værdien  af  en 
Samvirken  mellem  Landbruget  og  de  andre  Erhverv. 

Man  vil  erindre  Situationen.  I  Februar  1917  erklæ¬ 
rede  Tyskland  den  uindskrænkede  Undervandsbaads- 
krig,  og  som  Følge  deraf  ophørte  meget  hurtigt  hele 
Importen  til  Danmark.  Senere  blev  Amerika  inddraget 
i  Krigen  og  blev,  i  Stedet  for  at  være  interesseret  Im¬ 
portør  til  de  neutrale  Lande  i  Evropa,  en  Modstan¬ 
der  af  disse  og  en  Deltager  i  Krigen.  Landbruget 
maatte  derfor  opgive  Haabet  om  at  se  sine  fornødne 
Raastolfer  indført  fra  Landene  hinsides  Atlanterhavet. 
Som  Følge  deraf  var  det  nødvendigt  at  indskrænke 
Besætningerne,  og  da  der  kun  var  een  Køber  i  Mar¬ 
kedet,  som  var  i  Stand  til  at  optage  større  Mængder, 
vilde  det  sige,  at  Køer  og  Heste  i  stort  Antal  maatte 
sælges  til  Tyskland.  Følgen  deraf  var  et  stærkt  Pris¬ 
fald. 

Tyskland  havde  her  i  Danmark  organiseret  Ind¬ 
købet  paa  egen  Haand  gennem  Z.  E.  G.  (Zentral-Ein- 
kaufs-Gesellschaft),  som  havde  sit  Kontor  i  Kjøben- 
havn,  og  hvis  Agent  var  Hr.  Emil  Henins.  I  Virkelig¬ 
heden  var  det  en  tysk  Regeringsforanstaltning.  Che¬ 
fen  i  Berlin  var  en  Embedsmand  fra  Udenrigsmini¬ 
steriet,  Geheimrat  Frisch.  Han  havde  mange  Hjælpere, 
men  fik  sine  Ordrer  og  Direktiver  fra  den  tyske  Re¬ 
gering  og  fra  Rigsbanken. 

Den  første  Fællesforhandling  med  Z.  E.  G.  fandt 
Sted  i  Juli  1917.  Her  mødte  Repræsentanterne  for  Z. 
E.  G.,  og  samtidig  anmodede  det  danske  Udenrigsmi¬ 
nisterium  Landbrugets  Organisationer  om  at  udpege 
Delegerede  til  disse  Forhandlinger.  Disse  Delegerede 
var  følgende  Herrer:  Folketingsmand  Niels  Frederik¬ 


sen,  Direktør  Anders  Nielsen,  Direktør  Ole  Olsen  og 
Proprietær  Niels  Porse. 

Da  det  drejede  sig  om  en  Forhandling  med  T}t- 
skerne,  anmodede  man  tidligere  Formand  for  Lands¬ 
tinget,  Forpagter  Chr.  Sonne,  om  at  være  Ordfører. 
Han  tiltraadte  altsaa  som  den  femte.  Situationen  var 
vanskelig,  fordi  Landbruget  i  Virkeligheden  ikke  havde 
noget  Magtmiddel,  og  som  Følge  deraf  gik  ogsaa  Krea¬ 
turpriserne  stærkt  ned. 

Det  blev  aftalt,  at  Danmark  dernæst  skulde  for¬ 
handle  i  Berlin  og  for  de  følgende  fire  Maaneder, 
som  Overenskomsten  gjaldt,  købe  Kul  og  Industri¬ 
produkter.  I  denne  Anledning  rejste  følgende  Herrer 
til  Berlin:  Kontorchef  i  Udenrigsministeriet  K.  S. 
Sihyr,  Direktør  Max  Ballin,  Direktør  Benny  Dessau, 
samt  Kontorchef  i  Industriraadet  Harald  J.  Nielsen. 
Men  da  man  fra  tysk  Side  allerede  havde  sikret  sig 
Fødevarerne,  man  havde  Brug  for,  var  Situationen 
overmaade  vanskelig;  dog  lykkedes  det  at  faa  Resul¬ 
tater,  der  var  nogenlunde  tilfredsstillende,  fordi  de 
Delegerede  i  Berlin  endnu  havde  et  Middel  paa  Haan¬ 
den,  idet  man  fra  Tysklands  Side  samtidig  med  at 
ville  sælge  Varerne  ogsaa  vilde  have  et  Pengelaan 
fra  Danmark.  Selv  om  altsaa  Kulpriserne  forhøjedes, 
og  det  samme  var  Tilfældet  med  Priserne  paa  de  Raa- 
varer  og  Industriprodukter,  som  Danmark  ikke  kunde 
undvære,  var  der  ikke  andet  for  end  at  akceptere  Re¬ 
sultatet. 

Fire  Maaneder  efter,  for  Perioden  1.  December 
1917  til  1.  April  1918,  skulde  Forhandlingerne  finde  Sted 
næste  Gang.  Erhvervenes  Fællesudvalg  var  dannet 
allerede  samme  Aar,  og  man  blev  da  enig  om,  navn¬ 
lig  efter  Paavirkning  fra  Udenrigsministeriets  Side, 
at  den  tilstundende  Forhandling  skulde  føres  paa  en 
anden  Maade,  saaledes  at  Erhvervene  (Landbrug, 
Handel,  Skibsfart  og  Industri,  hvortil  senere  kom  Fi¬ 
skeri)  var  enige,  forinden  Forhandlingerne  optoges. 
Disse  Forhandlinger  paabegyndtes  den  15.  November 
og  varede  med  to  Afbrydelser  lige  til  5.  December. 
De  to  Afbrydelser  var  foraarsagede  derved,  at  man 
ikke  fra  dansk  Side  vilde  gaa  ind  paa  de  tyske  Krav, 
og  de  tyske  Delegerede  maatte  derfor  to  Gange  rejse 
hjem  til  Berlin  for  at  faa  nye  Ordrer.  Samarbejdet 
mellem  Erhvervene  gik  uden  mindste  Spor  af  Diffe¬ 
rens.  Man  var  enig  om,  at  saaledes  som  det  gik  før¬ 
ste  Gang,  hvor  vi  først  solgte  og,  efter  at  have  bun¬ 
det  os  til  en  Salgskontrakt,  skulde  til  at  købe,  maatte 
det  ikke  atter  gaa.  For  saa  vidt  var  ogsaa  Situationen 
bedre,  som  Landbruget  ikke  var  saadan  i  Knibe,  som 
Tilfældet  havde  været  om  Sommeren,  og  det  var  gi¬ 
vet,  at  de  stærkt  reducerede  Kreaturpriser  uden  Van¬ 
skelighed  kunde  sættes  noget  i  Vejret.  Man  var  enig 
om,  at  det  ikke  denne  Gang  skulde  gaa  som  sidst,  at 
man  først  solgte  og  derefter  købte,  men  omvendt. 
Først  og  fremmest  gjaldt  det  Kullene,  hvoraf  Dan¬ 
mark  behøvede  ca.  200  000  Tons  om  Maaneden  og 
ikke  havde  Udsigt  til  at  faa  mere  end  højst  100  000 
Tons  fra  England.  Resten,  100  000  Tons,  maatte  man 
have  fra  Tyskland.  Fra  den  tj'ske  Rigsbank  havde 
man  paaregnet  en  Forhøjelse  af  Kulpriserne,  som 
skulde  indbringe  Tyskerne  en  ny  Avance  paa  20  Miil. 
Kroner,  ved  at  forhøje  Prisen1’  med  50  Kr.  pr.  Ton. 


202 


TIDSSKRIFT  FOR  INDUSTRI 


Man  var  enig  om  fra  dansk  Side  at  holde  alle  andre 
Varer  tilbage,  indtil  dette  Spørgsmaal  var  afgjort.  Det 
blev  altsaa  Kernepunktet. 

Forbruget  af  Kullene  var  ingenlunde  Industriens 
alene,  det  gjaldt  Landets  Økonomi.  Vi  havde  fra  dansk 
Side  een  særlig  Vanskelighed,  idet  vi  samtidig  med, 
at  vi  ønskede  at  nedbringe  Kulprisen  og  bæve  Pri¬ 
serne  paa  de  udførte  Landbrugsprodukter,  nødven¬ 
digvis  maatte  forlange  saa  mange  flere  Penge  fra  tysk 
Side,  og  da  Tyskland  ikke  kunde  eller  vilde  betale 
dem,  men  holdt  fast  paa  et  Banklaan  i  Danmark,  vilde 
den  af  os  tilstræbte  Aktion  medføre,  at  vi  havde  at 
laane  Tyskland  saa  mange  flere  Penge,  noget,  der  al¬ 
lerede  i  og  for  sig  var  farligt,  fordi  det  kunde  se  ud, 
som  om  vi  under  Krigen  ønskede  at  støtte  Tyskland 
paa  denne  Maade.  Ved  Forhandlingerne,  som  førtes, 
indtil  Ordren  til  at  lukke  Landbrugets  Kvægmarked 
allerede  var  færdigskrevet  og  skulde  til  at  udgaa,  lyk¬ 
kedes  det  dog  at  nedbringe  de  begærede  50  Kr.s  For¬ 
højelse  til  21  Kr.  Nu  kom  altsaa  Turen  til  Priserne 
paa  Landbugsprodukterne.  Samtidig  med,  at  Kulpri¬ 
sen  bragtes  i  Orden,  lykkedes  det  at  forhøje  Land¬ 
brugets  Eksportpriser,  saaledes  at  vi  derved  opnaaede 
en  forhøjet  Ingtægt  paa  ca.  16  Millioner  Kroner,  saa 
at  det  samlede  Resultat  i  Stedet  for  at  blive  -f-  20 
Millioner  Kroner  blev  -(-  8  Millioner.  Det  var  ikke 
alene  til  Gavn  for  Landbruget  derved,  at  det  lykkedes 
at  faa  mere  for  Landbrugsprodukterne,  men  det  var 
ogsaa  indirekte  til  Gavn,  fordi  vi  betalte  saa  meget 
mindre  for  Kullene  og  derved  forbedrede  Danmarks 
Økonomi. 

Vi  havde  naturligvis  andet  behov  end  Kullene, 
saaledes  Jern  og  Staal,  kemiske  Produkter,  f.  Eks.  til 
Sæbefabrikationen,  Benzin,  Smøreolie  o.  s.  v.  Men  det 
vilde  føre  for  vidt  at  gaa  i  Detailler  dette  vedrørende. 
Kun  saa  meget,  at  det  var  af  vital  Betydning  for  os 
at  faa  Varer  for  at  kunne  tilfredsstille  det  daglige 
Behov  i  Hjemmene. 

Til  vor  Gunst  talte  følgende  Forhold: 

1)  Tyskland  kunde  ikke  godt  undvære  vore  Føde¬ 
varer. 

2)  Der  syntes  Mulighed  for,  at  England  vilde  foi'- 
høje  Kulkvantumet,  ikke  just  for  vor  Skyld,  men  for 
at  vi  ikke  helt  skulde  falde  i  Armene  paa  Tyskland. 

3)  Tyskland  ønskede  Kredit  i  Kjøbenhavn  og  havde 
derfor  Grund  til  saavidt  muligt  at  komme  os  i  Møde. 

Men  det  Resultat,  der  naaedes,  vilde  ikke  være 
fremkommet  uden  et  egentlig  Samarbejde  mellem  Er¬ 
hvervene.  Naar  det  lykkedes  at  forvandle  et  ~  20  til 
et  +  8,  saaledes  at  vi  gik  ud  af  Forhandlingen  28 
Millioner  Kr.  bedre,  end  man  havde  paaregnet  i  Ber¬ 
lin,  var  det  paa  Grund  af  denne  Enighed,  som  baade 
direkte  og  indirekte  var  i  alle  Erhvervs  og  dermed  i 
Landbrugets  Interesse.  Al  Handel  mellem  Landene 
var  under  Krigen  en  Vareudveksling.  En  Handels¬ 
traktat  omhandler  nu  og  i  Fremtiden  ogsaa  en  Vare¬ 
udveksling. 

Alex.  Foss. 

□□□□□□ 


Hovederhvervenes  Stilling  til 
Toldlovrevisionen. 

De  forskellige  Hovederhverv  har  nu  offentliggjort 
de  Skrivelser,  de  har  indsendt  til  Finansministeriet 
som  Svar  paa  Ministeriets  Forespørgsel  om  Erhver¬ 
venes  øjeblikkelige  Stilling  til  Toldlovrevisionen. 

Industri  og  Haandværk. 

Haandværkets  og  Industriens  fælles  Toldudvalg 
har  under  28.  August  d.  A.  tilstillet  Finansministeriet 
følgende  Erklæring: 

Ved  Skrivelse  af  15.  d.  M.  til  Fællesrepræsentatio¬ 
nen  for  dansk  Industri  og  Haandværk  og  Industri- 
raadet,  har  det  høje  Ministerium,  under  Henvisning 
til  de  forestaaende  Toldlovforhandlinger,  forespurgt, 
hvorvidt  der  fra  Haandværkets  og  Industriens  Side, 
med  Henblik  paa  det  i  Efteraaret  forelagte  Toldlov¬ 
forslag,  maatte  være  Bemærkninger  at  føje  til  det  Ma¬ 
teriale,  der  fra  disse  Erhverv  er  indsendt  vedrørende 
Toldlovrevisionen. 

I  denne  Anledning  vil  Haandværkets  og  Industri¬ 
ens  fælles  Toldudvalg  gerne  tillade  sig  at  nedlægge 
en  bestemt  Indsigelse  mod,  at  der  nu  fremlægges  et 
Toldlovforslag  af  lignende  Indhold,  som  ‘det,  der 
har  været  til  Behandling  i  Folketinget  i  den  nu  afslut¬ 
tede  Samling.  Et  saadant  Toldlovforslag,  der  foruden 
den  i  sine  Konsekvenser  ganske  uoverskuelige  Over¬ 
gang  fra  Vægttold  til  Værditold  vil  medføre  ikke  alene 
en  Nedsættelse  i  den  procentvise  Beskyttelse,  men 
ogsaa  paa  mange  Punkter  en  Nedsættelse  i  den  øje¬ 
blikkelige  faktiske  Beskyttelse,  vil  faa  de  mest  skæbne¬ 
svangre  Følger  for  dansk  Haandværk  og  Industri,  og 
ikke  mindst  i  en  Periode  hvor  dansk  Industris  Vil- 
kaar  er  i  højeste  Grad  vanskeliggjorte  gennem  andre 
Landes  vidtdrevne  Beskyttelsesforanstaltninger. 

Da  Haandværket  og  Industrien  paa  ingen  Maade 
kan  føle  sig  tilfredsstillet  ved  Toldloven  af  1908,  hvis 
Satser  paa  Grund  af  Forskydning  af  Prisniveauet  yder 
en  langt  mindre  Beskyttelse  end  den,  der  oprindelig 
var  tilsigtet,  maa  man  bestemt  fastholde  det  tidligere 
herfra  fremsatte  Ønske  om  en  å  jour-Føring  af  Vægt¬ 
toldsatserne  i  nævnte  Toldlov. 

P.  U.  V. 

H.  P.  Prior. 

Handelen. 

Grosserer-Societetets  Komité  har  under  22.  Septem¬ 
ber  d.  A.  tilstillet  Finansministeriet  følgende  Skrivelse: 

Ved  behagelig  Skrivelse  af  15.  f.  M.  til  Komitéen 
har  det  kgl.  Ministerium  under  Henvisning  til  de  fore¬ 
staaende  Toldlovforhandlinger  forespurgt,  hvorvidt 
der  fra  Handelens  Side  med  Henblik  paa  det  i  Efter¬ 
aaret  1921  forelagte  Toldlovforslag  maatte  være  Be¬ 
mærkninger  at  tilføje  det  Materiale,  der  alt  er  ind¬ 
sendt  vedrørende  Toldlovrevisionen. 

Saaledes  foranlediget  skal  Komitéen  udtale,  at  den 
paany  maa  nedlægge  Indsigelse  mod,  at  der  nu  frem¬ 
lægges  et  Toldlovforslag  af  lignende  Indhold  som  det, 
der  alt  har  været  til  Behandling  i  Folketinget  i  den 
nu  afsluttede  Samling,  da  de  økonomiske  Forhold  — 

herunder  Pris-  og  Omsætningsforhold  —  paa  nærvæ¬ 
rende  Tidspunkt  i  lige  saa  høj  Grad  som  for  et  Aar 
tilbage  er  urolige  og  usikre. 

Naar  dertil  yderligere  kommer,  at  den  alt  gen¬ 
nemførte  Værditoldlov  i  sine  praktiske  Virkninger 
har  vist  alle  de  Ulemper  og  al  den  Géne,  som  Ko¬ 
mitéen  saa  klart  og  tydeligt  har  forudsagt  og  Gang 
paa  Gang  udtrykt  ogsaa  overfor  den  politiske  Magts 
Repræsentanter  —  man  behøver  her  blot  at  pege  paa 
den  Langsommelighed  og  Usikkerhed,  hvormed  hele 
Toldklareringen  foregaar  paa  dette  Omraade  —  da 
linder  Komitéen  al  Anledning  til  at  henstille,  at  Told¬ 
lovrevisionen  stilles  i  Bero,  i  hvert  Fald  indtil  For¬ 
holdene  ganske  anderledes  lader  sig  overse. 

P.  K.  V. 

Ernst  Meyer. 

Landbruget. 

De  samvirkende  danske  Landboforeninger  har  i 
Oktober  d.  A.  afgivet  følgende  Betænkning: 

1  en  Skrivelse  af  Oktober  Maaned  f.  A.  har  De 
samvirkende  danske  Landboforeninger  redegjort  for 
den  almindelige  Opfattelse,  der  er  raadende  indenfor 
det  overvældende  Flertal  af  danske  Landbrugere  med 
Hensyn  til  Retningslinierne  ved  Toldlovrevisionen. 
Som  det  høje  Finansministerium  vil  erindre,  gik  denne 
Redegørelse  ud  paa  en  Paavisning  af,  at  det  intensive 
danske  Landbrug,  der  danner  Grundlaget  for  hele  vor 
Landbrugseksport  og  derved  kan  betegnes  som  Ho¬ 
vedhjørnestenen  i  vort  Lands  Økonomi,  staar  i  Fare, 
saafremt  man  fraviger  den  toldpolitiske  Linie,  man 
her  i  Landet  slog  ind  paa  i  1797  og  har  fulgt  ved  senere 
Toldlovrevisioner,  først  og  fremmest  i  1863  og  1908. 
Det  vil  her  føre  for  vidt  —  og  vil  ogsaa  være  ufor¬ 
nødent  —  at  gentage  i  Enkeltheder  de  i  den  oven¬ 
nævnte  Skrivelse  fremførte  Paavisninger.  Men  man 
ønsker  kun  at  understrege,  at  de  Prisforskydninger, 
saavel  paa  Landbrugets  Salgsprodukter  som  paa  dets 
Produktionsmidler,  der  har  fundet  Sted  siden  Efter- 
aaret  1921,  har  begrundet  den  Opfattelse,  Landbofor¬ 
eningerne  den  Gang  gjorde  gældende  med  Hensyn  til 
Nødvendigheden  af  en  fortsat  Udvikling  i  liberal  Ret¬ 
ning  af  vor  Toldpolitik,  og  De  samvirkende  danske 
Landboforeninger  maa  indtrængende  advare  mod  at 
fravige  denne  Retningslinie. 

Hvad  Enkelthederne  i  det  i  November  Maaned 
ifjor  forelagte  Toldlovforslag  angaar,  har  De  sam¬ 
virkende  danske  Landboforeninger  ikke  tidligere  haft 
Lejlighed  til  at  udtale  sig  desangaaende,  og  man  øn¬ 
sker  derfor  at  udtale,  at  man  angaaende  Toldsatserne 
paa  saadanne  Varer  og  Genstande,  der  falder  ind 
under  Landbrugets  Produktionsmidler,  i  videste  For¬ 
stand  maa  ønske  disse  gjort  toldfrie;  thi  alene  her¬ 
ved  vil  man  komme  bort  fra  den  Urimelighed,  at 
Landbruget  paa  et  vigtigt  Omraade  er  undergivet  en 
negativ  Toldbeskyttelse,  hvad  der  kun  lidet  er  over¬ 
ensstemmende  med  de  Hovedsynspunkter,  der  iøvrigt  er 
lagt  til  Grund  ved  Forslagets  Udarbejdelse,  nemlig  at 
gennemføre  en  Lettelse  af  Produktionen  ved  Ophæ¬ 
velse  af  Toldsatserne  paa  Raa-  og  Hjælpestoffer  samt 
Produktionsmidler. 

Med  Hensyn  til  Spørgsmaalet  om  Vægttold  eller 


Værditold  kan  De  samvirkende  danske  Landbofor¬ 
eninger  principielt  slutte  sig  til  Værditoldsystemet. 
Man  er  imidlertid  ikke  i  Stand  til  overalt  at  give  de 
i  Forslag  bragte  Værditoldsatser  Tilslutning,  idet  man 
føler  sig  overbevist  om  Nødvendigheden  af,  at  ikke 
alene  den  ved  Toldloven  af  1908  givne  Beskyttelses¬ 
procent  nedbringes,  men  at  dette  ogsaa  maa  ske  med 
selve  det  Beskatningsbeløb,  som  Beskyttelsens  Til¬ 
stedeværelse  medfører.  Men  i  saa  Henseende  vil  en 
nærmere  Undersøgelse  af  en  Række  Enkeltheder  i 
det  forelagte  Toldlovforslag  give  til  Resultat,  at  selve 
Beskatningsbeløbet,  med  Bevarelse  af  det  nuværende 
Prisniveau,  vil  være  betydelig  højere  end  efter  Told¬ 
loven  af  1908.  Ingen  kan  med  Sikkerhed  udtale  noget- 
somhelst  om,  paa  hvilket  Niveau  den  nuværende  Pris¬ 
bevægelse  vil  fæstne  sig,  og  det  er  derfor  uvist,  om 
den  Prisnedgang,  der  under  Værditoldsystemet  brin¬ 
ger  ogsaa  selve  Beskatningsbeløbet  nedad,  , virkelig 
vil  indfinde  sig.  Man  maa  derfor  fastholde,  at  man 
kun  kan  slutte  sig  til  Værditoldprincipets  Gennem¬ 
førelse  i  vor  Toldlovgivning,  naar  derved  ogsaa  selve 
Beskatningsbeløbet  nedbringes,  og  man  er  af  den  Op¬ 
fattelse,  at  man  hellere  maa  udskyde  Toldlovrevisio¬ 
nen  end  gennemføre  en  Toldlov,  der  ikke  imødekom¬ 
mer  dette  Krav. 

P.  L.s  V. 

Niels  Nielsen. 


□□□□□□ 

Dansk  Principalforening. 

Principalforeningen  holdt  forleden  sit  aarlige  ordi¬ 
nære  Repræsentantskabsmøde  (Generalforsamling), 
der  blev  ledet  af  Repræsentantskabets  Formand,  Lands¬ 
tingsmand  Axel  B.  Lange. 

Hovedbestyrelsens  Formand,  Direktør  Vi  Ih.  Peter¬ 
sen,  og  Formanden  for  Foreningens  Afdeling  A.,  Di¬ 
rektør  Clir.  II.  Olesen,  aflagde  Regnskab  og  Beretning. 
Heraf  fremgik,  at  Foreningen,  trods  betydelige  Ud¬ 
gifter  til  Udløsning  af  en  Garanti  for  Privatfunktio- 
nærforeningens  Arbejdsløshedsforsikring,  har  forøget 
sit  Overskud  til  henimod  40  000  Kr.  De  almindelige 
Driftsudgifter  er  ret  betydeligt  reducerede,  og  det 
var  som  Følge  deraf  muligt  at  fremsætte  Lovforslag, 
der  bl.  a.  indeholder  en  Kontingentnedsættelse.  De  nye 
Love  blev  enstemmigt  vedtagne,  og  det  almindelige 
Kontingent  for  Foreningen  er  derefter  1/a  pCt.  af  Ga¬ 
gerne,  medens  der  samtidig  er  aabnet  Adgang  til  kol¬ 
lektiv  Indmeldelse. 

Beretningen  gjorde  Rede  for  Overenskomstforhol¬ 
dene,  der  er  blevet  udviklet  særdeles  tilfredsstillende. 
Det  vigtigste  endnu  uløste  Spørgsmaal  er  Oprettelsen 
af  en  ny  Ilovedoverenskomst  med  Dansk  Handels-  og 
Kontormedhjælperforbund.  Herom  er  Forhandlin¬ 
gerne  fornylig  paabegyndt. 

De  forskellige  Valg  var  alle  Genvalg. 

□□□□□□ 


204 


TIDSSKRIFT  FOR  INDUSTRI 


Mindre  Meddelelser. 

Lige  det  modsatte. 

»Landmandstidende«  har  til  Debatten  i  Folketinget 
om  vor  Handelspolitik  knyttet  nogle  Betragtninger, 
der  viser,  at  Bladet,  der  som  bekendt  er  Organ  for 
Landmandsforeningen,  gerne  ønsker  en  aktiv  Han¬ 
delspolitik  ført,  »naar  det  kan  ske  i  Frihandelens 
Aand«,  medens  det  paa  det  kraftigste  tager  Afstand 
fra  Folketingsmand  Draehmanns  Krav  om  en  mere 
aktiv  Handelspolitik,  thi,  skriver  Bladet,  »Hr.  Drach- 
mann  ønsker  at  udnytte  Landets  gennem  Landbru¬ 
gets  store  Eksport  indvundne  Købeevne  til  Fordel  for 
Industrien.«  Og  heraf  udleder  Bladet,  at  den  ædle 
Hensigt  er  paa  Bekostning  af  Landbruget  at  skaffe 
sig  større  Priser  paa  de  hjemlige  Industriprodukter. 

Al  den  Stund  det  rejste  Krav  gik  ud  paa  at  skabe 
en  Handelspolitik,  som  i  første  Række  kunde  sikre 
netop  Landbrugets  Eksport,  turde  Bladets  Fremstil¬ 
ling  være  noget  vel  »farvet«.  Lidt  mere  Loyalitet  i 
Debatten  om  denne  Sag  vilde  være  paa  sin  Plads. 
Tiden  er  for  alvorlig  baade  for  By  og  Land  til,  at 
man  nu  forsøger  at  hindre,  at  vi  ialfald  kan  faa  en 
objektiv  og  sanddru  Diskussion  igang. 

Industriberetningen. 

Dansk  Industriberetning  for  Aaret  1919 — 20  vil  ud¬ 
komme  straks  i  Begyndelsen  af  1923.  Beretningen  vil, 
foruden  en  udførlig  Omtale  af  den  i  disse  Aar  fore- 
gaaede  almindelige  økonomiske  Udvikling  set  fra  et 
industrielt  Standpunkt,  indeholde  Oplysninger  om  de 
enkelte  Industriers  Stilling  i  de  nævnte  Aar,  herun¬ 
der  Oplysninger  om  Produktionens  Størrelse,  Import 
og  Fiksport  af  de  forskellige  Industrivarer,  Begiven¬ 
heder  af  Interesse  vedrørende  de  enkelte  Virksom¬ 
heder,  saasom  Udvidelser  af  bestaaende  Virksomheder, 
Nyanlæg,  Sammenslutninger  m.  v.  —  Medlemmer  af 
Industriforeningen  kan  faa  Bogen  leveret  til  en  Pris 
af  5  Kr.,  naar  Bestilling  afgives  til  Industriberetnin¬ 
gens  Redaktion,  V.  Boulevard  18,  Kjøbenhavn  B,  in¬ 
den  1.  December.  Bogen  vil  til  sin  Tid  kunne  faas  i 
Boghandelen,  men  Prisen  vil  da  blive  noget  højere. 


□□□□□□ 

Den  amerikanske  Toldlov. 


rp  OLDSPØRGSMAALET  har  stedse  indtaget 
JL  en  meget  fremskudt  Plads  indenfor  den 
amerikanske  Politik  og  har  mange  Gange  afgivet 
den  Parole,  hvorunder  Valgkampene  udfægtedes. 
Følgen  heraf  har  da  ogsaa  været,  at  den  ameri¬ 
kanske  Toldlovgivning  er  blevet  ændret  meget 
hyppigt,  idet  det  sejrende  Parti  har  forandret 
Toldlovgivningen  i  Overensstemmelse  med  sine 
Synspunkter.  »Dingley-Tarifen«,  der  gennemfør¬ 
tes  i  1897,  opnaaede  den  i  Amerikas  Historie  ret 
enestaaende  Alder  for  en  Toldlov  af  12  Aar.  Siden 
1846  har  ingen  amerikansk  Toldlov  kunnet  glæde 
sig  ved  en  saa  lang  Levetid,  og  efter  at  »Dingley- 
Tarifen«  var  aflivet  i  1909,  saa  det  ud  til,  at  den 
tidligere  Praksis,  hvorefter  en  Toldlov  i  Almin¬ 
delighed  ikke  varede  længere  end  en  Valgperiode, 
skulde  optages  paany.  Ved  Verdenskrigen  blev 
Toldspørgsmaalet  imidlertid  ganske  naturligt 
skudt  i  Baggrunden,  og  den  af  det  demokratiske 
Parti  i  1912  gennemførte  Toldlov  —  »Underwood- 
Tarifen«  —  fik  Lov  at  gælde  i  10  Aar,  indtil  der 
nu  —  den  21.  September  1922  —  som  en  Kon¬ 
sekvens  af  Republikanernes  Valgsejr  i  1920  er 
blevet  gennemført  en  ny  Toldlov. 

Omend  man  saaledes  i  Amerika  i  høj  Grad 
har  været  optaget  af  Toldspørgsmaalet,  kender 
man  dog  ikke  dér  en  Toldkampagne  i  evropæisk 
Forstand.  Forholdet  er  nemlig  det,  at  der  i  Ame¬ 
rika  intet  Frihandelsparti  findes.  I  Amerika 
drejer  Kampen  sig  ikke  om  Beskyttelse  contra 
Frihandel,  men  kun  om  Beskyttelsens  Forøgelse 
eller  Omdannelse  og  ikke  om  dens  Ophævelse. 
Det  republikanske  Parti  repræsenterer  i  denne 
Strid  den  yderliggaaende  Protektionisme,  som 
nærmest  ser  sit  Maal  i  fuldkommen  prohibitive 
Toldsatser,  medens  det  demokratiske  Parti  ind¬ 


tager  det  Standpunkt,  at  Toldlovgivningen  vel 
skal  indeholde  en  kraftig  Beskyttelse  for  den 
amerikanske  Produktion,  men  at  der  dog  skal 
være  en  Grænse  for  Beskyttelsens  Størrelse,  og 
at  der  for  visse  store  Forbrugsvarer,  specielt  Lev¬ 
nedsmidler,  skal  være  Toldfrihed.  Efter  danske 
Forhold  er  selv  den  Toldlov,  hvorom  det  demo¬ 
kratiske  Parti  samler  sig,  imidlertid  en  særdeles 
vidtgaaende  Protektionisme.  I  Underwood-Tari- 
fen,  der  blev  gennemført  af  det  demokratiske 
Parti  efter  dettes  Valgsejr  i  1912,  ligger  saaledes 
de  fleste  Beskyttelsessatser  for  Industrivarer  om¬ 
kring  25  pCt.  af  Værdien,  og  mange  Satser  er 
betydelig  højere. 

Den  nu  vedtagne  Toldlov  er  et  Udtryk  for  Re¬ 
publikanernes  Sejr  i  1920  og  maa  betragtes  som 
et  Udslag  af  de  stærke  protektionistiske  Strøm¬ 
ninger,  der  efter  Krigen  gør  sig  gældende  rundt 
om  i  Verden.  Den  utvivlsomme  Fare,  der  inde¬ 
holdes  i  Valutadumping,  og  som  kan  blive  særlig 
alvorlig  for  et  Land  med  Amerikas  høje  Valuta, 
har  ganske  naturligt  fremkaldt  Ønsket  om  for¬ 
øget  Beskyttelse,  og  den  store  Arbejdsløshed,  der 
under  den  økonomiske  Krise  har  hærget  U.S.A., 
har  støttet  Kravet  herom.  Endelig  kommer  her¬ 
til  Hensynet  til  de  Industrier,  man  i  Krigsaarene 
i  største  Hast  maatte  hygge  op  paa  bar  Bund, 
da  det  viste  sig,  at  Samfundet  ikke  kunde  und¬ 
være  dem.  For  ikke  igen  at  komme  til  at  staa 
i  en  lignende  Situation  vil  man  frigøre  sig  for 
Afhængighed  af  Udlandet  og  har  derfor  for  disse 
Industrier,  specielt  Farveindustrien,  indført  en 
meget  kraftig  Toldbeskyttelse,  saa  Industrierne 
kan  vokse  sig  stærke  uden  at  blive  truet  af  den 
udenlandske  Konkurrence. 

Ved  Toldloven  af  21.  September  1922  lægges 

der  derfor  et  anseligt  Stykke  til  den  Toldmur, 
der  iforvejen  omgav  det  amerikanske  Marked. 
Farmernes  indflydelsesrige  Gruppe  har  gennem¬ 
ført  en  meget  betydelig  Forhøjelse  i  Tolden  paa 
de  fleste  Landbrugsvarer,  og  paa  sin  Side  har 
Industrien  faaet  forhøjet  Toldsatserne  næsten 
overalt.  Selv  for  Jern-  og  Staalgruppen,  hvor  Øn¬ 
sket  om  ikke  at  begunstige  den  store  Trust  tidli¬ 
gere  havde  medført  en  vis  Tilbageholdenhed  med 
Hensyn  til  en  Forøgelse  af  Beskyttelsen,  er  der  nu 
gennemført  mange  Forhøjelser. 

Medens  Tarifen  af  1912  for  en  stor  Del  var 
baseret  paa  Værditold,  har  man  i  den  nye  Told¬ 
lov  i  udstrakt  Grad  forladt  dette  Princip,  og 
mange  Værditoldsatser  er  blevet  erstattet  med 
Vægttoldsatser  eller  med  kombinerede  Værdi-  og 
Vægttoldsatser. 

Spørgsmaalet  om  Fastsættelsen  af  den  Værdi, 
hvoraf  Tolden  skal  beregnes,  har  været  Genstand 
for  megen  Strid,  og  det  Kompromis,  man  er  hav¬ 
net  i,  viser  ved  sin  Indviklethed  ganske  tydeligt, 
hvor  kompliceret  Toldlovgivningen  maa  være, 
naar  man  ved  en  Værditold  skal  sikre  sig  blot 
imod  de  værste  Misbrug.  Oprindelig  indtog  Re¬ 
præsentanternes  Hus  det  Standpunkt,  at  man 
skulde  anvende  den  saakaldte  »amerikanske 
Værdi«  (»American  valuation«),  hvorved  man 
forstod,  at  Importvarer  ved  Toldbehandlingen 
skulde  ansættes  til  en  Værdi,  svarende  til  Frem¬ 
stillingsprisen  for  vedkommende  Vare  i  U.S.A. 
Dette  blev  dog  ikke  gennemført,  og  man  blev 
staaende  ved  følgende  System  med  Hensyn  til 
Fastsættelsen  af  Værdien: 

Der  skelnes  i  Almindelighed  mellem  den  uden¬ 
landske  Værdi  (»Foreign  value«)  og  Eksport¬ 
værdien  (»Export  value«).  Ved  den  udenlandske 
Værdi  forstaar  man  den  Pris,  hvortil  vedkom¬ 
mende  Vare  i  al  Almindelighed  sælges  i  eller  tilby¬ 
des  fra  det  eksporterende  Land  paa  dettes  vigtigste 
Markeder,  inclusive  Emballage,  Omkostninger  og 
Afgifter,  som  er  nødvendige  for  at  bringe  Varen 
i  Stand  til  Afskibning  til  U.S.A. 

Ved  Eksportværdien  forstaas  den  Pris,  hvortil 
Varen  i  al  Almindelighed  i  frit  Salg  tilbydes  til 
Import  til  U.S.A.  Det,  man  vil  opnaa  ved  denne 
Sondring,  er,  at  man  ikke  bliver  afhængig  af 
Fakturaværdien,  men  kan  vælge  den  Værdi,  hvor¬ 
til  Varen  sælges  i  Udlandet,  hvis  Eksportøren 
ser  sin  Fordel  i  at  sælge  Eksportvaren  til  U.S.A. 
til  en  lavere  Pris  end  den  Pris,  han  ellers  bereg¬ 
ner  sig,  og  det  er  paabudt  Toldvæsenet,  at  det 
ved  Toldbehandlingen  skal  anvende  den  højeste 


af  disse  to  Priser.  Hvis  Varen  leveres  til  Sælge¬ 
rens  Agent  eller  Filial  i  U.S.A.,  regnes  den  herved 
fremkomne  Pris  ikke  som  »Export  value«,  idet 
Varen  i  saa  Fald  ikke  anses  for  at  være  tilbudt 
til  frit  Salg. 

Saafremt  »Foreign  value«  eller  »Export  value« 
ikke  kan  bestemmes  med  en  efter  de  paagældende 
Toldembedsmænds  Skøn  tilstrækkelig  Sikkerhed, 
kan  et  tredie  Værdigrundlag  benyttes.  Dette  be¬ 
tegnes  i  Loven  som  »United  States  value «  (ikke 
at  forveksle  med  den  ovennævnte  »American 
value«)  og  defineres  som  den  Pris,  til  hvilken 
Varen  af  den  paagældende  Art  tilbydes  til  Salg 
paa  Hovedmarkederne  i  U.S.A.  med  Fradrag  af 
Udgifter  til  Told,  Transport,  Assurance  m.  v. 
samt  en  Kommission  (hvis  en  saadan  er  betalt, 
dog  ikke  udover  6  pCt.)  eller  en  Avance  af  indtil 
8  pCt.  Endelig  kan  Udgifter  til  Generalomkost¬ 
ninger  tages  i  Betragtning  og  beregnes  med  indtil 
8  pCt.  af  Prisen.  Hvis  denne  Pris  heller  ikke 
lader  sig  fremskaffe  paa  tilfredsstillende  Maade, 
kan  Toldvæsenet  endelig  paabyde,  at  Varen  skal 
fortoldes  efter  Produktionsprisen  i  vedkommende 
Eksportland  (»Gost  of  production«)  paa  det  Tids¬ 
punkt,  da  Varen  maatte  produceres  for  at  fore¬ 
ligge  til  Eksport  til  den  omhandlede  Tid.  Pro¬ 
duktionsprisen  sammensættes  af  Udgifterne  til 
Raavarer,  Fabrikationsomkostninger  af  enhver 
Art,  de  almindelige  Generalomkostninger  i  den 
paagældende  Fabrikationsgren  (ikke  mindre  end 
10  pCt.),  Udgifter  til  Emballage  m.  v.,  der  paa¬ 
løber,  indtil  Varen  er  færdig  til  Afskibning  til  De 
Forenede  Stater,  og  endelig  et  Tillæg,  svarende  til 
den  almindelige  Fortjeneste  indenfor  vedkom¬ 
mende  Branche,  dog  ikke  under  8  pCt.  Ved  denne 
Bestemmelse  vil  man  i  Virkeligheden  opnaa,  at 
man  kan  sikre  sig  imod,  at  Varer  ikke  toldbe¬ 
handles  i  U.S.A.  til  en  Pris,  der  ligger  under  Pro¬ 
duktionsomkostningerne,  selv  om  Salgsprisen 
faktisk  har  været  lavere. 

Ved  Opstillingen  af  disse  fire  forskellige  Be¬ 
regningsregler,  hvis  Anvendelse  i  Praksis  vil  være 
ganske  afhængig  af  Toldvæsenets  Skøn,  er  Ind¬ 
fortoldningen  i  højeste  Grad  vanskeliggjort  for 
Købmændene,  og  den  største  Usikkerhed  og  Til¬ 
fældighed  maa  uundgaaelig  komme  til  at  præge 
Fortoldningen. 

Det  vil  blive  interessant  at  se,  hvilke  Erfarin¬ 
ger  de  danske  Firmaer,  der  endnu  efter  denne 
Toldlov  kan  eksportere  til  U.S.A.,  vil  gøre  med 
Hensyn  til  Virkningen  af  de  nævnte  Værdifortold¬ 
ningsregler.  Allerede  nu  tør  man  vel  sige,  at  disse 


TIDSSKRIFT  FOR  INDUSTRI 


207 


Regler  er  en  Stormagt  værdig,  og  at  intet  lille 
Land  turde  byde  Importen  lignende  Vilkaar. 

Foruden  Spørgsmaalet  om  Fastsættelsen  af  de 
importerede  Varers  Værdi  var  det  navnlig  For¬ 
handlingerne  om  Bemyndigelsen  til  administra¬ 
tivt  at  forhøje  eller  nedsætte  Toldsatserne,  der 
beskæftigede  den  amerikanske  Rigsdag.  Resulta¬ 
tet  blev  en  Ordning,  hvormed  man  i  Realiteten 
indfører  glidende  Toldsatser,  der  kan  varieres  ef¬ 
ter  Øjeblikkets  Tarv. 

For  at  regulere  U.  S.  A.s  udenrigske  Handel  og 
for  at  sikre  Virkningerne  af  den  Politik,  Kongres¬ 
sen  ved  den  nu  vedtagne  Tariflov  har  adopteret, 
kan  Præsidenten  nemlig  forhøje  eller  nedsætte 
Toldsatserne,  naar  det  viser  sig,  at  disse  ikke 
dækker  Forskellen  imellem  Produktionsomkost¬ 
ningerne  i  Udlandet  og  i  U.S.A.  De  Ændringer, 
der  paa  denne  Maade  kan  gennemføres,  kan  gaa 
saa  vidt  som  til  en  Forhøjelse  eller  Nedsættelse 
af  Toldsatserne  med  50  pCt.  Er  en  saadan  For¬ 
højelse  imidlertid  ikke  tilstrækkelig,  kan  Præsi¬ 
denten  paabyde,  at  den  paagældende  Vares  Værdi 
ved  Toldbehandlingen  skal  fastsættes  efter,  hvad 
en  tilsvarende  —  i  U.S.A.  fremstillet  —  Vare  sæl¬ 
ges  til.  Herved  faar  man  et  femte  Beregnings¬ 
grundlag  for  Værdiansættelsen,  og  i  dette  Til¬ 
fælde  er  den  af  Repræsentanternes  Hus  oprindelig 
ønskede  » American  valaation «  altsaa  gennemført. 
For  Varer,  der  toldbehandles  efter  »American 
valuation«,  fastsættes  Toldsatserne  saaledes,  at 
Toldafgiften  dækker  Forskellen  i  Produktions¬ 
omkostningerne.  De  i  Toldloven  specificerede 
Satser  kan  i  saadant  Tilfælde  ikke  forhøjes,  og 
Nedsættelserne  maa  ikke  udgøre  mere  end  50  pCt. 

Ved  denne  Bestemmelse  tilsigtes  aahenhart  en 
Beskyttelse  mod  Konkurrencen  fra  valutasvage 
Lande,  og  det  vil  ses,  at  den  forøgede  Beskyttelse 
ikke  fremkommer  gennem  en  Forhøjelse  af  Værdi- 
loldprocenten,  men  derimod  ved,  at  Varens  told¬ 
pligtige  Værdi  sættes  i  Vejret,  hvilket  ogsaa  turde 
være  en  nok  saa  virkningsfuld  Fremgangsmaade. 

Ved  Undersøgelsen  af  Forskellen  i  Produktions¬ 
omkostningerne  er  det  paalagt  Præsidenten  at 
tage  Hensyn  til  følgende  Forhold: 

1.  Forskellen  i  Produktionsbetingelserne,  d.  v.  s. 
Arbejdslønninger,  Raavareomkostninger  og 
andre  Produktionsomkostninger  for  saadanne 
eller  lignende  Varer,  som  produceres  i  U.S.A. 
og  i  konkurrerende  fremmede  Lande. 

2.  Forskellen  mellem  Engrospriserne  for  inden¬ 
landske  og  udenlandske  Varer  paa  Hovedmar- 
derne  i  U.S.A. 


3.  Fordele,  som  tilstaas  en  fremmed  Producent 
fra  en  fremmed  Regering  eller  fra  en  Person, 
et  Selskab  eller  en  Korporation  i  et  fremmed 
Land. 

4.  Andre  Fordele  eller  Ulemper  i  Konkurrencen. 

De  Undersøgelser,  der  er  nødvendige  i  saa  Hen¬ 
seende,  skal  foretages  af  » United  States  Tariff 
Commission «,  og  Forandringer  af  den  paagæl¬ 
dende  Art  kan  kun  ske,  efter  at  U.S.T.C.  har  ud¬ 
talt  sig. 

En  særlig  Tillægstold  kan  Præsidenten  —  lige¬ 
ledes  efter  Undersøgelse  af  U.S.T.C.  —  foreskrive 
i  Tilfælde,  hvor  det  godtgøres,  at  en  Vares  Salg 
foregaar  efter  Konkurrencemetoder,  der  er  un¬ 
fair,  og  hvis  Tendens  er  at  skade  en  Industri  i 
U.S.A.  eller  hindre  en  Etablering  af  en  saadan. 

Importen  af  en  saadan  Vare  kan,  naar  særlige 
Omstændigheder  foreligger,  forbydes  helt.  En 
lignende  Forholdsregel  kan  Præsidenten  iværk¬ 
sætte,  naar  en  fremmed  Stat  behandler  amerikan¬ 
ske  Varer  ugunstigere  end  andre  Landes. 

Af  andre  Bestemmelser,  der  har  almindelig  In¬ 
teresse,  kan  nævnes  det  Gensidighedssgstem,  der 
er  indført  i  flere  af  Toldsatserne.  For  en  Vare 
som  Cement  er  der  saaledes  ikke  fastsat  nogen 
bestemt  Toldsats,  men  det  paabydes,  at  Cement 
til  U.S.A.  skal  fortoldes  efter  samme  Satser,  som 
amerikansk  Cement  vil  være  undergivet  i  ved¬ 
kommende  Importland. 

Endvidere  maa  det  nævnes,  at  der  i  den  nye 
Toldlov  findes  Bestemmelser  om,  at  udenlandske 
Varer  —  efter  visse  nærmere  Regler  —  skal  være 
mærkede  med  Oprindelseslandets  Navn. 

United  States  Tariff  Commission  har  foruden 
de  ovennævnte  Undersøgelser  ogsaa  til  Opgave  i 
Almindelighed  at  undersøge  Produktions-  og  Kon¬ 
kurrenceforhold  for  de  vigtigste  Varer,  saaledes 
at  Præsidenten  og  Kongressen  kan  faa  Oplysnin¬ 
ger  herom.  De  Bestemmelser,  der  findes  herom 
i  Loven,  paabyder,  at  U.S.T.C.  skal: 

1.  udfinde  Produktionsomkostningerne  i  De  For¬ 
enede  Staters  vigtigste  Produktionscentrer  for 
de  amerikanske  Varer,  for  hvilke  saadanne 
Oplysninger  er  af  Interesse. 

2.  udfinde  Produktionsomkostningerne  i  de  vig¬ 
tigste  Produktionscentrer  i  fremmede  Lande 
for  Varer,  som  importeres  til  U.S.A. 

3.  udvælge  og  beskrive  Varer,  der  importeres  til 
U.S.A.,  og  som  ligner  eller  kan  sammenlignes 
med  amerikanske  Varer;  udvælge  og  be¬ 
skrive  amerikanske  Varer,  som  ligner  eller 

kan  sammenlignes  med  saadanne  importerede 
Varer. 

4.  udfinde  Importomkostningerne  for  saadanne 
Varer. 

5.  udfinde  Producenternes  Salgspriser  i  Produk¬ 
tionscentrerne  i  United  States. 

6.  udfinde  alle  andre  Fakta,  som  viser  Forskel¬ 
len  mellem  eller  berører  Konkurrencen  mel¬ 
lem  amerikanske  Varer  og  importerede  Varer 
paa  Amerikas  Hovedmarkeder. 

Til  Brug  ved  sine  Undersøgelser  kan  U.S.T.C. 
af  enhver  Importør  fordre  fremlagt  en  edelig 
Erklæring  om  Salgsprisen  i  U.S.A.  for  de  af  ham 
importerede  Varer. 

□□□□□□ 

Omkring  Lærlingeloven. 

Nogle  Indlæg  og  et  Gensvar. 

Vi  har  modtaget  følgende  Indlæg:  I  Anledning  af 
det  i  »Tidsskrift  for  Industri«  gengivne  Foredrag  af 
Direktør  Gunnar  Gregersen  om  Den  nye  Lærlingelov 
tillader  jeg  mig  at  bede  den  ærede  Redaktion  om  Plads 
for  nogle  Bemærkninger: 

Direktør  Gregersens  Foredrag  gaar  i  alt  væsentligt 
ud  paa  at  redegøre  for  Forholdene  vedrørende  Værk¬ 
stedslærlingene,  der  jo  alene  vedkommer  Haandværk 
og  Industri,  og  denne  Del  af  Foredraget  skal  jeg  ikke 
komme  ind  paa.  For  Industriens  Vedkommende  har 
Lærlingeloven  imidlertid  ogsaa  Interesse  i  Forholdet  til 
Kontorlærlingene,  hvis  Forhold  Direktør  Gregersen  da 
ogsaa  i  nogen  Grad  berører.  Det  er  overfor  denne  lille 
Del  af  Foredraget,  at  jeg  gerne  vil  gøre  nogle  Bemærk¬ 
ninger. 

Direktør  Gregersen  gaar  ud  fra,  at  Lærlingeloven  af 
1889  omfattede  Kontorlærlinge.  Dette  er  vel  nok  for¬ 
melt  rigtigt,  men  reelt  urigtigt,  idet  Indenrigsministe¬ 
riet  var  ganske  klar  over,  at  Loven  blev  betragtet  som 
ikke  gældende  for  disse  Lærlinge.  Indtil  iaar  har  der 
sikkert  saa  godt  som  ikke  været  oprettet  Lærlingekon¬ 
trakter  for  Kontorlærlinge.  Jeg  har  heller  aldrig  tid¬ 
ligere  set  en  saadan.  Men  den  nye  Lærlingelov  tager 
altsaa  disse  Lærlinge  definitivt  med  ind  under  Loven 
trods  stor  Beklagelse  fra  Handelsstandens  Side,  idet 
man  ikke  anser  Kontorarbejdet  for  egnet  til  at  under¬ 
gives  en  Lov  som  den  nugældende.  Det  staar  os  klart, 
at  det  ikke  er  muligt  at  definere  Begrebet  »Kontorfa¬ 
get«,  saaledes  som  man  kan  definere  et  praktisk  Fag; 
endvidere,  at  det  er  umuligt  forud  tilstrækkelig  nøj¬ 
agtigt  at  bestemme  en  Plan  for  den  praktiske  Uddan¬ 
nelse,  som  Lærlingeloven  i  Virkeligheden  fordrer,  og 
som  en  naturlig  Følge  heraf  kan  man  umuligt  for¬ 
pligte  sig  til  at  uddanne  Lærlingen  saaledes,  at  han 
kan  aflægge  en  praktisk  Læreprøve  i  »Kontorfaget«. 
Selv  den  Anledning,  der  er  givet  til  at  begrænse  Oplæ¬ 
ringen  til  en  Del  af  Faget,  er  ikke  tilstrækkelig.  I  Kon¬ 


torarbejdet  vil  man  kun  gradvis,  efterhaanden  som  Ti¬ 
den  gaar,  kunne  anvise  det  unge  Menneske  nyt  Arbejde 
uden  paa  Forhaand  at  kunne  afgive  bestemte  Løfter 
i  saa  Henseende,  idet  man  maa  rette  sig  dels  efter,  hvad 
vedkommende  viser  sig  egnet  til  og  dels  efter,  hvor¬ 
ledes  Arbejdsfordelingen  maa  ordnes  paa  det  vedkom¬ 
mende  Kontor.  Vi  har  da  ogsaa  faaet  dette  Synspunkt 
godkendt,  idet  der  allerede  foreligger  en  Mængde  Lære¬ 
kontrakter  for  Kontorlærlinge,  i  hvilke  er  tilføjet  en 
hertil  svarende  Klausul  med  Hensyn  til  Oplæringen. 
Hvad  angaar  den  praktiske  Prøve  skal  jeg  ikke  nær¬ 
mere  komme  ind  herpaa,  idet  denne  fra  alle  Sider 
kan  betragtes  som  paa  Forhaand  opgivet;  vi  har  fra 
vor  Side  henvist  til,  at  en  eventuel  Prøve  alene  kan 
foregaa  paa  Handelsskolen  og  altsaa  bliver  en  teoretisk 
Prøve. 

Selv  om  man  paa  denne  Maade  har  faaet  Loven 
gjort  nogenlunde  brugbar,  staar  det  os  ganske  klart, 
at  Forholdet  ikke  er  tilfredsstillende,  og  vi  gør  Reg¬ 
ning  paa,  at  den  snart  forestaaende  Revision  af  Lær¬ 
lingeloven  bl.  a.  vil  tage  Hensyn  til  Betragtninger  som 
de  her  anførte.  Tillige  ved  vi,  at  man  i  mange  Fir¬ 
maer  har  taget  det  Standpunkt,  at  man  overhovedet 
ikke  længere  vil  beskæftige  Kontorlærlinge,  men  alt¬ 
saa  først  antager  den  unge  Arbejdskraft  ved  det  fyldte 
18.  Aar.  Og  det  bør  rnaaske  ogsaa  i  denne  Sammen¬ 
hæng  anføres,  at  Utilfredsheden  ingenlunde  ligger  hos 
Principalerne  alene,  men  at  ogsaa  navnlig  de  unge 
Kvinder  føler  sig  misfornøjede  med  at  skulle  tvinges 
ind  under  Loven,  der  aldeles  ikke  passer  for  dem.  Kun 
i  ganske  ringe  Omfang  tilstræber  denne  efterhaanden 
i  Tal  saa  omfattende  Kontormedhjælp  en  alsidig  prak¬ 
tisk  Uddannelse.  I  Almindelighed  paaregner  de  unge 
Kvinder  ikke  at  skulle  forblive  i  Kontorgerningen  ud¬ 
over  nogle  faa  Ungdomsaar,  og  herudfra  anlægger  de 
—  som  rimeligt  er  —  deres  Synspunkter.  De  ønsker  at 
være  Specialarbejdere,  hvis  egentlige  Læretid  kan  være 
overstaaet  paa  nogle  Maaneder,  de  ønsker  ikke  at 
være  bundet  til  en  fleraarig  Lærekontrakt  med  forud¬ 
bestemte  Lønsatser  etc.,  og  det  vilde  sikkert  have 
været  rimeligt,  om  Indenrigsministeriet  havde  imøde¬ 
kommet  vor  Henstilling  om,  at  man  i  hvert  Fald 
for  de  unge  Kvinders  Vedkommende  havde  taget  det 
Forbehold,  at  de  ikke  skulde  betragtes  som  Lærlinge  i 
Lærlingelovens  Forstand  undtagen  for  de  enkeltes 
Vedkommende,  der  udtrykkelig  selv  ønskede  det  og  saa 
fik  deres  Løn-  og  Arbejdsforhold  afpassede  i  Overens¬ 
stemmelse  hermed. 

Maa  jeg  endelig  til  Oplysning  have  Lov  at  tilføje,  at 
efter  min  Erfaring  er  det  ikke,  som  Direktør  Gregersen 
anfører,  tilstrækkeligt  i  Lærekontrakten  blot  at  ud¬ 
strege  den  Del  af  Kontrakten,  i  hvilken  Omkostnin¬ 
gerne  ved  Anskaffelse  af  Læremidlerne  til  den  teore¬ 
tiske  Undervisning  omhandles,  for  derved  at  opnaa,  al 
Lærlingen  selv  skal  betale  disse.  Vi  anser  det  for  nød¬ 
vendigt  foruden  Udstregningen  direkte  at  tilføje  i  Kon¬ 
trakten,  at  disse  Omkostninger  paahviler  Lærlingen 
selv. 

Det  vilde  sikkert  glæde  mange,  hvis  Direktør  Gre¬ 
gersen  med  sin  varme  Interesse  for  disse  Spørgsmaal 
i  Fremtiden  vilde  have  Opmærksomheden  henvendt 
ogsaa  paa  Kontorlærlingenes  Forhold.  Gennem  et 

Samarbejde  maa  der  da  i  det  lange  Løb  kunne  naas 
til  et  praktisk  og  fornuftigt  Resultat. 

København,  den  14.  November  1922. 

Dansk  Principalforening 
C.  F.  Lyt  ting. 

Endvidere  har  vi  modtaget  følgende: 

I  Hr.  Direktør  Gunnar  Gregersens  Foredrag  i  Indu¬ 
striforeningen  om  Lærlingeloven,  af  hvilket  Foredrag 
Begyndelsen  er  gengivet  i  sidste  Numer  af  nærvæ¬ 
rende  Blad,  er  indløbet  en  Fejl,  som  vi  gerne  vil  tillade 
os  at  berigtige.  Spørgsmaalet  er,  om  Lærlingen  i  Syg¬ 
domstilfælde  kan  faa  baade  Løn  af  Mesteren  og  Dag¬ 
penge  af  Sygekassen;  endvidere,  om  der  kan  træffes 
en  saadan  Ordning  med  Sygekassen,  at  Mesteren,  da 
han  betaler  Lærlingen  Løn  under  Sygdommen,  kan 
faa  Dagpengene  udbetalt.  Ifølge  Lærlingelovens  §  12, 
3.  Stk.,  skal  Mesteren  imidlertid  betale  Lærlingen  fuld 
Løn  i  Sygdomstilfælde,  og  ifølge  Sygekasselovens  §  25, 
3.  Stk.,  maa  intet  Medlem  af  en  statsanerkendt  Syge¬ 
kasse  modtage  Pengehjælp  af  Sygekassen,  naar  ban 
faar  fuld  Indtægt.  Heraf  fremgaar  det,  at  en  Lærling 
ikke  kan  faa  baade  Dagpenge  og  Løn,  og  at  der  ikke 
kan  træffes  en  Ordning  med  Sygekassen  som  nævnt 
ovenfor. 

Under  17.  Februar  d.  A.  har  Dansk  Arbejdsgiver¬ 
forening  i  Forening  med  Foreningen  til  Lærlinges  Ud¬ 
dannelse  og  Fællesrepræsentationen  for  dansk  Industri 
og  Haandværk  blandt  andet  rejst  Spørgsmaalet  til  In¬ 
denrigsministeriet  om  Forstaaelsen  af  dette  Punkt  i 
Lærlingeloven  og  har  henvist  til,  at  man  fandt  en 
Urimelighed  i,  at  Læremesteren,  der  i  Medfør  af  Lovens 
§  12  skal  betale  Sygekassekontingent  for  Lærlingen, 
tillige  skulde  betale  Lærlingen  fuld  Lon  i  Sygdoms¬ 
tilfælde,  saaledes  at  Lærlingen  gik  Glip  af  den  Dag¬ 
pengeydelse  fra  Sygekassen,  som  han  ellers  vilde  være 
berettiget  til,  hvorefter  man  henstillede,  at  Lovens 
§12  søgtes  ændret  derhen,  at  det  kun  paalagdes  Lære¬ 
mesteren  at  udrede  et  Beløb,  der  svarede  til  Diffe¬ 
rencen  mellem  Lønnen  og  Pengehjælpen  fra  Syge¬ 
kassen,  samt  at  Lønnen  overhovedet  helt  skulde  bort¬ 
falde  for  den  Tid,  i  hvilken  Lærlingen  maatte  være 
indlagt  paa  et  Sygehus  eller  en  lignende  Anstalt  for 
Sygekassens  Regning  eller  uden  Betaling  for  almindelig 
Kur  og  Pleje.  Herpaa  modtog  man  følgende  Svar  fra 
Ministeriet:  »Da  det  i  Sygekasselovens  §  223  er  udtalt, 
af  det  i  en  anerkendt  Sygekasses  Vedtægt  kan  be¬ 
stemmes:  at  der  af  Medlemmer,  som  under  Sygdom 
oppebærer  fuld  eller  delvis  Indtægt,  betales  et  lavere 
Medlemsbidrag  end  det  for  Kassens  Medlemmer  al¬ 
mindelige,  finder  Indenrigsministeriet  ikke  Anledning 
til  at  søge  udvirket  den  foreslaaede  Ændring  i  Lær¬ 
lingelovens  §  12«. 

Det  fremgaar  ogsaa  af  dette  Svar,  at  Loven  maa 
forstaas  saaledes,  at  Mesteren  skal  betale  Lærlingen 
den  fulde  Løn  i  Sygdomstilfælde,  og  at  Sygekassen 
ikke  maa  udbetale  Dagpenge  til  Lærlinge,  for  hvilke 
Kontrakt  er  oprettet,  efter  at  den  nye  Lærlingelov  er 
traadt  i  Kraft.  Kun  hvis  Sygdommen  varer  ud  over  3 
Maaneder,  er  Mesteren  fritaget  for  fra  3-Maaneders- 
dagen  for  Sygdommens  Udbrud  at  betale  Lærlingen 


Løn,  og  Sygekassen  har  da  Ret  til  at  udbetale  Dag¬ 
penge. 

P.  B.  V. 

Aage  Hassel, 

Formand  for  Foreningen  til  Lærlinges  Uddannelse. 

Vi  har  forelagt  disse  Indlæg  for  Direktør  Gregersen. 
der  har  ønsket  at  udtale  følgende: 

Med  Glæde  ser  jeg,  at  mit  Foredrag  og  dets  Offent¬ 
liggørelse  i  »Tidsskrift  for  Industri«  har  fremkaldt 
Modbemærkninger  fra  to  Sider,  og  det  to  særlig  auto¬ 
ritative.  Hensigten  med  min  Aktion  var  jo  nærmest 
at  faa  rejst  en  Diskussion  om  Lærlingeloven  med  Hen¬ 
blik  paa  den  snarlige  Revision. 

I  det  af  Hr.  Fabrikant  Aage  Hassel  forfattede 
Indlæg  gøres  det  gældende,  at  jeg  har  gjort  mig 
skyldig  i  en  Fejltagelse  angaaende  Spørgsmaalet  om 
Lærlingenes  Forhold  i  Sygdomstilfælde.  Jeg  er  fuld¬ 
stændig  enig  med  Hr.  Fabrikant  Hassel  i,  at  det  er 
urimeligt,  at  Lærlingen  skal  oppebære  baade  Løn  og 
Sygepenge,  og  jeg  kender  ogsaa  udmærket  godt  saavel 
den  af  Dansk  Arbejdsgiverforening  sammen  med  For¬ 
eningen  til  Lærlinges  Uddannelse  og  Fællesrepræsenta¬ 
tionen  for  dansk  Industri  og  Haandværk  til  Indenrigs¬ 
ministeriet  indsendte  Skrivelse  saavel  som  Ministeriets 
Svar.  Men  et  Forhold,  som  jeg  har  set  blive  behandlet 
i  enkelte  Lærlingesager,  er  dette,  at  man  fra  Lærlin¬ 
genes  Side  ofte  fortolker  den  intrikate  Paragrafs  Paa- 
bud,  at  Læremesteren  skal  betale  Lærlingens  Syge¬ 
kassepenge,  som  Kontingentet  i  den  Sygekasse,  Lær¬ 
lingen  har  indmeldt  sig  i,  for  han  traadte  i  Lære.  Det 
var  derfor,  jeg  mente,  at  i  saadanne  Tilfælde  maatte 
der  vel  kunne  opnaas  en  Særoverenskomst  med  Syge¬ 
kassen  med  Hensyn  til  Betalingen  af  Kontingent, 
enten  mod  at  Dagpengene  bortfaldt,  eller  eventuelt  saa¬ 
ledes  at  Læremesteren  fik  Dagpengene,  da  han  be¬ 
talte  Lønnen. 

løvrigt  er  der  saavidt  mig  bekendt  oprettet  en  Syge¬ 
kasse  netop  med  det  for  Øje  at  yde  Lærlingen  den 
(under  Hensyn  til,  at  han  faar  Lærlingeløn,  medens 
han  er  syg),  fornødne  Ydelse  af  Læge  og  Medicin  etc., 
saaledes  at  Loven  tilfredsstilles,  uden  at  man  risikerer 
den  urimelige  Dobbeltbetaling. 

Overfor  Dansk  Principalf orening s  Indlæg  skal  jeg 
bemærke,  hvad  der  maaske  ikke  er  kommet  tilstræk¬ 
kelig  klart  frem  i  mit  Foredrag,  at  jeg  kun  har  med 
Lærlingeloven  at  gøre  som  Ministeriets  Konsulent  i 
Lærlingesager  indenfor  Haandværk  og  Industri.  Hvis 
der  i  mit  Foredrag  noget  Sted  forekommer  Bemærk¬ 
ning  om,  at  Kontorlærlinge  var  indbefattet  under  Lo¬ 
ven  af  1889  —  jeg  kan  ikke  finde  det  —  er  det  en  be¬ 
klagelig  Misforstaaelse.  Det  udvidede  Omfang  er  tvært¬ 
imod  et  af  den  ny  Lærlingelovs  —  og  som  det  synes 
alle  moderne  Lærlingeanordningers  mest  bemærkelses¬ 
værdige  Karakteristika. 

Jeg  skal  altsaa  af  nærliggende  Grunde  afholde  mig 
fra  en  Diskussion  om,  hvorvidt  det  er  rimeligt,  at  unge 
Piger  under  18  Aar,  der  faar  Kontorplads  eller  Plads 
i  en  Forretning,  skal  have  Lærekontrakt,  og  blot  ind¬ 
skrænke  mig  til  at  udtale  min  Glæde  over,  at  Prin¬ 
cipalforeningen  rejser  sine  Indvendinger,  samt  Haabet 

om,  at  der  maa  kunne  finde  en  frugtbringende  For¬ 
handling  Sted.  —  Thi  et  er  sikkert,  at  der  fra  Mini¬ 
steriets  Side  hidtil  er  gjort  alt  for  at  søge  den  van¬ 
skelige  Opgave  løst:  at  forlige  Næringslivets  Krav  med 
rimelige  Hensyn  til  humane  Uddannelsesforhold  inden¬ 
for  Produktion  og  Omsætning. 

□□□□□□ 

Problemet  industrielle  Vandre¬ 
udstillinger. 

En  Udtalelse  fra  Industriens  Udstillingsudvalg. 

For  at  faa  klarlagt,  hvorvidt  Oprettelsen  af  en  indu¬ 
striel  Vandreudstilling  vilde  være  et  virksomt  Led  i 
Propagandaen  for  Eksporten  af  danske  Industrivarer, 
har  Industriraadet  anmodet  Industriforeningens  Ud¬ 
stillingsudvalg  om  at  tage  denne  Sag  op  til  Under¬ 
søgelse.  Dette  Udvalg  har  derefter  afgivet  følgende 
Indstilling,  som  har  været  forelagt  for  og  er  blevet 
tiltraadt  af  det  samlede  Industriraad: 

»Den  eneste  Maade,  hvorpaa  en  større  Udstilling 
let  og  bekvemt  og  uden  mellemliggende  Nedtageiser 
kan  føres  fra  Sted  til  Sted,  vil  være,  hvis  man  ind¬ 
rettede  den  i  et  Skib.  Denne  Udvej  kan  imidlertid 
ikke  følges,  fordi  det  er  ganske  nødvendigt,  at  en  Ud¬ 
stilling  maa  ligge  centralt  i  den  paagældende  By  for 
overhovedet  at  kunne  gøre  Regning  paa  noget  Besøg. 
Saafremt  Udstillingen  skal  nedbrydes,  vil  man  imid¬ 
lertid  ikke  uden  videre  kunne  sende  de  udstillede 
Genstande  til  den  næste  Udstillingsplads,  idet  det  sik¬ 
kert  vil  vise  sig  ganske  nødvendigt  at  hjemtage  de 
udstillede  Genstande  til  Istandsættelse  eller  fuldkom¬ 
men  Fornyelse,  for  at  de  kan  gøre  et  frisk  og  tilta¬ 
lende  Indtryk  paa  den  næste  Udstilling. 

Der  vil  saaledes  ikke  i  egentlig  Forstand  blive  Tale 
om  en  Vandreudstilling,  men  snarere  om  en  Række 
Enkeltudstillinger,  og  dette  vil  saa  meget  mere  blive 
Tilfældet,  som  Forudsætningen  for,  at  man  kan  naa 
et  gunstigt  Resultat  ved  en  Udstilling,  nødvendigvis 
maa  være,  at  det  man  udstiller  er  afpasset  efter  Af¬ 
sætningsforholdene  i  vedkommende  Land,  og  at  de 
udstillede  Varer  med  Hensyn  til  Emballage,  Udstyr 
m.  v.  er  nøje  afstemt  efter  Landets  Smag. 

Naar  det  nu  erindres,  at  den  danske  Udstilling  i 
Rio  de  Janeiro,  foruden  Udstillernes  Udgifter,  koster 
250  000  Kr.,  vil  det  ses,  at  en  saadan  Række  Enkelt¬ 
udstillinger  vil  komme  til  at  koste  meget  store  Sum¬ 
mer,  og  det  maa  endda  bemærkes,  at  man  ved  Ud¬ 
stillingen  i  Rio  de  Janeiro  sparer  den  væsentligste 
Del  af  de  meget  betydelige  Beløb,  der  maa  anvendes 
til  Propaganda  og  Reklame,  saafremt  der  skal  skabes 
Interesse  for  en  Enkeltudstilling  i  et  fremmed  Land. 

For  en  Fuldstændigheds  Skyld  skal  det  anføres, 
at  150  000  Kr.  af  det  ovennævnte  Beløb  250  000  Kr.  er 
anvendt  til  Opførelsen  af  en  dansk  Udstillingsbygning. 
Selv  om  dette  kan  spares  ved  Udstillinger  som  de 
heromhandlede,  kommer  der  imidlertid  de  meget  store 
Udgifter  til  Leje  af  de  fornødne  Lokaler. 

Afholdelsen  af  en  Række  Udstillinger  vil  derfor 
for  Øjeblikket,  af  økonomiske  Grunde,  forbyde  sig 
selv. 


Der  kan  formentlig  ikke  herske  nogen  Tvivl  om, 
at  Udstillingerne  har  en  ganske  overordentlig  Betyd¬ 
ning  for  Industrien,  men  der  maa  ogsaa  tages  Hen¬ 
syn  til,  hvorvidt  de  tilstedeværende  Forhold  afgiver 
de  fornødne  Muligheder  for  Afsætning.  Selv  for  Ver¬ 
densudstillingen  i  Rio  de  Janeiro  gjorde  der  sig  in¬ 
denfor  Industrien  en  vis  Skepsis  gældende,  fordi 
mange  Virksomheder  ikke  mente,  at  der  for  Tiden 
var  de  tilstrækkelige  Afsætningsmuligheder  tilstede, 
endskønt  der  dog  i  Brasilien  i  Almindelighed  ikke 
bliver  Tale  om  Konkurrence  med  en  indenlandsk  In¬ 
dustri.  Imidlertid  gjorde  man  Forsøget,  og  man  bør 
sikkert  nu  afvente  Resultatet  heraf,  inden  man  gaar 
videre,  navnlig  da  der  vel  ikke  for  Tiden  kan  peges 
paa  noget  Land,  hvor  der  i  den  Grad  er  naturlige 
Afsætningsmuligheder  for  Industrien  som  i  Brasilien. 

Udstillingsudvalget  mener  derfor,  at  det  under  Hen¬ 
syn  til  de  nuværende  økonomiske  Forhold  ikke  kan 
anbefales  for  Øjeblikket  at  arbejde  for  Oprettelsen  af 
en  særlig  dansk  Udstilling  i  Udlandet.  Derimod  fin¬ 
der  man,  at  det  vil  være  af  Vigtighed  for  Industrien 
at  følge  de  specielle  Udstillinger,  der  afholdes  rundt 
om,  og  eventuelt  deltage  deri.  Naar  Forholdene  bedrer 
sig,  vil  det  imidlertid  blive  nødvendigt  for  den  danske 
Industri  ogsaa  udadtil,  f.  Eks.  ved  samlede  danske 
Udstillinger  i  enkelte  større  Byer,  at  vise,  hvad  den 
formaar,  ligesom  man  ogsaa  maa  drage  Belæring  og 
Vejledning  af  de  Udstillinger,  andre  Landes  Industrier 
ønsker  at  afholde  i  Danmark.  Udstillingsudvalget  vil 
derfor  henstille,  at  hele  denne  Sag  forelægges  for  In¬ 
dustriraadet,  idet  man  særlig  ønsker  at  henlede  Op¬ 
mærksomheden  paa,  at  det  til  sin  Tid  maaske  kan 
blive  ønskeligt  under  en  eller  anden  Form  at  faa 
Lejlighed  til  at  udstille  danske  Industriprodukter  i 
Randstaterne.« 

□□□□□□ 

Tysk  Retspraksis  med  Hensyn  til  Over¬ 
holdelsen  af  Kontrakter. 

Handelskammeret  i  Hamborg  offentliggør  i  sit  Med¬ 
lemsblad  en  meget  oplysende  og  interessant  Artikel 
vedrørende  Muligheden  for  at  ophæve  Leveringsaftaler, 
fordi  der  efter  Afslutningen  af  en  Kontrakt  er  indtruf¬ 
fet  Ændringer  i  de  økonomiske  Forhold,  navnlig  som 
Følge  af  den  stoiæ  Forskel  der  vil  være  i  Markkursen 
mellem  Tidspunktet  for  Aftalen  og  paa  Leveringstiden. 
I  Tyskland  som  andre  Steder,  hvor  der  hersker  en  ci¬ 
viliseret  Retstilstand,  gælder  Principet,  at  Aftaler  skal 
holdes  i  alle  Ord  og  Punkter.  For  en  tysk  Rigsret  er 
det  imidlertid  bleven  fastslaaet  ved  flere  Domme,  at 
den  Forpligtede  i  visse  Tilfælde  kan  sige  sig  fri  for  sin 
Forpligtelse.  Forudsætningerne  herfor  er: 

a)  at  der  er  indtruffet  en  fuldstændig  katastrofal  For¬ 
andring  i  den  økonomiske  Situation,  idet  Forholdet 
mellem  Ydelse  og  Modydelse  i  paagældende  Kon¬ 
trakt  helt  har  forskudt  sig  til  Skade  for  den  For¬ 
pligtede, 

b)  at  det  ikke  har  været  muligt  at  forudse  denne  For¬ 
andring, 

c)  at  Opfyldelsen  af  paagældende  Kontrakt  vilde  føre 
til  økonomisk  Ruin  for  den  Forpligtede. 

En  anden  af  Rigsrettens  Afdelinger  har  nu  anvendt 
denne  Praksis  ogsaa  forsaavidt  angaar  Kontrakter,  der 
er  afsluttet  efter  Krigen,  hvad  der  ikke  var  udtrykkelig 
fastslaaet  ved  den  tidligere  Praksis,  men  Retten  har 
her  strøget  den  under  c)  nævnte  Forudsætning,  idet 
den  har  sagt,  at  Retten  burde  være  ens  for  rige  som 
for  fattige.  Ved  samme  Retsafgørelse  er  der  imidler¬ 
tid  krævet  Opfyldelsen  af  en  ny  Betingelse,  forinden 
det  kendes  gyldigt,  at  Debitor  hæver  en  Kontrakt  un¬ 
der  de  angivne  særlige  Omstændigheder,  nemlig  den, 
at  den  Forpligtede  (Leverandøren)  forinden  skal  have 
opfordret  Fordringshaveren  til  at  give  en  forholdsmæs¬ 
sig  Forhøjelse  af  Modydelsen  (Betalingen).  Først  naar 
Fordringshaveren  har  nægtet  at  gaa  med  til  en  for¬ 
øget  Betaling,  kan  Skyldneren  sige  sig  fri  fra  sin  For¬ 
pligtelse.  Denne  sidste  Retsafgørelse  faldt  den  3.  Fe¬ 
bruar  1922,  og  den  betegnes  af  Handelskammeret  som 
meget  epokegørende. 

Handelskammeret  finder  imidlertid  Anledning  til 
samtidig  at  advare  imod  den  populære  Opfattelse,  der 
i  Tyskland  synes  at  brede  sig  som  Følge  af  Domsto¬ 
lenes  Praksis,  at  enhver  Leverandør  kan  træde  tilbage 
fra  sin  Kontrakt,  saa  snart  der  sker  et  Fald  i  Valu¬ 
taen  til  Skade  for  ham  selv.  Handelskammeret  tilraa- 
der  derfor  sine  Medlemmer  at  være  meget  forsigtige 
dels  ved  ikke  at  lade  sig  narre  af  denne  populære  Over¬ 
tro,  dels  ved  uanset  den  nye  Praksis  at  sikre  sig  ved 
Klausuler  i  Kontrakten  imod  Forhøjelse  af  Arbejds¬ 
løn,  Prisstigning  i  Materialer  o.  s.  v.  Dog  er  Handels¬ 
kammeret  iøvrigt  ikke  blind  for,  at  Tendensen  i  den 
nye  Retspraksis  kan  faa  meget  skadelig  Indflydelse  paa 
Tysklands  Forretningsforbindelse  med  Udlandet. 

Det  ovenfor  berørte  Spørgsmaal  bør  følges  med  stor 
Interesse  fra  danske  Firmaers  Side.  Ved  Indkøb  af  Va¬ 
rer  fra  Tyskland  vil  det  øjensynlig  være  nødvendigt,  at 
Køberen  paa  alle  Punkter  er  paa  sin  Post  med  Hensyn 
til  uventede  Prisforhøjelser,  Overholdelse  af  Leverings¬ 
betingelser  o.  s.  v.  Talrige  danske  Firmaer  har  alle¬ 
rede  høstet  bitre  Erfaringer  paa  dette  Omraade,  og  de 
foreliggende  Oplysninger  tyder  paa,  at  Forholdene  ikke 
har  bedret  sig,  men  under  Indflydelse  af  Markkursens 
fortsatte  Fald  snarest  kan  forventes  yderligere  at  ud¬ 
vikle  sig  i  Retning  af  Usikkerhed. 

□□□□□□ 

Mindre  Meddelelser. 

Valutadumping  i  Frugt. 

Valutadumpingen  er  nu  ogsaa  begyndt  at  gøre  sig 
følelig  paa  et  Omraade,  der  grænser  stærkt  op  til 
Landbruget,  nemlig  for  Frugtimportens  Vedkommende. 
Importen  af  Æbler  og  Pærer  har  i  de  sidste  to  Kvar¬ 
taler  vist  sig  at  være  af  meget  stort  Omfang,  og  Im¬ 
porten  af  Æbler  siges  nu  at  være  femdoblet  i  Sam¬ 
menligning  med  Importen  før  Krigen.  Skønt  en  ikke 
ringe  Del  af  denne  Import  skriver  sig  fra  Schweiz, 
Amerika,  Holland  m.  m.,  er  det  dog  i  den  sidste  Tid 
væsentlig  fra  de  valutasvage  Lande,  Tysland,  Østrig, 
Czeko-Slovakiet  og  Italien,  at  Hovedmængden  kommer. 

Denne  Udvikling,  der  truer  med  at  undergrave  den 
hjemlige  Frugtavl,  har  som  bekendt  vakt  ikke  ringe 
Bevægelse  i  de  interesserede  Kredse,  og  der  er  endog 


sket  Henvendelser  til  Landbrugsministeriet  om  mid¬ 
lertidige  Importreguleringer  for  Frugt.  Vi  antager  ikke, 
disse  Henvendelser  har  været  særlig  velkomne,  men 
gennem  Dagspressen  meddeles  det  nu,  at  Frugtav¬ 
lerne,  d.  v.  s.  navnlig  de  mindre  Landbrugere,  er  ved 
at  organisere  en  omfattende  Landsbevægelse  for  at 
naa  et  Resultat,  og  man  maa  med  Interesse  afvente, 
hvad  Sagen  kan  føre  til.  Her  er  jo  nemlig  et  eklatant 
Eksempel  paa,  at  Kendsgerningerne  trods  alt  er  stær¬ 
kere  end  Teorien. 

Hvis  vi  forstaar  at  samarbejde  — . 

I  en  Indberetning  vedrørende  den  amerikanske 
Toldlov  udtaler  vor  Landbrugskonsulent  i  Washing¬ 
ton  sig  saaledes  om  De  Forenede  Staters  Udførsel  af 
Bomuldsfrøkager  og  Bomuldsfrømel:  »Der  er  sikkert 
atter  Grund  til  at  gøre  danske  Landmænd  og  Impor¬ 
tører  opmærksom  paa,  at  vi  køber  fra  50  til  75  Pro¬ 
cent  af  Eksportoverskudet,  og  at  Danmark,  hvis  vi 
forstaar  at  samarbejde,  vil  kunne  faa  en  ret  væsent¬ 
lig  Indflydelse  paa  Priserne.« 

Vi  antager,  at  Landbrugskonsulenten  her  væsent¬ 
ligst  sigter  mod  kollektive  Indkøb  eller  lignende,  men 
han  kunde  lige  saa  godt  have  udvidet  sin  Tankegang 
og  fremført  dette  ene  Eksempel  mellem  de  hundrede 
andre,  der  staar  til  Raadighed,  som  Motiv  for,  at  vi 
ved  en  Handelstraktat  eller  ad  anden  Vej  som  Stat 
betragtet  sikkert  havde  Udsigt  til  at  opnaa  en  bedre 
Stilling  end  nu  i  vor  Samhandel  med  Amerika,  hvis 
Toldforhøjelser  jo  netop  har  ramt  os,  og  da  særlig 
vor  Landbrugseksport  (Smør,  Ivaal  o.  s.  v.),  saa  af¬ 
gørende. 

□□□□□□ 

Organisations-  og  Foreningsmeddelelser. 

Det  czeko-slovakiske  Handelskammer. 

Formanden  for  det  herværende  czeko-slovakiske 
Handelskammer,  Grosserer  Hjalmar  Hartmann,  har 
henvendt  sig  til  Industriraadet  og  anmodet  Raadet 
om  at  henlede  de  danske  industrielle  Virksomheders 
Opmærksomhed  paa  Handelskammeret  og  dettes  Be¬ 
redvillighed  til  at  gøre  et  Arbejde  til  Fremme  af  den 
danske  Industris  Interesser  i  Czeko-Slovakiet.  Han¬ 
delskammeret  mener,  at  der  i  dette  Land  vil  være  et 
Marked  bl.  a.  for  vore  Landbrugsmaskiner.  Paa  Han¬ 
delskammerets  herværende  Kontor,  Løngangsstræde 
Nr.  20,  vil  der  kunne  faas  nærmere  Oplysninger  om 
de  for  Indførsel  til  Czeko-Slovakiet  gældende  Told¬ 
bestemmelser  og  andre  Restriktioner.  Der  vil  kunne 
skaffes  Optysninger  med  Hensyn  til  czeko-slovakiske 
Firmaer,  som  vil  egne  sig  til  at  være  Agenter  for 
danske  Produkter,  og  der  vil  kunne  gives  Introduk¬ 
tioner  til  saadanne  Firmaer.  Gennem  Handelskamme¬ 
ret  kan  ogsaa  opnaas  Forbindelse  med  Varemessen  i 
Prag.  Den  sidste  Messe  afholdtes  fra  3.— 10.  September 
iaar  og  besøgtes  af  ialt  ca.  100  000  Mennesker,  hvoraf 
mange  Udlændinge.  Den  næste  Messe  vil  foregaa  i 
Foraa  ret  1923. 

Prøveudstillingen  i  Riga. 

I  Industriraadets  Sekretariat  er  henlagt  til  Gennem¬ 
syn  en  fra  Udenrigsministeriets  Oplysningsbureau  for 
Erhvervene  modtaget  Indberetning  med  Bilag,  omhand¬ 
lende  en  af  Rigaer  Commerzbank  projekteret  perma¬ 
nent  Prøveudstillig,  der  forventes  aabnet  i  Riga  i  De¬ 
cember  Maaned  iaar.  Af  de  Varer,  der  formentlig 
vil  finde  største  Afsætningsmuligheder,  kan  nævnes 
Landbrugsmaskiner,  Landbrugsredskaber,  Mejeriin¬ 
ventar  o.  lign.  Den  aarlige  Lejepris  udgør  £  6  pr.  Vs 
nr  Bord  eller  Gulvflade,  £  7  pr.  1  nr  Vægflade. 
Det  bemærkes,  at  en  Plan  over  Udstillingslokalet  er 
tilgængelig  for  interesserede  ved  Henvendelse  i  Uden¬ 
rigsministeriets  Oplysningsbureau  for  Erhvervene, 
Bornholmsgade  8. 

Erklæringer  ved  Import  til  Canada. 

Gennem  Udenrigsministeriet  har  Industriraadet 
modtaget  Meddelelse  om,  at  det  ved  et  canadisk  Told¬ 
cirkulære  af  17.  August  d.  A.  er  bestemt,  at  de  vise¬ 
rede  Attester  angaaende  Værdien  af  det  eksporterende 
Lands  Valuta,  der  hidtil  har  været  krævet  for  Varer 
fra  alle  Lande,  fremtidig  kun  vil  blive  krævet  for 
Varer,  der  indføres  fra  Lande,  hvis  Valuta  er  betydelig 
deprecieret.  Som  saadanne  regnes  for  Tiden  kun  Tysk¬ 
land,  Østrig,  Jugo-Slavien,  Ungarn  og  Rusland. 

For  danske  Varer  vil  der  følgelig  ikke  blive  krævet 
nogen  saadan  viseret  Attest,  men  den  hidtil  krævede 
Erklæring  angaaende  den  gældende  Kurs  vil  blive  ta¬ 
get  for  god,  dog  under  Kontrol  af  Toldmyndighederne 
i  den  paagældende  canadiske  Havn. 

□□□ooo 


Fra  Biblioteket. 


Biblioteket  er  aabent  Hverdage  Kl.  10—10,  Søndage 
10—4. 

Verdensudstillingen  i  Rio  de  Janeiro. 

Danmarks  Deltagelse. 


SKØNT  det  nu  er  over  3  Maaneder  siden,  Ver¬ 
densudstillingen  i  Rio  de  Janeiro  blev  aab- 
net,  er  Udstillingen  i  sin  Helhed  ikke  færdig 
endnu.  Som  det  vil  erindres,  var  der  paa  selve 
Aabningsdagen  kun  to  Udstillinger  helt  færdige, 
nemlig  Japans  og  Danmarks,  idet  de  andre  Ud¬ 
stillinger,  der  lukkede  op  paa  Aabningsdagen, 
kun  holdtes  aabne  denne  Dag  for  senere  at  blive 
helt  fuldførte.  Efterhaanden  som  Tiden  gik,  blev 


de  forskellige  Landes  Udstillinger  imidlertid  fær¬ 
dige  og  kunde  aabnes  for  Publikum.  Norge  aab- 
nede  sin  Udstilling  den  3.  Oktober,  Sverige  seks 
Dage  senere.  Den  26.  Oktober  var  Mexico  færdig, 
og  Dagen  efter  fulgte  Aabningen  af  den  italienske 
Udstilling.  Først  i  Begyndelsen  af  indeværende 
Maaned  naaede  De  Forenede  Stater  at  faa  deres 
slore  Udstilling  færdig,  og  ogsaa  Argentina  var 
ca.  tre  Maaneder  forsinket.  Tilbage  staar  af  de 


Den  danske  Bygning  paa  Udstillingen. 

fremmede  Lande  endnu  Portugal,  der  antagelig 
ikke  faar  Arbejdet  tilendebragt  før  noget  ind  i 
Januar  Maaned,  og  endelig  er  der  Brasilien  selv. 
Saa  sent  som  i  Begyndelsen  af  November  Maa¬ 
ned  var  der  af  de  planlagte  store  brasilianske  Ud¬ 
stillinger  kun  to — tre  mindre  Afdelinger,  der  var 
færdige,  medens  saavel  deres  Industriudstilling 
som  deres  Maskinudstilling  endnu  var  langt  til¬ 
bage,  ligesom  end  ikke  den  store  Forlystelsespark 
var  i  Orden. 


deling  kunde  derfor  glæde  sig  ved  et  godt  Salgs¬ 
resultat,  skønt  man  ogsaa  her  mærkede  de  daar- 
lige  Tider  paa  den  Maade,  at  det  navnlig  var  de 
billigere  Ting,  der  fandt  Købere.  Men  ogsaa  Ud¬ 
stillingens  andre  Afdelinger,  f.  Eks.  Maskinafde¬ 
lingen,  vakte  Opmærksomhed,  og  det  var  og  er 
stadig  almindeligt,  at  den  danske  Udstilling  om¬ 
tales  som  den  fyldigste  og  bedst  ordnede  Udstil¬ 
ling.  Om  selve  Udstillingsbygningen,  der  som 
Følge  af  de  sparsomme  Midler,  der  var  til  Raa- 


Udstillingen  set  fra  Søen. 


I  den  første  Tid,  medens  de  store  Aabnings- 
fester  stod  paa,  var  der  overordentlig  stor  Inter¬ 
esse  for  Udstillingen,  og  den  Omstændighed,  al 
der  ikke  var  væsentlig  andre  Udstillinger  tilgæn¬ 
gelige  for  Udstillingsgæsterne,  bidrog  til  at  samle 
Opmærksomheden  om  den  danske  Udstilling.  I 
de  første  Uger  var  Besøget  i  Danmarksbygningen 
derfor  meget  stort,  og  takket  være  den  rettidige 
Aabning  fik  den  danske  Udstilling  en  smuk  For- 
haandssukces  i  den  brasilianske  Presse.  Det  var 
navnlig  Porcelænsudstillingen  og  i  det  bele  taget 
den  kunstindustrielle  Afdeling,  der  optog  Bladene 
og  blev  Genstand  for  deres  Beundring.  Denne  Af- 


dighed,  mere  er  beregnet  paa  at  afgive  en  paa  en 
Gang  praktisk  og  tiltalende  Ramme  om  den  dan¬ 
ske  Udstilling  end  at  virke  imponerende  ved  him¬ 
melstræbende  Taarne  og  straalende  Ornamenter, 
hersker  der  mere  delte  Meninger.  Ved  sine  simple 
og  rene  Linier  danner  Danmarksbygningen  imid¬ 
lertid  en  næsten  velgørende  Kontrast  til  de  store 
Landes  Stukpalæer,  og  allerede  ved  sin  Egenar- 
tethed  virker  Bygningen  som  en  Reklame.  Ud¬ 
stillingens  Ydre  er  paa  en  ganske  uventet  Maade 
blevet  Anledning  til  en  livlig  Diskussion  i  den 
brasilianske  Presse.  De  to  Kvindefigurer  af  Pro¬ 
fessor  Utzon-Frank,  der  flankerer  Indgangspor- 

Kunstindustri-Hallen  med  Den  kgl.  ^Porcelænsfabriks  Udstilling  i  Baggrunden. 


Teknisk  Porcelæn  fra  Fabriken  »Norden«. 

talen,  har  ikke  passet  til  den  officielle  brasilianske 
Smag  og  derfor  vakt  et  Røre,  der  dog  heldigvis 
hverken  er  dybtgaaende  eller  —  berettiget. 

Den  Omstændighed,  at  den  store  Verdensud¬ 
stilling  ikke  engang  var  halvfærdig,  maatte  natur¬ 
ligvis  have  til  Følge,  at  Interessen  aftog,  og  den 
draahevise  Aabning,  der  finder  Sted  ved,  at  saa 
denne  og  saa  hin  Pavillon  bliver  færdig,  form  aar 
ikke  at  afsvække  det  Indtryk  af  Ufærdighed,  der 
endnu  præger  Udstillingen. 

Fra  selve  Byen  Rio  de  Janeiro  kommer  der  vel 


November  Maaned,  endskønt  det  af  Hensyn  til 
Aarstiden  netop  paa  den  Tid  var  fordelagtigst  at 
rejse. 

For  at  faa  noget  mere  Udbytte  af  Udstillingen 
og  navnlig  for,  at  den  økonomiske  Basis  for  de 
store  Foranstaltninger,  den  brasilianske  Regering 
bar  truffet,  ikke  skal  blive  ganske  forrykket,  har 
man  haft  under  Overvejelse  at  forlænge  Udstil¬ 
lingen,  der  planmæssig  skulde  afsluttes  i  Marts 
Maaned  1923,  til  September  —  senere  til  Juli- 
August  Maaned  —  hvorved  man  haabede  at  faa 


Rio  de  Janeiro  set  fra  en  af  de  omgivende  Bjergtoppe. 


stadig  en  Del  Besøgende,  men  den  Tilstrømning, 
der  var  ventet  fra  hele  Brasilien  for  ikke  at  tale 
om  det  øvrige  Sydamerika,  udebliver  endnu.  Man 
kan  jo  heller  ikke  fortænke  Folk  i,  at  de  ikke  fø¬ 
ler  nogen  særlig  Lyst  til  at  foretage  en  længere 
Rejse  for  at  se  en  Udstilling,  som  maaske  endnu 
er  delvis  uaabnet,  naar  de  kommer.  Hele  den 
mislykkede  »Aabning«  har  skadet  Udstillingen 
uhyre  meget,  og  det  er  vel  tvivlsomt,  om  den 
Popularitet,  der  er  gaaet  tabt,  lader  sig  indvinde. 
En  yderligere  Bekræftelse  af,  hvor  ringe  Besøget 
rundt  om  fra  Brasilien  er,  faar  man  derigennem, 
at  Hotellerne  i  Rio  de  Janeiro  stod  halvtomme  i 


større  Indtægter  ved  Billetsalget.  De  fremmede 
Landes  Udstillinger  har  ingen  Andel  i  disse  Ind¬ 
tægter,  og  da  en  Forlængelse  saaledes  kun  vil  be¬ 
tyde  forøgede  Udgifter,  har  de  følgelig  ikke  den 
samme  Interesse  heri  som  Brasilien.  De  fleste 
Lande  har  derfor  ogsaa  stillet  sig  meget  køligt 
overfor  en  saadan  Prolongation. 

For  den  danske  Udstilling  er  der  saa  meget 
mindre  Grund  til  at  gaa  med  til  dette,  som  denne 
Udstilling  har  været  fuldt  færdig  hele  Tiden  og 
netop  i  Udstillingens  første  Maaneder  været  Gen¬ 
stand  for  en  Interesse,  som  næppe  var  blevet  et 
lille  Land  til  Del,  hvis  de  store  Landes  Udstillin- 


TIDSSKRIFT  FOR  INDUSTRI 


217 


ger  havde  været  færdige.  Vi  har  saaledes  haft  vor 
Chance  og  heldigvis  forstaaet  at  udnytte  den  paa 
en  saadan  Maade,  at  vi  kun  har  Grund  til  at  glæ¬ 
de  os  over  Danmarks  Deltagelse,  selv  om  Ver¬ 
densudstillingens  Forløb  i  de  sidste  Maaneder 
unægtelig  har  været  en  Skuffelse.  Den  danske 
Udstilling  er  i  Modsætning  til  de  fleste  andre  lagt 
an  paa  at  være  en  Salgsudstilling,  og  ogsaa  her¬ 
ved  har  de  danske  Udstillere  haft  en  Fordel  frem¬ 
for  Deltagerne  i  de  andre  Landes  Udstillinger, 
som  først  nu  søger  at  indrette  sig  paa  samme 
Maade.  Der  skrives  herom  fra  Rio  til  Kommissa¬ 
riatet,  at  de  ffeste  andre  Lande  ikke  har  Salgs¬ 
agenter  paa  Udstillingen,  og  medens  man  fra  den 
danske  Udstilling  kan  faa  købte  Udstillingsgen¬ 
stande  udleveret  straks,  har  andre  Lande  i  det 
store  og  hele  indrettet  det  saaledes,  at  man  maa 
vente  med  Udleveringen  til  31.  Marts.  Rent  bort¬ 
set  fra,  at  en  Udlevering  flere  Maaneder  senere 
for  Tilrejsende  betyder  en  stor  Ulempe,  kan  det 
næppe  betvivles,  at  selve  de  solgte  Udstillingsgen¬ 
stande,  naar  de  allerede  nu  føres  ud  i  Byen,  vir¬ 
ker  som  en  Reklame,  et  Forhold,  der  naturligvis 
navnlig  gør  sig  gældende  for  Kunstsager,  Porce¬ 
læn  etc. 

Betegnende  er  det  da  ogsaa,  at  de  fremmede 
Generalkommissærer  stadig  fremhæver  Danmarks 
bedre  Arrangement  i  saa  Henseende  med  Bekla¬ 
gelse  af,  at  det  for  deres  Vedkommende  nu  for¬ 
mentlig  er  for  sent  at  adoptere  det  danske  Sy¬ 
stem,  bl.  a.  af  den  Grund,  at  man  da  maatte  have 
»Salgsmandskab«  herover  fra  Hjemlandet. 

Et  Par  fremmede  Generalkommissærer  har 
spurgt,  hvorledes  det  var  muligt,  at  den  danske 
Udstilling  kunde  være  den  bedst  planlagte,  da 
Danmark  dog  kun  saa  kort  Tid  havde  haft  Ge¬ 
sandtskab  i  Brasilien.  Der  blev  hertil  svaret,  at 
hele  Planlæggelsen  var  sket  i  Kjøbenhavn,  og  at 
det  jo  ikke  var  nogen  fjerntliggende  Tanke  at  ind¬ 
rette  sig  paa  Salg  fra  Udstillingen,  naar  saadant 
var  tilladt  efter  Propositionerne,  og  at  Danmarks 
Særstilling  med  Hensyn  til  Tilrettelægningen  af 
Salget  skyldtes  det  danske  Kommissariats  prak¬ 
tiske  Erfaringer  fra  tidligere  Udstillinger  og 
dansk  Industris  hævdvundne  Organisationsevne. 

□□□□□□ 

Statens  Støtte. 

Frugtavlerne  har  som  sidst  omtalt  paany  hen¬ 
vendt  sig  til  Landbrugsministeren  for  at  opnaa 
en  Importregulering  mod  den  ødelæggende  Va¬ 


lutadumping  i  Frugt.  Resultatet  er  blevet  et  Af¬ 
slag  og  en  Henvisning  til  Fragtnedsættelser  m.  m. 
Disse  Lettelser  for  den  nødstedte  Frugtavl  er  sik 
kert  baade  berettigede  og  betimelige,  skønt  de 
næppe  vil  have  stor  Indflydelse  paa  selve  Sagens 
Realitet,  nemlig  Undermineringen  udefra.  Med 
største  Interesse  vil  man  derimod  erfare,  at  Land¬ 
brugsministeren  endvidere  har  givet  Frugtavlerne 
Løfte  om  Statens  »rundhaandede«  Støtte  til  An¬ 
læg  af  Pak-  og  Sorteringshuse  m.  m.,  hvilken 
Støtte  man  maa  antage  ogsaa  gælder  de  projek¬ 
terede  Frugtvinfabriker,  som  ikke  alene  skal 
ligge  paa  Lolland-Falster,  men  ogsaa  paa  Sjæl¬ 
land,  Fyn  og  i  Østjylland.  Hvis  Frugtavlerne  ikke 
mærker  nogen  øjeblikkelig  Bedring  efter  disse 
Foranstaltninger  og  Planer,  har  Landbrugsmini¬ 
steren  paa  Forhaand  trøstet  dem  med,  at  det  jo 
har  taget  en  lille  Menneskealder  at  føre  Mejeri¬ 
erne  og  Slagterierne  frem  til  den  høje  Stilling, 
de  nu  har,  saa  det  kun  er  rimeligt,  at  det  ogsaa 
vil  tage  lang  Tid,  inden  Frugtavlerne  og  Frugt¬ 
handelen  kan  organiseres  lige  saa  godt. 

Vi  skal  ganske  overlade  til  Frugtavlerne,  om 
slige  Veksler  paa  Fremtiden  kan  tilfredsstille 
dem.  og  for  vort  Vedkommende  indskrænke  os  til 
at  fremhæve,  at  hvis  det  er  Meningen,  at  Frugt¬ 
avlerne  skal  hjælpes  paa  den  Maade,  at  Staten 
efter  Systemet:  Andels-Fiskenetfabriken  i  Frede¬ 
ricia  skal  yde  finansiel  Støtte  til  Konkurrencen 
mod  en  allerede  hestaaende  Industri,  in  casu  vore 
dygtigt  arbejdende  og  ikke  just  af  Staten  særlig 
favoriserede  Frugtvinfabriker,  Konservesfabriker 
o.  s.  v.,  saa  bliver;  Sagen  en  ganske  anden,  og 
en  Sag,  der  maa  følges  med  største  Opmærksom¬ 
hed  fra  den  private  Industris  Side,  og  overfor 
hvilken  der  i  givet  Tilfælde  i  god  Tid  maa  ned¬ 
lægges  en  kraftig  Protest. 

I  alle  Tilfælde  vil  det  vække  Opmærksomhed, 
at  en  Sag,  der  tydelig  angaar  Beskyttelse  af  en 
hjemlig  Produktion,  nemlig  Frugtavlen,  overfor 
udenlandsk  Valutadumping,  saaledes  drejes  over 
til  at  resultere  i  en  Slags  statsautoriseret  Konkur¬ 
rence  til  en  hestaaende  indenlandsk  Industri,  der 
iforvejen  kæmper  med  store  Vanskeligheder. 

□□□□□□ 

Hvem  mader  Gøgeungen? 

For  godt  et  Aars  Tid  siden  var  fremragende  og  sær¬ 
lig  af  Regeringen  forespurgte  Socialøkonomer  over¬ 
beviste  om,  at  den  mellemevropæiske  Valutadumping 
var  en  økonomisk  Faktor  uden  overvejende  Betydning 
for  vor  Industrikrise,  og  hvis  der  var  skadelige  Virk- 

ninger  til  Stede,  vilde  vi  snarlig  naa  det  Punkt,  hvor 
en  normal  Ligevægtstilstand  var  indtraadt. 

Det  er  ogsaa  vanskeligt  inde  fra  et  Samfunds  tu¬ 
sinde  daglige  Smaabegivenheder  forenede  med  Tidens 
mere  bevægede  større  Tildragelser  at  fremdrage  Kræf¬ 
ternes  Resultant,  at  løse  Ligningen  med  de  forbistret 
mange  Ubekendte.  —  Solen  staar  op  hver  Dag,  Huse 
og  Træer  staar  uforandrede  som  for  Aartier  siden, 
Fuglene  synger,  og  Mælkedrengen  kommer  med  sine 
Flasker.  Er  der  da  noget  i  Vejen?  Foregaar  der  da 
noget? 

Endog  de,  der  staar  paa  de  udsatte  Poster,  vil 
spørge  sig  selv:  Raaber  vi  nu  ikke  for  højt  op?  Adva¬ 
rer  vi  ikke  i  Utide  mod  indbildte  Farer  og  overdriver 
vi  ikke,  hvor  Beroligelse  vilde  være  paa  sin  Plads? 

Det  kan  da  maaske  være  af  nogen  Interesse  at  se, 
hvorledes  man  fra  et  af  de  økonomisk  ruinerede 
Lande,  fra  Tyskland,  ser  paa  Landets  Handelsomsæt¬ 
ning  med  Udlandet. 

Det  her  i  Danmark  saa  kendte  Pseudonym  »Parvus« 
udgiver  i  Berlin  et  Tidsskrift:  »Der  Wiederaufbau, 
Zeitschrift  fur.  Weltwirtschaft«  og  har  i  Heftet  for  3. 
November  selv  skrevet  en  meget  klar  Artikel:  »Die 
Tendenzen  der  deutschen  Handelsbilanz«. 

Han  efterviser  først  dennes  af  Markinflationen  kun 
slet  skjulte,  forfærdende  Passivitet,  og  gaar  derefter 
over  til  det,  der  interesserer  os:  Hvem  er  Aftagerne  af 
de  tyske  Eksportvarer? 

Storbritannien,  der  i  den  tyske  Industris  Storheds¬ 
lid  var  Tysklands  Hovedkunde  og  alene  aftog  over 
14  pCt.  af  den  tyske  Vareudførsel,  aftager  nu  —  af 
den  stærkt  formindskede  Udførsel  —  kun  7,7  pCt. 
Det,  Ententelandene  aftager  af  den  tyske  Udførsel,  er 
overhovedet  fra  31,4  pCt.  i  1913  gaaet  tilbage  til  16,2 
pCt.  i  Aaret  1922.  Tysklands  stærkt  reducerede  Eks¬ 
port  holdes  kun  oppe  ved  Afsætningen  til  de  neutrale 
evropæiske  Stater. 

Tyskland  var  stolt  af,  at  det  forsynede  de  vigtigste 
Industristater  med  Kemikalier.  Nu  er  Stillingen  føl¬ 
gende:  U.S.A.,  der  altog  21,5  pCt.  af  den  tyske  Kemi¬ 
kalieudførsel,  modtager  nu  kun  0,7  pCt.;  Storbritan¬ 
nien  1,2  pCt.  sammenlignet  med  17,1  pCt. 

»Parvus«  slutter  sine  Bemærkninger  om  Udførslen 
ordret:  »Tyskland  fortrænges  fra  Hovedafsætnings¬ 
landene.  Landet  lever  nu  kun  deraf,  at  det  sælger 
sine  Varer  til  Spotpris  til  Holland,  Skandinavien  og 
Schweiz.  Det  lever  af  Udsalg  til  de  smaa  Lande,  der 
som  bekendt  allerede  er  rigeligt  mættede .« 

Saaledes  ser  Sagen  altsaa  ud,  set  fra  »den  anden 
Side«,  og  de,  der  herhjemme  har  raabt  Vagt  i  Gevær, 
vil  ikke  behøve  at  ængstes,  men  kan  trøstigt  arbejde 
videre  den  trange  Vej  fremad,  der  dog  tilsidst  vil  føre 
til  Maalet:  At  faa  de  Øjne,  der  hidtil  ikke  har  villet 
se,  aabnede,  til  Gavn  for  alle  og  til  Skade  for  ingen. 
Paa  Rigsdagen  blev  nylig  saa  klart  fremhævet,  hvor¬ 
ledes  vor  store  Købeevne  gav  os  en  økonomisk  Vægt, 
der  relativt  var  af  Betydning.  Den  tyske  Politikers 
Billede  af  det  store  Industriland  ridende  paa  de  smaa, 
ulykkelige  Nabostater,  belyser  klart  dette  Forhold,  og 
vi  er  endda  sikkert  endnu  —  men  kun  endnu  —  saa 
heldige,  at  vor  Købeevne  er  større,  end  »Parvus«  be¬ 
kymret  antager.  øve  Meyer. 


Mindre  Meddelelser. 


B.  og  W.s  danske  Dieselmotor  paa  sin  Sejrsgang  Verden 
over. 

I  New  Yorks  Nautical  Gazette  gengaves  fornylig 
følgende  Oversigt  over  de  forskellige  Dieselmotor- 
Systemer,  der  kommer  til  Anvendelse  i  Motorskibe 
Jorden  over.  Tallene  gælder  for  ca.  1.  Maj  1922;  der 
var  paa  det  Tidspunkt  ialt  133  Skibe  med  Dieselmo¬ 
torer  paa  mere  end  2000  Brutto-Tons. 

....  Antal 

Motortype  sblbe 

Burmeister  &  Wain .  78 

Vickers .  10 

Werkspoor .  11 


Ansaldo  San  Giorgio .  6 

Sulzer .  4 

Krupp .  4 

North  British  Diesel .  2 

Maschinenf.  Augsb.-Niirnberg  .  . 


b 

Mc.  Intosh .  4 

Doxford .  2 

Tosi .  2 

Bethlehem .  1 

Atlas  Diesel .  1 

Caréls .  1 

Cammellaird .  1 

Holeby .  1 

Det  vil  ses,  at  adskilligt  over  Halvdelen  af  de  mo¬ 
tordrevne  Skibe  arbejder  med  Burmeister  &  Wains 
System.  De  fleste  af  de  i  det  hele  omtalte  Skibe  ar¬ 
bejder  med  4-Takts  Motorer. 


Antal 
Br.  Tons 
456  236 
52  679 
41  927 
31  654 
17  566 
19  732 
1 5  554 
21  927 
11  105 
10  313 
9  746 
6  892 
5  903 
5  703 
3  872 
3  013 


Fra  Amerikas  Industri. 

Nogle  spredte  Træk  derfra  tegner  en  umiskendelig 
Opgangslinie. 

Kulproduktionen  i  U.  S.  A.  angives  at  være  kom¬ 
men  i  Gang  og  godt  i  Gang  hurtigere  end  ventet.  Pro¬ 
duktionen  af  bituminøse  Kul  er  for  1922  —  trods  de 
store  Strejker  —  indtil  20.  Oktober  kun  9Va  pCt.  min¬ 
dre  end  forrige  Aars  Produktion,  Antracitgruberne  ar¬ 
bejder  med  80  pCt.  af  deres  Ydeevne. 

Byggeindustrien  har  i  Sommermaanederne  vist  en 
væsentlig  Opgang  fra  ifjor;  i  første  Halvaar  af  1922 
er  der  opført  Bygninger  for  1232  Mili.  Doli.  mod  700 
Mili.  Dolk  ifjor. 

Jernindustrien  har  selvfølgelig  lidt  under  de  store 
Strejker.  Jern-  og  Staalvarer  viser  stigende  Tendens. 
Automobilindustrien  viser  i  blot  en  enkelt  Maaned 
som  August  1922  et  Tal  paa  270  000  Vogne  fremstillede, 
94  000  mere  end  i  den  samme  Maaned  1921. 

Petroleums-  og  Benzinproduktion  er  ogsaa  stigende, 
Forbruget  ligedan,  og  Forbruget  er  stadig  et  Stykke 
foran  den  indenlandske  Produktion.  Spinderiernes 
Forbrug  af  Bomuld  og  af  Silke  vil  blive  betydelig 
større  for  dette  Aar  end  for  de  sidste  to,  tre.  Ogsaa 
Tobaksindustrien  melder  Opgang. 

Til  Billedet  af  Fremgangen  i  U.  S.  A.s  Erhvervsliv 
skal  endnu  blot  føjes,  at  Aarets  Høstudbytte  er  langt 
over  Gennemsnit.  Høsten  regnes  at  have  en  Værdi  af 
ca.  6,6  Milliarder  Dolk 


□□□□□□ 

Organisations-  og  Foreningsmeddelelser. 


Automobiludstilling  i  Goteborg. 

Gennem  Udenrigsministeriet  har  det  svenske  Ge¬ 
sandtskab  udsendt  Indbydelse  til  de  interesserede 
Kredse  i  Danmark  om  at  deltage  i  en  international 
Automobiludstilling,  der  afholdes  i  Forbindelse  med 
Jubilæumsudstillingen  i  Goteborg  1923. 

Gesandtskabet  meddeler,  at  Udstillingen  vil  komme 
til  at  omfatte  Automobiler  og  Motorcykler  af  alle 
Slags,  Tilbehør  samt  Literatur  og  Kort.  Der  er  des¬ 
uden  truffet  Overenskomst  med  den  kgl.  svenske  Au¬ 
tomobil  Klub,  under  hvis  Medvirken  Udstillingen  aran¬ 
geres,  om,  at  denne  Klub  skal  demonstrere  Motorvæ¬ 
senets  Udvikling,  nye  Konstrukioner  og  Opfindelser, 
samt  gøre  Propaganda  for  Automobilismen  og  forbed¬ 
ret  Vedligeholdelse  af  Vejene. 

Udstilling  i  Turin  for  Optik,  Kinematografi  etc. 

Fra  det  herværende  italienske  Generalkonsulat  bar 
vi  modtaget  Meddelelse  om,  at  der  i  Foraaret  1923  i 
Turin  vil  blive  afholdt  en  Udstilling  omfattende  Op¬ 
tik,  Fotografi  og  Kinematografi.  Udstillingen  er  inter¬ 
national,  og  udenlandske  Teknikere,  Fabrikanter  og 
Amatører  indbydes  til  at  deltage.  Henvendelse  desan- 
gaaende  kan  rettes  til  Handelskammeret  i  Turin,  som 
organiserer  Udstillingen. 

Messen  i  Briissel. 

Gennem  Udenrigsministeriets  Oplysningsbureau  for 
Erhvervene  har  Industriraadet  modtaget  et  belgisk 
Cirkulære,  indeholdende  Oplysninger  om  Betingelsen 
for  Deltagelse  i  det  4.  officielle  Købestævne  i  Briis- 
sel,  der  vil  blive  afholdt  i  Dagene  fra  den  9.  til  den 
25.  April  næste  Aar. 

Adgang  til  Stævnet,  der  omfatter  Varer  af  enhver 
Art,  staar  kun  aaben  for  Fabrikanter  og  direkte  Pro¬ 
ducenter,  dog  kan  Firmaernes  Repræsentanter  saavel 
som  Import-  og  Eksportfirmaer  deltage,  saafremt  Va¬ 
rerne  udstilles  under  Fabrikantens  Navn. 

Det  bemærkes,  at  Anmeldelse  af  Deltagelse  maa  ske 
inden  15.  Februar  1923  samt  være  ledsaget  af  Halv¬ 
delen  af  Lejen  for  den  ønskede  Stadeplads. 

Det  nævnte  Cirkulære  er  henlagt  til  Gennemsyn  i 
Industriraadets  Sekretariat. 

Anti-Dumping  Loven  i  Australien. 

Gennem  Udenrigsministeriets  Oplysningsbureau  har 
Industriraadet  modtaget  Meddelelse  angaaende  de  ved 
en  australsk  Bekendtgørelse  af  28.  September  fast¬ 
satte  nye  Bestemmelser  indenfor  Australiens  Anti- 
Dumping  Lovgivning. 

Bestemmelserne  omfatter  pneumatiske  Dæk  og 


Slanger  fra  »The  United  States  Rubber  Export  Co.«, 
New  York,  og  »The  Canadian  Consolidated  Rubber 
Co.  Ltd.«,  Montreal,  og  Børstenbindervarer  fra  Belgien 
samt  Kølnervand  fra  Tyskland  og  Trykknapper  fra 
Østrig. 

Medens  Anti-Dumping  Loven  hidtil  kun  har  været 
anvendt  overfor  Varer  fra  tidligere  fjendtlige  Lande, 
er  den  altsaa  nu  ogsaa  bragt  i  Anvendelse  overfor 
tidligere  allierede  Lande  (U.  S.  A.,  Canada  og  Belgien). 

Desuden  bar  den  australske  Handelsminister  frem¬ 
sat  Forslag  til  en  Lov,  hvorved  de  hidtil  gældende 
Dumping  Afgifter  vil  blive  betydelig  forhøjede. 

Værditolden  i  Australien. 

Gennem  Udenrigsministeriet  bar  Industriraadet  mod¬ 
taget  en  Indberetning  fra  Generalkonsulatet  i  Melbourne 
angaaende  et  af  den  australske  Regering  fremsat  Lov¬ 
forslag  om  Ændringer  i  Fastsættelsen  af  Værdien  for 
de  Varer,  der  er  underkastet  Værditold. 

Nævnte  Indberetning  er  henlagt  til  Gennemsyn  i 
Industriraadets  Sekretariat. 

Udstilling  i  Riga  af  Vindmotorer,  Pumper  o.  1. 

I  Riga  vil  der  i  Dagene  21. — 27.  Januar  1923  blive 
afholdt  en  Udstilling  af  Vindmotorer  og  Pumpeaggre¬ 
gater. 

Overfor  det  danske  Konsulat  i  Riga  har  det  lettiske 
Landbrugsministerium  udtalt,  at  man  navnlig  kunde 
ønske,  at  der  paa  denne  Udstilling  blev  demonstreret 
en  2 — 3  HK  Vindmotor  til  Anvendelse  i  Landbruget 
og  beregnet  paa  en  Vindstyrke  af  4  Sekundmeter; 
ligeledes  vilde  Demonstration  af  mindre  maskindrevne 
Pumper  og  1 — 5  HK  Eksplosionsmotorer  være  af  In¬ 
teresse.  Det  danske  Konsulat  oplyser,  at  der  forment¬ 
lig  i  Fremtiden  vil  være  et  Marked  i  Letland  for  Vind¬ 
motorer,  Pumper  og  Eksplosionsmotorer. 

Udstillingen,  som  vil  finde  Sted  i  Rigaudstillingens 
Lokaler,  vil  tillige  komme  til  at  omfatte  en  Konkur¬ 
rence  mellem  forskellige  Hørbearbejdningsmaskiner. 
Den  nødvendige  Hør  vil  gratis  blive  stillet  til  Disposi¬ 
tion  for  Udstillerne,  ligeledes  Udstillingsrum  samt 
Strøm  til  Lys  og  Kraft,  hvorimod  Udstillerne  selv 
maa  sørge  for  de  nødvendige  Transmissioner  og  Mo¬ 
torer.  Maskinerne  bedømmes  af  en  Kommission  af 
Sagkyndige  fra  Landbrugsministeriet,  Universitetet  og 
Landbrugsorganisationer.  Det  er  senere  Hensigten  at 
oprette  tiere  Central-Forsøgsstationer  for  Hørbear¬ 
bejdning,  hvor  de  bedste  af  de  udstillede  Maskiner  vil 
finde  Anvendelse. 

Skriftlige  Henvendelser  fra  interesserede  Firmaer, 

der  maatte  ønske  at  udstille,  vil  indtil  1.  Januar  n.  A. 
kunne  rettes  til:  Landwirtschaftsdepartement,  Tod- 
leben  Boulevard  6,  Riga. 

□□□□□□ 

Præmiering  af  den  mindre  Industri. 

Industriforeningen  i  Kjøbenhavn  indbyder  til  Del¬ 
tagelse  i  en  Konkurrence  mellem  Genstande  frem¬ 
stillede  af  den  mindre  Industri.  Formaalet  med  denne 
Konkurrence  er  at  støtte  enhver  sund  Spire  til  en 
levedygtig  dansk  Industrivirksomhed. 

Ganske  vist  er  det  kun  et  ringe  Antal  af  de  del¬ 
tagende,  der  vil  kunne  faa  større  Pengebeløb  som 
Præmier,  men  man  haaber,  at  Konkurrencen  vil  bi¬ 
drage  til  Udbredelse  af  Kendskabet  til  de  Virksom¬ 
heder,  der  kan  præstere  virkelig  konkurrencedygtige 
og  ensartede  Varer,  idet  man  agter  at  lade  Meddelelse 
om  saadanne  præmieværdige  Besvarelser  tilflyde  In¬ 
stitutioner  som  Udenrigsministeriets  Oplysningsbureau, 
Landsforeningen  »Dansk  Arbejde«  og  Fællesrepræ¬ 
sentationens  Haandværkerkonsultation.  Konkurrencen 
er  forbunden  med  en  Præmiering  ved  et  Tilskud  fra 
Staten  til  Støtte  for  den  mindre  Industri.  Ved  Ud¬ 
delingen  af  Præmierne  vil  der  ikke  alene  blive  taget 
Hensyn  til  Fabrikatets  Godhed,  men  ogsaa  til  om 
Vedkommende  bar  udvist  særlig  Energi  ved  at  indføre 
bedre  Arbejdsmetoder  eller  ved  at  fabrikere  nye  eller 
hidtil  fra  Udlandet  indførte  Genstande.  Medarbejdere, 
som  har  haft  fremragende  Del  i  et  godt  Resultat,  vil 
kunne  erholde  Medarbejderpræmier.  Bedømmelsen 
finder  Sted  ved  et  af  Industriraadet  nedsat  Udvalg, 
som  eventuelt  vil  tilkalde  den  fornødne  sagkyndige 
Bistand. 

For  at  komme  i  Betragtning  ved  Præmieringen 
fordres,  at  den  eller  de  Genstande,  for  hvilke  der 
æskes  Præmie,  er  egnet  for  Tilvirkning  og  Salg  i  større 
Mængder  og  udført  af  den  Præmieæskende  eller  i 
dennes  Virksomhed,  samt  at  den  Præmieæskende  kan 
henvise  til  mindst  et  Aars  Virksomhed  med  Tilvirk¬ 
ning  af  paagældende  eller  lignende  Genstande.  Præmien 
vil  kun  blive  tildelt  saadanne  Virksomheder,  for 
hvilke  Præmiebeløbet  kan  faa  Betydning  som  en  peku¬ 
niær  Støtte  til  Virksomhedens  Fremme. 

Adgang  til  Præmieæskningen  staar  aaben  for  Virk¬ 
somheder  fra  hele  Landet. 

Anmeldelse  om  Deltagelse  skal  ske  paa  særlige 
Skemaer,  som  kan  faas  ved  personlig  eller  skriftlig 
Henvendelse  til  Industriforeningens  Sekretariat,  Vestre 
Boulevard  18,  Kjøbenhavn  B.  Skemaerne  skal  udfyldes 
nøjagtigt  og  maa  være  tilbagesendte  under  samme 
Adresse  inden  Anmeldelsesfristens  Udløb,  den  15.  Ja¬ 
nuar  1923. 

Indsendelse  af  Genstande  til  Konkurrencen  maa 
først  finde  Sted  efter,  at  Anmelderen  har  modtaget 
Meddelelse  om,  at  anmeldte  Genstande  er  antaget  til 
Deltagelse  i  Konkurrencen. 


Fra  Biblioteket. 


Biblioteket  er  aabent  Søndage  fra  Kl.  10—10,  Hver¬ 
dage  fra  Kl.  10—4. 

Boglisten  omfatter  denne  Gang  en  Fortegnelse  over 
nyere  Værker  indenfor  mekanisk  Teknologi. 

129b.  Leber,  Engelbert.  Die  Herstellung  des  Temper- 
gusses  und  die  Theorie  des  Gluhfrischens.  Berl. 

1919.  312  S. 

129b.Betts,  A.  G.  Bleiraffmation  durch  Elektrolyse. 
1910.  285  S. 

129b. Bauer,  O.  und  E.  Deitz.  Probenahme  und  Ana¬ 
lyse  von  Eisen  und  Stahl.  Berlin  1912.  258  S. 
129b. Preger,  E.  Metallbearbeitung.  Leipzig  1913.  355  S. 
129b.Busch,  E.  Der  Dreher  als  Rechner.  Berlin  1919. 
186  S. 

129b.  Dichmann,  C.  Der  basische  Herdofenprozess. 
Berlin  1920.  278  S. 

129b.  Fraenkel,  II.  W.  Die  Verfestigung  der  Metalle 
dureb  mechanische  Beansprucbung.  Berlin  1920. 
46  S. 

129b.  Simon,  E.  Schneidståhle.  Berlin  1919.  112  S. 

129.  Collstrop,  A.,  og  E.  Biilow.  Imprægnering  af  Hav¬ 
netømmer.  København  1918.  8  S. 

129b.  Hannover,  H.  J.  Metalbearbejdning.  København 
1894—1911.  364  S. 

129b.  Georgi,  F.  und  A.  Schubert.  Die  Technik  der 
Stanzerei.  Leipzig.  215  S. 

129b. Pockrandt,  W.  Schmieden  im  Gesenk.  Leipzig 

1920.  215  S. 

129b.  Sebon,  F.  Die  Schule  des  Werkzeugmachers.  • 
Leipzig  1916.  133  S. 

129b.  Abbatz,  Der  Metallarbeiter.  Leipzig  1911.  216  S. 
129b.  Giolitti,  F.  Heat  treatment  of  soft  and  medium 
steels.  New  York  1921.  374  S. 

129a.  Elfman,  L.  Mekanisk  teknologi.  Stockh.  62  S. 
129a.  Charnock,  G.  F.  Mechanical  technology.  London 
1916.  635  S. 

129c.  Polleyn,  Fr.  Putzbaumwolle  und  andere  Putz- 
materialien.  Leipzig  1909.  304  S. 

129b.  Rozéen,  G.  Om  verktygsstål  och  dess  behandling. 
Stockholm  1915.  59  S. 

129b.Baumann.  Berechnungen  fiber  das  Gewinde- 
schneiden.  1918.  144  S. 

129b.  Hartmann.  Das  Verzinnen,  Verzinken,  Vernickeln. 
Leipzig  1913.  264  S. 

129a.  Liidicke.  Mechanische  Technologie  I— II.  Leipzig 
1918. 

129b.  Demuth,  B.  T.  Mechanische  Technologie  der  Me¬ 
talle  und  des  Holzes.  Leipzig  1917.  374  S. 

129b.  Legier  ungen.  1915.  58  S. 

129b.  Pero,  P.  Mekanisk  Teknologi.  Stockholm  1920. 
512  S. 

129b.  Burges,  C.  F.  Applied  electrochemistry  and  wel- 
ding.  Chicago  1920.  132  S. 

129b. Ledebur,  A.  Lelirbuch  der  mechanisch-metallur- 
gischen  Technologie,  Braunschweig  1905.  805  S. 

